
Argument. Presa veche românească şi europeană încă mai 
păstrează ignorate mărturii despre Bucovina. Ce-i drept, subiecti- 
vismul patriotic sau cinismul politicianist, nostalgia românismului 
sau exclusivismul ortodox alterează adevăruri, dar fără a le goli de 
conţinut. 

* 

Răsfoind presa veche, am întâlnit lucruri despre care nu citisem 
niciodată şi, mai ales, am înţeles, dincolo de zarva şi interesele vre- 
murilor, evoluţia şi decăderea naţionalismului, cinismul bizantin al 
încontrării neamurilor în faţa altarului, fina alcătuire a parvenitismului 
nobiliar, populismul patriotismului reprezentativ, dar şi o mulţime de 
întâmplări mărunte, specifice cotidianului, dar pline de învăţătură. Şi 
am înţeles că, în filele mai mult sau mai puţin încrâncenate ale presei 
vechi româneşti, zac mărturii bucovinene, care merită să fie adunate, 
unul câte unul, şi oferite celor care mai au nevoie de ele. Aşa se explică 
ardoarea cu care am adunat şi reprodus mărturiile acelea, cu ferma 
convingere că, durate cândva între copertele unei cărţi, ele, mărturiile 
vechi, pot reprezenta o zestre inedită de alte documente bucovinene. 


Bucovina nu a fost otova cum o descriu mărturiile, dar nici cum 
o descriu istoricii nu a fost. Şi nici românismul bucovinean, ba întețit, 
ba păcălit de ortodoxie, cel mai adesea filo-austriac şi... antiromânesc, 
duhnind de populism ieftin şi de o caraghioasă fudulie, nu a fost decât 
un ciudat răsfăţ obştesc, în condiţii de civilizaţie care şi ademeneşte, 
dar care şi sperie. De aici, ezitările, duplicitatea, balansul între modern 
şi eres, care dau farmec şi unicitate Bucovinei de odinioară, în care 
bucovineanul, de la vlădică, la opincă, se revendica din legendara 
Roma, dar nu punea, nici o clipită, la îndoială că lisus Christos nu 

vorbeşte decât ruseşte, aşa că îşi trăda fără ezitări neamul, numai să 
nu încalce liturgismul limbii slave, care îl transforma, peste noapte, 
din român, în rutean. 
* 
MI-i tare dragă, cu toate păcatele ei, Bucovina de odinioară, aşa 
că o să continuu să-i adun mărturiile, pentru a le depune, cu evlavie, 
în serii de câte trei volume, pe rafturile memoriei. 


DI 


Genealogia maternă a Poetului Mihai Eminescu. Eminescu 
este „sigiliul dumnezeirii pe limba română”, cum ar fi zis bătrânul 
său dascăl, Arune Pumnul, şi, tocmai de aceea, nu are nevoie de 
înnobilări prin strămoşi şi străbuni, el însemnând noblețea supremă 
a neamului românesc, dar e nedrept să-i ignorăm genealogia pe 
linie maternă, câtă vreme ea mai poate fi recuperată măcar parțial, 
deci cu lacune care ţin de mărturiile veacurilor, mărturii care, la ro- 
mâni, nu sunt decât niște acte cadastrale primitive, care consfinţesc 
proprietatea bunilor şi străbunilor de la un anumit „moş” încoace, 
desprins din obştescul strămoșesc prin ieşiri din indiviziune. Neamul 
Iuraşcu este unul răzeșesc, cu obârşie în Filimoneşti (Hilimonești, 
numit anterior Nicorina sau „satul lui Nicoară”) şi Crăciunești?, din 
ținutul Vasluiului, dar mutat în ținutul Botoșanilor, cu atribuțiuni de 
administratori pe moşiile rubedeniei lor Jora, după ce Cuzenii, care 
concentrau pământurile tuturor neamurilor lor, din părțile sudice ale 
Moldovei, într-o uriaşă latifundie, îi lasă fără pământuri, oferindu-le 


x» 


! În 13 ianuarie 1460, Filimoneştii erau o selişte „a lui Nicoară”, cumpărată de Ivaşco 
Goenescul „de la Bâlea și Malea, fiica lui Ion, pentru 40 de zloți” (DRH 2, doc. 90, 
p. 129, 130). 

> „Moşii răzăşască... a Fărâmeştilor şi a lurăşceştilor”, cum se scria într-o hotarnică a 
Crăciuneştilor din 21 august 1766 (Iorga, Materiale de storie culturală, nr. 77, p. 167). 
3 În 5 februarie 1752, Ion Turaşcu dă partea lui de sat din Filimoneşti (selişte care s-a 
numit Nicorina, întărită lui Băişanu — cf. Gonţa, Indicele numelor de persoane, p. 102) 

Filimonești, în 16 mai 1778, „răzeşii aduc act de la Ştefan Vodă, din 
13 iunie 14605. 


Încercările singulare ale lui Augustin Z. N. Pop, de a întocmi o 
genealogie maternă a lui Mihai Eminescu au eșuat, pentru că nu s-au 
bazat pe mărturii ale vechimii, ci pe genealogia precară, întocmită de 
Octav-George Lecca pentru ramura parvenită a neamului de răzeși 
Iurașcu: 


„Cei mai vechi cunoscuţi din această familie sunt: 

Iuraşcu, citat la (7113, 4 Ianuarie) 1605, ca vel Logofăt al 
Moldovei. 

2 aprilie 1623, în sfatul Domnesc, panul Dumitru luraşco 
pârcălab de Neamţ; 

Boierul lurașco, împreună cu Başotă, erau pârcălabi de Roman 
la anul 1634 (7142). 

Stratulat sau Stratul Iurașcu a fost mare logofăt al Moldovei, 
în timpul domniei lui Dumitraşco Vodă, anul 1685. Se vorbeşte de 
dânsul în mai multe acte de stăpânire pentru moşii, dintre 1685-95. 

Petrașcu luraşcu era vel jicnicer, după cum probează un hrisov 
de întăritură din anul 1689, când domnea Constantin Cantemir. 

În secolul trecut (XVIII): Nicolae lurașcu era, de asemenea, 


lui „Ioniţă Cuzii biv Vel Pitar”, fiul lui Miron Cuza, menţionat între anii 1765-1768, 
ucis în 1778 de Constantin Moruzi Vodă, „fiindu-mi dumnealui şi mie niam, de pe 
moaşi-mea Antunica” (Iorga, Documente Pangrati, nr. 64, p. 159). Fiul lui Ioniţă Cuza, 
Neculai, a fost bunicul Domnitorului, al teilea lui fecior, loan, ceilalţi fiind Grigore şi 
Gheorghe, fiind tatăl lui Alexandru loan Cuza (A. D. Xenopol, Domnia lui Cuza Vodă, 
I, Dacia, 1903, p. 18). 

* Fiul lui Ion Iuraşcu a fost Grigoraş sin Iuraşcu, care fiu, „avănd el un tată „bătrân, 
neputincios, care şidea acolo la Vaslui, cu o soră a lui, săracă de bărbat”, deci cu Tofana 
Iuraşcu, se plânsese voievodului loan Teodor Vodă, care, în 6 mai 1761, ordona cercetări 
lui „loniţă Cuza biv Vel Stol., giudecătoriu” (Iorga, Documente Pangrati, nr. 70, p. 161). 
* Iorga, Materiale de storie culturală, nr. 92, p. 165. 

vel jicnicer, la domnia lui Mihai Vodă Racovitză (1705), şi apoi 
cămăraş mare. 

Miron luraşcu, contimporan cu acela, a fost vel medelnicer; 
iar Ursu, mare căpitan de Covurlui (1710). etc. 

Paharnicul Iordache Iuraşcu, 1812, a avut, la începutul secolului 
nostru, fiu pe loan luraşcu (altul decât cel din 1752, căruia Ioniță Cuza 
îi era „niam și” lui — n. n.), fost spătar (1835), etc. 

O parte a familiei, din secolul trecut a căzut şi printre boiernaşi. 

Din descendenţii actuali, este George Iuraşcu, mare proprietar 
la Bacău etc.””. 


În general, până la Stratul Iuraşcu, dar fără vreun alt răzeş 
Iuraşcu uitat prin vechile documente moldoveneşti, linia genealo- 
gică bărbătească este şi aceea a răzeșilor Iuraşcu din Filimonești şi 
Crăciuneşti, răzeşi din care se trage Raluca luraşcu, mama Poetului, 
dar mai departe, adică după Stratul, mai cunoscută este genealogia 
„marelui Ban lurașcu”, neam îndepărtat, cu care Raluca lurașcu se 
înrudea. Stratul luraşcu, pe care în genealogia lui Augustin Z. N. 
Pop, îl aflăm însurat cu fata cămărașului Savu, „au fost ginerele lui 
Savin, ce-a fost cămăraş la Ocna”, este străbunul comun al răzeşilor 
şi al boierilor Iuraşcu, legăturile lui de rudenie cu postelnicul Toader 
Caraiman, prin moşul comun Gligorașco Mogâlde, fiind confirmate 
în 12 noiembrie 16907, când Stratul luraşcu avea cel puţin 60 de ani, 


* Lecca, Octav-George, Farmniliile boiereşti române / Istoric şi genealogie, Bucureşti, 
p. 281 

7,12 Novembre 7198 (1690). Constantin- Vodă (Cantemir). Apare la el Toader Cărăiman 
Postelnicul, ficiorul lui lonaşcu Caraiman comisul (ginerele lui Gligorașco Mogâlde — 
n. n.), cu Stratul Iuraşcu, al doilea medelnicer, ce-au fost ginerele lui Savin, ce-a fost 
cămăraş la Ocna”. Arată un zapis al lui „Vasilie Ciaur, ce-au fost Logofăt Mare, cum la 
ieşirea lor din ţară, cu Gheorghe Şteafan-Vodă şi cu Vasilie Ciaur Logofătul, făcut-au 
Vasilie Logofătul zapis de danie şi de miluire lui lonaşco Cărăiman Comisul, fiindu-i 
giupăneasa lui rudenie”. Celălalt act îl arată Stratul Iuraşco. / Domnul ţine în samă 
că, „după ce au vinit Vasilie Logofătul cu lonaşco Cărăiman Comisul, din pribegie, 
în ţară”, nu ţine satul nici el, nici Cărăiman. „Şi au trăitu el în ţară 20 de ani, pără la 

dacă socotim că, în martie 1658, când l-a însoțit pe Gheorghe Ştefan 
în pribegie, avea între 20 şi 30 de ani; de aici, convingerea că Stratul 
Iuraşcu este una şi aceeaşi persoană cu lurașcu, vătav prin 1650, pe 
care îl menționează Augustin Z. N. Pop, ignorând total legătura de 
rudenie dintre răzeşii luraşcu cu Mogâldenii și urmașii lui Dumitraşcu 
Ştefan, voievodul Gheorghe Ștefan și fratele său, Ceaurul, cu vistierul 
Gheorghe Roşca, cu Mateiaş Sturza jitnicer, cu Ionașco Rusul — as- 
cendentul familiei Russo, cu neamul Jora şi cu neamul cronicarului 
Grigore Ureche, toţi aceștia având un strămoş comun, în Antoniica 
Baisan (Băiseanul, Băseanul, Băiscanul, Băseanul, Băseanul, Bosa- 
nul), măritată cu Gligoraşco Mogâldea. 


săvârşirea lor, şi n-au mai luat acel sat”. Deci se confirmă lui luraşco — Ruşi, 5” (Iorga, 
5, doc. 220, p. 47). 

8 „Deci, un număr de zece persoane se arată urmaşi ai pârcălabului Miera, fără a 
se preciza nici cine era acesta, nici gradul exact de rudenie. Din studiul atent al 
documentului, reiese că moştenitorii lui Miera se împărțeau în trei grupe; identificarea 
personajelor le va evidenția. / Astfel, sunt enumeraţi nepoţii Salomiei Mogâldoaia: 
Gheorghe Ştefan, Roşca vistierul, Caraiman, Pavel, lonaşco Rusul şi Sturza. / Gheorghe 
Ştefan (+ 1668), viitorul voievod (1653-1658), era fiul lui Dumitraşco Ştefan vel logofăt 
şi al Zinicăi, fiica lui lonaşco Mogâldea. / Roşca vistierul este Gheorghe Roşca, cărui 
soţie, Aniţa, era fiica lui Vasile Mihăilescul şi a Sultanei Mogâldea. Gheorghe Roşca era 
fiul vornicului Ion Roşca şi al Mariei, fiica lui lonaşco Zbiera vornicul (+ 6 aprilie1572) 
şi a Irinei (Chirana). Deci, înrudirea lui Gheorghe Ştefan cu Gheorghe Roşca era prin 
familia Mogâldea. / Sturza este Mateiaş Sturza, jitnicer, mai târziu vistier, cumnat cu 
Gheorghe Roşca, fiind căsătorit cu o altă fată a lui Vasile Mihăilescu. / Caraiman este 
tatăl comisului lonașco Caraiman, despre care se ştia că era considerat ca o rudenie a 
lui Vasile şi Gheorghe Ştefan, şi al lui Gavrilaş Caraiman stolnic. Aceştia doi erau veri 
primari ai copiilor lui Neculai Mogâldea, mama lor fiind sora lui Neculai Mogâldea. 
Presupunem că e vorba de Vasile Caraiman, fiul paharnicului loan Procopie Caraiman 
(+ 1609) şi al Nastasiei I. Prăjescu, fosta soţie a lui Cristea Buhuşv. / Cât priveşte pe 
Ionaşco Rusul, viitorul logofăt, în domnia lui Gheorghe Ştefan (1654-1658) ascendentul 
familiei Russo, şi pe Pavel, vornicul de gloate, deocamdată nu putem stabili cum erau 
ei nepoţii Salomiei Mogâldea. / Alt grup de interese era al familiei Jora, reprezentată 
de „Isac Mesihnescul, nepotul lui Toader Jorii”, de „lonaşco Jora biv dvornic, ficiorul 
lui Simion Jorii” şi de nepotul lui lonaşco, anume Gligoraşco Jora. // Celălalt grup de 
interese era reprezentat de Grigore Ureche” — Ştefan S. Gorovei, Înrudirile cronicarului 
Grigore Ureche, p. 114 

Eminescu se înrudea, deci, prin ascendenți, şi cu Grigore Ure- 
che, şi cu Alecu Russo, şi cu Alexandru loan Cuza, pentru că toți 
îl aveau drept moș-strămoş pe logofătul Ion TăutulS, fiul lui Tăutu 
pisar, menţionat în Sfatul Domnesc la 7 iulie 14301, el însuși diac 
şi apoi logofăt al lui Ştefan cel Mare, între 3 ianuarie 1459! şi 21 
noiembrie 14862. 


Povestea ar începe cu un boier Fetion!5, prezent în Sfatul Dom- 
nesc al lui Ștefan cel Mare, alături de Hodco Creţovnecul, Isan de 
Neamţ, Steţco Domocuş, Petre al lui Echim, Cotmiţă, Buhte, Fetion, 
Sachiş spătar, Iuga vistier, Toader ceașnic, Crasniș postelnic, Zbiiarea 
stolnic, Buoreanul comis, din 5 septembrie 1458!*, până în până în 
5 decembrie 1460!5, cel care primise parte din Miclăuşani, „ce se 
zic acum Grauri”, de la „bătrânul Ştefan Voievod şi de la Alexandru 
Voievod” şi care, conform unui uric din 27 ianuarie 1598, era buni- 
cul lui Ieremia Băisanul (diac domnesc, între anii 1580-1621, apoi 
vornic)!*, care se însurase cu fata Petru Hohulea!”, fiul lui Huhulea 


* În 3 ianuarie 1459, Ştefan cel Mare întărește un uric şi cu „credinţa boierilor noștri”, 
printre care „credinţa panului Fetion... şi a panului Tăutu” (DRH 2, doc. 81, p. 117), 
iar în 21 noiembrie 1486, Ştefan cel Mare poruncea „credinciosului nostru pan, Tăutul 
logofăt, să scrie şi să atârne pecetea noastră la această carte” (DRH 2, doc. 265, p. 409) 
1 DRH 1, doc. 99, p. 147 

1 DRH 2, doc. 81, p. 117 

12 DRH 2, doc. 265, p. 409 

'3 În sfatul domnesc, din 5 septembrie 1458, alături de Hodco Creţovnecul, Isan de 
Neamţ, Steţco Domocuș, Petre al lui Echim, Cotmiţă, Buhte, Fetion, Sachiş spătar, 
Iuga vistier, Toader ceaşnic, Crasniş postelnic, Zbiiarea stolnic, Buoreanul comis (DRH 
2, doc. 76, p. 111), până în 5 decembrie 1460 (DRH 2, doc. 97, p. 138). 

"4 DRH 2, doc. 76, p. 111 

'5 DRH 2, doc. 97, p. 138 

'* Jorga, Nicolae, Studii și documente cu privire la Istoria României (11). Cărţi domneşti, 
zapise şi răvaşe, nr. 7, p. 142 

! Petru Hohulea, fiul lui Huhulea postelnic şi al Odochiei, nepotul lui Isaia din Răcătău, 
tatăl lui lonaşcu şi al Vărvarei, ginerele lui Oană Huru, menţionat în documentele dintre 
anii 1519-1617 


10 


Sigiliul dumnezeirii 


postelnic!* şi al Odochiei, nepotul lui Isaia din Răcătău şi al logofătului 
Ion Tăutu'5, tatăl lui Ionașcu și al Vărvarei, ginerele lui Oană Huru. 
Băiseanu pătrunsese în obştea răzeşească a Iurăşcenilor în 30 iunie 
1602, când în faţa lui leremia Movilă apăreau Gherman şi Andronic, 
care se înţeleseseră să vândă moşia lor, deci o parte din jirebii, din 
Glodeni şi Hilimoneşti, lui „Eremiia Băseanul Uricar”?. 


Cu strănepoata lui Tăutu și a lui Isaia din Răcătău, cneaghina 
Varvara”!, leremia Băisanul a avut șapte copii, pe Necoară, Simion, 
Costin, Oprea, Antoniica, Anghilina şi Măriica, care împărțeau 
moșiile între ei, în 26 decembrie 1625%. Antoniica, măritată cu Mo- 
gâldea, fiind confirmată drept „moașşa” Cuzenilor, în 10 martie 1711, 
de către „Maricuţa fata Drăguţi, nepoata Măricuţii, strănepoata An- 
tonicăi, Antonica fata Irimiii Băişanului”, care dă „Dumisale lui lon 
văru-meu” (deci lui „loan biv Armaş” Cuza, menţionat ca proprietar 
în Crăciuneşti în 29 octombrie 1694 — n. n.), şi jirebiile pe care ea 


'5 Huhulea postelnic, fiul lui Isaia de la Răcătău, tatăl lui Petru şi Neacşa (soţia lui Sturza 
hatman), menţionat în 1508 şi 1581 

1% Prin fiul lui Petru, Ionașcu Hohulea, care declara că Huhulea (socrul lui Băişanu), 
nepotul lui Huhulea postelnic şi Odochiei, era strănepot lui Isaia de la Răcătău și Tăutu 
logofăt, Ionașcu fiind cumnat lui Băiseanul, vornic, şi tatăl lui Vasilie şi Stratul (menț. 
1620) — 1581, 1590 

% Torga, Documente Pangrati, nr. 8, p. 142 

> 14iulie 1643, laşi: Înaintea lui Vasile Lupu, au venit „Gheorghie Jorea, fost sulger, cu 
fiii lui, nepoții lui Eremia Băiseanul uricar, şi s-a pârât, înaintea noastră, cu Gheorghiţă 
fost sulger, fiul răposatului Dumitrașco Ştefan logofăt, pentru jumătate de sat Tăutești, 
partea de jos, care acea jumătate de sat a fost jumătate partea lui Eremia Biseanul 
uricari şi a cneaghinei lui Varvara, dreaptă ocină de dedină. După aceea, s-a sculat 
Vasilie călugăr, fiul lui Huhulea pârcălab, şi a pus zălog acea jumătate de ocină, 
Jumătate de sat, partea tatălui lui, Huhulea, la Eremia Băiseanul uricar şi la cneaghina 
lui, Varvara...” 

„lar Dumitraşcu logofăt (care cumpărase de la Vasile călugărul — n. n.) şi-a făcut 
privilegiu pe toată acea jumătate de sat din Tăuteşti, partea de jos şi a învăluit și partea 
lui Eremia Băiseanul uricar cu partea lui Huhulea...” (DRH 22, nr. 190, pp. 215, 216). 
* Documenta Romaniae Historica | Seria A: Moldova, vol. 18, doc. 408, p. 474 


îi 

le moştenea: „şi i-am dăruit danie parte din Crăciuneşte”?3. Cuzenii 
se trag din Ieremia Băisanu prin sulgerul Gheorghe Jora%, care se 
însurase cu o fată a Antonicăi”, și ai urmașilor acestora”, în vreme 
ce lurăşcenii revendică aceeaşi origine, dar nu şi prin Mogâlde”, ceea 
ce probează că lurăşcenii, deşi se trăgeau din Antonica şi Mogâlde, 
respectau mai mult natura moșiilor primite drept zestre de către fata 
Băisanului în Crăciuneşti şi Filimoneşti, baştina lor, şi încredințate 
lor, prin o mezalianţă neprecizată. 


Revenind la Stratul Iuraşcu, pe care documentele îl confirmă şi 
drept „luraşcu, vătav prin 1650” şi care, în 12 noiembrie 1690, încă 
mai trăia, acesta este tatăl Tofanei Iuraşcu, mama lui lon Iuraşcu şi 


% Iorga, Documente Pangrati, nr. 36, p. 150 

4 În 9 august 1742, „loniţă Postelnic, fiul răposatului Miron Cuzea”, care are moşii 
„la Crăciuneşti, a patra parte, şi o parte în Glodeani şi neşte părţi în Grauri... ce are 
de la unchiu-său Toader Cuzea şi de la Băisan” (Iorga, Materiale de storie culturală, 
nr. 59, pp. 157, 158) 

* 14iulie 1643, Iaşi: Înaintea lui Vasile Lupu, au venit „Gheorghie Jorea, fost sulger, cu 
fiii lui, nepoții lui Eremia Băiseanul uricar, şi s-a pârât, înaintea noastră, cu Gheorghiţă 
fost sulger, fiul răposatului Dumitrașco Ştefan logofăt, pentru jumătate de sat Tăutești, 
partea de Jos, care acea jumătate de sat a fost jumătate partea lui Eremia Biseanul uricari 
şi a cneaghinei lui Varvara, dreaptă ocină de dedină. După aceea, s-a sculat Vasilie 
călugăr, fiul lui Huhulea pârcălab, şi a pus zălog acea jumătate de ocină, jumătate de 
sat, partea tatălui lui, Huhulea, la Eremia Băiseanul uricar şi la cneaghina lui, Varvara...” 
/ „lar Dumitraşcu logofăt (care cumpărase de la Vasile călugărul — n. n.) şi-a făcut 
privilegiu pe toată acea jumătate de sat din Tăuteşti, partea de jos şi a învăluit şi partea 
lui Eremia Băiseanul uricar cu partea lui Huhulea...” (DRH 22, nr. 190, pp. 215, 216). 
% În 28 iunie 1728: „Crăciuneşti, ce vin la ţinutul Vasluiului... cari... au fost a moşului 
nostru, a lui Todăraşcu Jora biv Vel Sulgeri, şi moşul nostru au fost dat-o daniia lui 
Ioniţă puruşnicului”, mărturia lui Toader Cuzea (Iorga, Materiale de storie culturală, 
nr. 52, p. 155). 

2 În 5 februarie 1752, Ion Iuraşcu dă partea lui de sat din Filimoneşti (selişte care 
s-a numit Nicorina, întărită lui Băişanu — cf. Gonţa, p. 102) lui „Ioniţă Cuzii biv Vel 
Pitar”, fiul lui Miron Cuza, menţionat între anii 1765-1768, ucis în 1778 de Constantin 
Moruzi Vodă, „fiindu-mi dumnealui şi mie niam, de pe moaşi-mea Antunica” (Iorga, 
Pangrati, nr. 64, p. 159). 

surorii lui Tofana, nemăritată, deci „săracă de bărbat”, şi care, în 
16 februarie 1721, îl înştiinţa pe vărul ei Cuza Spătar că „a luat nişte 
acte de moşie”, doar ca să „n-aibă dumnealui nici un cabalâc pentru 


3229 


aceste zapise căte li-am luat noi la mâna noastră”. 


Ion luraşcu, menţionat de documentele moldoveneşti în 5 fe- 
bruarie 1752 şi în 6 mai 1761, când, bătrân şi bolnav, trăia la Vaslui, se 
afla, pe la 1770, împreună cu feciorul său, Toader, pe moşia Brătenii, 
a stolnicului Sandul Ilie, din ţinutul Başeului*, în părțile Botoşanilor, 
în vreme ce un alt fiu al său, Grigoraş sin luraşcu, încerca demersuri 
pe lângă voievodul loan Teodor Vodă şi pe lângă ruda lui, „Ioniţă 
Cuza biv Vel Stol., giudecătoriu'*!, pentru recuperarea părţilor de 
moşii vasluiene ale străbunilor săi răzeşi. Un alt lon luraşcu, dar cel 
din ramura boierească, era mazil în Goteşti-Covurlui, care nu are 
legătură cu străbunii lui Eminescu. Alţi luraşcu, în Moldova anilor 
1770-1774, nu mai existau. 


Străbunicul matern al lui Mihai Eminescu este unul dintre cei 
doi fii ai lui lon luraşcu, Toader, care locuia prin părțile Dorohoiului, 
ca administrator de moşii, sau Grigoraş, care rămăsese în Vaslui. 
Ținând cont de faptul că, pe atunci, se năştea Vasile Iuraşcu, la Hotin 
(nu există dovezi, ci doar spusele Ralucăi luraşcu), bunicul Ralucăi 
este mai probabil Toader luraşcu, care îşi găsise slujbă în apropierea 
Hotinului, şi al cărui fiu avea să fie tot administrator de moşii, în 
acelaşi ţinut al Botoşanilor. 


Eminescu îşi ajunge sieşi, el fiind identitatea dumnezeiască a 


% Iorga, Documente Pangrati, nr. 70, p. 161 

Iorga, Documente Pangrati, nr. 48, p. 153 

3% Academia de Ştiinţe a RSS Moldoveneşti, Institutul de Istorie, Moldova din epoca 
feudalismului, vol. VII, partea 1 şi II, Recensământul populaţiei moldoveneşti din anii 
1772-1773 şi 1774, Chişinău, 1975, 1, pp. 522 şi 523 

*! Iorga, Documente Pangrati, nr. 70, p. 161 

neamului românesc. Eminescu nu are nevoie de genealogii, dar, pentru 
că există atâtea „studii” proaste ale preţioşilor „eminoscologi” despre 
viaţa lui şi despre vieţile antecesorilor săi, am socotit drept datorie 
căutările ale căror răspunsuri vi le pun la dispoziţie. 


DI 


Scrisori de-ale lui Aron Pumnul. Cine a citit, cu atenţie, 
seria de foiţe, publicate de d Dr. Elie Dăianu în „Tribuna”, sub titlul 
„Eminescu în Blaj”, îşi va aduce aminte de o notiţă a dlui Dăianu 
asupra unor scrisori ale lui Pumnul, adresate unui jurist din Sibiu, în 
anii 1864-65, şi care scrisori, zice domnia sa, au fost publicate de dl 
Aurel C. Domşa în „Familia” din 1889, numerele 29 şi 30, unde dl 
Domşa se ocupă de biografia lui Pumnul. Scrisorile acestea se află 
în posesia mea şi sunt 7 la număr, le-a scris Aron Pumnul, tatălui 
meu, Paul Bănuţ, fost sub-jude regional în Cohalm, pe atunci încă 
jurist la Academia din Sibiu. Ca întreaga generaţie de studenţi din 
vremea aceea, aşa şi tatăl meu se lupta, se vede, cu multe neajunsuri 
în decursul studiilor. Dorul lui de a se pricopsi şi de a fi folositor 
neamului, l-a îndemnat să recurgă, în dreapta şi în stânga, după vreun 
ajutor. Ştiind că compatriotul său Aron Pumnul,originar din Cuciu- 
lata, comună apropiată de Cohalm, e profesor în Cernăuţi, îi scrie o 
scrisoare, în care îl roagă să-i facă vreo colectă sau să-i câştige, în 
genere, vreun ajutor. 


Şi omul acesta, suflet mare ce era, cu riscul de a-şi pierde cariera 
şi reputaţia sa, îl ajuta mereu. Începând de la prima şi până la ultima 
epistolă, te surprinde tonul părintesc şi plin de dragoste, în care îi scrie. 
Conţin scrisorile, afară de asta, şi date istorice în tot cazul vrednice 
de cunoscut. Biografia scrisă de dl Domşa, în „Familia” din 1889, 
mă dispensează de orice comentare a epistolelor. Domnia sa citează 
foarte mult din ele, în întregime însă, după cât ştiu, nu s-au publicat. 

Le redau fidel şi-n ortografie autografă (doar două scrisori —n. n.): 


I. „Cernăuţi, 23 martie c. n. 1863. / Fiule Bănuţe! / Am primit 
scrisoarea ce mi-ai trimis-o. M-am bucurat că se află şi din părțile 
noastre vreun jurist: dea cerul ca să se înmulțească! Îmi pare rău că 
nu-ți pot face colectă. Aici, în Bucovina, a face colecte înseamnă 
atâta cât a cere bărbat de la văduvă şi ca-i duce dorul! 

Eu mă aflu tot bolnav, de cinci ani de zile, coardele inimii zic 
doftorii că s-ar fi învârtoşat: Doftorii si doftoriile mi-au înghiţit şi îmi 
înghit încă tot ce am, încât am rămas la sapă de lemn! Aici îţi trimit 
10 florini, dar să crezi că nu din prisosinţă! De va da cerul să-mi iasă 
cura bine, să mă însănătoşesc, te voi ajuta”. 


II. „Cernăuţi, 15 octombrie c. n. 1863. / Fiule Bănuţe! / Deşi 
mă aflu încă tot bolnav, aşa încât nici pot îmbla la şcoală, nici lucra 
ceva mai serios: totuşi, nu m-am putut odihni, până nu ţi-am câştigat 
un stipendiu anual de 160 florini v. a. Eu am aflat de trei stipendii, ce 
se află în Moldova pentru tineri români bucovineni, neuniţi, şi am 
scris pentru darea acestora, căci acum li se pierduse şi urma. Între 
tinerii de stipendiat am pus şi numele tău, şi dătătorul stipendiilor a 
încuviinţat. Însă tu eşti însemnat ca român bucovinean, neunit: de 
aceea, în atestatul de frecventare, ce mi-l vei trimite, la capătul anu- 
lui scolastic 1864, trebuie ori să nu se însemne religia, ori să te pui 
ca neunit, şi bucovinean de la Râpe ori Izvoare, căci, altminteri, nu 
poţi avea acest stipendiu; iar de vei face aşa, îl vei putea avea până 
ce vei absolvi. Eu sunt îndatorat să trimit chitanţe despre darea ăstor 
stipendii şi atestate legiuite despre purtarea şi sporul întru învăţarea 
tuturor stipendiaţilor. De aceea, tu îmi vei trimite, acum, îndată o 
chitanţă, ce va suna în chipul următor: 


Adeverinţă. / Prin aceasta adeveresc că am primit, de la domnul 
Arune Pumnul, profesorul din Cernăuţi, suma de o mie două sute 

(1.200) piaştri, ca stipendiu pe anul scolastic 1863/4. / Sibiu, 1863. / 
Paul Bănuţ, jurist în anul II. 


Astă sumă face 160 florini v. a., însă eu am cheltuit, cu por- 
tul poştei, până am putut câştiga stipendiul şi primi banii în mână, 
suma de 10 florini v. a., iar 30 florini v. a. aş dori să-i întrebuinţez ca 
stipendiu pentru un învățăcel sărac de aici: deci dară ar mai rămâne 
suma de 120 florini v. a., pe anul acesta început, cu care cred că te vei 
ajunge şi cred că cu astă dispoziţie te vei învoi pe deplin. 

Afară de aceea, ţi-am mal câştigat sau, mai bine, ţi-am cerşit, 
de la teologii Vasile Bumbac şi lon Buliga, câte 5 florini v. a., pe care 
încă ţi-i voi trimite, odată cu stipendiul. Trimite-mi numai chitanţa, 
după formularul de mai sus, şi îndată îți voi trimite banii prin poştă. 


III. „Fiule Bănuţe! / Aici îţi trimit o sută douăzeci (120) florini 
austrieci vienezi, ca stipendiu pe anul scolastic 1864/5. De la locul 
cunoscut, cum ţi-am scris mai înainte. 

Eu mă aflu foarte bolnav! Să dea Dumnezeu să fiu încă în 
viață măcar câţiva ani; nu pentru mine, ci pentru voi! De voi fi în 
viaţă până la anul viitor, îţi voi câştiga un stipendiu de o sută (100) 
galbeni pe an: Dumnezeu să ajute!!! / Primeşte, fiule, stipendiul şi 
urările noastre cele mai sincere de la / al tău Tataie şi maică / Arun şi 
Cătinca” (Luceafărul, |, nr. 1, Budapesta, 1 iulie nou 1902, pp. 9, 10). 


„Cernăuţi, 22 Sept. c. n. 1864. / Fiule Bănuţe! / Pleacă îndată, 
împreună cu mine, genunchii înaintea icoanei Maicii Domnului şi-i 
mulțămeşte şi tu că mi-a ajutat să-ţi pot câştiga stipendiul ştiut şi 
pe anul viitor 1864/5! Chiar acum am primit de la bravul Ministru 
scrisoarea oficioasă, cu datul: Bucureşti, 27 August 1864, Nr. 41948, 
în care îmi înştiințează că, sub Nr. 3600, a însărcinat pe bancherul 
statului să-mi trimită acel stipendiu numaidecât. 

Eu m-am temut foarte că, pe anul viitor, va înceta acel stipendiu, 

din cauza inundaţiilor şi a lipsei celei mari, provocate de acea inunda- 
ție în finanţele statului. De aceea, am scris în zece rânduri pentru acel 
stipendiu la toţi cunoscuţi, care au înrâurinţă la Minister, începând 
de la Aprilie trecut şi până la August trecut, şi necum să fi câştigat 
ceva, dar nici măcar răspuns n-am primit până acum. 

Dar noroc de la Dumnezeu şi de la Maica Domnului, că chiar pe 
când avea să se hotărască astă cauză, după raportul şi petiţiunea ce am 
făcut către acel Minister, se făcu Ministru de învăţământ bravul bărbat 
Vasile Alexandrescu-Ureche, strănepotul vestitului istoric moldav, un 
vechi amic al meu, şi unul din cei mai renumiţi literatori români. Deci 
el, cu toate scăderile şi neajunsurile din ăst an ale finanţelor statului 
României, hotărî totuşi ca să facă ce va face şi să dea ajutor cât de 
puţin spre renaşterea naţionalităţi române în Bucovina: şi aşa hotărî 
să dea stipendiul ştiut şi pe anul viitor. 

Drept aceea, fiule Bănuţ, îndată ce vei primi această scrisoare 
frăţească, să-mi trimeţi adeverinţă despre primirea stipendiului, căci 
chitanţa ce mi-ai trimis-o mai înainte nu este bună, fiindcă ai scris 
întrânsa datul primirii într-un timp când încă nici nu se hotărt la Mi- 
nister dăruirea stipendiului. De aceea, adeverinţa ce mi-o vei trimite 
acum să fie fără dată, că data o voi pune eu, când va sosi stipendiul 
şi când ţi-l voi trimite, căci până în minutul acesta n-a sosit, dar cred 
de sigur că, până în două-trei zile, va sosi, de bună-seamă. 

Adeverinţa, ce mi-o vei trimite, să sune din cuvânt în cuvânt 
în chipul următor: 


Adeverinţă. / Prin aceasta adeveresc că am primit astăzi, prin 
DI Arune Pumnul, profesorul literaturii române la gimnaziul plenar 
din Cernăuţi, suma de o mie două sute (1200) de piaştri, ca stipendiu 
pe anul scolastic 1864/5. Aceasta o adeveresc prin însăşi subscrierea 
mea proprie. Sibiu 1864. / Idest 1200 piaştri / Paul Bănuţ, / ascultător 
de drepturi la Academia din Sibiu”. 





Bucovina, în mărturii necunoscute 


„i-am descris, în epistola de dimineaţă, istoria stipendiului 
tău, şi acum, în astă epistolă, ţi-am însemnat datul şi No. Ministerial, 
pentru ca la tâmplare să nu mai fiu în viaţa la anul viitor, să ştii însuţi 
unde să mergi, să-ţi câştigi stipendiul şi mai departe. 

Cu toate acestea, dacă eşti bun la Dumnezeu, fă rugăciuni şi 
roagă ca să mă însănătoşească Dumnezeu până la anul viitor, ca să 
pot face în vacanțe o călătorie până la Bucureşti: şi atunci pentru 
mersul de absolvit la Viena îţi voi câştiga un stipendiu cel puţin de 
patru sute de florini v. a. (vienezi —n. n.). 

Fii sănătos, fiule! şi te sărut. Îţi doreşte / Al Tău /bolnav părinte 
(Luceafărul, |, nr. 4 din 15 octombrie nou 1902, pp. 62, 63), 


„Fiule Paule! / Am primit scrisoarea ce mi-ai trimis-o dim- 
preună cu absolutoriul de drepturi. Absolutoriul e bun. Dumnezeu 
să-ţi insufle tărie de suflet, ca acum să poţi începe lucrarea în calea 
Domnului şi a naţiunii. Eu de acest absolutoriu acum, deocamdată, 
nu pot face nici o întrebuințare, fiindcă întrînsul stă scris că tu eşti 
ardelean: apoi ştii beleaua, despre care ţi-am fost scris mai înainte. 

Am văzut, din scrisoare-ţi, că tu eşti foarte disperat, atât despre 
soarta naţiunii din Ardeal şi Ungaria, cât mai ales despre soarta ta. 
Eu cred şi cunosc că nu este chiar aşa de rău, cum ne închipuim. Ce 
se ține de soarta naţiunii, trebuie să ştim, că ea a ajuns acum aşa de 
departe în folosinţa drepturilor naţionale politice, încât nimeni nu 
o mai poate lipsi de acelea: deci noi putem numai să mai câştigăm, 
însă nicidecum să pierdem din câte avem până acuma. Dacă unii 
unguri fanatici şi neînţelepţi strigă prin gazete că românii au făcut 
rău că au trimis la Senatul împărătesc, şi prin aceea au greşit foarte 
mult faţă cu națiunea ungurească, şi acest pas greşit şi-l pot îndrepta 
numai prin pocăință, dacă se vor ruga de unguri să primească ca să 
se unească Ardealul cu Ungaria, zicând că ungurii sunt mărinimoşi şi 
le vor ierta acea greşeală mare. Asta este o fanfaronadă aşa de mare, 
încât nu cred să 1 se mai afle soaţă pe pământ. Vai de român, când 

va ajunge să trăiască din graţia ungurului, a sasului ori a neamţului! 

Românul a dovedit, şi în timpurile barbariei, când era asuprit de 
toţi, că are şi capacitate înaltă, şi înţelepciune profundă, şi energie, şi 
bani. Şi au doară numai acuma, când sunt în folosința drepturilor poli- 
tice, ce se află într-o stare mai rea şi mai apusă? Au doară chiar acum 
să fie lipsiţi de capacităţi, de înţelepţi energici şi de banii trebuincioşi? 
Asta să nu o creadă cineva mai mult, căci se înşeală cumplit! Românii 
ardeleni au bărbaţii lor cei mai învăţaţi şi cei mai zeloşi naţionalişti 
în cele mal înalte diregătorii, atât la guvern, cât şi la judecătorie: tot 
aşa şi românii din Ungaria. Românii din Ardeal şi Ungaria au astăzi 
două mitropolii, şi prin urmare biserica lor este neatârnată de străini: 
de sârbii carloviţieni şi de ungurii catolici stregonieni. Aşadar îşi pot 
administra biserica cum voiesc, fără amestec străin, pot ţine sinoade 
mitropolitane, episcopeşti, comunale sau sătene, îşi pot întemeia 
fonduri religionare, cum este cel din Bucovina, ca să fie asiguraţi 
fiecare preot, fiecare biserică, fiecare învăţător comunal; îşi pot orga- 
niza şcolile după dorinţă şi trebuinţă, cu un cuvânt, pot înflori după 
dorinţa inimii, căci cine îi opreşte. Aşadar, cine ar mai putea avea 
cuvânt să zică că românii din provinciile austriece n-ar avea libertăţi 
de ajuns de a şti dezvolta şi a înainta în ştiinţă, cultură şi în fericire, 
după placu-şi? Eu sper, fiule, că românii noştri, în scurt timp, îşi vor 
face toate aşezămintele de cultură, de fericire şi de înflorire. lar dacă 
nu şi le vor face, atunci sunt mişei, nu mai au nimica din caracterul 
străbunesc român, şi atunci se cuvine, după toată dreptatea, să piară 
şi să le cântăm „„Veşnica pomenire!”, pentru că orice fiinţă ce are 
mijloacele de a trăi şi a se întări, şi nu le întrebuinţează merită să 
piară! Eu nu cred însă aceasta despre românii austrieci de astăzi, de 
aceea îţi zic şi ţie, fiule Paule, leapădă-ţi ideile cele posomorite, de 
care pătimeşti aşa de cumplit! 

Căci ce se atinge de cauza ta, tu nu stai aşa de rău, cum îţi în- 
chipui. Dacă ai absolvit drepturile, intră în vreo cancelarie şi îţi începe 
lucrarea, că stipendiul dorit îl poţi căpăta şi ca diregător cancelarial; 

ba încă poţi face şi mai mult, adică, umblând la cancelarie, poţi şi 
studia şi a te pregăti de riguros, şi când eşti pregătit bine, te duci şi îţi 
faci rigurosul, şi vii iar în cancelarie şi te pregăteşti pentru al doilea 
riguros, şi aşa mai departe. În chipul acesta, câştigi două, adică: ţi se 
numără şi anii serviciului în cancelarie, şi îţi faci şi doctoratul dorit. 

Eu, de voi mai putea păstra stipendiile de până acum, unul îl 
voi păstra pentru tine, la întâmplarea când ai intra în vreo dregătorie 
ca practicant fără leafă. Despre înfiinţarea stipendiilor celor mari, mă 
îndoiesc, în acest an, chiar şi eu însumi, din două cauze: 1) pentru că, 
acum doi ani de zile, au fost foarte nefericiţi în Principate, în privinţa 
productelor, şi de aceea finanţele lor se află în scăzământ înfiorător; 2) 
pentru că chiar acum se află Domnitorul dus la scăldători în Germania 
Şi, fără el, nu se poate face nici o hotărâre despre lucruri însemnate. 
Cu toate acestea, sunt sigur că, până la anul, tot înfiinţez vreo două, 
trei, că-i bombardez necurmat şi nu le dau pace până nu vor împlini 
dorinţa şi trebuinţa neapărată a naţiunii. 

Îmi scrii să te recomand la vreunul din căpitanii şi comiţii su- 
premi români din Ardeal. Mie mi se pare că aceasta ţi-ar strica mai 
mult decât ţi-ar folosi; fiindcă atunci ar socoti oricare, cu tot dreptul, 
că tu eşti aşa de necapabil, cu tot absolutoriul de drepturi, încât nu 
poţi intra în vreo dregătorie, fără numai prin recomandaţia şi chezăşia 
altora. Eu, să fi fost în locul tău, aş fi colindat, până acum, pe toţi 
comiţii supremi români din Ardeal şi m-aş fi recomandat lor, şi le-aş 
fi cerut sfatul ce să fac, şi le-aş fi cerut sprijinirea şi patronarea, numai 
aşa se face omul cunoscut acolo unde se cuvine şi de unde poate să-i 
vină ajutorul. Aceasta să o faci numaidecât, cu orice chip. Îmi vei zice 
poate că n-ai bani de călătorit, însă eu îţi răspund că se poate călători 
şi fără parale, mai ales în patria ta şi între cunoscuţii tăi. 

Eu îţi vorbesc din experienţa mea proprie, căci, la 1848, când 
m-a aruncat soarta din patrie, peste Carpaţi, n-am avut nici parale, 
nici vreo scrisoare de recomandaţie; ci m-am dus eu, cu capul meu, 
şi m-am recomandat şi la Domn, şi la miniştri, şi la boieri, literați, şi 

m-am recomandat aşa, cât ştiu, că nu mă vor uita nici în mormânt. 
De aceea şi ascultă acum de acelea ce le spun, căci ştiu că eu nu pun 
ceva rău. Apoi, căzând revoluţia şi constituția României şi intrând 
muscalii în ţară, am fost nevoit să călătoresc de acolo, şi providenţa 
mă îndreaptă, fără vreo precugetare a mea, spre Cernăuţi; dar eu nu 
aveam nici o para la sufletul meu, şi vezi, cu doi două-decari, îm- 
prumutaţi de la profesorul ardelean Nistor, am călătorit apostoleşte, 
de la Bucureşti, prin Urziceni, Brăila, Galaţi, Bârlad, Iaşi, Botoşani, 
Dorohoi, Mihăieni, la Cernăuţi, deşi, în tot drumul acela, am fost 
urmărit, din pas în pas, de către un emisar al lui Coşut, care emisar, 
înzestrat cu bani de ajuns, conduse, în mai multe locuri, precum la 
Bârlad, la Iaşi şi la Botoşani, sicari vagabonzi, ca să mă omoare tâl- 
hăreşte; însă îngerul păzitor al meu mi-a descoperit secretul înfiorător 
şi m-a apărat de dânsul. 

Iată, fiule, că se poate face călătorie şi fără parale, chiar şi în 
țară străină, cu cât mai vârtos prin patria ta şi printre ai tăi. Fă, dară, 
şi tu aşa: du-te pe la comiţii supremi români, te recomandă lor şi le 
cere sfatul; şi vei vedea că, pe când te vei întoarce de la dânşii, vei 
avea speranţă de viaţă mai multă decât ai putea învăţa în teoria şcolii 
în decurs de zece ani de zile. Cearcă cu un drum şi la guvernul ţării, 
dacă cumva s-ar afla vreun loc deşert, ca să intri în dregătorie, fără 
amânare să înceapă a ţi se număra anii serviciului, căci toată ziua şi 
tot minutul, ce-l petreci fără slujbă, este pierdut pentru viaţă şi pentru 
patrie, şi pentru tine, căci tu încă ai numai o viaţă, şi nu două. 

E1, dacă soarta te-ar prigoni şi restriştea ar aduce cu sine, că tu, 
după toate acele încercări, să nu poţi căpăta nicăieri loc de aşezare, 
atunci intră în dregătorie chiar şi la saşii voştri, şi chiar şi fără leafă. 
Însă poartă-te aşa de sârguincios, aşa de cu reverență şi cu ascultare 
către mai-marii tăi, încât chiar şi ei să recunoască că meriţi să-ţi dea 
leafă, şi fii sigur că atunci ţi-o vor şi da. 

Îmi scrii că ai voi să treci în Principate, să serveşti statului lor, 
mai ales ca fost stipendiat al lor. Asta nu se poate din capul locului; 

pentru că ei au făcut acele stipendii pentru tinerii români bucovineni 
cu acel scop, ca tinerii ce se vor împărtăşi din ele, după absolvirea sau 
mântuirea studiilor, să rămână acasă, în patria lor, şi să apere dreptu- 
rile naţiunii lor. Cei din Principate au pentru ţara lor stipendiaţii lor, 
trimişi pe la Paris, Berlin, Viena, Florenţa ş. a. Iar, pe de altă parte, 
nici nu s-ar cuveni să-ţi părăseşti patria ta, chiar atunci când avem 
trebuinţă de ajutorul ştiinţelor tale. Iată, mă vezi pe mine: m-au ales 
senator, la Făgăraş, încă la 1849, şi am fost şi întărit, şi, precum ştiu 
nemţeşte şi esamenele de drepturi încă le făceam până în trei ani de 
zile, aş fi putut să fiu căpitan acolo, cu leafă bună şi sigură; şi vezi, 
n-am primit, pentru că am ştiut că acolo se află români vrednici, care 
vor şti apăra cauza naţiunii şi drepturile ei, ci am rămas în Bucovina, 
cu leafă mică, de 630 florini v. a. pe an, şi încă şi aceea nesigură, fi- 
indcă, pentru nişte denunţări trimese la guvern asupră-mi, din partea 
unor duşmani, eu nu mi-am primit întăritura definitivă de profesor, 
în decurs de 14 ani, adică de la 1849-1863, şi afară de aceea, am 
stătut tot sub priveghere secretă poliţienească, fără ca eu să fi ştiut 
ceva despre aceea. 

Tot aşa, m-a chemat şi mă cheamă încă la Universitatea din 
Iaşi, ca profesor, cu leafă de 380 de galbeni pe an, şi n-am primit, nici 
nu primesc, deşi aici am o leafă foarte mică, fiindcă trebuinţa cere 
să rămân încă cu tinerimea română bucovineană, ca să o deştept din 
amorțeala şi letargia în care se află cufundată. Fă, dacă ţi se pare, şi tu 
aşa, fiule! Du-te nu unde capeţi leafă mare, căci aceea tot o cheltuieşti 
toată, oricât ar fi de mare, fiindcă trebuie să trăieşti după rangul lefii; 
ci caută să te aşezi acolo unde vezi că te cheamă providenţa să lucrezi 
pentru înaintarea binelui public al naţiunii, iar nu numai al tău. 

Poate ţi-am scris prea multe, fiule Paule, şi poate tu nici n-ai 
trebuinţă de-alde astea; dar ia-le în nume de bine, căci ele provin dintr- 
o inimă ce te iubeşte ca pe fiul său şi ar dori să te vadă cât mai curând 
aşezat într-o poziţiune, în care să poţi lucra şi tu, din parte-ţi, pentru 
scumpa noastră mamă naţiune! / Aron Pumnul. / profesor”. (Aurel 

Acum să-ţi mai scriu şi câte ceva de cele ce se ating de locul 
naşterii mele. Aş avea trebuinţă de un fecior de omenie, aşa, ca de 16 
ani, ca să-mi fie servitor, şi să-l plătesc după cum ne va fi tocmeala. 
Am scris preotului lon Pop din Comana de Jos, care este preot şi în 
Cuciulata, ca să vorbească cu frate-meu Ghiţă, să-mi caute unul la 
noi în sat; dar nu ştiu ce este, că, până acum, nu mi-a răspuns nimica. 
Când te vei duce la Făgăraş, treci prin Cuciulata şi vorbeşte cu frate- 
meu Ghiţă despre lucrul acesta şi, dacă ar găsi pe cineva, să-mi scrie 
cu ce simbrie şi cu ce legătură ar voi să vie, ca aşa să-i scriu dacă pot 
primi condiţiunile puse ori nu. 

Aici îţi trimit două exemplare din broşura mea despre fondul 
religionar bucovinean, unul în dar ţie, şi altul, tot în dar, domnului 
Căpitan Bran de Lemeni, precum este scris cu mâna mea pe a doua 
pagină a broşurii. Te rog dă acest exemplar domnului Bran şi, cu acea 
ocaziune, te poţi recomanda la dânsul. Mergând către Făgăraş şi pe 
aiurea, să abaţi prin toate satele, pe la preoţii români, şi să-i îndupleci 
pe fiecare să-şi prenumere (rezerve — n. n.) câte un exemplar din 
broşura despre fond, adică să-ţi dea câte 1 florin 30 cruceri v. a., pe 
care să mi-i trimiţi de împreună cu numele şi titula (numele — n. n.) 
prenumeratorilor, şi eu, după primirea banilor, îndată le voi expedia 
exemplarele prenumărate. Spune-le să citească cu luare aminte, să 
vadă ce fond măreț are biserica română din Bucovina şi cât de bine 
stau preoţii ei, în privinţa materială, apoi să se pregătească, pentru 
sinodul viitor, să facă propunere bine cugetată, ca să înceapă şi ei 
întemeierea unui asemenea fond pentru ei şi pentru urmaşii lor, 
măcar prin colecte anuale cât de mici, căci tot vor creşte, cu timpul, 
şi se vor înmulţi. Dea cerul ca să fie zis într-o oră bună şi să înceapă 
măreţul lucru! 

În Pârău amo soră, măritată după David Oană. Astă primăvară 

mi-a fost scris că se află în mare lipsă, din cauza anului rău, neroditor 
şi a bolii de vite, şi a fost zis să-i trimit bani, să-şi cumpere boi şi bu- 
cate. Mi-a sângerat inima că n-am fost în stare să-i pot trimite; pentru 
că eu am leafă anuală 630 florini v. a., cum poţi vedea în broşură, 
la pagina 188. Mai mult de jumătate din astă leafă merge numai pe 
doftorii; afară de aceea, fiind că pentru boala de care pătimesc, nu pot 
umbla pe Jos, sunt nevoit să ţin un cal şi trăsură, ca să pot umbla la 
şcoală, şi ţinerea calului îmi mistuie cealaltă jumătate de leafă, aşa, 
încât, pentru trebuinţele vieţii şi ţinerea casei nu-mi rămâne nimica, 
ci aceasta se împlineşte din puţina avere a soţiei. Deci, trecând prin 
Pârâu, te rog abate şi pe la soru-mea, Maria, femeia lui David Oană, 
şi-l spune împrejurările mele, spunându-i să nu se supere pe mine, 
nici să-mi ia în nume de rău, dacă n-am putut să-i ajut sărmanei în 
zilele năcazului, că Dumnezeu mi-i martur că eu încă şi acum mai 
am datorii de plătit, cu carnete mari. 

Eu nu pot pricepe de unde poate să vie un asemenea lucru, că 
oamenii, nefăcând mai mult iobăgie, nedând zeciuială din bucatele lor 
şi având pământurile lor, să ajungă la sărăcie şi la lipsă mai cumplită 
decât în timpul iobăgiei. De ce nu lucră ei sârguincios, căci acum li-i 
deschisă calea să se îmbogăţească; că au câmpurile lor, au cheltuieli 
puţine, aşadar ce fac, de nu se chivernisesc şi asigură cu bucate pe 
mai mulţi ani, înainte, ca, aşa, habar să n-aibă de anii neroditori? Eu, 
să fiu sănătos, m-aş îmbogăţi, în câţiva ani, de mi-aş cumpăra moşii 
de cele mari şi, apoi, aş face fundaţiuni pentru învăţăcei de cei buni. 
Îmi sângerează inima că nu pot fi între românaşii făgărăşeni şi co- 
hălmeni, să-i învăţ cum să se cultive şi să se îmbogăţească cu foarte 
puţin lucru. Eu, să fiu în Cuciulata, aş face din pustiul ei pământ şi 
din rău întrebuinţata pădure, până în zece ani de zile, un gimnaziu 
plenar, cu zece fundaţiuni pentru gimnazişti şi cu zece fundaţiuni mari 
pentru jurişti şi practicanți. Acolo zace pământ nelucrat mai mult decât 
300 de iugăre; pământul se lucră rău, când ar putea produce înzecit 
mai mult tot cu aceeaşi muncă, nici mătăsăritul, nici pomăritul, nici 

fânăritul meşteşugit, nici stupăritul nu se cultivă deloc, prin care, de 
pe un loc de zece iugăre, poate avea cineva, cu lucru de 2 luni, un 
venit anual de 5.000 florini v. a. 

Voi, în răstimpul studiilor, vă ocupați, cum să vede, numai 
curat cu studiile, pe când eu ştiu că noi, pe timpul nostru, pe lângă 
studiile obligate, am citit şi am studiat toți clasicii, toţi filosofii tuturor 
naţiunilor şi toți istoricii şi lingviştii lor; fiindcă este cunoscut că, în 
şcoală, se învaţă numai îndrumarea spre ştiinţă, iar nu ştiinţa însăşi, 
aceasta se învaţă numai din studierea autorilor renumiţi, care trebuie 
studiaţi afară de şcoală. 

Fii bun, fiule, şi, după ce vei face ce ţi-am însemnat în astă 
scrisoare, scrie-mi toate împrejurările şi speranţele. / Fii sănătos şi 
fericit, îţi doreşte, al tău amic şi părinte, / Arune Pumnul”. (Aurel 
Paul Bănuţ, Luceafărul, , nr. 8 din 15 octombrie nou 1902, p. 126). 


DI 


Alecsandri şi Românii din Bucovina. Întâia dată când întâl- 
nim numele lui Alecsandri, în legătura cu Bucovina, este iulie, anul 
1848. Iraclie Porumbescu, un scriitor bucovinean de a doua mână 
(eroare gravă şi inadmisibilă — n. n.), fost colaborator la ziarul fraţi- 
lor Hurmuzachi, pe când Bucovinenii nu aveau publicişti de seamă, 
povesteşte câteva amintiri din acel timp. Fără a face în total impresia 
veridicităţii, amintirile acelea au, totuşi, meritul de a ne pune la curent 
cu câteva fapte indiscutabile. 


„Era în vara anului 1848 — începe Porumbescu, în ale sale 
„Amintiri despre Alexandri” (vezi Scrieri, Cernăuţi, 1848, pp. 119- 
129). În Cernăuţi, se aflau aproape la 50 tineri moldoveni, fruntea 
tineretului surghiunit de Vodă Mihail Sturdza. Printre cei goniţi din 
patrie, erau Kogălniceanu, Negri, Cuza şi Vasilică Alexandri, cu 
fratele său, lancu. 

Cei mai mulţi dintre ei erau găzduiţi pe la casele lui Doxachi 
Hurmuzachi, din Cernăuţi, şi pe la moşia acestuia, numită Cernauca”. 
Urmează descrierea unei scene duioase, în jurul căpeteniei acelei 
familii de boieri vechi moldoveni, ce se numeşte Hurmuzachi. Sim- 
plu, dar foarte sugestiv, Porumbescu prezintă câteva stări cu adevărat 
patriarhale, când desenează figura acestui mare vornic, care, dis de 
dimineaţă, colinda pe la fiecare exilat, cântându-i imnul deşteptării! 

Dar nu numai bătrânul Doxachi Hurmuzachi, acest caracter 
uriaş, recunoscut de ceilalți biografi ai iui, dl A. Sturdza, Barițiu şi 
Sbiera, era o personalitate distinctă între fruntaşii adunaţi, atunci, 
la Cernăuţi. Mândre se înălţau şi capetele celorlalți din pleiadă, iar, 
văzute prin prisma contemporanului, ele iau o strălucire deosebită. 

Alecsandri, privit cu „sfiala pioasă” a tânărului teolog Porum- 
bescu, era, pe atunci, „de o statură mijlocie, dar sprintenă şi mlădioasă. 
Faţa îi era rotundă şi cu trăsături din cele mai simpatice. Fruntea-i 
bine dezvoltată, pe care nu o împresura nici un păr, până după vârful 
capului, ce însă nu-i scad frumuseţea. Ochii erau negri, sprâncenele 
încordate, apoi împreunate la mijloc, gemene una pe alta, ce-l făceau 
şi mai frumos, şi mai drăgălaş. EI era, pe atunci, de 26-27 an'”. 

Ceva mai interesante sunt amănuntele despre modul de pe- 
trecere al exilaţilor moldoveni, în frunte cu Alecsandri. „Seara, 
întorcându-se de la plimbare, la Cernăuţi, ţinându-se câte şase-şapte 
inşi de-a braţele, Alecsandri şi Negri, întotdeauna la mijloc, cântau 
cu toţii: Allons enfants de lă patrie... Pasul lui Alecsandri era după 
tactul Marseilleisei”. 

Până aci, găsim, deci, un Alecsandri intrat în vârsta maturității, 
cu mare trecere de scriitor şi om politic, alături de tot ce Moldova avea 
mai bun, un Alecsandri vesel, în îndeletnicirile sale sociale. Veselia 
lui ne-o mai confirmă şi următorul episod, în care intră în acţiune şi 
bătrânul Alecsandri. 

„Bătrânul boier, tatăl Alecsandri-ştilor, venise şi el, cu câteva 
zile înainte, la Cernăuţi, lucru ce-i dete marelui poet şi român Alec- 

sandri posibilitatea a-şi face pe dor şi a da un banchet, în onoarea 
proclamării republicii în Bucureşti. Se zice că bătrânul boier era cam 
strâns la pungă. Însă insistenţele dulci ale iubitului său Vasilică i-o 
dezbrăca şi, cu propria sa mână, fiind şi eu de faţă, numără bietul 
bătrân 125 de zimţaţi, pentru acel banchet. Era prezidat de tânărul 
Curtius, din Bucureşti, singurul reprezentant al Muntenier”. 

Celelalte amintiri ale lui Porumbescu, despre Alecsandri şi 
legăturile lui sufleteşti cu poporul, despre principiile de artă naţională 
ale bardului, inspiră mai puţină credinţă şi par a fi reconstruite, după 
palide aduceri aminte, dacă nu chiar născocite pe de-a întregul. Doar 
dragostea pentru muzică, să fie un nou adaos, la multele dovezi de 
voioşie nesecată ale celui ce îşi cânta singur poezia „Scumpa dragă 
copiliță”, pe aria din opera italiană „Norma”. 

Poetul avea, deci, însuşiri multe, cuceritoare şi biograful său, 
Porumbescu, desigur n-a fost cel mai de seamă, dintre câţi a robit. 

Bucovinenii, care s-au apropiat mai mult de Alecsandri, tot cu 
ocazia asta, căci, până aci, nu avem cunoştinţă de o prietenie a poetului 
cu fruntaşii din alte ţări, au fost fraţii Hurmuzachi. Întâile lor întâlniri 
şi convorbiri au stabilit, între ei, o prietenie atât de strânsă, încât, de 
aci, înainte, numele lor rămân alăturea multă vreme, colaborând la 
aceleaşi ziare şi reviste, scriindu-şi, mereu, şi discutând problemele 
sociale şi literare, ce se iveau în cursul timpului. 

Nu greşim, afirmând că toate legăturile lui Alecsandri cu 
Bucovina se reduc la această cooperare şi înrudire intelectuală cu 
cele mai marcante individualităţi din istoria culturală bucovineană. 
Prin Hurmuzăcheşti, Alecsandri a ajuns să contribuie, în măsura aşa 
de mare, la mişcarea literară, distingând, cu o fecundă colaborare 
originală, ziarele lor. Prin ei s-au popularizat, în provincia asta, ex- 
pusă deznaţionalizării, poeziile lui Alecsandri, scrise în o limbă atât 
de superioară, faţa de palidele încercări ale contemporanilor. Ei au 
introdus, în Bucovina, şi operele dramatice ale acestuia, prin canalul 
unor trupe destul de bune, de la Teatrul Naţional din Iaşi. E atât de 


21 





Bucovina, în mărturii necunoscute 


intimă şi de intensivă colaborarea acestor elemente, pentru salvarea, 
deşteptarea şi întărirea românismului în „vesela grădină”, încât urmă- 
rirea activităţii lor nu e deloc lipsită de interes. Serile lungi de vară, 
petrecute în Cernăuţi, au fost un prilej pentru Alecsandri şi Hurmu- 
zăcheşti nu numai a se cunoaşte, ci a făuri, totodată, un program de 
acțiune fecundă. În scrisorile trimise, scurtă vreme în urmă, lui Alecu 
Hurmuzachi şi publicate succesiv în „Bucovina”, Alecsandri, tratând 
despre poezia populară, rezumă, în două locuri, şi ideile, venite în 
discuţie, cu acea ocazie. 


„Iubite Alecu, scrie poetul, în numărul de la 12 octombrie 1849 
al ziarului „Bucovina”. În trecerea mea prin Bucovina, am petrecut 
cu tine câteva zile, de a cător plăcere îmi aduc ades aminte. Multe 
am vorbit noi, atuncea, despre aceste frumoase părţi ale Europei, 
care se numesc ţările româneşti şi despre poporul frumos, ce locu- 
ieşte în sânul lor. Aprinşi amândoi de o nobilă exaltaţie, deşi poate 
cam părtinitoare, am declarat, într-o ochire, patria noastră cea mai 
drăgălaşă ţară în lume şi neamul românesc, unul din neamurile cele 
mai înzestrate cu daruri sufleteşti”. 


Şi scrisoarea continua, în acest ton de caldă însuflețire, vorbind 
despre laudele ce aduseseră ei, atunci, trecutului, apoi munților, văilor, 
obiceiurilor şi cântecelor naţionale. 

Dintre toate, cântecele poporului par a fi fost subiectul princi- 
palei lor preocupări. Era un fel de modă, corolar al mişcărilor popo- 
raniste de la 1848, a vorbi şi de literatura poporală. Sporadic, se mai 
făcuse, dar, până acum, niciodată nu se îndreptase toată atenţiunea 
asupra comorii ascunse, de veacuri, în sânul mulțimii de la ţară şi 
de la munte, ca în anul când s-a proclamat suveranitatea poporului. 
Alecsandri n-a fost izolat; o mare parte din însufleţirea sa pentru 
folclor o datoreşte îndemnului prietinilor săi. 

„Îţi aduci aminte, scrie Alecsandri, vorbind, cu altă ocazie, 
despre balada „Mioriţa”, de o seară, din luna lui iulie a anului tre- 
cut, când ne aflam mai mulţi prieteni, la moşia voastră, la poetica 
Cernauca? Negri, Rolla şi Cuza, tu şi eu ne porniserăm toţi patru o 
lungă şi mult interesantă disertaţie asupra neamului românesc. Unul 
vorbi despre istoria lui. Altul făcu analiza proverbelor, ce le culesese 
din gura poporului. Un al treilea descrise obiceiurile Românilor. În 
sfârşit, veni rândul meu şi fusei rugat a zice balada Mioarei. Deşi eu 
nu o ştiam, întreagă, pe de rost, totuşi vă spusei câteva părți din ea, 
care deşteptară în voi o mare admirare pentru poezia poporului. lată 
dar că, în memoria acelei seri minunate din Cernauca şi în speranţa 
de a descoperi la lumină comorile de dulce poezie, ce stau ascunse 
în sânul poporului, iacă, zic, îţi trimit, acum, întreaga baladă. Oricare 
Român o va ceti, în gazeta ta, va avea dreptul de a se făli cu geniul 
neamului său” (aşa se face că „Mioriţa” a fost publicată, pentru prima 
oară, în „Bucovina” Bucovinei, nr. 1l din 1850-—n.n.). 

Se vede, deci, din cele citate, cât de mult l-au impresionat pe 
Alecsandri convorbirile cu Hurmuzăcheştii. Rezultatul practic al 
acestor înţelegeri a fost, între altele, colaborarea poetului la ziarul 
„Bucovina”. 

La 4 octombrie 1848, apare, la Cernăuţi, „Bucovina”, ziar re- 
dactat de fraţii George şi Alexandru Hurmuzachi. În programul acestei 
foi, care avea să fie „defensorul intereselor naţionale, intelectuale 
şi materiale ale Bucovinei, reprezentantul dorințelor şi nevoinţelor 
ei, organul suferințelor şi bucuriilor ei”, fraţii Hurmuzachi vestesc 
pe cetitori că şi-au asigurat „colaboraţia multor scriitori de talent”, 
ceea ce-i pune „în plăcută poziţie de a împărtăşi cetitorilor, pe lângă 
articole de interes comun, şi noi producte ale literaturii româneşti”. 

Nu putem cunoaşte toate puterile de muncă ziaristică, de care se 
face amintire în acest pasaj. În corpul foii nu găsim articole iscălite, 
decât acele ale redactorilor responsabili. Mai ştim, tot de la Porum- 
bescu, că a colaborat, la partea politică, şi Arune Pumnul, venit, tot 

atunci, la Cernăuţi, din inițiativa lui Hurmuzachi, ca să ocupe catedra 
de limba română. A mai scris şi Barițiu articole politice, referitoare la 
stările din Austria, cum se vede din corespondenţa acestuia. Alecsan- 
dri, care e vizat prin cuvintele „noi producţii ale literaturii româneşti”, 
intră în şirul colaboratorilor, abia cu numărul 1 din 1849, publicând 
poezia „Păsărică” (în volumul „Din Moldova 1848”), cu următorul 
cuprins alegoric: 


Albă păsărică 

Ce stai singurică, 
Lângă cuibul tău 
Nu-i ziua senină 
Or nu curge lină 
Apa pe părău? 


Ce plângi tu cu jale, 
Vezi sorele tale 

Cum se veselesc 

Prin crengile-umbroase 
Vezi cât de voioase 
Zbor şi ciripesc. 


Ce durere, spune, 
Ce dor greu supune 
Inimioara ta 

De stai singurică, 
Albă păsărică, 

Şi nu poţi cânta? 
„Frate-n depărtare 


O pajură mare 
Se-nalţă mereu: 

Ghiara-i se lungeşte 
Şi ochiu-i ţinteşte 
Tot spre cuibul meu. 


Apa-i lină, frate, 
Frunza lin se bate 

În codru-nflorit, 

Dar cuibu-mi jos cade 
Că de mult îl roade 
Un şarpe cumplit”. 


Aluziile la stările politice şi, îndeosebi, la soarta Bucovinei sunt 
de tot transparente. Redactorii observară, cu drept cuvânt, în nota de 
la sfârşitul poeziei: 


„Socotim de prisos a chema luarea aminte a cetitorului asupra 
alegoriei cuprinse în această poezie, ieşită din condeiul unuia din cei 
mai slăviţi poeţi româneşti”. 


De aci, înainte, „slăvitul poet” continuă a colabora sistematic. 
Urmează, una, după alta, poeziile „Lăcrămioarele”, „Strigoiul”, „Adio 
la Moldova” şi „Adio la mormântul lui Grigore Romalo”, aceasta 
din urmă, cu o scrisoare, pe care o reproducem în întregime, fiind 
un episod necunoscut din mişcările politice, de la 1848, în Moldova: 


„Soţul nostru de emigrație, fratele nostru Grigore Romalo, e în 
agonia morţii, serie Alecsandri. Martir al libertăţii, el îşi dă sufletul, 
poate în ora aceasta, pe patul unui spital. Jertfă a cruzimii lui Mihai 
Sturza, unul din cei mai buni tineri ai Moldovei, piere, acum, în amarul 
străinătăţii, departe de familie, departe de patrie, şi cele de pe urmă 
ale lui cuvinte sunt pentru nenorocită ţara noastră. 

„Mor, zice el, cu jalea că nu m-a ajutat soarta să-mi dau viaţa 

pentru fericirea patriei mele”. 

Ştiu că Grigore Romalo este unul dintre tinerii, prinşi şi legaţi 
de cătră vitejii fii ai lui Mihail Sturza, în seara de 29 martie 1848. El 
a fost maltratat mai crud decât toţi ceilalți, de către arnăuţii năimiţi 
de Curte. Cu capul spart, cu pieptul zdrobit de stralurile puştilor sol- 
dăţeşti, plin de răni şi de sânge, el a fost târât, de păr, până la cazarmă 
şi, de acolo, trimis la Măcin. 

Umezeala închisorii şi lipsa de grijă sporind şi înveninând du- 
rerile ce le pătimea sărmanul nostru amic, din seara răzbunării hoţeşti 
a lui Beizadea Sturza, o boală grozava se încuibă în pieptul său, o 
boală de care omul nu scapă, oftica. Şi, acum, acest rău nevindecabil 
s-a descărcat, cu atâta furie, în plămânii săi, că, în câteva zile, el a 
ajuns pe malul mormântului. La noapte sau mâine, poate, el va cădea 
înăuntru pentru veşnicie. 

Bucură-se Sturza, văzând cât de bine a izbutit a pune vârf 
nelegiuirilor sale de 15 ani, prin moartea unui fiu al Moldovei, prin 
disperarea şi doliul unei familii întregi. Dar, de mai este o dreptate 
în cer, fantasma lui Grigore Romalo va sta necontenit în ochii lui M. 
Sturza şi-l va sili să dea seamă lui Dumnezeu”. 


Tot acolo, cu data de 31 mai 1849, Alecsandri scrie despre 
acelaşi caz: 


„Fratele nostru s-a săvârşit, astă-noapte, pe la trei ore, în spitalul 
francez din Pera. 

În această casă numai, el a putut găsi grijile trebuincioase unui 
bolnav, căci rudele lui de la Fanar nici n-au voit să-l primească în 
casele lor, de frica molipsirii bolii. lată cum ne plătesc Grecii, cărora 
noi, Românii, le deschidem braţele, de atâtea veacuri. 

Grigore Romalo a murit, în vârstă de 29 ani, cu gândul la pa- 
tria sa. Încă unul de ai noştri, care ne lasă! Încă o rază de speranţă a 
Moldovei, care s-a stins! Peste o oră, noi, toţi emigranții români, vom 

merge să însoţim trupul fratelui nostru, la locaşul său de moarte”. 


% 


Sosim la o epocă dintre cele mai fericite pentru Alecsandri şi 
pentru literatura română, în genere: la îmbrăţişarea literaturii populare. 

Într-un lung şir de scrisori, adresate lui Alecu Hurmuzachi şi 
apărute în „Bucovina”, în anii 1849 şi 1850, Alecsandri îşi arată toată 
admiraţia şi toată priceperea pentru poezia poporului, dovedind valoa- 
rea ei prin pilde citate, îndeosebi prin balade, pe care le comentează 
şi le împodobeşte cu impresiile sale sugestive. 

Ce senzaţie au stârnit scrisorile lui Alecsandri, putem deduce 
din următoarea notiță introductivă, a redacţiei de la foaia bucovineană: 


„Cu deosebită plăcere împărtăşim cetitorilor noştri acest arti- 
col, în care suntem datori penei măiestre a unui bărbat, pe care noi 
ne ţinem de fericirea de a-l numi între amicii noştri şi pe care naţia 
română de mult îl preţuieşte ca pe unul din cei mai geniali poeţi ai 
săi. Acest articol este comentariul, pe care dumnealui binevoi a-l 
promite gazetei noastre. Deschizându-ne un aşa însemnat tezaur de 
poezie, cu totul originală şi populară, dumnealui şi-a dobândit un nou 
drept la recunoştinţa patriei. Noi, din parte-ne, mulţumindu-i pentru 
onoarea şi pentru mult preţuita conlucrare a domniei sale, ne bucurăm 
a aduce, aici, frumosului geniu poetic şi zelului naţional al dumisale 
un public omagiu” Bucovina, 12 octombrie 1849). 


Omagiul era cât se poate de meritat, căci Alecsandri, prin 
articolele-scrisori şi prin textele, necunoscute până atunci, publicate 
într-u ziar dintr-o provincie străină, a făcut,în primul rând,un serviciu. 
Prin o lectură atât de aleasă, cum le-o oferea, se aducea cauzei româ- 
neşti un mare bine; prin descoperirea unor poezii atât de desăvârşite 
ca baladele voiniceşti, încrederea de sine şi vitejia lua, iarăşi, loc în 
şirurile populaţiei, ce, tocmai atunci, trecea prin zguduirea socială 


33 





Bucovina, în mărturii necunoscute 


ameţitoare a anilor revoluționari. 

În „Bucovina”, poetul publica, în materia aceasta, scrisori mai 
lungi asupra baladei Codreanu” (Nr. 32, 1849); frumoasa scrisoare, 
cu preţioase detalii despre „Mioara”, şi, în Nr. 57, din anul 1850, 
articolul „Hore românești”. Fiecare scrisoare e urmată de texte, iar 
baladele necomentate îşi au notițele lor explicative, aşa cum le-a 
tipărit, doi ani în urmă, Th. Codrescu, editorul celor două prime 
fascicole de „„Balade”. 

Mai târziu, Alecsandri şi-a reunit toate scrisorile într-un singur 
articol, mai lung, fără a-i putea însă imprima caracterul unităţii, şi 
le-a reprodus în volumul său de „Prosă”, cu mai multe schimbări şi 
omisiuni, sub titlul „Românii din poezia lor”, păstrând dedicaţia „dlui 
A. Hurmuzachi, redactorul foii Bucovina”. 

În toate astea, se cuprinde o parte fundamentală din activitatea 
lui Alecsandri şi din principule lui literare-estetice. 

Putem remarca, înainte de toate, că întreg tonul, în care sunt 
scrise, este la înălțimea epocii poetului: plin de entuziasm şi de zgo- 
mot. Lipseşte cu totul calmul aprecierii, propriu ştiinţei. S-ar părea 
că bardul niciodată n-a privit poezia poporului altfel, decât prin ochi 
de poet. 


„M-am înamorat de poezia poporală ca de o copilă din Car- 
paţi, tânără, mândră, nevinovată şi aşa de frumoasă, că pe soare ai 
putea căta, iar pe dânsa ba”, zice Alecsandri. lar comparaţia e cea 
mai nimerit posibilă. EI trata poezia, într-adevăr, ca pe o fată mare. 
Îi preamărea însuşirile, se inspira de ochii, sufletul şi puterea ei de a 
iubi şi a suferi. Când nu i se părea destul de frumoasă, o împodobea 
el, singur, cu rime de-ale sale. 

Ce mirare, deci, dacă şi scrisorile, de care vorbim, fac impresia 
unor drăgălaşe răvaşe de iubire. Din „dulce” şi „sfânt”, din „falnic” şi 
„măreţ” nu încetează, fie că esplică obiceiuri de-ale poporului, fie că 
disecă versurile baladelor, pentru a sublinia frumuseţile lor poetice. 


34 


Sigiliul dumnezeirii 


Nimic nu poate dovedi mai bine ca aceste răvaşe cât de mult convenea 
firii şi talentului lui Aecsandri poezia asta uşoară la înţeles, limpede 
la rostit, înviorătoare de suflet. 

Însufleţirea lui e foarte explicabilă, căci în poezia populară 
Alecsandri s-a găsit pe sine însuşi. 

Textele apărute în „Bucovina” Alecsandri le-a adunat din Mol- 
dova, Transilvania şi chiar din Bucovina „fiindcă, pân-acum, nu am 
avut prilej a studia decât poeziile populare ale acestor trei provincii; 
suntem, însă, încredinţaţi că geniul poetic al Românilor din Valahia, 
Banat şi Basarabia nu este mai puţin puternic şi producător”, afirmă 
el, într-o notă din articolul despre „Horele româneşti”. Şi, până la 
1866, s-a convins şi despre frumuseţea poeziilor celorlalte provincii, 
deoarece colecţia cea mare cuprinde şi texte de peste Prut. 

Activitatea asta folcloristică, pentru publicul din Bucovina 
a continuat-o până la încetarea ziarului, întâmplată la 2 octombrie 
1850. O parte din material a rămas chiar netipărit, din cauza motivelor 
politice, care au determinat apunerea grabnică a organului Hurmuză- 
cheştilor. Astfel, cel puţin, trebuie să deducem din o scrisoare inedită, 
trimisă lui Alecu Hurmuzachi, probabil tocmai în timpul de agonie a 
ziarului. lată cuprinsul acelei scrisori: 


„Iubite Alecu, / Prin „Balada lui Bujor”, ce îți trimit acum, în- 
chei partea ] a baladelor poporale, care s-au tipărit în gazeta Bucovinei 
Şi care, în total, alcătuiesc un număr de 12: anume „Codreanul”, „Pă- 
unaşul Codrilor”, „Toma”, „Blestememul”, „Sârb sărac”, „Năframa 
şi inelul”, „Turturica”, Şalga, „Bujor”. 

Îmi mai rămân încă multe de prelucrat şi multe de descoperit, 
dar nădăjduiesc că, fără întârziere, oi putea să comunic foii Buco- 
vinei unele din următoarele balade, precum „Ştefan Vodă”, „Moţoc 
Vornicul”, „Bătrânul Novac”, „Corbul”, „Movila lui Purcel” (sic!), 
„Chira”, „Vidra”, „Costiţe”, „Petrişor”, „Giumuz”, „Badiu”, „Român 
Grue Grozovanu”, „Luna şi Soarele”, „Holera” ş. c. 

Până a nu mă apuca încă de prelucrarea acestora, am hotărât a-ţi 
trimite câteva „Doine”, câteva cântece haiduceşti şi câteva „Hore”, 
cu gând de a răspândi mai multă varietate în publicarea poeziilor 
populare. Pe lângă acestea, voi adăogi şi unele cântece de jale, care 
poartă şi numele de cântece de lume, în societatea cea înaltă. 

Îţi comunic, acum, deocamdată, o colecţie de hore, atât din 
Moldova, cât şi din Transilvania şi Bucovina, pe care le voi începe a 
publica după ce va ieşi „Bujor” la lumină. / V. Alecsandri”. 


Dar colaborarea lui Alecsandri la „Bucovina” nu s-a mărginit 
numai în acestea. Printre poeziile populare, a publicat şi câteva origi- 
nale, de dată mai veche, ca „Trei arcaşi sau altarul mănăstirii Putna”, 
„Barcarola siliciană” şi „Sburătorul”. 


Din acelaşi timp, datează o scrisoare a lui Alecsandri către 
Hurmuzachi, prin care îl vesteşte că-i va trimite, pentru „Bucovina”, 
un roman al lui Ghica, roman rămas necunoscut, până acum. Acea 
scrisoare, în întregime, este următoarea: 


„Constantinopole, 12 Mai 1849. 


Iubite Alecule, 

Am cetit cu multă plăcere rândurile ce mi-ai scris şi, drept 
răsplată, îți făgăduiesc în curând să-ţi trimit bogată materie pentru 
foiletonul gazetei Bucovinei. Aici am descoperit, la un prieten al meu, 
om cu duh şi cu judecată, o scriere însemnată, plăcută şi folositoare 
țărilor noastre, un roman de meurs, un soi de Jerome Paturot româ- 
nesc, şi îndată am gândit la tine, iubite Chiţigoiule. Această scriere, 
ce bate în moravurile şi în defectele societăţii noastre din Bucureşti, 
este menită a atrage luarea aminte a tuturor cetitorilor şi, în urmare, 
cred că nu poate figura mai bine aiurea, decât în Bucovina. Mă înda- 
toresc, dar, a-ţi trimite, peste puţin, partea întâia şi te îndemn a tipări, 

regulat, în foiletonul gazetei tale. Prietenul meu, ce doreşte a păstra 
anonimatul pentru toţi, afară decât pentru tine, îți este cunoscut bine, 
căci numele lui este Ion Ghica; destul e să cunoşti numele autorului, 
pentru ca să judeci de meritul operei sale. El aşteaptă hârtiile sale de 
la Bucureşti şi, îndată ce le va primi, eu însumi ţi-oi expedia partea 
întâia a scrierii, de care ţi-am vorbit mai sus. Totodată, dacă cumva 
îmi aduce oarecine hârtiile mele, de la Iaşi, ţi-oi trimite şi ceva din 
poeziile populare, pe care tu ştii a le preţui atât de bine. Eu doresc ca 
foaia Bucovinei să devină cel mai bun organ de răspândire a ideilor 
frumoase printre Români, şi îţi făgăduiesc a lucra pentru ea, cu aceeaşi 
râvnă, cu care am lucrat pentru Propăşire. 

Acum să venim, puţin, la politică, generalul Grabe a fost în 
Constantinopole, cu o misie secretă în privirea provinciilor noastre, şi, 
pe cât am putut afla, ei au izbutit a încheia o convenţie cu Poarta, ce 
cuprinde următoarele condiţii (urmează textul francez al convenției, 
care are 7 puncte, între care se cuprind: 1) Numirea unui gospodar, pe 
7 ani, de Sultan; 2) suspendarea provizorie a Adunărilor generale; 3) 
instituirea a două comitete de revizuire; 4) cele două puteri suverane 
vor ocupa ţările române, ţinând pe teritoriul lor câte 25.000 soldaţi; 
5) doi comisari imperiali vor fi numiţi lângă gospodari; 6) dispoziţiile 
acestea vor ţine 7 ani). 

Iată, iubite Alecule, cum ne-au urzit nouă lanţuri duşmanii 
noştri, şi asta, în ochii şi sub nasul puterilor marii Europe. De acum, 
nu ştiu în cine să-mi pun nădejdea, căci şi Dumnezeu pare că a părăsit 
cauza Românilor. Poate că purtarea Ungurilor să aducă ceva prefacere 
în trebi, dar şi aceasta cine o poate asigura? Ceea ce m-am încredințat 
este că cei mici plătesc, totdeauna, oalele stricate. Turcia are destulă 
putere de suflet: prin urmare, ne-au jertfit şi acum duşmanului nostru. 

Sfârşesc, înştiințându-te că Negri e sănătos şi că te sărută fră- 
țeşte, precum şi pe Georgiţă. Asemene fac şi eu, până a nu închide 
acest răvaş. 

Al tău frate, V. Alecsandri. 

Alăturez, aici, o fabulă, intitulată „Zimbrul şi Vulpea”. Autor 
anonim. 


Încetând ziarul bucovinean, încetează şi relaţiunile mai strân- 
se ale lui Alecsandri cu provincia asta. Publicul este, acum, perfect 
orientat asupra lui. Popularitatea lui e întemeiată. E singurul scriitor 
care domină peste toată întinderea românească. 

În noiembrie 1850, când poetul a trecut prin Cernăuţi, pentru 
a însoţi pe frate-său şi pe doamna Maria Cantacuzin, în drumul lor 
spre Paris, el scrise lui Ghica: 


„Gazeta Bucovinei nu mai apare, dar Hurmuzăcheştii spun că, 
peste câtva timp, vor da semn de viaţă”. 

Totuşi, ea n-a reapărut şi abia, 14 ani în urmă, s-a putut întemeia 
„Foaia Societăţii”, de aceleaşi forţe, iar Alecsandri şi-a putut face 
reintrarea printre luptătorii pentru emanciparea Bucovinei. 


% 


În intervalul de la dispariţia „Bucovinei”, până la întemeierea 
„Foii Societăţii pentru cultura şi literatura Românilor din Bucovina”, 
relaţiile lui Alecsandri şi fruntaşii cu poporul acestei provincii sunt 
mai puţine, dar nu sunt întrerupte. Bucovina e plină de cântecele 
bardului, care începeau, acum, să fie puse pe melodii, pentru a primi 
o răspândire şi mai mare. 

În direcţia asta, familia Hurmuzachi îşi făcea în primul rând 
datoria. Barițiu istoriseşte că doamnele Eufrosina şi Eliza Hurmu- 
zachi au început, încă în anul 1849 „punerea în note” a cântecelor 
româneşti, iar mai târziu, şi-au asociat, pentru aceeaşi lucrare, pe cel 
mai de seamă compozitor bucovinean din acel timp, pe Miculi. 


„Până acum, serie Cost Hurmuzachi lui George Barițiu, cu 

data de 5 octombrie 1851, acest rar talent (artistul Miculi) a transcris, 
sub nemijlocita asistenţă şi îmboldire a mea şi a surorii mele Săftica 
(Eliza), după executarea celor mai buni lăutari, ce i-am adus din toate 
părțile, mai bine de 36 de cântece naţionale din cele mai frumoase, 
care, curând, se vor trimite la Lipsca”. 


Să ne oprim, puţin, la sonorul nume al lui Miculi, căci nu se 
poate trece peste el, într-o biografie a lui Alecsandri. Străin de origi- 
ne, probabil german (armean din Cernăuţi — n. n.), Carol („„Şarl” îi 
zice Alecsandri) Miculi s-a întors în Bucovina, patria sa, prin 1848. 
Făcuse studii muzicale serioase, în străinătate (fusese elevul lui 
Chopin, căruia îi va orchestra, mai târziu, întreaga operă — n. n.) şi 
era apreciat ca talent muzical extraordinar, iubit şi de Români. Alecu 
Hurmuzachi, vorbind despre un concert, dat la 19 aprilie 1849, îl 
prezintă în următoarea lumină: 


„Acest concert ne-a dat prilejul să admirăm matura, frumoasa 
executare pianistică a dlui Miculi, ce petrece în mijlocul nostru, de 
când s-a întors de la Paris. Acest amabil artist, pe care Bucovina, cu 
mândrie, îl poate numi al său, a fost primit, la înfăţoşarea sa, cu cea 
mai vie bucurie. Deşi el singur e însemnat componist, a executat, 
însă, numai compuneri ale dascălului său, Chopin”. 


Alecsandri a început şi el, de timpuriu, să se intereseze de com- 
pozitorul bucovinean şi, când doi ani în urma acestei date, colecţia 
de melodii, anunţată de C. Hurmuzachi, a apărut, în adevăr, poetul 
ia condeiul şi scrie, în „România Literară” (1855, p. 110), o lungă şi 
entuziastă dare de seamă asupra ei. 


„Cu o nemărginită bucurie, facem ştiut că o parte din cele mai 


duioase melodii ale poporului român au ieşit la lumină, într-un album 
foarte elegant, tipărit la Leopold, şi cuprinzând 48 de arii de tot soiul: 

doine, hore, cântece de lume, cântece hoţeşti”, scrie Alecsandri, în 
articolul „Melodiile româneşti”. 


În urmă, povesteşte că „autorul şi editorul acestui album este 
unul din Bucovina, un artist de frunte... dl ŞarI Miculi, pe care socie- 
tatea ambelor capitale, a Moldovei şi a Valahiei, a avut plăcere de a-l 
asculta şi aplauda”. Ariile le-ar fi adunat şi în voiajul, făcut la 1850, 
în provinciile române, „ascultând pe cei mai vestiți lăutari din laşi şi 
Bucureşti”. Alecsandri nu are cuvinte destule pentru a lăuda „fapta 
patriotică” a lui Miculi şi găseşte că „albumul lui e binevenit, căci 
aduce un contingent de mare preţ la comoara cunoştinţelor Europei 
în privirea naţionalităţii noastre”. După darea asta de seamă, în care 
se găsesc şi alte păreri preţioase ale lui Alecsandri, precum şi repro- 
ducerea (în traducere?) a prefeţei lui Hauri Ehrlich asupra muzicii 
populare române, poetul şi compozitorul s-au apropiat. Nu ştim când 
şi unde s-au cunoscut; cert este însă că Alecsandri ţinea foarte mult 
ca Miculi să scrie muzica la textele sale. 

Iată ce-i scrie, în privinţa asta, lui Alecu Huruzachi, doi ani 
după articolul din „România Literară”: „M-am bucurat foarte mult 
că prietenul nostru Miculi a compus o nouă melodie pentru „Hora 
Unirii” şi sunt încredinţat că trebuie să fie minunată. Bucuria mea 
însă ar fi şi mai mare, dacă aţi putea voi litografia notele, la Cernăuţi, 
pe formatul ce l-am trimis, pentru ca să le adaog la sfârşitul tomului 
meu. Acest tom are să fie gata pe la sfârşitul lui martie, tocmai pe 
când sperăm că presa va putea să-şi întindă aripile mai pe larg. 

Aici, în laşi, avem numai un singur litograf şi acela lucrează 
astfel de încet, că te face să pierzi toată răbdarea. Notele cu „Hora 
Unirii” nu le poate tipări în Austria. Nu s-ar putea însă închipui ceva 
la Lemberg, pe sub cumpăt? Combinaţi, împreună cu Miculi, cum 
îți şti, şi, dacă veţi găsi că nu este alt chip, decât a trimite la Paris 
notele horei, expediaţi-mi-le mie, cât mai în grabă, ca să am vreme 
de a scrie fratelui meu. 

Oricum să fie, îmbrăţişează pe Miculi, din parte-mi, şi-i spune 
că am mare dorinţa de a lucra ceva împreună cu el: vreo operă sau 
vreo scenă istorică, fantastică, romantică etc., cum i-a plăcea”. În con- 
tinuare, Alecsandri scrie: „Zici că publicarea muzicii „Babei Hârca” 
te-a nemulţumit, fiind lipsită de cuvintele acelei operete? Trebuie, 
însă, să-ţi descarci mânia asupra lui Codrescu, pentru că el a făcut 
acea publicare. Eu n-am ştiut nimica despre dânsa, până mai deunăzi. 
În volumul ce-l scot acum la lumină, îţi dedic ţie studiile mele 
asupra poeziei poporale, fiindcă tu eşti cel dintâi care le-ai publicat, 
în gazeta „Bucovina”. Am adunat, în acel volum, tot ce am scris 
în proză, până acum, şi am adaos vreo două piese de teatru noi, o 
comedie şi o dramă istorică în trei acte („Cetatea Neamţului” — n. 
Ilarie Chendi), ce se va reprezenta în curând. Aş fi dorit mult să-mi 
încoronez volumul cu hora lui Miculi. 
Al tău frate, V. Alecsandri. 


În P. S.: „Am dat fratelui Costaki o colecţie a tuturor uvrajelor 
ce am publicat până acum, spre a le trimite Bibliotecii studenţilor 
Români din Bucovina”. 


De compozitorul Miculi, Alecsandri mai aminteşte, în o scri- 
soare din 30 ianuarie 1865, fiind vorba de poezia sa „Bucovina”. E 
o scrisoare importantă asta, nu numai pentru că datează din preajma 
apariţiei „Foii Societăţii”, însemnând, deci, reluarea legăturilor sale 
literare intime cu Bucovina, dar mai ales pentru amănuntele ce le 
dă asupra stării teatrului român din acel timp. Fiind necunoscută, o 
dăm în întregime . 


„Mirceşti, 30 Ianuar, 1865 


Iubite Alecu, 
Astăzi e una din acele zile de iarnă, în care focul sobei pare a 

se mândri de importanţa sa, căci el ţine locul soarelui. Afară, ninge 
cu viscol, pământul s-a învelit cu o blană albă, o blană însă ce-ţi in- 
suflă fiori înghețaţi; numai câţiva corbi se zăresc înnegrind şi se aud 
cârâind prin aer... Ei râd de ger şi trag palme, cu aripile lor, peste faţa 
iernii. Acum, dar, e vreme să grăim împreună, ca doi vechi amici, 
care au multe de spus. 

Mă întrebi cum petrec şi lucrez la ţară? Petrec, cu mulţumire, în 
compania bibliotecii mele, şi mă ocup de compuneri dramatice. Am 
trimis, până acum, lui Millo, la Bucureşti, vreo 5 manuscrise, adică 
două comedii şi trei cântecele comice, şi, de nu aş fi fost bolnav, vreo 
trei săptămâni, aş mai fi adăugit ceva la acele opere uşoare. 

Dacă m-ar întreba cineva de ce mă dedau la un şir de lucrări 
de asemenea natură, voi răspunde că lipsa de artişti capabili îmi taie 
aripile şi mă sileşte a mă mărgini într-un cadru potrivit cu puterile 
trupelor actuale din ţară. Nu îţi pot spune, dragă Alecule, ce adâncă 
disperare simt în sufletul meu, când mă văd lipsit de artişti de talent, 
care să ştie a interpreta tot ce aş voi să scriu. Adeseori, mi s-a întâm- 
plat, la Paris, asistând la vreo însemnată reprezentare de la Theatre 
frangais, să-mi vină lacrimi în ochi, şi asta pentru că n-am actori 
după placul meu! Mă găsesc ca un om culcat într-un pat prea scurt, 
prea îngust; nu mă pot întinde, fără să mă lovesc şi să-mi fac vânătăi. 
Singurul om de un talent adevărat şi mare este Millo; prin urmare, 
lucrez mai mult pentru el şi am întreprins o serie de portrete de tipuri, 
sub nume de cântece comice, care sunt, totdeauna, jucate în perfecţie. 
Astfel, am făcut „Şoldan viteazul”, „Angheluşa doftoroaie”; „Herşcu 
boccegiul”, „Napoilă — retrogradul”, „Clevetici — ultra progresistul”, 
„Surugiul”, „Chiriţa în Paris”, „Barbu lăutarul”, „„Gură-Căscată po- 
litic”, „Paraponisitul”, „loan păpuşeriul” etc. 

Toate acestea sunt monologuri, amestecate cu cântece; unele din 
ele reprezintă tipuri ce se pierd, pe toată ziua, din societatea noastră, 
precum Mama Angheluşa, Surugiul, Barbu lăutarul, lon păpuşeriul 
etc. Pentru urmaşii noştri, ce vor fi curioşi a avea o idee de timpul 

actual, acele cântece le vor înfăţişa portretul fotografic. Întru aceasta 
consistă tot meritul lor. 


% 


Într-un timp când Românii de pretutindeni începeau a înţelege 
rostul asociaţiunilor culturale, când Bucureştenii se gândeau la so- 
cietatea academică, Transilvănenii, la „Asociaţia” lor de astăzi, s-a 
organizat, şi la Cernăuţi, o societate, mai înainte „reuniune”, căreia 
i-a fost rezervat un rol deosebit în mişcările culturale. 

„Societatea pentru literatură şi cultura română din Bucovina”, 
cum îşi zice ea, cu un nume împrumutat de la asociaţii similare 
străine, se constituie la 11/23 ianuarie 1865, mărturisind ca program 
„concentrarea puterilor spirituale naţionale, spre a sprijini şi dezvolta 
onoarea limbii, cunoştinţa literaturii şi cultura poporului. Ca preşe- 
dinte al adunării figurează George cavaler de Hurmuzachi. 

Tot ce Bucovina avea mai de frunte, fraţii Hurmuzachi, Pumnul, 
Sbiera, Eusebie Popovici şi diferiți membri ai familiilor boiereşti 
Stârcea, Vasilico etc. iau parte la punerea temeliei societăţii. Şi, chiar 
ia întâia lor adunare generală, fruntaşii bucovineni votează, „unanim 
şi cu aclamaţiune”, de „„mădulari onorari”, pe principii poeziei noastre, 
Vasile Alecsandri şi Dimitrie Bolintineanu, poeţii iubiţi şi adoraţi de 
toată națiunea, ale căror versuri încântătoare vor pieri numai (după) 
cel de pe urmă cuvânt din lume”. 

Era absolutismului pentru Austria fiind închisă, legile de presă 
deveniseră mai liberale şi ideea reînfiinţării unui organ pentru inte- 
resele culturale române putea fi realizată. Societatea, îndată după 
înfiinţarea sa, a şi întemeiat „Foaia”, cu menirea „de a conlucra la 
reînvierea spirituală, a întruni inteligențele din ţară şi de peste mar- 
ginile ei spre a vorbi, faţă cu nămolul ameţitor al idiomurilor străine 
din Austria, iubiţilor compatrioți, dulcea noastră limbă românească”. 

În deosebire de harnica „Bucovina”, de la 1848-1850, noul ziar 
are un caracter pur literar. Cu girarea lui, ca redactor, se însărcinează 

Ambrosiu Dimitroviţă, secretarul societăţii. Acest Dimitroviţă nu 
este o figură istorică. Născut la 1838, din părinţi preoţi, era doctor 
în drept, ocupa un loc de inferior, de conţopist în Comitetul Ţării, 
şi s-a distins, înaintea compatrioţilor săi, prin o singură lucrare, prin 
„Catihisul naţional”, premiat de baronul Mustaţă. Calitatea lui de 
redactor al „Foii” i-a adus titlul de membru al Societăţii academice 
din Bucureşti, unde, însă, nu s-a prezentat niciodată. A murit, de 
tânăr, şi toată activitatea lui se mărgineşte la nişte articolaşe incolore. 

Spiritul conducător al foii, însă, nu era Dimitroviţă. Tot în casa 
Hurmuzăcheştilor ardea lumina pentru Bucovineni. Cel mai fecund 
membru al comitetului de redacţie era George Hurmuzachi. Fratele 
acestuia, Alecu, la început era „împiedicat de sănătate” a se interesa 
de ziar. „Nu sunt nici în fruntea ei, am fost numai un an, până ce s-a 
înfiinţat, nici în comitetul ei administrativ, nici în acela al redacțiunii; 
fratele meu, George, e într-aceste”, scrie el lui Alecsandri. 

Totuşi, cele mai frumoase dări de seamă, despre fluctuaţia vieţii 
culturale din Bucovina, sunt din condeiul lui Alecu Hurmuzachi. 

Alecsandri avea, de timpuriu, cunoştinţa că Bucovinenii pre- 
gătesc terenul pentru o revistă. EI a scris, anume pentru inaugurarea 
noului organ de răspândire a culturii, poezia sa „Bucovina”, care se 
şi publică în numărul prim al ziarului, cu nota redacţiei: 


„Genialul nostru poet, dl Vasile Alecsandri a avut bunăvoința 
de a ne noroci cu această frumoasă salutare a Bucovinei, înlesnindu- 
ne, astfel, o inaugurare atât de îmbucurătoare a foii noastre şi dând, 
prin aceasta, foii speranţa că o va sprijini şi mai departe, din când, în 
când, cu nepreţuitul său geniu şi cu măreţele sale producte literare”. 

Pe cum văzurăm, efectul poeziei lui Alecsandri a fost uimitor, ca 
acela al unui imn deşteptător, făurit în zile revoluționare. Dar nu mai 
puţin cetite, jucate şi aplaudate au fost comediile lui Alecsandri, cele 
vechi, care se reprezentau tocmai în această epocă, şi cele noi, care 
erau în curs de publicare, în coloanele „Foi”. În acest chip, numele 

poetului era pomenit şi cunoscut de la un colţ al Bucovinei, la altul, 
ca acela al unui apostol. 

Conducătorilor poporului bucovinean le convenea foarte mult 
literatura pe care o făcea Alecsandri. Pentru deşteptarea poporului 
aveau anume trebuinţa de un ajutor ca literatura dramatică a poetului 
moldovean. 

După înfiinţarea „societăţii”, povesteşte dl Sbiera, adeseori s-a 
discutat, printre membrii ei, asupra mijloacelor mai potrivite, prin care 
s-ar putea înviora simţul naţional în publicul mare, în toate păturile 
poporului. Cu toţii au convenit că mijlocul cel mai nimerit ar fi nişte 
reprezentaţiuni teatrale; dacă vor fi de conţinut patriotic şi naţional 
şi dacă vor fi executate de artişti cât se poate de buni, nu vor întârzia 
să gâdilească amorul propriu în publicul român, să-l împingă la mai 
strânsă unire şi să dovedească străinilor detractori că limba româ- 
nească este destul de dezvoltată pentru artă şi literatură dramatică. 
Cât de juste erau aceste păreri ale bucovinenilor s-a dovedit îndată 
ce ele au fost puse în practică. 

După prima reprezentaţie, dată Ia Cernăuţi de o trupă ieşeană 
(cu piesa „Radu Calomfirescu”, de I. Dumitrescu) însufleţirea a fost 
mare. „Nicicând nu se văzuse atâta entuziasm”, scrie tot dl Sbiera, 
amintind cum din piepturile publicului, cărturarilor, ale ţăranilor şi 
şcolarilor, izbucni cântecul: 


Astăzi, fraţilor Români, 
Ne vedem şi noi stăpâni 
Pe-ale noastre nămestii 
Ce şedeau mai tot pustii. 


Întâia stagiune teatrală în Cernăuţi a ţinut, de la 1/13 martie, la 
15/27 mai 1864. „Spre deplina mulţămire a publicului român, spre 
uimirea celui străin”, s-au reprezentat treizeci şi trei de piese teatrale, 
dintre care ale lui Alecsandri, „Chiriţa în laşi”, „laşii în carnaval”, 

„Doi morţi vii”, „Herşcu Boccegiul”, „Scara mâţii”, „Corbul român” 
şi „Piatra din casă”. În a doua stagiune, 12/24 noiembrie 1864 — 9/21 
martie 1865, piesele acestea s-au reluat, jucându-se, afară de ele, şi 
„Chir Zuliardi”, şi „Concina”. 

În două articole din „Foaia” (1865, pp. 70 şi 100-106) şi în trei 
scrisori din „Familia” (1884, pp. 25, 37 şi 49), Alecu Hurmuzachi 
vorbeşte, pe larg, de succesul pieselor lui Alecsandri, ca cele mai va- 
loroase, din câte s-au reprezentat în cele două stagiuni. Aceste articole 
şi scrisori iau proporţiile unor critici teatrale din cele mai serioase. În 
ele, Hurmuzachi manifestă, mai mult ca oriunde, cultura sa literară, 
gustul estetic şi muzical, cunoştinţele de teatru şi de oameni. Pe lângă 
toate, sunt foarte frumos scrise; îndeosebi, scrisorile sunt modele de 
stil şi de analize literare. 

În general, Hurmuzachi se arată foarte mulţumit de rezultatele 
trupei, de sub direcţiunea doamnei Fani Tardini, din laşi, şi de carac- 
terul literaturii dramatice contemporane. Scenele din viaţa poporului, 
„care ne arată pe acesta în nestricata sa naivitate şi adeseori cu toate 
virtuțile sale”, „amintirea datinilor trecute sau sub ochii noştri trecân- 
de” le considera, cu drept cuvânt, ca subiecte fericit alese pentru scena 
poporului. Uneori, socotea însă timpul împlinit pentru producțiuni 
modeste şi cerea autorilor teze mai mari, trecerea la comedia de salon 
şi la drama istorică; fiind, în acest punct, în acord deplin cu Alecsandri. 

Sub impresia frumoasei scrisori, de la 30 ianuarie 1865, şi a 
reprezentaţiilor recente, unde Alecsandri se afirmase, cu atâta zgo- 
mot, Hurmuzachi se grăbeşte a-i recunoaşte tot meritul pentru teatrul 
român Şi-i scrie: 


„Am fost foarte, foarte fericit că ţi-ai păstrat interesul, că nu 
te lasă inima să părăseşti şi să laşi în decădere ce ai creat, că tot scrii 
şi tot te interesezi pentru teatru, a cărui însemnătate, cu timpul şi cu 
datinile, nu se poate nega şi a cărui existenţă este neapărată şi trebuie 
sprijinită şi înnobilată. Tot asupra ta, amice, rămâne astă sarcină grea, 

frumoasa misiune. Încă tot singurul eşti care scrii şi scrii tocmai ce 
ne este potrivit. De Kogălniceanu şi Bolintineanu ştiu că nu scriu de 
aceste. Pe Negruzzi poate că ar fi bine a-l mai îndemna, că comedia 
lui „Doi ţărani şi cinci cârlani” trebuie să o numărăm între cele mai 
bune, pe care le avem. Cred că şi Carada, care a scris „Urâta satului” 
(după cum aud, o prelucrare după „La petite Fadette”), piesă iarăşi 
bună şi unele canţonete, ar merita de a fi îndemnat şi povăţuit de tine. 
Încet, încet, s-ar mai ivi, poate, şi vreun talent. 

Nu-ţi pot spune, ce mulţămire, ce satisfacţiune am, văzând că 
şi tu tot aşa te revolţi, te îngreţoşezi de încercările şi apucăturile cele 
nebuneşti ale mai multor autori, actori şi directori de teatru, care 
introduc piese ticăloase în toată privirea. 

Iată de ce o privesc, de o adevărată binefacere, că, în sfârşit, 
te-ai hotărât de a scrie o dramă istorică, ştirea cea mai dorită, cea mai 
bună ce mi-ai putut da. 

Arată-le calea, învaţă-i limba, tonul, stilul cel nobil şi poetic, 
precum anume şi cel popular, învaţă-i gustul firesc, nestricat, dar 
cult şi de a nu-şi opinti şi sili nebuneşte fantezia şi a-şi umple gura 
de fraze goale, pompoase, care crapă ca băşicile, dezgolind deşertul. 
Pune-le un model, sau mai bine cât de multe, şi Dumnezeu să te ţie 
lung, lung şi să-ţi conserve tot atât de lung puterea inspiraţiunii tale 
atât de bogate şi de frumoase”. 


Cu câteva zile în urmă, Alecsandri, plăcut impresionat de căl- 
dura cuvintelor şi de adânca pricepere, cu care îl întâmpina amicul 
său bucovinean, îi răspunse: 


„Răspund îndată la scrisoarea ta, ca să-ţi mai exprim adânca 
mulțumire ce-mi insuflă renaşterea simțului de naţionalitate în Buco- 
vina. La voi, care aţi fost martori ai rătăcirilor noastre din Principate, 
acea renaştere se va realiza cu înţelepciune şi cu rezultate bune, căci 
o veţi feri negreşit de ameţeala ce produce, totdeauna, lipsa de ispită. 

Am bună sperare că, sub privigherea voastră, a fraților Hurmuzăcheşti, 
spiritele vor apuca pe o cale dreaptă şi literatura se va cultiva ca o 
grădină cu flori şi fără buruieni sălbatice”. 

După astea, deschide o paranteză mai lungă asupra „Foii”, la- 
udă articolele apărute, critică, în parte, ortografia şi revine la chestia 
teatrului: 

„Precum ţi-am mai spus-o, dragă Alecule, am, pentru scena 
română, o iubire părintească şi nu o voi părăsi niciodată, căci, pe 
lângă interesul înfloririi sale, mă domină şi amorul artei dramatice. 
Îmi place să lucrez pentru teatru şi mă simt oarecum legat către el şi 
prin lucrările de mai înainte, şi prin lipsa de autori dramatici. Până 
acum, am compus bucăţi mai mult sau mai puţin uşoare, în potrivire 
cu puterile actorilor şi cu neîndemânarea limbii: a venit însă timpul 
că se cere ceva mai serios, mai literar, fără a mă preocupa de gradul 
de înaintare a actorilor în arta dramatică. În curând, deci, mă voi pune 
pe lucru, de voi fi sănătos şi ferit de năcazurile agriculturii, eu care 
sunt osândit de un an...”. 

În acest ton, de convorbire literară, mai ales teatrală, scrisoarea 
continuă, dovedindu-ne, cu fiecare pagină, mai mult ce demnă era 
tovărăşia între cei doi şi cât de binefăcătoare pentru popor. Alexan- 
dru Hurmuzachi nu scrie numai reflexiuni generale asupra teatrului 
român şi a pieselor lui Alecsandri. EI intră şi în amănunte critice, 
având totdeauna păreri judicioase şi căutând chiar, în unele părți, a 
completa pe autor, cu sfaturile sale, pornite din o vastă cultură literară. 

Un interes literar istoric special are analiza proverbului „Con- 
cina”, asupra căreia trebuie să ne oprim. 

Alecsandri trimisese piesa asta Bucovinenilor ca manuscript. Ea 
s-a tipărit abia în urmă, în „Foaia” din 1866. De jucat s-a jucat însă în 
a doua stagiune teatrală, de către trupa doamnei Tardini, cu o îngrijire 
şi un succes, care astăzi ne uimeşte, cunoscând mica importanţă a 
acestei prime comedii de salon. Nu ne explicăm adânca impresie ce a 
făcut aceasta nuvelă sentimentală dramatizată, decât prin împrejurarea 

că noua lucrare a poetului ieşea, cu totul, din cercul subiectelor sale 
de până aci şi se apropia mai mult de trebuinţele sufleteşti ale clasei 
culte, ale boierimii îndeosebi, care cerea, de mult, ridicarea nivelului 
artistic, prin îmbrăţişarea unor subiecte din viaţa sa. 

Titlul piesei era „Barcarola”, ales astfel după poezia cuprinsă în 
text şi cântată, Ia sfârşit, de cele două personaje principale. Hurmu- 
zachi, pentru a înconjura un echivoc, i-a schimbat acel titlu, dându-i-l 
pe cel de astăzi, mai potrivit cu subiectul: 

„Am pus piesei numele „O partidă de concină”, scrie Hur- 
muzachi poetului, ca să mulţumim şi pe aceia care se bucură, când 
şi titlu e naţional, şi a evita un amestec cu barcarola, care s-a cântat 
deunăzi; pentru asta, dar, mă vei scuza”. 

Vorbind despre caracterul piesei, Hurmuzachi ne lămureşte 
asupra înţelesului „proverbului” dramatic. 

„Proverb, adică o comedie elegantă, de salon, cum se zice, de 
tot mică, fără acţiune dramatică şi fără intrigă, un gen nou de comedie, 
ivit, în timpul din urmă, la Francezi, a căror limbă fină e atât de aptă 
pentru conversarea elegantă. În o asemenea simplă convorbire, dar, 
se cuprinde şi trebuie de căutat meritul acestor proverbe, care sunt, 
cum am zis, un fel nou al literaturii dramatice şi se ţin de comedia 
înaltă sau nobilă. Scopul lor nu e de a căutat mari prin acţiuni încur- 
cate şi poznaşe, ci mai lin şi plăcut, acela pe care îl poate produce 
Jocul, cum am zice lucirea, scânteierea spiritului cult şi fin, asupra 
altor spirite culte şi mulțumirea pe care gluma delicata, umorul fin şi 
limba elegantă îl pot aduce acestora”. 

Reproducem definiția asta, pentru că ea precizează unul din 
multele genuri dramatice, îmbrăţişate de Alecsandri, pe care adeseori 
îți este cu neputinţă a le deosebi, după caracterul lor. 

Important este, iarăşi, că, la montarea şi jucarea presei, Alecu 
Hurmuzachi a introdus câteva modificări, între altele omiţând şi un 
pasagiu, ce îi părea prea sever şi prea jignitor pentru filologii ardeleni. 

Se ştie că Alecsandri, cu simţul lui atât de dezvoltat pentru o 

bună limbă românească, era de o intransigenţă fără de pereche îm- 
potriva reformatorilor latinişti. În corespondenţa sa, în „Dicţionarul 
grotesc”, în comedii şi articolaşe de reviste, găsim pagini de o satiră 
crudă la adresa „ciuniştilor” şi „iuciunililor”. E un capitol acesta, 
în care se oglindeşte o întreagă luptă lingvistică, câteva decenii de 
prefacere culturală şi nu trebuie să ne mai mirăm de animozităţile şi 
exagerările din ambele părți. 

O asemenea ieşire, contra gramaticilor, se găseşte şi în „Conci- 
na” şi e oarecum la locul său, căci Leonard, bătrânul născut şi crescut 
înainte 1848, avea toată dreptatea să regrete stricarea limbii, „această 
comoară naţională, păstrată cu sfinţenie de strămoşii noştri”. Lui 
Hurmuzachi îi era, însă, teamă ca pasagiul să nu jignească pe cineva 
şi-1 scrise lui Alecsandri: 

„Un lucru îţi spun în sinceritate, că am lăsat afară două linii, 
acolo unde iar pocneşti în filologii ardeleni, că se linguşesc şi se târâie 
pe brânci. Aici nici nu aş fi putut spune asta. Şi-apoi, aluziunea e prea 
specială: de vei voi s-o laşi afară sau s-o fac mai generală, piesa nu 
va pierde nimic din frumuseţea şi valoarea ei şi nu va vătăma, fără 
nevoie, o jumătate din Români, toţi cei de dincoace, care, altminteri, 
s-ar putea bucura, ca şi noi, de ea. Rends-moi cette grace, iubite 
Vasilică, şi nu-i pocni, şi astă dată, aşa de-a dreptul. 

Fiind la Iaşi, te poţi încredința, în toate zilele, şi de demnitatea 
profesorilor ardeleni, şi cred că nu ar fi bine de sprijinit nici aceştia, 
în ura şi lupta lor în contra eterohtonilor; urât lucru în sine (e vorba 
de războiul, de aproape un veac, între etimologişti, inclusiv cei bu- 
covineni, care se puseseră pe „tradus” chiar şi textele lui Alecsandri, 
şi fonetişti —n. n.). 

Graţie acestei omisiuni, piesa a putut fi gustată de toată sufla- 
rea bucovineană şi stagiunea teatrală s-a putut închide, cu un succes 
neobişnuit de tumultuos pe scena română. 

„Astfel s-a încheiat, în chipul cel mai potrivit şi mai frumos, 
şirul reprezentărilor Teatrului Naţional din ist an şi s-au adus, totodată, 

spre bucuria tuturor, şi omagiul dator aceluia, care este, în timpul 
nostru, nu numai cel mai însemnat poet, ci totodată şi cel mai mare 
autor al Românilor”, termină Hurmuzachi darea sa de seamă, prin 
care ne dovedeşte, încă o dată, că în inimile Bucovinenilor se înălţase 
un altar de venerație, poetului de la Mirceşti. 

Alăturea de reprezentațiile teatrale, continuau a influenţa, asu- 
pra Bucovinenilor, şi bucăţile literare ale lui Alecsandri. În „Foaia” 
din 1865, el publica, afară de „Bucovina”, poeziile „La o mamă”, 
„Sus la stâncă”, „Cântec vechi de lume”, „Tudora din Târguşor” şi 
patru „Imnuri şcolare”, cu următorul fragment de scrisoare: 


„Ai auzit, negreşit, de Azilul Elena, în care sunt crescuţi copiii 
lepădaţi de părinţii lor. În acel locaş, instituit şi protejat de Măria Sa 
Doamna Românilor, s-a introdus muzica vocală şi, în toate zilele, 
copii cântă, în cor, imnuri religioase, care produc o mare impresie 
în sufletele inocente. Îţi trimit, pentru foaia societăţii, acele imnuri, 
ce, după îndemnul Măriei Sale, le-am compus, pe măsura melodiilor 
adoptate în şcolile de copii din Franţa”. 

Aceste poezii şi cântece, ca şi altele, din anul 1866 şi 1848 
(„Suvenir de la Prale”, „Dorul mumei” şi „Mariei Docan” etc.) n-au 
fost primite în ediția completă a poeziilor lui Alecsandri şi abia la o 
ediţie din anul curent au fost adăugate, la cele cunoscute. 

Anul 1865 pare a fi fost, pentru Alecsandri, unul din cei mai 
fericiţi, sub raportul succesului şi al producţiei lui, în genere. Afară 
de „Barcarola”, „Florin şi Florica”, apărute în „Foaia” din 1866, ela 
mai scris „Covrigarul”, scena din „Poarta Cişmigiului”, „Kera Nast- 
asia”, cânticel; „Arvinte şi Pepelea”, poveste într-un act; „Drumul de 
fier”, comedie în două acte „şi am început o mare comedie, în 5 acte, 
intitulata „Ciocoii regimentului”, care o să fie urmată de „Ciocoii 
convenției”. lată, iubite, rezultatul iernii mele”. 

Din o altă scrisoare, vedem că şi „Harţă Răzeşul” a fost scri- 
să în iarna acelui an. Din corespondenţa lui Hurmuzachi, merită o 

specială amintire scrisoarea politică, cu data de 20 martie 1866. Ea 
tratează despre detronarea lui Cuza, înregistrată de Alecsandri cu 
multă amărăciune; despre alegerea de Domn a Contelui de Flandra, 
alegere persiflată cu destulă ironie, despre „foştii mei amici, ce sunt 
la putere şi au găsit de cuviinţă a mă lăsa la o parte”. 

„E curios, iubite Alecule, adăugă el, în legătura cu apostrofarea 
prietenilor săi de odinioară, de a vedea cum oamenii îşi însuşesc tot 
patriotismul şi toată capacitatea, îndată ce ajung la o culme oarecare 
şi cu ce uşurinţă ei acuză pe ceilalți muritori de rea credinţă şi de 
ignoranță. Pentru mine, găsesc un bun subiect de comedie în această 
slăbiciune şi îmi propun de a descrie un proverb asupră-i, destinat 
pentru Foaia Bucovinei”. 

O legătura directă cu subiectul ce ne interesează însă are o 
altă scrisoare către Hurmuzachi, în care-l anunţă că „dacă n-aş fi în 
duşmănie cu frigul şi obligat a mă închide, iarna, în bârlog, ca ursul 
în pădure, aş răspunde, cu venirea mea în Cernăuţi, la chemarea 
prezidentului Societăţii bucovinene şi, astfel, aş avea fericirea de 
a revedea pe vechii mei amici Hurmuzăchesti, cărora le păstrez o 
nestimată iubire frăţească”. 


Dorinţa asta putu s-o realizeze, însă, abia către sfârşitul anului 
1866. 

În zilele din urmă, ale lui decembrie 1866, Alecsandri, „ilus- 
trul reprezentant al literaturii noastre şi al geniului naţional”, cum îl 
cunoşteau Bucovinenii, s-a înfățişat, în sfârşit, înaintea admiratorilor 
săi, împlinindu-le, astfel, una din cele mai arzătoare dorinţe. 

„Îndemnat de statornică, adevărat frățească şi românească 
simpatie pentru Bucovina, pe care de mult o cunoaşte, şi-a îndreptat, 
în călătoria sa spre Paris, în adins drumul pe aici, ca să ne dea, măcar 
în fugă, încă o probă de interesul cel viu, cu care dumnealui urmează 
şi petrece necontenit, toate năzuinţele şi încercările patriei noastre, pe 
calea mântuirii, a dezvoltării şi a culturii naţionale”, zice entuziastul 

Hurmuzachi, în frumoasa dare de seamă, despre petrecerea poetului în 
Cernăuţi şi, continuând a-l zugrăvi, în toată măreţia pe care o vedea şi 
simţea cu adevărat, el mai adaogă reflexii, atât de caracteristice pentru 
cei ce vor a cunoaşte farmecul ce-l răspândea Alecsandri în jurul său: 

„Chiar şi cine nu ar fi având fericirea de a cunoaşte pe Alec- 
sandri îi cunoaşte şi iubeşte numele, astăzi cel mai popular între 
Românii de la Moina, de la Milcov, de la Prut, de la Carpaţi, pentru 
că acel nume a devenit identic cu aceea ce Românul are mai scump 
şi mai frumos, cu aceea ce, împreună cu limba sa, e legătura cea mai 
puternică şi neîntreruptă între toți fiii unei mume, adică cu poezia 
națională”. 

Intrarea în Cernăuţi a poetului mirceştian a fost triumfală, cum 
se şi cuvenea unui rege al poeziei: omagiile ce i s-au adus erau, în 
adevăr, extraordinar de mari şi nu pot fi asemănate decât cu primirea 
ce se face unui cuceritor, întors, din luptă, la poporul ce-i iese înainte, 
cu stâlpi ornaţi şi flori. Membru onorar al „Societăţii”, era natural să 
fie sărbătorit, în primul rând, în sânul acesteia. Abia sosit, comitetul 
şi preşedintele societăţi se şi prezentară la locuinţa-i luminoasă, ca 
să-l salute de bine-venire, „ce se împlini în modul cel mal demn, prin 
mijlocirea unei scurte adrese, compuse în termenii cei mai frumoşi, 
de Samuil Andrievici”, pe atunci consilier consistorial. 

Alecsandri se duse, apoi, în localul Societăţii, ca să primească, 
şi acolo, onorurile. Decorații; urări de bună venire; ferestre iluminate 
feeric; „în faţă, pe perete, decorat cu frumoase covoare, dintre plante 
şi flori se ridica portretul poetului, purtând o cunună de lauri; iar pe 
masă era un exemplar frumos al poeziilor sale, acoperit de cununi 
de flori şi de lauri”. 

Remarcabil este discursul („orăciunea”), pe care l-a rostit, aici, 
profesorul Calinciuc, vicepreşedintele societăţii. Amintind meritele 
lui Alecsandri pentru Bucovina, merite de care toţi fruntaşii buco- 
vineni erau atât de conştienţi, declară că „Societatea” se simte mult 
îndatorită şi-i va fi pururea recunoscătoare pentru „simpatia statornică 

şi concursul moral neîntrerupt”. 

Alecsandri era în elementul său. Asemenea solemnităţi erau 
atmosfera în care se simţea bine, căci avea multe calități de a primi 
onoruri Şi a fascina pe cei ce i le aduceau. De o atenţie rară, faţă de 
toţi şi de toate, impresia adâncă, ce o făcea, atinsese o culme, când 
pronunţă discursul, pe care Hurmuzachi îl parafrazează astfel: 

„Răspunsul domniei sale era ca tot ce suntem deprinşi a auzi 
de la dumnealui, frumos şi cordial, zis în cuvinte a căror sinceritate 
pătrunde la inimă şi cu un aer de nobilă modestie, ce-l distinge atât 
de mult şi uimeşte totdeauna pe cei ce-l ascultă”. 

După ce a vorbit despre rolul societăţii pentru „viaţa intelec- 
tuală” şi „unitatea spiritului național”, face făgăduinţa solemnă că 
va conlucra, şi pe viitor, la scopurile societăţii bucovinene şi ale 
organului lor de publicitate. Un moment plăcut pentru poet a fost un 
dar de flori al damelor române. 

„Mişcat adânc de atenţiunea atât de delicată, cu care-l bucurară 
doamnele, rugă pe dl Sbiera a le rosti mulţumirile sale, rezervându-şi 
de a le exprima aceasta şi pe cale mai dreaptă”. 

Epilogul lungii dări de seamă a lui Hurmuzachi e prea frumos, 
ca să nu-l reproducem: 

„Se pare, zice el, vorbind de înfăţişarea simpatică, lipsită de 
pretenţii, blândă şi demnă a lui Alecsandri, se pare că toţi cei de faţă 
eram pătrunşi de încredințarea de a ne fi îndestulat pe noi înşine, prin 
astă cordială şi solemnă manifestare, dovedind, prin ea, că ştim a 
aduce omagiul nostru aceluia care e unul din antemergătorii Româ- 
nilor, că, onorându-ne pe noi înşine prin aceasta, ştim a da onoarea 
cuvenită aceluia care însuşi este o ilustraţiune, o onoare a naţiunii, că 
suntem recunoscători, că suntem recunoscători acelora care lucrează, 
pe oricare cale, cu geniul său, cu talentul, cu pilda, cu fapta sau cu 
cuvântul, cu energia şi sârguinţa, spre ridicarea şi mântuirea ei, că-i 
susţinem şi inspirăm pe ei înşişi, cât de înalți şi iluştri ar fi, prin sim- 
patia, prin iubirea, prin aclamarea noastră şi prin încredințarea, ce le 

dăm, că suntem pururea şi cu tărie hotărâți a-i urma pe acea cale”. 

Despre sinceritatea acestor ovaţii nu trebuie să ne îndoim. 
Alecsandri le descrie întocmai. în răvaşul către soţia sa, şi adaugă 
cu puţin umor: 

„Se vede că-s mare poet, judecând după complimentele ce am 
primit; eu nu mă credeam aşa de mare. Aice, piesele mele au produs 
un efect extraordinar; toţi cântă cântecele din „Florin şi Florica”, iar 
mai cu seamă poezia ce am adresat Bucovinei a ajuns a fi cântecul 
național de aice, în ciuda Nemţilor”. 


% 


„Timpul gloriei din Cernăuţi” numeşte poetul, tot acolo, zilele 
puţine, petrecute, la sfârşitul lui decembrie 1866, în cercul prietenilor 
săi entuziaşti. 

De-aci luă drumul, peste Lemberg şi Viena, la Paris, de unde 
continua a le trimite material literar pentru foaie. Întâiul semn de 
viaţă, trimis din Paris prietenilor săi, era însă o scrisoare, dintre cele 
mai importante din acest timp, importantă, fiindcă, în mod obiectiv, 
ea tratează despre influenţa Hurmuzăcheştilor în Bucovina şi atinge 
una din cele mal gingaşe chestiuni politice, vorbind despre Cuza. 

Iată cuprinsul acelei scrisori, interesantă şi pentru mărturisirile 
personale ale poetului. 


„Paris, Februarie 1867. 

Iubite Alecu, 

Am primit, chiar acum, răvaşul tău, din 3 februarie, şi îţi răs- 
pund îndată, pentru ca să te felicit că ai fost ales deputat. Alegătorii 
au probat că ştiu a preţui onorabilitatea caracterului, patriotismul 
înfocat şi inteligenţa dezvoltată prin studii serioase. Dacă s-ar putea 
ca să fie compusă Camera Bucovinei tot de oameni ca tine şi ca fraţii 
tăi, negreşit că soarta Românilor de acolo ar ajunge la un mare grad 
de fericire. Oricum să fie, însă, eu am bună sperare că, deşi în număr 

MIC, Voi, câţiva oameni cu bună credinţă şi devotament, veţi face mult 
pentru a nimici tendinţele duşmane, ce cată a lovi în naționalitatea 
română. 

Când se face un început, şi când începutul e bun, el prinde ră- 
dăcina şi dă fructe, mai târziu. Ferice de aceia ce sunt chemaţi a pune 
cea dintâi piatră la edificiul social al unei ţări; în mâna lor e viitorul, 
şi acel viitor îi ridică a înălțimea de strămoşi. 

Ai avut teamă că m-aş aşeza, pentru eternitate, în Paris? De aş 
avea vreo zece ani mai puţin în spinare, poate că ademenirile acestui 
oraş m-ar aduce în stare a uita farmecul luncii de la Mircești; însă, aşa 
precum mă găsesc astăzi, cu părul cărunt, crede-mă că aspir necon- 
tenit la dulcea monotonie a vieţii câmpeneșşti. În centrele cele mari 
de civilizaţie, omul se pierde şi se simte încreţit de tristul egoism ce 
domneşte în atmosferă. Interesele meschine devin o a doua natură şi 
reduc omenirea la un grad de înjosire vecină cu decadenţa. 

Prefer, dar, de o mie de ori, simplitatea patriarhală a ţăranilor 
noştri, şi acea paşnică mulțumire, ce pătrunde sufletul, în mijlocul 
câmpiilor noastre, unde tot încă suflă câte o boare de poezie. 

Cu toate aceste, îmi place Parisul şi spiritul ce caracterizează pe 
Francezi: sunt un vechi student din Paris, prin urmare mă găsesc aice 
în elementul meu din copilărie, dar Moldova are mult, mult farmec. 

De când am sosit aice, am văzut, de câteva ori, pe fostul Domn, 
Cuza, şi am vorbit multe de toate cu el. Acum înţelege greşelile ce a 
făcut în timpul domniei sale. Ce folos, însă! Prea târziu! EI petrece, 
în Paris, o viaţă cu totul retrasă, viaţă de familie, căci are o mare slă- 
biciune pentru copiii lui, şi seamănă a nu regreta nicidecum mărirea 
poziţiei ce a pierdut. Visul său este de a se încuiba la Ruginoasa şi de 
a asista, de acolo, ca un spectator, la transformările politice-sociale 
ale României. Un fenomen curios, în analele ambiţiei princiare, este 
următorul: 

Prinţul Carol nu are un mai călduros partizan decât prinţul 
Cuza! Cât pentru Sturdza, Bibesco şi Stirbey... sărmanii! Tot încă 

speră că se vor învrednici a mai muşca din plăcinta domnească... 

Am fost de am vizitat palatul expoziţiei universale. E un lucru 
gigantic. Vitrina română promite a fi destul de frumoasă. Mai multe 
ziare au pomenit de dânsa, până acum; nu ştiu cum or fi productele, 
cât pentru decorul vitrinei, e foarte plăcut şi are un ce original. Fratele 
meu a făcut tot. 

Am auzit că, în deosebitele secţii ale Camerei din Bucureşti, 
s-a respins proiectul de lege pentru transmutarea Curţii de Casaţiei 
la Iaşi. Prințul Carol a declarat ieşenilor că orice s-ar putea întâmpla, 
acea transmutare se va realiza... 

Fie ce-a fi; lucrurile se încurcă, la noi, căci, în loc de a ne căuta 
de păcate, noi umblăm după cai verzi. Nu am primit încă pachetul, ce 
mi-ai expediat: îți mulțumesc, însă, de două ori. Şi pentru broşurile ce 
îmi trimiţi, şi pentru felicitările de anul nou, ce-mi adresezi. Felicitările 
frățeşti, fie cât de târzii, sunt totdeauna bine primite. 

Al tău vechi amic, V. Alecsandri”. 


Făgăduinţa, făcută în cuvântările de ocazie şi în scrisorile sale, 
Alecsandri o ţinu cu o statornicie vrednică a fi scoasa la iveală. Din 
emanciparea culturală a Românilor bucovineni şi-a făcut o adevărată 
problemă de viaţă şi aproape tot ce scria, acum, punea la dispoziţia 
conducătorilor „Societăţii”. Găsise ceea ce-i trebuie oricărui scriitor, 
pentru a produce cu pasiune: un public cunoscător şi însufleţit, prie- 
teni, ce-l îndemnau neîncetat. 

Redactorul „Foii”, de la moartea lui Dimitroviţă, era lon al lui 
G. Sbiera, academician, de pe atunci încă, om de litere, cu pregătiri 
serioase, care, după decedarea lui Pumnul, ce înveli în doliu adânc 
întreaga Bucovina, deveni urmaşul şi la catedra acestuia. Prin schim- 
barea redacţiei, foaia nu suferi nimic, dimpotrivă, articolele mai şterse 
fură înlocuite cu cercetări literare temeinice şi, cu toate deosebirile de 
păreri, ce se năşteau, adeseori, între redactori şi George Hurmuzachi, 
acest foarte cult şi fin bărbat, organul societăţii continua să apară în 

bune condițiuni, până la sfârşitul anului 1869. 

În tot timpul, Alecsandri continuă să fie cel mai strălucit cola- 
borator al ei. Scriau ei şi alţii, bine şi folositor, mai cu seamă George 
Hurmuzachi, a cărui claritate în expunere şi îngrijire a limbii se apropi- 
au de aceleaşi însuşiri ale frate-său, Alecu. Dar recordul tot Alecsandri 
îl ţinea. Îi era, de altfel, şi la îndemână, deoarece „Convorbirile” abia 
se plămădiseră şi o altă revistă potrivită nu avea. 

După plecarea sa din Cernăuţi, Alecsandri a mai publicat, în 
reviste: „Millo, director”, comedie; „Barbul lăutarul”, cânticel comic; 
„Surugiul”, cânticel; „Arvinte şi Pepelea”, comedie, şi un şir de poezii, 
ca „Strofele pierdute”, însoțite de un giuvaer de scrisoare: 


„Septembrie 1867, din Mirceşti. 


Iubite Alecu, 

Un amic al meu are obiceiul, când se află în nevoie de bani, de 
a cotrobăi prin toate saltarele mobilelor şi prin o mulţime de felurite 
cutiuţe, şi mai totdeauna el găseşte câte un galben, doi, pierduţi în 
acel cafarnaum. 

Asemenea am urmat şi eu, după plecarea ta de la Mirceşti. Am 
deschis un mare portofoliu de marochin, în care stau înghesuite, de 
ani întregi, un nămol de hârtii: proiecte de legi, de pe timpul când 
eram ministrul trebilor străine, note diplomatice, planuri de piese de 
teatru, nuvele începute etc. 

Printre acele coli, destinate a aprinde focul din sobe, am des- 
coperit şi câteva strofe pierdute, ce datează de la deosebite epoci. 
Dând cu ochii de ele, am stat pe gânduri, ca să-mi aduc aminte de 
împrejurările triste sau vesele ale vieţii mele, în care zisele strofe au 
luat fiinţă, şi astfel nu m-am îndurat a le arunca pe foc. 

lată acei nenorociţi copii în şapte luni, scăpaţi de la moarte! 
Îi trimit foii Bucovinei, nu ca pe nişte copii din flori; adică frumoşi 
şi drăgălaşi, dar ca o probă de bună voinţă, ce am, de a colabora 

necontenit în acea foaie literară. 

Te rog, dar, să le primiţi în coloanele ei, sub titlul de „Strofe 
pierdute”, până când voi trimite ceva mai nou şi mai important. 

Al tău vechi amic, V. Alecsandri. 


Eu sper a pleca, în curând, şi a trece prin Cernăuţi, unde voi 
avea mulțţămiri a te vedea şi a grăi multe cu tine”. 


Nu am putut stabili dacă Alecsandri s-a oprit, şi în 1867, în 
Cernăuţi. Cum în „Foaie” nu se face nici o amintire, e probabil că a 
luat alt drum, spre Paris, unde nu a stat decât vreo lună, căci iată ce-i 
scrie aceluiaşi amic, îndată după întoarcere: 


„Mirceşti, 10 Dec. 1867. 


Iubite Alecu, 

Întorcându-mă, din străinătate, în micul meu locaş, de la mo- 
şie, am găsit răvaşul tău, plin de amicale mustrări. Nu am alta de 
răspuns, spre întâmpinarea lor, decât că, după vizita ce tu mi-ai făcut, 
la Mirceşti, eu te credeam de mult înturnat la Cernăuţi. Cine putea să 
presupună că ai fi prelungit şederea ta, în districtul Roman, până pe la 
mijlocul lui Octombrie, şi asta, fără a mi-o faci cunoscut, măcar prin 
un bilet de două rânduri, ca un om ce ar fi comis un delict, delictul 
petrecerii în Bucureşti! 

Eu, în încredințarea că ai fi trecut hotarul, ţi-am scris, chiar de 
atunci, la Cernăuţi, şi ţi-am şi trimis o colecţie de câteva mici poezii, 
pentru „Foaia Bucovinei”. Publicatu-s-au ori nu? Nu o ştiu, fiindcă nu 
a mai sosit, la Mirceşti, nici un număr, chiar de astă-vară. Nu am primit 
nici pe acela, în care este tipărită oda mea către Marea Mediterană. 

Precum ai aflat, poate, eu am plecat, la începutul lui Octombrie, 
ca să-mi duc copila la Paris. După o scurtă şedere acolo, temându- 
mă de asprimea iernii, am grăbit a mă întoarce, căci aveam oarecare 

interese de pus la cale, în Bucureşti, şi, dar, am mai dat o raită prin 
acest cuib de nebuni. Sosind, însă, a doua zi, după spartul iarmaro- 
cului, adică a dizolvării Camerei, am găsit toată lumea turburată şi 
mai căpiată decât totdeauna. Roşii, triumfători, deşi cam îngrijiţi de 
triumful lor, iar Albii, necăjiţi, disperaţi, înfuriaţi, din cauza influenţei 
lui Brătianu asupra Domnitorului. 

Unii având frică pentru averile lor, alții mergând cu prostia 
de a visa guillotina ridicată în Câmpul Libertăţii! Iată la ce grad de 
tâmpire aduce atmosfera Bucureştenilor! Puterea şi îndrăzneala acelor 
ce se poreclesc Roşii consistă numai şi numai în mişelia şi ameţeala 
acelor porecliţi Albii, încât, pentru un om cu sânge rece, spectacolul 
ce prezintă societatea Capitalei este tragico-prostico-caraghiozlicesc. 

Unul din singurii oameni, cu care am avut plăcere a convorbi, 
în treacăt, este bătrânul Eliad, pe care am fost de l-am vizitat, la casa 
lui, de pe podul târgului de afară. L-am găsit în grădină, făcând stra- 
turi şi trăgând linii de alee, fără a se ocupa de buimăceala din oraş. 

În timp de doua ore, cât am şezut cu dânsul, am grăit, împreu- 
nă, despre lucrările Societăţii literare şi ne-am înţeles de minune, în 
primirea ortografiei şi a gramaticii române. 

Eliad este, în privinţa cunoştinţei limbii noastre, cel mai învăţat, 
cel mai competent dintre noi, toţi cei care ne ocupam de literatură. El 
vroieşte, pentru România, o limbă simplă, dulce, armonioasă, ferită 
de cacofonii, precum şi o ortografie lesnicioasă pentru toate clasele 
poporimii din ţară. Principiul etimologiei îl admite în acelaşi grad 
ca şi noi, care vroim să fie combinat cu acel fonetic. Într-un cuvânt, 
Eliad şi eu ne potrivim, în cele mai multe idei, despre lucrările So- 
cietăţii literare, şi chiar am convenit de a aşterne împreună un proiect 
de gramatică şi de ortografie, pe care îl vom prezenta, la anul viitor, 
membrilor acelei societăţi. 

Am să întru, în curând, în corespondenţă cu bătrânul filolog 
Şi, dacă îţi va fi cu plăcere, ţi-oi comunica scrisorile lui. Până atunci, 
însă, noi să urmăm corespondenţa noastră amicală, căci şi pe viitor 

doresc a fi colaboratorul „„Foii” voastre. 
Al tău frate, V. Alecsandri”. 


Fireşte că a rămas colaborator; a publicat şi articole în proză, 
anume „Jurnalul meu de călătorii”, din care întâia parte apăruse în 
„România liberă” şi în „Salba literară”, apoi o recenzie iscusită despre 
poeziile lui Petrino, poetul bucovinean, care, mai târziu, ajunsese 
pamfletarul lui Alecsandri, şi articolul despre Alecu Russo. Nu nu- 
mai atât, el a convertit şi pe alţii pentru a participa la redactarea foii; 
a stăruit pe lângă lon Ghica, Constantin Negruzzi, a trimis însuşi 
proză prețioasă de-a lui Alecu Russo şi poezii de-ale lui Negri. Pe 
lângă aceste, se publicau şi scrisorile, cu care îşi însoțea articolele, 
cuprinzătoare informaţii; era, cu un cuvânt, spiritul de direcţie al 
organului bucovinean. 

Dar timpul trece. La laşi, se ivi o societate mai tânără, cu forțe 
intelectuale şi literare mai mari. Magistrul ei, dl Maiorescu, publicase 
studiul său, „Despre scrierea limbii române”, scris „într-un limbagiu 
clasic”, cum zice însuşi George Hurmuzachi, recomandându-l „de 
urgenţă” Bucovinenilor. 

„O carte de un merit ştiinţific ca aceasta este, în ochii noştri, o 
faptă patriotică mult mai mare, mai folositoare şi mai demnă de laudă 
decât sute de cuvântări politice, pamflete şi articole de fond, în care 
am absorbit mai tot spiritul şi toate puterile claselor inteligente ale 
poporului român de peste hotare”, scrie învățatul bucovinean, iscălind 
prin o asemenea recomandaţie sentinţa de moarte a artificialităţii şi 
a aberaţiilor pumnuliene. 

Către această nouă societate Alecsandri se simţi tot mai mult 
atras, căci direcția, pentru care muncise el, aproape trei decenii, di- 
recția poporală, îşi găsise interpretul ei ştiinţific, în capul „Junimei”. 
Dimpotrivă, limba Bucovinenilor începea să-i placă tot mai puţin, 
găsea, adeseori, că e o „stropşitură”. Iritat mai ales de faptul că dl 
Sbiera intervenea în textele ce le trimitea spre publicare, îi scrie lui 

Hurmuzachi: 


„Dacă Foaia Societăţii ţine ca să mă aibă de colaborator, pretind 
ca să mă primească cu defectele mele de stil şi de limbă, iar nu să mă 
ciuntească, din cap, până în picioare, şi să-mi schimbe cuvintele... 

De este Foaia Societăţii o publicaţie serioasă, îi dau mâna cu 
frăţie; iar dacă această foaie are de gând... a propaga Pumnulismul, 
cu lepturism, eu unul mă despart de ea ca de o nevastă care-şi pierde 
cărăruşa”. 

Şi s-a despărțit. DI Sbiera, supărat şi domnia sa pe „genialul 
şi blândul Alecsandri”, şi-a dat demisia, din calitatea sa de director, 
iar foaia a apus pentru totdeauna. În schimb, poetul s-a înrolat sub 
noua flamură din laşi, rămânând aici până la sfârşit, harnic, vesel şi 
pururea sfătuitor, cum ne-o dovedeşte, aşa pe elocvent, vasta sa co- 
respondenţă cu dl lacob Negruzzi / arie CHENDI (Tribuna, Anul 
VIII, Nr. 220-239, 21 nov. /4 dec. 1904 — 19 dec. 1904 / 1 ian. 1905). 


DI 


Datina sau „regulile din orașul Arbore”. Până la apariția 
primilor legiuitori ai omenirii, babilonianul Hammurapi, 1810-1750 
înainte de Hristos, şi spartanul Licurg, secolele IX-VIII înainte de 
Hristos, „regulile”, stabilite de „bărbatul cel mai integru, Anu, în 
oraşul Arbore, de lângă râul cu apă”, au constituit „legea”, adică re- 
gulile, ritualurile, cu componentele lor de poezie, muzică și dans, și 
misterele, acestea din urmă fiind stabilite, conform spusei lui Platon, 
„de către bărbaţi de mare geniu, care, la începutul veacurilor, s-au 
străduit să-i iniţieze pe semenii lor în puritate, pentru a ameliora 
cruzimea vieţii, pentru a înălța morala şi pentru a rafina manierele, 
astfel încât să limiteze societatea prin legături mai puternice decât cele 
pe care legile omeneşti le impuneau”?. Cum Anu, „tatăl celor patru 


* Wright, Dudley, The Eleusinian Mysteries & Rites, Fort Newton, USA, London, 

Hore”, pe care le numim anotimpuri, a fost primul dintre „bărbaţii 
de mare geniu”, care a pus temeliile regulilor de conduită umană, 
stabilind şi reperele, dar și mijloacele de realizare a asemănării dintre 
om şi divinitate, toate ţinând de caracteristica poetică a naturii umane, 
lui Anu îi revine și „gloria”, în accepțiunea egipteană a cuvântului 
(moștenire asumată cu responsabilitate), oferirii „datului” iniţial, cum 
numea Rene Gu6non Datina. 


„Regulile” lui Anu cuprindeau repere astronomice importante, 
precum evoluția Ursei Mari pe cer, cu delimitarea anotimpurilor, 
întâmpinate, desigur, cu câte o horă, deci cu câte un dans ritualic 
anume, prin care se invoca bunăvoința astrului ceresc dominant în 
anotimpul care urma, Soarelui fiindu-i închinată hora în cerc, încă 
supraviețuind la români, la greci şi la evrei, iar Lunii, hora în şir 
sinusoidal, care sugerează şi unduirea Șarpelui Ceresc, Lunii asociin- 
du-i-se constelația Dragonului, prin două mari sărbători echinocțiale, 
cea a intrării Şarpelui (îngheţului) în pământ, preluată de creştinism 
sub denumirea de „lanţul Sfântului Dumitru”, şi sărbătoarea ieșirii 
Şarpelui (îngheţului) din pământ, numită şi „lanţul Sfântului Gheor- 
ghe”. Existau şi două sărbători solstițiale, numite An-Dar, prima, în 
vară, când începea noul an, dedicată Soarelui şi Pământului, şi una în 
miezul iernii, sub Capricorn, dedicată Pământului şi Soarelui, lumina 
însemnând, pe atunci, „logodna cosmică”, pentru că se presupunea că, 
„cu cerul, împreună, Glia mai zămisli şi alţi copii”, inclusiv Timpul, 
„vlăstarul odrăslit de Glie şi cerul năpădit de astre”. 


Horele, un fel de revolte cosmice împotriva Timpului, săvârşite 
acolo unde se ating Cerurile şi Pământul, deci pe culmile netezite ma- 
nual ale munţilor, pe măguri, respectau ordinea cosmică a răsăritului 


1905, p. 14 
3 Hesiod, Teogonia, p. 9 
* Orfeu, Către zeul timpului, în Antologia poeziei greceşti, p. 194 

de Soare în constelaţiile zodiacale (îşi închipuiau cei vechi că veşnicia 
aştrilor cerești derivă din ordinea opusă rotirii pe cer în zodiac, iar 
horele marchează terestru această opoziţie), iar textele scandate sau 
cântate, cele scandate închinate Soarelui, iar cele cântate, Lunii, erau 
înălțate spre cer odată cu primenirea naturii, la răsăritul Pleiadelor, 
când se făceau și sacrificii simbolice (arderea urşilor de paie, ritual 
preluat denaturat de Alexii) şi se cântau colinde, adică omagieri ale 
trecerii Soarelui prin solstiţii şi a Lunii prin lunistiţii”, cum inspirat 
numeau cei vechi echinocțiile. Descinsă din paiane (pean-uri, cum 
s-a încetățenit termenul, pe filiație franceză), deci din imnele solare, 
puse pe seama uriaşilor („„peanuls* tracilor este numit de eleni imnul 
Titanilor, şi, pentru că acesta imită plânsul peanului, şi Titanii s-au 
numit Pelagani”*, „colinda română, ca cult de Soare, ca cult al Soa- 
relui personificat ca Zeu, are o însemnătate archeologică”, etimologia 
cuvântului avându-și originea în „colinda sau cylindea grec, care 
înseamnă: rotare, întoarcere, învârtire de soare ori de lună, în solstiţii 
ori lunistiţii, şi aceasta se condiţionează de la cultul de soare şi de lună, 
adecă de la curgerea soarelui şi a lunii jur-împrejur prin zodiac”. 


Horele ritualice erau, în cadrul misterelor Datini, de natură 
divină, iar odată cu trecerea timpului ele sunt dedicate mai ales reînvi- 
erii naturii, pentru că, atunci „când Horele cu văluri purpurii / desfac 
uşor iatacul spre lumină, / înmiresmata primăvară aduce / vlăstare 
dulci ca de nectar”*, iar Soarele primea încredinţări ale deplinei sale 
biruinţe: „Cu bucurie ţi-or da / La primăvară popoarele tale prinosuri 
de seamă / Toate s-or prinde-n ospăț, lirele le-or desfăta. / Hore în 


5 Mangiuca, Simeon, Călindariu lulianu, gregorianu şi poporalu românu, cu 
comentariu, pe anul 1882, Oraviţa, 1881, pp. 41 şi urm. 

5 Imn cântat pe mai multe voci, pentru glorificarea lui Apollo; în greacă i se spunea paian 
37 Strabon, Geografia, II, VII, 40, p. 220 

* Mangiuca, op. cit. p.41 

Pindar, Atenienilor, p. 141 

zvonul paianului, strigăt în jur de altare”. Prin colindele şi horele 
primăverii, ale triumfului vieţii asupra morții, generațiile vechi „puz- 
deria de legi o cântă, glorifică înţeleptele datini, / cinstite de nemu- 
ritorii slăviţi, cu minunatele glasuri”!, iar forţa „înţeleptelor datini” 
a fost atât de puternică, încât abia peste lungi milenii se produce nu 
abandonarea colindelor, în ciuda mutării lor, din primăvară, în iarnă, 
ci contrafacerea creştină prin vifleimuri, prin cântări dedicate Naşterii 
Domnului, întocmite în mănăstiri menite izvodirii de cântări creştine, 
care să anihileze total relicvele identitare ale spiritualității românești, 
iar cărturarii timpurii ai neamului, pentru că nu se deschiseseră, încă, 
ferestrele de dincolo de latinism, retează, la rândul lor, un parcurs 
impresionant al spiritualităţii omeneşti, încă puternic înrădăcinat la 
români, protestând, împotriva falsificării, cu o violenţă a demnității, 
pe care astăzi, în surprinzătoarea epocă târzie a bigotismului, nu o 
mai putem întâlni. „Biserica ne face serviciu naţional conservativ 
numai accidental, numai întrucât ştie răspândi lumina; ea, din contra, 
ne-a dat când pe mâna slavonismului, când pe a grecismului, când pe 
altele”, scria, în 1875, Grigore Silaș, iar argumentele vremii, pe care 
Silaş doar le concluziona tranşant, erau multe și temeinice. 


Dincolo de ritualuri şi de mistere, toate persuasive şi cu 
specificități pe care le vom lua în discuție separat, „regulile” lui Anu 
conţineau şi elemente de drept propriu-zis, care au supraviețuit, prin 
dreptul pelasg, numit, până după anul 1800 după Hristos, când încă 
mai era în vigoare, valaskim, adică dreptul valah. Frânturi de drept 
pelasg încă se mai pot identifica în scrierile vechi ale omenirii, prin 
comparare cu dreptul valah. De pildă, „răscumpărarea capului”, 
conform documentelor de cancelarie domnească din Molodova, se 
făcea astfel: 


“ Theognis, Către Apollo, în Antologia poeziei greceşti, p. 44 
+ Hesiod, Teogonia, p. 5 
* Silasi, Gregoriu, Dr., Transilvania, Anul VIII, nr. 5 din | martie 1875, p. 52 

În faţa scaunului domnesc de judecată al voievodului Moldovei 
se prezenta, în ziua de 20 decembrie 1431, „Giurgiu din Tămârta- 
şinţă” (Şoldăneşti) pentru a răscumpăra o crimă, săvârşită nu de el, 
ci pe teritoriul său obştesc. În urma sentinţei, „a rămas Giurgiu să-şi 
răscumpere gâtul de la noi. Şi pentru această gloabă, acest Giurgiu a 
dat înaintea noastră partea sa din sat din Tamârtăşinţi slugilor noastre 
Balotă şi Oancea, şi ei l-au răscumpărat din această gloabă”$. Deci, 
pentru că Giurgiu nu avea bani, el ceda teritoriul său obştesc boierilor 
Balotă şi Oancea, care plătesc şi-l răscumpără „din această gloabă”, 
care, aşa cum vom afla din documente târzii, se numea „adetul morţii 
de om din veac” , iar ulterior „hultamo judeţului”. 

În 14 octombrie 1473, avem un alt caz de „răscumpărare a gâ- 
tului”, vinovăția fiind lăsată moştenire urmaşei, Ilca, fiica stolnicului 
Petrea Ponici. Cum Ilca „nu a tăgăduit această moarte a lui Andriţă, 
pe care l-a ucis Petrea Ponici, tatăl Ilcăi, ci s-a ridicat... şi a plătit în 
mâinile slugii noastre, pan Petrea Stolnic, moartea lui Andriţă”, res- 
ponsabilitatea crimei a fost anulată „prin tocmală bună şi înţelegere 
şi pace veşnică”, „precum este adetul morţii de om din veac”. 

Şi mai târziu, în 7 august 1696, dreptul valah funcţionează 
precum legile pelasgine din vremea războiului troian, neamul Tolove- 
nilor din Pojorita plătind pentru „ace moarte” ce a făcut-o unul dintre 
ei „fără nici un cuvânt să aibă a da gloabă care se chiamă hultamo 
judeţului, 30 ughi (ducați ungurești) şi 12 oi negre breză cu 12 mei 
negri breji”*. 


In „Jliada”, Homer prezintă, aidoma documentelor moldoveneşti, 
răscumpărarea vinovăţiei de omor: 


% Documente privind Istoria Moldovei, |, p. 95 

+ Documente, |, pp. 398, 399 

*5 Bălan, Teodor, Documente bucovinene, III, 5 

“ Stefanelli, Teodor, Documente câmpulungene, pp. 15, 16 

„Gloata s-adună-ntr-un loc în sobor, între doi e o sfadă, 
Dânşii se judecă pentru răsplata cu care să fie 
Răscumpărat un omor. l-asigură unul că dase 

Plata, o spune-n vileag celălalt că nimic nu primise; 
De-asta vor ei amândoi ca judeţul s-aleagă de crede, 
Oamenii strigă, fac gură, fiind pentru unul sau altul, 
Crainicii însă-i opresc şi fac linişte. 

Judecătorii şed la judeţul lor sfânt pe treptele netede de piatră, 
Ia fiecare în mână toiagul strigacilor crainici 

ŞI se ridică-n picioare şi judecă după olaltă. 

Stau între dânşii talanţii, doi bulgări de aur, răsplata 
Judeţului care, rostind judecata, mai drept o să fie”. 


Dreptul valah însemna, ca şi cel pelasg de odinioară, un statut 
obştesc, care-l îndreptăţea pe cel din frăţie (gintă, obşte) să fie „slobod 
şi în bună voie şi fără nici o nevoie... şi să nu dea şi să nu plătească 
niciodată nimic după dreptul robilor şi al Tătarilor, nici coloade, nici 
dare să nu plătească niciunui boier al său la care va trăi... să nu plăteas- 
că nici o ajutorinţă mai mult, ci să plătească după legea românească, 
cum este legea românească, iar mai mult să nu dea nimănui nimic 
şi să nu plătească, ci să fie în legea noastră după legea românească 
(valaskim)"5. Legea stabilea „să nu dea aceşti oameni nici dare, nici 
posadă, nici iliş, nici la morile noastre să nu lucreze, nici la cetate, 
nici să nu dea deseatină de la albine, nici din vii şi nici alta nimic să 
nu dea, niciodată, în veci”. 


% 


Un alt principiu al legilor pelasgine, regăsit şi în dreptul valah, 


+ Homer, Iliada, XVIII, versurile 486-497 
+ Documente, XIV-XV, 1, 369, 370 
“ Documente, XIV-XV, 1, 260, 261 

dar şi în datina românească, până spre anul 1800 al erei noastre, îl 
reprezenta interdicţia de a sacrifica anumite animale domestice şi de 
a le consuma carnea. În antichitate, după cum consemnează Strabon, 
citându-l pe Posidonius, „misii (nume generic pentru toţi tracii) se 
feresc, din cucernicie, de a mânca vietăţi; şi iată deci motivul pentru 
care nu se ating de carnea turmelor lor. Se hrănesc însă cu miere, lapte 
şi brânză, ducând un trai liniştit, pentru care pricină au fost numiţi 


theosebi şi capnobaţi”?. 


Toate aceste dovezi ale apariţiei unei civilizaţii magnifice pe 
teritoriul nostru obştesc nu ne îndreptăţesc la nimic. În fond, ele puteau 
reprezenta creaţii ale frăţiilor (ginţilor) care au migrat spre cele patru 
puncte cardinale, întemeind neamuri distincte, individualizându-se 
prin limbă şi prin datină nouă, prin ritul consacrat de un alt sistem 
de credinţe, unul mai evoluat filosoficeşte decât altul şi, deci, cu o 
capacitate de manipulare apreciabil lărgită în spaţiu şi timp. Singura 
şansă de a ne revendica străbuni printre carpizii pelasgi (termenul e 
târziu, dar recomandabil pentru ceea ce am de spus) epocilor precu- 
cuteniană şi cucuteniană o reprezintă Datina. Deci, dacă vom izbuti 
să identificăm înfățişările inițiale ale Datinii, cele care durează până la 
„turnul Babei” (pe axul Dunării, inclusiv în Elada), până dincoace de 
războiul troian, până la hegemonia doriană, şi dacă vom constata că 
înfățişările acelea ale Datinii încă supraviețuiesc în spaţiul românesc 
(numai în spaţiul românesc), în ciuda înglobării obiceiurilor străvechi 
în tradiţiile creştine sau a contaminărilor folclorice ulterioare, ne vom 
dovedi, prin continuitatea Datinii, urmaşi şi moştenitori de necon- 
testat ai acelor superbe civilizaţii ancestrale. Ca să nu mai luăm în 
discuţie şi folclorul, această îndepărtare de Datină, de sacrul impus 
în favoare sacrului trăit şi, în cele din urmă, în favoarea unui răsfăţ 
sărbătoresc, valoros din punct de vedere estetic, dar din ce în ce mai 
sterp ca mesaj şi, de ce nu?, ca nemurire prin continuitate. Relaţia 


* Strabon, Geografia, VII, B, p. 3 

Cerc-Spirală (continuitate în sacru), ca asumare istorică, poate fi 
neproductivă (inerția mioritică), dar, dacă tot există şi funcţionează, 
poate că avem obligaţia de a redescoperi cucutenienismul nu doar 
ca loc al casei natale, ci şi ca o identitate a sângelui şi a spiritului. 


% 


S-a întâmplat ca din munţii noştri să coboare spre lume şi spre 
viitorime „în ritmuri sacre Poezia, Legile, Artele”, Datina fiind îm- 
pământenită aici şi durând în munţii“! ei, munţi”? care, în vremuirea 
vremurilor, se întâmplă să fie şi ai noştri. Uimirea lui Eduard Schure 
(Mari inițiați), la care am mai făcut referire, ne priveşte doar în măsura 
în care am deprins obiceiul şi am menţinut tradiţia, în ciuda faptului că, 
asemeni tuturor neamurilor lumii, şi noi suntem un popor de sinteză. 


a 


„Fereastra cosmicului... risipită în imaginaţia satelor”. 
Încă supravieţuieşte în memoria tuturor neamurilor europene şi asi- 
atice, inclusiv în cărțile şi practicile religioase, mitul unei populaţii 
primordiale profund metafizică, renumită prin bunătate şi armonie, 
cu consecinţa unei intense şi neîngrădite fericiri, manifestată prin 
şi înlesnită de cântec şi dans. Li se spune acelor oameni universali, 
care au întemeiat, în toate limbile, în Munţii Hyperborei (-orum), 
în care ei au născocit poezia, muzica, dansul şi religia, „blajini” sau 
„rahmani”, cu înţelesul de îndurători, milostivi, calitatea aceasta fiind 
transferată, ulterior, zeităților închipuite, dar sărbători şi praznice ale 
blajinilor supraviețuiesc, sub nume diferite, în toate religiile. E greu 
de înţeles dacă fericirea universală, la care râvneşte umanitatea, în 
condiţiile unui mondialism cu totul şi cu totul diferit, înseamnă o 


*1 0, munte, locuinţă a zeilor — în The Epic of Gilgamesh, Il, p. 9 
* Popoarele au adus instrumentele muzicale din munţii pelasgilor — în Strabon, 
Geografia, II, X, 3. 16, p. 437 

realitate, risipită în memoria din ce în ce mai fragilă, sau doar un mit 
şi, mai ales, o nevoie de mit, deşi „grecii au golit treptat mythos-ul 
de orice valoare religioasă şi metafizică”s, iar mai nou, miturile sunt 
privite ca închipuiri, dacă nu chiar drept minciuni, după ce ele au fost 
supuse „procesului de iudaizare şi de păgânizare a creştinismului 
primitiv”, prin acapararea „masivă a simbolurilor şi a elementelor 
cultuale solare sau caracteristice structurii misterelor”. 


De-a lungul veacurilor, mitul hyperboreic nu a fost abando- 
nat nici măcar de ierarhii bisericilor creştine, în ciuda faptului că 
memoria mărturisitoare a popoarelor care au avut-o conţine foarte 
puţine şi lacunare informaţii despre strămoşii ancestrali ai neamurilor 
europene, datorate, în principal, lui Hecateu Abderida şi lui Diodor 
Sicul, dar care se mai pot afla doar în „Geografia” lui Strabon, deşi 
s-ar părea că scrierile lui Diodor Sicul ar fi supravieţuit într-o ne- 
datată ediție Weffel. Englezul J. Nixon, folosindu-se de un studiu 
al lui Rowland, care îl citează pe Hecateu Abderida (apud Diodor 
Sicul, tom. i, p. 158, Ed. Weftfel) susţine că hyperboreii „locuiau şi 
în insulele Oceanului Nordic, opunându-se celților”, transcrie citatul 
din Hecateu: „Ei spun, mai departe, că luna, văzută de pe aceste in- 
sule, pare să fie doar la o mică distanţă de pământ şi să aibă anumite 
protuberanţe, ca pământul, vizibile pe suprafaţa ei”. O hartă fantezistă, 
din 1548, concepută de braşoveanul loan Honterius*, poziţionează 
Munţii Hyperborei în nordul euro-asiatic al Mării Negre şi al Mării 
Caspice, deşi „Munţii Hyperborei, denumirea mitică dată mai întâi 


*5 Eliade, Mircea, Aspecte ale mitului, Univers, Bucureşti, 1978, p. 1 

* Ibidem p. 154 

s Nixon, J., Additional Observations upon Some Plates of White Glass Found at 
Herculaneum.: In a Letter to Charles Morton, M. D. R. S. S. ByJ. Nixon, 4. M. andE: 
R. S$., London, 1761, p. 125 

* Rudimentorum cosmographicorum loan. Honteri Coronensis libri 3. Cum tabellis 
geographicis elegantissimis. De uariarum rerum nomenclaturis per classes, libri 1, 
Roma, 1548 

unei zone montane imaginare, în nordul Pământului, şi apoi aplicată 
de geografi la diverse lanţuri, Caucaz, Munţii Riphae (Râpoşi, deci 
Carpaţi — n. n.) şi alţii”, deşi descrierea lor în „Iexte Taoiste” şi 
în „Coran” (Muntele Quaf) îi identifică doar cu Carpaţii, singurii 
munţi care aveau „forma arcului unui ochi” şi care adăposteau, între 
culmile lor, „un iezer uriaş” (Transilvania), care a secat după marele 
diluviuss, atunci când s-au produs fisuri şi chiar prăbuşiri de munți, 
delimitându-se râuri care „udau toate câmpiile din jurul lor”, după 
cum scria Lao Tse. 


În ciuda aparenţei de închipuire a unei lumi exemplare, care 
ar fi existat odată şi odată, în epocile astrale când Soarele răsărea din 
constelația zodiacală a Leului şi când oamenii din „prima generaţie 
totemică de oameni vorbitori”, din „întâia seminţie de oameni 
cuvântători (care) a fost de aur”, „neputincioasa bătrâneţe / n-o 
cunoşteau”!, „murind, părea că-i fură somnul adânc”? şi „convie- 
ţuiau în armonie”, deci în ciuda mitizării mai mult sau mai puţin 
excesive, hyperboreii lăsaseră urme atât de adânci şi de durabile în 
Datină, încât creştinismul medieval a continuat acapararea „masivă a 
simbolurilor şi a elementelor cultuale solare sau caracteristice struc- 
turii misterelor”, inclusiv prin elogiile lirice aduse unor personalități 


57 Theil, Napolson, Dictionnaire de biographie, mythologie, geographie anciennes, 
Paris, 1865, p. 324 

55 „Soarele s-a schimbat într-o pată neagră, pământul în mare, / Stelele din cerul de sus 
se răsuciră; / Creştea aburul şi flacăra din cer dătătoare de vieţi / Arzând a sărit în mare, 
desprinsă din ceruri. / Lanţurile s-au rupt şi lupul alerga liber. / Mai multe ştiu eu şi mai 
pot vedea / Soarta zeilor, cei puternici în luptă, / Pământul nu se mai zărea, / Întinderile 
lui verzi fuseseră acoperite de valuri / Căci ploaia curgea în cascade, iar vulturii / Vânau 
peşti de pe stâncile în care îşi aveau cuibul” (Voluspo, 57, 58 şi 59, p. 24) 

s Churchward, Albert, The Origin and Evolution of Primitive Man, London, 1912, p. 16 
* Hesiod, Munci şi zile, p. 43 

*! Hesiod, Munci și zile, p. 43 

“2 Hesiod, Munci şi zile, p. 43 

% Hesiod, Munci şi zile, p. 43 

* Ibidem p. 154 

creştine de odinioară sau încă în viaţă. De pildă, despre „semnele lui 
Dumnezeu, scrise pe cer”, menţionate de vechii chaldeeni, şi despre 
desluşirea acestor semne în oglindirea stelelor pe şi în şuvoaiele 
nervoase ale râurilor de munte, a scris Juan Aquilario, descriind în- 
tregul ritual al ciudatei „lecturări”, care seamănă izbitor cu inspiraţiile 
poetice din toate timpurile: 


„Pe o stâncă impunătoare, de pe malurile reci ale râului, 
Trandafirii cerului, cum proroceau anticii, 

Se arată şi se oglindesc în apa abruptă 

Schiţând legile în apa ce curge spre câmpie 

Dinspre hyperboreica stea glacială”:. 


Într-o altă scriere, inspirată probabil de „Edda”, dacă nu 
cumva de cartea religioasă a Nordului, „Voluspo”, se vorbeşte despre 
primul război din istoria omenirii, „pe Axa hyperboreică a Urselor” 
(Ursa Mare fiind „Constelaţia Mamă” pentru emisfera nordică), război 
descris în toate cărțile sacre ale omenirii (mitul Cain şi Abel, deci 


conflictul dintre păstori şi agricultori), dar încheiat într-un mod fericit: 


„După ce au zdrobit o revoltă militară, 

bărbaţii s-au arătat în mijlocul naţiunilor luminii 
impunând o viaţă mai pașnică 

pe Axa hyperboreică a Urselor”. 


Într-o lucrare ştiinţifică, publicată într-o colecţie de comentarii 
academice, coordonată de Dimitrie Cantemir, la St. Petersburg, T. S. 
Bayero, citându-l pe Martianus Capella, p. 141, recunoaşte Munţilor 
Carpaţi calitatea de templu al lumii primordiale a Blajinilor, spunând 


* Aqvilario, loanne, De sacrosanctae virginis montis acuti translatione et miraculis 
panesyris, Sevilla, 1609, p. 24 

6 Young, Jean I., The Prose Edda, Cambridge, 1954, p. 16 

S Eusebie Triumphans / seu / Religionis verae et Victricis Laudatio, Hafniae, 1774, p. 19 

că, „după (Riphaeos) munţi nordici, se află în continuă mişcare pe 
axa lumii hyperboreii, oameni morali, care au ca zei elementele cos- 
mosului, dar care nu au nici o aşezare”, pentru că: 


„Păduri şi munţi invocaţi în transă 

În cele din urmă îi răsplătesc pe hyperborei: 
Dar mai au practici vechi şi dăunătoare, morţii 
Pe care îi cinstesc aproape de morminte”?. 


În general, în filosofia culturii din Europa, se consideră că 
hyperboreii (Blajinii, Rahmanii din cultura populară şi din cea reli- 
gioasă) ar însemna un mit pelasg, pelasgii fiind cei care, beneficiind 
de un inițiator, Pelasg, ar începe istoria, şi că „Hyperborei (-orum), 
oameni fabuloși care se presupune că ar fi trăit într-o stare de fericire 
perfectă, într-un ţinut unde strălucea mereu soarele, dincolo de vân- 
tul de nord... Mitul Hyperboreenilor poate fi considerat una dintre 
formele sub care tradiția privea perioadele ancestrale de fericire şi 
nevinovăție a lumii străvechi”. În mod surprinzător, mitul acesta 
este căutat doar în scrieri, nu şi în reprezentările totemice, nu şi în 
reminiscenţele Datinii, care, în cazul nostru, al românilor, probează 
că „Mitologia devine destinul unui popor”!, dar şi „triumful asupra 
propriului destin”?. 


Nu există definire mai inspirată a relaționării dintre datină şi 
folclor decât aceasta, „Fereastra cosmicului... risipită în imaginaţia 


*% Bayero, T. S., De Hyperboreis, pp.330-348, în Commentarii Academiae scientiarum 
imperialis Petropolitanae, Petropolis, 1726, p. 343 

* Valerii, C, Catulli Albi Tibulli S. Aurelii Propertii Carmina in scholarum piarum 
uSum expurgata notisque illustrata, Florentiae, 1819, p. 72 

% 'Theil, Napolon, Dictionnaire de biographie, mythologie, geographie anciennes, 
Paris, 1865, p. 323 

7! Ibidem, p. 385 

? Eliade, Mircea, De la Zalmoxis la Gengis-Han, p. 261 

satelor”, formulată de Lucian Blaga şi identificată, discret, dar precis, 
de Romulus Vulcănescu”, în ciuda unui exces de dacism, care, ca şi 
la Cantemir, care numea „eres dacic” tot ceea ce nu era roman, oblo- 
neşte un ceva şi mai îndepărtat, o civilizaţie primordială vag şi târziu 
mărturisită, pe care numai Lucian Blaga a îndrăznit să o desluşească 
Şi să o înţeleagă cu adevărat, din perspectiva „Imanentul care urcă”, în 
simetrie diametrală cu „Transcendentul care coboară””?. Eu numisem, 
cu ceva vreme în urmă, „Fereastra cosmicului... risipită în imaginaţia 
satelor”, printr-o formulare mai brutală, folclorul drept „desprinderea 
vulgară din ceremonial”, deşi ruperea aceasta nu se face atât prin 
folclor, cât prin etnologie şi folcloristică, domenii în care timpul este 
tăiat cu foarfeca, pentru reconstrucții de hârtie, pe un anume suport 
al vremelniciilor. Intuisem caracterul solstițial şi echinocțial al ho- 
relor şi legătura lor cu suirile pe munte, bazându-mă pe informaţiile 
din „Geografia” lui Strabon” şi din „Istoriile” lui Herodot'6, dar şi 
din poezia lui Hesiod” şi a lui Pindar, care fac trimitere la leagănul 
poeziei, cântecului, dansului şi religiei inițiale, reprezentat de Mun- 
ţii Carpaţi, de „Muntele Lumii”, identificat de Mircea Eliade drept 
sinonim Şi al „„Arborelui Lumii”, pentru că „Simbolismul Arborelui 
Lumii este complementar cu cel al Muntelui Central. Uneori, cele 
două simboluri coincid; de obicei, se completează reciproc. Dar am- 
bele sunt formulările mitice mai dezvoltate ale Axei Cosmice (Stâlpul 
Pământului)”*, pentru că „în culturi din întreaga lume, templele au 
fost frecvent concepute după modelul Muntelui Lumii”, iar,templul 
(casa) este un munte mare, care ajunge până la cer”. Şi mai intui- 


% Vulcănescu, Romulus, Mitologie Română, Bucureşti, 1987 

” Blaga apud Vulcănescu, Romulus, Mitologie Română, București, 1987, capitolul 77. 
Imanentul care urcă, p. 362 

75 Strabon, Geografia, Il, X, 3, p. 433 

7% Herodot, Istorii, II, XXXVIII, p. 241 

77 Hesiod, Teogonia, p. 5 

“ Eliade, Mircea, Myths, Rites, and Symbols, New York, 1975, p. 380 

? Ebeling, E., Reallexikon der Assyriologie, Vol. 3, Berlin, 1957, p. 177 

5 Werr, L., Studies in the Chronology and Regional Style of Old Babylonian Cylinder 

sem că hora este un ceremonial totemic primordial al muntelui, din 
moment ce, în limbile slavone de prin megieşiile noastre, cuvântul 
„hora” (scris, uneori, „gora”) înseamnă munte; deci, în limba română, 
în care există şi verbe derivate din substantiv, hora nu putea însemna 
decât ceremonialul de pe munte, horirea. Iar cuvântul nu l-am luat, 
noi, românii, nici de la vechii egipteni, evrei şi greci, care aveau hore 
(rotiri solare, care delimitează sacralități spațiale şi temporale, de 
tip Horus), nici de la slavi, ci de la ceremoniile totemice (horiri) din 
creştetul muntelui (hora), în cadrul „fenomenului kogaionic”, cum 
numea Romulus Vulcănescu „fenomenul horal”5!, din vremurile în 
care „urcările solstițiale și echinocțiale pe munţi marcau simbolic 
ascensiunea periodică, ritmică spre cer a credincioşilor”. Pentru 
fiecare solstiţiu sau echinocţiu exista o altfel de horire ceremonială, 
funcţie de omagiere, deşi, mai ales la urcările echinocţiale, horele se 
săvârşeau în cinstea Soarelui şi în cinstea Lunii, numită, în popor, 
„Cosânzeana, sora Soarelui şi stăpâna zilelor”. 


În cultura română, în care „megieşia Cerului” are trăiri dia- 
metrale, deci şi determinanţi ceremoniali opuşi, Datinii primordiale, 
o adevărată „Biblie” a românilor, i se opune confiscant şi sofianics5, 
Datina creştină, care confiscă şi adaptează fără explicaţii, obligându- 


Seals, Malibu, 1988, p. 38 

51 Vulcănescu p. 357 

s Vulcănescu p. 358 

* Iorga, N., Istoria poporului românesc, Bucureşti, 1922, p. 295 

* Blaga apud Vulcănescu p. 363: „Exemplul „cerului megieş” convine mai ales 
imanentului biospiritual care urcă spre cerul care s-a înălțat în mai multe rânduri, pentru 
că fiecare specie umană l-a pângărit de tot atâtea ori. În concepția mitologică populară, 
cerul se ridică tot mai sus, iar în elanul mitic, românul în ascensiunea lui urmărește 
cerul la care mereu râvneşte. E vorba deci de un cer care se înalță spre transcendent, 
nu coboară spre imanent, de nostalgia cosmotică a românului” 

85 „Sofianicul, în esenţa lui, se referă la un „sentiment difuz, dar fundamental al omului 
ortodox, că transcendentul coboară relevându-se din proprie inişiativă şi că omul şi 
spaţiul acestei lumi vremelnice pot deveni vas al acelei transcendenţe. Pornind de aici 
vom numi sofianică orice creaţie spirituală” — n Blaga apud Vulcănescu p. 362) 

i pe cărturari la judecăţi banale, inflamate de ieftin naționalism, de 
tipul: „Hora: cuvântul amintește vechi elemente grecești din limba 
romanică a coloniştilor de la Dunăre (eroare: grecii au preluat „horus” 
de la egipteni, care, la rândul lor le-au dus, prim felahi, din Carpaţi 
în Egipt: „egiptenii au luat misterele de la pelasgi”**; „înainte vreme, 
pelasgii aduceau tot felul de jertfe, înălţând rugi zeilor, fără însă să-i 
dea, vreunuia dintre ei, porecle şi nume, deoarece nu auziseră încă 
de ele”). Ea e jucată cu mult foc în zile de sărbătoare şi Dumineca 
de la nămiezi până la apusul soarelui înaintea casei de adunare şi 
petrecere a satului, cârciumă sau într-un alt loc anumit, dar mai mult 
numai de tineri cari-și caută încă norocul, flăcăi în albe cămăși cusute, 
cu flori la margenea pălăriei rotunde, şi fete cu capul gol, de asemeni 
împodobit cu flori. Fiecare sprijină dreapta pe umărul vecinului sau 
vecinei, oricine poate intra în joc când vrea, și în tactul ariilor cântate 
din vioară de lăutari (în vechime „alăutari” — eroare: muzica instru- 
mentală se numea, în toată Europa, ca şi acum, la nordici şi baltici, 
„lătar”), mai mult ţigani, se învârtește hora prin ridicarea și puternica 
batere din picioare într-o continuă legănare înainte și înapoi. Pentru a 
ținea tactul şi cu ritmul poesiei, conducătorul horei, care la serbările 
de la Curtea Domnească era un mare boier și purta toiag de argint, 
spune versuri scurte (eroare: practica şamanică a vremilor cărunte 
menţionează un bard, identic „tracului Pean”, admis în templele lui 
Apollo „cu ierbile şi cântecele lui vindecătoare”, numit „vates”s), 
care sunt improvisate şi uitate sau duse mai departe, după cum par 
mai mult sau mai puţin bine izbutite. Aşa se naște o mare parte din 
poesia lirică populară”, scria Iorga, contrazicând ceremonialul bu- 
curiei „cosmotice”, pe care o intuise destul de corect, observând că 


5 Herodot, Istorii, Il, LII, p. 156 

57 Herodot, Istorii, II, LII, p. 156 

5 Orfeu, Către Apollon, în Antologia poeziei greceşti, p. 205 

* Rosny, Leon de, Romains d'Orients apergu de l'ethnographie de la Roumanie, Paris, 
1885, p. 127 

% Torga pp. 305-306 

„hora sună voios, vesel, mişcat, chiar bacantic””!. 


Compromiterea sacralității ceremoniei totemice a muntelui, în 
care intră toate „horele păstoreşti”, cu trimitere la Marele Păstor, nu 
la oierit, şi toate „horele buciumului” ale „răspunsului Pământului 
şi al Cerului”, cumva similar ziguratelor (temelii pământene, în cele 
pătrate, şi cereşti, în cele cilindrice sau conice), s-a făcut printr-o 
uriaşă „cercetare ştiinţifică”, făcută de cei care interpretau imanentul 
care urcă din perspectiva transcendentului care coboară. Cu alte cu- 
vinte, intrarea în armonia universală a fost ignorată voit, în favoarea 
coborârii cerului pe pământ, prin personificări făcute difuz după 
modelul grecesc. Un spaţiu de sacralitate niciodată nu va fi înţeles 
prin platitudinea extazului în faţa unor coordonate estetice, care în- 
cântă ochiul şi auzul, dar fără a însemna cu adevărat ceva, chiar dacă 
sublimează poporul prin capacităţi creatoare de genul „Mormântul 
Eroului Necunoscut”, capacităţi inexistente, chiar dacă recunoaştem 
în mimeticile moşteniri folclorice „lumescul care ascende spre divi- 
nitate, ca o dominantă spirituală proprie culturii autohtone”?. 


O astfel de falsă şi penibilă judecare a folclorului, dar pusă 
sub aura unui moto fistichiu al autorului şi mai fistichiului concept al 
„arhetipului”, Carl Gustav Jung („Oare au scăpat vreodată oamenii 
total de mit?... Numai puţini indivizi reuşesc să se lepede de mitologie 
în epoca unei anumite aroganţe intelectuale; masa nu se eliberează 
niciodată”), vine din partea Mihaelei Lucia Piţigoi, care sintetizează, 
practic, incultura de până la domnia sa, susţinând că „folclorul poate 
fi definit drept „creaţia populară constituită într-un sistem unitar, orga- 
NIC şi dinamic, de superstiții, credinţe, practici magice, de cunoştinţe 
empirice, mituri, legende, proverbe, cântece şi dansuri păstrate prin 
tradiţie în viaţa spirituală a unei unităţi etnice (grup etnic, popor, 


” Iorga p. 306 
“2 Vulcănescu p. 357 

naţiune)”*. Deci nu un dat iniţial, ca degenerează, în substanţa lui 
fundamentală, prin absenţa inițierilor, înlocuite de dezarmanta regulă 
a lui „aşa am apucat”. 


În contrapondere, un cărturar deplin precum Mircea Vulcă- 
nescu, descoperă „o ipoteză nouă asupra studiului spiritualității 
române, axată pe un fenomen polisemic şi polivalent, pe tema horei. 
Ipoteza noastră am denumit-o atunci” lumescul care ascende spre 
divinitate, ca o dominantă spirituală proprie culturii autohtone. În 
sprijinul ipotezei noastre, două exemple concludente: sacrificiul 
uman spre cer şi incintele circulare. Cel sacrificat era prins de patru 
ostași de mâini şi de picioare şi azvârlit în sus, spre cer, și împiedicat 
în cădere să mai atingă pământul, fiind prins în lăncii”5. Cum v-am 
mai avertizat, Vulcănescu, deşi discipol al lui Blaga, nu a avut curajul 
de a se aventura dincolo de dacism, iar despre incintele circulare şi 
pătrate din munţi, care favorizau dialogul cu divinitatea (ziguratele 
de timp templul de la Densuş), nu avea ştiinţă — şi nici nu are nimeni 
încă acest necesar de luciditate, care condiționează cunoaşterea, dar 
observa corect, în spiritul teoriei blagiene a Imanentului care urcă, 
„în legătură cu incintele circulare descoperite de arheologi, majori- 
tatea cocoţate pe crestele munţilor, (că) ele au jucat acelaşi rol, de 
locuri sacre de contact cu divinitatea”, şi că „urcările solstițiale și 
echinocţiale pe munţi marcau simbolic ascensiunea periodică, ritmică 


spre cer a credincioșilor”. 


Care sunt locurile sacre ale ceremoniilor totemice şi cum se fă- 
ceau horirile, adică ceremoniile munţilor, numiţi, inițial Hora, precum 


% Piţigoi Mihaela Lucia, Sorin Dănuţ Radu, Mitul ca sursă a credințelor populare, 
Piteşti, 2017, p. 178 

% În Fenomenul horal, o lucrare de sociologie a culturii, care îi aparţine 

% Vulcănescu p. 357 

% Ibidem 

*7 Vulcănescu p. 358 

şi astăzi în limbile slavone, vom înţelege din sărbătorile ancestrale, 
încă păstrate de creştinism, dar prin totală golire de conţinut şi trans- 
formare într-un „fel de întruniri cu scopuri practice, de schimburi de 
bunuri economice, de legături profesionale, de obiceiuri pastorale și 
de încuscriri ”%, pe care îl numim, tradiţie, obicei, folclor. 


„Dansul exprimă întotdeauna o călătorie în văzduh”, mijlocită 
de munte, dar condiționată de ascensiune și de intraea în armonia 
Cerului şi a Pământului, acolo, pe creştetul munților, unde Cerul 
şi Pământul se ating, atingerea fiind o altă semnificație a logodnei 
cosmice, simbolistica ancestrală grupând, întotdeauna, în fiecare 
simbol, o mulțime logică de semnificaţii. Tocmai de aceea, vechile 
„jocuri de eres”1% semnificau, prin sinusoida lunară a horelor în şir, 
„Drumul spre Paradis”, care „este acelaşi drum spre munte, aceeaşi 
„ascensiune”, care de cele mai multe ori se face în mod simbolic”, 
dar „drumul spre munte înseamnă apropierea de sacru, de real, de 
absolut; într-un cuvânt, este o consacrare”!!, iar prin cercul solar al 
jocului „împrejur”, „când se ţin toți de mână şi joacă împrejur, cu pas 
potrivit după cântare, mergând dinspre dreapta spre stânga, atunci 
se cheamă horă”?, joc dominat de „magia muzicală”"%, făptura 
umană a începuturilor vieţii metafizice, beneficiind şi se serviciile 
unui „povăţuitor” sau „stareț” şamanic de tip „vates” (bard), devenea 
legătura dintre Cer și Pământ, „sfântul” sau „îngerul”, deci dublă 
natură pământească şi cosmică, încrustată în simbolisticile totemice, 
inclusiv în cea a ouălor încondeiate, deci scrise, sub formă de romb. 


% Vulcănescu p. 359 

” Eliade, Mircea, Șamanismul și tehnicile arhaice ale extazului, Humanitas, 1997, p. 221 
1% Scrisoarea Moldovei / de / Dimitrie Cantemir / Domnul ei / Editată întâi la anul 
mântuirii 1825, August în 19, Volumul II, Iaşi, 1868, pp. 256 

10! Eliade, Mircea, Cosmologie și alchimie babiloniană, laşi 1991, p. 27 

12 Cantemir p. 256 

1% Eliade, Mircea, Șamanismul şi tehnicile arhaice ale extazului, Humanitas, 1997, 
p. 171 

Locul în care se atingeau Pământul şi Cerul se numea Nede- 
ea Cetate, indiferent de muntele al cărui creştet primea o astfel de 
consacrare, iar urcușul spre Nedeea Cetate avea să fie simbolizat de 
hora înşiruită, hora solară, în cerc, fiind numită, cândva, în vremea 
Blajinilor, şi colindă, pentru că și „colindele în fond sunt imne religi- 
oase din epoca păgână, adresate Soarelui ca zeu, cântând bunătăţile 
lui şi lăudându-i faptele ca erou, întocmai precum se cântă şi se laudă 
Soarele sau Agni în imnele vedice”!%. Nu întâmplător, pe prima carte 
religioasă a omenirii, oul încondeiat, hora sfinţeniei (banda înşiruirii 
de romburi), este delimitată de două sinusoide, de „alte forme ale 
ritului de înălţare”"%5, urcușul şi coborâşul însemnând „atingerea” 
între emisferele Pământ-Cer, Părinți-Zei fiind aidoma, dar simetric 
reprezentate. 


Dar Nedeile, care, mai târziu, odată cu coborârea Transcen- 
dentului, încă simbolizau „urcări duminicale pe munte, şi-au pierdut 
semnificația magico-mitică de ascensiuni spre cer, pentru faptul că 
Munţii Carpaţi, coloana vertebrală a Danciei antice, au dovedit în 
perioada feudală hotare nefireşti în corpul biospiritual al poporului 
român. Aşa se face că, din urcări pe munte pentru contact direct 
cu cerul și rugăciuni lhpsite de intermediari învestiţi cu asemenea 
ocupaţii, nedeile au devenit un fel de întruniri cu scopuri practice, de 
schimburi de bunuri economice, de legături profesionale, de obiceiuri 
pastorale şi de încuscriri”"%, determinând şi desacralizarea horirilor, 
adică a ceremoniilor totemice de de munte, de pe „hora” — cum încă 
mai este denumit muntele în unele limbi slavone. Exista, desigur, pe 


1% Densuşianu, Ar., Istoria limbei şi literaturei române, Ediţiunea a doua, laşi, 1894, 
p. 161 

1% Eliade, Mircea, $amanismul și tehnicile arhaice ale extazului, Humanitas, 1997, 
p. 141 

1% Vulcănescu, Romulus, Mitologie Română, Bucureşti, 1987, capitolul 17. Imanentul 
care urcă, p. 359 


80 


Sigiliul dumnezeirii 


fiecare „hora”, și câte un templu sau măcar câte un altar, dar „simbo- 
lismul atât de bogat al templelor (zigqurat) nu poate fi înţeleasă decât 
pornind de la o „teorie cosmică”. Într-adevăr, zigqurat-ul era zidit ca 
o Lume: etajele subliniau diviziunea Universului, lumea subterană, 
pământul, firmamentul. Ziqqurat-ul este de fapt Lumea, întrucât el 
simbolizează muntele Cosmic”!%. Pentru că ar fi fost imposibil ca 
în munții în care există prototipul „zidirii de pe munte”, Ceahlăul, să 
lipsească templele, în condiţiile în care „ziqqurat-ul este definit ca 
stâlpul Lumii, şi locul unde se uneşte Cerul cu pământul”, „care nu 
este altceva decât Axa Universului, Pomul Vieţii care creşte în centrul 
Lumii”!%, Din păcate „incintele circulare descoperite de arheologi, 
majoritatea cocoţate pe crestele munților, care au jucat același rol, 
de locuri sacre de contact cu divinitatea”"%, au fost etichetate de 
arheologi drept „dacice”, deşi sun cu milenii anterioare dacismului, 
adică primei tentative de istoricizare a populațiilor din Carpaţi, deși 
„ici o divinitate dacică nu se află în inscripţiuni”!!0, în acele incinte 
nu doar circulare (temelia și revelația Cerului), ci şi pătrate (temelia 
şi revelația Pământului), precum cel de la Densuș, precum atâtea 
altele, lăsate de izbelişte, pe sub rădăcinile copacilor de pe multe, 
multe culmi carpatice. 


Dându-i crezare lui Mircea Eliade, cum că „Legea degradării 
sensului, înțelegând prin aceasta orice alterare, orice pierdere sau 
uitare a unei semnificaţii originale... lege care se verifică mai ales în 
folclor — unde anumite gesturi și formule orale se conservă şi după 
ce funcția lor primordială, şi înțelesul originar s-au pierdut” poate fi 
deslușită și că „istoria vieţii mentale a omenirii, departe de a însemna o 


1% Eliade, Mircea, Cosmologie şi alchimie babiloniană, laşi 1991, p. 21 


1% Eliade, Mircea, Cosmologie și alchimie babiloniană, laşi 1991, pp. 33, 34 

1% Vulcănescu, Romulus, Mitologie Română, Bucureşti, 1987, capitolul 77. Imanentul 
care urcă, p. 357 

10 Densuşianu, Ar., Istoria limbei şi literaturei române, Ediţiunea a doua, laşi, 1894, 
p. 110 

necontenită evoluție, e străbătută şi de un ritm al degradării și al morții 
instituțiilor fundamentale”, iar „această descompunere lentă a unor 
sinteze mentale întru nimic inferioare sintezelor care au urmat, poate 
fi reconstituită în etapele ei mai importante”!!!, o să încerc o desluşire 
a fenomenului horal, care include şi ceremonia, şi locul ceremonial, 
pornind de la mărturia lui Dimitrie Cantemir, cea mai veche, optând 
şi pentru traducerea din 1808, care nu operează cu sinonimii, ci cu 
termeni încă folosiţi în Moldova vremii, justificându-mi recursul pe 
convingerea că „dansul este un semn de limbă şi este folosit şi realizat, 
ca un mister sacru, în diferite moduri, prin care gândul sau dorinţa 
sunt exprimate în loc de (sau pe lângă) cuvinte, pe care omul încă nu 
le posedă... În aceste dansuri, cunoaşterea a acţionat, ritualul a fost 
expus şi păstrat în memorie, tot mai viu, prin repetiţie, iar misterele, 
religioase sau de altă natură, au fost fondate pe baza de acţiune”"!?: 


„Jocurile moldovenilor au cu totul altă închipuire decât al altor 
noroade, căci ei nu joacă doi cu doi sau patru cu patru, ca francezii 
sau ca leșii, ci joacă mai multe obraze deodată, împrejur sau în rând, 
şi altădată nu joacă bucuroși, fără numai la nunți. Când se țin toți de 
mână şi joacă împrejur, cu pas potrivit după cântare, mergând dinspre 
dreapta spre stânga, atunci se cheamă horă; iar când stau în rând şi 
se țin de mână, însă fruntea şi coada slobode, se cheamă danţ, cu 
cuvânt leşesc. 

La nuntă sunt obișnuiți să joace, mai înainte de cununie, în 
ogradă sau în drum, în două rânduri, unul de bărbați și altul de femei. 
La amândouă rânduri pun câte un povăţuitor, om bătrân şi cinstit, 
care poartă în mâni toiag de lemn poleit şi legat, la capăt, cu năframă 
cusută; şi unul dintre dânșii trage după sineși pe cei din rândul său, 
dinspre dreapta spre stânga, iar celălalt, pe ceilalți, dinspre stânga spre 


! Eliade, Mircea, Cosmologie și alchimie babiloniană, laşi 1991, p. 13 
"2 Churchward, Albert, The Origin and Evolution of Primitive Man, London, 1912, 
pp. 29, 30 

dreapta, aşa încât să stea față în față; după aceea, îndreaptă spate la 
spate şi, apoi, se întoarce fiștecare rând cu încordare, atât de încet ca 
să nu se încure, încât abia se poate zări vreo mişcare Și, întru amân- 
două rânduri își alege locul fiștecare după cinstea sa. Cucoanele şi 
fecioarele boierilor își iau locul după starea bărbatului sau a tatălui 
lor; însă locul cel dintâi este pentru povăţuitor, al doilea pentru nun 
şi al treilea pentru mire. Asemenea și în rândul femeilor este întâi 
povăţuitorul, apoi nuna, după dânsa mireasa, măcar de sunt şi de 
stare mai proastă decât ceilalți. Iar la urmă se amestecă amândouă 
rândurile şi joacă ocolul împrejur, avându-și fiştecare femeia sa din 
dreapta, iar holteii câte o fată de starea lor. Uneori obişnuieşte hora să 
se întoarcă în trei părţi sau în patru, sau în una, după voia și iscusința 
povățuitorului”!!5. 


Mărturia lui Dimitrie Cantemir, despre cele două şiruri si- 
nusoidale, unul format din bărbaţi, celălalt, din femei, dar ambele 
conduse de către „un povăţuitor, om bătrân şi cinstit, care poartă în 
mâni toiag de lemn poleit și legat, la capăt, cu năframă cusută”, şi 
despre horă („când se ţin toți de mână și joacă împrejur, cu pas potrivit 
după cântare, mergând dinspre dreapta spre stânga”), are o deosebită 
importanţă, deşi sunt mulți la număr şi călătorii străini care au lăsat 
mărturii identice, dar omiţând, uneori, steagul „povăţuitorului”, care, 
până de curând, nu lipsea de la nici o „strânsură” de prin satele noastre. 
Steagul, adică toiagul împodobit, întotdeauna în secret, lângă un copac 
verde, fiind nu doar veriga de legătură între diverse reminiscenţe ale 
Datinii, ci şi pecetea sacralităţii lor. 


Hora lunară, înşiruită, s-a numit, până pe la 1700, „brâu”, când, 
datorită boierilor, pasionaţi vorbitori de limbă turcă, începe să fie 
numită „serba” şi, ulterior, „sârba”, deşi sârba în sine este mai rapidă 


155 Scrisoarea Moldovei / de / Dimitrie Cantemir / Domnul ei / Editată întâi la anul 
mântuirii 1825, August în 19, Volumul II, Iaşi, 1868, pp. 255, 256 

şi fără ţinere de brâu, obicei dobândit în secolele anterioare. Şi pe oul 
încondeiat, şi pe brâiele bisericilor de la noi, aceste două sinusoide 
lunare figurează mereu, încadrând Hora Sfinţeniei (succesiunea de 
romburi sau de pătrate), îngăduind doar două explicaţii: „brâiele”, ca 
dansuri ceremoniale lunare, simbolizează fie urcatul pe şi coborâtul 
de pe munte, cu ocazia omagierilor solare, fie doar urcatul pe munte, 
în două şiruri, unul de bărbaţi şi de femei, conduse de „povăţuitori” 
diferiţi. Dar cum timpul acela ancestral era al „Imanentul care urcă”, 
deci al apropierii de Spiritul Universal prin urcarea pe munte, cred că 
a doua explicaţie este plauzibilă, epoca spirituală a „Transcendentului 
care coboară” începând, practic, odată cu elinismul. 

Sus, aproape de cer, pe creştetul lin al unui munte, în care exista 
un templu, numit Nedeea Cetate, „stareţul”, cum îl numea Cantemir, 
într-un citat care va urma, adică şamanul, aprindea din vreme patru 
focuri, iar când, urcau închinătorii, odată cu seara, horirea începea, 
cu făclii, în mână, sub comanda povăţuitorilor, care pricepeau şi 
puteau desluşi sunetele de bucium, pe care şamanul le slobozea prin 
deschizătura circulară, aidoma celei de la Densuş („mi-a arătat o piatră 
veche, care astăzi servește drept altar, pe care fusese statuia zeului; o 
gaură încă vizibilă în zid îi folosea sacerdotului pentru a face cunoscut 
răspunsul divinității mulțimii care aştepta afară”!!%), dar şi cele de 
pe muntele Lespedea, din Dâmboviţa, descris de Cezar Bolliac, în 
1870, munte pe care „se văd nişte pietre mari, pe care stă o lespede 
(pietroi), formând un acoperământ deasupra a două încăperi: una de 
15 picioare (450 cm — n. n.) lungime şi 8 (240 cm — n. n.) picioare 
lărgime (deci identic cu cel de la Densuş, care are „aproximativ opt 
metri pătraţi, cu o cupolă semicirculară, o nişă spre est şi un portic 
spre vest”!!5 — n. n.), cu o intrare şi o ieşire în partea opusă a intrării, 


114 Gerando, A. de, La Transylvanie et ses habitants, Paris, 1845, p. 365 
115 Paget, John, Hungary and Transylvania / with remarks on their condition, social, 
political and economical, London, 1855 

înaltă de 7 palme (175 cm -n. n.) şi largă de 3 palme (75 cm -n.n.); 
bolovani mari, drept praguri şi câte un bolovan ca treaptă de coborât 
într-însa. Intrând înăuntru prin deschizătura de către apus, la dreapta 
este un bloc de piatră de formă pătrată — altar (negreşit), cu înălțimea 
de 4 palme (100 cm —n. n.) şi tot atâtea pe cele patru laturi. Pe acest 
altar erau urme de cenuşă şi cioburi amestecate cu un fel de nisip. 
Am luat câteva din aceste hârburi, toate vinete şi albite pe dinafară, 
şi am strâns şi o cantitate din acea cenuşă sacră. Alături cu această 
sală, despărțită printr-un zid format dintr-un singur bloc de piatră, care 
acoperea şi prima sală în formă de tindă, este o altă sală mai mică 
decât cea dintâi, fără altar şi fără nici o îngrădire”!!€. 


În privinţa melosului solar ancestral, iarăşi avem câteva ră- 
măşiţe bine conservate, care s-au cântat până spre sfârşitul secolului 
al XIX-lea (3 „Hora Buciumul”, „Soarele în vârf de munte”, 5 hore 
închinate „Marelui Păstor”, care, în cele din urmă, avea să fie confun- 
dat cu posesorul de oi, vreo 10 colinde — pentru că Aron Densuşianu 
avea dreptate atunci când susţinea că şi „colindele în fond sunt imne 
religioase din epoca păgână, adresate Soarelui ca zeu, cântând bu- 
nătăţile lui şi lăudându-i faptele ca erou, întocmai precum se cântă şi 
se laudă Soarele sau Agni în imnele vedice”!!7), plus două obiceiuri 
cu rădăcină comună, „Piţărăii” şi „Căluşarii”, ambele cu câte peste o 
sută de hore bărbătești. În descrierea lui Dimitrie Cantemir, „eresul 
dacic”, pe care el îl numeşte „căluşei” (de unde şi confuzia, via Mar- 
cu Beza!!5, a domnului Prof. univ. dr. doc. Mihai POP: „Le „Căluş” 
(le petit cheval) — une coutume populaire tres veille”!!*, o confuzie 


!1* Bolliac, Cezar, în Zrompeta Carpaţilor, nr. 846, 1870 

17 Densuşianu, Ar., Istoria limbei şi literaturei române, Ediţiunea a doua, Iaşi, 1894, 
p. 161 

"8 Etimologia „căluşar” — „cal mic”, provenind din... „alogo” şi diminutivul „uciu”, deci 
„aluguciar”, a fost stabilită de Marcu Beza, care publica la Londra, în 1928, „Paganism 
in roumanian folklore”, p. 50 

19 Prof. univ. dr. doc. Mihai POP, Preface, la Stancu, Constantin, Că/uşul / Antologie 

bine contrabalansată de observaţia, pe care o găsim şi la Aron Den- 
suşianu: „între ritmul colindelor şi ritmul unora dintre dansuri este 
o asemănare uimitoare care ne face să presupunem că, mai demult, 
colindele au fost dansate”!%), este descris ceremonialul în varianta 
lui moldovenească, una suficient de alterată, până pe la anul 1700, 
în ciuda faptului că mai avea reprezentări şamanice („stareţul” şi 
„puterea obiceiului vechi”, care îi scutea de orice responsabilitate): 


„Osebit de jocurile acestea, ce se obișnuiesc pe la veselii, mai 
sunt şi alte jocuri cu eres, alcătuite cu număr nepotrivit, adică 7, 9, 
11, în care jucăușşii se cheamă căluşei şi se adună o dată într-un an, 
se îmbracă în haine femeiești, pun pe cap cunună de pelin, împletită 
şi împodobită cu alte flori, vorbesc cu glas femeiesc, şi, ca să nu se 
cunoască, își învelesc fața cu pânză albă şi în mâini poartă sabie 
goală, ca să taie cu dânsa ori pe cine ar cuteza să le descopere faţa, 
căci puterea aceasta le-au dat-o lor un obicei vechi, așa încât nimeni 
nu-i poate trage la judecată când fac vreo ucidere întru acel chip. 

Povăţuitorul cetei se cheamă stareţ, și cel de al doilea, primicer, 
care își are datorie să întrebe ce fel de joc pofteşte stareţul, și apoi 
să-l spună celorlalți, în taină, ca să nu audă norodul numele jocului, 
până când nu îl va vedea cu ochi, pentru că ei au mai mult de o sută 
de sărituri, din care unele aşa de potrivite, încât acia care joacă să 
pară că nu se ating de pământ, ci se poară în văzduh. 

Cu acest fel de urmări, cu jocuri și cu salturi, prin toate târgurile 
şi satele, petrec acele 10 zile, care sunt între Praznicul Înălţării și al 
Pogorârii Sfântului Duh. Întru această vreme, nu se culcă ei nicăieri, 
fără numai supt streşinile bisericilor, căci zic ei că, de se vor culca 
în alt loc, ar fi chinuiți de strigoaice; şi când se întâlnesc pe drum 
două cete de căluşei, bat război una cu alta, până ce ceata ce biruita 
ce biruia face loc celeilalte; şi după ce fac învoială de pace, apoi 


de studii, Editura TIPARG, 1997, p. 8 
1% Pop, Mihai, Obiceiuri tradiţionale româneşti, Bucureşti, 1976, p. 39 

ceata biruită este supusă celeilalte nouă ani; iar întâmplându-se să se 
omoare vreunul la acest fel de bătaie, atunci nu se încape judecată şi 
nici judecătorul nu întreabă pe cel ce a făcut uciderea. 

Cel ce intră în vreo ceată de aceste, trebuie nouă ani de-a rândul 
să se afle adunat împreună, iar întâmplându-se să nu se arate vreodată, 
atunci zic ceilalți că este chinuit de duhuri rele şi de strigoaice. 

Prostimea cea ereticoasă crede cum că au putere să gonească 
acel fel de boli şi, spre vindecare, fac întru acest chip, adică: aştern 
mai mulți la pământ pe acel bolnav, început a sări cu cântice, și, la o 
notă anume a cântării, îl calcă fiștecare, de la cap până la călcâi, şi, 
mai pe urmă, îi zic nişte cuvinte alcătuite de dânşii înadins, poruncind 
beteșugului să se depărteze. După ce fac ei aceasta de trei ori în trei 
zile, apoi urmează lucrarea pe care o nădăjduiesc ei. Şi aşa, întru acest 
chip, cu prea puţină osteneală se pot vindeca bolile cele mai grele 
care se împotrivesc meșteșugului doftoricesc. Asemene lucrare are 
şi nădăjduire în farmece” !?!. 


„Cantemir vorbeşte de jocul în cadență şi de pronunţarea unor 
anumite cuvinte de către căluşari, împrejurul bolnavului culcat la 
pământ. Din bătrâni, mi-aduc aminte că, jucând, căluşarul zice: 


Din călcâi încetişor 

Şi din talpă binişor, 

Hop o dată 

Şi-altă dată, 

Sus de două, 

Jos de nouă, 

Pân” la patruzeci şi nouă!?. 


12! Scrisoarea Moldovei / de / Dimitrie Cantemir / Domnul ei / Editată întâi la anul 
mântuirii 1825, August în 19, Volumul II, Iaşi, 1868, pp. 257 
1% Pop, Mihai, Obiceiuri tradiționale româneşti, Bucureşti, 1976, p. 39 

Şi-apoi venea un chiot detunător, de băga răcorile în bolnav 
şi-l treceau năduşelile, şi se ducea lingoarea în pustie, să nu mai vie, 
trăsni-o-mi-ar Sfântul Ilie. Nu ştiu dacă azi, de la Paşti, până la Ru- 
salii, căluşarii mai fac concurenţă medicului de plasă prin districtele 
Regatului. Ştiu însă că un alt concurent al medicului practică prin sate 
medicina fără diploma doctei facultăţi şi acesta este „Ursul”, care îţi 
dă cu impasibilă liberalitate părul pentru afumarea de sperietură şi 
calcă, adică masează ca cel mai destoinic maseur, numai după invitaţia 
răguşită a Danciului cornac, care-i zice tot: 


Din călcâi încetişor 

Şi din talpă binişor! 

Sus, Martine! 

ŞI mai bine 

Că-ţi dau pâine cu măsline”!2%. 


Am reprodus şi mărturia lui lonescu-Gion, din 1892, doar pen- 
tru că explică, fără a-şi propune, cum a degenerat Datina Primordială 
până la banalităţi folclorice, „umblatul cu ursul” banalizând nu doar 
dansul sacru al căluşarilor, ci şi pe cel al „„Constelaţiei Mamă”, Ursa 
Mare, care, din 7 stele (şaman şi 6 „urşi), rămâne, mai ales în ziua de 
azi, o băşcălie chiar şi după viaţa bietului ursar, care îşi câştiga pâinea 
greu, în vremuri şi atunci, ca şi astăzi, la fel de „ereticoase” — vorba 
lui Dimitrie Cantemir. 


În general, despre jocurile căluşereşti, care nu au nici o legătură 
cu obiceiurile romanilor, s-au spus şi încă se mai spun naivităţi de 
genul „Căluşari — Joc tradiţional românesc, obişnuit pe la Rusalii, 
constând din sărituri ca de cai ale jucătorilor, vreo 12, care poartă 
la picioare clopoței. După unele păreri, acest joc aminteşte legenda 


1% Jonescu-Gion, G., I., Dofioricescul meşteşug în trecutul țărilor române, Bucureşti, 
1892, pp. 35, 36 

răpirii Sabinelor”!%. Nici măcar cu dansul cu săbii al tracilor, de pe 
la sfârşitul secolului V înainte de Hristos, descris de Xenofon, nu 
are nici o legătură obiceiul căluşarilor, chiar dacă şi Nicolae Iorga, 
pururi extaziat în naționalismul necesar cu care răspundea vremilor 
europene, îl considera „jocul războinic, jucat numai în anumite timpuri 
şi de jucători aleşi într-adins, danţul călușerilor”!?. Rădăcina dansu- 
rilor căluşăreşti este mai apropiată de bătaia egipteană cu ciomege, 
în cinstea Soarelui'?%, închinată şi Mamei Terra, în ciuda faptului 
că, în România, ca şi în Bulgaria şi în Iugoslavia, dansatorii purtau 
săbii, pentru că, în contradicţie cu aparenţa „războinică”, indusă de 
săbii, „dansul lor are două hore şi două scopuri: prima horă pentru o 
persoană bolnavă, pentru vindecarea magică, iar a doua horă, pentru 
fertilitatea și pentru distracţia spectatorilor. Numele provine de la Ro- 
salia latină (un cuvânt asociat cu ceremoniile anticului Festival de la 
Rosales Escae), iar dansurile actuale se disting prin tempo rapid, paşi 
mici apăsaţi — care sunt cei mai obositori — şi joc de domnişoare”!?7. 
Că nu există, nici la noi, nici la bulgari, nici la sârbi umbră de legătură 
cu obiceiurile latine. 


Mult mai apropiată de adevăr, deşi ignoră personajul funda- 
mental al ceremoniei, Zeița Vetrei, şi steagul împodobit tainic lângă 
Arborele Vieţii, este descrierea pe care o făceau, în America, Miron 
şi Carola Grindea: „Căluşarii este, fără îndoială, cel mai vechi și mai 
impresionant dintre dansurile populare româneşti. Datorită, totuşi, 
dificultăților enorme de a asimila figurile și mai ales atmosfera magi- 
că din jurul acestui dans — numai bărbaților aleşi, care au trecut prin 
încercări ascetice şi sunt supuși regulilor stricte de comportament, 
li se permite să danseze — este mai puţin răspândit decât Hora sau 
oricare dintre dansurile românilor. 


124 Ivela, A. L., Dicţionar muzical ilustrat, Bucureşti 1927, p. 36 

'% Iorga, N., Istoria poporului românesc, Bucureşti, 1922, p. 305 
125 Herodot, Istorii, II, LXIII, p. 160 

127 Katsarova, Raina, Dances of Bulgaria, New York, 1951, p. 1] 

Cu o săptămână înainte de Rusalii, nouă bărbați, aparținând 
de nouă sate învecinate, sunt selectaţi de un conducător şi inițiați în 
misticele gesturi şi figuri de dans. Aceştia trebuie să poarte cizme 
înfundate şi manșoate, pălării cu panglici şi cămăşi superb brodate. 
Dansul propriu începe înainte de răsărit soarelui de Rusalii. Toţi se 
roagă și, terminând cu Rugăciunea Domnului, atunci fiecare om depu- 
ne jurământul sub tecile săbiilor liderului şi ale cetaşilor, încredințaţi 
că astfel vor fi protejaţi împotriva oricărui rău. Multe caracteristici 
păgâne, care încă împodobesc acest dans primar, diferă, în mod natu- 
ral, de la o regiune la alta. De exemplu, în Țara Românească, oamenii 
nu vorbesc, timp de o săptămână, cât durează dansul”"!%. 

Ca să nu uit, dar şi pentru a pregăti ceea ce va urma: fiecare 
căluşar folosea câte un „beţişor de alun înflorat numit piţărău”!?. 


Pornind de la precizarea că Dimitrie Cantemir nu a descris, 
de fapt, „Căluşarii”, ci „Căluşeii” (caii lui Marte, pe care îi întâlnim 
horind la sărbătorile de iarnă), aşa cum se jucau ei, pe la anii 1700, 
în sudul Moldovei şi în Basarabia, vă propun să desluşim împreună 
rădăcina comună a coregrafiilor ceremoniale totemice, prin care se 
omagiau, prin „cereasca lege planetară, însemnul sigur al dreptăţii şi 
temelie a naturii”!%, Soarele („ochiul deschis mereu asupra vicţii”!!), 
Luna („Dumnezeu cel sfânt... / în Lună plină-o schimba”1*?) şi Pă- 
mântul („umbrita glie, maica zeilor din cer”$, „divina Glie, bună 
mamă de zei şi oameni muritori”! „natura, iscusita mamă, zămis- 


1% Grindea, Miron and Carola, Dances of Rumania, New York, 1952, pp. 14, 15 

1% Iordan, Iorgu, Dicţionarul limbii române, Tomul VIII / Litera P, Bucureşti, 1910 şi 
1975, p. 670 

1% Orfeu, Legii, în Antologia poeziei greceşti, p. 218 

51 Orfeu, Soarelui, în Antologia poeziei greceşti, p. 190 

1 Soarele şi Luna, Bucureşti-Chişinău, 2004, pp. 21 

153 Solon, Legiuitorul, în Antologia poeziei greceşti, p. 30 

1 Orfeu, Zeiţei pământului, în Antologia poeziei greceşti, p. 201 

litoarea lumii întregi”!%5). 


Există o strânsă legătură de rudenie între piţărăi, căluşari şi 
căluşei, începând cu pregătirea steagului din băț de alun şi a hainelor 
de călătorie ritualică, cu formarea cetei din câte nouă tineri (cifra 
sacră întâlnită şi la pelasgii homerieni, care au nouă frăţii, nouă 
dansatori în horă, nouă zile de doliu etc.), cu iniţierea cetei într-un 
loc secret, lângă un copac verde (Arborele Vieţii), unde împodobesc 
vârful unei lănci lungi (şase metri) cu „unul sau două batice frumos 
cusute şi o cunună de flori pe suport de plantă ornamentală agăţătoare 
verde”, iar la „capătul de jos aşează o centură de clopoței. Lancea, 
pe toată lungimea ei, este împodobită cu batiste, flori şi ciucuri din 
lână colorată, toate prinse cu o panglică”!% colorată, şi terminând cu 
„colindatul”, pe un itinerariu străvechi, conservat cu fidelitate, prin 
satele din apropiere. 


Toiagul-steag al piţărăilor „trebuie, dacă se poate, să fie de alun 
şi este împistrit negru şi alb. Împistritura curge, înfăşurându-se, de 
Jos, în sus, ca un şarpe, în fâşii negre şi albe; cele se fac belindu-se 
coaja băţului, la para focului, după aceea îndepărtând şi cealaltă parte 
de coajă a băţului, această parte rămâne albă. Băţ de alun se cere să 
fie pentru aceea căci de alun trebuie să fie şi joarda (nuiaua), cu care 
se farmecă sau se vrăjeşte (virgula divinatoriay)”, scria, în 1902, un 
cărturar ardelean!*, care vedea, în baza scrierilor unor vechi filosofi 
ai culturii europeni, Rink sau Noik, fie „băţul lui Bachus”1%, fie „bă- 
ţul lui Ianus” (Stab de Janus)!%, băţul de alun „ce-l poartă în mână 
piţărăii colindători, la Sasca montană, Bocşa montană, Reşiţa mon- 


15 Orfeu, Naturii, în Antologia poeziei greceşti, p. 191 

15 Prodanciuc, Robert V, Piţărăii de la Livezi, Universitatea Alba lulia, nedatat 

15 Colinda, originea şi însemnătatea ei astronomică şi calendaristică, în Foaia 
Diecezană, Anul XVII, Nr. 51, Caransebeş, 22 decembrie calendar vechi 1902 

15 Rink, Religion der Hellenen, Ziărich, 1855, tom. II, p. 417 

13 Noik: Biblische Mythologie des alten und neuen Testaments, tom. IL, p. 381 

tană, Ciclova montană, Moldova montană şi părţile de pe acolo”, 
în vreme ce un alt studiu, semnat de Gabriela Barbu, sesizează, în 
raport cu consecvenţa itinerariului, că piţărăii „din Jieţ colindă, din- 
totdeauna, prin Molivis, prin Popi şi prin Androneşti, apoi, pe seară, 
se întorc în Jieţ”!"!. 


De ce se folosea pentru steagul şi bâtele piţărăilor şi ale călu- 
şarilor lemnul de alun? Pentru că „ramurile de alun, după credinţa 
poporului român, în genere, au o putere supranaturală, o putere 
magică, şi mai cu seamă asupra tuturor şerpilor şi a spiritelor celor 
necurate”, un „pumn de alune numindu-se căluşer”, iar toate compo- 
nentele alunului erau sacre, în credinţele vechi: „Cu sucul rămurelelor 
celor tinere de alun au datină unele românce din Bucovina de-a opări 
oalele în care pun laptele cel de vacă, zicând că laptele se prinde mai 
bine şi mai degrabă. / Floarea de alun sau tufa spun femeile că e bună 
pentru cei beţivi”; „Sâmburi de alună, pisaţi bine, sâmburi de bostan 
şi sămânță de mac, amestecate toate, la unu loc cu groscior de vacă 
şi-ncălzite, dacă se pun la „beşica cea rea”, acesta îndată se coace, 
sparge şi se trece”!?. 


Purtătorul de steag piţăresc sau căluşăresc, numit de Dimitrie 
Cantemir „stareţ” (dar Cantemir descrie „Căiuţii”, de fapt, şi nu 
„Căluşerii”, ritualul fiind asemănător), avea, în Bucovina veacului 
al XIX-lea, două prototipuri şamanice (Mircea Eliade lua în discuţie 
doar şamanul descris, în 1640, de Marco Bandini), „Solomonarul” 
şi „Pietrarul”, adversari între ei, în ciuda faptului că făceau, la fel, 
„tot felul de năluciri, ce păreau minuni, pentru a înşela poporul”, 
dar poporul „ereticos” — vorba lui Cantemir, „crede că se află un fel 
de oameni forte grozavi şi răutăcioşi, numiţi „Solomonari”, care, în 


14% Colinda, originea şi însemnătatea ei astronomică şi calendaristică 

"+ Barbu, Gabriela, Calendar românesc tradițional, în Natura, nr. 12/2004 

142 Marian, Florea, Simion, Însemnătatea „alunului” la poporul român, în Aurora 
Română, nr. 1/1882, pp. 3-8 

pruncia lor, au petrecut şapte ani, ne-ntrerupt, la întuneric, sub fața 
pământului, învățând dintr-o carte diavolească toată „Solomonaria”, 
toate fermecătoriile şi vrăjitoriile de pe lume, iară după al şaptelea 
an, ies de sub pământ, afară, şi, inspirați fiind de spiritul lui „Ucigă-l- 
crucea” şi dotați cu puterea acestuia, se suie, pe aripile vânturilor, în 
nouri şi încep a purta ploile, însă mai ales furtunile şi grindinele cele 
mai grozave, mai înspăimântătore şi mai periculoase. El, poporul, 
crede cum că „Solomonarii” îmblă călare câte pe-un Balaur, cum că 
fierb gheaţa sau piatra prin nouri, până ce-i face pe aceştia sloiuri, şi 
apoi încotro voiesc, într-acolo conduc gheaţa, vărsând-o pe terenurile 
cele rodite şi pe câmpiile cele înflorite, sfărmând toate semănăturile 
şi pomii cei încărcaţi cu fructe”!45, 


Nu trebuie să vă grăbiţi să identificaţi în „Solomonari” şi 
„Pietrari” vreo rămăşiţă a mitului zalmoxian, pentru că „iniţierea 
în peşteră” reprezenta, până la ivirea lui Zalmoxis, o tradiţie veche, 
la care a apelat şi „Minos (care) a fost un imitator al unui Rhada- 
manthys, din timpuri străvechi”, dar şi alţi mulţi şi uitaţi şamani, 
numiţi „Lomuki”, care „promulgau legile în faţa oamenilor ca şi cum 
ar proveni de la zei”'*, primii şamani şi legiuitori, care se revendi- 
cau ca atare, fiind Zalmoxis şi scitul Anacharsis, care se pretindeau 
„înţelepţi ai voinţei zeului” (Cerurilor)!*%. Ei beneficiau de sprijinul 
„soțiilor cereşti”! „raportul şaman — soţie cerească”!%, în „a vedea 
spiritele”!*, determinând, după coborârea lui Dumnezeu pe pământ 
(„Transcendentul care coboară” 15% — cum îl numea Blaga), „zeitățile 


'% Ibidem 

144 Strabon, Geografia, II, X, 6, p. 446 

1% Strabon, Geografia, Il, X, 19, p. 454 

14 Strabon, Geografia, II, II, 5, p. 166 

11 Eliade, Mircea, Șamanismul şi tehnicile arhaice ale extazului, Humanitas, 1997, p. 87 
1% Ibidem p. 88 

' Ibidem p. 93 

15 Blaga apud Vulcănescu, Romulus, Mitologie Română, Bucureşti, 1987, capitolul 
11. Imanentul care urcă, p. 362 

niciodată chemate pe nume, care adastă şi aleargă totdeauna pe căi 
rele, elele sau ielele, care se mai chiamă eufemistic şi frumoasele, 
blândele”!*!, populând, în sacralitatea creştinismului, cu eresuri păgâ- 
ne, rapid adoptate de creştinism, precum „Sânzienele (care) amintesc 
scopul de altădată al întrunirilor: celebrarea divinității agrare şi ocazii 
de întâlnire şi cunoaștere a tinerilor în vederea căsătoriei (Târgul de 
Fete); vânzarea unor produse (Târgul Cireşelor, Târgul Cepelor). Spre 
deosebire de Nedeile sau Sântiliile carpatice care erau dedicate în luna 
iulie unui zeu solar şi pastoral indo-european, Târgul de Sânziene era 
dedicat, în luna iunie, unei zeițe agrare de origine neolitică”!*?, sau 
Rusalile, „Spirite feminine ale morților care apar noaptea, între Paşte 
şi Rusalii, înainte de cântatul cocoșilor, sinonime cu Ielele, Zânele, 
Măiestrele, Frumoasele, Şoimanele, Miluitele, Dânsele, Cele Sfinte, 
Cele Nepomenite, Doamnele, Puternicele, Fetele Câmpului, Împă- 
rătesele Văzduhului, Ursoaicele, Vântoasele”!55. 


Toate aceste sărbători, care ţin de eresurile medievale şi nicide- 
cum de cele primordiale, îşi au importanţa lor în înţelegerea horelor 
primordiale, din moment ce se pot identifica în aceste „obiceiuri, 
credinţe, acte rituale şi practici magice, specifice scenariului ritual 
de înnoire a timpului în ziua de Sânziene”"**, „umblatul cu făclia”!55 
însemnând mult mai mult decât trimiteri la Soare şi la „sora Soarelui şi 
stăpâna zilelor”, numită la români Sânziana sau Cosânzeana!*, pentru 
că „Soarele şi Luna (sau cupa), sărbătorite simbolic prin focuri, sunt 
foarte intim legate între ele; este dificil să le separăm”"“, după cum 
o consacră, într-un mod mai mult decât remarcabil, şi ca mitologie, 


'5! Jorga, N., Istoria poporului românesc, Bucureşti, 1922, p. 299 

1 Ghinoiu, Ion, Dicţionar Mitologie română, Bucureşti, 2013, p. 280 

'5 Ibidem p. 238 

15 Ibidem p. 251 

'5 Ibidem p. 252 

'5 Jorga, N., Istoria poporului românesc, Bucureşti, 1922, p. 295 

15 Murray-Aynsley, Harriet, G. M., Symbolism of the East and West, London, 1900, p. 29 

surprinzătoarea memorie a românilor de dincolo de veacuri (cu cei 
„nouă cai / care noaptea pasc în rai” — caii lui Marte, din care derivă 
şi „Căiuţii”, pe care Cantemir i-a confundat cu „Căluşarii”, drept 
variantă moldovenească, şi „Căluşarii”, şi „Piţărăui”): 


Umbla, frate, mândrul Soare, 
Umbla, frate, să se-nsoare 
Nouă ai 

Pe nouă cai 

Care noaptea pasc în rai. 
Umbla cerul şi pământul 
Ca săgeata şi ca vântul, 
Dar toţi caii-şi obosea 

Şi potrivă nu-şi găsea 

Ca sora sa, Ileana, 

Ileana Consânzeana, 

Ce-i frumoasă ca o floare 
Într-o iarnă fără soare. 


„Surioară Ileano, 

Ileano Cosânzeano, 
Haideţi să ne logodim, 
C-amândoi ne potrivim 
Şi la plete şi la feţe 

Şi la dalbă frumuseţe, 
Eu am plete strălucite, 
Tu ai plete aurite, 

Eu am faţa arzătoare, 
Tu, faţa mângâietoare!”. 


„Alei, frate luminate, 
Trupuşor făr” de păcate, 

Nu se află-adevărat 
Fraţi să se fi cununat. 
Cată-ţi tu de cerul tău 
ŞI eu de pământul meu, 
C-aşa vrut-a Dumnezeu!”. 
Soarele se-ntuneca, 

Sus, la Domnul, se urca, 
Domnului se închina 

ŞI din gură cuvânta: 


„Doamne sfinte 

ŞI părinte! 

Mie timpul mi-a sosit, 
Timpul de căsătorit, 
ŞI potrivă n-am găsit 
Ca soră-mea Ileana, 
Ileana Cosânzeana”. 


Domnul sfânt îl asculta 
Şi de mână mi-l lua 

ŞI prin iaduri mi-l purta, 
Doar că l-ar înspăimânta, 
ŞI prin rai încă-l purta, 
Doară că l-ar încânta, 
Apoi Domnul Dumnezeu 
Cuvânta cu graiul său, 
Iar când Domnul cuvânta, 
Lumile se deştepta 

ŞI cu drag îl asculta. 
Cerurile strălucea, 

Norii din senin pierea: 

„Soare, Soare luminate, 
Trupuşor făr” de păcate, 
Raiul tu l-ai petrecut 

ŞI prin iad încă-ai trecut, 
Ce mai zice gândul tău?”. 


„Zice ca sufletul meu, 
Aleg iadul chiar de viu 
Numai singur să nu fiu, 
Ci să fiu cu Ileana, 
Ileana Cosânzeana!”. 


Soarele se cobora, 

La sora lui se oprea, 
Mândră nuntă pregătea, 
Pe Ileana şi-o gătea 

Cu peteală de mireasă, 
Cunună de-mpărăteasă, 
Şi rochiţa neţesută, 

Din pietre scumpe bătută. 


Apoi mândri, el şi ea 

La biserică mergea, 

Dar când nunta se făcea, 
Vai de el, amar de ea! 
Candelele se stingea, 
Clopotele se dogea, 
Sfinţii faţa-şi ascundea, 
Preoţi în genunchi cădea. 

Iar mireasa, vai de ea!, 
Frig de moarte-o cuprindea 
Căci o mână se-ntindea 

ŞI pe sus o ridica 

Şi-n mare mi-o arunca! 
Valurile bulbucea, 

Iar prin valuri cum trecea 
Mreană de-aur se făcea! 


Soarele se-nălţa sus, 

Se lăsa tot spre apus, 
Şi-n mare se cufunda 

La soră-sa Ileana, 

Ileana Cosânzeana. 

Iar Dumnezeu cel sfânt, 
Sfânt în cer şi pe pământ, 
Mâna-n valuri că băga, 
Mreana-n mână-o apuca 
Şi-n ceruri o arunca 

Şi-n Lună plină-o schimba, 


Apoi bunul Dumnezeu 
Cuvânta cu graiul său; 

Iar când Domnul cuvânta, 
Lumile se spăimânta, 
Mările se tupila, 

Munţii se cutremura, 
Cerul se întuneca: 


„Iu, lleană Cosânzeană, 


Sufleţel fără prihană, 
Şi tu, Soare luminate, 

Trupuşor făr” de păcate! 
Cu ochii să vă zăriţi, 
Dar să fiţi tot despărțiți. 
Zi Şi noapte, plini de dor, 
Arşi de foc nestingător, 
Veşnic să vă alungaţi, 
Cerul să cutreieraţi, 
Lumile să luminaţi!”!58. 


Mărturia lui Dimitrie Cantemir!” despre „jocul cu eres... în 
care jucăuşii se cheamă căluşei”!%, cumulată „zidirea muntelui în 


15 Alecsandri, Vasile, Poezii populare ale românilor, Bucureşti-Chişinău, 2004, pp. 
21,22 

15 Scrisoarea Moldovei / de / Dimitrie Cantemir / Domnul ei / Editată întâi la anul 
mântuirii 1825, August în 19, Volumul II, laşi, 1868, pp. 256-258 

160 „Osebit de jocurile acestea, ce se obişnuiesc pe la veselii, mai sunt şi alte jocuri cu 
eres, alcătuite cu număr nepotrivit, adică 7, 9, 11, în care jucăușşii se cheamă călușei și 
se adună o dată într-un an, se îmbracă în haine femeieşti, pun pe cap cunună de pelin, 
împletită şi împodobită cu alte flori, vorbesc cu glas femeiesc, şi, ca să nu se cunoască, 
îşi învelesc faţa cu pânză albă şi în mâini poartă sabie goală, ca să taie cu dânsa oripecine 
ar cuteza să le descopere faţa, căci puterea aceasta le-au dat-o lor un obicei vechi, aşa 
încât nimeni nu-i poate trage la judecată când fac vreo ucidere întru acel chip. 

Povăţuitorul cetei se cheamă stareţ, şi cel de al doilea, primicer, care îşi are datorie 
să întrebe ce fel de joc pofteşte starețul, şi apoi să-l spună celorlalți, în taină, ca să nu 
audă norodul numele jocului, până când nu îl va vedea cu ochi, pentru că ei au mai 
mult de o sută de sărituri, din care unele aşa de potrivite, încât acia care joacă să pară 
că nu se ating de pământ, ci se poară în văzduh. 

Cu acest fel de urmări, cu jocuri şi cu salturi, prin toate târgurile şi satele, petrec 
acele 10 zile, care sunt între Praznicul Înălţării și al Pogorârii Sfântului Duh. Întru 
această vreme, nu se culcă ei nicăieri, fără numai supt streşinile bisericilor, căci zic ei 
că, de se vor culca în alt loc, ar fi chinuiți de strigoaice; şi când se întâlnesc pe drum 
două cete de căluşei, bat război una cu alta, până ce ceata ce biruita ce biruia face loc 
celeilalte; şi după ce fac învoială de pace, apoi ceata biruită este supusă celeilalte nouă 
ani; iar întâmplându-se să se omoare vreunul la acest fel de bătaie, atunci nu se încape 
judecată şi nici judecătorul nu întreabă pe cel ce a făcut uciderea. 

Cel ce intră în vreo ceată de aceste, trebuie nouă ani de-a rândul să se afle adunat 
împreună, iar întâmplându-se să nu se arate vreodată, atunci zic ceilalți că este chinuit 

munte” de la Densuş (Haţeg) şi de la Lespedea (Dâmboviţa) şi cu 
tradiţiile populare de până mai ieri, pot înlesni descifrarea căii primor- 
diale a populațiilor din Carpaţi, pe care o numim Datină. Ca mister 
desprins din ceremoniile totemice inițiale, „căluşeii” moldovenilor 
Şi „căluşarii” muntenilor şi ai ardelenilor (includ, aici, şi piţărăii), 
reprezintă acelaşi mesaj mitic ancestral. „Misterele, a spus Platon, 
au fost stabilite de către bărbaţi de mare geniu, care, la începutul 
veacurilor, s-au străduit să-i inițieze pe semenii lor în puritate, pentru 
a ameliora cruzimea vieţii, pentru a înălța morala şi pentru a rafina 
manierele, astfel încât să limiteze societatea prin legături mai puterni- 
ce decât cele pe care legile omeneşti le impuneau”"*!, iar elementele 
purificatoare ale „jocului de eres”, deci de credinţă solară străveche, 
„Căluşeii-Căluşarii”, diferă doar prin etimologie şi prin costume, în 
Moldova, ca şi în Polonia, păstrându-se simbolistica centaurului, iar în 
Muntenia, ca şi în Bulgaria şi în Serbia, portul arnăuţesc, cu etimologie 
legată de practicile magice în care se folosea alunul (Simion Florea 
Marian spunea că sinonim pentru „căluşer” ar fi „pumn de alune”, 
referindu-se, de fapt, la „ciorchinii” de alune, adunaţi ca atare din 
crengi — definițiile din DEX sunt absolut dezastruoase). 


Cantemir spune că jucăuşii „se îmbracă în haine femeiești”, 
indus în eroare de valtrapul care continuă de la gâtul căluţului, în 
intenţia de a sugera configuraţia de centaur, pe care şi-o însuşeau ce- 


de duhuri rele şi de strigoaice. 

Prostimea cea ereticoasă crede cum că au putere să gonească acel fel de boli şi, spre 
vindecare, fac întru acest chip, adică: aştern mai mulţi la pământ pe acel bolnav, început 
a sări cu cântice, şi, la o notă anume a cântării, îl calcă fiştecare, de la cap până la călcâi, 
şi, mai pe urmă, îi zic nişte cuvinte alcătuite de dânșii înadins, poruncind beteșugului 
să se depărteze. După ce fac ei aceasta de trei ori în trei zile, apoi urmează lucrarea pe 
care o nădăjduiesc ei. Şi aşa, întru acest chip, cu prea puţină osteneală se pot vindeca 
bolile cele mai grele care se împotrivesc meșteșugului doftoricesc. Asemene lucrare 
are şi nădăjduire în farmece” 

'*! Wright, Dudley, The Eleusinian Mysteries & Rites, Fort Newton, USA, London, 
1905, p. 14 

taşii. În Polonia, un singur personaj, purtând sceptru în mână şi sabie 
la brâu, are această costumaţie, cetaşii purtând costume de ostaşi, cu 
steaguri şi cu săbii, ba chiar şi cu sulițe. În Moldova, doar căpetenia 
nu poartă căluţ, pe când cetaşii, toţi, în unanimitate. S-ar putea crede, 
la caz de pripeală, că moldovenii au luat „Căluşeii” de la poloni sau 
invers, dar există nişte mărturii care explică mai mult decât credibil 
ce înseamnă misterul „Căluşei-Căluşari”: 


În templul ancestral de la Densuș, „figura calului, reprodus 
de mai multe ori, pare să spună că a fost ridicat de oamenii unui 
războinic”, dar, deşi „există fragmente ale câtorva altele, niciunul 
dintre ele nu oferă nici o idee despre istoria clădirii şi nici o indicație 
asupra zeului căruia 1-a fost dedicat templul, cu excepția cazului în 
care calul din capătul primului stâlp nu îl sugerează cumva pe Marte 
ca patron”!%. Deci, după simbolurile din interiorul ziguratelor carpa- 
tice, „figura calului” este sugestia lui Marte, planetă care patronează, 
după cum ştie toată lumea, luna martie, lună în care calul, sugestia lui 
Marte, deşi „încreştinat” masiv sub aura Sfântului Toader, păstrează 
elemente, deşi alterate, ale misterului „Căluşei-Căluşari”. Începând 
din 14 martie, se sărbătoreau „Caii lui Sân Toader”, prin nopți şi zile de 
purificare, precum „Marţea Sântoaderului”, „Vinerea Sântoaderului”, 
„Joia lepelor” şi „Sâmbăta Sântoaderului”, sărbătorite prin aprinde- 
rea focurilor ritualice, inclusiv a „roții de foc”; opt feciori, îmbrăcaţi 
în straie frumoase, cu copite în opinci şi cu cozi de cal în nădragi, 
conduşi de un al nouălea fecior, numit „Sântoaderul cel Mare” sau 
„Sântoaderul cel Şchiop”, închipuiau o „herghelie divină”, care loveau 
cu „copitele” fetele dornice de joc. În „Vinerea Sântoaderului”, încă 
din zori, fetele neprihănite scotea rădăcina Omanului, bună pentru 
leacuri, vrăji, descântece şi frumuseţe. „Sântoaderul cel Mare” sau 


1% Gerando, A. de, La Transylvanie et ses habitans, Paris, 1845, în capitolul Vallce de 


Haâczeg. Demus. Varhely (Sarmizegethusa). Mosaiques. Costumes, p. 370 
1% Paget, John, Hungary and Transylvania / with remarks on their condition, social, 
political and economical, London, 1855 

„Sântoaderul cel Şchiop”, adică Marte, se sărbătorea în 18 martie, iar 
conducătorul cetaşilor mima propria lui sărbătoare. Şi i se cuvenea, 
el fiind „stareţul” lui Marte, după cum zice, indirect, Cantemir. 


De ce era sărbătorit Marte, în templul Temeliei Cerului şi a 
Pământului (Temple of the foundation of Heaven and Earth)? Pentru 
că atunci „când Soarele, Zeul Cerului, a văzut templul de piatră din 
munţi, care îi fusese închinat... a mers la Puternicul Dumnezeu” (p. 
159), ca „să-l arunce deoparte”, iar în bătălia cosmică, „puternică 
este lupta, puternică este lupta! Vacarmul cerului aduce foamete şi 
moarte pe pământ” (p. 159), dar puternicul Dumnezeu acceptă, în 
finalul confruntării cosmice, ca Soarele să aibă un templu în munte, cu 
„scaunele şi masa lui” (p. 161), cum se zice în compoziţia mitologică 
hittită „Cântecul lui Ullikummi”"*, unul dintre cele mai bine păstrate 
texte literare hurriene, cu Venus preoteasă (steaua în şase colţuri, de 
pe bisericile creştine) şi cu Marte paznic al templului (steaua în cinci 
colţuri, de pe aceleaşi biserici). 


În toate jocurile căluşereşti din Moldova, din Muntenia, din Ar- 
deal, din Polonia, din Bulgaria sau din Serbia (în ţările slave căluşarii 
se numesc rusali), „stareţul”, fie călare, fie pedestru, dar individualizat 
ca şef al cetaşilor, îl simbolizează şamanic pe Marte, care, împreună 
cu ostaşii săi, păzeşte muntele şi „zidirea muntelui în munte”, adică 
templul zigurat. lar toate ritualurile de purificare, patronate de Marte, 
erau închinate Sfântului Soare prin aprinderea focurilor şi a „roții de 
foc” — ca în „sărbătoarea candelelor aprinse” a felahilor egipteni'5, 
inclusiv în veacurile de eresuri creştine de genul „Caii lui Sântoader”, 
prin care s-a izbutit îmbrâncirea lui Marte şi a centaurilor sub colbul 
uitării, bine bătucit de Sfântul Teodor. În aparenţă, căluşarii moldoveni 


1% Guterbock, Hans Gustav, The Song of Ullikummi Revised Text of the HHittite Version 
ofa Hurrian Myth, Chicago, 2009 
1% Herodot, Istorii, Il, LIX 

au dispărut fără urmă, în afara celei din cartea lui Cantemir; dar ei 
trăiesc, transformați într-o „tradiţie de Anul Nou”, pe care o practică 
doar copii, „Căiuţii”. 


„Sărbătoare necreştinească, pe care o cinstesc unii români din 
Bucovina sub numele de rusalii sau paştele rohmanilor”!* (rahma- 
nilor, rugmanilor), deci al Blajinilor sau Îndurătorilor, cum se zice în 
mahomedanism, datorită confuziei receptării numelui lui Allah şi a 
principalei lui caracteristici din versetele „„Coranului”, „Er Rahman” 
(Cel Îndurător), ca reprezentând două identități sacre diferite, este 
dedicat, în credinţa primordială, respirației Spiritului Universal, pentru 
că „respiraţia este durata de viaţă a fiinţelor”“, respiraţia numindu- 
se în sanscrită „Brahman”, cu trimitere la Îndurător, Blajin, drept 
caracteristică esenţială şi primordială ai celor care s-au identificat 
cu „un Mare Spirit şi care, deşi aveau dansuri, nu au avut ceremonii 
totemice... nici o magie, nici ritualuri iniţiatice”"S5, primind de la 
Marele Spirit — „EI este numit „Tatăl tuturor”, în limba noastră (a 
vikingilor — n. n.), dar în antica Agard (Grădina Raiului), el avea 
12 nume”, inclusiv pe cel de Svidar, adică Îndurătorul, Blajinul 
— particularitatea de blajini, dar cărora li se poate desluşi adorația 
cosmică a Marelui Spirit, căci „funcţie de înmormântarea cu faţa spre 
sud sau spre nord identifică mituri lunare sau solare”. Deja, pe Axa 
Lumii, cu toate sinonimiile ei, care intersecta Calea Vieţii — ambele 
la fel de sacre!%, formând împreună crucea, cu precizarea că pe Axa 
Lumii, Timpul, care este Creatorul, a marcat „două căi, de nord şi de 


1% Jordan, lorgu, Dicţionarul limbii române, Tomul LX / Litera R, Bucureşti, 1910 şi 
1975, p. 522 

1% Taittirivaka-Upanishad, XIV, 1, 56, în The Upanishads, | / Katha, Isa, Kena şi 
Mundalka, traducere din sanscrită de F. Max Muller, Oxford, 1884 

1% Churchward, Albert, The Origin and Evolution of Primitive Man, London, 1912 
1% Young, Jean I., The Prose Edda, Cambridge, 1954, p. 16 

170 „Acolo, de unde răsare soarele, şi acolo, unde soarele apune, toate acestea sunt 
cuprinse de Deva şi nimeni nu trece dincolo”, scrie în Katha-Upanishad, II, 9, 16 

sud; calea din sud este Calea Strămoşilor (deci, solară, a solstițiului 
de vară-— n. n.), calea din nord este Calea Astrală, Calea Nemuririi”""! 
(deci, lunară, a solstițiului de iarnă —n.n.). 


Ce legătură există între chestiile astea indice şi Datina noastră, 
a glorioşilor descendenţi ai daco-romanilor? Rădăcina comună a 
„datului” iniţial, „Cereasca lege planetară, însemnul sigur al dreptăţii 
şi temelie a naturii”!?, care li se datorează Blajinilor, adică a proto- 
părinților omenirii, încă sărbătoriţi în Bucovina de odinioară, parcă 
în ciuda slavonelor rusalii. În limbile slavone (Iordan, apud Marian), 
„Pycarnxe” înseamnă „Sirenă”, deci „Zână a Apelor”, Iordan preluând 
şi un termen entomologic, în care „rusalie” înseamnă „efemeră”, şi 
preluând, în exemplificări din Dame („Cega se hrăneşte mai ales cu 
rusalii”) şi din Antipa („Larvele de rusalii se găsesc întotdeauna în 
maluri, la o adâncime de 6-8 metri”). Tocmai de asta, în spaţiul sla- 
von, Duminica Mare sau Rusaliile se sărbătoreşte prin „praznike”!??. 


Și mai există încă un eres slavon, conform căruia, „Rusaliile 
sunt trei fete de împărat, care au ciudă asupra oamenilor fiindcă nu 
au fost băgate în seamă de dânşii în cursul vieţii lor", aceleaşi, în 
toate credinţele iniţiale, numite, la români, „ursitoare”, deci „nenumi- 
tele”, cum zicea Iorga, care stabilesc destinul fiecărui om în parte, pe 
Calea Vieţii. Numai că popoarele mărturisitoare au reţinut şi numele, 
şi identitatea „nenumitelor” noastre. De pildă, la neamurile nordice, 
din care se trag vikingii, eresul slavon al „celor trei fete de împărat” 
- Rusaliile, a fost lămurit cât se poate de clar: „Există trei fecioare 


1! Prashna-Upanidhad, 2, p 40 

'2 Orfeu, Legii, în Antologia poeziei greceşti, p. 218 

1% Iordan, Iorgu, Dicţionarul limbii române, Tomul IX / Litera R, Bucureşti, 1910 şi 
1975, p. 630 

1% Alecsandri, Vasile, Poesii populare ale Românilor, carte închinată Doamnei Elena 
în octombrie 1862, Bucureşti, 1867, p. 214 

ursitoare (trecut, prezent şi viitor), care decid destinul oamenilor”!”, 
iar în spaţiul sanscrit formularea este axiomatică: „Trecutul şi pre- 
zentul sunt o stare de somn, dar existăm şi în trecut, şi în viitor, prin 
spiritul nemuritor”!76. 


Încredinţat fiind că „zeitățile niciodată chemate pe nume, care 
adastă şi aleargă totdeauna pe căi rele, elele sau ielele, care se mai 
cheamă cufemistic şi frumoasele, blândele” nu au fost altceva, pe 
calea stufoasă şi „ereticoasă a prostimii”, cum zicea Cantemir, decât 
„soțiile cereşti” ale şamanilor!”, ale bărbaţilor care „făceau tot felul 
de năluciri, ce păreau minuni, pentru a înşela poporul”, cum scrie în 
„Triod”, „oameni foarte grozavi şi răutăcioşi, inspirați fiind de spiritul 
lui „Ucigă-l-crucea” şi dotați cu puterea acestuia... Aşa cred Românii 
noştri!”"!$, încredinţat, deci, că toate aceste eresuri slavone, promovate 
şi impuse de ortodoxism, „proces de iudaizare şi de păgânizare a 
creştinismului primitiv”, prin acapararea „masivă a simbolurilor şi a 
elementelor cultuale solare sau caracteristice structurii misterelor”, 
au avut ca scop distrugerea „religiei dintotdeauna”, cum o numea 
Augustin, pe care omenirea începuse să o numească, după calitatea 
de trimis a lui lisus, creştinism, lisus fiind, după acelaşi Augustin, 
„Soarele Dreptăţii”, pentru că: 


„IL. Cerurile spun slava lui Dumnezeu şi facerea mâinilor lui 
o vesteşte tăria. 

2. Ziua zilei spune cuvânt, şi noaptea nopţii vesteşte ştiinţă. 

3. Nu sunt graiuri, nici cuvinte, ale căror glasuri să nu se audă. 

4. În tot pământul a ieşit vestirea lor, şi la marginile lumii 


15 The Prose Edda, Traducere de Jean I. Young, Cambridge, 1954, p. 12 

17 Katha-Upanishad, 2, p. 35 

1! Eliade, Mircea, Șamanismul și tehnicile arhaice ale extazului, Humanitas, 1997, p. 87 
1% Marian, Florea, Simion, Însemnătatea „alunului” la poporul român, în Aurora 
Română, nr. 1/1882, pp. 3-8 

' Eliade, Mircea, Aspecte ale mitului, Univers, Bucureşti, 1978, p. 154 

cuvintele lor. 

5. În soare şi-a pus locaşul său; şi el este ca un mire ce iese 
din cămara sa. 

6. Bucura-se-va ca un uriaş, care aleargă drumul lui. 

De la marginea cerului ieşirea lui, şi oprirea lui până la marginea 
cerului; şi nu este cine să se ascundă de căldura lui”1%. 


Acelaşi principiu, în străvechimile sumeriene: „Soarele este 
lebăda care locuieşte în Cer; el este sacrificiul (focul), vatra locuinţei, 
el locuieşte în oameni, în zei, în sacrificii, în Cer, în Apă, pe Pământ 
şi pe Munte. EI este adevărul cel mare”!*!. 


Legendara Nedeea Cetate, în care Blajinii „convieţuiau în 
armonie”, „întâia seminţie de oameni cuvântători (care) a fost 
de aur”!5, pentru că vieţuia în epocile în care Soarele răsărea din 
Constelaţia Leului (de aici, „Colindul Leului”), „nici vorbă s-aducă 
zeilor cinstire”!5, încă mai există pe câte o culme a Carpaţilor, de 
regulă numită, acum sau odinioară, „Măgura”, catalogată drept „cetate 
dacică” a „sistemului dacic de apărare”, de parcă dacii ar fi fost atât 
de naivi, încât să zidească cetăţi nu la intrarea în văi, ci în creştetul 
munţilor, acolo unde, şi fără să se adăpostească după ziduri, nu i-ar 
fi căutat nimeni niciodată. Nedeea Cetate, multele Nedeea Cetate de 
pe crestele Carpaţilor, în marea lor majoritate deja ocrotite de rădăci- 
nile codrilor, cum e cazul celei de pe Măgura de la Gura Humorului, 
înseamnă, fiecare în parte, câte un „ziqqurat” — „zidirea muntelui în 
munte”, cu mult anterioare celor egiptene şi sumeriene, care, ca şi 
cele din Carpaţi, înseamnă zidirea Muntelui Ceahlău pe măgurile 
munţilor. Pentru că incintele pătrate şi „circulare descoperite de ar- 


1% Biblia ortodoxă, Psalmi, 18 (al lui David) 
'51 Katha-Upanishad, IV, 2, 18 
'* Hesiod, Munci şi zile, p. 43 
1% Hesiod, Munci şi zile, p. 43 
15 Hesiod, Munci şi zile, p. 46 

heologi, majoritatea cocoţate pe crestele munților, ele au jucat acelaşi 
rol, de locuri sacre de contact cu divinitatea”!55, pentru că „Nedeile, 
la rândul lor, care erau urcări duminicale pe munte, şi-au pierdut 
semnificaţia magico-mitică de ascensiuni spre cer, pentru faptul că 
Munţii Carpaţi, coloana vertebrală a Daciei antice, au dobândit în 
perioada feudală hotare nefireşti în corpul biospiritual al poporului 
român. Aşa se face că, din urcări pe munte pentru contact direct 
cu cerul și rugăciuni lipsite de intermediari învestiţi cu asemenea 
ocupaţii, nedeile au devenit un fel de întruniri cu scopuri practice, de 
schimburi de bunuri economice, de legături profesionale, de obiceiuri 
pastorale şi de încuscriri 156, 


La ce ar folosi dezvelirea ziguratelor carpatice de sub rădăcini 
şi pământ, precum şi reconstituirea ceremoniilor totemice şi a mis- 
terelor care se săvârşeau, în zorii spiritualităţii omenirii, pe măgurile 
Carpaţilor? Dacă nu găsiţi singuri răspunsul, nu-i bai, dar ţineţi cont 
că, precum în lungul lanţ al Carpaţilor, şi în Bucovina, încă mai există 
astfel de zidiri străvechi, „cetăţi muntoase” deja scufundate sub rădă- 
cinile codrilor, deşi au fost consemnate ca realităţi nu doar de legende 
(tradiţii, cum se numeau pe atunci, ci şi de hărțile austriece, lucrate în 
anii 1773-177517, deci înainte, în timpul şi după ocuparea nordului 
voievodal al Moldovei. Nici un zigurat de pe Obcina Mare nu mai 
putea fi privit, în anii 1880-1895, din afară, deşi zidirile din pietre 
uriaşe, puse „dungă pe dungă” se mai puteau admira, în ansamblul 
intrărilor strâmte în „pivniţe”; lăuntrurile, însă, au fost încercate de 


1% Vulcănescu, Romulus, Mitologie Română, Bucureşti, 1987, capitolul 17. Imanentul 
care urcă, p. 357 

15 Vulcănescu, Romulus, Mitologie Română, Bucureşti, 1987, capitolul 17. Imanentul 
care urcă, p. 359 

1s7 losep loan; Ursu, Constantin-Emil; Palagheanu, Simona, Planul Districtului 
Bucovina / în 72 secţiuni, / întocmit după ridicări geometrice în anii 1773, 1774, 
1775 / de Departamentul Cezaro-Crăiesc al Statului Major General, Editura Karl A. 
Romstorfer, Suceava, 2011 

săteni, în căutarea comorilor, şi descrise lapidar. 

Elementele fundamentale lăuntrice ale ziguratelor carpatice 
sunt: 1). intrarea „mică, joasă şi destul de simplă”, „strâmtă, încât 
trebuie să intri pe brânci, iar mai încolo poţi merge în picioare”; 
2). altarul, „un bloc de piatră cubic din podea” '%, situat sub „hornul 
prin care se vede cerul”; 3). „deschiderea de tip coş de fum, care dă 
lumină interiorului”!!, din turnul „descoperit, gol de tot dinăuntru”, 
prin care se „vede cerul liber”!*?. Elementele acestea au fost sesizate 
şi mărturisite, în secolul al XIX-lea şi în Bucovina, dar din perspec- 
tiva... Cerului, pentru că templele au fost copleşite şi ascunse de 
natură, printr-o protectoare îngropare. La Solca!'%, de pildă, exista 
şi încă mai există, şi mai ascunse, şi deschiderea lăuntrică a turnului 
spre încăperea altarului, numită de localnici „pivniţă”, şi altarul în 
sine, „o masă de piatră, de doi stânjeni de lungă, şi, împrejurul mesei, 
mai multe scaune rotunde ca berbinţele şi, asemenea, de piatră”. 


1% Paget, John, Hungary and Transylvania / with remarks on their condition, social, 
political and economical, London, 1855 

15 Densuşan, Aron, Suvenire şi impresiuni de călătorie, Familia, nr. 19/1865 

1% Paget, John, Hungary and Transylvania / with remarks on their condition, social, 
political and economical, London, 1855 

1 Paget, op. cit. 

1% Densuşan, Aron, Suvenire şi impresiuni de călătorie, Familia, nr. 19/1865 

1% Marian, Simion, Florea, Ştefan Tomşa şi Mitropolitul Crimca, în Tradiţii poporane 
române / din / Bucovina, Bucureşti, 1895, pp. 255-259 

19 Ajungând pe vârful muntelui, dai, mai întâi, de o stâncă mare, în formă rotundă, 
care se află la răsărit şi care se numeşte Pietrele Mici. De la Pietrele Mici, se merge, 
printr-un tufiş des de brazi şi făgani, ca la 200 paşi, şi dai de Pietrele Mari sau Pietrele 
Muierilor... 

Spun, mai departe, bătrânii că-ntre crăpăturile acestor pietre se află o pivniţă. În 
pivniţa aceasta să se fi slobozit, înainte de 40 de ani, mai mulţi Solcani, legaţi cu funii 
şi să fi aflat întrînsa o masă de piatră, de doi stânjeni de lungă, şi, împrejurul mesei, mai 
multe scaune rotunde ca berbinţele şi, asemenea, de piatră. În sfârşit, mai povestesc 
oamenii că, înainte vreme, să fi văzut, în apropierea pivniţei, încă o chingă, cioplită în 
patru muchii, care era aşezată între doi copaci. Capetele chingii se puteau vedea, înainte 
de 40 de ani, mijlocul, însă, nu, fiindcă a fost putrezit. Cu timpul, au putrezit şi capetele 
şi au picat din copaci, aşa că, astăzi, nimic nu se mai poate vedea. Crăpăturile, prin 

Aceste elemente se regăseau, deci, la sfârşitul veacului XIX, 
în Bucovina, pe Măgura Humorului, unde „călătorul află ruinele 
unei fortărețe miraculoase” 1%, dar şi „sub muntele Smidovaticul, 
care e spre apus de la Poiana Mărului”, unde existau „două pivnițe 
foarte lungi, zidite cu lespezi foarte mari pătrate şi aşezate una peste 
dunga celeilalte”, într-una din ele intrând, „înainte de vreo câţiva ani, 
Andrei Furcal din Dragoşa, cu o lumânare aprinsă, până la vreo 7 
prăjini de afund, dar, stingându-i-se lumina şi neputând merge mai 
înainte, nu putu să-i dea de capăt”!%. Ruine identice s-au găsit „sub 
rădăcinile mai multor copaci” şi pe dealul Arşiţa, de lângă Volovăţ, 
Şi în vecinătatea Falcăului. 


DI 


Muntele Datinii, AR-RA-AR-AUM. Deşi de multă vreme 
încetăţenită, teoria contaminării reciproce a culturilor înseamnă o 
eroare, care ignoră mărturiile vechi şi cercetările temeinice ale unor 
pasionaţi de patrimoniul comun al omenirii, precum Albert Chur- 
chward, care constata, „privind la diferite populaţii, din diferite părți 
ale lumii, toate având aceleaşi ceremonii totemice, aceleaşi semne 
şi simboluri, aceleaşi exprimări în artă (că) se poate concluziona o 
origine comună”. Cu o condiţie, şi anume aceea de a nu încerca să 
descifrăm în tentaţiile metafizice ale primelor generații de oameni 
vorbitori o religie clasică, definită de Augustin, în chiar titlul unui 
capitol, drept o reducere „la a adora oameni morţi”, pentru că, și 
în condiţiile în care am localiza începuturile, pe baza informaţiilor 


care puteau intra în lăuntrul pivniţei, rupându-se, în decursul timpului, bucăţi mari de 
pietre, s-au astupat şi, astăzi, nu mai este nimeni în stare să afle locul pivniţei, fiindcă 
bucăţile picate Jos sunt cât nişte case de mari”. 

1% Mitric-Bruja, Dimitrie, Gura Humorului, în Revista Bucovinei, Nr. 55, 56/1896,p. 1,2 
1% Marian, S. FI., Tradiţii poporane române din Bucovina, Bucureşti, 1895, pp. 6 şi 7 
1% Churchward, Albert, The Signs and Symbols of Primordial Man, London, 1913, p. 45 
1% Augustin, La cite de Dieu, 1, Paris, 1855, cartea VII, cap. XXIV, p. 127 

primite de Herodot de la egipteni, în epoca pelasgilor, ignorând 
existenţa celor două civilizaţii primordiale, polară și boreală, tot am 
constata absenţa onorării unor „oameni morţi” sau a unor personi- 
ficări simbolice, în totemismul inițial, din care aveau să se închege 
misterele, reperele fiind reprezentate onorarea elementelor cereşti 
cunoscute şi considerate drept povăţuitoare (chaldeienii susțineau 
că „poruncile lui Dumnezeu sunt scrise pe cer”, în tentativa lor de a 
întări „legământul”, adică „Mithra”"”, cu Soarele) şi binefăcătoare. 

În metafizica naturală a protopărinţilor neamurilor, numită 
impropriu „religie” naturală, încă nu exista un „Tată al tuturora'?% în 
ceruri, iar ceremoniile totemice, incluzând jertfe simbolice (incendi- 
erea ursului de paie, în cinstea Ursei Mari, dansurile și cântecele „le- 
bedelor”, în templul de lângă Tecuci, întru onorarea Lunii şi, implicit, 
a naturii etc.), nu pot fi confundate cu misterele, deși se ştie că „de la 
ceremonii totemice s-a ajuns la Mistere”2!, pentru că înțelepciunea, 
deşi, dintotdeauna, „înţelepciunea este Dumnezeu însuși”>?, încă nu 
fusese plantat în cer nici un zeu („numele zeilor reprezintă atribute 
ale lui Unu”) şi, cu atât mai puţin, un „stăpân al zeilor”. Cei vechi 
recunoșteau un Sine Universal, care își revărsa înțelepciunea în Sinele 
Particular dornic de cunoaşterea de sine, prin care se descifra condiţia 
celui care te-a creat, dar nu-ți pretinde nimic şi cu care poţi intra în 
armonie aidoma luminii și umbrei, dar armonia se producea „în grota 
inimii”, acolo unde, și după Augustin, primul mistificator de valori 
perene, „omul poate fi şi muritor, și fericit””20%. 

Fără îndoială, „orice discuţie despre zei cercetează păreri şi 
mituri vechi, deoarece oamenii, mai demult, îşi arătau mai pe ocolite 


1% Stephens, V. L, The Rise and Fall of the Mithraic Mysteries, Rosicrucian Digest, 
No. 2, 2010, p. 1 

2% Young, Jean I., The Prose Edda, Cambridge, 1954, p. 16 

%! Churchward, Albert, The Siens and Symbols of Primordial Man, London, 1913, p. 56 
2 Augustin, La cite de Dieu, 1, Paris, 1855, cartea VIII, cap. |, p. 68 

%3 Churchward, Albert, The Signs and Symbols of Primordial Man, London, 1913, p. 230 
%4 Augustin, La cite de Dieu, |, Paris, 1855, cartea IX, cap. XIV, p. 159 

părerile pe care le aveau despre natura lucrurilor şi împleteau mereu 
poveşti în desluşirile lor. Negreşit, nu este uşor să dezlegi cu precizie 
enigmele, dar dacă se adună la un loc şi se compară un mare număr de 
mituri, unele concordând între ele, altele contrazicându-se, mai lesne 
s-ar putea descoperi adevărul din ele. De pildă, miturile care vorbesc 
despre plimbările prin munţi, atât ale slujitorului unui cult, cât şi ale 
zeilor înşişi, şi despre acei cu adevărat posedaţi, decurg din aceleaşi 
principiu pentru care zeii socotesc locuitori ai cerului şi prevăzători 
ai altor lucruri, cât şi ai semnelor cereşti”20%5. Numai că, „suindu-se 
pe cele mai înalte piscuri de munte”, pentru a aduce jertfe „soarelui, 
lunii, pământului, focului, apei şi vânturilor” 2%, oamenii, care încă 
nu se numeau așa, pentru că încă nu îndrăzniseră să-şi însuşească 
„chipul şi semănarea” lui OM (aşa se pronunţau literele AUM, care 
desemnau Sinele sau Spirul Universal), celebrau elementele creaţiei 
drept repere astrale, iar legiuitorii pământeni încă nu se substituiau 
acelor misterioase identități. 

Urcatul pe înălțimile munților, încă păstrată, la români, prin 
Nedei (păcat că Bucovina, leagănul Nedeilor, nu mai valorifică un 
astfel de potențial cultural), se făcea pentru că vârfurile munților erau 
atât de aproape de cer, încât numai de acolo se putea primi „cereasca 
lege planetară, însemnul sigur al dreptăţii şi temelie a naturii”. 
Acolo, pe platoul cel mai înalt, se aprindeau patru focuri, în cele patru 
repere solstiţiale şi echinocţiale, iar la intersecţia axelor solstițială 
şi echinocțială, se aprindea, apoi, un foc din buturugi uriașe, care 
simboliza menhirul, adică „piatra căzută din cer”, în jurul căruia se 
desfăşurau horele cu măști şi cu bătăi din ciomege, executate de „ti- 
neri necăsătoriți şi băieţi din jurul cultului Mama Zeilor, aduşi pentru 
dansul în arme”2%, conform mărturiei lui Strabon, dar și în cinstea 


%5 Strabon, Geografia, Il, X, 23, p. 442 

%6 Herodot, Istorii, |, CXXXI, p. 78 

%7 Orfeu, Legii, în Antologia poeziei greceşti, p. 218 
8 Strabon, Geografia, |, X, 21, p. 441 

Soarelui”%, prin alte hore ritualice, păstrate timp de veacuri de către 
români, sub denumirea de hore căluşereşti. 

Muntele, primul și, după tânjirea sufletului meu, singurul 
templu adevărat al omenirii — toate templele religiilor simbolizează, 
de altfel, muntele („În culturi din întreaga lume, templele au fost 
frecvent concepute după modelul Muntelui Lumii'2"%; „Templul 
(casa) este un munte mare, care ajunge până la cer'2!!), se numea, 
datorită dedicării lui Soarelui („templul de piatră din munţi, care îi 
fusese închinat”?! şi unde Soarele şi-a putut așeza „scaunele şi masa 
lui'2!5), AR-RA-AR-AUM („Slujind Soarelui, slujești lui OM”, deci 
Spiritului Universal), numele acesta fiind abandonat, în multe locuri, 
odată cu apariţia religiilor propriu-zise, prin mutarea strămoșilor, 
deci a unor „oameni morți” în cer, îndreptățindu-l pe Augustin, într- 
o vreme în care cultul moaştelor, deși legiferat de Constantin, încă 
nu luase amploare în creștinism, să susțină că „zeitățile neamurilor 
sunt doar nişte demoni necurați, care au drept scop să înfăţişeze drept 
zeități numele unor oameni morți sau al altor creaturi, în scopul de a 
obţine onoruri divine, care să flateze mândria lor'?!*. 

Numele inițial al muntelui, definit ca templu solar, s-a mai 
păstrat doar în denumirile munților Rarău (cu valea Ararau, de sub 
stânca prăbușşită) şi Ararat, muntele bucovinean beneficiind, la cum- 
păna mileniilor vremii noastre, de o puzderie de invocaţii din partea 
tinerilor blaki, depozitate în memoria veacurilor de manuscrisele 
cunoscute sub numele de „Rochonczy Codex'?15. 


% Herodot, Istorii, II, LXIII, p. 160 

20 Ebeling, E., Reallexikon der Assyriologie, Vol. 3, Berlin, 1957, p. 177 

21! Werr, L., Studies in the Chronology and Regional Style of Old Babylonian Cylinder 
Seals, Malibu, 1988, p. 38 

22 Guterbock, Hans Gustav, The Song of Ullikummi Revised Text of the Eittite Version 
ofa Hurrian Myth, Chicago, 2009, p. 159 

"5 Ibidem, p. 161 

214 Augustin, La cite de Dieu, I, Paris, 1855, cartea VII, cap. XXXIII, p. 61 

215 Enăchiuc, Viorica, Rochonzy Codex, Alcor-Edimpex, Bucureşti, 2002 

„Muntele Cerului şi al Pământului'?!€, cu pajiştile strălucitoa- 
re din vârf ocupate de Venus şi de Marte, Marte fiind menţionat în 
imnuri drept „stăpânul marelui munte”, „al muntelui de unde răsare 
Soarele'2!”, „în fiecare zi, veghează asupra răsăritului şi apusului de 
soare; cu vârfurile lui ajunge până la malurile cerului, iar cu mijlocul, 
până la lumea adâncurilor'?!8. În „Muntele Lumii”, Mircea Eliade 
identifică şi arborele lumii, observând că „simbolismul Arborelui 
Lumii este complementar cu cel al Muntelui Central. Uneori, cele 
două simboluri coincid; de obicei, se completează reciproc. Dar 
ambele sunt formulările mitice mai dezvoltate ale Axei Cosmice 
(Stâlpul Pământului)”, dar vom vedea că şi între Arborele Lumii 
(„Creaţia eternă este un copac, cu rădăcinile în Cer şi cu ramurile pe 
Pământ”), Primăvară şi Lună există nu doar complementarităţi, ci 
şi segmente identitare comune, multipla semnificație a unei identități 
fiind condiţia revelației, pentru că „Spiritul se cunoaşte prin revela- 
ție. Aceasta duce la libertate. Aceasta duce la putere. Revelația este 
biruinţa asupra morţii”??!. 


„„Colo-n sus şi tot mai sus, 
Oi, Lorendai, Leroi Doamne! 
Unde sfinţii s-au tot dus 

E o dalbă Mănăstire... 

Cu pereţii de tămâie, 

Uşile de lămâie'??. 


216 Finkel, L.; Geller, M., Sumerian Gods and Their Representation, Groningen, 1997, 
p. 13 

2 Sjâberg, A.; Bergmann, E, The Collection of the Sumerian Temple Hymns, Locust 
Valley, 1969, p. 88 

215 Heidel, A., The Gilgamesh Epic and Old Testament Parallels, Chicago, 1970, p. 65 
> Eliade, Mircea, Myths, Rites, and Symbols, New York, 1975, p. 380 
 Katha-Upanishad, II, p. 37 

2! Kena-Upanishad, |, p. 21 

2 Lovinescu, Vasile, Dacia hiperboreană, Ediţia II, Bucureşti, 1996, p. 23 

„După dealul acela mare 
Răsărit-a mândrul Soare; 
Da” nu-i soare răsărit 

Că-i o dalbă Mănăstire, 
Mănăstirea Domnilor. 
Nouă preoţi preuţesc 

Nouă diaconi citesc 

În locaş dumnezeiesc; 

Iar când popa cel mai mare 
Zări ieşind Sfântul Soare, 
Se bucură foarte tare 

Şi la el că se uita 

Şi din gură-aşa-mi grăia..."9%. 


Din nefericire, nu a mai grăit nimic, pentru că, în ciuda faptului 
că „Legea strămoşească este stăpâna tuturor'??%, colbul uitării și al 
ignoranței munte s-a depus peste sacralitatea ei. 


DI 


MA GO RA sau Primăvara pe Muntele Soarelui. În dicţio- 
nare, toate cele 27 de definiţii ale cuvântului „măgură” converg spre 
explicaţii de genul „deal mare izolat (tăiat de ape)”, „movilă” sau 
„pădure (situată pe loc înalt)”, dar, cum de regulă nu mă interesează 
banalităţile dicționarelor, eu convenisem, într-un material publicat 
în primăvară, că misterul măgurilor trebuie căutat în ceremoniile 
totemice de primăvară-vară, sărbătorite pe munţi, în Nedeea Cetate. 
Încă nu ştiam că Măgura este, ca şi ziguratul, „zidirea muntelui în 
munte”, în dublă ipostază: a). prin creaţie şi, indirect, prin iniţieri; 
b). prin ceremonialuri funerare, deci prin fantezie umană, bazată pe 


*3 Ibidem, p. 24 
24 Pindar, Legea naturii, apud Herodot, Istorii, II, XXXVIII, p. 242 

un model cosmic. Şi tot aşa, nu ştiam că nu doar noi, românii, avem 
o puzderie de măguri, de o parte şi de alta a lanţului carpatic, ci şi 
polonii, ucrainenii, slovacii, bulgarii, cuvântul respectiv nefiind nici 
românesc, nici slav şi nici măcar celtic, ci unul mult mai vechi, care 
vine din începuturile civilizaţiei totemice, în care cuvintele monosila- 
bice alcătuiau fraze (de genul Ar Ra Ar Aum — crezi în Soare, crezi în 
Dumnezeu), transformate ulterior în toponime (Ararat, Ararau, adică 
Rarău), fraza iniţială Ma Go Ra (Primăvara pe Muntele Soarelui — 
numele primăverii fiind şi cel al Lunii, Ma), fiind celebrată, ceva mai 
târziu, drept „Chorea May” (dansul ceremonial al lunii mai) — deşi 
horirea aceasta se mai numea, ca şi templele cu câte 12 stâlpi totemic, 
„Chorea Gigantum'*5, adică „Dansul sau Hora Uriaşilor”, colindele 
fiind „Imnurile Uriaşilor”. 

Unele neamuri timpurii, desprinse din civilizațiile primordiale 
polară şi boreală (egiptenii, grecii, semiţii, pelasgii — în componența 
vlahilor balcanici şi carpatici, ba, prin druizi, şi irlandezi sau nor- 
manzi), au păstrat semnificaţia rotirii ceremoniale, deci a horirii 
(chorus), iar altele, doar pe cea a omagierii muntelui, deci cu semni- 
ficaţia „Maya Gora” (Muntele Masal, care înglobează ceremonialul). 
Munţii ceremoniali Magura, cu dubla lor natură, înseamnă o revelaţie 
repetată prin vremuri, până la recentele bagatelizări dicţionaristice, 
dar, înainte de a purcede cu povestea, să vă reamintesc, fragmentar, 
despre ce scrisesem eu, pe acest site, în 24 aprilie 2018; 


„Legendara Nedeea Cetate, în care Blajinii „convieţuiau în 
armonie”, „întâia seminţie de oameni cuvântători (care) a fost 
de aur", pentru că vieţuia în epocile în care Soarele răsărea din 
Constelaţia Leului (de aici, „Colindul Leului”), „nici vorbă s-aducă 
zeilor cinstire'2%, încă mai există pe câte o culme a Carpaţilor, de 


%5 Odobescu, Alexandru I., Clădirile antice cu dom circular, Bucureşti, 1888, p. 19 
% Hesiod, Munci şi zile, p. 43 
1 Hesiod, Munci şi zile, p. 43 
% Hesiod, Munci şi zile, p. 46 

regulă numită, acum sau odinioară, „Măgura”, catalogată drept 
„cetate dacică” a „sistemului dacic de apărare”, de parcă dacii ar fi 
fost atât de naivi, încât să zidească cetăţi nu la intrarea în văi, ci în 
creştetul munţilor, acolo unde, şi fără să se adăpostească după ziduri, 
nu i-ar fi căutat nimeni niciodată. Nedeea Cetate, multele Nedeea 
Cetate de pe crestele Carpaţilor, în marea lor majoritate deja ocrotite 
de rădăcinile codrilor, cum e cazul celei de pe Măgura de la Gura 
Humorului, înseamnă, fiecare în parte, câte un „zigqurat” — „zidirea 
muntelui în munte”, cu mult anterioare celor egiptene şi sumeriene, 
care, ca şi cele din Carpaţi, înseamnă zidirea Muntelui Ceahlău pe 
măgurile munţilor. Pentru că incintele pătrate şi „circulare descoperite 
de arheologi, majoritatea cocoțate pe crestele munților, ele au jucat 
acelaşi rol, de locuri sacre de contact cu divinitatea'?%, pentru că 
„Nedeile, la rândul lor, care erau urcări duminicale pe munte, şi-au 
pierdut semnificația magico-mitică de ascensiuni spre cer, pentru fap- 
tul că Munţii Carpaţi, coloana vertebrală a Daciei antice, au dobândit 
în perioada feudală hotare nefirești în corpul biospiritual al poporului 
român. Aşa se face că, din urcări pe munte pentru contact direct 
cu cerul și rugăciuni lipsite de intermediari învestiţi cu asemenea 
ocupaţii, nedeile au devenit un fel de întruniri cu scopuri practice, de 
schimburi de bunuri economice, de legături profesionale, de obiceiuri 
pastorale şi de încuscriri "20. 


Câteva dintre măgurile din Carpaţi, precum Uroi (Hunedoa- 
ra) sau cea de pe valea Druii din Sălaj, conservă relicve lingvistice 
primordiale, precum cele din formula sacramentală „Ler, Oi, Ler” 
(Legea, Doamne, e Lege); în Măgura Uroiului, deci, cu transcriere 
monosilabică MA GO RA UR OI, ceea ce s-ar traduce prin expresia 
„primăvara pe muntelele Soarelui şi al cerului (UR) lui Dumnezeu” 


> Vulcănescu, Romulus, Mitologie Română, Bucureşti, 1987, capitolul 71. Imanentul 
care urcă, p. 357 
20 Vulcănescu, Romulus, Mitologie Română, Bucureşti, 1987, capitolul 17. Imanentul 
care urcă, p. 359 

sau, poate că şi mai potrivit, ca semnificaţie, „Logodna Cosmică sub 
cerul lui Dumnezeu”. 


Bulgarii numesc mărturia aceasta „calendar”, deşi, ca şi urcatul 
cu măşti ceremoniale pe munte (măştile din datinile noastre de anul 
nou, adică mutate de ortodoxie la anul nou, din mai-ul inițial), din ima- 
ginea, postată mai sus, sub titlul „Prehistoric drawings in the Magura 
cave Bulgaria”, sugerează altceva, dar peştera în sine, ca şi peştera 
din Măgura Bihorului, defineşte ceea ce eu numeam, la începutul 
acestui material, „zidirea muntelui în munte” prin creaţie şi, indirect, 
prin iniţieri, toate magura cu peşteră fiind create de natură astfel, 
deci cu dublă iniţiere: subpământeană şi cerească. Adică şi în cele 
trei ceruri subpământene ale Lunii — precum Zalmoxis, şi în cele trei 
ceruri suprapământene ale Soarelui — precum Enlil. Exemplul acesta 
natural a constituit un model pentru cei care urmau să se substituie şi 
Cerului (Anu), şi bunului Dumnezeu (AUM, dar se pronunţă OM, cu 
vocativul OI), şi care, „în italica Etrurie, dar şi într-alte multe părți ale 
lumii, s-au scobit bolți rotunde pe sub pământ şi s-au înălţat movile 
gheboşite deasupră-le, spre a astruca întrînsele pe răposaţi. În chipul 
acesta li s-a hărăzit, drept locuinţă veşnică, un spaţiu mărginit, care, 
însă, prin rotunjeala liniilor sale, atât în circuitul orizontal sau pieziş 
al pardoselilor şi al pereţilor, cât şi în boltirea verticală a tavanului, 
puteau să dea morţilor iluziunea unui microcosm”2!. 


Sunt multe cuvinte în limba, mitologia şi toponimia română, 
pe care etimologii le consideră de rădăcină slavă, deşi sunt druidice 
sau ctistice (aşa se mai numeau druizii, în condiţiile în care celții sau 
galii erau meşteşugarii ținuturilor de la nord de cel mai nordic oraş 
grecesc, Keltoy). Printre ele, Cerna şi Măgura, deşi Cerna, ca şi gre- 
cescul Cronos, vine de la cerul solar îndepărtat, Cernunos (ulterior) 
transformat în zeitate care aminteşte de Capricorn, cerul întunecat, 


%1 Odobescu, Alexandru I., Clădirile antice cu dom circular, Bucureşti, 1888, p. 17 

din care... cerne zăpada (a cerne făina, de la acest fenomen vine). 

Măgura vine de la un dublu ceremonial inițiatic, în munte (tri- 
unghiul cu vârful în jos) şi pe munte sau iniţierea în cer (triunghiul 
cu vârful în sus). Reunite, cele două inițieri consacră dubla natură, 
pământească şi cerească a creaţiilor umane (rombul, ulterior numit 
Sfântul Graal sau Inima lui Cristos). Măgurile cu peşteri au fost cele 
pe care s-au celebrat Nedeile, pe teritoriul României ele fiind uşor de 
identificat, datorită toponimelor Nedeea de prin preajma lor; există 
şi Măguri, fără peşteri, numite aşa, mult mai târziu, datorită asemă- 
nării cu culmile sacre, numite de filosofii culturii „Iemelia Cerului 
şi al Pământului”, ca şi ziguratele de formă cilindrică, ziguratele de 
formă pătrată fiind „Pământul, Temelia Cerului”. Există şi tumuli 
sau dolmane, precum cel din apropierea Putnei, care se numesc im- 
propriu Măgură, dar care prezintă interes ca mărturii ale unui trecut 
ceva mai apropiat. 

Pe anumite Magura şi prin munţii solari fundamentali, există 
monumente megalitice precum cele din Bucegi sau Călimani (cei 
12 Apostoli), în care stâlpii în formă de II (litera grecească pi) sunt 
coloanele celeste pe care se sprijină Cerul (nu întâmplător poarta şi 
planul orizontului lumii date, care separă cele trei ceruri lunare sub- 
pământene de cele trei ceruri solare suprapământene, frazeologismul 
„în al şaptelea cer” definind, de fapt, cerul de dincolo de Timp, de 
Cernunos. 

Pe cea mai înaltă Magura dintr-un ţinut se dura altarul circular 
solar-zodiacal, în Carpaţi măgura respectivă numindu-se Gogaion 
(GO GA ION), cu semnificaţia de „muntele iniţiaților în zidirea de 
(sau, mai curând, sub) Cer”, primele două silabe, reunite, ulterior, în 
cuvântul „goga”, desacralizându-se şi definind, inclusiv în româna 
veche, zidarul. 

În epocile mai apropiate de noi, semnificaţia de solar-zodiacal 
al străvechilor altare circulare de pe diversele Magura ale Europei 

şi, în primul rând, din Carpaţi s-a pierdut, personalităţi remarcabile, 
precum Alexandru Odobescu, denaturând aceste „colinde”, datorită 
fanatismului ortodox, până la bagatelizare, pentru că, şi dacă ar fi 
însemnat calendare, cum fals susțin bulgarii, stâlpii de pe Magura 
marchează răsăritul Soarelui din diverse constelații zodiacale, înce- 
pând cu Leu, în epocile primelor generaţii solare de oameni vorbitori, 
continuând cu Rac, în epocile generaţiilor lunare, şi tot aşa, până la 
Peşti şi, după noi, „omul cu ulciorul”, cum vestea lisus generaţiile 
care vor vedea răsărind Soarele din Vărsător. S-a creat, prin aceste 
„colinde” sau rotiri ale Soarelui prin solstiţii şi a Lunii prin lunistiţii, 
o adevărată mitologie, cu cântece sacre (colinde) pentru fiecare epo- 
că, dar şi cu o mitologie eroico-mistică, mai ales la finalul epocilor 
răsăritului Soarelui din Taur (Moise, Osiris, Ghilgameş, viteazul Utu 
etc. sfărâmând idolul sau chiar „ucigând”, la nivel simbolic, „Taurul 
Cerului” sau „Taurul lui Anu”, care este, în fond, şi „Taurul lui Osiris). 

Altarele circulare de pe Magura au fost şi mai sunt privite 
drept rudimente spirituale, prin care „popoarele primitive (nicidecum 
primitive, ci profund metafizice — n. n.) din timpii preistorici, atât în 
țările dinspre apus, cât şi în regiuni mai nordice, au aşezat stâlpi şi 
pietroaie în cerc, cu scop, pesemne, de a consfinţi acele ţarcuri ro- 
tunde ca locuri de închinare la zeii lor”2?. Chiar şi „pietrele atârnate” 
(Stone-Henge) de pe Magura din apropiere de Salisbury aveau şi încă 
mai au parte de astfel de interpretări rudimentare, în explicaţia la un 
desen care uimea secolul al XIX-lea: 


„Ocolul de lespezi ce se numeşte, în Englitera, Stone-Henge, 
adică „pietrele atârnate”, şi căruia unii autori vechi îi dau numirea 
de „Chorea Gigantum” (Dansul sau Hora Uriaşilor — n. |. D.), iar 
W. Camden (Britannia, sive Anglice, Scotice, Hibernice ... ex intima 
antiquitate chorographica descriptio. Londini, 1607) aceia de „insana 
substructio” (baza nebuniei? — n. I. D.), se află aşezat în comitatul 


232 


Odobescu, Alexandru I., Clădirile antice cu dom circular, Bucureşti, 1888, p. 18 

Wilts (Ofilirile — n. n.), în depărtare cu şase mile spre nord de Salis- 
bury. Este compus de un îndoit ocol de pietre drepte, ca de 9 metri 
înălțime şi aproape 2,30 metri lăţime, grosolan cioplite în formă de 
stâlpi; acestea poartă deasupra lor, de-a curmezişul, în chip de ar- 
chitrave, alte pietre de aceiaşi formă, dar ceva mai regulat cioplite şi 
înţepenite cu scoabe la căpătâiul de sus al stâlpilor, unde se îmbucă 
în găuri (simbolul „Stâlpii Pământului”, din Bucegi — n. |. D). Cercul 
exterior are ceva ca 60 metri în diametru. În centrul acestuia se află 
alte două ocoluri de formă eliptică, deschise de o parte şi cuprinzând 
un mare menhir sau pietroi ridicat în sus. Acest străvechi monument 
celtic se află, acum, foarte dărăpănat” — J. Gailhabaud, Monuments 
anciens et modernes**. 


Toate monumentele circulare de pe Magura, unele cunoscute, 
altele ascunse în pământ şi în vegetaţie nu reprezintă calendare sola- 
re, nici măcar cel de la Sarmisegetuza, ci, ca şi colindele, calendare 
zodiacale sau, cum ziceau egiptenii, „prima trinitate Stelară”2*%, care 
marchează, în orizontul lumii date dintre Pământ şi Cer (stâlpii celeşti 
care sprijină cerul, în forma literei greceşti 11) răsăritul Soarelui din 
constelații zodiacale, deci o rotire în sens opus celei a aparentei rotiri 
calendaristice a Soarelui pe Cer. Drept figurativ spiritual al acestei 
semnificaţii şi hora, fenomenul horistic ceremonial de pe munte, 
păstrează acest sens al rotirii prin constelații zodiacale, iar în plan 
muzical s-au păstrat, până pe la 1860, „Hora Buciumul” şi „Soarele 
în vârf de munte”, prima în formula completă de cerc al bucuriei, în 
jurul „glasului Muntelui”, în varianta culeasă de Dimitrie Cantemir 
până în anul 1700, iar cea de a doua, drept traducere şi mai exactă a 
expresiei totemice monosilabice MA GO RA, „Primăvara pe Muntele 
Soarelui” însemnând, ca ceremonial, ansamblul de manifestări maiale 
închinate omagierii „Soarelui în vârf de munte”. 


23 Odobescu, op. cit., p. 19 
%% Churchward, Albert, The Signs and Symbols of Primordial Man, London, 1913, p.40 

Spuneam, în rândurile de început ale acestui studiu, că nu 
doar în România există multe măguri, deci muncei cu vârful ne- 
tezit nu de natură, ci de generaţiile umane ale începuturilor (Mă- 
gura Crăciuneștilor — Hunedoara, Măgura Priei — Sălaj, în Munţii 
Meseșului, Măgura Moigradului — pe valea Druii, tot în Sălaj, Măgura 
Pleasa şi Măgura Codlei şi Măgura Mică de la Zărneşti — Braşov, 
Măgura Bihorului (cu peşteră), Dealul Măgura din Târgu Ocna, 
Măgura Ilvei — Năsăud, Măgura Humorului — Suceava, vârfuri ale 
unor masive muntoase, precum Munţii Cindrei etc), ci şi în Bulgaria, 
Polonia (Magura Wankowa, Wierzchotek Magury z Klimezoka — în 
Beschizii Silezieni, Magura Stuposianska, Magura Matastowska, 
Magure Witowska, Magura Spiska, Lupcianska Magura), Ucraina 
(Marypa-Xune, numită Zhyde în engleză), Slovacia (Klacianska 
Magura, Oravskâ Magura, Magura Prievidza, Cervenă Magura, Mala 
Magura od Nedozier) etc., studiate fiind doar măgurile cu peşteri iniţi- 
atice, doldora de înscrisuri şi desene runice sau măcar cu semnificaţii 
runice, interpretate fantezist, fără corelări cu desfăşurările circulare de 
pe platourile Magurei, care nici vorbă să însemne doar „pietroaie în 
cerc, cu scop, pesemne, de a consfinţi acele ţarcuri rotunde ca locuri 
de închinare la zeii lor” (Odobescu, p. 18), ci spaţii sacre ale unor 
generaţii profund metafizice, ştiut fiind că „ritualurile ceremoniale 
au fost stabilite ca mijloc de a memora faptele în limbajul semnelor, 
pe vremea când nu existau scrieri despre trecutul umanităţii. În acest 
fel a acţionat cunoaşterea, ritualul fiind expus şi păstrat de memoria 
mereu vie, prin sat repetiţie continuă, iar Misterele totemice sau 
religioase au fost fondate pe baza de acţiune” 955. 

Mărturiile vechi, şi cele istorice, şi cele mitice (din primele 
cărți religioase ale omenirii), consemnează rădăcina carpatică a ce- 
remoniilor şi, ulterior, a misterelor totemice, susţinerile de genul: „ei 
obişnuiesc să aducă jertfe lui Zeus (Diaus, adică cerul zilei — n. n.), 
suindu-se pe cele mai înalte piscuri de munte, înțelegând sub numele 


%5 Churchward, Albert, The Signs and Symbols of Primordial Man, London, 1913, p. 47 

de Zeus toată roata cerului. Aduc jertfe soarelui, lunii, pământului, 
focului, apei şi vânturilor. Din timpuri străvechi acestor zeități aduc 
ei jertfă”; în Egipt „zeii şi-au primit numele de la pelasgi”%”; mis- 
terele — de la pelasgi”*; „mulţi au afirmat că şi populaţiile Egiptului 
ar fi fost pelasge”2* etc. 

Când s-a suprapus, peste picturile rupestre din sudul Franţei, 
harta cerească, s-a constatat că picturile acelea o hartă cerească în- 
seamnă. Dar nici în Franţa nu s-a mers mai departe, adică nu s-a cer- 
cetat şi „orizontul lumii date”, adică întinderea culmii de om netezită, 
care a impus în toponimia europeană un sinonim al muntelui sacru, 
Magura. Este de presupus că GO GA ION, adică ştiutorii de cer care 
au zidit „muntele din munte” (primele zigurate ale omenirii, începând 
cu cel de la Densuș şi terminând cu cel de la Nîmes (doar Victor Huho 
îi intuia, în 1830, originea şi semnificaţia), dar incluzându-le pe toate 
cele ignorate şi scufundate în uitare, pământ şi vegetaţie. 

Cu siguranţă, există o legătură strânsă între harta cerească 
şi munţii Carpaţi, o legătură realizată, în timpuri imemoriale, între 
constelații şi stabilirea şi delimitarea culmilor ritualice MA GO RA 
între celelalte culmi ale arcului carpatin. Am convingerea că fiecărei 
Magura a generaţiilor metafizice şi grupurile de lumini ale universu- 
lui există o relaționare, stabilită, impusă şi consacrată de sacerdoţii 
primelor generaţii totemice de oameni vorbitori. Cea mai veche carte 
a omenirii, scrisă între anii 2.700 — 900 înainte de Hristos, „Cartea 
Shu”, menţionează astfel de relaţionări, iar Lao Tse, primul filosof al 
omenirii (între el şi Lucian Blaga nu mai există nimic, doar gimnaşti ai 
minţii), care îi cunoscuse pe „Giganţi” (boreazii migraţi spre răsărit), 
preluându-le ideile religioase, inclusiv prin propria-i „înmormântare 
în Cer”, chiar descrie munţii „în forma arcului unui ochi”, cu „ochiul” 
— o mare interioară (Ardealul este descris drept „uriaşul iezer”), care 


%* Herodot, Istorii, |, CXXXI, p. 78 
*7 Herodot, Istorii, Il, L, p. 156 

%8 Herodot, Istorii, IL, LII, p. 156 
% Strabon, Geografia, |, |, 4, p. 30 

mare avea să fie secată abia după diluviul universal, când apele au 
săpat făgaşuri prin „Muntele Lumii sau Axa Universului (care) a 
devenit obiect pentru o deosebită veneraţie”20. 


DI 


Furatul miresei. A fost pentru mine o plăcută surpriză să con- 
stat că Simion Florea Marian ştia că „răpirea închipuită a miresei 
există nu numai la români” şi că „ca se află la cea mai mare parte 
a popoarelor de pe fața pământul” (Răpirea închipuită, în Nunta la 
români, p. 526)!, de unde şi concluzia firească a marelui cărturar 
bucovinean, care opina şi că rădăcinile acestei datini trebuie căutate 
nu în tradiția romană a răpirii sabinelor, ci „în cea mai profundă 
antichitate, într-un izvor comun tuturor popoarelor indo-europene” 
(Marian, pp. 529, 530). Argumentul final al lui Simion Florea 
Marian împotriva tezei lui Festus („răpirea fetei din brațele mamei 
reprezintă răpirea Sabinelor”) este incorect („nu poate să fie defel 
adevărată, din cauză că răpirea Sabinelor nu e un fapt istoric, ci un 
mit”), ştiut faptul că Datina Primordială şi, ulterior, Datina Creştină, 
se bazează nu pe fapte istorice, ci pe mituri, adică pe ansambluri de 
idei şi de ceremonii ritualice, cele mai multe comune celor două datini, 


0 D” Alviella,Goblet, The Migration of Symbols, London, 1894, p. 156 

1 „răpirea închipuită a miresei există nu numai la români... ea se află la cea mai mare 
parte a popoarelor de pe fața pământul”, scria Simion Florea Marian, dar citările din P. 
Lafargue, Macrobius, Catul, Pultarh argumentează cu mărturii târzii degenerescența 
unui mit ancestral. În plus, în vechimea mărturisită, „se face parcă s-ar răpi mireasa 
de la sânul mamei, sau, dacă nu-i mamă, de la rudeniile cele mai de aproape, când se 
trage la bărbatul ei” (Catul, 61, 3 — apud Marian, p. 527) 

2 „Festus, un gramatic roman din veacul al treilea după Cristos, ne spune că răpirea 
fetei din braţele mamei reprezintă răpirea Sabinelor. Această explicaţie însă, care a 
fost adoptată mai pe urmă de mulți autori, nu poate să fie defel adevărată, din cauză că 
răpirea Sabinelor nu e un fapt istoric, ci un mit. / Prin urmare, originea răpirii miresei, 
care e uzitată nu numai la popoarele neolatine, ci și la altele, la care nu există defel 
mitul acesta, trebuie căutată în cea mai profundă antichitate, într-un izvor comun tuturor 
popoarelor indo-europene” (Marian, pp. 529, 530) 

datorită preluării alterate, în scopul asimilării, a elementelor străvechi 
de către creştinismul instituţional (lisus le preluase fără alterări, drept 
„religia dintotdeauna”, după cum preciza Augustin). 

Folcloriştii şi filosofii culturii de până azi au ignorat acest „obi- 
ce!” (nu-i obicei, ci datină) al furatului miresei şi nu au mai căutat 
desluşiri „în cea mai profundă antichitate, într-un izvor comun tuturor 
popoarelor indo-europene”, deşi au înţeles că nunta în sine şi relația 
mire-mireasă înseamnă degenerescenţe ale „modelului împerecherii 
cuplului divin în timpul nunţii” şi că majoritatea oraţiilor de nuntă 
sunt, în fapt, colinde”, adică reminiscenţe străvechi, care „nu s-a urzit 
din „calare” (chemare) latin, ci din „colinda” sau „cylindea” grec, 
care înseamnă: rotare, întoarcere, învârtire de soare ori de lună, în 
solstiţii ori lunistiţii, şi aceasta se condiţionează de la cultul de soare 
şi de lună, adecă de la curgerea soarelui şi a lunii jur-împrejur prin 
zodiac”%5. Şi au dreptate, pentru că oraţiile de nuntă sunt colinde 
străvechi, care „se condiţionează de la Cultul de Soare şi de Lună”, 
fapt atât de bine sesizat de cărturarul ardelean Simeon Mangiuca. 
Pentru că, într-adevăr, colindele străvechi, de care ne-a deposedat 
programatic ortodoxia, odată cu falsurile episcopului de Caransebeş 
loan Tomici, descriu „curgerea Soarelui şi a Lunii jur-împrejur prin 
zodiac”, începând cu epocile primelor generaţii totemice de oameni 
vorbitori, numite de Hesiod „generaţii de Aur”, când Soarele răsărea 
din Leu -— de aici, variantele de „Colindul Leului”, continuând cu gene- 
rațiile lunare ale conştientizării Timpului, numite de Hesiod „generaţii 
de Argint”, când Soarele răsărea din Rac — de aici colindele oraţii de 
nuntă şi colindele acvatice (în toate oraţiile de nuntă necontrafăcu- 
te există „marea”, ca sugestie a marelui diluviu, din care oamenii 


%3 Ghinoiu, lon, Mitologie română / Dicţionar, Bucureşti, 2013, p. 198 

> Pop, Mihai, Obiceiuri tradiționale româneşti, Bucharest: Institutul de Cercetări 
etnologice şi dialectologice, 1976; revised ed., Rodica Zane, editor, Bucharest: Univers, 
1999, primele 80 de pagini 

*5 Mangiuca, Simeon, Călindariu lulianu, gregorianu şi poporalu românu, cu 
comentariu, pe anul 1882, Oraviţa, 1881 

s-au salvat cu ajutorul corăbiei Varra), şi continuând, în sensul invers 
al rotirii Soarelui pe Cer, deci în sensul parcursului zodiacal, până la 
Vărsătorul („Omul cu Ulciorul”, cum îl vestea Iisus) care va urma. 

Odată cu colindele, care însemnau inspiraţii poetice, încre- 
dinţate de Sinele Universal omenirii, pentru a fi, ulterior, desluşite 
de „„maeştri” (adică de şamani, preoţi şi alţi încasatori ai „birurilor 
benevole pe naivitate: dania şi jertfa”, de care vorbea Polybios), au 
apărut şi tradiţiile (legendele), deci miturile povestite despre răpirea 
„Miresei Cosmice”, pe care dacii o numeau Eftepir, sciţii — Maia, 
romanii — Lucia, celții — Alba (Albion, Albania, Alba Iulia etc. în acest 
mit îşi au etimologia), adică Luna, Sfânta Lună, în ciuda statutului 
ei iniţial de aparentă fiinţă umană”, deşi Luna a fost, iniţial, „fata 
pământului, primăvara, care purta numele lunii Mai” (aşa i se zice 
încă în toate limbile lumii lunii mai). 


Răpirea Lunii şi ascunderea ei în cerurile subpământene ale 
peşterii iniţiatice, de către zânele rele (în cazul dacicei Eftepir) sau 
de către unchiul ei (în cazul Mayei miturilor slave), are, precum toate 
simbolurile cu multiple finalități semantice ale străvechimii, o mulţi- 
me de explicaţii, nu neapărat astrale, dar extrapolate în cosmicitate, 
pentru că „cele dintâi simboluri cosmice, adevărate sinteze mentale 
care unesc niveluri diferite: Luna, Femeia, Pământul, fertilitatea”2, 
valorificau elemente de unitate a Cosmosului, cu milenii înainte de 
presocratici. De pildă, cele trei serii de câte nouă zile ale fazelor Lunii, 
urmate de aparenta dispariţie a Lunii de pe Cer, timp de trei nopţi, 
obligau la elaborarea şi adoptarea unui „motiv spiritual, încunjurat 
de un halo magic”25, nunta în sine fiind un etalon al unităţii univer- 
sale, iar ceremoniile ei, impuse de „bărbatul cel mai integru Anu” şi 
de mireasa lui, „marea vrăciţă Cula”, în cadrul „regulilor stabilite în 


% Ghinoiu, Lon, Mitologie română / Dicţionar, Bucureşti, 2013, p. 198 

1 Bliade, Mircea, Drumul Spre Centru, Univers, 1991, pp. 210, 211 

% Lucian Blaga, Temele sacrale şi spiritul etnic, în Gândirea, Anul XIV, nr. 1, ianuarie 
1935,p.1 

oraşul Arbore, de lângă Râul cu Apă”? şi încredințate omenirii ca 
versuri, care se cântau, ca să nu se uite — după cum scriau, mult mai 
târziu, şi Aristotel, dar şi Julius Cezar, prelua ritualic un inexplicabil 
cosmogonic (dispariţia Lunii, pentru o scurtă perioadă, deci răpirea 
sau furatul miresei), iar ritualul, după uzare prin îndelungată practică, 
avea să capete mirajul misterului, prin mutarea cuplului iniţial în Ce- 
ruri, Anu însemnând Cer şi, din această ipostază, stabilind şi timpul 
solar-lunar, cu 4 hore, cu 12 luni, preluate ulterior drept „consens” 
(= sfătuitor, consilier divin) şi de către zeii Olimpului. 

Practic, aici, la desluşirea rădăcinii obiceiului furatului miresei, 
obicei practicat în toată lumea şi la toate popoarele, indiferent de 
etnicitate, ar trebui să închei acest material, cu concluzia că furatul 
miresei îşi are originea în aparentul furat al Lunii, timp de trei nopţi, 
de pe cer, înainte de a începe cele trei serii de câte nouă zile ale fa- 
zelor ei. Numai că „în seria de sinteze mentale create în jurul lunii” 
există, ca în toată simbolistica totemică a generaţiilor anterioare 
alfabetului, o mulțime de expresivităţi lunare: „naşterea, fecundita- 
tea, moartea; luna, apa, femeia; creşterea lunii, creşterea vegetației, 
creşterea omului; moartea ca palingeneză, moartea ca un moment 
în ritmul cosmic, moartea ca odihnă (reîntoarcerea în întuneric, în 
pământ, în prenatal); întunericul, nefericirea, seceta „răul”; lumina, 
ploaia (lumina difuză a fulgerului aducător de ploaie este asemenea 
luminii lunare), bogăţia vegetală, „binele”; lumea de jos şi lumea 
de sus, reînvierea etc."25. Dar şi aceste sinteze mentale aveau să 
aibă parte, ulterior, în culturi diferite, de etnicizări diferite, toate cu 
caracter schismatic agresiv, care duc la pierderea „turmelor”, uneori 
cu complicitatea Fiului (Enlil al Muntelui, Marele Păstor, era fiul lui 
Anu şi al Culei), alteori prin „izbândă practică... izvor de percepte şi 
imperative”! atunci când „însuşirile sufleteşti şi spirituale ale unui 


> Tăbliţele de la Tărtăria, în desluşirea sumeorologilor ruşi 

*% Eliade, Mircea, Drumul Spre Centru, Univers, 1991, pp. 210, 213 

%! Lucian Blaga, Temele sacrale şi spiritul etnic, în Gândirea, Anul XIV, nr. 1, ianuarie 
1935,p.5 

popor nu răzbat în creaţii, în vizibile atitudini sau reacțiuni, fie ano- 
nime, fie personale, ele n-au decât caracterul larvar al unor latențe, 
care nici nu pot fi abordate”? şi s-au produs asimilările. 


Tema incestului nu ţine de această străveche temă a „răpirii 
închipuite a miresei”, ci de culturi mult mai târzii, aşa cum similarul 
Luna (Alba, Lucia, Eftepir, Maya) — Ileana Cosânzeana, deşi descinde 
cumva din acelaşi fond mitic ancestral, vine dintr-un fond etimologic 
grecesc. Preluând o teză a lui Aron Densușianu, Romulus Vulcănescu 
precizează că „Numele //eana derivă din numele grecesc „Ilia — sora 
soarelui //ios, care primind sufixul —iana a devenit Ili-ana, iar prin 
constrângere, Ileana”, cât şi de la numele latin Jana sau Diana Iana, 
sora Soarelui la latini şi zeiță a lunii. lar partea a doua a numelui, 
adică Cosânzeana, derivă din termenul latin „consens” (= sfătuitor, 
consilier divin), titlu particular ce se dădea zeilor de sfat ai Olimpului 
(în număr de 12), dintre care făcea parte și Diana. Din epitetul lana 
Consulens sau lana Consens derivă numele care primește sufixul — 
ana, Cosentiana, iar prin aspirarea lui ţ, Cosenzeana, Cosânzeana”?5%%. 
Iar exemplificările din poezia naţională veche a românilor, conving 
asupra acestei sugestii: „Ileana / Sânziana / doamna florilor / ş-a ga- 
roafelor, / sora Soarelui, spuma laptelui”; „Lună, lună, / vergolună, / 
vergolună, /... / tu ești mândră și frumoasă, tu ești a nopții crăiasă”; 
Ileană / Cosânzeană, / tu eşti mândră şi frumoasă, / a nopții dalbă 
crăiasă, / tu luceşti și străluceșşti / printre stele fecioreşti”. 


Faptul că în toate culturile lumii funcționează sinonimia Luna 


3» 


— Ileana Cosânzeana, deci astru ceresc — „Fata în viaţă”, Luna?55, sau 


2 Lucian Blaga, Temele sacrale şi spiritul etnic, în Gândirea, Anul XIV, nr. 1, ianuarie 
1935,p.1 

253 Marian, Simion Florea, Nunta la Români, Bucureşti, 1891, p. 527 

2% Vulcănescu, Romulus, Mitologie română, Editura Academiei RSR, Bucureşti, 1987, 
p. 396 

25 Legge, James, The Sacred Books of China. The Texts of Daoism, Oxford, 1891, vol. 

„chipul de fată, Zeița Înţelepciunii”25, şi că, în unitatea cosmologi- 
că, definită şi condiționată de „nunta mistică”, deci de o „realitate a 
spaţiului cvadridimensional și o posibilitatea de a gândi despre el, 
funcţionează, cu particularizări dictate de interese religioase sau etni- 
ce, elementele aceleiași cosmogonii primordiale, limitează nejustifi- 
catele teorii ale influențelor şi asimilărilor, care s-au manifestat doar 
în etimologii, ca redefiniri istoricizate ale cosmogoniei primordiale, 
ca „izbândă practică... şi ca izvor de percepte și imperative”2%, dar 
nu şi ca dizidenţe ale miturilor, pentru că nu poate fi îmbunătăţit ceea 
ce, în fond, este perfect. 

ŞI totuşi, ceremonia nupțială lunară, incluzând răpirea miresei, 
despre care vorbesc toate cărțile religioase ale omenirii anterioare 
„Bibliei”, când anume avea loc? Fără îndoială, la începutul primului 
an nou al omenirii, în luna mai, lună a fertilității, pe măguri (ma go 
ra = primăvara pe muntele soarelui), atunci când preponderența se- 
mantică a lunii era cea a fertilității primăvăratice. Iar parcursul celor 
şapte zile ceremoniale cuprindeau simetricul de descreştere și de 
creştere, care încadrează cele trei nopţi de „furt al miresei” Ma (nu- 
mele primăverii, atribuit și Lunii”, ultimele două zile, din nouă, ale 
fazei de descreştere, simbolizând moarte, cele trei ale aparentei răpiri 
a Lunii — nunta, iar primele două zile ale Lunii Noi — naşterea; deci 
ceremoniile maiale de pe măgură cuprindeau ceea ce numim Sfintele 
Taine. În mai, Luna era doar primăvară şi ursire umană feminină, 


XI, The Shu King, p. 8l 

%5 Kena-Upanishad 4, p. 22 

357 Steiner, Rudolf, A patra dimensiune, Berlin, 1905 

8 Blaga, Gândirea 1935, p. 5 

2 În limbile indo-germanice, cuvântul care defineşte „luna” este cel mai vechi din toate 
cuvintele care se referă la astre. Rădăcina este „„me”, care în sanscrită devine „mami”, 
„eu măsor”, dovedind încă o dată că luna măsura ordinea timpurilor”; de fapt, rădăcina 
nu este sanscrită, ci primordială, deci vine din limbajul monosilabic al primelor generaţii 
totemice de oameni vorbitori, pe care Mircea Eliade, preluând o expresie oarecum 
nefericită de la un filosof german, le numeşte „prealfabetice”, ceea ce este corect, dar 
şi pe nedrept demolator — Eliade, Mircea, Drumul Spre Centru, Univers, 1991, p. 210 

în toate cele trei faze (numele celor trei ursitoare, în toate limbile 
pământului: Trecut, Prezent şi Viitor), deşi şi Fecioară, şi Fertilitate, 
şi Mamă: „Zeita Ishtar, ca mare zeițţă-mamă, este zeița vegetației şi a 
fertilităţii printre oameni şi animale. Se spune că ea petrece jumătate 
de an pe pământ, când natura este în floare şi animalele nasc puii, în 
timp ce în jumătatea de an rămasă, când natura pare moartă, ea este 
închisă în lumea inferioară, cunoscută sub numele de Aralu. Mitul 
coborârii ei în Aralu simbolizează trecerea de la vară la iarnă, în timp 
ce eliberarea ei sugerează trecerea de la iarnă la vară. Povestea pare 
să aibă ca sugestie principală posibilitatea reînvierii morţilor; se poate 
să fi fost compus în legătură cu un ritual în cinstea zeului sumerian 
vechi Tammuz sau Dumu-Zi-Apsu, „copilul spiritului (sau viaţa) 
din Deep”, „zeul-soare al primăverii, a cărui plecare a fost elită şi a 
cărui întoarcere a fost salutată cu ceremonii adecvate. În alte poves- 
tiri, Tammuz este prezentat ca iubit al zeiţei Ishtar, ucis de zeiţă, din 
cauza respingerii lui de dragostea ei'2%. Tocmai de asta, pe Crucea 
Cerului (cea dreaptă), numită şi „crucea trupului stricăcioasă”, odată 
cu calendarul solar-lunar, Lunii îi este destinat fragmentul de ax cos- 
mic solstițial de iarnă, numit Calea Zeilor, iar Soarelui — fragmentul 
solstiţial de vară, numit Calea Părinților; dar există, totuşi, şi un 
echilibru simetric, cel al iniţierilor lunare subpământene (triunghiul 
cu vârful în Jos) şi cel al inițierilor astrale, de pe munte (triunghiul 
cu vârful în sus), reunirea, prin atingere (atingerea Cer-Pământ a ce- 
remoniilor de pe munte), constituind rombul (dubla natură umană şi 
dumnezeiască a făpturii pământeşti, promovată, ulterior, la sfinţenii 
depline de Fiu al Cerului), care, în ultimele două milenii defineşte 
preponderent Sfântul Graal, adică inima lui Hristos. 

Logodna sau nuntirea cosmică definea însăşi trăirea „elemen- 


A 


telor de unitate ale vieţii şi ale Cosmosului”?!, în condiţiile în care 


20 The Sacred Books, Coborârea zeiței Ishtar în lumea adâncurilor, notă de subsol, 
p. 235 
%! Eliade, Mircea, Drumul Spre Centru, Univers, 1991, p. 214 

„Soarele este viaţă, iar Luna este materie; Lumea mobilă şi imobilă 
este materie, iar materia este formă”'"?, dar cum şi materia are cicluri 
de viaţă, „Luna, de asemenea, este Creator, viaţa fiind pe jumătate 
luminoasă, pe jumătate, materie întunecată. Înţelepţii îşi ţin ritua- 
lurile lor în prima jumătate, cea luminoasă; proştii, în întuneric”?65, 
delimitarea acestor cicluri, în sinonimia Viaţă-Timp, făcându-se 
prin „noduri ale Timpului care nu pot fi luat în discuţie”, adică prin 
durate între eclipse, prima eclipsă conştientizată ca atare, dar prin 
calcul, având loc în anul 3156 înainte de Hristos şi fiind consemnată, 
drept „nod al Timpului”, în anul 2357 înainte de Hristos, atunci când 
a fost începută „Cartea Shu”, abandonată în anul 627 înainte de 
Hristos, de către Confucius, care îşi dorea o religie care să consacre 
şi să slujească imperiul. 

Logodna sau nuntirea cosmică însemna şi o hirotonisire (de 
asta, mireasa lui Anu se numea „marea vrăciţă Cula”), pentru că zeii 
(12 la număr în toate religiile străvechi ale lumii şi reprezentând tot 
atâtea însuşiri ale lui AUM -— se citeşte OM), „Prin sfatul lor sigur şi 
prin hotărârea lor / Au hirotonit reînnoirea Lunii ca zeiţă, / Rânduind-o 
drept oracol al Cerului şi al Pământului; / Luna Noua a determinat-o 
Anu să apară, / În mijlocul cerului pe care îl traversează”?%5, iar de la 
această hirotonisire, de după „furatul” miresei cosmice, derivă toate 
celelalte atribute ale Lunii, indiferent cum i s-a zis, în diverse lumi, 
indiferent de translaţia numelor de la un areal etnic la altul, atributele 
şi sugestiile lunare fiind un dat iniţial (toate celelalte culturi pămân- 
teşti au pierdut cuvântul Datină), moştenit ca atare sau alterat, de-a 
lungul mileniilor, de inspiraţii obşteşti sau religioase mai mult sau 
mai puţin corecte, ba chiar voit falsificatoare, în condiţiile pierderii 


22 Întrebările, în Prashna-Upanisad, IN, 1, p. 40 

*% Întrebările, în Prashna-Upanisad, IN, 3, p. 40 

2% Legge, James, The Sacred Books of China. The Texts of Daoism, Oxford, 1891, vol. 
XI, The Shu King, p. 8l 

%5 Jastrow, Morris, The Sacred Books and Early Literatury of the East, |, London, 
1917, p. 70 

inițierilor străvechi şi înlocuirii lor cu brutalităţile noilor dogme, 
care nu au impus o religie (Calea lui lisus a fost abandonată odată 
cu formularea legământului numit „Crez”), ci un sistem suprastatal 
de opresiune şi pradă. 


Logodna sau nuntirea cosmică, în planul hirotonisirii, înseam- 
nă un „fenomen horal'2*%, deci unul ceremonial totemic muntenesc 
(„urcări pe munte pentru contact direct cu cerul, Fiul Muntelui 
fiind întemeietorul ceremonialurilor care au impus „regulile” şi, 
ulterior, religiile, prin „ceilalți zei (care) au fost descendenţii lui, 
muntenii”2*, pentru că Stăpânul (Fiul) Munţilor, după ce „s-a sfătuit 
cu cei 12 păstori”, „a stabilit cele patru anotimpuri, cu lunile şi zilele 
lor, a inventat cinci ceremonii ritualice şi a desemnat patru păstori de 
oameni, conduşi de el, Stăpânul Munţilor”?*. 

Termenul „păstori de oameni”, aflat şi în primele pagini ale 
„Cărţii Shu”, deci formulat ca atare prin anii 2300 înainte de Hristos 
(a fost începută în anul 2357), în „Legile” încredințate de Sfântul Cer 
lui Spitama Zarathustra, după ce, mai înainte, le încredinţase „păsto- 
rului cel bun” sau „Marelui Păstor'?”, obligă la concluzia că „anumite 
ceremonii totemice, care au fost practicate de multe triburi din dife- 
rite părţi ale lumii sunt identice în simbolismul lor, şi toate acestea 
trebuie să fi avut o origine comună””!. Denumirea monosilabică a 
„păstorului”, deci al șamanului primordial, a fost „do” (de aici, din 
incantația străvechimii, derivă şi „do-mi-ne”, cu semnificaţia inițială 
de „păstorul primăverii noastre”2?, în spaţiul european, și „da” — în 


> Vulcănescu, Romulus, Mitologie Română, București, 1987, capitolul 17. Imanentul 
care urcă, p. 357 

%7 Vulcănescu, Romulus, Mitologie Română, Bucureşti, 1987, capitolul 17. Imanentul 
care urcă, p. 359 

%% The Epic of Gilgamesh, II, Assyrian International News Agency, 1998, p. 24 

2 The Canon of Shu, pp. 40, respectiv 39 

2% Vendidad, Fagard 1, Myts of Yima, verset 2, p.9 

21 Churchward, Albert, The Signs and Symbols of Primordial Man, London, 1913, p. 242 
2 Eliade, Mircea, Drumul Spre Centru, Univers, 1991, p. 214 

cel indic (sumerian), primul cuplu de miri inițiatici fiind Luna/Primă- 
vară (Ma-do), cu însuşiri transmise planetei Venus, şi planeta Marte 
(La-do), cuplu confirmat de compoziţia mitologică hittită „Cântecul 
lui Ullikummi”2” drept locuitori în „Casa Zeilor”?, ca păstoriţă și, 
respectiv, apărător ai templului din munte, în care Soarele își aşezase 
„scaunele şi masa lui'?%. În mitologia română, Dimitrie Cantemir 
descoperise „superstițiile dacice” ale cuplului nupțial-iniţiatic „Lado 
şi Mado'2%6, cântecul, cu puternică tentă preclasică (un fel de romane- 
sca) „Lado, Lado, nu mai plânge” supraviețuind, în sudul Basarabiei, 
până de curând, fiind cules și publicat, în 1943, Constantin Brăiloiu. 
A fost cântat, împreună cu câteva melodii de nuntă moldovenești, 
culese de Dimitrie Cantemir, înainte de anul 1700, şi de Domnul de 
Guys (publicate în 1714, la Londra), de către „Zicălașii”, respirația 
şi chemarea strămoşilor auzindu-se, după veacuri de uitare, la Gura 
Humorului şi la Vatra Dornei în 12 aprilie 2018 (fonotecările se găsesc 
în spaţiul virtual). 

Cum se săvârșeau ceremoniile totemice lunare din mai, care 
marcau şi nuntirea cosmică, prin care se dezvăluiau „soțiile cereşti'27, 
dar şi pământeşti ale șamanului”* şi „raporturile şaman — soție 
cerească'?9, putem afla și din opera lui Dimitrie Cantemir, care a 
văzut ceremonia ma-go-ra (primăvara, pe muntele soarelui), mutată 
pe axa Căii, deci a drumului sătesc, şi care preciza că Hora Solară, 
în cerc, era încadrată, pe laterale, de două şiruri de Horiri Lunare, în 
sinusoidă — taman ca în fenomenele horale (ceremonii munteneşti) 
reprezentate pe oul încondeiat, care, în fond, reprezintă prima carte 


3 Guterbock, Hans Gustav, The Song of Ullikummi Revised Text of the EHittite Version 
ofa Hurrian Myth, Chicago, 2009 

*4 Ibidem, p. 154 

25 Ibidem, p. 161 

27% Cantemir, Dimitrie, Scrisoarea Moldovei, laşi, 1825, 1868, vol. II, pp. 274, 275 - 
subsol 

2 Eliade, Mircea, Șamanismul și tehnicile arhaice ale extazului, Humanitas, 1997, p. 87 
2% Ibidem 

2% Ibidem, p. 88 

religioasă a omenirii. Lipsesc din peisajul nupțial românesc, de- 
scris de Dimitrie Cantemir, nu şi de oul încondeiat, doar „uriaşii” 
pe picioroange (Soarele şi Luna, Lado şi Mado, Marele Păstor şi 
Marea Vrăciţă, Mirele și Mireasa) şi, desigur, măștile şi costumațiile 
totemice astrale, care s-au mutat şi în obiceiurile de Anul Nou, şi în 
obișnuinţele hlizitoare ale moldovenilor prin bâlciuri, în coordonatele 
unui regres metafizic, caracterizat de opusul „lumescului care ascende 
spre divinitate”"%, adică de „transcendentul (care) coboară”%!, atât 
de specific creștinismului. 

„Negreşit, nu este uşor să dezlegi cu precizie enigmele, dar 
dacă se adună la un loc şi se compară un mare număr de mituri, unele 
concordând între ele, altele contrazicându-se, mai lesne s-ar putea 
descoperi adevărul din ele. De pildă, miturile care vorbesc despre 
plimbările prin munţi, atât ale slujitorului unui cult, cât şi ale zeilor 
înşişi, şi despre acei cu adevărat posedaţi, decurg din aceleaşi principiu 
pentru care zeii se socotesc locuitori ai cerului şi prevăzători ai altor 
lucruri, cât şi ai semnelor cereşti”2*?, opina Strabon, dar ceremoniile 
totemice pot fi lesne desluşite în Datina românilor, în corelație cu 
reminiscențele asimilate de creştinism, peste veacuri (Nedei, Sânzie- 
ne, Nunţi, Strânsuri, Obiceiuri de Anul Nou). Se poate înfăptui lesne o 
arheologie spirituală, prin care ceremoniile comune tuturor neamurilor 
lumii să fie reînviate pe măgurile Carpaţilor, acolo unde, de fapt, s-au 
născut Poezia, Muzica, Dansul şi Religia. Am tot scris proiecte, de-a 
lungul deceniilor, pentru o astfel de recuperare, care ar condiționa 
o creştere a potențialului turistic românesc, atmosfera de carnaval a 
inițierilor străvechi, toate săvârşite pe înălțimi, fiind diametral diferită 
de platitudinea unor falsuri spirituale de genul „Hora de la Bucșoaia”, 
„Întâlniri Bucovinene” sau „Comorile Muntelui”. Spiritualitatea nu 


2% Vulcănescu, Romulus, Mitologie Română, București, 1987, capitolul 17. Imanentul 
care urcă, p. 357 

%! Blaga, Lucian, apud Vulcănescu, Romulus, Mitologie Română, București, 1987, 
capitolul 77. Imanentul care urcă, p. 362 

%2 Strabon, Geografia, IL, X, 23, p. 402 

se născoceşte, ci se caută şi se regăseşte, dar, vorba unui epigramist 
român, nu are rost să mai vorbesc precum Moise. În pustiu. 


DI 


„Două iubiri au făcut două cetăţi”. Traducând şi publicând, 
în franceză şi latină, opera primului filosof al culturii din istoria 
omenirii, Sfântul Augustin, L. Moreau folosea ca moto un fragment 
din Cartea XIV, exponențial nu doar pentru opera lui Augustin, ci şi 
pentru însăşi concepția care fundamentează religiile lumii, „cetatea 
pământească” (Paradesha), simbolizată de pătrat, şi „cetatea cereas- 
că” sau „sfântă”, simbolizată de romb: „Două iubiri au făcut două 
cetăţi, pământească, iubirea de sine, până la disprețul de Dumnezeu; 
cerească, iubirea de Dumnezeu, chiar şi până la disprețul de sine”? 
(„Fecerunt itaque Civitates duas amores duo; terrenam scilicet amor 
sui usque ad contemptum Dei: coelestem vero amor Dei usque ad 
contemptum sui”). Dacă vreţi, aceste două cetăţi marchează şi două 
lumi paralele, pe care Augustin, cu inteligenţa lui rafinată, deşi părti- 
nitoare, încerca să le armonizeze şi chiar să le suprapună: platonicis- 
mul şi creştinismul. Cetate este un fel de a spune, pentru că, definind 
locaţii spirituale, cuvântul se referă la comunităţi, inclusiv la întreaga 
comunitate pământească, cu extensie cerească în inefabil (existent 
în fiecare făptură) şi, mai ales, în manevrarea naivităţii temătorilor 
de timp, scop etern şi justificator al tuturor religiilor lumii. Şi mai 
există o dublă semnificaţie semantică, despre care v-am mai vorbit: 
cetatea „pământească” reprezintă religiile istorice, care se bazau pe 
„cultul unor oameni morţi”, iar cetatea „cerească” face trimitere spre 
Spiritul Universal, legătura cu Dumnezeu fiind asigurată de dubla 
natură a Fiului, pământească, dar şi cerească. Despre Fiul Cerului se 
legendase mult în religiile orientale, dar Iisus nu este Fiul legitimat 
de Confucius, ci mult mai mult, martiriul, ca asumare a păcatelor 


3 Augustin, La cite de Dieu, de Saint Augustin, Tomul III, Paris, 1854, pagina de gardă 

omenirii, conferiindu-i Fiului şi atributele Tatălui — iar de aici, icono- 
grafia ulterioară, în care chipul lui lisus, copil în braţele Fecioarei sau 
matur, se suprapune peste suprapunerea de romb şi pătrat, care, unind 
cele două „cetăţi”, concretizează simbolistica „stea în opt colţuri” ca 
simbol al sfinţeniei cerului, multimilenară şi pe vremea începuturilor 
creştinismului. lar primul templu solar, muntele, simbolizat ca templu 
de o stea în şapte colţuri, prin suprapunerea triunghiului (iniţierea în 
munte) peste pătrat (cetatea pământească, Paradesha) avea să devină 
simbolul bisericii creştine, toate profeţiile anterioare pronunţându-se, 
cică pentru a „înţelege numărul şapte ca semnificaţie a desăvârşirii 
Bisericii universale” („agnoscentibus numerum septenarium, quo est 
universae Ecclesia significata perfectio”)%*. 

Ca să poată explica, în modul cel mai persuasiv cu putinţă, 
superioritatea creştinismului faţă de toate religiile anterioare, pe care, 
de altfel, creştinismul le şi absoarbe, încetul cu încetul, Augustin face 
prima istorie religioasă a omenirii, doldora de mărturii despre „datul” 
inițial, pe care noi îl numim Datină, dar şi despre degenerescenţele 
acelui dat într-o autocraţie sacră pământească, în care „oameni morţi” 
din patrimoniul fiecărui neam confiscau atribute ale lui Unu, deci 
ale Sinelui Universal, iar religiile în care populaţii diferite practicau 
cultul propriilor lor străbuni nu puteau fi reunite într-o mare religie 
universală („apostolus”) şi singura adevărată (ortodoxă), fără depo- 
sedarea populațiilor de memoria şi cultul străbunilor proprii, chiar 
dacă „oameni morţi” diferiţi simbolizau aceleaşi atribute ale lui 
Unu. Biserica „universală şi adevărată” avea nevoie de contopirea 
străbunilor diferiţi ai neamurilor diferite într-un panteon de străbuni 
comuni, ai tuturor şi ai niciunuia, iar cultul străbunilor, pe care evreii 
i-au păstrat şi încă îi mai păstrează în memorie cu atâta înţelepciune, 
putea deveni şi trebuia să devină, datorită originii lui lisus, singu- 
rul cult al „unor oameni morți” impus şi acceptat „universal şi cu 
adevărat” (catolic şi ortodox), în detrimentul celorlalte depozite de 


%* Ibidem, Cartea XVII, p. 13 

memorie, păstrate de cultul străbunilor celorlalte neamuri. Aşa se 
face faptul că Odin (Tatăl Nostru, pentru civilizaţia polară), identic 
cu Anu-Yahve (Tatăl Nostru, la semiţi), vestit drept „Tatăl Nostru” 
de către însuşi lisus Hristos, avea să fie transformat în „Stăpânul 
Zeilor” (în „Ave Maria” încă i se mai zice Fecioarei „mama tuturor 
zeilor”!), Dumnezeu („Domini Dei”), în vreme ce fiii Tatălui Ceresc 
aveau să fie îmbrânciţi, şi faptic şi în plan figurativ, spre statutul de 
„robi”, inclusiv ai „Stăpânului Zeilor”, proaspăt prădat de identitatea 
astrală de „Tatăl nostru, care eşti în ceruri”. 

Augustin, dorind să demonstreze inferioritatea religiilor 
anterioare, toate bazate pe acelaşi universal cult al strămoşilor, al 
„oamenilor morţi”, izbuteşte, în baza cărților vechi, multe dintre ele 
dispărute, să facă adevărate genealogii ale strămoşilor diverselor 
populaţii din arealul cunoscut al vremii lui Abraham, până în vremea 
sa, genealogii păstrate, de altfel, şi în mitologiile vechi, care nu sunt 
tot una cu Datina, ci degenerescenţe premeditate ale Datinii, folosite 
de regii-şamani, care, după moarte, vor deveni zei. Precum, de pildă, 
regişorul din Argos, Apis, care, încercând o cucerire, avea să moară 
în Egipt, fiind transformat în zeu, datorită totemului de pe corăbiile 
sale (capul de taur alb cu pete negre) şi datorită statutului de căpe- 
tenie biruitoare: „În aceste vremuri, Apis, regele din Argos, a trecut 
cu corăbiile în Egipt şi, după moarte, a fost făcut acolo Serapis, zeul 
principal al tuturor zeilor egipteni” („„His temporibus rex Argivorum 
Apis navibus transvectus in Aegyptum, cum ibi mortuus fuisset, 
factus est Scrapis omnium maximus Acgyptorum deus”*5. Adică 
Soros-Apis, adică Sarcofagul lui Apis. Fiul lui a fost Argus. 

Când Abraham părăsea ţinuturile chaldeenilor, rege al asirie- 
nilor devenea Ninus, fiul lui Belo (Belus, în franceză) sau Bel, care 
era un alt nume al lui „Enlil al Muntelui'25, numele real al lui Ninus 


%5 Ibidem, XVIII, p. 84 
* Jastrow, Morris, The Sacred Books and Early Literatury of the East, |, London, 
1917, p. 50 

fiind „zeul Ningirsu, puternic războinic al lui Dumnezeu Enlil”2 sau 
Nin-harsagga, fiul lui Enki (deci, nepotul lui Enlil), cum era numit 
în cele şase tablete ale celei mai vechi scrieri pământene, „Locust 
Charm”. Acest Ningirsu, conform scrierilor lui Salustius, a ocupat o 
treime din Asia, cu excepţia Indiei, ajungând până în graniţele Libi- 
ei2%8, În acest timp s-a durat „prima Roma”, cum o numeşte Augustin, 
adică cetatea care înveşniceşte numele Marelui Păstor Enlil, numit şi 
Bel, cetatea Babylon, Ninus, conducător al „capetelor negre”, deci 
al pelasgilor migraţi spre răsărit, „fondând, în locuri curate, cinci 
oraşe”2%9, În traducere, Babylon înseamnă „zidit de Dumnezeu'2%, cu 
trimitere directă la BaBi, adică la cuplul inţial de strămoşi din Carpaţi 
ai „capetelor negre” (pelasgi), Ba-ul Anu şi Bi-ua Cula. Pentru că, 
aşa cum v-am mai spus, asirienii foloseau formulele BaBa pentru 
strămoşi, iar când făceau referire la Adam şi Eva ai seminţiei lor, 
foloseau formula Babi, căreia îi alăturau şi numele obştii lui Anu, 
Lu-Anu — legendara Luana din Carpaţi, BaBiLuAnu fiind noua ţară 
asiatică a pelasgilor, „durată de Dumnezeu”, adică Babilonia. Lui 
Ninus, 1-au urmat la guvernare fiul său, Ninyas, apoi nepotul Ninus 
şi incestuoasa regină Semiramidis. 


În vremea „fiului promis” Isaac, asirienii erau conduşi de 
Xerxes, supranumit Baleus, ca şi Enlil, în amintirea „strămoşului 
legiuitor” Anu, căruia 1 se prelua gloria stabilirii „dat-ului” iniţial de 
reguli, deci de Datină, trimiterile la întâiul legiuitor şi la întâiul con- 
ducător, făcându-se chiar şi de primul legiuitor adevărat al omenirii, 
„Hammurapi, puternic împărat, împăratul Babilonului, regele cele 
patru colţuri ale lumii, fondatorul ţării”, care scria, în preambulul 


%7 Ibidem, p. 47 

%8 Augustin, La cite de Dieu, de Saint Augustin, Tomul III, Cartea XVIII, Paris, p. 79 
* Jastrow, Morris, The Sacred Books and Early Literatury of the East, |, London, 
1917, p. 63 

0 Ibidem, p. 91 

! Ibidem, p. 109 

codului său de legi, despre o altă glorie a sa, construirea canalelor 
de irigaţii: „Când Anu şi Bel (Enlil) mi-au dat ţara Sumer şi Akkadia 
şi au încredinţat sceptrul lor în mâinile mele, am săpat canalul lui 
Hammurapi, numit Nukhush-Niş, care aduce abundența de apă până 
în ţara de Sumer şi în Akkad'2?. 

Interesant este că în spaţiul chaldeic exista încă şi un „Tată 
Ceresc” („„Anu-Yahve”, cum îi ziceau evreii, închinând cerul auto- 
rității primului legiuitor al omenirii), dar şi un Dumnezeu („Domini 
Dei”), deci un „stăpân al zeilor”, impus de ritualicul „festival de Anul 
Nou”, care a înlocuit un dumnezeu cu un altul, „pe care poporul îl 
va onora cu libaţii”?%, respectiv „zeul Ningirsu, puternic războinic 
al lui Dumnezeu Enlil”>*, această dublă substituire, prin care Marele 
Păstor ia locul lui Anu, iar regele-şaman Ninus se substituie Mare- 
lui Păstor, deci conducătorului unor generaţii, sintetizând, de fapt 
cultul zeilor strămoşi, care crea o genealogie „cerească”, prin care 
se legitima liderul pământesc, singurul care făcea legătura între cele 
două „cetăţi” din motoul ediţiei franceze a cărţii lui Augustin. Fără 
îndoială, pentru fiecare neam strămoşii acelui neam sunt de neînlocuit, 
nu doar importanţi. Ninus sau Ningirsu a durat cinci cetăţi, înclusiv 
pe cea a Babilonului (Babilonia, în textul latin şi în cele sanscrite) şi 
a creat un imperiu, întărit cu un ordin călugăresc cult şi convingător, 
cel al chaldeenilor, care avea să lase viitorimii şi primele texte scrise 
(„Locust Charm” — prima carte a Creaţiei, inscripţiile de la Gudea, 
lamentaţia „Distrugerea cetăţii Uruk”, „Crearea Soarelui şi a Lunii” 
etc.). Abraham a plecat din ţinutul „primei Roma”, cu familia şi cu 
oile lui, încercând să imagineze o credinţă a gintei lui, în care şi 
Ningirsu, stăpânul zeilor, dar şi „Anum, Zeul Soare”, cum formulau 
primele variante semitice?%, să sugereze „chipul şi înfăţişarea” noii 
zeități. ŞI, printr-un interesant capriciu al istoriei, prin care Europa, 


»2 Ibidem, p. 110 
%% Ibidem, p. 53 
%4 Ibidem, p. 47 
%5 Ibidem, p. 70 

care dăduse prima concepţie astrală a omenirii, avea să-şi defrişeze 
violent rădăcinile, satanizând strămoşii tuturor naţiunilor europene, 
iar Abraham, bietul păstor, avea să ducă pe tălpi colbul puternicei 
civilizaţii a vremii sale, adevărata năruire a Turnului din Babilon 
fiind asta, a spulberării de memorie, în favoarea miturilor care, vorba 
lui Polybios, transformă omul, din cea mai inteligentă vietate, în cea 
mai lesnicios şi manevrat spre plata benevolă a birului pe prostie, 
numit jertfă sau danie. 


— 


Despre „omul pământesc” şi „omul ceresc”. Toate neamurile 
au ignorat învăţărurile iniţiale, în favoarea cultului propriilor lor stră- 
moşi. Iniţierile în „raţiunea originală”, adică în fărâma de dumnezeire 
care există în fiecare dintre noi, şi în „natura înnăscută, (care) este 
temelia vieţii” 2%, în condiţiile în care „fiinţa şi nefiinţa se nasc una 
pe cealaltă”, ca şi subtilităţile metafizice ale „adâncului” („poarta 
către noianul de taine'%, în care se regăseşte Creaţia, adică „obârşia 
Cerului şi a Pământului”) şi ale „mai adâncului”, adică subtilităţile 
mai subtile decât subtilul şi, prin urmare, compatibile cu revelația 
(„Spiritul se cunoaşte prin revelaţie. Aceasta duce la libertate. Aceasta 
duce la putere. Revelația este biruinţa asupra morţii”"*%), deveneau 
inaccesibile spiritului devastat de civilizaţie şi care, tocmai de aceea, 
se lăsa ademenit de poveşti simple, manipulante, în care „mânia” 
strămoşului iniţial provoca spaime şi judecăţi înspăimântătoare, bieţii 
oameni fiind deturnaţi de la „raţiunea inițială”, a reperelor „non-acţi- 


29 


une — acţiune perfectă”, conform căreia „fiinţa se naşte din neființă şi, 


> Lao Tse, Texte taoiste, versetul XVI 
%1 Lao Tse, Texte taoiste, versetul II 

3 Lao Tse, Texte taoiste, versetul | 

» Lao Tse, Iexte taoiste, versetul VI 
3% Kena-Upanishad, 2, p. 21 

după ce va fi parcurs un ciclu complet, se va reîntoarce la neființă”*!, 
pentru a se abandona eresurilor. Este încă prea devreme să încercăm 
descifrarea elementelor metafizice ale datului inițial, în condițiile în 
care Datina, ultimul vestigiu al cărții sfinte inițiale, din care se trag 
toate celelalte, supravieţuieşte la români într-un conţinut degenerat 
şi care nu însemna memorie inițiatică, ci „reguli”, statornicite prin 
oralitatea cântecului şi prin dansurile ritualice care, împreună, năşteau 
„misterele”. Prin urmare, mă văd obligat să-l însoțesc pe Augustin, 
în căutările sale de strămoşi ai neamurilor, care trebuiau nu doar de- 
mitizaţi, ci şi stigmatizaţi prin inventarea satanismului ca apocalipsă 
a memoriei universale. 

În Egipt, cuceritorul din Argos, Apis, şi soţia lui, Isis, care mu- 
riseră în timpul vânzării lui Iacob, de către fraţii lui, aveau ridicate, 
în vecinătatea sarcofagului („soros”, în greacă), două statui, ambele 
personaje sculptate cu câte un deget dus la buze, de parcă ar fi invitat 
la tăcere. Sarcofagul şi numele coceritorului (Soros-Apis) dau numele 
„stăpânului zeilor” egipteni, deci al dinastiei creată de cuceritorul din 
Argos, sarcofagul lui Apis devenind Serapis. E pilduitoare această 
mărturie, pe care Augustin o prelua de la Varron, împreună cu le- 
genda Taurului Apis, care nu fusese, de fapt, decât taurul sacrificat 
de urmaşul său la tron, Argus, şi încredinţat drept hrană mulţimii. 
În vremurile acelea, Soarele răsărea încă din constelația Taurului, 
mutându-se în Berbec abia spre sfârşitul vieţii lui Moise (nepotul lui 
Iacob), când sacrificiul simbolic al constelaţiei Taurului în cinstea 
Soarelui încetează, fiind înlocuit cu unul mult mai economicos, cel 
al mielului de Paşti. 

În timpul lui Moise, rege al Egiptului era Ptolemeu, fratele lui, 
Atlas fiind un mare astronom, ulterior zeificat „cu cerul pe umeri”, deşi 
Augustin înclina să creadă că legenda deriva din existenţa muntelui 
Atlas, care ar fi determinat „această ficţiune a unui punct de sprijin 


301 Lao Tse, Texte taoiste, versetul IL 

pentru cer'**, grecii fiind urzitorii puzderiilor de metafore mitice, 
încă din vremea primului rege atenian, Cecrops, „superstiţiile greci- 
lor transformând oamenii morţi în zei'*%. Nu o făceau numai grecii, 
dar Augustin, aflat în dispută cu platonicienii, identifica un panteon 
de oameni care, după moartea lor, aveau să fie consideraţi zei: soţia 
regelui Criasus, Melantomice; asus, fiul celui de-al şaptelea rege, 
Triopas; al nouălea rege, Sthelenas; în vremurile acestea ar trăit şi 
Mercur, fiul lui Atlas — astronomul Egiptului, dar şi Maia, fata lui, care 
avea să dea numele primăverii, în mitologia slavă, Maia fiind numele 
lunii în care începea anul nou pe atunci, mai. ŞI aşa mai departe. 

În vremea aceasta, a abundenței de superstiții diverse, Moise 
vorbea, odată cu încredințarea legilor lui, despre „omul pământesc” 
Şi „omul ceresc”: „Primus homo de terra, terrenus; secundus homo de 
coelo, coelestis"*% („primul om, făcut din pământ, omul pământesc; al 
doilea, din cer, este omul ceresc”). Prin conceptul „omului pământesc” 
şi al,„omului ceresc” se comitea primul atentat la OM (se scria AUM, 
dar se pronuţa OM), seminţiile însuşindu-şi atributele Sinelui Uni- 
versal. „Omul ceresc”, cum îl numea Moise, diferenţiindu-l de „omul 
pământesc”, era deja abandonat, la mai toate neamurile, în favoarea 
cultului străbunilor proprii, iar odată cu abandonarea lui OM („omul 
ceresc” al lui Moise) se abandonau şi valorile datinii: „Viaţa fiecăruia 
este plină de OM. El nu vă cere nimic; bucuraţi-vă, el nu cere nimic 
din ceea ce-i aparţine”5%5. Bucuria avea să fie înlocuită, în religii, cu 
suferinţa, cu ispăşirea şi cu purgatoriul. Încă nu se vorbea de iad, iar 
tânguirea subconştientă din colindele românilor, „OI, ler, OI, ler!” 
(OI însemnând vocativul de la OM) e aidoma colbului uitării peste 
sipetul unei străvechi moşteniri a întregului neam omenesc, pentru că: 


„În OM sunt cerul şi pământul, în el sunt ţesute cu mintea şi 
32 Augustin, La cite de Dieu, de Saint Augustin, omul III, Paris, 1854, p. 87 
3% Ibidem, p. 87 
3% Ibidem, p. 93 
35 Fesha-Upanishad, p. 15 

cu toate simţurile... EI este Calea spre nemurire”5%. 
„Meditează asupra Sinelui ca OM! Bucură-te de tine, ca să 
treci dincolo de întuneric”. 


„De la el vine respiraţia, care este durata de viaţă a tuturor 
lucrurilor. Nemişcat, se mişcă; el este departe, dar în apropiere; este 
în toate şi în afara totului”"*%8. 


„Cuvântul OM este Duh veşnic... este fundamentul final”, 
este „Sinele care ştie totul, care nu se naşte, nu moare şi care nu este 
efectul nici unei cauze; este etern, existent prin Sine, nepieritor şi 
fără vârstă” 50%. 

„EI este mai mic decât ceea ce este mic şi mai mare decât ceea 
ce este mare. E] trăieşte în toate inimile”*!0. 

„OM nu se proclamă. EI este secretul tuturor. Înțeleptul îşi 
aşterne cuvintele în minte, mintea în intelect, intelectul în natură, 
natura în OM şi aşa îşi găseşte pacea””!!. 

„OM este condiţionat, doar Duhul este necondiţionat”5!?. 

„Cel care meditează primele două litere, A şi U, şi scandează 
Yajur-Veda, merge pe lună şi, după ce se bucură de plăcerile sale, se 
întoarce, din nou şi din nou, pe Pământ. Celui care meditează cele 
trei litere, A, U, M, ca pe Dumnezeu îi este destinată lumina Soare- 
lui... EI trece prin acea lumină, cu ajutorul cântării Sama-Veda, la 
Împărăţia Cerurilor:5. 

„Cel care meditează cele trei litere separate primeşte stigmatul 


3% Mundaka-Upanishad, |, 5, 38 
37 Mundaka-Upanishad, |, 6, 38 
308 Fesha-Upanishad, p. 15 

*% Katha-Upanishad, |, p. 30 

310 Katha-Upanishad, |, p. 31 

3 Katha-Upanishad, |, p. 32 

3 Prashna-Upanidhad, 6, p 46 
313 Prashna-Upanidhad, 6, p 46 

morţii, cel care le meditează împreună, inseparabile, interdependente, 
păşeşte dincolo de moarte”. 

„Cuvântul OM este nedegradabil. Toate câte există sunt mani- 
festările lui. Trecut, prezent, viitor, totul este OM'*15. 

„Dincolo de cuvinte este cuvântul suprem OM; deşi indivi- 
zibil, acela poate fi împărțit în trei litere, care corespund celor trei 
condiţii ale Sinelui, litera A, litera U şi litera M. Condiţia stare de 
veghe, numită stare materială, corespunde literei A... Condiţia de 
vis, numită stare mentală, corespunde literei U... Starea de somn, 
numită condiţia intelectuală, corespunde literei M... A patra condi- 
ţie a Sinelui corespunde lui OM ca UNU INDIVIZIBIL'5!. 


„„OM este spirit. Totul este OM. OM îngăduie, OM dă semnalul. 
OM începe ceremonia. Toate cântările încep cu OM. Toate imnurile 
încep cu OM. Preotul începe cu OM. Legile lui sunt în numele OM". 


Moise, iniţiator de geniu al deja istoricizatei lumi pământeşti, 
înţelesese că „armonia universală” nu mai însemna nimic şi că se- 
minţiile, ca să poată dura în timp, au nevoie de reguli intransigente, 
de „porunci” care să fie urmate fără crâcnire, pentru a contracara de- 
generescenţele criminale ale istoricizării. A avut nevoie de timp, până 
a se decide să-l spulbere pe OM şi să legitimeze „omul pământesc”, 
deci de vietatea care nu putea fi înfrânată decât cu amenințările cereşti 
ale veşniciei. Şi astfel, „omul pământesc” nu încetează să-şi mai simtă 
sufletul plin de „omul ceresc”, cel care „nu vă cere nimic; bucuraţi-vă, 
el nu cere nimic din ceea ce-i aparţine”, iar o pământenime care se 
bucură de libertate cosmică nu putea fi condusă şi exploatată. În fond, 
asta înseamnă istoricizare: nu o „făptuire stilistică” (termenul aparține 
lui Blaga), ci o osificare în resemnarea de a fi robit şi exploatat. 


314 Prashna-Upanidhad, 6, p 46 

315 Mandookya-Upanishad, p. 59 

31 Mandookya-Upanishad, p. 61 

31 Taittireeya-Upanishad, | — Admonestare, 8, p. 67 

Ursele, malăncile şi urşii de paie. Jocurile cu măşti din ca- 
drul datinilor de iarnă nu înseamnă, aşa cum se ştie, ritualuri „pentru 
alungarea spiritelor rele”, ci o depersonalizare a celor patru tipuri 
de hore ritualice, două solstițiale şi două echinocțiale, din vechime, 
prin care strămoşii neamurilor pământeşti omagiau constelaţiile ce- 
reşti fundamentale, numite şi „Constelaţiile Mamă” („Ursa Mare a 
fost prima Strămoaşă (Marea Mamă) între constelaţiile nordice”*!5), 
pentru că, „pe atunci, Stăpânul Universului a fost în Pădurea celor 
şapte comori şi în Palatul celor cinci luminători. El a fost însoțit de 
numărul infinit al celor sfinte, care radiază lumină infinită, iluminând 
numărului infinit de lumi, observând numărul infinit de fiinţe vii, 
care suferă de durere infinită şi griji”. Pe atunci, când se considera 
că „toate lucrurile revin la Unu'”*% şi când se stăruia în îndemnul 
„priveşte Calea Cerului, aderă la mişcarea astrelor — aceasta e totul... 
Natura cerului este în om, inima omului este cheia”*?!, pentru că „na- 
tura morală a Cerului este omul: mintea omului întruchipează forța 
motrice; Principiul Cerului fiind stabilit, destinul omului este fix", 
Ursa Mare şi Ursa Mică, numite la români, printr-o reminiscență 
scitică, mărturisită de Herodot, şi Carul Mare şi Carul Mic, însemnau 
reperele fundamentale ale conştientizării Timpului, prin Datină, deci 
prin religia care a existat de „la începuturile neamului omenesc” şi pe 
care lisus Hristos a revoluţionat-o, printr-o adevărată revoltă cosmi- 
că, spulberând, cumva, importanţa Timpului — reper al efemerităţii 
în necuprinsul veşniciei, văzută ca o a doua naştere, cea adevărată, 
pentru că, aşa cum scria Augustin, „ceea ce, în prezent, se numeşte 


318 Churchward, Albert, The Signs and Symbols of Primordial Man, London, 1913, p.99 
319 Lao Tse, Texte taoiste, cartea 24, versetele 19 
3 Lao Tse, Texte taoiste, cartea 24, versetele 24 
*1 Lao Tse, Texte taqoiste, cartea 24, versetele 31 
32 Lao Tse, Texte taoiste, cartea 24, versetele 31 

religie creştină a existat la cei vechi şi nu era absentă la începuturile 
neamului omenesc, până la apariţia lui Hristos întrupat, după care 
religia adevărată, care era deja prezentă, a primit numele de religie 
creştină”. Şi mai exista un principiu, preluat splendid de creştinism, 
conform căruia, ca şi în icoanele fundamentale ale creştinismului, „în 
această întâlnire a Fiului şi a Mamei, Divinitatea şi Energia Necreate 
se vor întoarce la rădăcină şi se vor combina în Adevărul original". 

Ştiu că repetatele trimiteri la texte sacre din alte culturi, dar 
toate anterioare „Bibliei”, nedumeresc pe unii şi revoltă pe alţii, şi 
mai ales pe adepţii „contaminărilor folclorice” adică a împrumuturi- 
lor de elemente mitice între neamurile pământeşti, deşi toate cărțile 
religioase ale pământenilor nu sunt decât degenerescenţe şi adaptări 
instituționale ale Cărţii Iniţiale, ale Datinii, în care „legile se cântau, 
ca să nu se uite”, cum spunea Aristotel şi nu numai. lar cartea sacră 
inițială impune, în toate culturile lumii, celebrarea Ursei Mari, iar în 
unele chiar şi ale Ursei Mici, drept aliate ale moşilor din civilizațiile 
polară şi boreală în confruntarea cu Timpul, cele două civilizaţii 
primordiale, inclusiv cea egipteană, ca urmaşă a civilizaţiei boreale, 
locuind „pământul de sub Urse” şi mărturisind, la unison, că „timpul 
a fost ţinut, pentru prima dată, în Egipt, iar anul începea atunci când 
coada Ursei Mari arăta Sudul... Timpul Ursei Mari a fost stelar. A 
urmat timpul lunar sau lunar-stelar, cu douăsprezece luni de câte 
treisprezece zile, fiecare cu câte cinci zile adăugate de Zeița Lună”. 

„Privind la diferite populaţii, din diferite părți ale lumii, toate 
având aceleaşi ceremonii totemice, aceleaşi semne şi simboluri, ace- 
leaşi exprimări în artă, se poate concluziona o origine comună'*%, în 
planul metafizic, nu neapărat în cel etnic, iar ceremoniile închinate 
Ursei Mari, prezente la toate civilizațiile vechi, inclusiv în Datina pe 
care, în mod miraculos, o moştenim, reprezintă o probă de necontestat 


33 Lao Tse, Texte taoiste, cartea 24, versetele 280 
34 Churchward, Albert, The Signs and Symbols of Primordial Man, London, 1913, p. 98 
3 Ibidem, p. 45 

a observaţiei lui Churchward, din moment ce „Ursa Mare a fost Mama 
ciclurilor de vreme... A fost ceasul pentru rotația Soarelui, în jurul 
Polului, în 24 de ore, şi a fost reperul pentru cele patru anotimpuri 
ale anului”, iar „chinezii spun: Atunci când coada Ursei Mari arată 
răsăritul, e primăvară; când arată sudul, e vară; când arată apusul, e 
toamnă; când arată nordul, e iarnă'*%. 

Există, şi în Strabon, o mărturie suficient de difuză, ca să 
fi fost trecută, în general, cu vederea: „Păstorii hyperborei, spune 
Pausaniae, au întemeiat Templul lui Apollo din Delphi; ei trimit, în 
tot anul, daruri la Delos din fructe şi din prima lor recoltă”, dar şi 
„sacrificii de paie”*?. Există, de asemenea, la populaţia Ainu, care, în 
traducere, se numesc „Copiii Ursei”, „copiii care au ieşit din Egipt, 
în vremea în care s-au conceput primul Mit lor Astronomic, cu cele 
şapte stele polare, rotindu-se în jurul Stelei Polare, care reprezentau 
şi şapte Glorii universale — cele Şapte Lumini”, care „încă practică 
unele dintre cele mai vechi ritualuri mitologice astronomice, având 
ursul (Ursa) ca principal totem'*%. „Copiii Ursei”, Ainu, încă mai 
obişnuiesc să sacrifice un urs viu, dar între sacrificiile urşilor de paie, 
practicate şi de chinezi, şi sacrificiul real sau simbolic al unui singur 
urs, există o diferenţă de omagiere, urşii de paie fiind dedicați Ursei 
Mari, iar ursul, inclusiv cel din jocul ursului, Ursei Mici. La noi, prin 
arderea urşilor de paie şi prin ritualul Malanca, aşa cum se joacă la 
Mihoveni, de pildă, presupune un „rege-mag”, cu semnificația de 
Stea Polară sau de Axis Mundi, şi şapte urşi, reprezentând cele şapte 
stele polare ale Ursei Mari din primul Mit Astronomic al omenirii, 
pe când „ţiganul cu ursul” reprezintă o paştişare neroadă după sacri- 
ficiile aduse Ursei Mici, numită la români, prin reminiscență scitică, 
nu doar Carul Mic, ci şi Plugul. 

Ursa Mică figurează, difuz şi mitic, într-o mărturie a lui He- 


3 Ibidem, p. 99 
37 Strabon, Geografia, XI, 6.2 
3% Legge, James, Sacred Books of the East, Oxford, 1879, p. 218 

rodot, care spune că, la sciţii cei vechi, „în ţinutul acesta, pe atunci 
pustiu, s-a ivit un om cu numele Targitos (Targit-Anu, adică Sfântul 
Cer — n. n). Părinţii acestui Targitos — spun ei, povestind lucruri că- 
rora eu nu pot să le dau crezare, dar aşa povestesc ei — ar fi fost Zeus 
şi o fiică a fluviului Borystenes (Nistru — n. n.). O atare obârşie ar fi 
avut, deci, Targitos, iar el, la rândul lui, a avut trei fii, pe Lipoxais, pe 
Arpoxais şi pe Galaxis"*%. Acesta este mitul Ursei Mici, al Plugului, 
pentru că feciorii Sfântului Cer au fost, pe pământurile unei fete de 
lângă Nistru, Lipoxais însemnând Plug de aur, dar şi pământ arat, 
plugar, ţăran (mitul lui Abel deci), Arpoxais însemnând Jug de aur, 
dar şi boi înjugaţi, dar şi crescător de vite (mitul lui Cain, deci), iar 
Galaxis, Proţap de aur, dar şi hoţ de vite. 

Revenind la celebrarea Ursei Mari, care se face, în Bucovina 
şi doar în Bucovina, prin „Malancă” (ritualurile fetei Pământului, 
primăvara, care se numea Maya, ca şi luna în care începea primul an 
nou al omenirii), aceasta înseamnă un obicei agrar, păstrat ca atare 
până prin secolul al XIX-lea, când feciorii obişnuiau, după strânsul 
recoltei, să îşi pună măşti de urşi, făcute din paie, pentru a speria fe- 
tele care se întorceau de la câmp. În fond, datina venea din vremuri 
străveci, toamna fiind celebrată, prin hore ritualice cu măşti şi cu 
ciomege, Mama Glie, deja asaltată de Şarpele Îngheţului. Tocmai 
de aceea, toamna, în toate civilizațiile primordiale, se adunau „tineri 
necăsătoriți şi băieţi din jurul cultului Mama Zeilor, aduşi pentru 
dansul în arme'5%. 

Aglomerate în timpul solstiţial de iarnă, de către creştinism, 
horele ritualice solstițiale de primăvară şi de toamnă, dar şi cele sol- 
stițiale de vară (cu excepţia Nedeilor, între timp îmbrâncite în uitare) 
şi-au pierdut şi semnificaţiile, şi iniţierile, devenind elemente de circ 
rural, în care nu semnificația celebrării mai contează, ci poznele 
jocului şi caraghioslâcul costumaţiilor („Ai văzut, dragă, la Crasna 


39 Herodot, Istorii, IV, V, p. 312 
350 Strabon, Geografia, |, X, 21, p. 441 


147 





Bucovina, în mărturii necunoscute 


>> 


au urşi de paie şi cu aripi de îngeri!””), pentru că nu doar prostia, ci 
şi „creştinismul, neputând înlătura şi extermina din uzul poporului 
nici calendele, precum nici cele mai multe uzanţe păgâneşti, se sili 
măcar a le transfera la idei creştine. Ci silinţa, măcar că foarte sinceră, 
a avut succes numai pe jumătate: calendele, adică colindele noastre, 
păstrară numeroase răsunete mitologice străvechi”*!. 

„Poporul român, în simplitatea sa, nu s-a despărţit de legendele 
păstrate din vechime, nici de mitologia cea filosofică a străbunilor 
săi. Nici barbaria veacurilor trecute, nici năzuinţa cuceritorilor nu i 
le-a putut şterge din inimă, n-a putut să le încurce, să le încuscreze cu 
cele moderne, şi nici creştinismul n-a fost în stare să dezrădăcineze 
reminiscenţa ce a păstrat-o românul pentru zeii mitologiei romane. În 
deşert au stăruit mulţi, sub diverse pretexte, să şteargă din imaginea 
cea vie a românului ţăran aducerea aminte a lui Joe, Mercur, Vinere, 
şi de alţi zei antici, care-şi au adoraţi şi adoratoare mai ales în casele 
românaşilor şi ale româncelor, şi credinţa în zeii cei vechi nu o poţi 
dezrădăcina cu uşurinţă, şi cred că nici nu e de lipsă a o stârpi, când 
aceea nu e stricăcioasă. 

Aşadar, mitologia vechilor şi mai vârtos a străbunilor noştri, 
care însă e încopciată cu cea a mai multor popoare, are pentru noi 
mai mult interes decât pentru orişicare popor european, fiindcă noi 
posedăm o mulţime însemnată de rămăşiţe din ea. Este sfântă datoria 
de a căuta acele rămăşiţe şi de a le feri de noianul timpurilor şi al 
uitării” 5%. 

Chestiile acestea le ştiau toţi cărturarii români de odinioară. 
Chiar şi Sadoveanu scria, în 1947, că toate „cântecele de stea şi cele 
de la piesa populară a irozilor sau vicleimului nu sunt prea vechi: sunt 
literatură religioasă, scrisă cândva şi intrate în circulaţie de curând”, 


55! Silasi, Gregoriu, Dr., Transilvania, Anul VIII, nr. 5 din | martie 1875, p. 5l 

32 Roşu, Teodor, Mitologia sau cunoştinţa despre zeitățile celor vechi, în Amiculu 
Şcoalei, nr. 4 din 28 ianuarie 1861, p. 32 

5% Sadoveanu, Mihail, Oraţia de Anul Nou, în Scânteia, Anul XVI, Nr. 715, 1 ianuarie 
1947, p.1 

„Şi totuşi, această avuţie naţională românească este, azi, mai mult ca 
oricând mai înainte, ameninţată cu etema înmormântare în noianul 
uitării””5%4. De data asta, nu doar bigotismul ne retează rădăcinile, ci 
mai ales penibilul savantlâc folcloric, aflat la cheremul propagandelor 
politice ale vremurilor noastre, în aparentă schimbare. 


a 


Povestea horelor strămoşeşti. Cea mai veche descriere a unei 
hore (cea făcută, cândva, de „vestitul Dedal”, în cinstea Ariadnei, la 
Cnosos,) poate fi găsită în „Iliada” lui Homer, acolo unde sunt pre- 
zente multe din săvârşirile „numeroşilor pelasgi”, cum zice Herodot, 
din Peninsula balcanică, fără de care neamul elinilor nu ar fi devenit 


niciodată atât de puternic: 


„Tineri acolo şi fete bogate în boi o mulțime 
Joacă-mpreună în cerc şi cu mâinile prinse deolaltă. 
Fetele toate au gingaşe rochii de in şi flăcăii 

Bine ţesute veşminte ce scânteie blând ca uleiul 
Ele au conciuri pe cap, frumoasă podoabă de aur, 
Dânşii au săbii de aur la chingă de-argint atârnate 
Joacă ei toţi. Și aici-ndemânatici şi iute s-avântă 
Hora-nvârtind ca o roată de-o-ncearcă cu mâna-i 
Meşter olarul, aici în şiraguri se saltă-mpotrivă. 
Lumea-ndesită înconjură hora cea plină de farmec 
ŞI se desfată privind. De zei luminat cântărețul 
Zice din liră-ntrei ei. Şi-n vreme ce cântecul sună, 
Se-nvârtesc doi ghiduşi, se dau tumba în mijlocul gloatei*6. 


3% Silasi, Gregoriu, Dr., Transilvania, Anul VIII, nr. 5 din 1 martie 1875, pp. 51, 52 
35 Herodot, Istorii, Ed. Ştiinţifică, 1961, 1964, Cartea 1, LVIII 
35 Homer, Iliada, Editura pentru Literatură Universală, 1967, XIX, 581-593 

Herodot şi Pindar, ca şi Strabon, mai târziu, precizau că horele 
acestea făceau parte din ceremoniile totemice ale hyperboreilor, ca 
şi „Imnul Titanilor” (Strabon), deci aparţineau patrimoniului ini- 
țiatic al populațiilor de la nordul Dunării, care „au instrumente din 
munţi” 3%, şi anume scripca, naiul şi cobza**. Iniţial, existau patru 
tipuri de hore, câte unul pentru fiecare anotimp, numit la fel, horă, 
două solstiţiale, de iarnă — jucate în şir sinusoidal, închinate Lunii, şi 
de vară — jucate în cerc, închinate Soarelui, şi două echinocţiale, de 
primăvară — „Brâiele”, jucate în înşiruire lunară (sinusoida prezintă 
fazele Lunii), închinate Fertilităţii şi, implicit, Lunii şi Soarelui („Cu 
bucurie ţi-or da / La primăvară popoarele tale prinosuri de seamă / 
Toate s-or prinde-n ospăț, lirele le-or desfăta. / Hore în zvonul paia- 
nului, strigăt în jur de altare” *%), şi de toamnă — „Bătutele”, închinate 
Rodirii şi, desigur, Soarelui şi Lunii". 


În 1714, domnul de Guys, publicând, la Londra, o carte despre 
Balcani*”?, susținea că toate horele ale popoarelor care le mai păstrează 
sunt de origine valahă, şi exemplifica cu „Matraki sau Hora Valahilor”, 
deşi, prin anul 1700, când de Guys a cules melodiile horelor „valahii” 
reprezentau memoria subconştientă a „pelasgilor”, horele boreazilor 
pătrunzând în Balcani prin generaţiile târzii, pelasgii sau „capetele 
negre”, care au migrat şi spre Asia, dar şi spre Africa (felahii lui 


357 Strabon, Geografia, Ed. Ştiinţifică, 1962, II, XIL. 12,1 

3% Strabon, Geografia, II, X, 16, p. 437 

359 Pindar apud Herodot, Istorii, IV, XXVIII, P. 321 

3 Theognis, Către Apollo, în Antologia poeziei greceşti, p. 44 

31 Herodot, Istorii, IL, LXIII, p. 160 

3% Apud Edward Jones, Lyric Airs: consisting of Specimens of Greek, Albanian, 
Walachian, Turkish, Arabian, Persian, Chinese, and Moorish National Songs and 
Melodies, (being the first selection of the kind ever yet ofjered to the public.) to 
which are added Basses for the Harp, or Piano-Forte. Likewise are subjoined a few 
explanatory notes on the figures and movements of the Modern Greek Dance; with a 
short dissertation on the Origin of the Ancient Greek Music, Printed for the Author, 
London, n. d. [1805] 

Osiris), înființând, mai întâi, Cartagina şi, apoi, Egiptul. „Zicălaşii” 
au cântat, la Gura Humorului şi la Vatra Dornei, „Matraki sau Hora 
Valahilor”, împreună cu câteva melodii moldoveneşti înveşnicite 
de Dimitrie Cantemir, constatând construcția aparent preclasică, de 
tip „romanesca”, a cântecelor primordiale, din care, în fond, s-au 
desprins toate horele popoarelor care mai au astfel de manifestări 
spirituale sacre. 


Dimitrie Cantemir, care cunoştea bine şi spaţiul cultural euro- 
pean, dar şi cel balcanic, avea să scrie că „jocurile sunt la moldoveni 
cu totul altfel decât la celelalte neamuri. Ei nu joacă doi sau patru inşi 
laolaltă, ca la franţuji şi leşi, ci mai mulți roată sau într-un şir lung. 
Altminteri ei nu joacă prea lesne decât la nunţi. Când se prind unul 
de altul de mână şi joacă roată, mergând de la dreapta spre stânga cu 
aceiaşi paşi potriviţi, atunci zic că joacă hora”. 

Peste un secol, aceleaşi tipuri de horă erau descrise de Jean 
Henri Abdolonyme Ubicini**: „Dansatorii, bărbaţi şi femei, se prind 
de mâini şi formează un cerc, în mijlocul căruia se află muzicanţii 
(lăutari); apoi se rotesc, legănându-şi braţele şi îndoind un picior, în 
timp ce, cu celălalt, fac un pas, fie în faţă, fie înapoi, se apropie, rând 
pe rând, şi se îndepărtează de centru, pentru a strânge sau lărgi cer- 
cul. În timpul acestor evoluţii, a căror încetineală şi uniformitate dau 
horei un caracter de indolenţă şi de fatalitate, în completă armonie cu 
specificul melancolic al poporului român, unul dintre lăutari cântă, 
acompaniind dansul. Aceste cântece poartă de asemenea numele de 
hore... 

Există, de asemenea, jocul numit brâu, tot atât de viu şi rapid, 
pe cât este hora de lentă monotonă. Dansatorii se ţin toţi, cu mâna 
stângă, de brâu, iar mâna dreaptă se sprijină pe şi umărul vecinului 


35 Cantemir, Dimitrie, Descrierea Moldovei, Editura Tineretului, Bucureşti, 1967, p. 208 
3 Călători străini despre ţările române în secolul al XIX-lea, Serie nouă, vol. V — 
1847-1851, Bucureşti 2009, pp. 282-285 

lor; ei încep, mai întâi, încet şi, puţin câte puţin, cresc măsura la o 
iuţime de neînchipuit”. 

Mai aproape de noi, în prefața „Caietelor” lui Karol Mikuli, 
publicate la Viena, între anii 1840-1852, Henrich Erlich scria despre 
horirile românilor moldoveni: 


„Dansul cel mai obişnuit în oraşe este Flora. La ţară se joacă 
Hora, jocul de brâu, căluşarii** etc. 

Hora se joacă astfel: dănţuitorii, atât oameni, cât şi femei, al 
căror număr nu este mărginit, se apucă de mână şi formează un cerc, 
unde fiecare poate intra şi ieşi, după plac. Se joacă în rând, îndoind un 
picior, în vreme ce celălalt face un pas înainte sau îndărăt; tot deodată, 
braţele se clatină încet; dănţuitorii se apropie sau întind cercul, tot cu 
acele mişcări, ceea ce dă Horei un oarecare aer de indolenţă şi de o 
lene, care nu se întrerupe decât de către vreun vesel dănţuitor, ce-şi 
manifestă veselia bătând cu piciorul în pământ. Această legănare 
grațioasă se cuvine, mai cu seamă, de a se exprima în muzică; de 
aceea, trebuie să se apese mai mult baterea dintâi a fiecărei măsuri, 
iar a doua, foarte puţin. 

Cu cât mişcările Horei sunt line, egale şi liniştite, întru atât cele 
ale jocului de brâu sunt vioaie şi zgomotoase**; dănţuitorii se ţin, cu 
mâna stângă, de încingătoare, rezemându-se, cu mâna dreaptă, de 
umerii vecinului, şi executând acest dans cu cea mai mare iuţeală. 


Dansul Căluşarilor are o semnificaţie cu totul istorică pentru 
români; ţăranii păstrează în memoria lor fapte confuze din istoria 
vechilor Romani, ai căror urmaşi sunt, şi răpirea Sabinelor este unul 
din înaltele fapte cele mai favorabile ale glorioşilor lor străbuni, al 
căror suvenir ei îl celebrează prin jocul Căluşarilor. Ei aleargă, la 


335 Horele „Căluşarii” erau, de fapt, „Bătute”, precum cele întâlnite de Herodot în Egipt 
şi închinate Soarelui, la care am făcut referire 
3% Jocurile de brâu şi mai vioaie aveau să se numească, ulterior, sârbe 

sunetele fluierului, a viorii şi a cimpoiului, înarmaţi cu emblemele 
anticilor arme romane, măciuci, lăncii, securi, şi sar, strigă, iau poziţii 
războinice, încât, prin aceste mişcări şi prin zăngănitul armelor, ei îşi 
reprezintă suvenirul acestui cavaleresc episod al analelor primitive 
ale Romei antice“. Săptămâna Rusaliilor este cu totul consacrată 
acestui joc al Căluşarilor, care ţine loc de un capitol de istorie”. 


Jocurile de doi şi de patru au pătruns, în Ardeal şi în Bucovina, 
după ocuparea acestor provincii de către austrieci, ca urmare a recru- 
tărilor voluntare, numite „Bărbunc” („„Werbung”), recrutări descrise 
de Eroul Bucovinei, scriitorul lon Grămadă: „Viaţa la Suceava era 
foarte neliniştită, mai ales în zilele de târg, joia şi duminica. Pe piaţă, la 
Bărbunc (Bărbunc înseamnă recrutare şi vine de la cuvântul nemţesc 
Werbung) se auzea cântând muzica, iar lumea năvălea ca la o comedie 
într-acolo. În mijlocul pieţii, se afla masa ofițerului „Bărbuncului”, 
cu o condică lângă dânsul şi cu o lădiţă plină de bani; mai Jos, se afla 
o ladă mare, plină cu chipie ostăşeşti. Primprejur juca o roată din 
cei mai frumoşi şi mai voinici soldaţi minunate jocuri de prin ţări 
străine şi lăudau viaţa de tabără; nu lipseau nici vivandiere frumoase, 
care închinau cu plosca plină de vin la toţi voluntarii recrutaţi şi se 
sărutau cu dânşii. Lumea se ferea de „Bărbunc” ca de foc, dar, totuşi, 
erau unii care cădeau în capcană, căci inimă de piatră să fi avut şi 
tot nu te-ai fi stăpânit când vedeai cum cătanele luau la joc pe cele 
mai frumoase fete din împrejurime, ca să atragă feciori. lar mulți 
dintre aceştia aveau drăguţe şi nu puteau suferi ca ele să joace cu 
cătanele cele străine, de aceea se prindeau şi ei în joc lângă dânsele. 
Jucai un joc, două, apoi doi căprari cât bradul te duceau de subsuori, 
cu vorbe dulci, la o vivandieră, care te cinstea din ploscă şi-ţi dădea 
buzele ei subțiri şi roşii. Ofiţerul îți punea, pe dinapoi, şapca-n cap şi 


347 Originea jocurilor, la Erlich, dar şi la alţi mărturisitori, este fantezistă, în epocă fiind 
total necunoscute ceremoniile totemice ale civilizaţiilor primordiale polară şi boreală, 
în care îşi au rădăcinile 

3% România literară, Nr. 9, 27 februarie 1855 

erai, de acum, vrând-nevrând, cătană la împăratul... În vremea asta, 
vestita bandă a lui Grigore Vindireu Țiganul zicea să-ţi rupă inima, 
iar feciorii, după ce jurau sub steagul cel mare, ce flutura în mijlocul 
pieţei, se cuprindeau de după cap şi cântau din gură, însoţiţi de plânsul 
nevestelor şi al drăguţelor'**. 


Ulterior, jocurile acestea s-au încetățenit, în defavoarea horelor, 
cu excepţia „bătutelor moldoveneşti”, care au fost numite „ruseşti”, 
datorită ritmului mult prea vioi şi nicidecum datorită unor asemănări 
melodice sau coregrafice cu melosul şi dansul slav; iar şi mai târziu, 
în comunism, când primii coregrafi ai viitoarelor ansambluri profesio- 
niste s-au întors de la studii moscovite, a început să se practice „jocul 
în linii”, după moda „Balşoi teatrî”, pe care îl cultivă cu îndărătnicie 
incultura crasă a ţopăitorilor ajunşi, peste noapte, maeştri coregrafi. 


Cam asta ar fi, pe scurt, povestea horelor strămoşeşti, care sunt, 
în fond, rădăcini spirituale ale tuturor neamurilor europene, în ciuda 
faptului că doar noi, românii, datorită unui conservatorism şi admirabil, 
şi condamnabil le-am mai păstrat; dacă ar avea dram de înţelepciune, 
cei care au putere de decizie în ţara aceasta le-ar putea reconstitui, în 
cadrele ceremoniale îndătinate, drept produse culturale de mare interes 
turistic. Din nefericire, la români, „originea, virtutea şi gloria strămoşi- 
lor nu se bucură de nici o preţuire. Ei preţuiesc doar situația prezentă”, 
după cum scria, drept mărturie, după călătoriile prin Moldova, făcute în 
octombrie 1644 şi în octombrie 1646, călugărul italian Marco Bandini 
(1593-1650)%. lar unde înţelepciune nu este nimic nu este. 


3 Grămadă, Ion, De prin anii 1848 şi 1849, în Cartea sângelui, Suceava, 2002, p. 133 
350 Academia Română, Călători străini prin Ţările Române, Bucureşti, 1971, vol. V, 
p. 344 

a 


Muzica, tentaţia dumnezeirii. „recutul se mărturiseşte pu- 
ternic în mine / Şi anticele rune ale zeilor / Scrise cu aurul stelelor 
pe cer / În frumuseţea ierbii se arată din nou” (Voluspo, 61, p. 25) 
prin cântecele fără de asemuire ale lui Ciprian Porumbescu. Nu fără 
egal, ci fără de asemuire, pentru că bardul de la Stupca percepuse, 
poate că din roua dimineţilor, în care odihnesc stelele — rune sacre 
ale primodialității, mărturisirea ancestralului, reverberaţia lui în ce- 
remoniile totemice de mai târziu, vulgarizate de nevoia omenească 
de uşurătate, de lenevie spirituală comodă şi relaxantă. 

Dar „muzica, însoţind dansul, ritmul şi melodia, ne unește 
cu divinitatea prin desfătarea şi, totodată, prin frumuseţea artei”, 
căci „oamenii ating perfecțiunea în imitarea divinității atunci când 
sunt fericiţi” (Strabon, Geografia, II, X, 3, p. 433), iar dacă, în cele 
din urmă, „s-ar găsi cineva, care să-i pună pe toţi oamenii din lume 
să-şi aleagă cele mai bune datini, din câte se află pe pământ, fiecare 
— după o chibzuire îndelungată — le-ar alege pe ale lui, într-atât sunt 
încredințaţi toți că obiceiurile lor sunt cu adevărat cele mai bune” 
(Herodot, Istorii, UI, XXXVIII, p. 241). 

Nu ştiu dacă noi, românii, avem „cele mai bune datini”, dar e 
sigur că limba noastră este singura din lume care mai păstrează această 
relicvă a „datului iniţial” (Guenon, Rene, Simboluri ale ştiinţei sacre, 
p. 18), Datina. lar Ciprian Porumbescu a izbutit, prin muzica lui, să 
curețe „datul iniţial” de toate „degenerescenţele” (Guenon, op. cit., p. 
69), înțelegând instinctual că există o regulă inițială a desfăşurărilor 
armonice, îndepărtările ulterioare nefiind nici pe departe creație, ci 
obişnuinţe din ce în ce mai vulgare şi mai golite de sacralitate. Tre- 
buie refăcută originea mitului, strigă arcuşul pe firele de lumină ale 
VIorii, dar „puţini sunt cei care vor merge mai departe, când ochii li-s 
luminaţi de dragoste” (The Poetic Edda, II, p. 240), desluşind „cele 

trei hore: Orânduiala, Dreptatea şi Pacea... prinse-n rotitoare dansuri” 
(Orfeu, Cele trei hore, în Antologia poeziei greceşti, p. 210), hore 
care „puzderia de legi o cântă, glorifică înţeleptele datini, / cinstite de 
nemuritori slăviţi, cu minunatele glasuri” (Hesiod, Teogonia, p. 5). 


DI 


Folclorul sau desprinderea vulgară din ceremonial. 
Moștenitoare a ceremonialurilor totemice boreale, spiritualitatea 
românească avea să fie spulberată, încetul cu încetul, de folclor, de 
această vulgară desfrunzire definitivă a arborelui cosmic, pe care îl 
reprezenta, în totalitatea lui, totemismul, matrice stilistică absolut 
ignorată de spiritualitatea românească, deși s-a menţinut mimetic și 
încă se mai păstrează, dar din ce în ce mai fără contur, şi astăzi, când 
Datina şi Tradiţia devin doar recuzită banală pentru „marii artiști” 
vocali şi instrumentiști, unul mai ageamiu decât celălalt, dar toţi de 
o înduioşătoare suficiență. Alecsandri intuise, în 1848, că elementele 
disparate, păstrate, fără inițieri, de popor reprezintă „cioburi” dintr- 
un vas care ar putea fi reconstruit şi, tocmai de aceea, îl povăţuia pe 
Iraclie Porumbescu, la Cernăuţi, să adune tot, fără a modifica nici un 
detaliu. Alecsandri, care era fascinat, ca şi mine — de ceva vreme, de 
„Hora Buciumului”, în care intuia o primordialitate ceremonială, avea 
să-şi abandoneze, curând, crezul, în favoarea unui naționalism festiv, 
necesar, poate, în acele vremuri, deşi uneori dragostea exagerată şi 
necondiționată față de propriul neam poate conduce spre deservicii 
devastatoare, cum înţelesese, cândva, şi Dimitrie Cantemir, dar şi, 
mult mai târziu, A. D. Xenopol, care îndemna, de la Putna, în 1871, 
să „nu ne trufim și să nu ne înălțăm peste ceea ce suntem”, dacă ne 
iubim cu adevărat neamul şi vrem să-l slujim cu folos. 

Exagerarea culegătorilor de folclor, în mare majoritate bo- 
ieri sau târgoveţi, fascinaţi de crâmpeie lirice minunate şi pline de 
inefabil, pe care le considerau de sine stătătoare, față de „românul 

născut poet” a condus spre ceea ce religia, pururi ostilă primordia- 
lului, nu izbutise încă să facă: spulberarea ceremonialului. Cântecul 
se dezvelea, încetul cu încetul, dar definitiv, de structurile cosmice 
(„muzica stelelor”, pe care, după cum zicea Pitagora, numai unora 
le era dat să o audă și s-o rostească pentru ceilalţi), pentru a eșua în 
cioburile cuvintelor, în „„vană literatură” alterată de trecerea vremurilor 
neinițiatice şi individualizată în „păstrători” de înstrăinare, identificaţi 
aiurea prin lumea satelor, ai căror exponenţi deveniseră, peste noapte, 
o adevărată pleiadă secretă de „înţelepți” ai spiritului ancestral. Un 
prim efect nociv a fost acela al confuziei: colinde străvechi, precum 
„Mioriţa”, „Meşterul Manole” sau „Toma a lui Moş”, au căpătat 
statut de „cântece bătrâneşti”, în înţelesul de balade, iar inițiatorul 
în totemism, Marele Păstor (lisus fiind ultimul „Mare Păstor”) fiind 
vulgarizat până la a fi confundat alegoric cu transhumantul proprie- 
tar de turme, care „face brânză bună”, în ciuda faptului că încă mai 
supravieţuiau texte sacre străvechi, în care Luna („„a zmeilor mireasă, / 
a codrilor crăiasă, / iese, seara, în amurg, / paşte cerbii sus, pe ciung”), 
determinant al timpului (calendarului) lunar-stelar, face trei „cașuri”, 
pe care le păstrează în apa rece a izvoarelor (apa fiind concreteţea 
Veşnicului), drept trei nivele iniţiatice (ceruri subpământene), toate 
în strânsă legătură cu „zmeul” (Constelația Dragonului, care arată 
Nordul şi, tocmai de aceea, însemna o personificare a înghețului 
— „lanţurile” sfinților Dimitrie și Gheorghe din creștinism, care se 
substituie ancestralelor ceremonii „intrarea / ieşirea Şarpelui în / din 
pământ”). Dar mitul şi ceremonialul dispar definitiv, iar acest ultim 
ciob, aflat de poetul T. Robeanu la Câmpulung Moldovenesc, este 
aruncat la gunoiul ignoranței, atunci când un cântăreț bisericesc din 
urbe substituie Lunii pe fata lui Petru Rareș, Alexandru Voievidca 
închipuindu-și că tezaurizează un „cântec bătrânesc” şi nicidecum 
un fals iresponsabil al vremuirii vremurilor. 

Şi încă era bine, atunci când doar culegătorii de falsă 
„înțelepciune populară” băteau şleaurile, fără să ştie prea bine ce ca- 

ută. Răul începe abia odată cu apariția „artiștilor profesionişti”, care 
aveau să pună mai presus propria lor imagine şi falsul „autentic” al 
portului și al graiului — ca să nu mai vorbesc de falsurile melodice, 
care individualizau „vetre folclorice”, deși cântecul și jocul, drept 
concreteți ale ceremoniilor totemice străvechi, aveau o unitate și 
discursivă, şi ritualică. Nunta, de pildă, însemna un ceremonial 
inițiatic riguros respectat melodic şi coregrafic (o confirmă și orațiile); 
strânsura, inclusiv cea a hramurilor, cuprindea un alt repertoriu; totul 
însemna sacralitate, într-un discurs ceremonialic bine conservat, până 
la a se produce harababura „artistică” a folclorului, o harababură care 
poate fi considerată drept o manelizare generalizată a moştenirilor 
spirituale străvechi. 

Goana după imagine individuală glorioasă, pe fondul unei 
dezarmante inculturi, a determinat spulberarea construcțiilor mu- 
zicale în şase părți (şi Pindar le confirmă vechimea boreală), în 
favoarea banalităților de tip strofă-refren, lesne de acceptat de firea 
petrecăreață a înstrăinaţilor de tot şi de toate. Și mai există, mai ales 
acum, importanța desuetă a personajelor beneficiare de obediență 
(naşii, socrii, mirii etc.), care devastează orice urmă de ceremonial, 
pentru plăceri lesnicioase şi desuete. Că se pierd, astfel, nu doar 
oportunități pentru turismul cultural (toate neamurile europene şi-ar 
putea regăsi rădăcinile în ceremonialurile păstrate, până mai adineaori, 
de români), ci şi o specificitate identitară, pe care cu siguranță nu o 
mai merităm. Ca să nu mai vorbesc de colindele multimilenare, în 
care doar ritmicităţile armonice mai supraviețuiesc, textele străvechi, 
considerate „curvăsăreşti şi drăceşti” de către ierarhi, fiind „înlocuite 
cu texte inspirate ierarhilor noștri de către Duhul Sfânt”, cu consecința 
că vifleimurile, prin care episcopul Caransebeşului, loan Tomici, ne 
deposeda de colinde, „fac bine şi celor care le cântă, şi celor care le 
ascultă”, noutatea retrogradă cea mai penibilă în falsificarea ceremo- 
nialului totemic reprezentându-l „priceasna”, această contrafacere 
bigotă şi încălcătoare de reguli bisericești, pe care o promovează, din 

ce în ce mai agresiv, epavele „profesionismului” artistic ale „folclo- 
rului nou” de până de curând. 

Stavilă nu se mai poate pune şi nimic nu mai poate fi salvat, 
chiar dacă mai există luptători cu morile de vânt ale prostiei genera- 
lizate, atât de agresivă în parvenitismul ei agresiv. Din păcate. 


DI 


Colindele străvechi şi „cântările dumnezeieşti”. Colindele 
Datinii iniţiale însemnau cântări şi hore cu măşti echinocţiale de 
primăvară, închinate Soarelui, Lunii şi Mamei Tera, adică Naturii, 
care reînvia în primăvară, sub numele universal de Maya (luna mai), 
ceremoniile maiale, descrise de Strabon, în baza consemnărilor 
istoricilor vechi Hecateu Abderida şi Diodor Sicul, în care şapte fe- 
cioare, simbolizând constelația dominatoare în această lună, Lebăda, 
fermecau lumea cu cântările lor. Poeţii greci susțineau că în templele 
Soarelui fusese admis „Tracul Pean, cu ierburile şi cântecele lui vin- 
decătoare” (Proclos din Lycia), iar Strabon completa, susţinând că 
„paianele” respective se mai numesc şi „Imnele Titanilor”, ştiute ca 
atare din vremurile în care hiperboreii veneau la Delos, ca să aducă 
daruri şi jertfe Soarelui, printre jertfe numărându-se şi simbolul Ursei 
Mari, ursul de paie, pe care îl incendiau. În timp, informaţiile acestea 
s-au pierdut, dar cântecele Datinii străvechi supravieţuiau la români 
şi la aromâni, provocând mânia bisericilor creştine care interferau 
în Ardeal. 

Ca ofensivă împotriva colindelor au fost, începând cu anul 
1552, mai întâi plângerile preoților şi pastorilor, precum cea a lui G. 
Heltai, care susținea, în 1552, că „în Ardeal, îndată după ziua naşterii 
Domnului nostru Isus Hristos se începe marele praznic al Diavolu- 
lui „Regelo het” (săptămâna colindării), peste un secol fiind rândul 
pastorului Andeas Mathesius, din Cergăul Mic, Alba, care îşi pâra 
enoriaşii că încă mai „practică acest colindat desfrânat, mâncând şi 

bând, precum şi cântând româneşte colindele lor nelegiuite”, şi că, 
înainte de Crăciun, „nu au altă grijă mai mare decât aceea de a se 
întruni şi a învăţa cântece drăceşti”55!, adică nevinovatele colinde. Dar 
cum astfel de plângeri întâmpinau, de regulă, indiferența autorităţilor, 
anevoie au găsit bisericile Ardealului soluţia contracarării colindelor 
străvechi. Abia pe la începutul secolului al XIX-lea se pot afla, atestate 
ca atare, primele cântece de stea şi vifleimuri, menite să înlocuiască 
mult blamatele colinde, numite aşa spre sfârşitul secolului, datorită 
celor două teme, steaua urmată de magi, şi naşterea Domnului, am- 
bele vechi, dar prezentate într-un epic tranşant creştin, chiar dacă, 
anterior, jocurilor cu măşti îndătinate (mălăncile) li se replicase cu un 
teatru popular creştin, „Lrozii”, atestat ca atare, în secolul al XVII-lea 
(mărturia lui Paul de Alep), în Joia Mare, de dinaintea Paştelui, dar 
şi de Crăciun, în locurile cu datini străvechi. 

Colindele Datinii înseamnă, ca şi cântecele de stea şi vifleimu- 
rile creaţii culte, inițiatice, şi nicidecum „creaţii populare”. Nu doar 
un filosof al culturii de talia lui Rene Guenon, ci chiar şi folcloristul 
român Bernea înţelesese că acest „loc spiritual”, în care „datina vine 
din ce este dat, gata făcut şi constatat obiectiv”5?, se moşteneşte 
şi degenerează inițiatic prin tradiţie. Tot aşa, şi cântecele de stea şi 
vifleimurile înseamnă creaţii culte, cu rol mai curând persuasiv de- 
cât inițiatic, create de biserici, în prima parte a secolului al XIX-lea 
(probabil că şi spre sfârşitul secolului anterior, dar dovezi nu există, 
tipăriturile româneşti fiind puţine şi fără legătură cu cântările). 

În 1815, când apărea, la Buda, cartea lui loan Tincovici, „Cân- 
tări dumnezeieşti”, din cele opt cântări riguros bisericeşti, închinate 
naşterii lui Hristos, una, care începe cu versul „O, ce veste minunată” 
(p. 8), avea să devină, în timp, o bijuterie de „cântec dumnezeiesc” de 
Crăciun, prin succesive rescrieri epice şi muzicale bisericeşti, şi-abia 


5! Bîrlea, Ovidiu, Folclorul românesc, |, Minerva 1981, p. 267 
352 Bernea, Ernest, Introducere teoretică la studiul obiceiurilor, în „Revista de etnologie 
şi folclor”, nr. 5/1968 

în secolul al XIX-lea, prin aranjamente şi compoziţii, făcute de cei 
mai buni compozitori români al vremii: 


O, ce veste minunată 

În Vitleem ni se arată 

Că a născut prunc din Duhul Sfânt 
Fecioara Maria. 


Mergând Iosif cu Maria 
În Vifleem a se scrie, 
Într-un sălaş, lângă oraş, 
Au născut pe Hristos. 


Pe fiul cel din vecie, 

Ce l-a trimis Tatăl mie, 

Ea55 să-l nască, el să-l crească 
Să ne mântuiască. 


Păstorii văzând o zare 
Din ceri o lumină mare, 
Ei fluiera, îngerii cânta 
Cu toţi se bucura. 


După o stea luminoasă 

Dintre celelalte aleasă 

Trei crai mergeau, daruri duceau, 
În genunchi au căzut. 


Acelora să urmăm, 
Credincioşii să strigăm: 


353 În carte, ca şi la Thomici, cred că e o greşeală de culegere, pentru că nu Iosif (el să-l 
nască), ci Maria l-a născut pe lisus, losif crescându-l ca pe fiul său. 

Mărire ţie, celui din vecie, 
Puternice Doamne! 


Deşi rudimentar, la o primă vedere, doar acest text poetic, din 
opt închinate Naşterii Domnului, respectă „limbajul ritmicităţiui”, 
specific colindei, în care versurile de 7-8 silabe alternează ritmic cu 
versurile de 4 silabe (precum în „Mioriţa”, cel mai frumos colind al 
omenirii), versul 3 din fiecare strofă a lui Tincovici fiind format, de 
fapt, din două versuri („Într-un sălaş, / Lângă oraş” etc.), urmate de 
un vers liber, dar care ar trebui să rimeze cu versul liber din strofa 
următoare. 

Peste doisprezece ani, în 1827, în tipografia Universităţii din 
Pesta, protopresviterul Caransebeşului şi asesorul consistorial loan 
Thomici (în nota tipografiei este trecut Joannes Theodorovits) pu- 
blica „Scurte învățături pentru creşterea şi buna purtare a tinerimii 
române, precum şi nişte alese cântări bisericeşti, şi unele cuvioase 
şi desfătătoare lumeşti”, carte în care preia, după obiceiul vremii, şi 
„cântări dumnezeieşti” mai vechi, inclusiv psalmi de-ai lui David, pe 
care îi adaptează, dar cu mai multă pricepere decât loan Tincovici. 
Ioan Thomici leagă unele cântece de stea de „Irozi”, loan Slavici şi 
George Coşbuc mărturisind, mai târziu că acesta era obiceiul prin 
satele naşterii lor: ceata „Irozilor” îşi începea ritualul cu un cântec de 
stea, pe care Thomici îl numise „Cântecul cu steaua la ziua Naşterii 
lui lisus Hristos”. Dar, înainte de a trece la relatări mai amănunțite, să 
vedem cum arătau „O, ce veste minunată” şi „Veste nouă şi minunată”, 
cântări pe care le rescrisese protopopul ortodox al Caransebeşului 
(„protopresviter” înseamnă o delimitare de catolicism). În ordinea 
paginilor, „Veste nouă şi minunată” (pp. 105-107) înseamnă prima 
variantă a înaltului ierarh: 


Veste nouă şi minunată: 
Astăzi Maria cea preacurată 

Născutu-l-au în Vifleem 
Maria preacurată. 


Nu în curte împărătească, 
Ci în iesle dobitocească, 
În peşteră, în pustie, 

Tot omul să ştie 


Că e Dumnezeu adevărat 
Care pentru noi s-a întrupat. 
Născutu-l-a Fecioriţa, 
Prunc mic l-a scăldat 


Şi-n braţele sale-l ţine, 

Şi aşa din gură-i grăieşte: 
Dormiţi, odihneşte, 

Şi curând mi-ţi creşte, 
Prea dulce fiule! 


Pe tine te laudă heruvimii, 
Pe tine te laudă serafimii 
Cu neîncetate glasuri, 
Întreite sfinte! 


O, Isuse Doamne, 
Unde vei fi tu singur 
la-mă şi pe mine 

Să fiu lângă tine! 


De acum, până-n vecie, 
Mila Domnului să fie: 
Fiţi oaspeţi cu veselie 
Şi cu bucurie! 

Fără a renunţa la această variantă, care, şi prozodic, şi ca me- 
saj, dar şi ca înlocuitor de colindă îndătinată este sub cea scrisă de 
Ioan Tincovici, Thomici încearcă şi varianta „O, ce veste minunată” 
(pp. 107,108), pe care o plagiază, în interesul şi întru slava bisericii 
adevărate: 


O, ce veste minunată 

În Vifleem se arată 

C-a născut prunc din duhul sfânt 
Fecioara curată. 


Mergând Iosif cu Maria 
În Vifleem a se scria, 
Într-un sălaş, lângă oraş, 
A născut pe Hristos, 


Pe fiul cel din vecie 

Ce l-a trimis Tatăl mie, 

Ea să-l nască, el să-l crească 
Să ne mântuiască. 


Păstorii văzând o zare 
Din ceriu o luminare, 

Ei fluierau, îngerii cântau, 
Cu toţii se bucurau. 


După o stea luminoasă 
Dintre altele aleasă, 
Trei crai mergeau 
Daruri aduceau, 

În genunchi căzând. 

Acelora să urmăm, 
Credincioşii să strigăm: 
Mărire ţie, celui din vecie, 
Puternice Doamne! 


Biserica ortodoxă din Ardeal abia începuse să-şi facă un patri- 
moniu de „cântece dumnezeieşti”, menite înlocuirii colindelor Datinii 
străvechi, aşa că autorii nu contau ca individualităţi, chiar dacă îşi 
semnau cărţile, ci cântecele, care nu mai aparţineau celor ce le-au 
creat, ci bisericii şi, în cele din urmă, enoriaşilor. 

Protopopul Caransebeşului şi consilierul consistorial Thomici 
înjghebase cântări pentru toate ritualurile străvechi, inclusiv pentru 
cele de nuntă, la care stăruia parabola vânării de timp (vânarea că- 
prioarei) de către „fiul de împărat” (ceresc, deci creştin, după cum 
observa şi Cantemir). Pentru astfel de ceremonii, loan Thomici a 
scris „La un ospăț sau nuntă” (pp. 87-93), cântec devenit, ulterior, 
„colindă creştină”, pe care Alexandru Voievidca avea să o culeagă 
din Bucovina, sub titlul „Gana Galileii” şi sub alte titluri denaturate 
(„Cana Calileii”) de pronunțţii. S-a mai întâmplat şi cu colinde vechi, 
care s-au transformat în oraţii de nuntă şi invers. Din această oraţie 
de nuntă voi transcrie doar o pagină, lămuritoare pentru epicul direct 
al „cântecelor dumnezeieşti”, total diferit de alegoriile tulburătoare 
ale colindelor Datinii: 


„Cel făr” de început şi făr” de sfârşit 
Fost-au Dumnezeu cuvânt în 
Cana-Galileului, 

Că vrând nuntă a se face 

Precum lui Dumnezeu place, 
Cana-Galileului, 

La nuntă ce s-au aflat, 
Fost-au şi Isus chemat, 
Cana-Galileului, 

Isus şi cu Muma sa, 
Fiind gata şi masa, 
Cana-Galileului, 


La masă şezând şi bând, 
Băutura n-ajungând, 
Cana-Galileului”... etc. 


Pentru seara Naşterii Domnului, loan Thomici recomanda 
„Irozii” (pp. 98-102), cu preambulul „Cântecul cu steaua la ziua 
Naşterii lui lisus Hristos”. Ierarhul ardelean sfătuia, înainte de toate, 
cum trebuie să se comporte „cântătorii”, şi ca îmbrăcăminte, şi ca 
atitudine, în astfel de împrejurări şi doar acolo „unde este datina” 
colindatului. Cântecului lui de stea, adaptat, în 1849, de Procopie 
Pătruţ, printr-o formulă epică asemănătoare, dar esenţializată, merită 
transcrierea integrală: 


„Cântări cu steaua, la ziua naşterii lui Isus Hristos 


Trei crai de la Răsărit 
Cu steaua au călătorit, 
Când în cale purcedea, 
Steaua-nainte mergea, 
Iar când sta de odihnea, 
Steaua încă aştepta. 


Şi-n Ierusalim s-au dus 


Şi steaua li s-a ascuns 
Şi le-a fost lor de-ntrebat 

De naştere de împărat: 
Unde ştiţi că s-a născut 
Crai micuţel de curând? 


Steaua am văzut la răsărit, 
După dânsa am venit. 

Iar Irod împărat 

Foarte rău s-a mâniat, 
Mulţi coconi el a tăiat 

Ca un tiran nestâmpărat. 


Vifleemul se întrista, 
Mumele se tânguia. 

O, naştere fericită, 
Fos-ai lui Irod urâtă 
Temându-şi a sa domnie, 
Să scape de-mpărăţie. 


De acum, până-n vecie, 
Mila Domnului să fie!”. 


Un alt cântec de stea, „Steaua de sus răsare” (pp. 109-112), tot 
ca variantă, probabil anterioară şi preluată de Thomici, spune astfel: 


„Steaua de sus răsare 
Cu o taină mare: 
Steaua străluceşte, 
Pe Hristos vestește. 


Steaua îşi dă rază, 
Pe Maria luminează 
Şi Mariei grăiesc 
Grai dumnezeiesc: 

Tu eşti cea prorocită, 
De Valaam vestită, 
Că de când pământul 
L-a născut cuvântul, 


Şi făr” de aceasta, 

N-a născut Preacurata, 
Născu pe Hristos 
Lumii de folos. 


O, stea prea luminoasă, 
Din toate aleasă, 

Cu a ta ivire 

Ne înveţi tocmire 


Şi nouă ne scrie 
În astronomie 

Că s-a născut, Jos, 
Împăratul Hristos, 


În cetatea lui David 
Pildă arătând, 

Şi dacă-au zărit, 
Au călătorit 


Trei crai de la răsărit 
În Vifleem au venit 
Şi îndată au aflat 

Pe cel ce au căutat 


Şi 1 s-au închinat 
Ca unui împărat; 

Daruri în mâini ţiind, 
Şi lui Hristos cântând: 


Cocoane împărate 

Şi prea luminate!, 

Ştim de unde eşti venit, 
Cel în Treime mărit, 


În ce chip ai venit, 

Şi din Fecioară te-ai ivit; 
Din Fecioară curată 

ŞI prea nevinovată, 

Deci te rugăm ca să primeşti 
De la noi daruri lumești”. 


Urmează „lrozii”, spectacol care începe cu dialogul dintre 
Irod şi Melchior, text lung şi stufos, pe care l-am reprodus, în cartea 
„Vechi colinde bucovinene” după cele două consemnări ale lui |. G. 
Sbiera, şi nu-l mai transcriu şi aici. Cum nu voi transcrie nici alte 
„cântări”, care nu respectau ritmicităţile repetate ale colindului şi care 
denaturau agresiv mesajul ancestral şi, tocmai de aceea, s-au pierdut, 
deşi textele au rămas în vechile tipărituri bisericeşti (de pildă, „Veniţi 
astăzi credincioşi”, pp. 102-104). 

Există, în finalul acestor cântări, şi o „Oraţie către ai casei” (pp. 
112, 113), dovadă că tinerii „cântători” erau pregătiţi de către cantorii 
bisericeşti, din porunca ierarhilor, să umble pe la casele gospodarilor, 
cu „Lrozii” şi cu „cântecele dumnezeieşti”, compuse pentru a înlocui 
„satanicele cântări”, care erau colindele. Nimeni nu-şi punea problema 
Şi, din păcate, nu şi-o pune nici acum dacă, odată cu aceste străvechi 
cântări, noi nu contribuiam cumva şi la ştergerea ultimelor urme ale 
memoriei tuturor strămoşilor neamurilor europene, inclusiv ai noştri. 
N-aţi văzut, de curând, la „Bucovina Rock Castle”, când o trupă din 

Suedia sosea cu alegorii ale morţii şi învierii timpului în Capricorn, 
după Datina civilizaţiei polare, cât de violent s-au manifestat dog- 
maticii agresivi ai îndobitocirii urmaşilor? 

„Oraţia către ai casei”, ulterior versificată cu meşteşug, spune: 


„Cinstite jupâne (sau domnule), oblăduitorule al casei acesteia, 
deoarece am ajuns a serba un mister (în text: o mistirie —n. n.) foarte 
mare ca acesta, cu credinţă te închină celui ce s-a născut astăzi, Soa- 
relui dreptăţii*s“, ce a răsărit din pântecele Fecioarei Mariei, şi nouă, 
celor ce şedem întru întuneric şi în umbra morţii, s-a arătat; şi din 
călduroasă inimă să mulţumeşti, cu toţi ai casei domniei tale, pentru 
multa şi nemăsurata milă, ce a făcut cu noi Împăratul Dumnezeu, de 
a înnoit firea noastră cea căzută cu naşterea sa; căruia şi eu mă rog ca 
unui născut Fiul lui Dumnezeu şi Dumnezeu adevărat, ca să dăruiască 
pace, sănătate şi viaţă îndelungată Domnie tale şi la tot cuprinsul casei 
Domniei tale, şi Naşterea lui Isus Hristos să vă fie cu folos, Amin!”. 


Am insistat pe aceste mărturii din anii 1815 şi 1827, care pro- 
bează că toate „cântări dumnezeieşti”, ulterior numite cântece de stea 
şi vifleimuri (vifleemuri), nu pot fi confundate cu colindele Datinii 
străvechi. Alcătuite târziu de călugări şi şlefuite de alţi autori, aleşi tot 
din rândurile călugărilor, apoi, între 1880-1930, aduse la perfecţiune 
de compozitori români celebri, „cântările dumnezeieşti” s-au impus, 
odată cu creşterea fiecărei generaţii de învăţăcei, drept folclor. Nu 
drept colinde, chiar dacă s-au substituit acestora, acaparându-le şi 
numele, ci drept folclor şi, din ce în ce mai rar, drept „cântări dum- 
nezeieşti”, folosite şi în ritualica bisericească. 

Dumnezeu e Unu şi acelaşi, dintotdeauna şi pentru totdeauna. 
Doar ritualurile şi profiturile pământeşti ale celor care i se tot sub- 
stituie diferă. Şi colindele, şi „cântările dumnezeieşti” doar pe Unu 


3% Sintagma aparţine lui Augustin, care spunea că religia pe care o numim creştinism 
a existat dintotdeauna şi că Iisus nu s-a arătat drept Soarele dreptăţii. 

îl celebrează. Cu o diferenţă: în colinde încă mai vibrează strămoşii 
neamurilor europene, iar în „cântecele dumnezeieşti”, doar strămoşii 
neamurilor semitice. Şi pentru că am vrut să aud şi sufletele alor mei, 
interzise de dogmatismul ortodox, am pregătit câteva concerte de 
colinde şi „cântece dumnezeieşti” ale „Zicălaşilor”, cu speranţa că, 
ajutat de Petrică Oloieru, Răzvan Mitoceanu, Mihăiţă Cotos, Adrian 
Pulpă, Narcis Rotaru şi Ionuţ Chitic, voi putea desluşi între arhaic 
şi contrafaceri. Cu precizarea că arhaic nu înseamnă similarități cu 
manifestările triburilor sălbatice de astăzi, din pustietățile globului 
pământesc, ci profunzimi metafizice la care omenirea rareori mai 
poate ajunge şi râvni. 


DI 


Secretele muzicii şi ale dansurilor valahe. Două dintre cân- 
tecele moldoveneşti ale lui Dimitrie Cantemir, păstrate şi readuse în 
memorie de către turci, în cadrul unui concert susţinut de muzicieni 
turci şi europeni, întru cinstirea vie şi demnă a „prințului cărturarilor, 
cărturar al prinților”, cum îl numea Nicolae Iorga, m-au contrariat 
şi m-au obligat să înţeleg că doar acolo, la răscrucea anilor 1700, 
trebuie căutată şi răscrucea Datinii, deci a datului primordial. Cele 
două cântece, pe care Cantemir le-a notat drept „syrba din Moldova” 
(şi nu sârba, termen pe care îl cunoştea, pentru că „syrba” însemna, 
în araba veche, „la brâu” sau „de-a brâu'”%5, cum se numeau horele 
ritmate româneşti) şi „gioc de nuntă din Moldova”, care încă se mai 
păstrează prin Bucovina, sub numele de „Ciobănaşul”, par, la prima 
vedere, folclor, deşi sunt hore ale ceremoniilor ritualice totemice, 


355 „Există, de asemenea, jocul numit brâu, tot atât de viu şi rapid, pe cât este hora de 
lentă şi monotonă. Dansatorii se ţin toți, cu mâna stângă, de brâu, iar mâna dreaptă 
se sprijină pe umărul vecinului lor; ei încep, mai întâi, încet şi, puțin câte puțin, cresc 
măsura la o iuţime de neînchipuit” — Ubicini, Jean Henri Abdolonyme, în Călători 
străini despre ţările române în secolul al XTĂ-lea, Serie nouă, vol. V — 1847-1851, 
Bucureşti 2009, pp. 282-285 

deci ale datului primordial. Ambele melodii vizualizează, îți obligă 
imaginaţia să stabilească anumite contururi, din perspectiva epocii 
noastre, şi nu din cea a vremii lor, care perspectivă târzie este, după 
spusa lui Lucian Blaga, greşită şi falsificatoare. Dacă ascultați „syrba” 
lui Cantemir, fără voie veţi vizualiza, din perspectiva timpului nostru, 
o străveche petrecere românească, întreruptă, în bătăile accelerate ale 
inimii, de sunetul de alarmă al buciumului, iar după încetarea alarmei, 
petrecerea este dusă până la capăt. 


Trebuie să precizez că, datorită „Zicălaşilor”, am mai auzit 
melodia aceasta, anterioară anului 1700, dar încredinţată nouă, în 
1852, de Karol Mikuli, în două hore distincte: prima, menționată des 
de Alecsandri, care vedea în ea un ceva ancestral, „Hora Buciumul”, 
iar a doua (partea de început a cântecului lui Cantemir, reluată la final), 
sub titlul „Soarele, în vârf de munte”. Făcând analogia, am început 
să înţeleg, dar ca să nu pară că mă pripesc în supoziţii, am citit, din 
nou, dar cu mai multă atenţie studiul unuia dintre primii autori ai 
muzicii universale, Edward Jones, care, până în 1804, când îşi publica 
studiul*5%, adunase numeroase mărturii eline, începând cu Cadmus, 
anterior naşterii lui Hristos cu 1519 ani, şi terminând cu Timotheus, 
anterior doar cu 357 de ani, lista mărturisitorilor incluzându-i pe 
Orpheus, Epumolpus, Museus, Hesiod, Momer, Tyrteus, Terpander, 
Susarion, Thespis, Alceus şi Simonides. 


Jones, folosindu-se de o cartea, publicată în 1714 de Domnul de 
Guys (Sentimental Journey through Greece), din care preia şi partitu- 
rile pentru trei dansuri valahe, încredinţează vremii descrierea horei, 


35 Edward Jones, Lyric Airs: consisting of Specimens of Greek, Albanian, Walachian, 
Turkish, Arabian, Persian, Chinese, and Moorish National Songs and Melodies; (being 
the first selection of the kind ever yet offered to the public:) to which are added Basses 
for the Harp, or Piano-Forte. Likewise are subjoined a few explanatory notes on the 
figures and movements of the Modern Greek Dance; with a short dissertation on the 
Origin of the Ancient Greek Music, Printed for the Author, London, n. d. [1805] 

pe care de Guys o considera ca fiind un „dans mai puţin variat, atât 
în figuri, cât şi în pas, decât dansul precedent (unul grecesc —n. n.), 
cu care se aseamănă puţin. Mişcarea este lentă şi executată cu multă 
precizie. Dansatorii se ţin de mâini, iar partea cea mai importantă a 
lor este consacrarea timpului cu cadenţa picioarelor, în rotire, iar la 
întoarcerea spre dreapta băteau cadenţa cu piciorul stâng, pe când la 
întoarcerea spre stânga, cu piciorul drept. Mai întâi băteau o dată, apoi 
de două ori, dublând, şi, desprinzând mâinile, bat din palme; după 
care, mişcarea este mai rapidă, dansatorii bătând timpii de trei ori, 
atât cu picioarele, cât şi cu mâinile” (Edward Jones, în Introduction, 
p. 2, The Wallachian Dance). 

Din alte mărturii vechi şi, mai ales, din studiul lui Carl Engels, 
se pot identifica mici confuzii în textul lui de Guys: bătutul cadenţei, 
„0 dată, apoi de două ori” ţine de specificul horei, care începe cu 
flexarea genunchiului (cu corespondenţa unei secunde mărite), ur- 
mată de doi paşi (cu corespondenţa celor două secunde micşorate), 
un specific al horei care se regăseşte în dansurilor celor mai multe 
dintre popoarele europene, ba chiar şi la turci, arabi şi evrei; tot aşa, 
cele trei bătăi, care anunţau/comandau accelerarea ritmului horei erau 
consecinţa frazelor melodice scurte, care se reluau, ca melodie de horă 
de sine stătătoare, mai repede, în fiecare nouă reluare. 

Chestiunile acestea, deşi importante, sunt trecute în planul doi 
de o altă observaţie a lui de Guys, şi anume aceea care susține că 
„dansurile candiene şi valahe sunt foarte vechi, în ţările din care nu- 
mele lor sunt împrumutate”, Edward Jones concluzionând, pe fondul 
unei ample analize a mitologiei greceşti, că „muzica este adevărata 
limbă a naturii (Pytagora spunea că muzica e limbajul stelelor de pe 
cer — n. n.). De aici rezultă acea constanţă, de-a lungul veacurilor, în 
utilizarea aceluiaşi tip de dans, adoptat de fiecare naţiune într-o ase- 
menea măsură, încât, în cele din urmă, dansurile îşi primesc numele 
naţiunii care le practică. În fiecare dintre aceste dansuri, vom găsi 
infailibil mişcările fizice care corespund cu silabele lungi şi scurte şi 

cu picioarele metrice; este suficient să le respectăm şi să le folosim, 
ceea ce nu este o problemă dificilă” (p. 19). Conştient că „grecii au 
fost iniţiaţi în primele elemente ale înţelepciunii şi ştiinţei de către 
egipteni şi fenicieni”, preluând de la aceştia şi „cultul strămoşilor”, 
Jones vorbeşte şi despre unica preluare, cea a celor „doisprezece zei, 
ale căror nume le atribuie celor douăsprezece luni” (p. 19), dar omite 
uriaşul fond spiritual pelasg* din Balcani*5, care, după cum o spune 
şi Herodot, i-a consolidat ca mare popor, dar şi ca iniţiaţi în astral (în 
fond, şi egipteni, ca felahi care îşi cinsteau cei 246 de piromis, stră- 
buni pelasgi, plecaţi din capitala Hyperoreei, Piroboridava, ale cărei 
ruine se mai zăresc pe lângă Tecuci), în ciuda faptului că ei, vechii 
elini, au vulgarizat religia astrală, transformând în personaje „Roata 
Cerului” înstelat (Ur-Anu, în Uranus), Cerul Apropiat al zilei (Deaus, 
în Zeus) şi Cerul Îndepărtat şi întunecat, Cerul Timp (Cernunos, în 
Cronos), dar nu şi ceremoniile totemice, pe care le-au transformat 
în „mistere”, cele mai apropiate de Datină fiind Misterele Eleusine. 

Am recurs la această scurtă argumentare a relaţiei dintre viaţa 
pământească şi viaţa cerească, prin ceremonii totemice („logodna 
cosmică” este, în fond, relaţionarea dintre efemer şi etern, dintre 
particular şi universal, dintre viaţă şi moarte, precum în „Mioriţa”, 
cum sesiza, primul, Jules Michelet), pentru a vă atrage atenţia asupra 
faptului că în toate istoriile muzicale europene din veacurile XVIII şi 
XIX, muzica şi dansul nu însemnau nişte banale producţii folclorice, 


35 „Parcurgeţi baladele culese de Alecsandri şi vă veţi găsi în plină mitologie. Soarele 
vă va apare, ca pe vremea lui Ovidiu, sub aspectul unui tânăr cu cosițe aurii, purtat 
într-un car tras de nouă bidivii iuți. Pan nu a încetat să alerge după fete în pădure. 
Recunoaşteţi, de asemenea, zeii din legendă, canonizaţi sau feminizaţi de creştinism; 
Sfânta Joi (Jupiter), Sfânta Miercuri (Mercur), Sfânta Vineri. Dacă Naiadele au fugit 
de pe solul României, poezia populară le personifică prin calitatea apelor lor” — 
Ubicini, ibidem 

558 „pelasgii au ocupat peninsula şi insulele greceşti, au trecut, apoi, în diverse perioade, 
în Italia şi s-au răspândit prin Asia Mică, sub nume obscure, precum Khatti, Hethei, 
Chitim, Hitiţi” — Edwards, L.E.$.; Gadd, C.J.; Hammond, N.G.L., Sollberger, E., History 
of the Middle East Aegean Region, c. 1800-1380 BC, II, Cambridge, 1973, p. 33 

ci moşteniri ceremoniale, în care „dansul este un semn de limbă şi 
este folosit şi realizat, ca un mister sacru, în diferite moduri, prin care 
gândul sau dorinţa sunt exprimate în loc de (sau pe lângă) cuvinte, 
pe care omul încă nu le posedă... În aceste dansuri, cunoaşterea a 
acţionat, ritualul a fost expus şi păstrat în memorie, tot mai viu, prin 
repetiţie, iar misterele, religioase sau de altă natură, au fost fondate 
pe baza de acţiune”**, simt nevoia să re-ascult din această perspec- 
tivă „syrba” (brâul) lui Cantemir, drept ceremonial închinat exclusiv 
Muntelui Soarelui („adorarea universală a globului solar”, „cultul 
soarelui a fost, probabil, cel mai vechi dintre toate superstiţiile”5%), 
într-un superb dialog al pământenilor cu dumnezeirea. 

Buciumul, pe care toţi îl considerăm vestitor de primejdii, şi nu 
se folosea buciumul pentru alarmare, ci fumurile, „sfara în ţară”, este, 
de fapt, nu doar un instrument muntenesc, ci şi o invocaţie a muntelui 
către ceruri, o adevărată identitate montană, o identitate a „muntelui 
Cerului şi al Pământului”, a Muntelui Sfânt Araraum („Ar Ra, Ar 
Aum” — „Crezi în Soare, Crezi în Dumnezeu”)?, cu reminiscenţe 
lingvistice în toponimele Ararat şi Rarău, muntele fiind, conform celei 
mai vechi scrieri omenești, mitul hurrian „Cântecul lui Ullikummi”, 
îndreptăţirea cosmică a Soarelui de a transforma muntele în templul 
în care să-şi aşeze „scaunele şi masa lui” 5%. „În mitologiile stelare, 
polul, ca loc central al Soarelui, cu opt linii radiante, înscrise în cerc, 
reprezentau şi Muntele Cerului (Sfânt), şi Steaua Polară a Nordului, 


3 Churchward, Albert, The Origin and Evolution of Primitive Man, London, 1912, 


pp. 29, 30 

3% Murray-Aynsley, Harriet, G. M., Symbolism of the East and West, London, 1900. 
pp. 14, 15 

3! Finkel, 1.; Geller, M., Sumerian Gods and Their Representation, Groningen, 1997, 
p. 13 


3% Muntele Lumii sau Axa Universului a devenit obiect pentru o deosebită venerație” 
— D'Alviella,Goblet, The Migration of Symbols, London, 1894, p. 156 

36 Guterbock, Hans Gustav, The Song of Ullikummi Revised Text of the Hittite Version 
ofa Hurrian Myth, Chicago, 2009, p. 161 


175 


Bucovina, în mărturii necunoscute 





şi Stăpânul cu Coroană Roşie (Soarele), în circuitul lui rotund'5*, 

Muntele Lumii este identificat de Mircea Eliade cu arborele 
lumii: „Simbolismul Arborelui Lumii este complementar cu cel al 
Muntelui Central. Uneori, cele două simboluri coincid; de obicei, 
se completează reciproc. Dar ambele sunt formulările mitice mai 
dezvoltate ale Axei Cosmice (Stâlpul Pământului)”, pentru că „în 
culturi din întreaga lume, templele au fost frecvent concepute după 
modelul Muntelui Lumii”, iar,templul (casa) este un munte mare, 
care ajunge până la cer”. 

Re-ascultând „syrba” (brâul) lui Cantemir din aceste perspec- 
tive „înţelesuale”, cum se zicea în secolul al XIX-lea, nu pot să nu 
remarc „brâul” (cercul ceremonial al lumii date), care încadrează 
glasul muntelui (buciumul, cu reverberaţii de tunet ceresc), prin care 
se rosteşte, în fond, însuşi Dumnezeu. O astfel de interpretare dez- 
veleşte rădăcinile melodiei în solul mănos al culturii primordiale, în 
care a fost răsădit ca iluminare („lugga surryannya”) a datului inițiatic, 
păstrat numai în limba noastră drept identitate patrimonială străveche, 
adică Datină. Re-ascultaţi şi dumneavoastră „syrba” moldovenească, 
ştiind, deja toate acestea, şi imaginaţi-vă după propria descheiere a 
sufletului şi a minţii, pentru că eu nu caut aprobări ale desluşirilor 
mele, ci doar mă strădui să înţeleg. 


„„Gioc de nuntă din Moldova” face parte din aceeaşi întâietate 
primordială, iar degenerescenţa inițiatică „Ciobănaşul”, care se mai 
cântă şi astăzi prin Bucovina, cu refrenul pierdut, nu alterează, totuşi, 
caracterul de ceremonie totemică dedicată iniţiatorului. Pentru că, de 
la „Mioriţa”, până la toate variantele de „Ciobănaş”, nu despre un 


3 Churchward, Albert, The Signs and Symbols of Primordial Man, London, 1913, 
pp. 56, 57 

3% Eliade, Mircea, Myths, Rites, and Symbols, New York, 1975, p. 380 

3 Ebeling, E., Reallexikon der Assyriologie, Vol. 3, Berlin, 1957, p. 177 

357 Werr, L., Studies in the Chronology and Regional Style of Old Babylonian Cylinder 
Seals, Malibu, 1988, p. 38 

stăpânitor de oi, care „face brânza bună” şi pupă de le bagă în călduri 
pe guristele folclorice de azi, este vorba, ci despre iniţiatorul pe care 
noi îl ştim, datorită iniţierilor creştine, drept lisus, care este Marele 
Păstor. Mitul Marelui Păstor este mult mai vechi. Primul mare inițiat 
inițiat, care a primit „Legile” (Vendidâd), aducând fericire Pămân- 
tului, a fost, conform răspunsului Sfântului Cer (Ahura Mazda) la 
întrebarea lui Spitama Zarathustra, „Marele Păstor” (Yima, care a trăit 
„300 de ierni şi a murit””)S8. Numai că Yima, ca şi Enlil al Muntelui, 
cum e numit Fiul Muntelui şi, apoi, al Cerului, Marele Păstor din 
„Upanishade”, înseamnă „fiu”, dubla descendență din munte şi din 
ceruri, simbolizată de romb, adică de „Sfântul Graal” — inima marelui 
inițiat, inima lui lisus pentru contemporaneitatea noastră, stabilind o 
identitate în egală măsură pământească şi cerească, deci o sacralitate 
care ne asigură accesul spre statutul de fii ai Tatălui nostru care este în 
ceruri. În egală măsură Spirit Universal şi Strămoş Iniţial — dacă vreţi, 
Adam, deşi cultura boreală îl numea Odin, cea egipteană — Osiris, iar 
mitologia românească — Ostrea Novac Jidovul. 

În aparenţă, „giocul” moldovenesc „Ciobănaşul”, deşi plin de 
farmec, n-ar părea să vină din ceremoniile totemice primordiale; în 
aparenţă, pentru că în religia naturală (astrală) care a urmat şi pe care 
a predicat-o şi lisus Hristos („Soarele Dreptăţii”, după Augustin), 
presupunea iluminări, adică bucurii aduse până la extaz, pentru că 
făpturile pământeşti „convieţuiau în armonie”*%, fie şi datorită fap- 
tului că „neputincioasa bătrâneţe / N-o cunoşteau”. E un miracol 
că acest cântec al ceremoniilor iniţiatice a supravieţuit până astăzi şi 
că, datorită turcilor care l-au mărturisit pe Kantemir-zoglu, primim 
pleaşcă o fărâmă de identitate spirituală, pe care noi, românii, tocmai 
ne pregăteam să o aruncăm la gunoiul ignoranței şi nepăsării. 


3% Zend-Avesta, Vendidâd, Traducere: James Darmesteter, Oxford, 1880, pp. 11, 12 
3% Hesiod, Munci şi zile, p. 43 
37 Hesiod, Munci şi zile, p. 43 

Horele solstiţiale şi echinocţiale ale românilor. Pe când nu se 
ştia nimic despre „matricea stilistică” *! primordială, care, în fond, a 
determinat şi caracterizează aderenţa unui popor sau a altuia la diverse 
scenarii mitice iniţiale*?, un călător străin, Jean Henri Abdolonyme 
Ubicini*%, atenţiona asupra celor două tipuri de „jocuri” româneşti 
din cele două principate, horele“ şi brâiele*%, pe care le considera, 
după moda desluşirilor de atunci, ca fiind „jocurile cele reînnoite 
ale romanilor”. Fascinat, însă, de „rădăcina” romană a horelor şi a 
sârbelor, Ubicini nu observa că, în ciuda unităţii stilistice, cele două 
„jocuri” nu difereau doar prin „iuţime”, ci prin dedicare, horele, deci 
dansurile lente, în desfăşurate în cerc (închinată Soarelui, „ochiul 
deschis mereu asupra vieţii”*'6) sau în sinusoidă (imitarea fazelor 
lunii, închinată Lunii) fiind hore solstițiale, pe când brâiele (brâul este, 
din vremuri imemoriale, simbolul fertilităţii, al rodniciei şi, tocmai 
de aceea sunt închinate Pământului, „mamei Gla”, „umbrita glie, 


3! Blaga, Lucian, Trilogia cosmologică, Bucureşti 1988, p. 26 

32 Eliade, Mircea, De la Zalmoxis la Gengis-Han, p. 208 

3% Călători străini despre ţările române în secolul al XIX-lea, Serie nouă, vol. V — 
1847-1851, Bucureşti 2009, pp. 282-285 

37% „Dansatorii, bărbaţi şi femei, se prind de mâini şi formează un cerc, în mijlocul căruia 
se află muzicanţii (lăutari); apoi se rotesc, legănându-şi braţele şi îndoind un picior, 
în timp ce, cu celălalt, fac un pas, fie în faţă, fie înapoi, se apropie, rând pe rând, şi se 
îndepărtează de centru, pentru a strânge sau lărgi cercul. În timpul acestor evoluţii, 
a căror încetineală şi uniformitate dau horei un caracter de indolenţă şi de fatalitate, 
în completă armonie cu specificul melancolic al poporului român, unul dintre lăutari 
cântă, acompaniind dansul. Aceste cântece poartă de asemenea numele de hore”. 

375 „Există, de asemenea, jocul numit brâu, tot atât de viu şi rapid, pe cât este hora de 
lentă şi monotonă. Dansatorii se ţin toți, cu mâna stângă, de brâu, iar mâna dreaptă 
se sprijină pe umărul vecinului lor, ei încep, mai întâi, încet şi, puțin câte puțin, cresc 
măsura la o iuțime de neinchipuit”. 

37 Orfeu, Soarelui, în Antologia poeziei greceşti, p. 190 

maica zeilor din cer”, „Natura, iscusita mamă, zămislitoarea lumii 
întregi'5%, „Divina Glie, bună mamă de zei şi oameni muritori”) 
sunt hore echinocţiale, care se dansau primăvara: „Cu bucurie ţi-or 
da / La primăvară popoarele tale prinosuri de seamă / Toate s-or 
prinde-n ospăț, lirele le-or desfăta. / Hore în zvonul paianului, strigăt 
în jur de altare”. 

Horele, şi cele solstiţiale, şi cele echinocțiale, „puzderia de legi 
o cântă, glorifică înţeleptele datini, / Cinstite de nemuritorii slăviţi, cu 
minunatele glasuri”*!, descendența lor din prima religie a omenirii, 
ca element persuasiv fundamental, fiind confirmată şi de cele mai 
vechi cărți religioase, dar şi de mărturiile popoarelor cu memorie: 
„Muzica, în întregimea ei, este socotită tracă şi asiatică... întreaga 
Asie, până în India, din Tracia are împrumutată cea mai mare parte 
a muzicii”**?, iar în privinţa Traciei, care înseamnă o trimitere la ţi- 
nuturile boreale şi nicidecum doar la peninsula balcanică, „muntele 
Cerului şi al Pământului” fiind la originea cântecului şi a instrumen- 
telor muzicale („au instrumente din munţi”35%), iniţiatorul şamanic, 
„Marele Păstor'%55, fiind „Enlil al Muntelui”, devenit, ulterior, „Enlil 
al Cerului”, deci „Fiul” muntelui şi al cerului („Împăratul tău este 
marele munte tată, Enlil'”3%6). 

„Cheia” brâielor se găseşte în aceeaşi relatare a lui Ubicini, dar 
coroborată cu partiturile unor syrbe moldoveneşti, notate de Dimitrie 
Cantemir pentru manualele turceşti de muzică, şi, desigur, cu mărturi- 


377 Solon, Legiuitorul, în Antologia poeziei greceşti, p. 30 

3% Orfeu, Naturii, în Antologia poeziei greceşti, p. 191 

3% Orfeu, Zeiţei pământului, în Antologia poeziei greceşti, p. 201 

30 Theognis, Către Apollo, în Antologia poeziei greceşti, p. 44 

551 Hesiod, Teogonia, p. 5 

3 Strabon, Geografia, Il, X, 17, p. 438 

35 Finkel, 1.; Geller, M., Sumerian Gods and Their Representation, Groningen, 1997, 
p. 13 

35 Strabon, Geografia, IL, X, 16, p. 437 

385 Zend- Avesta, Vendidâd, pp. 11, 12 

%% Langdon, Stephen, Sumerian Liturgical Texts, Philadelphia, 1917, p. 114 

ile lăsate, în domenii diferite, de Vasile Alecsandri şi de Karol Mikuli. 
Ubicini nota că, uneori, „simpli săteni alcătuiesc orchestra, folosind 
buciumul (un fel de goarnă din lemn de cireş) sau fluierul, un flaut 
lung şi drept, tovarăş indispensabil al păstorului român”, iar Alecsan- 
dri scria, adesea, despre „Hora Buciumului”, pe care Karol Mikuli 
o nota, în anul 1852, doar în varianta cântecului horit de bucium, nu 
şi cu cele două „coperte” muzicale, pe care le întâlnim la Dimitrie 
Cantemir şi care, între timp, s-au pierdut, în partitura horei notat de 
Pricipele Cărturarilor şi Cărturarul Principilor drept „Syrba 4”. 

Acum cred că trebuie precizat că Dimitrie Cantemir, transcriind, 
în notația muzicală de el inventată, pentru uzul turcilor, câteva brâie 
moldoveneşti a folosit ca titluri traducerea cuvântului brâu în arabă, 
syrba. Boierimea moldovenească, la petrecerile ei de peste veacuri, 
obişnuia să comande lăutarilor câte un joc tot în turceşte, iar lăutarii 
au făcut confuzia între syrba (brâu) şi „sârba”, adică un presupus 
Joc de origine sârbă, deşi între melosul sârbesc şi „sârbele” (brâiele) 
româneşti nu există nici o asemănare şi nici un element mitic comun. 
Dar syrba „Buciumul”, notată de Cantemir, este cel mai vechi brâu 
care explică, în bună parte, structuri melodice din secolul al XIX-lea 
şi în care strofa este aparent doinită, iar refrenul foarte vioi (cel mai 
cunoscut astfel de brâu este străvechiul „Sub o culme de cetate”, 
ştiut de toată lumea, în contrafacerea „Cântecul lui Iancu”, pe care 
îl cântă magistral Veta Biriş; în Bucovina, contrafacerea avea să fie 
năucitoare, străvechiul brâu moldovenesc devenind... „Am un leu 
şi vreu să-l beu”). 

În „Buciumul” lui Cantemir, ceea ce se va numi, mult mai 
târziu, refren, reprezintă „lumescul”, adică hora ritualică închinată 
Soarelui, iar „strofa” — tema cântecului de bucium — înseamnă „glasul 
lui Dumnezeu”, care este, în fond, „glasul muntelui”, al spiritului 
muntelui, deci o reminiscență totemică, într-o cultură românească 
din care lipsesc total cunoştinţele despre pretotemism şi totemism. 
La fel se întâmplă cu toate brâiele, care se menţin până spre sfârşitul 

secolului al XIX-lea, doar că „refrenul” folosit drept coperta întâia 
este orchestral, pe când cel de final este vocal, pentru că brâiele, 
piese lătar, adică instrumentale, îşi alătură mereu câte un dainas, 
adică o piesă vocală, de regulă menită distracţiei, prin băşcălizarea 
inconştientă a moştenirilor sacre multimilenare. Aşa apar „Brâul 
popilor” sau „Câte flori pe Dorna-n sus”, „sârbe cu cuvinte”, în care 
melodia ancestrală se rupe din toate aderenţele la „scenariul mitic 
inițial”, pentru a hrăni clipa cu bicisnicia distracţiei hazoase şi, dacă 
se poate, „pentru ulița mică”, deci cam fără perdea. 

Nu ştiu şi nu vom şti niciodată cât avem de pierdut prin această 
totală golire de metafizic, pe care o reprezintă abandonarea „matricei 
stilistice” primordiale, în care horele solstițiale şi cele echinocțiale 
(crucea din reprezentările grafice), deci „muzica, dansul, ritmul şi 
melodia ne unesc cu divinitatea prin desfătarea şi, totodată, prin 
frumuseţea artei”5*. 


a 


Barbu Lăutaru rivaliza, în virtuozitate, cu Nicolae Picu. 
Amănuntele despre lăutăria românească, pe care le găsesc prin pu- 
blicistica franceză, îmi oferă prilejul de a lua în discuție diferența 
dintre muzica de la noi, din perioada feudală, și muzica medievală 
occidentală. În Moldova și în Valahia, deci în principatele dunărene, 
nu s-a cântat o muzică feudală nici măcar pe vremea lui Ştefan cel 
Mare (și am ascultat, notate de Jan z Lublina şi de Joaquim Slutter, 
„Haiducii”, „Cucuruz cu frunza-s sus” — varianta din 1531, publicată 
de „„Wittenberger Gesangbuch”, și „Romanesca” — piesă preclasică, 
adusă la Suceava, în 1476, de lăutarii veneției ai Mariei de Mangop, 
aşa cum lăutarii nevestei cercheze a lui Vasile Lupu aveau să aducă, 
mai târziu, „Cântecul Voievodesei Lupu”). Muzica din spaţiul vechi 
românesc era de tip „lătar” (instrumentală) şi de tip „daina” (voca- 


37 Strabon, Geografia, II, X, 3, p. 433 

lă), termeni folosiți în perioada civilizațiilor primordiale, polară și 
boreală, „lătar” folosind, conform mărturiei lui Pindar, preluată şi 
de Herodot, vioara, naiul şi cobza, instrumente care se păstrează, în 
alcătuirea orchestrelor de lăutari, pe teritorii românești, până pe la 
anul 1900, deşi termenii „lătar” și „daina” supraviețuiesc nealterați 
doar în limbile scandinave și baltice, la noi apărund lăutarul și muzica 
lăutărească, precum şi doina (care păstrează, uneori, pe refrene, câte 
un „na, daina, daina, daina”). 

Muzica feudală ca atare, răspândită şi cultivată doar în occident, 
unde se foloseau fluiere, flaute şi alăute, înseamnă o creaţie cultă a 
succesiunii vremurilor. Se compunea în catedrale, notându-se pe 
„tabularia” (cu referințele clapelor de orgă — Dimitrie Cantemir avea 
să folosească, pentru notele muzicale turceşti, griful instrumentelor 
cu coarde, precum rockerii de astăzi), iar muzica respectivă se cânta 
şi la curțile regale, şi la cele nobiliare, fără să însemne, precum la 
noi, un „dat inițial”, cum zicea Rene Guenon, ci o noutate creativă, o 
făptuire stilistică distinctă. De asta diferă atât de mult muzica veche 
a românilor de cea a occidentalilor, cunoscută drept „medievală”. 


Din mărturiile franceze, în afară de partituri ale unor cântece 
vechi româneşti, tipărite la Paris pentru uzul domnişoarelor educate, 
aflăm amănunte interesante, multe ştiute și la noi, dar şi o bogată 
iconografie lăutărească. 


„Acest Barbu Lăutaru (1775-1856), care a fost, timp de o 
jumătate de secol, Lăutarul Moldovei, pe care Alecsandri l-a eter- 
nizat şi despre care Franz List („Rapsodia maghiară” şi „Rapsodia 
română” sunt inspirate de muzica lui Barbu Lăutaru și a lui Nicolae 
Picu — n. n.), spunea că „a fost înconjurat, în timpul vieţii sale, de o 
mare adulaţie, mărturisită cu entuziasm chiar şi de Paganini”. Deja 
în 1814, taraful său (un mic ansamblu de viori, nai şi cobză), adu- 
nând muzicieni renumiţi, precum Angheluţă și Suceavă (amândoi 

din Suceava şi menţionaţi şi de Ubicini — n. n.), avea loc și pe scena 
Teatrului Mare din Iaşi, unde, mai târziu, Franz Lust, aflat în turneu, 
avea să întâlnească, la curtea unui boier, în 1856, această adevărată 
orchestră. Barbu Lăutaru rivaliza, în virtuozitate, cu Nicolae Picu, 
relatează mărturiile vremii” (Etudes tsiganes, Paris, 1994, p. 112). 


O scurtă cronică a lăutăriei româneşti consemnate începe cu 
anul 1830, atunci când boierul Jean Golescu înființase, din robii săi 
țigani, o orchestră de muzică clasică. În 1845-1855, de notorietate se 
bucurau taraful lui Dumitrachi, precum și cel al lui Vlad şi George 
Ochi-Albi, condus, mai târziu, de lonică Ochialbi şi eternizat de The- 
odor Aman. În 29 decembrie 1893, la nunta viitorului rege Ferdinand, 
a cântat banda lui Cistache Ciolacu, aceeaşi trupă de lăutari fiind 
angajată, în 3/15 noiembrie 1894, să cânte la nunta de argint a regelui 
Carol I. În 1896, şase lăutari (viori, nai, cobză, ghitară) din banda lui 
Niculescu cântau la Iaşi (Etudes tsiganes, Paris, 1994, pp. 113-115). 


DI 


Căluşarii românilor şi sentimentele regionaliste. Toate măr- 
turiile vechi, puţine şi datorate numai străinilor, susţin, ca şi George 
Onciul, în 193255, cum că dansul şi „cântecul românesc este acelaşi, 
oriunde se găsesc români”, şi că în toate ținuturile locuite de români, 
cu o fidelitate faţă de datinile străvechi mai accentuată a muntenilor, 
existau, în principal, doar „două dansuri naţionale în Principate, hora şi 
jocul căluşarilor'”**, şi hora, şi căluşarii, incluzând sute şi sute de dan- 
suri diferite. Dintre români, la fel susţinea şi „principele cărturarilor”, 
Dimitrie Cantemir, dar toate mărturiile au fost, ulterior, spulberate, 


38 Onciul, George, Din trecutul muzical al Bucovinei, în Şaptezeci de ani de la înfiinţarea 
SCLR în Bucovina, Cernăuţi, 1932, p. 222 

3% Ubicini, Jean Henri Abdolonyme, în Călători străini despre ţările române în secolul 
al XIX-lea, Serie nouă, vol. V — 1847-1851, Bucureşti 2009, pp. 282-285 

odată cu agresiunea unor „sentimente regionaliste”*%, care determină 
apariţia conceptului fascisto-bolşevic al „vetrelor folclorice”, aprig 
şi dogmatic promovat de toţi pseudo-cercetătorii „folclorului” româ- 
nesc. Şi astfel, datorită neghiobiei „ştiinţifice” a dogmaticilor, regiuni 
româneşti au fost jefuite de memorie tradiţională, în favoarea altora, 
cu argumentul desuet al „bătrânilor” dintr-un sat sau altul, care îşi mai 
aminteau vag despre relicve ale datinii din vremea copilăriei lor. lar 
când, mai mult instinctual, bazându-se doar pe construcții melodice, 
încercau unii inspirați, precum maestrul George Sârbu, identificări 
de datină, săreau ca arşi dogmaticii împotriva „zurgălăilor de la pi- 
cioarele dansatorilor”, care, după minţişoarele lor, „nu-s bucovinen!”. 
Nu-s bucovineni, ci româneşti, dar spiritul autentic al românismului 
se păstra, în cazul dansurilor căluşereşti, în Bucovina, prin dansurile 
bărbăteşti cu comenzi, toate căluşereşti, dar jefuite de elementele 
definitorii, băţul de alun şi zurgălăii, prin ignoranţa culturnicilor cu 
diplome de specializare în propagandă regional-naţionalistă. 

Există, şi în memoria scrisă bucovineană, câteva ştiri (ultima, 
redactată de Ion I. Nistor, în 1910), în care se menţionează succesul 
românilor bucovineni în „conductul” (defilarea) de Paşte de la Viena, 
în faţa Împăratului, cu jocul căluşarilor. Atât de mult îi plăcuse „dră- 
guţului” Franz losef dansul căluşarilor bucovineni, încât i-a invitat 
doar pe bucovineni la masă, într-unul dintre castelele imperiale, în care 
bucovinenii au dansat, încă o dată, doar pentru plăcerea Împăratului, 
dansurile lor căluşereşti. 

La fel procedau şi ardelenii, care aveau drept emblemă „popo- 
rană” dansurile căluşereşti, pe care „protipendada românească” din 
Ardeal, cum o numea Coşbuc, le gusta din plin, ba, cu un plus faţă 
de bucovineni, le şi promova prin descrieri şi prin fotografii, lăsând, 
astfel, mărturii preţioase viitorimii. O viitorime care, şi în domeniul 
specificităţilor noastre naţionale, doarme sub lozinci, dar dictând, din 
„somnul raţiunii”, tembelizări folclorice „ştiinţifice” de tipul „Am 


3% Onciul, op. cit., p. 226 

fost eeeu la Şaruuu Dornecei şi am culeces colinda „Împodobeşteee, 
mamăăă, bradul”, compusă de tribul lui Decebal Fueeego”. 

Într-o epocă, în care Romanaţii, ţinut cu toate tradiţiile ireme- 
diabil pierdute, au transformat dansurile căluşereşti într-o circăreală 
regională cu o singură melodie, aruncând cât acolo elementele mitice 
ale adevăratei tradiţii româneşti căluşereşti, cred că mărturiile ardelene 
din 1911%! despre ritualicul primordial, care se mai păstra în dansurile 
căluşarilor români din Ardeal şi din Bucovina merită aduse în atenţia 
publică, cu atât mai mult, cu cât falsificatorii instituționalizaţi abundă 
şi în Ardeal, şi în Bucovina. Ştiu că, într-un judeţ ca Suceava, în care 
Buzincu, Blanaru şi ceilalți impunători de contrafaceri reprezintă 
„autorităţi ştiinţifice” somnambule, e greu să determini recuperarea 
patrimoniului căluşeresc al dansurilor bărbăteşti cu comenzi prin re- 
luarea elementelor mitice, deşi ritualul străvechi ar însemna cea mai 
bună ofertă culturală pentru potenţialii turişti din Europa. ŞI nici nu-i 
de datoria mea să fac bine cu forța. Tocmai de asta, haideţi să vedem 
ce păstra satul transilvan (satul românesc din Bucovina se baza, în 
primul rând, pe emigrarea transilvană) drept bun ancestral valah, şi 
nicidecum ca fudulii ale „sentimentelor regionaliste” ale unor rupţi 
definitiv de tradiţii de prin sudul ţării. 

În defilarea („conductului”) ţăranilor ardeleni, din 1911 (17/30 
august, în ziua a treia a sărbătorilor), cea mai puternică impresie o 
făceau „chipurile mândre ale căluşerilor, cu zurgălăi, împodobite cu 
tricolor şi cămăşi cu pui”. Apoi, în timpul dansului, urmau „mişcările 
lor elegante uşoare şi grațioase”, „salturile lor îndrăzneţe”, iar publi- 
cul vibrează profund, şi cum nu ai vibra „când vezi figurile grele ce 
le fac: la „căluşer” (deci, dans bărbătesc cu strigături — n. n.), sărind 
peste bâtă; lovindu-şi, iute ca o sfârlează, piciorul stâng pe sub bâtă, 
de răsună văzduhul; lăsându-se la pământ, cu piciorul stâng întins, 
iar cel drept petrecut pe sub el, în formă de cruce oblică (Crucea 


>! Serbările de la Blaj / 1911 / o pagină din istoria noastră culturală / publicată de 
Despărțământul XI Blaj al „Asociaţiunii ”, Blaj, nedatată 

Nordului, deci Constelaţia Lebăda, ca relicvă simbolică străveche — 
n. n.), şi sărind iarăşi sprinten şi elegant în sus; lăsându-se la pământ 
fără nici o greutate, cu picioarele crăcite şi genunchii adunaţi; sau 
sărind în sus, uşor, ca o capră de munte, şi adunându-şi picioarele în 
forma foarfecelor şi atingând pământul cu palma, iute ca fulgerul” 
(Serbările de la Blaj, p. 280). 

Şi despre celelalte „dansuri naţionale” („Bătuta”, „Haidăul” şi 
„Învârtita”), „Jucate, de fiecare sat, separat, cu vătaful lor în frunte”, 
deci cu răspândire în toate ţinuturile locuite de „poporul nostru de 
la ţară”, cum formula Andrei Bârseanu (Serbările de la Blaj, p. 63), 
se dau informaţii preţioase. Un cântec de dans, despre care ştim că 
s-a cântat, la încoronarea regelui Poloniei, în 1502, de către taraful 
soliei lui Ştefan cel Mare, cântec pe care Jan z Lublina l-a notat în 
„tabularia” drept „Haiducli”, dar care ulterior avea să se numească 
„Banul Mărăcine”, dar şi „Ardeleneasca” sau „„Bătuta”, în satele 
bucovinene, este descris, la 1911, deci pe când Voievidca aduna 
patrimoniul muzical bucovinean al vremii, astfel: „tot aşa... .salturile 
sprintene, într-un picior, la dreapta şi la stânga; izbirea sau ciocnirea 
furtunoasă a călcâielor; frământarea pământului; sau apropierea şi 
amestecarea coloanelor, ca la cadril, în jocul băzuza, căruia îi mai zic, 
pe Târnavă, şi Banul Mărăcine” amintesc de „jocurile vechi romane 
şi eline” (numite, de episcopul de atunci al Caransebeşului, Miron 
Cristea „jocuri religioase”, p. 220). 

„Se Joacă haidăul. Feciorii, cu câte o fată de mână, formează 
un cerc larg. Pe tactul muzicii, se adună la mijloc, ca la horă, şi se 
retrag; se adună iarăși şi se retrag, în mişcare ritmică. Învârtesc fata pe 
sub mână şi-apoi joacă fiecare câte o figură din căluşer sau bătuta... 
Grupurile mai aprinse joacă, cu foc, învârtita. Mă uit cu drag şi la 
ele. Feciorii merg, unul după altul, în frunte cu cel mai isteţ. Trecând 
pe lângă grupul de fete, îşi iar, rând pe rând, câte una, învârtind-o pe 
sub mână. Mai umblă o dată în cerc şi-şi aleg, pe rând, şi o a doua, 
învârtind-o uşor ca pe o minge. Apoi contenesc din umblet şi începe, 

tot câte un fecior şi două fete, învârtita, de le sfârâie călcâiele şi se- 
nvârte pământul sub ei. La început, până vin în tact, o iau mai domol, 
făcând doi paşi legănaţi în dreapta şi doi în stânga. Apoi iuţesc paşii, 
în tactul muzicii. Fac, în cerc, doi paşi mari şi unul mic (Zicălaşii 
mei deja ştiu că e vorba de secundele micşorate şi de secunda mărită, 
care, după Carl Engel, ar însemna o asemănare cu melosul turcesc, 
deşi reprezintă doar o logică muzicală a dansului străvechi — n. n.), 
iute ca fulgerul, strigând şi chiuind” (Serbările de la Blaj, p. 282). 

Înclin să cred că Haidăul ar însemna, de fapt, în plan melodic, 
„dansurile soldăţeşti”, pe care le-au cules şi Szultzer, şi Demidoff, iar 
dincolo de particularităţile „sentimentelor regionaliste” (stil lăutăresc, 
inclusiv ritmicitate, şi „feciorul cu două mândruţe”, dar şi bătăile în 
tureatca cizmei, cu origine căluşerească), atenţionez asupra şirurilor 
(sinusoidelor lunare) şi a cercurilor (horistice, deci solare) tradiționale, 
înlocuite de culturnicii bolşevici şi de habarniştii de după bolşevici cu 
„liniile” de tip Balşoi Teatri, şi în Ardeal, şi în Bucovina, introduse, 
la Suceava, după finalizarea stagiului de pregătire la Leningrad, de 
către bucureşteanul Alioşa Carastate şi devenite „autentic” pentru toți 
buzincuriştii folcloroşi din sistemul culturii. 


DI 


Cântecele naţionale” contrafăcute. Structurile primordiale 
ale horelor solstiţiale şi echinocţiale pelasge, despre care, încă în 
1714, când publica o culegere de muzică balcanică la Londra, Dom- 
nul de Guys susţinea că s-ar fi păstrat doar de valahi şi de la ei s-ar fi 
răspândit în largul lumii, au fost păstrate ca atare doar de breslele de 
muzicanți târgoveţi din Moldova, chiar şi după ce nordul ei, Bucovina, 
a fost ocupat de austrieci, iar răsăritul, Basarabia, de către turci. În 
Țara Românească, după cum o mărturisesc mulţi călători străini, au 
fost adoptate, inclusiv în muzică, modele şi modelele balcanice, iar 
în Transilvania, unde românii au fost atât amar de vreme „rumâni”, 

numai de o tradiţie muzicală laică nu poate fi vorba, cu excepţia aşa- 
numitelor, la nivel european, „daina”, adică piesele vocale, care nu 
erau, iniţial, decât invocaţii individuale, numite, în general, doine. În 
Moldova, însă, nu doar că s-au păstrat intacte, din punct de vedere 
„lătar” (muzică instrumentală — se citeşte „lautar” în toate limbile 
vechii Europa şi mai ales în cele baltice şi scandinave), structurile 
componistice în şase părţi, dar au existat şi cărturari europeni care 
le-au notat, precum Jan z Lublina (în 1502), Joaquim Schlutter (în 
Wittemberger Gesangbuch, la 1531), maghiarul Janos Cajoni (cu 
cezii de Bussy şi de Ferriol (amândoi în 1714, amândoi prieteni cu 
Cantemir — Ferriol lăsând şi partitura europeană a unei compoziţii 
a lui Cantemir, „Cântecul Dervişului”), Dimitrie Cantemir (1700), 
Wachmann, Erlich, Rouschitzki, Owen, Carl Engel, Demidoftf, me- 
delnicerul loan Carp (1855), Eftimie Murgu (1821 şi 1821, publicând 
partiturile în presa muzicală germană), C. F. Weitzmann (1855), rusul 
V. Corcinski, englezul Grenville-Murray, armeanul Karol Mikuli, 
Otto Heilig, Hans Huber, Paul Van Hoorn, Isidor Vorobchievici, 
Gustav Weigand, Ciprian Porumbescu, Calistrat Şotropa şi, în sfârşit, 
Alexandru Voievidca. 

Graţie acestor mărturisitori, lesne se poate urmări parcursul 
unor cântece (despre „Haiducky”, ajuns, în doar 3 părţi, „Banul Mă- 
răcine” şi doar în câte două părţi un ceardaş şi „Bătuta ardelenească” 
sau „Ardeleanca”, am mai scris) şi chiar al unor neamuri lăutăreşti 
moldoveneşti, care, mutându-se la Bucureşti, odată cu Curtea Dom- 
nească, se trezesc, mai ales după 1866, într-o postură convenabilă 
financiar, dar care marca şi o rupere de repertoriile încredințate, în 
fiecare familie, din neam în neam. Printre aceştia, cu urmaşi destoi- 
nici, care urmează şi cursurile Conservatorului din Bucureşti, dar 
şi cântă prin toată Europa şi, mai ales, la Paris, se numără lăutarii 
Dinicu şi Ciolacu. Şi unii, şi ceilalți, „compozitori” de „cântece na- 
ționale româneşti”, deşi compoziţiile acestea înseamnă armonizări 

cu refrene, rareori în şase părţi (doar „Sârba lui Năstase”), ale unor 
teme melodice străvechi. 

Ca prin exemplu, este cântecul moldovenesc „Sub o culme de 
cetate”, cules şi de Sulzer, şi de Mikuli (când îl descoperă Calistrat 
Şotropa în Bucovina, deşi atestat la Suceava, acest cântec se numea... 
„Am un leu şi vreu să-l beu”! Fără comentarii. În alte locuri, cântecul 
se numea, pe la 1900, „Două fete spală lână”). Pe melodia aceasta, dar 
fără refren, Iraclie Porumbescu a scris poemul „Cântecul lui Iancu”, 
pe care avea să-l culeagă descendentul de mari boieri moldoveni pa- 
sionaţi de muzică Theodor T. Burada, care crezuse că versurile sunt 
populare, din Ardeal, dar aflând adevărul, a vrut să-i ceară scuze lui 
Iraclie, numai că Porumbescu a replicat: „Aparţin poporului ardele- 
nesc; pentru că nu există onoare mai mare pentru un poet decât ca 
poporul său să-i preia opera”. 

Datorită lui Burada, urmaşul de lăutari basarabeni „Gheorghe 
A. Dinicu / Absolvent al Conservatorului din Bucuresci”, a compus, 
introducând minunatul refren, pe care îl cântă şi Veta Biriş („Sus, sus, 
sus, la munte, sus”), „Cântecul lui Iancu op. 61. Arie Populară din 
Transilvania / pentru voce şi pian”. Deci un străvechi cântec moldo- 
venesc, cu o vechime atestată de minimum 150 de ani, devenea, pe 
la 1891, „folclor ardelenesc”, sub titlul notoriu pentru toţi vecii de 
„Cântecul lui lancu”. Ştie cineva că splendida bijuterie muzicală a 
Transilvaniei este un străvechi cântec moldovenesc, adus la perfec- 
ţiune de către un fantastic descendent de lăutari basarabeni? 

Şi mai există, la acelaşi Gheorghe A. Dinicu un vechi cântec 
basarabean, aflat probabil de la bunicii săi, pe care o oarecare Marion 
l-a numit „Foi de nuc”, şlefuind, ici şi acolo, versurile, dar păstrând 
vechiul cântec basarabean „Frunză verde pui de nuc”, pe care Gustav 
Weigand îl culesese şi înregistrase pe gramofon de la ţăranul Tianu 
Bâtca din Țipordei. 

În „folclorul ardelenesc” a pătruns şi „Doina Iancului”, creaţie 
cultă, cu melodia compusă de Grigore Buică, pe versuri de I. U. So- 


189 





Bucovina, în mărturii necunoscute 


ricu. Revenind la Gheorghe A. Dinicu, văd, în colecţiile de partituri 
ale Bibliotecii digitalizate a Academiei Române, că descendentul 
de lăutari basarabeni a adaptat/compus, în baza unor teme vechi din 
repertoriul neamului său, „Dâmboviţa / Sârbă nouă”, „Sârba scrobiţi- 
lor”, „Legende Roumaine”, sârba „Îmblânzirea soacrelor”, „Doina”, 
polka „Mica pescăreasă”, „Haideţi copii” — horă închinată Reginei 
Elisabetha, „Ghiţişor” (versuri de chitaristul Nicolae Vasilescu) — o 
variantă a străvechiului cântecului moldovenesc „Gheorghiţă şi 
Marghioliţa” (cu o poveste epică tulburătoare!), „Hai, nană Mărie”, 
de inspiraţie transilvană, „Hora tunului”, „Danţu Înfocata”, mazurca 
„Aşa să fie?” (arătaţi-mi mazurci la lăutarii din Oltenia, Dobrogea sau 
Ardeal şi mă dezarmaţi în susţinerea originii moldoveneşti a horelor 
şi sârbelor „noi”, compuse, prin preluarea unor teme îndătinate, de 
către lăutarii din neamurile basarabene Dinicu şi Ciolacu). 


DI 


Asaltul pricesnelor asupra folclorului românesc. În 1742, când 
apărea, la Râmnic, „Octoihul ce cuprinde în sine slujba Văscreseanelor 
a opt glasuri şi ceale 11 Evanghelii şi Obştea, cu troparele, şi condacele, 
şi bogorodicinele, la toți sfinţii de obşte”, Biserica din ţările româneşti 
şi nicidecum românească (apelurile ieromonahului sârb Macarie de re- 
vendicare a folosirii limbii românești în ceremoniile religioase au rămas 
celebre, dar şi de izbeliște) își stabilea dogmatic şi, deci, fără admitere de 
abateri, în privința melodiilor şi a stihurilor, cântările ei, toate importate 
de la greci, ulterior şi de la ruşi, care şi ei traduseseră scrierile greceşti, 
şi, prin urmare, nicidecum româneşti, ci doar religioase, „Octoihul” 
fiind creația Sfântului loan Damaschin — autor de cărți religioase eline, 
importate de întreaga lume ortodoxă est-europeană. În „Predoslovie 
adică cuvânt înainte”, adresat „tuturor celor ce se află în ţara aceasta, 
cucernicilor şi înțelepților preoți, şi altor pravoslavnici şi altor mădulare 
ale Sfintei Biserici”, se precizează cum că sfânta carte, „ce se cheamă 

slavoneşte osmoglasnikă (?), iară rumâneaște opt Glasuri, facerea Fe- 
ricitului părintelui nostru loan Damaschin, întru care să cuprinde tot 
feliul de laudă Dumnezeiască şi de mare cinste, şi podoabă iată Sfintei 
Biserici, şi mare folos aduce la tot sufletul creştinesc, la calea pocăinţei 
îndreptează, spre lauda lui Dumnezeu” etc. 


Definiţia din DEX pentru tropar, tropare, „scurtă cântare bise- 
ricească de laudă în cinstea unui sfânt sau a unui eveniment religios”, 
cu rădăcină în slavonul „tropari”, conduce spre definiția „pricesne- 
lor”, care erau nişte tropare, care se cântau, în bisericile ortodoxe, 
la slujba liturghiei, în timp ce se împărtășea preotul. Ulterior, și 
mulțimea credincioșilor. Ca tradiţii culte bisericeşti, troparele, inclusiv 
pricesnele, în ciuda grecismului sau rusismului de provenienţă, îşi 
au locul lor de cinste, bine reglementat de canoane, și în ceremoni- 
ile bisericii ortodoxe de astăzi din România, unde vocile bune ale 
drepteredincioşilor Cristian Pomohaci, Valeria Peter Predescu, Te- 
odora Păunescu Tuca, Maria Pintea, Florin şi Florina Mariş-Hinsu, 
Cornelia Goţia, Maria Tanasă și aşa mai departe ar răsuna serafic, 
pentru că doar acolo, în spiritualitatea ortodoxiei, e locul priceasnei, 
şi nicidecum în folclorul românesc. 


Nu prea mă împac eu nici cu retezarea și limitarea brutală de 
spiritualități pe care le presupune termenul folclor”, dar cum în fol- 
clor încă mai supraviețuiesc vagi ecouri ale cântecului național româ- 
nesc, nu aş vrea să-l văd călcat în picioare de evlavioșii cântăcioși de 
mai sus. În fond, Pomohaci et Co pot să se fălească pios îngenunchind 
pe coji de nucă, nu pe cioburile bietei noastre spiritualități naționale. 
Pot cânta, oriunde, catavasii, irmoase, tropare, preceasne, dar fără a 
induce impresia că ar cânta folclor. Cântecele bisericeşti sunt creații 
culte bisericești. Sunt ca şi icoanele, reglementate de canoane severe 
şi ne-admise oricui a le face. Numai că ierarhii actuali încurajează 
devastarea folclorului românesc prin pricesne. Pe la anii 1900, ne- 

au spulberat colindele, înlocuindu-le cu cântece de stea și vifleimuri 
compuse de mari compozitori români. Acum, e rândul folclorului, 
atât și cum ne-a mai rămas, drept folclor, cântecul identitar al națiunii 
noastre. Şi vor izbuti. Eu deja întrezăresc sunetul glasurilor cântă- 
cioaselor folclorice, dogite de trascăurile nuntatice, înviitorindu-ne 
evlavios şi cu multă pioșenie: „Haida-dâr, taică părinte, / Haida, dâra, 
dâr, dâr, da, / Născoceşte-ne cuvinte, / Haida, dâra, dâr, dâr, da, / Că- 
nainte la plăcinte, / Haida, dâra, dâr, dâr, da, / Da năvală, fără minte, 
/ Haida, dâra, dâr, dâr, da, / Una de prin Botoşani, / Haida, dâra, dâr, 
dâr, da, / Ce ne jecmănea de bani, / Haida, dâra, dâr, dâr, da, / Şi de 
ploscuţa cu vin, / Haida, dâra, dâr, dâr, da, / Hai, dâr, dâr şi hai Amin!”. 


Nu râdeți și nu fiți sceptici. Deja s-au găsit casapi ai spiritualității 
naţionale româneşti, care susțin că „pricesnele au un conţinut tematic 
variat, centrat în special pe comportamentul moral creştin, rugăciune 
de iertare şi mulţumire şi laudă la adresa lui Dumnezeu,a Preacuratei 
Fecioara Maria şi a sfinților. Sunt cântate cu precădere în bisericile 
parohiale de către credincioşi, iar în ultimul timp, au devenit parte a 
repertoriului multor artişti populari consacraţi, care au depus eforturi 
considerabile pentru culegerea, adaptarea şi păstrarea lor”. Ca să vezi. 
Nu există liturgher, catavasier, tropar, octoih etc., care să nu fi păstrat, 
intacte şi nealterate, cântările bisericești ortodoxe, de-a lungul veacu- 
rilor, și, acum, Pomohaci et Co depun „eforturi considerabile pentru 
culegerea, adaptarea şi păstrarea lor”, în locul melosului ancestral, 
păstrat de străbunii noştri dintotdeauna, din respect faţă de identitatea 
lor națională, singura pe care o apreciază şi bunul Dumnezeu la un 
neam omenesc. 


DI 


Antiromânismul bigotelor irmoase sau pricesne. Probabil 
că mulţi români s-au simţit revoltați, citind, într-un studiu publicat de 

George Baiulescu, în 1877, în „Albina Carpaţilor”? şi republicat pe 
acest site, că „la noi, biserica a împiedicat dezvoltarea muzicii, abă- 
tându-se de la drumul ce duce spre progres şi oprindu-se pe un teren 
neproductiv. Este cunoscut că toate cântările, ce se cântă prin bisericile 
noastre, sunt împrumutate de la biserica grecească. Este, asemenea, 
ştiut că, pe la anul 1710, în bisericile noastre chiar şi serviciul divin 
se săvârşea în limba grecească şi slavonă. Arhipăstorii bisericii, de pe 
timpurile acelea, în îngrijirea lor „de a cânta lui Dumnezeu alcătuiri 
de cântări pline de toată duhovniceasca evlavie şi cu duh umilit, iar 
nu tacsimuri şi cântece turceşti”, a chemat dascăli învăţaţi greceşti 
în ţară, „pentru ca şi în bisericile noastre să se cânte ca în marile 
biserici din Țarigrad şi din Sfântul Munte, pentru ca şi Românii să 
se iniţieze în frumoasa artă a psaltichiei şi papadichiei greceşti”. Un 
roi de psalţi şi protopsalţi, dascăli din Țarigrad, părinţi sfetagoreţi 
se revărsară peste România şi aflară primire pe la mitropolie, pe la 
mănăstiri şi chiar la curțile domneşti. Astfel, ajunserăm, curând, la 
dorita tentă, ca şi „în ţările noastre să se cânte cu multă evlavia, la 
slujbe şi priveghiuri matimi din Ikimatariu şi din Matimatariu; şi era 
o cântare primită şi plăcută”. 


Influenţa ce avu această muzică asupra muzicii naţionale se 
poate compara cu funesta influenţă ce au avut, în biserică, limbile 
grecească şi slavonă asupra celei române. Precum „blagosloveniile” 
Şi „eleisoanele” ne-au deformat dulcele şi frumosul grai străbun, 
tot astfel ne-au corupt şi gorgoanele şi îngânăturile greceşti gustul 
Muzicii”. 


In 1877, astfel de afirmaţii nu au revoltat pe nimeni, pentru că 
se ştia că sunt pline de adevăr. Astăzi, însă, când încă se confundă 
muzica veche naţională românească cu irmoasele promovate de Anton 


32 Baiulescu, G., Musica la Români, în Albina Carpaţilor, anul |, nr. 7, 29 septembrie 
1877, pp.79-82; nr. 8, 5 octombrie 1877, pp. 93, 94 

Pann şi când ultima modă în muzica populară o reprezintă aceleaşi 
irmoase, dar de provenienţă muzicală slavă, numite „pricesne”, deşi, 
odinioară astfel de „legăminte” se numeau, în limba rusă, „piasne”, 
muzica naţională românească, barbar contaminată cu „şlăgărisme” 
pentru nunţi şi cumătrii, se află în pericol mai mare decât oricând. 


Anton Pann nu este un reper al melosului nostru naţional. An- 
terior lui sau odată cu el, au publicat cântece naţionale româneşti, în 
reviste muzicale germane, în calendare sau în broşuri, Franz Josef 
Sulzer, E. Murgu, medelnicerul loan Cartu, Franz Rouschitzki, Jo- 
han Andreas Wachmann, C. F. Weitzmann, Anatole de Demidoff, C. 
Grenville Murray, C. Hubert, Hans Huber, Otto Heilig, Alexandru 
Berdescu, Eugene Kompanski etc. Melodiile naţionale româneşti, 
culese de cei numiţi mai sus — ca să nu mai vorbesc de cele şi mai 
vechi, din Wittenberger Gesangbuch, Codex Victoris şi Kajoni Kodex, 
au şi tehnici componistice şi interpretative comune (alternanţa secun- 
dei mărite cu două secunde micşorate), dar şi un lirism unic, specific 
românesc şi rezistând ca atare de-a lungul veacurilor. Nici un cântec 
din sutele de melodii pe care ni le-au păstrat alţii nu are nici cel mai 
vag ecou de „Irmoasă” tip Anton Pann. Am ascultat cântecele acelea 
vechi româneşti, încredințate memoriei de străini, datorită proiectu- 
lui „Zicălaşii”, şi am avut senzaţia unei călătorii în timp pe acelaşi 
teritoriu românesc, pentru că aidoma răsunau cântecele culese din 
Ardeal, din Moldova sau din Muntenia şi pentru că, în ciuda locului 
din care au fost luate, ele făceau parte dintr-un patrimoniu naţional 
indivizibil şi nezonificat, chiar dacă difereau, uneori, instrumentele 
şi tehnicile lăutăreşti. 


Melosul românesc, încă păstrat nealterat în colindele vechi şi 
în vechile oraţii de nuntă — „Zicălaşii” le-au încercat şi mi-au întărit 
convingerile, au avut şi încă au de făcut faţă unei agresivi bisericeşti 
sau măcar bigote, cea mai iresponsabilă fiind cea a „priceasnelor”, prin 

care se înlocuiesc nu doar cuvintele şi sentimentele laice, „curveşti 
şi diavoleşti”, cum le numeau ierarhii, dar şi structurile melodice 
strămoşeşti. lar dacă despre falsurile folclorice ale lui Anton Pann nu 
prea ştiu mulţi şi le adoră când le ascultă, faţă de „priceasnele” care 
buruienesc masiv în Bucovina şi în Ardeal ar trebui luată atitudine. 
Să se cânte în biserici şi la ceremonii religioase, dar să nu fie impuse 
drept „folclor românesc”. Pentru că nu sunt nici măcar „folclor”, ci 
depersonalizări şi înstrăinări iresponsabile ale spiritualității naționale. 


Asalturile ierarhilor ortodocşi asupra spiritualităţii româneşti 
sunt identificabile încă din timpul domniei lui Dimitrie Cantemir, 
când antiromânismul ortodox începu să se manifeste şi într-o limbă 
română rudimentară. 


În „„Catavasierul” tipărit la Târgovişte, în 1713, de Gheorghe 
Radovici, după omagierea mitropolitului, există o prefaţă, reluată, 
ulterior, de toate catavasierele şi în care se spune că, „de vreme ce 
firea omenească către cântări şi către versuri are aşa priință, precum 
se vede şi la copiii cei mici şi plângători, şi cu cântecele sunt adormiţi; 
ci şi muierile cele ţesătoare, şi călătorii, şi corăbierii osteneala care le 
vine din lucruri cu cântecele o mângâie, de vreme ce sufletul toate cele 
cu supărare şi cu osteneală poate să le sufere lesne când a auzi cântări 
şi cântece, pentru aceasta şi eu am vrut să tipăresc această cărticică a 
catavasiilor, pentru ca cei ce vor vrea să cânte să nu cânte cântecele 
curveşti şi drăceşti, ci să cânte Catavasii şi Irmoasele acestea, ce (le) 
cuprinde această cărticică. Carele sfinţii Bisericii noastre de la Duhul 
Sfânt fiind îndemnați, le-au alcătuit spre folosul şi al celor ce cântă, 
şi al celor ce ascultă: care cărticică ca ceea ce este bisericească întru 
care Catavasii este începerea şi versul a toate canoanele sărbătorilor 
celor stăpâneşti şi ale maicii lui Dumnezeu, ale Bisericii noastre (ur- 
mează alte omagieri a mitropolitului, ca şi în primele rânduri —n. n.). 

Urmau troparele, pentru fiecare sfântă sărbătoare, începând cu 
cea a Naşterii Domnului, apoi câte o Piasnă sau Irmoasă (în rusă şi, 
respectiv, în greacă însemnând legământ, închinare), cu „glas”, apoi 
„altă Irmoasă”, apoi altă „piasnă e. irmoasă”, deci texte bisericeşti vag 
imnice, dar în proză, care se cântau monoton, şi tot aşa mai departe, 
de-a lungul întregului veac al lui Dimitrie Cantemir, dar nici una în 
limba română. 


Catavasierele din 1750 şi 1784, tipărit la Râmnic, al lui Lau- 
rentie iermonah, şi Catavasierul lui George Popovici „Tipograful”, 
închinat mitropolitului Ungrovlahiei Antim, cu o prefaţă în româneşte, 
dar ambele cu textele cântărilor bisericeşti exclusiv în limba greacă, 
reiau, practic, prefața din 1713: „Pentru ca cei ce vor voi să cânte să 
nu cânte cântece curvești şi drăceşti, ci să cânte Catavasii şi Irmoasele 
acestea, ce cuprinde această cărticică. Carele sfinții Bisericii noastre, 
de la Duhul Sfânt fiind îndemnați, le-au alcătuit spre folosul şi al celor 
ce cântă, şi al celor ce ascultă” . 


În 1768, apărea, la Râmnic, „Catavasiariu cu toate ceale tre- 
buincioase cântări ce să cântă preste tot anul, catavasii rumâneşti 
şi greceşti”, cu aceeaşi prefaţă anti-românească, anti-muzicală şi 
anti-culturală, cu piasne sau iromoase şi cu numeroase condacuri 
ale praznicelor. 


În 1778, apărea, la Iaşi, cu monograma bicoloră a mitropoli- 
tului Gavriil, un catavasier care începe cu un „cuvânt către cuvântul 
Domnului Dumnezeului nostru Isus Hristos”, o rugăciune ciudată, 
închinată voievodului, mitropolitului şi boierilor ţării Moldovei, dar 
continua, desigur, în limba greacă. 

„În aceeaşi vechime căruntă se suie originea lor”. Pentru că, 
la originea lor, Colindele erau cântecele religiei primordiale, închi- 
nate rotirii „Soarelui prin solstiții”, nu şi „Lunii prin lunistiţii” (cum 
formula, pe la 1860, Simion Mangiuca, care se înşelase, pentru că nu 
văzuse în „logodna cosmică” întoarcerea în lumina din care ne-am 
desprins, ci imposibila dragoste dintre cei doi „fraţi cereşti”, Soarele 
şi Luna), adică prin constelaţiile zodiacale din care Soarele a răsărit, 
de-a lungul epocilor conștiente ale omenirii (Leu, Rac, Gemeni, 
Taur, Berbec, Peşti — acum, urmând epoca în care Soarele va răsări 
din constelația „Omul cu ulciorul”, cum vestea lisus, referindu-se la 
Vărsător), creştinismul s-a străduit să stârpească străvechile colinde, 
numind textele lor „curveşti şi drăceşti” (toate catavasierile, începând 
cu cel din 1750, tipărit la Râmnic, al lui Laurentie iermonah) şi în- 
demnând credincioşii „să nu cânte cântece curveşti şi drăceşti, ci să 
cânte Catavasii şi Irmoasele acestea, ce cuprinde această cărticică. 
Carele sfinţii Bisericii noastre, de la Duhul Sfânt fiind îndemnați, 
le-au alcătuit spre folosul şi al celor ce cântă, şi al celor ce ascultă”, 
şi înlocuindu-le cu reaţii culte, în care, după sugestia lui Augustin, 
Soarele era înlocuit cu lisus Hristos (în Psalmul 18 al lui David, din 
„Biblia” ortodoxă, „Dumnezeu şi-a făcut sălașul în Soare”, fără a se 
substitui Soarelui): „Răsăritul e numele Lui. Soare izvorit din soare, 
lumină din lumină, Dumnezeu adevărat din Dumnezeu adevărat”; iar 
asimilarea Datinii primordiale de către Datina creştină, şi pe acest 
tărâm spiritual, îngăduia cocluzii triumfaliste religios, dar păguboa- 
se spiritual, de genul: „astăzi colindele deschid ferestre spre cer, să 
audă Dumnezeu glasurile de argint ale pruncilor vestind bucuri”; ba 
chiar plusând şi cu o blasfemie idolatră, care compomite unicitatea 
lui Dumnezeu, Tatăl Nostru Cel Ceresc: „Moş Crăciun, dumnezeul 
pribeag, cu sacul plin de bunătăţi, pământean şi neputincios, nămete 

mare de zăpadă începând să umble, bate la toate uşile şi la toate ini- 
mile” (Unirea, Anul XLIII, Nr. 51, Blaj, 23 decembrie 1933). 

Fără îndoială că lisus, „Soarele Dreptăţii”, cum inspirat îl nu- 
mea Augustin, merită pe deplin închinările noastre prin cântec, dar 
închinări distincte, care să nu spulbere nimic din patrimoniul universal 
de spiritualitate, un patrimoniu pe care, după spusa aceluiași Augustin, 
însuşi lisus l-a împărtășit viitorimii. Numai că toate cântările religiei 
primordiale, închinate Sfântului Soare, înseamnă relicve şi, indirect, 
elemente ale continuității noastre pe acest pământ, la care nu avem 
voie să reunuțăm singuri. Cu nimic nu prejudiciază creştinismului 
cântecul ancestral, mai ales că în cântecele de stea și în vifleimuri, 
născociri ale episcopului de Caransebeş loan Thomici, șlefuite melo- 
dic şi ca text de mari componişti români, mesajul e atât de apropiat de 
inima românilor încât sugerează învierea din cenușa uitatelor vremi. 

Chiar şi în primii ani ai comunismului, încă se mai știa deose- 
birea dintre cântece de stea şi vifleimuri (numite și „colinde creştine”) 
şi colindele primordiale, recunoscându-se indirect că datina creştină a 
colindatului ține de creaţia cultă, răspândită, prin intermediul Bisericii, 
în popor: „Corul Mitropoliei Banatului, dirijat de dl prof. Sava Go- 
lumba, a dat un concert religios şi de colinde, în prima zi de Crăciun, 
după masă, în Catedrala mitropolitană. Selectul ansamblu coral a 
executat, în partea întâia a bogatului program, un frumos repertoriu 
de cântări bisericeşti, din compozitorii Cucu, Dima, Ciaicovschi, Pa- 
vel, Muzicescu. / Î. P. S. S. Mitropolit Vasile, în atmosfere de elevare 
spirituală, creată de cor prin duioasele armonii intonate, ia cuvântul, 
tălmăcind impresionant semnificaţia praznicului Naşterii Domnului. 
/ În partea a doua a programului, corul a executat colinde de Kiriac, 
Popovici şi Pavel. / Tot în prima zi de Crăciun, după Sf. Liturghie, 
corul bisericesc „Armoaia” a dat un reuşit concert de colinde, sub 
conducerea maestrului Sabin Drăgoi, în biserica din Timişoara IV. Cu 
acest prilej, a vorbit părintele consilier arhiep. prot. Dr. V. Vlăduceanu. 
La afârşit, secția caritativă a comitetului parohial a distribuit diferite 

ajutoare enoriaşilor lipsiţi” (Foaia Arhidiecenzană, Anul LXV, Seria 
II, Nr. 1, Caransebeş, 15 ianuarie 1950). 

În secolul al XIX-lea, încă se mai ştia despre colinde că „în 
aceeași vechime căruntă, ba poate şi mai căruntă se suie originea lor” 
şi că ele sunt „mijlocitoare între vechile credinţe” şi prezent, deşi ra- 
portările la „vechimea căruntă”, pe care le făceau vechii cărturari nu 
treceau de zăgăzuirile greco-romane, mitologiile respective fiind, de 
fapt, ferestre spre ceva mult mai îndepărtat și în totalitate spiritual, și 
nicidecum terestru și pragmatic, precum în mitologiile eline şi latine. 
De aici, de la veşnica raportare la o mitologie vulgară, cum o numea 
Guenon, se pierd semnificaţiile străvechi. Zice, de pildă, cărturarul 
ardelean că „în colinda „Junele și leul”, acela se luptă cu acesta şi, în- 
vingându-l, scapă ținutul de teroarei din partea frumoasei sălbăticiuni, 
chiar cum i se întâmplă lui Hercule cu leul nemeic” (Zransilvania, 
Anul X, Nr. 5, Braşov, | martie 1877, p. 57). Nici vorbă să-şi închi- 
puie autorul studiului „Românul în poezia sa poporală” că mitul se 
referă la noul răsărit al Soarelui, în Rac, după ce epuizase răsăritul în 
Leu, iar „învingerea leului”, de către tânăr, are similitudini narative 
şi la alte treceri dintr-o costelație zodiacală în alta şi, mai ales, la cea 
a ieşirii din Taur: Ghilgameș, viteazul Utu şi Moise ucid sau distrug 
„Taurul Cerului” sau „Taurul lui Osiris”, care, când soarele începe 
să răsară în constelația Berbecului, devine timpul Marelui Păstor, al 
iniţiatorului care primeşte „legile” de la Sfântul Cer (Enlil al Muntelui, 
Spitama Zarathustra, Moise etc.). 

Disimulat creștin, și prin premeditată „deslușire”, dar şi prin fal- 
sificarea textului străvechi, este şi mitul planetei Venus (Sfânta Vineri, 
din eresurile populare românești), cea orânduită de Spiritul Universal 
drept preoteasă, atunci „când Soarele, Zeul Cerului, a văzut templul 
de piatră din munţi, care îi fusese închinat” (p. 159), în care Soarele 
şi-a așezat „scaunele şi masa lui” (p. 161), care-l simbolizează, după 
cum stă scris în cea mai veche compoziție mitologică hittită, „Cân- 

tecul lui Ullikummi”5%. Din colindul rămas, autorul, Sfânta Vineri, 
„pentru darul oferit la botezul lui Iisus, dar „de trei flori ca şi viori, 
ce lucesc ca nișe zori, cu care, când intra, curţile se lumina”, pentru 
aceste daruri Mama sfântă o remuneră, dându-i „să rămână pururea 
mai frumoasă ca Venera”... dar românului creștin i se păru mai logic 
şi mai cuviincios a atribui duminicii cele trei flori, va să zică trei 
graţii ale Venerei”, numind colinda falsificată „Sfânta Duminică” şi 
aruncând în ignoranță şi uitare o cosmogonie inițială, în care „Mama 
sfântă” era Pământul, în sinonimie cu Natura, cu Primăvara şi, deci, 
cu Arborele Vieţii, în vreme ce Venus, de cele mai multe ori și mai 
ales în credințele sumeriene cumula și identitatea lunară, confuzia 
Venus-Lună provenind de la atribute, de la „grații”, fiecare atribut 
întruchipând, ulterior, o nouă „zeitate”. 

Venus, ca Mare Preoteasă a Soarelui, este predecesoarea 
inițiaților, a întemeietorilor de religii regionale, desprinse, prin 
adaptări, din cea inițială, reluată ca atare doar de lisus Hristos, deci 
de conceptul „Marele Păstor”, cultul Sfintei Vineri datând din epoca 
de după diluviu, cea în care Soarele începea să răsară din constelația 
Taurul, după cum o confirmă, în afară de primele cărți religioase ale 
omenirii, şi următorul colind: „Vine marea cât de mare, / De umflată 
margini n-are: / "Țărmurile bat ca munţii, / lar vopiii bat ca nourii/ // 
Dară unda ce aduce? / Lucru mândru, ce străluce, / Legănior topit de 
aur / Ce mi-l poartă-n cap un taur / Ce-i cu coarne argintite... // Dară-n 
leagăn cine şede? / Ca o zână că se vede! / Şede-mi Ana frumuşoară 
/ Ca pe cer o stelişoară” (Zransilvania, p. 57). Care va să zică, după 
marele diluviu („Timp de şase zile şi şase nopţi au suflat vânturile, 
torentele şi furtunile, iar inundaţiile au copleșit lumea; furtuna şi 
inundaţii au devastat împreună pământul. În a şaptea zi, furtuna s-a 
domolit spre sud, marea a devenit calmă şi potopul s-a fost potolit”, 


33 Guterbock, Hans Gustav, The Song of Ullikummi Revised Text of the Hittite Version 
ofa Hurrian Myth, Chicago, 2009 

se zice în The Epic of Gilgamesh"*, V, p. 21; „Soarele s-a schimbat 
într-o pată neagră, pământul în mare, / Stelele din cerul de sus se ră- 
suciră; / Creştea aburul şi flacăra din cer dătătoare de vieţi / Arzând a 
sărit în mare, desprinsă din ceruri. / Lanţurile s-au rupt şi lupul alerga 
liber. / Mai multe ştiu eu şi mai pot vedea / Soarta zeilor, cei puternici 
în luptă, / Pământul nu se mai zărea, / Întinderile lui verzi fuseseră 
acoperite de valuri / Căci ploaia curgea în cascade, iar vulturii / Vânau 
peşti de pe stâncile în care îşi aveau cuibul”, preciza Voluspo**, 57, 
58 şi 59, p. 24), deci, după marele diluviu, Taurul a adus legănuţul cu 
Venus, în „coarnele”, deci la începutul epocii în care Soarele răsărea 
din constelația zodiacală a Taurului, începând religia naturală, în 
totalitate astrală şi desfăşurătoare de mituri cosmice. 

Şi epoca Marelui Păstor, care ţine de cea în care Soarele răsă- 
rea din constelația zodiacală a Berbecului, are colindele ei, inclusiv 
„Mioriţa”, care nu este o baladă, prima trimitere a colindului fiind spre 
„Fiul Muntelui” („Primul care a primit Legea a fost Marele Păstor'*%), 
care: „„Coborât-a coborât / De mai sus, din răsărit, / Dumnezeu din cer 
pe scări, / Pe miruri, pe lumânări, / Cu-o turmă de oi domnești... / Și 
o paşte în senin, / Și-o adapă în nor lin”, această păstorire inițiatică a 
Soarelui, fiind descrisă şi în menţionatul psalm al lui David: „De la 
marginea cerului ieşirea lui, şi oprirea lui până la marginea cerului; 
şi nu este cine să se ascundă de căldura lui”. 


Înainte de a continua cu tentativa de a descifra, în parte, suges- 
tiile cosmogonice ale colindelor primordiale, care sunt altceva decât 
cântecele de sta și vifleimurile — demne şi acestea de tot respectul și 
de infinită dragoste, dar fără a comite confuzii între cele două datini 
distincte, iată cam cum se „culegeau” cântările culte, închinate Cră- 


%4 The Epic of Gilgamesh, Assyrian International News Agency, 1998 

35 The Poetic Edda, după 1241 

3% The Sacred Books of Zoroastrianism, Book 3, Translated by James Darmesteter (From 
Sacred Books of the East, American Edition, 1898), Edited by Joseph H. Peterson, 
Zend- Avesta, Vendidâd, pp. ll, 12 

ciunului, în perioada interbelică, atunci când, datorită bigotismului 
exagerat de naționalismul șovin, se dădea lovitura de grație patrimo- 
niului nostru ancestral de spiritualitate. 


În 1930, când publicau „Steaua de la Răsărit / Cântări de stea 
şi colinde”, în Editura „Astra” din Sibiu, autorii, șeful de gară din 
Codlea, N. I. Dumitrașcu, şi preotul Valeriu Crişan, făceau deosebirea 
între „Cântece de stea” („O stea sus răsare”, „Trei Crai de la Răsărit”, 
„Astăzi Christos s-a născut”, „În Viflaimul jidovesc”, „O, Iroade, îm- 
părat”, „O, ce veste minunată”, „Astăzi am văzut minune”, „Astăzi toţi 
sărbătoresc”, „losif şi cu Maria”, „Sus, în poarta Raiului”, „De când 
cu moșul Adam” etc.), „Colinde religioase la Naşterea Domnului” 
sau „Viflaimuri” („Asta-i o zi mare”, „De când Domnul s-a născut”, 
„Sus, în poarta cerului”, „Poruncind Sfânta Marie”, „La o masă 
rotilată” etc.) şi „Colinde tradiţionale”, pe care autorii le împărțeau, 
pe categorii de toată nostimada: „de flăcăi”, „de fete”, „de frate şi 
soră”, „de oameni însuraţi”, „de vânători”, „de ciobani” şi „diferite”. 

În ciuda prostioarei categorisirii, există în culegerea șefului de 
gară și a preotului din Codlea și câteva colinde veritabile, care ţin de 
tradiţia primordială, şi nu de cea creştină, precum: „Înaintea cestor 
curți”, „Sus, în vârful munţilor”, „Cești boieri bătrâni”, „Doi ziori de 
zi”, „Dormi tu, gazdă, ori nu dormi”, „Pe munţii cu floricele”, „Colo-n 
vale, mai la vale”, „Noi umblăm la colindat”. Fără îndoială, şi aceste 
vestigii ale „datului iniţial” sunt denaturate, datorită subconştientului 
colectiv al păguboasei mentalități „aşa am apucat”, care se substituise, 
de secole, iniţierilor. 


— 
Colinda mărului măr. Printre colindele pe care „Zicălaşii” 
Petru Oloieru, Răzvan Mitoceanu, Narcis Rotaru, Adrian Pulpă şi 


Ionuţ Chitic (trupa îi are în componenţă şi pe spuitorii de zicale 

Constantin Irimia şi Mihai Hrincescu, dar şi pe gordunistul Viorel 
Kiriliuc) le-au cântat în 21 decembrie 2016, de ziua cea mai scurtă 
— ziua memoriei, se află și unul precreştin, alterat doar la nivel de 
semnificaţii, nu şi de inițieri, intitulată „Colinda mărului măr”. Textul 
acesta, şubrezit de trecerea vremurilor, prin ceea ce Rene Guenon 
numea degenerescenţă, îngăduie o vagă deslușire a alegoriilor cos- 
mice, care caracterizează narațiunile colindelor Datinii şi, tocmai de 
aceea, vă propun să o desluşim împreună. Nu neapărat ca alegorie, ci 
ca metodă de însuşire a simbolisticii precreştine de către biserică, în 
veacurile de după Hristos. Colindul începe cu trei strofe care vin din 
ancestral, din vremurile primordiale ale civilizației totemice: 


După dealul cel mai mare 
Răsărit-au Sfântul Soare, 
Mărului măr, 

Toată lumea luminând 

şi mană în ea revărsând, 
Mărului măr, 


Iar pe deal, într-o lărgire, 
Este-o-naltă mănăstire, 
Mărului măr, 

Nouă popi, nouă diaci 

ŞI pe-atâția patriarşi, 
Mărului măr, 


Aceştia sta şi se ruga 
Şi Soarelui îi cânta, 
Mărului măr, 

Dar această rugă multă 
Cine stă și o ascultă, 
Mărului măr, 

Contrafacerea creştină, pe acest funadment al colindei pri- 
mordiale a Datinii, a înlocuit elementele primordiale ale alegoriilor 
astrale, Mama Terra sau Natura, Luna, numită Alba (de unde „florile 
d-Albei” şi nu „florile dalbe”, chestiune probată în secolul al XIX- 
lea) sau Crăiasa Florilor, primăvara Maya sau „raiul pământesc”, cu 
personificări creştine, templul solar de pe înălțime, albă sau înaltă 
mănăstire, căpătând semnificații creștine, dar fără a-şi schimba sim- 
bolistica inițială, odată cu încetăţenirea lui lisus Hristos drept Soarele 
Dreptăţii. lar în această preluare discretă de elemente precreștine se 
pierd doar iniţierile în alegorii astrale, care se săvârşeau în prima 
decadă a lunii mai, odată cu răsăritul Pleiadelor, și din care aveau să 
se desprindă Misterele Eleusine, Demetra preluând „gloriile” Naturii, 
„glorii” fiind numite, cu vreo patru milenii în urmă, atribuţiile mira- 
culoase ale elementelor astrale. În sugestie creştină, „Colinda mărului 
măr” (mărul este solar, iar părul, lunar), continuă, doar cu substituire 
de elemente şi de alegorii, dar în acelaşi plan cosmic, astfel: 


Măicuţa lui Dumnezeu 

În braţe cu fiul său, 
Mărului măr, 

Fiul plânge, nu-ncetează, 
Maică-sa din greu oftează, 
Mărului măr, 


Plânsul cosmic (ploaia) se întâlnește în mai toate colindele Da- 
tinii, în care Alba, Crăiasa Florilor, „Şade la gherghef şi coasă. / Nu 
ştiu, coasă ori descoasă, / Dar la lacrimi ştiu că varsă; / Câte lacrimi 
a vărsat, / S-a făcut fântână-n sat, / Fântână cu cinci izvoare, / Două 
dulci şi trei amare. / Cine bea din unul moare”, plânsul cosmic fiind, 
în timpul celor care au întemeiat colindele drept „Imnele Titanilor”, şi 
dulce, şi otrăvitor până la a se transforma în Marele Diluviu Universal. 

Dar să revenim la colinda culeasă din Bucovina, deşi nici o colindă 
nu-i regională (moldovenească, muntenească sau ardelenească etc.), 
ci valahă, numele acesta conservând, la nivelul subconştientului est- 
european, memoria protopărinților pelasgi: 


Taci, fiule, nu mai plânge, 
Că inima mi se frânge, 
Mărului măr, 

Taci, drăguță, nu ofta, 

Că mama ție ţi-o da, 
Mărului măr, 


Legănuţ de păltinuţ, 
Lumina botezului, 
Mărului măr, 
Cheiţa raiului, 
Scaunul judeţului, 
Mărului măr, 


Şi-i fi Domnul Ceriului, 
ŞI stăpân Pământului, 
Mărului măr! 

Fiul de plâns o-ncetat, 
Pe faţă s-a luminat, 
Mărului măr, 


Popii toţi i s-au-nchinat 
Şi maică-sa s-a bucurat, 
Mărului măr. 

O-nchinăm cu sănătate, 
Că-i mai bună decât toate, 
Mărului măr. 

Strofa care începe cu „Legănuţ de păltinuț”, continuă cu trei 
versuri falsificate, celelalte continuând cu „gloriile” Soarelui, care 
avea să devină prin lisus, Soarele Dreptăţii sau, cum scrisese legen- 
darul David, în „Psalmul 18 al lui David”, „Şi-atunci Dumnezeu și-a 
făcut sălașul în Soare”. 


DI 


Colinda Leului și strămoşii pierduţi. Am văzut, din întâm- 
plare, prin presa noastră culturală și prin studiile etnografice mai noi, 
o nefirească uimire faţă de existența Colindei Leului, în condițiile în 
care s-a constatat arheologic că, pe teritoriul României, nu au trăit 
niciodată lei. În zadar au scris toţi cărturarii ardeleni de odinioară, 
inclusiv Coşbuc, Rebreanu şi Blaga, despre caracterul solar al co- 
lindelor (cel lunar le scăpase), inutil au scris toţi filosofii culturii din 
lume, inclusiv Grimm („Deutsche Mythologie” Berlin, 1875), Kassel 
(„„Weihnachten”, Berlin, 1856), Nork („„Mythologie des alten und ne- 
uen Testaments”, Stuttgart, 1842) etc., despre astralitatea colindelor, 
din moment ce culturnicul român preferă să se inițieze în mitologia 
strămoșească de la o bătrânică de 87 de ani, din Orăştioara de Sus, 
care, deşi „a muncit toată viaţa la CAP a izbutit să-şi publice „poeziile 
compuse de ea şi colindele care i-au marcat tinereţea” (site-ul Antena 
3 Live). E drept că, în secolul al XIX-lea s-a tot crezut în originea 
latină a colindelor, deşi „Colindele nu sunt, bineînţeles, latine, ci urcă 
la obârşia comună proto-pelasgică, într-o antichitate abisală; ele sunt 
tot ceea ce e mai misterios în poezia populară română”. Adică vin din 
ceremoniile şi misterele maiale (primul început de an nou al ome- 
nirii, luna „Mai, fiind luna zeiţei Maia'”, adică Primăvara), în care 
logodna cosmică, în care erau „Sfânta Lună / Nună bună, / Sfântul 


57 Lovinescu, Vasile, Dacia hiperboreană, Ediţia II, Bucureşti, 1996, p. 23 

Soare / Socru mare, / Luceferii / Vătăjei, / Stelele / Druşcuţele”5%, 
care conservau o tradiţie şi mai veche, pe care voi încerca să v-o 
explic şi să o argumentez în rândurile care urmează. Şi am să încep 
cu Taurul (Bourul în colindele româneşti), pe care îl aflăm în toate 
mitologiile lumii. „Viteazul Utu a ucis taurul cerului, care îşi arăta 
cu mândrie puterea lui, protectorul marelui oraş, din locul de unde 
răsare soarele”*%*; Gilgamesh se lupta cu „un taur sălbatic, în pustie, 
care mugca şi învolbura praful”, pentru că „Anu a slobozit Taurul 
Cerului"*!; despre Taurul lui Osiris şi despre idolul distrus de Moise 
cu siguranţă că aţi auzit; la fel, despre Taurul lui „Minos (care) a fost 
un imitator al unui Rhadamanthys, din timpuri străvechi”, şi în 
inițierea în peşteră şi în simbolistica labirintului vieţii pentru genera- 
țiile în care Soarele răsărea din constelația zodiacală a Taurului, deci 
generaţiile Bronzului, tutelate de planeta Venus. Uciderea „Taurului 
Cerului”, cum se mai numea în toate mitologiile, sau sfărâmarea „ido- 
lului Taur” confirmă o anume contemporaneitate. Se ştie, din „Biblie” 
că Moise a fost contemporan cu ultimul Osiris, Rhamses al II-lea, 
ceilalţi conducători ai Egiptului, din Timpul zodiacal al Berbecului 
(Amen Ra), numindu-se Faraoni, Osiris însemnând, anterior, condu- 
cător, dar şi fiu al lui Dumnezeu- Timpul. Ba, în constelaţiile zodiacale 
egiptene („Egiptenii au fost cei dintâi oameni care au născocit anul 
şi l-au împărțit în douăsprezece părți, ţinând seama de anotimpurile 
lui. Au făcut această descoperire — spuneau ei — călăuzindu-se după 
stele... tot egiptenii sunt cei dintâi care au pus nume celor doisprezece 
zei”*%5, dar au moştenit constelaţiile şi misterele — de la pelasgi“*, Ta- 


3 Densuşianu, Ovid, Vieaţa păstorească în Poesia noastră populară, II, Bucureşti, 


1923, p.9 

5% Leick, G., A Dictionary of Ancient Near Eastern Mythology, London, 1991,p. 161 
+% The Epic of Gilgamesh, II, p. 8 

%1 The Epic of Gilgamesh, II, p. 12 

+ Strabon, Geografia, IL, X, 6, p. 446 

%% Herodot, Istorii, II, IV, p. 134 

+4 Herodot, Istorii, II, LII, p. 156 


207 


Bucovina, în mărturii necunoscute 





urul se numeşte... Osiris%5, ceea ce probează, ca informaţie a miturilor 
Datinii, că Rhamses al II-lea, Moise, Gilgamesh, Minos şi Utu au 
fost contemporani, trăind în ultimele decenii ale Timpului zodiacal 
al Taurului, descris, ca final, în colindele românilor, cam aşa: 


„leşi Domnu-n vânătoare 

Şi-mi vânară ce-mi vânară 

d-un bohor, de-o fiară neagră”*%, 

sau, în alte variante: 

„Brazii-nalți, mălinii verzi, 

Noată-și noată bour negru, 

Noată-și noată 

În coarne-și poartă 

Legănel de taftur verde”. 
* 

„Noată, noată bour sur 

Cu coarnele de d-aur”"**. 


% 


Nici vorbă de trimiteri, în aceste colinde, la legenda lui Dragoş 
Vodă, descălecător imaginat, cel real fiind Bogdan Cuhea (dovadă: în 
toate documentele tătare şi turceşti Moldova sau Vlahia Mare se va 
numi Bogdania — şi oare întâmplător luase Bogdan semnul zodiacal 
islamic pentru constelația Taurului, de la prietenul lui, mârzacul cu 
trei tuiuri Kutlu-Buga, adică... Bourul Norocos?) ci, invers, pe sea- 
ma mitului ancestral, păstrat şi în colinde, s-a imaginat legenda lui 
Dragoş (tradiţie, cum erau numite legendele în secolul al XIX-lea). 


%5 Churchward, Albert, The Signs and Symbols of Primordial Man, London, 1913,p.215 
%% Buhociu, Octavian, Die rumănische Volkskultur und ihre Mythologie, Wiesbaden, 
1974, p. 123 
+ Buhociu, Octavian, Die rumănische Volkskultur und ihre Mythologie, Wiesbaden, 
1974, p. 128 
+% Buhociu, Octavian, Die rumăânische Volkskultur und ihre Mythologie, Wiesbaden, 
1974, p. 132 

% 


La fel s-a întâmplat şi cu celelalte colinde ale datinii, adică au 
fost concepute nu doar ca omagieri ale „rotirii Soarelui prin solstiţii 
şi a Lunii prin lunistiţii”, cum o proba incredibilul mare uitat Sime- 
on Mangiuca, ci pe serii zodiacale, începând cu Generaţiile de Aur, 
închinate Soarelui, care au trăit în timpurile în care Soarele răsărea 
din Constelaţia Leului. Generaţiile acelea sunt, în mitologiile lumii, 
cele ale Blajinilor (Îndurătorilor, cum sunt numiţi, cu termenul Ra- 
chman, în hebraică şi în arabă): „Se vorbeşte în legendele româneşti 
de o populaţie misterioasă, Blajinii, Rohmanii, Rahmanii, Rucmanii. 
Sunt Blajini, sunt Sfinţi. Locuiesc la capătul Lumii, aproape de Apa 
Sâmbetii; toţi sunt sihaştri; toţi sunt preoți; ţara lor se numeşte Măcă- 
rele (Macuron Musoi — Insulele Preafericiţilor). Porţile Raiului sunt 
aproape... la Rahmani se găseşte Apa Vie şi Apa Moartă... Cei mai 
buni sihaştri merg acolo şi nu se mai întors", 


% 


Memoriei moşilor iniţiali ai tuturor neamurilor europene, care 
au trăit şi au urcat în ceruri ca prime generaţii de oameni vorbitori ai 
începuturilor civilizaţiei totemice, le este închinată „Colinda Leului”, 
de următoarea generaţie, cea Lunară sau „de Argint”, cum o numea 
Hesiod, care avea să descopere Timpul şi calendarele stelar şi stelar- 
lunar. În colinda aceasta, Eroul Cosmic, Soarele, biruie Leul (ieşise 
din constelația Leului şi răsărea din Rac), iar în textele colindelor 
româneşti, supuse degenerescenţei separării limbilor şi pierderilor de 
iniţieri, ieşirea din epoca iniţiatică a omenirii, este descrisă, alegoric, 
cam aşa: 

* 
„Când fu soarele-n scăpătat 
Vânătoare ce-au vânat? 


*% Lovinescu, p. 38 

Găsi leul d-adormit, 
Adormit şi pitulit 
Sub un spin mare-nflorit, 
Florile l-au năpădit. 

% 
Să-l deștepte nu se-ncrede, 
Să-l săgete nu se-ndură. 
Greu murgul mi-a sforăit, 
Leul din somn s-o pomenit. 
Spintecând vântul fugind 
Pân-ce leul a obosit. 

% 
Zboară murgul pe pământ 
Zboară şoimii sus în vânt, 
Ogari ca săgețile 
Pe leu mi-l hărțuiră, 
De leu că s-alătura 
În lanţ că mi-l încurca, 
Sus pe murgu-l arunca”+!0. 


% 


Există, din câte am văzut, şi colinde pentru Timpul zodiacal 
al Gemenilor (cele despre Novaci, adică despre uriaşii autori ai 
„Imnelor Titanilor”), şi pentru Timpul zodiacal al Berbecului (cele 
păstoreşti, inclusiv „Oiţa”, care avea să devină, datorită lui Alecsandri, 
„Mioriţa”), şi pentru Timpul zodiacal al Peştilor (cele aparent marine 
sau măcar catalogate ca atare), rămăşiţe de incantaţii ale strămoşilor 
neamurilor europene, peste care se tot prăvale tăvălugul cântărilor 
bisericeşti şi ale altor născociri culte, frumoase şi unele, şi altele, dar 
care ne-au retezat şi ne stârpesc atât de brutal rădăcinile. 


+ Buhociu, p. 93 

1783: Mărturii despre colinde în Psaltirile româneşti. În 
prefața psaltirii tipărite, în 1783, „cu porunca Blagocestivei, singurei 
Stăpânitoare, Mare Doamnei Noastre, Împărătesei Ecaterinii Alexie- 
vii, a toată Rosia”, „Psaltire / Cu blagoslovenia Prea osfințitului şi 
îndreptătoriului Sinod şi a Sfinţiei sale Chiriu”, dincolo de pledoaria 
care se face în favoarea cântării psalmilor, odată cu apariția cântărilor 
bisericeşti mai simple şi mai directe, numite catavasii şi care înseamnă 
şi rădăcini ale cântecelor de stea şi ale vifleimurilor, care vor înlocui, 
încetul cu încetul, colindele ancestrale ale Datinii primordiale, se 
face, de fapt, o apologie a cântărilor cu glasul, chiar dacă, ceva mai 
târziu, adică începând cu anul 1802, chiar şi catavasiile, deci cântările 
bisericeşti târzii, urmau să fie stigmatizare, odată cu enoriaşii care 
le preferau: „O, veacuri de acum, care cu totul au prefăcut obiceiu- 
rile către vechi... Toţi, îndată ce intră în biserică, voiesc să asculte 
cântări, Catavasii şi altele, nesocotind că toată slujba este alcătuită 
şi întemeiată în Psaltire”. 

Fără îndoială, opera imnică a legendarului împărat David 
înseamnă un reper fundamental al culturii universale, dar păstorii 
şi agricultorii din Carpaţi nu puteau fi atraşi, până peste poate, de 
versurile acelea ciudate şi de armoniile muzicale monotone, croite în 
mănăstirile greceşti (mai rar în cele ruseşti), obositor de reverberate 
pe vocale, şi care i se păreau întru totul străine, chiar dacă [i se tot 
repeta, dinspre altar, că, în vremuirea vremurilor, „cântarea psalmilor 
sufletele înfrumuseţează; pe îngeri întru ajutor îi cheamă; pe demoni 
îi goneşte, goneşte întunericul. Îmbracă cu sfințenie; omului păcătos 
întărirea minţii este; şterge păcatele; asemănată este milosteniilor sfin- 
te. Adaugă credinţă, nădejde, dragoste; ca soarele luminează; ca apa 
curățeşte; ca focul arde; ca untul de lemn unge; pe diavol ruşinează; 
pe Dumnezeu arată; poftele trupului stânge. Şi ungere milosârdiei 

este; soarta veseliei; parte îngerilor se alege; şerpii izgoneşte; şi toată 
vrăjmăşia o sfârşeşte; şi mânie sfarmă”. 

Păstorii şi agricultorii din Carpaţi încă erau fascinaţi de cânte- 
cele lor ancestrale, de o melodicitate vie, care aminteşte sau măcar 
sugerează o anume cosmicitate, pe care Pitagora o desluşise de 
minune, contrariindu-i pe bieţii ierarhi târzii ai românilor. Pentru că, 
în vremea lui Pitagora (570-490 înainte de Hristos), dar şi în cea a 
lui Pindar (522-433 înainte de Hristos), în fiecare primăvară răsunau 
„Hore în zvonul paianului, strigăt în jur de altare”*!!, „Dulce ca mierea 
/picură peanul”"*!?, în vreme ce străbunii neamurilor europene de mai 
târziu „Puzderia de legi o cântă, glorifică înţeleptele datini, / Cinstite 
de nemuritorii slăviţi, cu minunatele glasuri”"!5. Iar peanurile, cum 
se numesc în etimologie târzie franceză, numite de Pindar „paiane” 
(un întreg, ciclu de versuri pentru cor se numeşte astfel), erau, aşa 
cum desluşise Pitagora, desluşiri ale muzicii cosmice, inclusiv prin 
alegoriile versificărilor de mituri cosmogonice. Colindele, numite şi 
„Imnele Titanilor”, „şi, pentru că acestea imită plânsul peanului, şi 
Titanii s-au numit Pelagani”"*, fuseseră încredințate pelasgilor („ca- 
petele negre”) „Marelui Păstor” (chestie mărturisită şi în „Vendidat”, 
atunci când Sfântul Cer oferă legile lui lui Spitama Zarathoustra*!5) de 
către Sfântul Cer (Anu), tatăl „celor patru Hore” (anotimpurile), drept 
hore solstiţiale de primăvară, care se cântau şi horeau, de la solstițiu, 
până după răsăritul Pleiadelor, în cinstea aştrilor cereşti protectori ai 
fiicei Pământului, primăvara, care purta numele de Maya, adică „luna 
Mai” (de aici, datina malăncilor bucovinene), dar şi de Alba (Luna), 
care era şi Crăiasa Florilor, şi Crăiasa Zăpezii, dar şi prima „păstoriță” 
(„lese, seara, în amurg / paşte cerbii sus, pe ciung”) şi, deci, stăpână 
a Timpului, în vremea calendarului lunar. 


“! Theognis, Către Apollo, în Antologia poeziei greceşti, p. 44 
+12 Pindar, Peanul „Delos ”, în Antologia poeziei grecești, p. 14 
+13 Hesiod, Teogonia, p. 5 

+4 Strabon, Geografia, II, VII, 40, p. 220 

+15 Zend-Avesta, Vendidâd, pp. 11, 2 

Pitagora, care cu siguranţă cunoştea mult mai multe decât am 
izbutit eu să aflu, sesizase cosmicitatea muzicii (nu neapărat ca dar, 
ci ca har), iar dovada o găsesc în „Psaltirea” din 1802, tipărită cu 
sprijinul mitropolitului neunit al Karloviţului, şi preluată în „Psaltirea 
Prorocului şi Împăratului David”, tipărită, în „zilele prea înălţatului 
Împărat Francosc Întâi”, în Scheii Braşovului, în anul 1826, există o 
„Predoslovie” interesantă, în care se spune: 


„Meşteşugul cântărilor a fost nu numai în laudă de cei vechi, 
ci ŞI în mare socoteală, încât filosoful Pitagora zicea cum că sufletul 
nostru este alcătuit în trup după armonia muzicii şi pentru aceasta 
auzul omenesc are mare pornire către armonia glasului, care armonie 
este puternică a preface patimile omeneşti, schimbându-le după a 
lor mişcare; tot acest filosof, suindu-se cu scara minţii, îndrăznea a 
hotărî cum că şi planetele cerului, mişcându-se, fac un glas cu mare 
armonie, care din armonia dumnezeiască s-a oprit a nu se auzi de 
oameni, fiindcă din dulceaţa acelei armonii nu s-ar fi putut oamenii 
a se mai mişca, rămânând pururi ascultând... Însă nu la ceea ce zice 
el, cum că sufletul este alcătuit din armonie, cu cum că sufletul are 
mare norocire şi legătură cu armonia glasurilor... Neamul omenesc, 
neplecat către fapte bune, ce face: dulceața cântării o amestecă cu 
Dogmele, ca prin dulceaţa ascultării să primi, fără băgare de seamă, 
folosinţa cea din cuvinte, după cum fac doftorii cei înţelepţi, care cele 
mai iuți doftorii le amestecă cu miere... Cântarea este gonitoare de 
draci, care aceasta în faptă o au arătat David, când cânta şi prefăcea 
patima lui Saul. O, ce înţeleaptă meşteşugire, ca, cântând noi, să ne 
învăţăm cele de folos!” 


Cum, până la fonotecarea celor 40 de colinde, cântece de stea 
şi vifleimuri de pe la anii 1900, culese de Alexandru Voevidca, şi 
reînviate, în 21 decembrie 2016, deci peste un veac şi ceva, de trupa 
„Zicălaşii”, printr-un concert orchestral filmat, dar în absenţa publi- 

cului, mai sunt 5 zile, încă îmi rămâne un răgaz ca, parafrazându-l 
pe Traian Chelariu, să-mi poruncesc „Înapoi, la... catavasii!”, dacă 
tot au fost acele cântări mustrate de partizanii psalmilor, ca să văd 
ce se mai poate afla despre autorii cântărilor bisericeşti, alții decât 
protopopii bănăţeni loan Tincovici şi loan Thomici, autorii primelor 
cântece de stea şi de vifleimuri care au anihilat moştenirea noastră 
multimilenară, conform principiului din „Predoslovie”, care susține 
că doar bisericeasca psalmica „cântare este gonitoare de draci” sau, 
cum susţinea, odihioară, pastorul ardelean Heltay, „de colinde, cân- 
tecele lor satanice”. 


a 


1823: Podoaba Neamului vine din paza legilor strămoşeşti. 
Printre cărțile liturgice ale secolului al XVIII-lea se numără, ca şi în 
veacurile anterioare, şi catavasierele cu „trebuincioase cântări”, în 
care se află şi rădăcinile cântărilor bisericeşti, cunoscute sub numele 
de cântece de stea şi vifleimuri, iar mai târziu, după anihilarea co- 
lindelor străvechi, drept „colinde de Crăciun”. Eu am luat ca reper 
„Catavasiariu cu multe preste tot anul trebuincioase cântări”, de Di- 
mitrie Râmniceanul, cu precizarea că nu există diferenţe importante 
între cărțile de cântări mai vechi şi aceasta, pe care am preferat-o 
pentru scrierea lizibilă, care îmi îngăduie să descifrez mai uşor bu- 
chiile. Temele creştine pe care le caut se găsesc, alături de alte cântări 
bisericeşti, în „Catavasii la naşterea Domnului nostru Isus Hristos” 
(ortodoxia avea să scrie „lisus” cu doi de „i, pentru a se diferenţia de 
catolici şi de protestanți, mult mai târziu), iar textele acestor cântări 
sunt traduse, în marea lor majoritate, din cărțile bisericeşti greceşti 
sau slavone, melodiile originale fiind în totalitate bizantine (există 
şi partituri, în cărţi distincte, unele greceşti, cu notația bizantină din 
bucle, altele slavone, cu note asemănătoare celor de azi, dar rombice 
— ca la tabulariile catolice, şi fără delimitarea măsurilor). 

Ca simple traduceri din greacă, deşi s-au cântat, vreme de vea- 
curi, în bisericile româneşti, imnurile şi odele acestea nu au căpătat 
caracter popular, adică nu au trecut dincolo de zidurile bisericilor, 
până ce nu au fost rescrise în metrică populară băştinaşă. Sunt, totuşi, 
şi formule stihuite care s-au răspândit imediat, precum „Lăudaţi / şi 
cântaţi / şi vă bucuraţi” sau „Mila Domnului să fie / De aici, până-n 
vecie”, deşi astfel de stihuiri nu înseamnă creaţii româneşti, ci doar 
traduceri fruste. Nici măcar adaptări, precum cele din secolul al 
XIX-lea, inclusiv din literatura europeană cultă, care căpătau, prin 
adaptări, o specificitate românească. Dar nu închinările şi condițiile 
concretizării de metafizic au prins la poporul român, ci adaptările 
de epic, două la număr, care, în catavasiile Naşterii Domnului sunt 
sumare, dar amplificate, ulterior, prin versificări călugăreşti, precum 
cele făcute de protopopii ardeleni loan Tincovici şi, mai ales, loan 
Thomici, despre care v-am vorbit. Doar câteva scurte propoziţii aveau 
să se transforme, ulterior, în „colinde creştine”, şi anume: „Tatăl bine 
a voit. Cuvântul trup s-a făcut şi Fecioara a născut pe Dumnezeu 
Împărat. Steaua vesteşte. Filosofii se închină. Păstorii se minunează. 
Şi făptura se bucură”, iar mai sus, „Păstorii pe cel născut slăvesc. Fi- 
losofii daruri aduc stăpânului; îngerii cântă”, pentru că „astăzi Hristos 
în Vifleem se naşte din fecioară; astăzi cel fără de început se începe”. 
Partea cu răscumpărarea „blestemului Evei”, prin Fecioara Maria, nu a 
interesat pe români, aşa cum nu i-a interesat nici alegoria despre Ilona, 
din acelaşi grup de catavasii ale Naşterii. Ei s-au mulţumit doar cu un 
epic duios şi tocmai aici e diferenţa uriaşă dintre colindele Datinii şi 
„colindele creştine”: colindele ancestrale sunt doar alegorii, adesea 
greu de descifrat şi, aparent, cu ruperi de logică, pe când cântecele 
de stea şi vifleimurile sunt limpezi şi pe înţelesul tuturor, adesea 
înnobilate de o tradiţională duioşie care transformă într-un profund 
metafizic aglomerarea de diminutive, de genul „mititel, / înfățăşel / în 
scutec de bumbăcel”, care consacră şi dezvăluie o dragoste adevărată 
şi de cosmică dimensiune. 

Există şi un „Catavasier grecesc şi românesc”, tipărit la Şcheii 
Braşovului, în onoarea împăratului Francisc I, care-mi aminteşte de 
spusele amare ale cărturarului ardelean Dr. Grigore Silaş, care, după ce 
îndemna „să năzuim a conserva aceste tradițiuni sacre ca pe unele din 
cei mai principali şi mai puternici conservatori ai naţionalităţi noastre 
române printre furtunile milenare”, preciza, cu luciditate şi curaj, că 
„Biserica ne face serviciu naţional conservativ numai accidental, 
numai întrucât ştie răspândi lumina; ea, din contra, ne-a dat când pe 
mâna slavonismului, când pe a grecismului, când pe altele”*!€. Cata- 
vasierul acesta începe cu „Troparul Naşterii”, în greceşte, în partea 
de sus a paginilor, dar cu buchii chirilice, şi în româneşte, în partea 
de jos, apoi continuă cu „Catavasii la Naşterea Domnului nostru Isus 
Hristos”, în greceşte şi tot cu buchii, cale de 50 de pagini, după care 
urmează traducerile în româneşte. 

În 1823, dascălul Şcolii de muzică a Mitropoliei Bucureştilor, 
Macarie ieromonah, publica un „Irmologhion sau catavasieriu mu- 
sicesc / care cuprinde în sine Catavasiile Praznicelor Împărăteşti şi 
ale Născătoarei de Dumnezeu”, ale Trodului şi ale Penticostariului, 
precum se cântă în sfânta lui Hristos Dumnezeu biserica cea mare / 
acum întâiaşi dată tipărit, în zilele Prea Luminatului nostru Domn / 
loan Sandul Sturza / întru întâiul an al domniei sale”, cu blagoslovenia 
mitropolitului Veniamin, iar cartea aceasta, pe lângă notațiile muzica- 
le, cuprinde şi repetate îndemnuri de a se cânta şi vorbi româneşte, în 
prefața „Cinstitului şi în Hristos iubit patriot cântăreţului român ce-i 
în Hristos îmbrăţişare”, care începe superb şi adevărat: 


„Podoaba şi fericirea unui Neam, iubitule, vine din paza legilor 
strămoşeşti şi din dragostea şi râvna cea fierbinte spre sporirea îm- 
podobirii Neamului. Pentru că legile ca nişte izvoare adapă sufletul, 
înmulţesc şi hrănesc acea strânsă legătură a dragostei şi a râvnei de 
care spânzură sporuri şi fericiri, lucrează şi înmulţesc ştiinţele, care 


+1 Dr. Gregoriu Silasi, Transilvania, Anul VIII, nr. 5 din | martie 1875, p. 52 

atât de trebuincioase sunt în viaţa oamenilor, încât un Neam nebăgător 
de seamă, călcător de legi strămoşeşti, fără dragoste, urâtor spre cei 
de un neam, şi fără râvna faptei bune şi a împodobirii Neamului său, 
cade în cea mai jalnică nefericire şi se surpă întru adâncul nesimţirii 
şi al ticăloşiei. 

Şi aceasta, iubitule, întocmai o am pățit noi, românii, neamul 
cel mai slăvit al Lumii, oarecând, cel mai iscusit şi mai înţelept întru 
ştiinţe, şi cel mai puternic şi nebiruit întru arme. 

Că din nestatornicia şi prefacerile vremurilor şi a fericirilor, 
înşine, de bună voie, lăsându-ne ca să fim înfrânți, întâi de la cele 
mai puternice, ne-am depărtat de la slovele cele strămoşeşti şi, ne- 
maiavând pe ale noastre, prin încet, încet, fără a simţi, ne-am surpat 
în desăvârşita prostie şi ticăloşie. 

Şi încă de atunci, în multe cursuri de ani, nu numai cu slovele 
celea chirilice ne-am slujit, ci şi cu cărţile, şi cu graiul lor ne-am în- 
trebuinţat, precum până în ziua de astăzi încă se văd cărțile lor prin 
Bisericile noastre, rămase şi hrisoavele încă toate netălmăcite, a pururi 
protimisind pe cele străine şi totdeauna huliţi fiind de cei străini cu 
cel mai necinstit titlu, proşti, proşti, proşti... 

Precum şi cu carte elinească şi cu psaltichia grecească de-a 
pururi ne-am slujit, şi până în ziua de astăzi atât protimisim şi carte 
cea elinească, şi psaltichia cea grecească, încât cei mai mulţi, după ce 
învaţă carte puţină elinească, se ruşinează a se arăta că sunt români 
Şi, din cât pot, îşi tăgăduiesc şi Naţia, şi Neamul... 

Aşadar, şi cei ce învaţă câte puţină psaltichie grecească, până 
în ziua de astăzi se ruşinează nu numai de a cânta „Heruvimii” şi 
altele româneşte, ci şi „Doamne, miluieşte!” de a zice pe limba lui. 

Mulţi râvnitori, în vremi, s-au arătat cu râvnă ca să facă câte 
ceva spre folosul şi podoaba Neamului, în patriotica grăire, dar tot- 
deauna au stătut piedicile atâtea, nu numai de la cei ce de-a pururi 
pândesc deşteptarea şi sporirea noastră, dar şi de la cei deştepţi din 
însăşi Neamul nostru, care, nesimţind ticăloşia (în înţelesul de ne- 

putinţă, slăbiciune, peste tot în acest text — n. n.) întru care se află 
prăpăstuiţi, totdeauna, se fac îndemnătorii acelora spre rău şi, dintr- 
acest fel de pricină, sporiri, limba noastră zace primejduindu-se în 
cele mai jalnice suspinuri”. 

Mulţi şi din psalţii cei desăvârşiţi din Neamul nostru s-au ară- 
tat cu râvnă în vremi, ca să facă câte ceva în limba noastră, precum 
fericitul întru pomenire Arsenie ieromonah Cozianul, Calist protop- 
saltul Sfintei Mitropolii a Bucureştilor, şi Şerban protopsaltul Curţii 
Domneşti”. 


Textul acesta strălucit, care milita pentru reîntoarcerea la „paza 
legilor strămoşeşti”, „la slovele cele strămoşeşti” şi la uzul limbii 
noastre, nu întrezărea, totuşi, în „legile strămoşeşti” altceva decât 
tradiţiile creştine ale românilor, care, pe atunci aveau o vechime de 
aproape un mileniu şi jumătate, tradiţii care, printr-o ciudată întâmpla- 
re a sorții civilizaţiei europene, stigmatizau, drept „cântări satanice”, 
şi legile primordiale, şi pe strămoşii neamurilor europene, deci rădă- 
cinile identitare. Dar şi în colindele creştine înregistra neamul nostru 
o întârziere, într-un fel benefică, pentru că, atunci când europenii 
pierduseră tradiţiile de Crăciun, noi abia le inventam şi, pentru că le 
mai avem, ne-ar putea fi astăzi de mare folos, cu condiţia să conşti- 
entizăm diferenţa dintre inițierile primordiale şi inițierile creştine. 

În cartea ieromonahului Macarie se găsesc, puse sub portative 
profund bizantine (nu e nevoie să te pricepi la muzică pentru a te 
lămurii că vocalele îndelung gâlgâite identifică o astfel de muzică), 
catavasiile larg răspândite în vreme, doar ca stihuiri, prin tot felul de 
tipărituri bisericeşti. 


DI 


1831: Studiul poeziei populare deschide o nouă pagină inte- 
resantă în istoria caracterului unui popor, deoarece ea este aceea care 

ne îngăduie să cunoaştem poporul dinspre latura ideală. Tot ea este 
ecoul sunetelor naturale, care, însufleţite de spiritul nobil al poeziei 
elevate, emană lin, în mod fericit, farmecul ei secret, manifestându-se 
şi transfingurându-se adesea. Vug Stefanovici Karagit a trezit, prin 
cântecele sale populare sârbești, atenția Europei culte. Involuntar, 
unele priviri s-au îndreptat spre Nordul posomorât și, în curând, 
s-a dobândit convingerea că flacăra sfântă a poeziei nu se stinge pe 
stâncile acoperite de zăpadă şi sub cerul veşnic acoperit de nori, ci 
că răsuflarea ei atoateînsuflețitoare străbate ca arşița sfântă chiar și 
inimile melancolice ale oamenilor din nord. 

În străfundurile munţilor Carpaţi, mai zac îngropate multe 
pietre prețioase, iar alte flori înmiresmate înfloresc și se ofilesc, ne- 
luate în seamă, pe câmpiile binecuvântate ale Bucovinei, așteptând 
cu dor clipa în care va ieși, şi pentru ele, soarele, a cărui lumină să 
împodobească, în culori strălucitoare, piatra și florile... 

Limba română, remarcabilă prin gingășie și armonia sonoră, 
pare să fi fost făcută pentru cântec și, în ceea ce privește dulceața 
Şi duioşia ei, poate fi pusă alături de limba italiană. Poporul simte 
aceasta și are mereu dorința să cânte. De-abia că apare un cântec 
nou, că acesta se răspândește, cu iuțeala fulgerului, în întreaga „țară 
binecuvântată de Dumnezeu” (Bogdama, cum o numesc românii), 
şi aceleași melodii, care se revarsă de pe buzele roșii ale unei mol- 
dovence încântătoare, în sunet de alăută, răsună, pline de dor, în 
acordurile melancolice de trâmbiţă, în colibele joase ale țăranilor, pe 
vârfurile golaşe ale stâncilor și în stepă, în lumina mată a Craiului 
Nou, care se ivește şi se stinge în vuietul furtunilor din miazănoapte. 
Cele mai multe dintre aceste cântece sunt rodul spiritului romantic- 
poetic al poporului de rând, mai cu seamă ale paznicilor hergheliilor 
şi turmelor. Sub cerul liber, sunt compuse cântece închinate iubirii, 
iar vederea unor privelişti maiestuoase ale naturii face să scapere 
scânteia poeziei și o întețeşte până se transformă în flacără. Atunci 
când, la apropierea iernii, ciobanii se întorc, cu turmele, în țarcurile 

de acasă, ei aduc cu sine, de obicei, o bogată comoară poetică. Multe 
dintre aceste cântece își datorează originea fanteziei înflăcărate a unor 
boieroaice spirituale și culte. „Ziua, ceasul despărțirii”, compus de 
o domniță, este unul dintre cele mai frumoase cântece de dragoste 
din toate limbile. Tema obișnuită a poeziei românilor o constituie 
tânguirea de dragoste, dar și evenimente importante, care privesc 
existența sa poetică, îl însuflețeşte pe românul dornic de cântec 
cu scânteia poeziei. Astfel, ne-au rămas unele cântece frumoase și 
însuflețite din vremea răscoalei domnitorului valah Brâncoveanu, iar 
cântecul delicat și trist al eteristului aflat pe fugă, „Nu-i, nu-i nădejde, 
nu-l”, poate fi socotit ca un pandant al celestului imn al lui Riga din 
Tessalia, „Veniţi, copii ai grecilor!”. Melodiile, deosebit de simple, 
au un farmec aparte. Ele evoluează în acorduri în minor, într-un ritm 
solemn, pline de dor și de simțăminte. 

Țiganii, aceşti copii ai Indiei orientale, această castă cea mai 
răspândită a hinduşilor, ai căror urmași bântuie pretutindeni... se 
găsesc şi aici în număr mare. Melodiile compuse de ei se prezintă cu 
iscusință neobișnuită și simţire. Numele unor Anghel, Gheorghe şi 
Suceava sunt cunoscute în întreaga Bucovină. Instrumentele pe care 
le folosesc la cântarea melodiilor sunt viori, naiul şi un fel de lăută, 
pe care cântă cu un arcuş. Dacă muzica şi poezia sunt acordurile de 
căpetenie ale sufletului, care izvorăsc la unele națiuni, dar și la toate 
naţiunile, în forme atât de variate, să acordăm atenţia cuvenită şi 
acestor sunete ale naturii... 

De câte, când ori luna își revarsă lumina mată asupra coamelor 
acoperite cu zăpadă ale Carpaţilor, am ascultat cântecul unui drumeţ 
singuratic, care pășea prin câmpia pustie, prin liniștea nopţii! De câte 
ori, în umbra întunecată a unei păduri întunecate de stejar sau la vatra 
ce răspândea căldură, în peştera care adăpostea o familie de țigani, 
nu m-am cufundat în gânduri tulburi, datorită trilurilor fantomatice 
ale unei vechi balade! Povestirea cumplită a unui grec, în cafeneaua 
de la Botoșani, era însoțită de acorduri de lăută îndepărtate şi melan- 

colice (Schneidawind, Franz Joseph Adolph, Cântecele populare 
româneşti, în Călători străini despre ţările române, în secolul al 
XIX-lea / 1831-1840, Serie nouă, vol. III, Ed. Academiei Române, 
București 2006, pp. 69-71). 


DI 


1839: Dansuri valahe, culese de Canzler Cav de Ferio. 
Numărul 93 al departamentului „Praktische Musik“ al Bibliotecii 
landului Karlsruhe deţine manuscrise ale unui autor care a decedat 
în anii '50 ai secolului trecut, Jenaer Bergrats Gustav Schueler, care 
a lăsat bibliotecii manuscrisul său şi colecţii din timpul vieţii sale 
în Baden. Despre autorul manuscrisului şi despre activitatea sale ca 
muzician nu am putut afla prea multe. 

Cântecele slovace au fost culese de Gustav Schueler, în 1835, 
din comitatul Zohler, Ungaria, dar obţinute de la dl Seyfried în 
Neuscht;, melodiile de dansuri greceşti, de la dl Canzler Cavaler de 
Ferio, fiind culese în 1839; melodiile de dansuri valahe, au fost culese 
în 1837, din Braşov şi Bucureşti, dl Canzler Cavaler de Ferio, care 
a contribuit şi cu melodiile turceşti, colecționate, în 1838, de acelaşi 
dl Canzler Cavaler de Ferio. 

Intenţionat s-a păstrat ortografia manuscrisului, chiar şi în cazul 
în care aceasta este în mod clar eronată, tocmai pentru că autorii au 
menţionat că sursele scrierilor au folosit aceste versiuni de interpre- 
tare, iar autenticitatea este problema care se pune aici (S/ovakische, 
griechische, walachische und tiirkische, Tanzer, Lieder u. s. w/ După 
un manuscris publicat de Otto Heilig, în Sammelbânde der inter- 
nationalen Musikgesellschaft, Leipzig, 1902-1903, pp. 293-302). 

lei 


1848: Colinda, în primele însemnări. De însemnat sunt 
refrenele colindelor acestora, pe care le-am aflat, până acum, a fi de 
patru sorturi, precum: 1) Florile d'albe; 2) Oler sau Aurel, Doamne; 
3) Velerim şi Veler, Doamne, şi 4) Drag, Doamne, care s-ar înţelege 
a fi, cea dintâi, cimilitură primăverii şi bucuriei, a doua, împăratului 
Aurelian, a treia, poate Valeriu, şi a patra, Domnul Draguş sau Dragoş. 
Astă colindă se începe cu: 


Pân” la loc de lapte, 
Drag Doamne, 

Dar ai noştri? 

Pân” la loc de sânge, 
Drag Doamne. 


De dorit ar fi a se aduna într-o colecție rămăşiţele arheologi- 
ce, câte s-au mai putut păstrat încă până acum în arhiva Memoriei 
(ţinerii-aminte), precum s-au adunat, odinioară, la chinezi, doctrina 
lui Confucie, după ce i s-au ars cărţile (Confucius şi-a scris opera, 
întrerupând „Cartea Shu”, scrisă între anii 2357-627 înainte de Cris- 
tos-—n.n.), ca să nu ajungă a se stinge cu totul, aşa ar fi: a) cântecele, 
b) naraţiunile - poveştile, c) descântecele (I. Săulescu, Foaia pentru 
minte..., nr. 3, luni 19 ianuarie 1848, p. 23). 


lei 


1848, la temelia folclorului ardelenesc: În Transilvania, 
datorită statutului social nedrept pe care l-au avut românii, cântecul 
naţional românesc, ulterior etichetat drept folclor, a cam lipsit, cule- 
gătorii vechi (Schlutter, Cajoni, Sulzer) prezentând drept muzică a 

valahilor transilvani cântece moldoveneşti, precum cel al Voievodesei 
Lupu sau variante ale brâului moldovenesc „Haiducii”, atestat do- 
cumentar în 1502, atunci când gărzile soliei moldovene l-au jucat la 
Krakowia, cu prilejul înscăunării regelui, iar călugărul Jan z Lublina 
l-a scris pe tabularia. 

Cât priveşte cântecele cu care Transilvania ne fascinează astăzi, 
şi prin glasurile unor interpreţi precum Veta Biriş, Nicolae Furdui 
Iancu sau loan Bocşa, şi acestea sunt tot cântece moldoveneşti, dar nu 
folclor, ci creaţii culte, cele mai multe pe versuri de Vasile Alecsandri 
şi pe muzică de Alexandru Flechtenmacher, Eusebie Mandicevschi 
sau Gavriil Muzicescu. Un astfel de exemplu îl constituie „Hora Ar- 
dealului”, cu prima strofă încredinţată definitiv „Horii Unirii”, ceva 
mai târzior, o creaţie cultă Alecsandri — Flechtenmacher, publicată, 
în 14 iunie 1848, la Braşov, şi devenită, prin asimilare, folclor, deşi 
nu este. Dar, vorba lui Iraclie Porumbescu, poetul bucovinean cu 
„Cântecul lui Iancu”, publicat, tot în 1848, de gazeta „Bucovina” şi 
preluat de foile transilvane, „nimic nu-şi poate dori mai mult un poet, 
decât ca poporul să-şi însuşească măcar un poem de-al său”. 

Muzica pentru „Cântecul lui Iancu” este cea a vechiului cântec 
moldovenesc „Sub o culme de cetate”, care a avut un destin bun în 
Ardeal, spre deosebire de Bucovina, unde, pe la 1880, eşuase, via 
„Două fete spală lână”, în jalnicul „Am un leu şi vreu să-l beu!. 


Hai să dăm mână cu mână 
Cei cu inima română, 
Să-nvârtim hora frăiei 

Pe pământul României! 


A sosit ziua dreptăţii, 
Ziua sfântă-a libertăţii! 
Tot creştinu-nveseleşte, 
România-ntinereşte! 

Ardelean, copil de munte, 
Ia-n ridică acum cea frunte 
Şi te-nsuflă de mândrie 

Că eşti fiu de Românie! 


Ardeleni, lumea ne vede, 
România-n noi se-ncrede 
Căci de-acum românu-n lume 
Va fi vrednic de-al său nume! 


Ura, fraţi în fericire! 
Ura, fraţi într-o unire, 
Să-nvârtim hora frăției 
Pe pământul României! 


Un român (Vasile Alecsandri, Foaia pentru minte... Nr. 24, 
luni 14 iunie 1848, p. 192). 


DI 


1848: Împrumutând imaginea poetică a poporului său. 
Jocuri, dansuri populare, muzică. Jocurile şi distracțiile favorite 
ale ţăranilor moldo-valahi, luptele ciobăneşti, dansurile celor de 
la munte sunt de asemenea cele reînnoite ale romanilor. Sunt două 
dansuri naţionale în Principate, hora şi jocul căluşarilor. După toate 
aparențele, acesta din urmă este vechiul dans al preoților lui Marte. 
Dansatorii aveau un templu, pe colina Quirinale; în idele lui Aprilie, 
ei executau — recitând rapsodii de abia inteligibile, pe vremea lui Ho- 
raţius — dansuri, pe care le conducea un şef sau vates. Azi, dansatorii 
români poartă, ca şi romanii, două curele, împodobite cu nasturi de 
alamă, care se încrucişează pe umeri şi din care una reprezintă ban- 

duliera; la sfârşitul lui aprilie sau după Rusalii, ei îşi încep dansul, 
considerat sacru, intervin rotind ciomege şi scuturi, pe care le lovesc 
făcând mare gălăgie şi numesc pe cel care-o conduce, văraf. Alţii văd 
în aceste simulacre războinice o amintire privind răpirea Sabinelor. 

Hora aminteşte întrutotul carul roman, aşa cum este văzut pe 
basoreliefurile antice. Dansatorii, bărbaţi şi femei, se prind de mâini 
şi formează un cerc, în mijlocul căruia se află muzicanţii (lăutari); 
apoi se rotesc, legănându-şi braţele şi îndoind un picior, în timp ce, cu 
celălalt, fac un pas, fie în faţă, fie înapoi, se apropie, rând pe rând, şi 
se îndepărtează de centru, pentru a strânge sau lărgi cercul. În timpul 
acestor evoluţii, a căror încetineală şi uniformitate dau horei un ca- 
racter de indolenţă şi de fatalitate, în completă armonie cu specificul 
melancolic al poporului român, unul dintre lăutari cântă, acompaniind 
dansul. Aceste cântece poartă de asemenea numele de hore. 

Există, de asemenea, jocul numit brâu, tot atât de viu şi rapid, 
pe cât este hora de lentă şi monotonă. Dansatorii se ţin toţi, cu mâna 
stângă, de brâu, iar mâna dreaptă se sprijină pe umărul vecinului lor; 
ei încep, mai întâi, încet şi, puţin câte puţin, cresc măsura la o iuţime 
de neînchipuit. 

Orchestra ambulantă, alcătuită din ţigani, care merg din sat în 
sat, ca şi vechii menestreli, este formată, de obicei, dintr-o vioară, 
un nai şi o cobză, un fel de mandolină cu corzi metalice. Şeful trupei 
cântă melodia la vioară; naiul reproduce, în sunete ascuţite, părțile 
melodiei cele mai pasionate; cobza alcătuieşte başii, de obicei o ţine 
cel mai bătrân dintre artiştii ţigani, care execută, pe acest instrument, 
acompaniamentele cele mai dificile, cu o îndemânare uimitoare. 

Câteodată simpli săteni alcătuiesc orchestra, folosind buciumul 
(un fel de goarnă din lemn de cireş) sau fluierul, un flaut lung şi drept, 
tovarăş indispensabil al păstorului român. 


Arii şi cântece populare. Caracterul şi ritmul muzical al arii- 
lor româneşti este foarte greu de priceput, dacă nu se ascultă în ţară, 

interpretate de înşişi artiştii păstori sau ţigani. Totuşi, studiindu-se 
îndeaproape deosebirile dintre ele, acestea pot fi împărțite în patru 
categorii. 

Cântecele bătrâneşti (arii ale baladelor), 

Doinele, 

Cântecele de lume (romanțe). 

Cântece de joc, sau arii ale dansurilor, printre care sunt cuprinse 
şi horele. 


Baladele sunt mici piese care preamăresc faptele strălucite ale 
principilor sau ale eroilor populari ai românilor. Țăranii din Carpaţi, 
care sunt adevăraţi barzi români, păstrează valoroasa amintire a aces- 
tor arii şi cântece naţionale, pe care un tânăr poet moldovean, domnul 
Vasile Alecsandri, le-a cules, de curând, traducându-le şi în franceză. 


Doinele sunt mici piese muzicale, în versuri, care se aseamănă 
cu cântecul truverilor, când este tandru, şi cu liedurile germanilor. 
Doina este inspirată de dor, acel sentiment nedefinit, care aparţine, 
în acelaşi timp, regretului, speranţei, durerii şi dragostei şi care, se 
spune, ucide pe cel care a fost cuprins de el. Se cântă pe un ton lent 
Şi duios, într-un ritm muzical cu totul neregulat, lungind sunetele 
cântecului şi grăbind pe cele ale strigăturilor. Sentimentul de vagă 
melancolie, de care aceste arii sunt pline, este de aşa natură, încât nu 
le uiţi, odată ce le-ai ascultat. Adesea, călătorul, la intrarea în Carpaţi, 
aude, de departe, o doină, a cărei melodie este cântată de o singură 
voce de femeie; dominat de farmecul necunoscut, el se opreşte şi, fără 
să vrea, apleacă urechea pentru a asculta aceste suspine ale muntelui. 


Cântecele de lume sunt melodii adaptate la poezii mai recente 
decât baladele şi doinele, ele deosebindu-se prin aceea că sunt cântate 
într-un ritm mai rapid. Ele servesc, de asemenea, drept melodii pentru 
dans. Melodiile destinate exclusiv acestuia din urmă poartă numele 

generic de cântece de joc. 


Există cântece populare, cu un caracter întru totul religios; sunt 
denumite colinde. În ajunul Crăciunului şi de Anul Nou, grupuri de 
copii parcurg oraşele şi satele şi se opresc în faţa ferestrelor caselor, 
pentru a cânta diferite cântece cunoscute din vremuri vechi, precum: 
Florile dalbe, Plugul etc. Sunt colindele de Crăciun ale Evului nostru 
Mediu. 


Cântecele populare nu ni se înfăţişează doar ca nişte creaţii 
poetice de prim ordin, ele constituie, totodată, expresia cea mai 
completă şi cea mai sinceră a geniului poporului român. Ele poartă 
mai ales amprenta plină de vlagă a originii sale latine. 

Parcurgeţi baladele culese de Alecsandri şi vă veţi găsi în plină 
mitologie. Soarele vă va apare, ca pe vremea lui Ovidiu, sub aspectul 
unui tânăr cu cosiţe aurii, purtat într-un car tras de nouă bidivii iuți. Pan 
nu a încetat să alerge după fete în pădure. Recunoaşteţi, de asemenea, 
zeii din legendă, canonizaţi sau feminizaţi de creştinism; Sfânta Joi 
(Jupiter), Sfânta Miercuri (Mercur), Sfânta Vineri. Dacă Naiadele 
au fugit de pe solul României, poezia populară le personifică prin 
calitatea apelor lor. Astfel, sursa de apă minerală de la Mehadia, din 
Banatul de Timişoara, este reprezentată sub figura unei tinere, albă, 
blândă, atrăgătoare, ascunsă în umbra unei stânci. 

Aceleaşi balade, mai ales cele care aparțin unei epoci mai re- 
cente, sunt, în acelaşi timp, dovada unei prejudecăţi inerente, într-un 
fel, spiritului ţăranului român, pe care-l puteţi vedea domnind, de la un 
capăt, la celălalt al principatelor. Toate calamităţile, toate nenorocirile, 
cărora România a căzut pradă, holera, foametea, molimele, lăcustele 
au venit de pe cealaltă parte a Prutului; şi, în frica sa superstiţioasă, el 
atribuie apariţiei ruşilor, la malul acestuia, aceleaşi prevestiri sinistre, 
pe care a dovedit-o, la Roma, sosirea unei comete. De asemenea, Pru- 
tul este, pentru el, râul blestemat, Kokytos, cu ape negre, care separă 

malul infernal de raiul din România, cum îşi numeşte pământul natal. 
Dovada o constitui frumosul Cântec al Prutului, care răsună, ca un 
blestem, dintr-o extremă în cealaltă a României. 

Nu bănuie ignorantul român, iar savanta Europă cu atât mai 
mult nu ştie că, pe partea malului blestemat, există fraţi de acelaşi 
sânge, că România nu se termină în munţii care le mărginesc vederea, 
că peste munţi, până în inima Ungariei, că peste micul pârâu care-l 
separă de Bucovina, ca şi peste Dunăre, până la marginile Macedo- 
niei şi peste Prut, până la Nistru, munţii şi văile, câmpiile şi malurile 
râurilor sunt locuite de oameni a căror rasă este a sa, a cărui limbă, 
religie, obiceiuri sunt ale sale şi care, ca şi el, oricare ar fi stăpânul 
pământului pe care păşesc, răspund trecătorului care-i întreabă: „Sunt 
român?”. 

Sunt, astfel, opt milioane şi mai bine de români, aşezaţi compact 
în Moldo-Valahia, Ungaria, Basarabia şi în ţinuturile adiacente, fără a 
mai vorbi de coloniile răspândite, în grupuri, peste Dunăre şi Nistru, 
deci opt milioane de români, ai căror strămoşi, aşezaţi ca santinelele 
la porțile lumii barbare, au suportat, fără a se clinti, şocul invaziei, 
servind ca zid de apărare imperiului roman. 

Cine ar împiedica de a reînnoi, în zilele noastre, această politică, 
pregătind principatele dunărene pentru rolul pe care l-a îndeplinit Da- 
cia după Traian? Împrejurările au rămas aceleaşi; nu sunt de schimbat 
decât numele şi vremurile. Ce rezistenţă n-ar opune invaziei slavismu- 
lui o masă compactă, compusă din opt milioane de indivizi de origine 
latină, dacă celelalte naţiuni ale Occidentului ar recunoaşte, pe faţă, 
comunitatea de rasă şi interese, care leagă destinul lor de al acesteia? 
Ce garanţie de stabilitate, pentru menţinerea echilibrului în Europa, 
decât această Românie, atât de generos înzestrată de providenţă, dacă, 
împrumutând imaginea poetică a poporului său „diversele ramuri ale 
stejarului, împrăştiate în jurul vechiului trunchi, şi-ar relua vechiul lor 
loc pentru a reface arborele măreț, nobilul rege al pădurii!” (Ubicini, 
Jean Henri Abdolonyme, în Călători străini despre ţările române în 

secolul al XIX-lea, Serie nouă, vol. V — 1847-1851, Bucureşti 2009, 
pp. 282-285). 


DI 


1855: Melodiile româneşti. Cu o nemărginită bucurie, facem 
ştiut că o parte din cele mai duioase melodii ale poporului român 
au ieşit la lumină, într-un album foarte elegant, tipărit la Leopol, 
şi cuprinzând 48 de arii de tot soiul: doine, hore, cântece de lume, 
cântece hoţeşti etc. 

Unul din compatrioţii noştri din Bucovina, un artist de frunte, 
elev al vestitului pianist Chopin, DI Şari Mikuli, pe care societatea 
ambelor capitale, a Moldovei şi a Valahiei, a avut plăcere de a-l as- 
culta şi a aplauda minunatul său talent, este alcătuitorul şi, totodată, 
editorul acestui Album nepreţuit. 

În voiajul său, ce l-a făcut, la 1850, în provinciile noastre, DI 
Şarl Mikuli, deşi deprins din copilărie cu armoniile europeneşti, totuşi 
s-a simţit cuprins de un adevărat entuziasm, la auzirea melodiilor 
poporale ale românilor, şi a şi hotărât a le prescrie, pentru ca să le 
scape din noianul uitării. Cu o răbdare şi un tact de artist înamorat de 
frumuseţile artei, el a ascultat pe cei mai vestiți lăutari, din Iaşi şi din 
Bucureşti, şi a ştiut a deosebi ariile adevărat româneşti, din mulţimea 
de arii străine, ce au năvălit, de vreo câţiva ani, la noi, trecând prin 
gurile şi instrumentele ţiganilor şi ajungând la urechile noastre, într- 
un hal de dihanie muzicală fără formă şi fără nume. 

Mulţămită fie, dar, Dlui Mikuli, din partea Românilor, pentru 
fapta sa patriotică şi vrednică de toată lauda, căci, în mijlocul gro- 
zavelor nenorociri, ce au căzut ca un potop negru asupra neamului 
românesc, acest neam a ştiut a feri de înecare toate odoarele naţio- 
nalităţii sale, portul, limba, credinţele, poezia, cântecele şi numele 
său atât de falnic, şi oricare om, care îi vine într-ajutor ori care îi 
întinde o mână frăţească, pentru ca să scoată în lumina soarelui aces- 

te nepreţuite odoare, face o faptă bună şi nobilă, o faptă ce merită 
recunoştinţa patriei. 

Albumul Dlui Mikuli are îndoitul merit de a fi întocmit cu gust 
şi ştiinţă, şi, mai cu seamă, de a se ivi la vreme priincioasă. Astăzi, 
când Europa întreagă se ocupă de soarta Principatelor, când mai toate 
publicaţiile periodice tipăresc articole interesante despre dânsele, când 
o mulţime de broşuri şi volume, scrise în toate limbile, ies, în fiecare 
zi, tratând despre chestia Orientului şi, prin urmare, despre viitorul 
României; astăzi, când ţările noastre au deşteptat nu numai curiozi- 
tatea, dar chiar şi simpatia lumii; când oamenii politici cercetează 
istoria tratatelor, încheiate între Porta Otomană şi Principatele Dunării; 
când economiştii studiază izvoarele de avuţie ale pământului nostru; 
când pictorii ilustrează unele publicaţii cu o mulţime de desene, ce 
înfăţişează priveliştile cele mai pitoreşti ale câmpiilor, ale munților, 
ale oraşelor şi ale costumelor românești; astăzi, zic, Albumul Dlui 
Mikuli e binevenit, căci aduce un contingent de mare preţ la comoara 
cunoştinţelor Europei în privinţa naţionalităţii noastre. 

Până acum, am fost noi, Românii, uitaţi şi neştiuţi de lume; dar, 
de la 1848, am început a ieşi din întunericul în care eram cufundaţi, şi 
fraţii noştri de la Apus, şi toate naţiile civilizate au îndreptat privirile 
lor în partea Răsăritului, ca să vadă ce este acest neam românesc, 
rătăcit, de două mii de ani, pe marginea Europei. Revoluţia din Vala- 
hia, mişcările din Moldova, ocupațiile armiilor ruseşti au atras asupra 
acestor provincii luarea aminte a acelor care nu vroiau să priceapă 
importanţa acestor ţări neînsemnate în cumpăna politicii; pe de altă 
parte, împrăştierea prin lume a exilaţilor de la 1848 a deprins urechile 
străinilor cu numele de Român şi, încet câte încet, ajutaţi de scrierile 
autorilor ce se interesau de soarta noastră, precum şi prin minunatele 
desene ale Dlui Buke şi alţii, Românii au izbutit a ieşi puţin la iveală. 

Chestia Orientului de astăzi ne-a scos cu totul la lumină şi acum 
suntem un subiect de studii interesante pentru Europa; istoria patriei 
noastre, obiceiurile poporului, poeziile ale, tot ce ţine de naţionali- 

tatea Românilor au deşteptat curiozitatea publică; suntem, astăzi, o 
nație nouă, descoperită de puţin timp, şi avem tot prestigiul noutăţii; 
trebuie, dar, să ne arătăm Europenilor cu ce avem mai frumos şi mai 
vrednic de a-i interesa. 


În Franţa, Germania şi Austria, poeziile noastre poporale, tradu- 
se şi tipărite, au produs o mare plăcere şi au recomandat, cât se poate 
de mult, geniul poetic al Românilor. Nu rămâne îndoială că melodiile 
noastre naţionale vor dobândi locul ce-l merită în admirarea acelor 
ce preţuiesc frumuseţea originală a melodiilor poporale şi care ştiu a 
cunoaşte sufietul unui neam în tainele acelor melodii. 

Nu-mi este iertat mie ca să hotărăsc despre meritul cântecelor 
româneşti, căci poate aş cădea în prepus de părtinire. Mărturisesc eu 
însumi că, pentru mine, unele din melodiile româneşti, unele Doine, 
unele Hore, unele cântece de lume cuprind o lume întreagă de armo- 
nie dulce şi duioasă, care îmi pătrunde inima de lacrimi; las, dar, să 
se exprime asupra lor un om competent şi nepărtinitor, un pianist de 
mare talent, ce a petrecut, câţiva ani, printre noi, DI Hanri Erlih; iată 
ce zice acest artist, în prefața colecţiei de arii româneşti, ce a tipărit 
în Viena, la 1850. 

„Strigătul de naţionalitate şi de drepturi egale a aflat un răsunet 
puternic la poporul român, care locuieşte în Valahia, Moldova, Ba- 
sarabia, Bucovina, precum şi în cea mai mare parte din Transilvania 
şi Banat, şi câteva comunităţi, în Ungaria. 

Ocupând el singur un teritoriu de peste 5.000 mile pătrate, 
poporul român prezintă un element naţional compact, tare şi unit. 

Am trăit, mai mult de trei ani, printre acest popor. Am avut 
prilej a-i învăţa limba, a-i cunoaşte obiceiurile, năravurile şi ariile 
naționale; şi fiindcă pământenii m-au încredinţat că am nimerit bine 
caracterele acestor melodii atât de originale şi atât de interesante, cred 
că îndeplinesc o datorie de recunoştinţă, pentru primirea favorabilă, 
de care totdeauna m-am bucurat, lângă Români, contribuind, din 

partea mea, prin publicarea acestei colecţii, care este o probă mai mult 
că naționalitatea acestui popor se pronunţă curată şi necontestabilă, 
nu numai în limba şi datinile sale, dar încă şi în muzica sa, care se 
deosebeşte de oricare alta, cunoscută până acum. 

Negreşit, aceste arii vor părea foarte curioase, la întâia vedere, 
pentru melodia lor cu totul originală şi, câteodată, sălbatică, pentru 
acompaniamentul lor, care, uneori, cuprinde acordurile cele mai 
capricioase, cele mai bizare, şi, alteori, e cu totul simplu şi monoton. 

Şi cu toate acestea, nu ne sfiim de a spera că, cu cât îşi va da 
cineva osteneala de a le juca, cu atât va preţui expresia de melan- 
colie dulce, şi dureroasă chiar, care se pronunţă mai în toate ariile 
de cântec ale Românilor. Sunt, în muzica naţională a acestui popor, 
acele pasaje misterioase, care fac să se presimtă dorinţă înfocată şi 
ascunsă în fundul inimii, şi care se manifestează prin plânset numai. 

De altă parte, ariile de dans, pentru acea veselie nebunatică, 
zgomotoasă, la care nenorocitul se apucă cu totul în aceste momente 
de plăcere. 

Instrumentele ce le întrebuinţează românii sunt: buciumul, 
fluierul păstorilor, cimpoiul şi naiul. Sunt mulţi ţărani, care mai joacă 
Şi din vioară, dar artiştii de acest instrument se află, mai cu seamă, 
printre ţigani, care sunt adevărații muzicieni ai oraşelor: aceştia se 
slujesc şi cu naiul, şi cu cobza, un soi de mandolină cu coarde de metal, 
pe care le ating cu o pană. Capul trupei execută melodia pe vioară; 
naiul face să se audă mai tare, în sunetele ascuţite, pasajele cele mai 
pătimaşe; cobza ţine loc de bas şi mai totdeauna e jucată de către cel 
mai în vârstă dintre artiştii țigani, care execută, pe acest instrument, 
acompaniamentele cele mai grele, cu o îndemânare vrednică de mirat. 

Pe aceşti lăutari îi întâlneşti în toate sărbătorile; ei poartă, mai 
totdeauna, haine orientale. Când cineva îi aude executând, cu un 
chip serios şi melancolic, care niciodată nu-l lasă, ariile naţionale 
române, într-o societate aleasă, adăugind muzicii instrumentelor lor 
un cântec plin de tristeţe, şi când vede cineva impresia ce o produc 

asupra auzitorilor, atunci pricepe că, deşi toţi Românii care au primit 
o educaţie, cât de puţin îngrijită, au luat manierele şi năravurile so- 
cietății moderne, dar, cu toate acestea, sentimentul naţional există în 
toată virtutea la dânşii şi pătrunde lustrul modelor străine. 

Cât pentru caracterul şi ritmul muzical al ariilor române, se cade 
să mărturisesc curat că este tot ce e mai greu de a deprinde şi de a 
înţelege, dacă cineva nu le-a auzit jucate, în ţară, de către lăutarii indi- 
geni. Mă voi încerca, însă, de a explica, pe cât se va putea, deosebitele 
genuri şi nuanțele cele caracteristice ale muzicii naționale române. 

Ariile române se împart în Doine sau Balade, în cântece de 
lume sau romanțe, în cântece de joc sau Hore şi altele, şi în marşuri 
antice naţionale. 


Baladele sunt arii vechi, ale căror cuvinte totdeauna amintesc 
vreun suvenir istoric sau vreun roman de amor. Țăranii de la munte, 
care sunt adevărații barzi români, cântă aceste balade cu un glas 
plângător foarte lin, cu un muvement de muzică cu totul neregulat, 
stăruind asupra notelor e cântec şi iuțind pe cele de fantezie. Ei ştiu 
să dea acestor arii o expresie de întristare visătoare, de un efect ex- 
traordinar. Adeseori, când cineva umblă în munţii ţărilor române, 
aude, de departe, un fluier, care fluieră cu dulceaţă un cântec de dor. 
Atunci se opreşte, fără voie, ca dominat de un farmec necunoscut, 
spre a asculta mai mult timp aceste suspine ale muntelui. Am întâlnit 
mulţi călători străini în ţările române, care, nefiind deloc de şcoală 
romantică, mi-au mărturisit că aste cântece atât de simple şi atât de 
expresive le-au făcut o impresie mai vie şi mai adâncă decât toate 
gambadele muzicale, ce se aud, azi, în sălile de concert şi de teatru, 
şi care sunt primite cu aplauze frenetice. 


Cântecele de lume (romanţele) sunt melodii făcute pe poezii 


mai noi, şi au mai tot acel caracter ca al baladelor. Ele se deosebesc 
de balade în aceea că, jucate cu un muvement mai iute, ele slujesc, 

asemeni, ca arii de joc. Cântecele de joc sunt melodii anume pentru 
dans. 


Dansul cel mai obişnuit în oraşe este Flora. La ţară se joacă 
Hora, jocul de brâu, căluşarii etc. 

Hora se joacă astfel: dănţuitorii, atât oameni, cât şi femei, al 
căror număr nu este mărginit, se apucă de mână şi formează un cerc, 
unde fiecare poate intra şi ieşi, după plac. Se joacă în rând, îndoind un 
picior, în vreme ce celălalt face un pas înainte sau îndărăt; tot deodată, 
braţele se clatină încet; dănţuitorii se apropie sau întind cercul, tot cu 
acele mişcări, ceea ce dă Horei un oarecare aer de indolenţă şi de o 
lene, care nu se întrerupe decât de către vreun vesel dănţuitor, ce-şi 
manifestă veselia bătând cu piciorul în pământ. Această legănare 
graţioasă se cuvine, mai cu seamă, de a se exprima în muzică; de 
aceea, trebuie să se apese mai mult baterea dintâi a fiecărei măsuri, 
iar a doua, foarte puţin. 

Cu cât mişcările Horei sunt line, egale şi liniştite, întru atât 
cele ale jocului de brâu sunt vioaie şi zgomotoase; dănţuitorii se ţin, 
cu mâna stângă, de încingătoare, rezemându-se, cu mâna dreaptă, de 
umerii vecinului, şi executând acest dans cu cea mai mare iuţeală. 


Dansul Căluşarilor are o semnificaţie cu totul istorică pentru 
români; ţăranii păstrează în memoria lor fapte confuze din istoria 
vechilor Romani, ai căror urmaşi sunt, şi răpirea Sabinelor este unul 
din înaltele fapte cele mai favorabile ale glorioşilor lor străbuni, al 
căror suvenir ei îl celebrează prin jocul Căluşarilor. Ei aleargă, la 
sunetele fluierului, a viorii şi a cimpoiului, înarmaţi cu emblemele 
anticilor arme romane, măciuci, lăncii, securi, şi sar, strigă, iau poziţii 
războinice, încât, prin aceste mişcări şi prin zăngănitul armelor, ei îşi 
reprezintă suvenirul acestui cavaleresc episod al analelor primitive ale 
Romei antice. Săptămâna Rusaliilor este cu totul consacrată acestui 
Joc al Căluşarilor, care ţine loc de un capitol de istorie. 

Cititorul îmi va ierta că m-am oprit la descrierea tuturor ăstor 
amănunte. Am socotit că era neapărat a zice câteva cuvinte asupra 
caracterului unei muzici naţionale care, fiind necunoscută artiştilor, 
precum şi amatorilor, până acum, nu va lipsi, după cum sper, de a lua 
unul din cele dintâi rânduri printre ariile naţionale ale altor popoare, ce 
au fost primite cu favor” (România literară, Nr. 9, 27 februarie 1855). 


DI 


„Barbu Lăutarul rivaliza cu Nicolae Picu”. Amănuntele 
despre lăutăria românească, pe care le găsesc prin publicistica fran- 
ceză, îmi oferă prilejul de a lua în discuţie diferenţa dintre muzica 
de la noi, din perioada feudală, și muzica medievală occidentală. În 
Moldova şi în Valahia, deci în principatele dunărene, nu s-a cântat 
o muzică feudală nici măcar pe vremea lui Ștefan cel Mare (și am 
ascultat, notate de Jan z Lublina şi de Joaquim Slutter, „Haidu- 
cil”, „Cucuruz cu frunza-s sus” — varianta din 1531, publicată de 
„Wittenberger Gesangbuch”, și „Romanesca” — piesă preclasică, 
adusă la Suceava, în 1476, de lăutarii veneției ai Mariei de Mangop, 
aşa cum lăutarii nevestei cercheze a lui Vasile Lupu aveau să aducă, 
mai târziu, „Cântecul Voievodesei Lupu”). Muzica din spaţiul vechi 
românesc era de tip „lătar” (instrumentală) şi de tip „daina” (voca- 
lă), termeni folosiți în perioada civilizațiilor primordiale, polară și 
boreală, „lătar” folosind, conform mărturiei lui Pindar, preluată şi 
de Herodot, vioara, naiul şi cobza, instrumente care se păstrează, în 
alcătuirea orchestrelor de lăutari, pe teritorii românești, până pe la 
anul 1900, deşi termenii „lătar” și „daina” supraviețuiesc nealterați 
doar în limbile scandinave şi baltice, la noi apărând lăutarul şi muzica 
lăutărească, precum şi doina (care păstrează, uneori, pe refrene, câte 
un „na, daina, daina, daina”). 

Muzica feudală ca atare, răspândită și cultivată doar în occident, 

unde se foloseau fluiere, flaute şi alăute, înseamnă o creaţie cultă a 
succesiunii vremurilor. Se compunea în catedrale, notându-se pe 
„tabularia” (cu referințele clapelor de orgă — Dimitrie Cantemir avea 
să folosească, pentru notele muzicale turceşti, griful instrumentelor 
cu coarde, precum rockerii de astăzi), iar muzica respectivă se cânta 
şi la curțile regale, şi la cele nobiliare, fără să însemne, precum la 
noi, un „dat inițial”, cum zicea Rene Guenon, ci o noutate creativă, o 
făptuire stilistică distinctă. De asta diferă atât de mult muzica veche 
a românilor de cea a occidentalilor, cunoscută drept „medievală”. 

Din mărturiile franceze, în afară de partituri ale unor cântece 
vechi româneşti, tipărite la Paris pentru uzul domnişoarelor educate, 
aflăm amănunte interesante, multe ştiute și la noi, dar şi o bogată 
iconografie lăutărească. „Acest Barbu Lăutarul (1775-1856), care a 
fost, timp de o jumătate de secol, Lăutarul Moldovei, pe care Alec- 
sandri l-a eternizat și despre care Franz Liszt („Rapsodia maghiară” și 
„Rapsodia română” sunt inspirate de muzica lui Barbu Lăutarul și a lui 
Nicolae Picu—n. n.), spunea că „a fost înconjurat, în timpul vieţii sale, 
de o mare adulație, mărturisită cu entuziasm chiar şi de Paganini”. 
Deja în 1814, taraful său (un mic ansamblu de viori, nai şi cobză), 
adunând muzicieni renumiţi, precum Angheluţă şi Suceavă (amândoi 
din Suceava şi menţionaţi şi de Ubicini — n. n.), avea loc și pe scena 
Teatrului Mare din laşi, unde, mai târziu, Franz Liszt, aflat în turneu, 
avea să întâlnească, la curtea unui boier, în 1856, această adevărată 
orchestră. Barbu Lăutarul rivaliza, în virtuozitate, cu Nicolae Picu, 
relatează mărturiile vremii” (Etudes tsiganes, Paris, 1994, p. 112). 

În 1830, boierul Jean Golescu înființase, din robii săi ţigani, o 
orchestră de muzică clasică. 

În 1845-1855, de notorietate se bucurau taraful lui Dumitrachi, 
precum și cel al lui Vlad şi George Ochi-Albi, condus, mai târziu, 
de Ionică Ochialbi și eternizat de Theodor Aman. George Ochi-Albi 
era fiul lui Nastasi din Botoşani, care făcuse albeaţă la ochi, fiul lui 
Ionică, Gheorghe Nastasi Ochi-Albi confirmând, prin semnătură de 

autor, că provine, prin străbunicul Nastasi, din... lon Angheluţă din 
Suceava, zis Suceavă. lată deci cum trec vechile cântece ale neamu- 
lui dintr-o provincie românească într-alta, drept consecinţă a nevoii 
urmaşilor de supravieţuire. 

În 29 decembrie 1893, la nunta viitorului rege Ferdinand, a cân- 
tat banda lui Cistache Ciolacu, aceeaşi trupă de lăutari fiind angajată, 
în 3/15 noiembrie 1894, să cânte la nunta de argint a regelui Carol 
I. În 1896, cei şase lăutari (viori, nai, cobză, ghitară) din banda lui 
Niculescu cântau la Iași (Erudes tsiganes, Paris, 1994, pp. 113-115). 


DI 


1866: O nuntă la Ilișești, în Bucovina. Mai întâi de ce se 
începe o nuntă, în satele de aici, trimite omul acela, care voieşte a-şi 
însura feciorul, un staroste la acel sătean sau ne-sătean, care, având 
o copilă, pe care o propuse feciorul sieşi de soţie, ca un părtinitor 
bun se mijloceşte cu părinţii copilei, ca doar ar da-o după dânsul. 
Mergând aşadar starostele la părinţii copilei şi întrebând el, mai 
întâi, ori de voiesc ei a căsători copila ori nu şi, apoi, spunându-le şi 
numele feciorului care o voieşte, le impune cuvintele cele mai dulci 
Şi, îndemnându-i, le spune şi diligenţa feciorului. 

Plăcându-le părinților şi feciorului ce le promise părinţii copi- 
lei, prin staroste, se întorc, după vreo câteva zile, îndărăt, la părinţii 
copilei, făcând legătura, dând mâna, aducând aldămaş, veselindu-se. 

Pe când cinstesc bătrânii la masă, feciorul se dă în convorbire 
cu copila, cercând părerile şi dorinţele ei, întrebând-o de una şi de 
alta. După legătura făcută şi după întoarcerea bătrânilor, cu tânărul, 
acasă, îşi pun, precum este datina strămoşească, vătăjei şi druşte. 

Mireasa şi-alege două copile frumuşele, cărora le dă de cusut 
felurite năfrămuţe, precum şi cămeşi pentru socrul cel mare, precum şi 
pentru mire. Vătăjeii, care-s de ambele părţi, capătă fieştecare băţişor, 
la băţişor, o năframă mândru cusuta, bumbăcită, legată cu o cordeluţă 

roşie sau bumbac roşu. în căciulă, mai ales la noi, floare de târg. 

II. După toate orânduielile acestea, urmează, prin pofiirea 
vătăjeilor de amândouă părțile, schimburile, ce se află mai totdeauna 
sâmbătă seara. 


Poftirea vătăjelului: Mirele nost” vestit / Astăzi v-a poftit, / 
Să faceţi o cale şi-o cărare / Pân-la curtea dumisale, / La un scaun 
de odihnă, / La un pahar de băutură, / La mai multă voie bună. / Că 
şi el de multe ori / Vă va sta-ntru ajutori. / Eu sunt sol împărătesc 
(adică fiu al Împăratului Ceresc, deci creştin — n. n.), / Curţii sale vă 
poftesc, / Şi, de mi-ţi asculta, / Căciula mi-oi lua, / Pân-la pământ 
m-oi pleca, / Tot vouă m-oi ruga / Ca să faceţi un bine! / Să veniţi, / 
Însă să nu bănuiţi. 


Apoi, scote ploscuţa şi o dă stăpânilor de casă şi la băieţi, de-a 
rândul“!”. După poftirea vătăjeilor, încep toţi sătenii felurite cinstiri, 
mergând parte la mire, parte la mireasă, care-şi apucă. Pornind ei, 
aşadar, schimburile, încep, mai întâi la mireasă. La poarta miresei, 
stau portarii şi opresc pe cei cu schimburile, iar mireasa se aşează 
după masă, între druştele sale, dintre care cea din dreapta se numeşte 
„druşca mare”, stând smerită. Pe când sosesc cu schimburile, venind 
cu lăutarii cântând, sar portarii şi îi opresc, zicând: 


Portarii: Voi, vornicei, / Mari, mărunţei, / Mândri, frumuşei, 
/ Ce umblaţi? / Ce căutaţi? / Unde vi-e calea / Şi cărarea? / Cine v-a 
înşelat, / V-a fermecat, / De umblaţi pe-aici, / Pe sub ceşti portici? / 
Unde aţi sosit, / Zău aţi rătăcit, / N-aţi nimerit!!!”. 


Cei cu schimburile: Ce umblăm, / Ce căutăm / Nimărui seama / 
N-avem să dăm. / Am sosit, / Am nimerit, / Ne-nşelaţi, / Ne fermecaţi. 


+17 De aceasta se bucură copiii şi tot întreabă când vor mai veni vătăjeii — notă Simion 
Florea Marian 

/ Chiuind / Şi hohotind, / Vom intra, / Vom descuia, / Noi, cu toţii, / 
Strănepoţii / La a noastră / Impărăteasă mireasă”. 


După aceasta, intră cu toţii şi urătorul îşi începe urarea înaintea 
miresei, la mas: 


Urarea 1: Buna vreme, buna vreme într-această casă, / Ca să 
mă apropii şi eu de cinstita mireasă, / Mai cu de-ales la dumneata, 
jupâneasă împărăteasă (creştină, deci fată a Împăratului Ceresc — n. 
n.),/ Că auzii numele dumitale, / Că eşti negustoriţă mare, / Că şi-al 
nostru împărat / Era, e negustor însemnat; / Toate târgurile-a călcat, 
/ Toate oraşele a umblat, / Marfa faţa-ţi n-a aflat. / Iar fiind el vrednic 
/ şi puternic, / Nici cu atâta nu s-a lăsat, / Cu strai nou s-a îmbrăcat, 
/ Murgul său şi-a cercelat, / Murgul său şi-a înşeuat, / Cu trâmbiţa a 
trâmbiţat, / Mare oaste s-a adunat; / Sfetnicilor / Şi miniştrilor / Mare 
poruncă le-a dat / Şi a vâna a plecat, / Ca să vâneze fieri / Şi jderi. / 
Iar pe samă s-a luat, / Că fieri şi jderi / Nu poartă numai domnii; / lar 
fiind el vrednic / Şi puternic, / Nici cu atâta nu s-a lăsat. / Sfetnicilor 
/ Şi miniştrilor / El poruncă că le-a dat / Şi corăbii c-a gătat, / şi spre 
mare a plecat, / Tot pe mare ca pe-uscat, / Sus, la târg, la Țarigrad, / 
Când fuseră în Țarigrad, / Orăşel cam minunat, / Se trăsese pe uscat, 
/ În oraş, în Țarigrad. / Ei trei zile au umblat, / Marfă de ce-au căutat 
/ Frumuşică au aflat, / Mii de galbeni pe ea au dat, / Şi în teancuri o 
au legat, / La corabie o au cărat, / Grea sahană o au ridicat, / În Jos cu 
ea a plecat, / Totpe apă ca pe uscat. / Când pe mare-au fost la mijloc, 
/'Trimisese Domnul Sfânt / O jirebie de vânt. / Vântul mare-nvalvurat 
/ Corabia a înturnat, / Neguţatele s-au înecat. / Noi, câțiva ostenitori, 
/ De-asemenea călători, / Pe acolo ne-am aflat, / Am sărit, nu le-am 
lăsat / Şi neguţatele mai mice / Le-am luat toate-n caice, / Le-am 
adus la dumneavoastră / Cu toată sudoarea noastră; / Nucuşoare şi 
alune, / Cireşoare şi smochine; / Nişte papucaşi, / Că-s drăgălaşi; / 
Nişte iminei, / Că-s frumuşei; / O tafta mult frumoasă, / Ciobotele 

de mireasă. / Năfrămuţă pestricioară, / Ciobotele gălbioară, / Să-ţi fie 
de tras în picioare, / Să ieşi în dimineaţă, / La răcoare, pe verdeață, 
/ Cu mândrul împărat, / Tot la preumblat; / Un festilat lat, / Să-ţi fie 
de-nhobotat, / Tulpănaş cu floricele, / Să-ţi fie de mângâiere, / Şi-un 
fesuţ cam roşioru, / De care / Dumitale / Cam de mult ţi-a fost cam 
dor. / Dacă nu mă crezi, / Poftim, pune mâna să vezi“!*. 


Urarea 2: Hai, jupâneasă / Împărăteasă! / Nu te grăbi la luat, / 
Precum te-ai grăbit la măritat! / Căci pe părinţii dumitale / Îi cuprinse- 
o mare jale / Şi se puse-n price / Ca să strice! / Tu ai prins a plânge 
/ Şi ai zis iară / Că până-n seară /Că de gât o piatră ţi-i lega, / Într-o 
vulboană te-i arunca, / Şi acolo te-i îneca, / Căci ca Niţu“! nu-i afla. 
/ lar te-ai dat de-un corn de vatră, / Şi-ai zis că nu-i (mai) rămâne 
fată. / Cu-aceste, cu toate, / Numai cât se poate / Poclonire înaltă, / 
De la cinstit împărat, / Tot al nostru comandant: / Astăzi să primeşti 
/ Oştenii dumitale, / Bine să-i cinsteşti, / Cu galbeni să-i dăruieşti. / 
La scripcari, / La lăutari, / Dimpreună, / O masă bună”. 


Urarea 3 — mulțămirea paharului: Mulţămim! / Mulţămim! / 
Jupâneasă / Împărăteasă, / De-acest dulce de pahar / Ca şi Domnului 
de dar. / Că şi-acesta ce se face / Pus să fie-n zid de pace / Şi pe loc / 
Cu noroc, / Pe viaţă / Cu dulceaţă / Domnul Sfânt vă dăruiască! / Spre 
locaşul domniilor voastre, / Curte albă, lângă drum, / Să sălăşluiţi / 
Pe cei neavuţi, / Ca să-i hrăniţi / Pe cei flămânzi / Şi să-i adăpaţi / Pe 
cei însetaţi. / Şi încă vă dăruiască / Milostivul Dumnezeu / Domniilor 
voastre: / Sahane de bani, / Ca la boierii cei mari. / Iarăşi vă dăruiască 
/ Domnul dumneavoastră: / Coantăşe cu lupi, / Caţaveici cu vulpi. 
/ Iarăşi vă dăruiască / Din trupul dumneavoastră: / Fii şi fiice prea 


+18 Atunci ar pune mâna, însă se sfiieşte; în urmă, tot o întinde — notă Simion Florea 
Marian. 

+9 După cum îi e numele — notă Simion Florea Marian 

+0 Atunci i le pune dinainte schimburile, iar mireasa ia un pahar şi-l cinsteşte, 
mulțumindu-i. lar începe mulţămirea paharului — notă Simion Florea Marian 

frumoase. / Fiii şi fiicele / Să fie feţi / Şi logofeţi: / Preoţi, preotese / 
Prin capuri de mese. / Încă vă dăruiască / Domnul dumneavoastră, / 
Domnul Sfântul, / Cu cuvântul, / Tăria lui Aron, / Înţelepciunea lui 
Solomon, / Blândeţile lui David; / Vitejia lui Alexsandru Împărat / Şi 
vă bucure precum a bucurat / Dumnezeu pe Noe, / În a sa corabie, / 
Când i-a adus o porumbiţă / O mlădiţă, / Frunză verde de măslin / În 
gură. A băut vin / Şi s-a veselit deplin; / A sădit poama de vie / Şi s-a 
împlut de bucurie; / Trăgând arca pe uscat, / Săvârşi un greu păcat, 
/ şi noi, toţi, ne-am bucurat: / Seminţia lui, / Bunul neamului, / Tată 
tuturor / Şi nouă cestor. / Amin! 


După isprăvirea acestor cuvinte, ridică paharul şi-l închină, 
zicând: 


Să trăieşti şi tu, podea, / Să beie guriţa mea! / Să trăiască nal- 
tul pod, / Să închin paharul tot! / C-oi face gura leicuţă, / Pântecele 
balercuţă, / Să las ţâr de holercuţă! / Să trăiască, vivat!, grindă, / Să 
se uite cei din tindă (ŞI-I înghite). 


Până ce se zic aceste cuvinte, tinerimea stă, înapoia urătorului 
şi prin tindă, care pe unde apuca. lar după acestea, se veselesc cu 
toţii, bând, jucând şi chiuind. După aceasta, se întorc cu schimburile 
la mire, fiind şi acolea trebuinţele aşijderi ca şi la mireasă. 


III. Urarea 1: Bună vreme, bună vreme într-această casă, / Ca 
să mă apropii şi eu de cinstita masă, / Mai cu de-ales la dumneata, 
Jupâne mire, / Că auzii de numele dumitale, / Că eşti negustor vestit 
de mare / Şi a noastră împărăteasă, / Era negustoriţă aleasă. / Toate 
târgurile, oraşele-a umblat, / Marfa după faţa-ţi n-a aflat, / Fiindcă 
vrednica / Şi puternica / Nici cu-atâta nu s-a lăsat, / Sfetnicilor / Şi 
miniştrilor / Mare poruncă le-a dat, / şi a vâna a plecat / Ca să vâneze 
fieri / Şi jderi, / lar pe seamă şi-a luat / Că fieri şi jderi / Nu poartă 

numai Domnii. / ar fiind ea vrednică / Şi puternică, / Nici cu-atât nu 
s-a lăsat, / Din cornişor a buciumat, / Toată oastea a adunat, / Sfetnicii / 
Şi miniştrii / Foarte dulce i-a îmbrăţişat / Şi cu dânşii stând la avat / l-a 
împărțit pe toţi odat” / De corăbii au gătat, / Şi cu ele au plecat, / Toţi 
pe mare ca pe-uscat, / La oraş, la Țarigrad. / Când fuseră-n Țarigrad, 
/ Orăşel cam minunat, / Le trăsese pe uscat. / În oraş, în Țarigrad, / 
Ei trei zile au umblat; / Mărfuşoare-au căutat, / Mărfuşoare au aflat, 
/ Mii de galbeni pe ele-au dat / şi în teancuri le-au legat, / La corăbii 
le-au cărat, / Pe corăbii le-au încărcat, / Grea dahară-au ridicat, / Ei 
cu ele au plecat, / Toţi pe mare ca pe-uscat. / Când pe mare-au fost la 
mijloc, / Trimisese Domnul Sfânt / O jirebie de vânt. / Vântul mare 
învolburat, / Corabia a înturnat, / Neguţatele s-au înecat. / Noi, câţiva 
ostenitori, / De-asemenea călători, / Pe acolo ne-am aflat, / Am sărit, 
nu le-am lăsat, / Şi neguţatele mai mice / Le-am luat toate-n caice, / 
Le-am adus pe toate-aice. / Le-am adus la dumneavoastră, / Cu toată 
sudoarea noastră: / Cămeşuică de trupai / Ca să-ţi fie de bun trai, / 
Bătută cu borangiuc / Să lipească de-al tău trup, / Şi de-a fi vreo 
găurea, / O iau eu pe barba mea. / Pe cinstite de nu crezi, / Poftim! 
Pune mâna şi vezi! 


Urarea 2: Ho, nălţate / Împărate! / Asta, frate, / Nu se poate, / 
Nu te grăbi la luat / Precum te-ai la însurat! / Căci părinţii dumitale / 
Îi cuprinse-o mure jale / Şi se puse în price / Ca să strice, / Dumneata 
ai prins a plânge / Şi ai zis, zis cu-o piatră / Groasă, lungă, încolțurată / 
De grumaz ţi-i legată, / În o vulboană te-i arunca, / Şi acolo te-i îneca, 
/ Căci ca Nuţa nu-i afla, / Şi cu astea, zău!, cu toate, / Prea înălțate / 
Împărate, / Poclonire tot înalte, / De la a noastră împărăteasă, / Prea 
vestită de frumoasă, / Astă-dată să primeşti / Şi oştirea să-i cinsteşti, 
/ Pe scripcari, / Pe lăutari / Cu galbeni să-i dăruieşti. 


Nu trebuie să fii iniţiat în filosofia culturii ca să observi, citind 
relatarea din 1866 a lui Simeon Florea Marian că nunta la români 

însemna, pe atunci, o particularizare a „logodnei cosmice”, care se 
celebra în prima decadă a lunii mai, pe la începuturilor civilizaţiilor 
totemice boreale. Un amestec alegoric de oraţii scandate (solare, 
spuse de vătăjei) şi cântate (lunare), fermecând tăriile satului, dato- 
rită femeilor, aidoma ca „în acele cântări diavoleşti şi curvăsăreşti” 
ale „logodnei cosmice”, pe care le înfierau ierarhii, erau acceptate 
în lumea aparent măruntă a satelor şi, astfel, multe, multe colinde 
maiale aveau să supravieţuiască sub formă de oraţii de nuntă. Dar 
subiectul acesta, pe care l-am tratat în o mulţime de căutări anterioa- 
re, îl las pentru altădată, deşi mărturia din 1866, pe care o reproduc, 
aşa cum a fost publicată, în trei capitole, dar şi cu un plus... muzical 
al fonotecărilor audio (cu Răzvan Mitoceanu, la vioară, şi Petrică 
Oloieru, la țambal): 


După aceste urături, se cinsteşte urătorul, iar urătorul începe 
„mulţămirea paharului”: 


Mulţămirea paharului: Mulţămire! / Mulţămire! / Domni- 
şorule de mire, / De acest dulce pahar, / Ca şi Domnului de dar, / Că 
şi-aceasta, ce se face, / Zidită fie spre pace. / Să se facă pe un loc / Cu 
noroc, / Pe viaţă, / Ca dulceaţă / şi celelalte, întocmai ca şi la mireasă. 


După isprăvirea acestor cuvinte, ridică paharul şi iarăşi (ca mai 
sus) îl închină, zicând: Să trăieşti şi tu, podea, / Să beie guriţa mea / şi 
celelalte. După toate acestea, încep a cânta lăutarii şi tinerimea a juca, 
până târziu, şi de-acolo, împrăştiindu-se, merg fiştecare pe acasă. A 
doua zi, de mâncaţia (la prânz — n. n.) urmează cununia. 


IV. La noi este datina că atât mirele, cât şi vătăjeii mirelui şi 
ai miresei, trebuie să Aibă cai, pe care pornesc la cununie. După ce 
sosesc, cu toţii, la cununie, intră cu toţii în biserică, petrecând intru 
smerenie şi lauda lui Dumnezeu; după cununie, însă, odată ce ies 

mirele şi mireasa afară, de-a una îi apucă vătăjeii între druşte, formând 
un lanţ, până în drum, iar lăutarii cântă de sună satul. 

După ce ies în drum, încep a juca o horă, unde trebuie să fie 
atât mirele, cât şi mireasa în joc, şi druştele încă, pe când vătăjeii 
cinstesc si poftesc. 

Săvârşindu-se, acum, şi a treia horă, încalecă mirele şi vătăjeii, 
iar mireasa se suie, dimpreună cu nuna cea mare şi alte muieri, într- 
o căruţă şi prin cânturile lor clocoteşte satul, până ce ajung acasă la 
mireasă. După ce ajung acasă, se pun cu toţii la masă, atât aicea, cât 
şi dincolo (vătăjeii şi mirele plecau, după cum se poate deduce din 
textele care vor urma, la casa mirelui, şi-abia după aceea la mireasă 
—n.n.). 


V. După masă, încalecă vătăjeii şi mirele, mergând, dimpreună 
cu căruţa la mireasă. Îndată ce sosesc ei la mireasă, le sar portarii şi 
nu-i lasă nicidecum, zicând: Voi, voinicei, / Mari, mărunţei, / Mândri, 
frumuşei, / Ce umblaţi? / Ce căutaţi? / Unde vi-i calea / Şi cărarea? / 
Cine v-a înşelat, / V-a fermecat, / De umblaţi pe-aici, / Pe supt ceşti 
portici? / Unde aţi sosit, / zău, v-aţi rătăcit, / Nu aţi nimerit! 


Cei cu schimburile: Ce îmblăm, / Ce căutăm? / Nimărui sama / 
N-avem să dăm. / Am sosit, / Am nimerit, / Ne-nşelaţi, / Ne-fermecaţi. 
/ Şi cu toții / Strănepoţii, / Chiuind / Şi hohotind, / Vom intra, / Vom 
descuia / La a noastră / Împărăteasă / Mireasă. 


Năpădind cu toţii, deschid poarta şi, intrând, merg cu toţii până 
dinaintea uşii. Dinaintea uşii casei, este un scaun lung (o bancă — n. 
n.): pe scaun, o cofiţă cu apă (simbol lunar — n. n.), un colac (simbol 
solar — n. n.), un taler cu grâu (simbolul reînvierii — n. n.), dinapoia 
scaunului este, mai ales, o babă cu cârcă (Vesta, Zeița Vetrei sau Uţa, 
cum 1 se spunea pe vremea lui Dragoş Vodă, de la care vine numele 
Volovăţului — n. n.), stropind şi aruncând cu grâul asupra lor, nu-i 


244 


Sigiliul dumnezeirii 


lasă, nicidecum, să se apropie de scaun, zicându-le şi ea urâciuni. 
Năvălind unul după altul, apucă un vătăjel colacul şi, jucându-l 
în bâte printre nuntaşi, îl apucă şi al doilea şi ţin amândoi de capătul 
băţului (în repertoriul lui Grigore Vindereu, publicat, în 1890, de 
Calistrat Şotropa, la Cernăuţi, am găsit şi „Hora Colacului”, pe care 
nu am apucat să o fonotecăm — n. n.), fiind colacul în mijloc, se pe- 
trec, cu toţii, de trei ori pe sub bâte şi, în urmă, îl rup vătăjeii în două. 
După ce se isprăvesc toate aceste ceremonii, intră toată nunta în 
casă, afară de cei tineri, care rămân afară, petrecând, jucând şi chiuind. 


VI. Din toate părțile vezi, acum, năvălind tinerimea, ficiori, fete 
frumuşele, gătite, cu capul gol, cu catrincioare şi pieptăraşe de miel; 
dimpreună cu feciorii, formează felurite jocuri, mai cu de-ales: „Hora 
română”, „Ardeleneanca”, „Arcanaua”, „Ursăreasca”, „Cioful” şi, în 
urmă, Şi „Ruseasca” (numită, pe atunci, „Bătuta moldovenească” — 
n. n.) şi altele. Aici se vede românul cât e de poetic; numai ce pune 
piciorul în joc, începe, pe loc, a intona numai în versuri şi nu numai 
că versurile lui în de sine, dar şi pentru fieştecare Joc bine potrivite (e 
vorba de strigături, pregătite din vreme, dar şi adaptate la personaje 
noi —n.n.). 

Cum au început lăutarii a-şi întinde corzile, murmură sonul în 
aer, de-a una începe unul din ei a chiui: Strigă! Strigă! / Să se strângă 
/ Ca oiţele la strungă / Şi ciobanii să le mulgă! / Să se-adune / Cele 
bune, / Cele rele, / Nu-i de ele. 

Îndată ce aud glasul acela, totdeauna fac roată mai mulţi flăcăi, 
formând o horă română”!, cu următoarea chiuitură: 


Chiuitura 1: Du-te, lume, / Peste culme, / Şi viaţă, / Peste 
gheaţă, / Trandafir, la lelea-n braţe: / Trandafir de mănăstire, Dragilor 
badei copile, Da-v-ar Domnul vreun bine / Şi nouă vreo sănătate, / Să 


*1 Fetele însă se pun rând împrejurul jocului şi numai atunci le e iertat a intra în joc, 
când îi face vreun fecior sau amant ei cu ochiul. 

vă mărităm pe toate, / Să vă dăm pe la bărbaţi, / Să nu ne blestemaţi; 
/ Dară voi vă veţi usca / Ca frunza / Şi ca iarba; / Ca frunza de pe-un 
stejar, / Ca iarba de pe-un hotar. 


Chiuitura 2: Stejărel tăiat de-aseară, / Truda mea din astă- 
vară, / Tot o trudă şi-amăgeală / Şi mai multă cheltuială: / Cheltuiala 
dracului / Să o dăm bărbatului, / Să se ducă dracului. 


Chiuitura 3, unul: Ah, de mine, ce şirag! / Ce păcat că n-are 
steag! 

Mai mulţi: A avut / Şi l-a vândut! 

Unul: Dar cu banii ce-a făcut? A băut cu mândrele! 

Mai mulţi: Cu mândrele din Galaţi, / Cu perciunii retezaţi, / 
Cu papuci calafindeşti, / Tot să stai şi să-i priveşti. 


Chiuitura 4: O, leliţă-ncinsă bine / Cu curele de la mine, / 
Cumpărate din cetate / Cu cinci lei şi jumătate. 


La „Ardeleneasca” (două părți din cele şase ale horei ,, Hai- 
ducii ”, din 1502, culeasă de Jan z Lublina — n. n.): Ardelene, dragul 
meu, / Fi-ne frate, nu fi rău, / Că, de când tu ai venit / Buzele dulci 
s-au scumpit. 

La „Ursăreasca”: O, săracii ursarii, / Cum se joacă cu banii, 
Însă ursăriţele / Mornăie ca mâţele / Prin toate cotruţele. 

La „Ciofu”: Vine cioful din cordun, / Cu ceaunul la perciun. / 
Vine cioful din pădure / Cu şiragul de copile / Cu năsuţul uns de mure. 

La „Rusască”: 1. Busuioc mândru-nflorit, / La feciori de dăruit, 
/ La feciori făr” de musteaţă, / Ce se-nvaţă-a strânge-n braţe; 2. Cine 
Joacă căzăceşte, / Până-n vară nu albeşte, / Dae albeşte la Crăciun, / 
Când o strânge geru-n sân; 3. Tropa, tropa pe podele, / Că cizmele 
nu-s a mele, / Că-s din sat, de căpătat, / Mulţumim cui mi le-a dat / 
şi celelalte. 

Când întorc jocul (horă cu comenzi, care descinge din horele 
căluşereşti — n. n.): Upa-ţupa şi-napoi, / Că-aşa joacă pe la noi! 


VII. În casă încă se veselesc, mai ales bătrânii, dimpreună cu 
mirele, căruia nu-i este iertat să iasă de după masă, până ce nu ies 
cu zestrea. Mirele stă, după masă, între nunii cei mari, şi de-acolo 
cinsteşte cu nuntaşii. După finea mesei, vin druştele şi, punându-se 
lângă mire şi aduc îndată şi mireasa, însă, mai întâi, îi aduc o copiliţă 
mititică şi o pun lângă dânsul, zicând că aceea i-ar fi mireasa, iar el 
le dă vreo câţiva bani şi, apoi, iese copila de după masă. Îndată după 
aceasta, îi aduc şi mireasa, de unde o găsesc, şi o pun vătăjeii după 
masă, lângă mire, iar ea se sfiieşte, fiindu-i ruşine. 

Nu mult după aceea, vin vătăjeii cu hobotul, jucându-l pe două 
bote, printre nuntaşi, prin casă. Druştele, stând deasupra mirelui, apă- 
ră, cu nişte năfrămioare, hobotul, pe când vor ei să îl pună pe cap, iar 
ei îl pun, totuşi, însă pe furiş. Mai petrecând, cu toţii, şi veselindu-se 
în casă, şi tinerimea afară, vin vătăjeii mirelui şi ai miresei şi începu 
„danţul”, fiind vătăjeii mirelui înainte, druştele, atât ale mirelui, cât 
şi ale miresei, împrejurul mirelui şi al miresei, iar vătăjeii miresei, 
în urmă, şi, de-acolo, ceilalţi tineri şi tinere, cu următoarele versuri: 


Vătăjeii: De trei ori pe după masă, / Să scoatem floarea din 
casă, / Să rămână binele, / Să roiască-albinele. / Pe la noi acu” roiesc 
/ Vara, când mândri cosesc, / Când cosesc mândruţei flori, / Să fie de 
sărbători, / Pe la fete si feciori. / Tu, mireasă veseloasă, / Bota ta-i pe 
grindă-n casă, / Cioplită în patru dungi, / Cât spatele tale de lungi. / 
Ea şede gata pârlită / De spatele tău gătită. 


Jucând ei de trei ori, pe după masă, iese vătăjelul de înainte pe 
uşă, jucând, şi ceilalți în rând, după dânsul. Mirele şi mireasa păşesc, 
fără de a juca, fiindcă nu le e datina să joace nicidecum. Mai înainte 
de a ieşi mireasa pe uşă, se pune un băiat sau doi să ţină un beţişor, 

nelăsând-o să iasă. Pentru aceasta, precum şi pentru zestre, trebuie 
mirele să plătească băieților câțiva bănişori şi, apoi, îi e iertat a ieşi 
cu dansul. 

După ce ies, cu toţii afară, joacă iarăşi o horă şi, după ce se 
gată Jocul, aduce unul dintre nuntaşi un scaun, un lăicer pe scaun, o 
scoarță Jos şi o pernă, aşternându-le jos, şi, punându-se mireasa, în 
genunchi, înaintea părinţilor, în următorul chip 1 se iau iertăciunile: 


lertăciunea: Staţi, gloate şi noroade, staţi / Şi la mine vă uitaţi, 
/ Precum eu acum voi sta / Şi din gură-oi cuvânta, / Cum de mândru 
m-oi smeri, / Cum cu rost eu voi fi: / Cu capul plecat, / Cu şlicul“? 
luat: / Dumnezeu a poruncit, / Toate ce le-a isprăvit: / În sfârşit, făcu 
şi omul / După chipul ca şi Domnul. / Pe strămoşul, pe Adam, / De 
la care suntem neam, / Om întâi pe lume. / Şi iar zise: nu-o bine / Ca 
să fie / Omul fără de soție. / Şi iar puse Dumnezeu / Lui Adam un 
somnuţ greu, / Precum el mărturiseşte: / „Culcatu-m-am, adormit, / 
Că Domnul m-a sprijinit”. / Luat-a iar din stânga / Ciolănuţul cel de 
coastă, / Şi zidi strămoașşa noastră, / Pe buna, / Pe Eva. / Din somn 
Adam s-a sculat, / A oftat, s-a bucurat: / Mulţămescu-ţi, Doamne, 
ție, / Cum că mi-ai dat şi soţie”. / Pentru-aceea lasă / Fiul a sa casă / 
Şi-ncă va lăsa / Şi pe maică-sa, / Şi pe tatăl său, / Şi pe frate-său, / Pe 
surioara sa / Şi s-a lipi de muierea sa, / Şi-amândoi vor fi un trup, / 
Căci Domnul aşa a vrut, / Dar Adam a şi greşit / Si din rai s-a izgonit, 
/ Numai pentru ne-ascultare, / Îi dete pedeapsă mare; / Izgonit, din rai, 
afară, / Să fie viaţa amară, / Puseră soarele vecinic / Să ne fie nouă 
sfeşnic, / Şi pusese şi pe lună / Să ne fie nouă nună, / Şi le dete iarăşi 
rază, / Ca-n toată lumea să vază / Şi le zise Dumnezeu: / „Să trăiţi 
/ Şi ca iarba vă înmulțiţi, / Pământul să-l stăpâniţi!”. / Deci curseră 
/ Şi rămaseră / Neam / Din neam, / Viţă / Din sămânță, / Până ce-a 
venit / Vremea şi-a sosit / Vremea cestor feţi, / Ai voştri fii drepţi, / Cu 
genunchii la pământ, / Ca mlădiţă cu rod mult, / Şi se roagă cu glas 


+2 Şlicul: fost, în timpii antici, o căciulă de miel mare foarte — notă Simion Florea Marian. 

mare / Să le daţi binecuvântare: / Dumneavoastră, cinstiţi / Părinţi! / 
Să vă înduraţi, / Să-i binecuvântaţi, / Căci binecuvântarea părinților / 
Întăreşte casa fiilor, / Precum Domnul s-a îndurat / Şi a binecuvântat 
/ Pe Avram cu Sara, / Pe Iacov cu Kahila. / Deci, prin cuvânt. / Vom 
începe al doilea rând, / Ca dumneavoastră, cinstiţi / Părinţi, / Care de 
la Domnul sunteţi rânduiţi / Ca şi pomii cei rodiţi, / Ce-şi fac roada lor 
/ Din răcoarea pomilor, / Să vă înduraţi / Ca să-i şi iertaţi; / Căci vor 
să meargă la a lor casă, / Ce de Dumnezeu le este aleasă, / Şi părinţii 
să trăiască, / Curtea lor s-o stăpânească. / Domnul vă trăiască / Şi vă 
stăpânească, / Şi vă-nvrednicească / Ca să ajungeţi / Să vă umpleţi / 
De bucurie, / De veselie, / Cum s-a înzestrat / Şi s-a bucurat / Aron, 
prorocul, / Când i-a înverzit toiagul, / Ținându-l în mână, / Ne-având 
rădăcină, / De doisprezece ani uscat, / A-nverzit făr” de-un udat. / Şi 
câți mă priviţi / Toţi vă veseliţi, / Şi câți m-ascultaţi / Toţi vă bucuraţi, 
/ Precum s-a bucurat / Fericitul Noe, / leşind din corabie, / Înnoind 
pământul, / Finind cuvântul; / A sădit vie, / S-a împlut de bucurie, / A 
băut vin, / Veselindu-se deplin, / Amin, amin! / Cine n-a zice: Amin, 
amin! / Să se-mpiedice de-o cioată de arin / Şi să deie cu capul de-un 
spin, / C-apoi ştiu c-a zice: Amin, amin! / Mie, ce-am urat deplin, / 
Aste, zău, mi se cuvin: Un păhăruş sau trei de vin, / O năframă, şi de 
in, / Guriţa să-mi şterg de vin, / Şi de-ar fi şi de holerca, / N-aş mai 
zice, zău, nimica, / Ci m-aş şterge tot pe mâneca; / Şi-o copilă ochişea, 
/ Care-a fi de seama mea, / De a vrea, a vrea, / De nu, dracul s-o ia!... 


Iar când începe urătorul următoarele versuri, numai neamurile 
miresei încep a plânge, hohotind: 


Cântecul miresei: Plânge, fiică, şi suspină / Că mergi pe mână 
străină / Şi te-or bate fără milă, / Te-or mustra fără de vină, / Căci ţi-ai 
căpătat o soacră / Tot ca şi poama cea acră, / Căci mila de la bărbat / 
Ca umbra unui păr uscat, / Când gândeşti că te umbreşti, / Mai tare 
te dogoreşti. 

După finea iertăciunilor, o apucă mirele de subsuoară şi, arzân- 
du-i vreo trei cu biciul, (scorbaciul), o aruncă în căruţa în care e pusă 
şi zestrea, apoi, chiuind şi strigând, pleacă, cu toţii, la mire. Vătăjeii 
şi druştele miresei nu-s mai mult de trebuinţă, ci numai ai mirelui. 


După ce ajung nuntaşii, cu zestrea, la mire, ies socrii cei mari şi-i 
întâmpină cu şipul în mână, zicând soacra: U-iu-iu, ce bine-mi pare / 
C-aţi adus voinică floare, / Floricică de la mai, / Să ne fie de bun trai. 


Apoi, nuna, din căruţă, dimpreună cu altele, smerindu-se încă, 
chiuie, anume: U-iu, iu, soacră mare, / Soacră mare, ieşi afară, / Că-ţi 
aduc secerătoare, / ŞI-ţi aduc pieptănătoare / Să te pieptene pe cap / 
Cu un pieptene de fag; / şi altele. 


După aceea, petrec şi se veselesc până chiar târziu. 
La împrăştiere, îi poftesc pe nuntaşi socrii cei mari, zicând: De 
vi-l drag de noi şi de fiii noştri, poftim şi pe mâine, la masa cea mare. 


IX. La masa cea mare iarăşi se poftesc sătenii, însă numai prin 
vătăjeii mirelui, căci mireasa n-are mai mult vătăjei. 

La masa cea mare, iarăşi se veselesc, bând şi mâncând, însă, 
după datină, numai bătrânii, arareori vreun fecior. Aice li se împăr- 
tăşeşte paharul cel dulce, adică: nunul cel mare, dimpreună cu un alt 
om, ia un talger cu paharul şi altul pentru banii ce li s-or da; după 
aceea, dând ei paharul, mai întâi, neamurilor, trebuie să pună fiştecare 
1, 2, 3, până 10 florini pe talgerul cel gol; în urmă, pune şi nunul 5 
sau 10, adică după putere. 


X. A treia zi, de curând, urmează şi „uncropul”. Până acum, au 


servit nuntii vătăjeii, însă acuma nu au nici la mire mai mult vătăjei, 
ci numai vătăjiţe şi acestea poftesc, acum, sătenii la nuntă. De vătăjiţe 


250 


Sigiliul dumnezeirii 


se aleg două neveste tinere şi sprintene, gătite cu beţişoare şi ploscă 
tocmai ca Şi vătăjeii. 

La „uncrop”, se găteşte mireasa ca nevastă, anume: 1 se pune, 
mai întâi, după cum este gătită, cu capul gol ca fată mare, o oglindă 
şi, întrebând-o ori de-i place, iar ea zice: „Îmi place!”. După aceasta 
se ia floricică după floricică, lăsând-o toată scărmănată, apoi iar îi 
arată oglinda. În urmă, o „gătesc”, adică îi pun fes nou, cumpărat 
de mire, în cap, peste fes un şăluţ, peste şăluţ, un ştergar mândru 
alb (minişterg — n. n.), bumbăcit frumos! Apoi, iarăşi o duc şi o pun 
alăturea cu mirele, după masă. 

Aice, la „uncrop”, precum şi mai înainte, se veselesc, petrec, 
pe urmă se ia, de la nuntaşi, aşa-numitul „bir al miresei”, şi aceşti 
bani îi împarte mireasa cu bucătăreasa. 

În finea nunţii, mai urmează întorcăturile şi alte ceremonii. 

Ilişeşti, 15 septembrie 1866. / Simeon Marian / (Familia, an 
II, numerele 13, 14 şi 15, din 13, 20 şi 27 noiembrie vechi 1866, pp. 
452-454, 464-466 şi 476-479). 


a 


1882: Nunta românilor, între Prut şi Nistru. Miresele (din 
zona Cernăuţilor — n. n.) vin la cununie îmbrăcate în ilice. Poartă pe 
cap o cunună făcută din barbanoc, înfrumuseţată cu feliurite flori 
de târg artificioase sau şi cu alte flori naturale, ba unele şi cu mirtă. 
Această cunună o aşează pe gâţa (cocul) făcută din păr propriu şi 
împodobită cu păuni şi cu gherdane şi-i slobozită cam pe ochi, spre 
simbol de întristăciune că iese din mijlocul tinerilor. 

La gât, salbă, chiar împrumutată. Pe sub ilic, zobon (anteriu) 
şi încinsă peste zobon cu brâu colorat, ales de dânsele şi unele şi de 
târg. ÎN mâini ţine o năframă, pre care i-o întinde mirelui la „Isaia 
dănţuieşte” spre a nu da mâna goală unul cu altul. Această năframă a 
purtat-o şi înainte de cununie, acasă, şi în tot decursul nunţii, şi cu care 

a primit paharul ori de la cine a închinat cu ea, spre închipuire că să-i 
meargă toate în plin. În picioare, poartă mireasa botine în pantofle”%25. 

„Sâmbătă spre seară, după ce s-au pornit vătăjeii prin sat la 
chemat la nuntă, se adună vornicesele (druştele) miresei şi alte fete 
şi încep a o înfrumuseţa pe mireasă, făcându-i, mai întâi, cunună de 
feliurite flori, care cunună are s-o aibă, Duminecă, la cununie. În 
timpul acesta, vătăjeii, gătind de poftit, vin înapoi la mireasă şi, când 
apune soarele, vin şi peţitorii (starostele) mirelui într-acolo, însoţiţi 
de mire şi de tatăl mirelui, de schimbă inelele şi darurile, şi anume: 

Mireasa închină întâi tatălui mirelui o năframă subțire de pânză 
de casă, cusută toată cu flori de mătase de feliurite culori. 

Socrul îi dă dar înapoi, pe talger, după putere, 1, 2,3 — 5 ruble de 
pe timpul Mariei Teresiei, alţii şi galbeni şi cei mai săraci — sorcoveţi. 

După ce mulţumeşte mireasa şi închină cu paharul la socru, 
dă apoi o năframă mirelui, care pune încă pe-atâtea, ba şi mai multe 
ruble, dacă e avut. 

După mire, închină apoi starostele, care-i pun încă câte ceva, 
apoi se pun bucatele şi, mai ales, o găină întreagă friptă, pe care o 
împarte unul dintre staroşti între toţi câţi se află în casă, până şi la 
bucătăriţe, unde fac mult râs că găina a fost mai bătrână decât ele şi 
că trebuia să înceapă a o fierbe măcar cu vreo câteva zile înainte de 
începerea nunţii. 

După ce s-au ospătat, se scoală şi încep şi cei din partea mirelui 
a cinsti la părinţii miresei din rachiul adus de dânşii, unde se silesc 
foarte, spre a nu întârzia. 

Bând, apoi, câte două, trei rânduri de pahare, se scoală, apoi, 
mirele, tatăl mirelui şi cu toţi cei viniţi cu dânşii şi, mulțumind părin- 
ților miresei, îşi iau rămas bun dela mireasă şi dela toţi căsănii şi se 
duc, însoţiţi de musicanţii mirelui. Ajungând la mire, acasă, se trimit, 
apoi, schimburile dintr-amândouă părţile. Schimburile constau, ca şi 


+3 Tămăiagă, George, Moravuri şi datine poporale..., în „Aurora Română” nr.3/1882, 
p. 43 

pe la noi (la Suceava), din cămeşa mirelui, cămeşă de soacră, botinele 
miresei, şeluţul miresei ş.a.m.d. 

În acest timp, pe când se trimit schimburile din amândouă 
părțile, se joacă de către vătăjei şi druşte şi alte neamuri mai aproape 
ale mirelui şi ale miresei, la mireasă. 

Gătindu-se la mireasă cununa cea de mireasă, se aşează şi mi- 
reasa de către părinţi şi de către druşte la masă. Părinţii miresei încep 
a plânge, unde mireasa, de-abia mai putând de plâns (când e mirele de 
tot urât), ia paharul şi închină la părinți şi anume: întâi, la tată, tatăl, 
luând paharul cu mâna învelită într-o basma, închină iarăşi la mireasă 
Şi, prin plâns şi lacrimi, îi urează pâine şi sare, viaţă şi traiul cel mai 
bun cu viitorul ei soţ. Mireasa închină, apoi, la mumă-sa, aceasta îi 
urează iarăşi şi aşa închină mireasa, pe rând, la toți, la fraţi, surori, 
unchi, mătuşe şi alte neamuri cari se află în casă. 

După ce a închinat la toţi câți se află în casă — afară de nuntaşi 
(tineretul) — pofteşte, apoi, vătăjelul miresei pre părinţii ei să-i pună 
cununa făcută pe cap şi s-o binecuvânteze. Părinţii, luând cununa din 
mâna druştelor, o ţin cu mâna deasupra capului miresei, atât tata, cât 
şi mama, Şi, binecuvântând-o şi urându-i iarăşi, 1-0 aşează pe cap, 
plângând în hohote din amândouă părțile. 

Tinerii nuntaşi ce stau la masă împrejurul miresei intonează, 
în acest timp, „Cântecul miresei”, pe când mireasa, părinţii şi druş- 
tele de-abia mai pot vorbi de plâns. Melodia cântecului este foarte 
frumoasă şi atât de pătrunzătoare încât şi inima cea mai cerbicioasă 
n-ar fi în stare de a se reţine din plâns". 

Oraţiile de nuntă, din care doar două-trei contrafăcute (conte- 
poraneizare, descriere a ritualului bisericesc), păstrează teme vechi, 
inclusiv o temă de colind maial (descântecul brazilor, care se vor 
transforma în cupe de închinat), iar cantorul George Tămăiagă le 
desfăşoară pe scenariul desfăşurării nunţii, cu o dezarmantă fidelitate: 


++ Tămăiagă, George, Moravuri și datine poporale..., în „Aurora Română” nr.3, 1882, 
p. 4 

„Acesta-l cântă miresei, când ei pun cununa, Sâmbătă, sera, şi 
Duminică, dimineaţa: „Pe din jos de Ostriţa / Paşte boii bădiţa / Boii 
pasc, iar iarba creşte, / Mirele întinereşte, / El cu mâna flori adună / 
Mărioarei de cunună, / De cunună de-asmonie / S-o pornescă-n cu- 
nunie, / Cunună de mirtă creaţă / Se i-o slobozim pe faţă, / Cunună 
de bărbănoc / În două cu busuioc / Să i-o punem de noroc, / Elenuţă 
îți cântăm, / Mândră cunună-ţi gătăm / Şi pe cap că ţi-o punem, / Pe 
gene / Şi pe sprâncene, / Pe codiţa ochiului / Să fii dragă mirelui, / 
Mirelui şi socrului, / Soacrei şi cumnatelor, / Tuturor neamurilor / 
Cum ai fost părinţilor, / Cărora cu plecăciune / Li ceri astăzi iertăciune 
/ Şi la acestă cunună / Îi iei la ei ziua bună”. 


Acesta-l cântă miresei, Duminică, dimineaţa, când îi pun cu- 
nuna, înainte de a o porni la cununie: „Floricică de pe munţi, / Pe din 
Jos de Rădăuţi, / Trec voinicei cu cai mulți; / Toţi au trecut / Şi-au 
tăcut, / Numai calul mirelui / A trecut / Şi n-a tăcut, / EI din frâu mi-a 
zurăit / ŞI din grai el mi-a grăit: / Mândră, scumpă floricea! / Mireasă, 
stăpâna mea! / Ia ia-ţi roibul de zălog / Şi ţi-l paşte pe-un prilog, / 
Au prin secări / Până-n scări, / Sau prin oarză / Până-n scoarță, / Ori 
prin grâie / Până-n brâie, / Ţi-l portă şi ţi-l hrăneşte, / Pentru mire 
ţi-l găteşte / Tot cu scoarță narangie, / Să pornească-n cununie, / Se 
te ieie de soţie, / Precum ţi-a plăcut şi ţie, / Să fiţi doi soţiori iubiţi / 
ŞI pe vecie uniți!”. 


Acesta-l cântă când duc mireasa la cununie (spre biserică) şi 
de la cununie, înapoi, spre casa părinţilor ei: „Floricică dintre munţi, 
/ Copilă din doi părinţi, / De ce rău mi-te măriţi, / Au n-ai milă la 
părinți? / Nu ştii tu, mândruţă lele, / Că miluţa de la nene / E ca fa- 
gurul de miere? / Şi mila de la măicuţă / E ca mursa din stecluţă, / Şi 
miluţa de la fraţi / E ca umbra de sub brazi, / Şi miluţa de surori / E 
ca mirosul de flori; / lar mila de la bărbat / Ca umbra de păr uscat: / 

Când te pui să te umbreşti, / Mai tare te dogoreşti! / Şi mila cea de 
la soacră / E ca poama cea mai acră, / Ce se coace şi se coace / Şi 
dulce nu se mai face! / Şi mila de la cumnate / E ca pelinu-n bucate, 
/ lar mila de la streini / E numai ciulini şi spini, / Care floare-n ea 
porneşte, / Când gândeşti că înfloreşte, / Ea atunci se vestejeşte, / Şi 
când aştepţi se rodească, / Spinii cresc s-o năduşească!”. 


Acesta-l cântă mirelui, de la casa părinților lui, până la bise- 
rică: „Frunzuliţă, frunză creaţă, / Duminică, dimineaţă, / Mândră zi 
s-a mai ivit, / Mândru soare-a răsărit, / Nu ştim soare-a răsărit, / Au 
mirele a-nflorit, / Că frumos mai e gătit / Cu cuşmuţă brumărie, / Cu 
cunună argintie. / L-am gătit la mănăstire / Şi i-am dat numele mire! 
/ L-am gătit la cununie, / Ca să-şi capete soţie! / Şi soţie, şi nevastă, 
/ De noi să se despărțescă! / Şi nevastă, şi femeie, / Ziua bună să şi-o 
ieie / De la strat cu busuioc, / De la ficiorii din joc, / De la strat cu 
tămâie, / De la mândrele fetiţe”. 


Acesta-l cântă mirelui, de la casa părinţilor, spre biserică, şi 
de la biserică — după cununie — înapoi, spre casă: „Floricică de pe 
munţi, / Sus, pe deal la Rădăuţi, / Lângă-o fântână adâncă, / Mai mulţi 
cai beau şi mănâncă, / Toţi mănâncă, toţi nechează / Şi la culcat se 
aşează, / Numai calul mirelui, / Cel ca pana corbului, / Nici nu bea, 
nici nu mănâncă, / Pe picioare se usucă. / Nu ştim: fânu-i rogozos / 
Ori mirele nu-i voios; / Nu ştim: apa-i ruginoasă / Ori mireasa nu-i 
frumoasă. / Fânu-i bun, nu-i rogozos, / ŞI mirele-i prea voios, / Ca un 
trandafir frumos! / Apa-i dulce şi gustoasă / Şi mireasa-i prea frumoa- 
să! / Apa-i lină, curgătoare / Şi mireasa-i mândră floare, / Pare că-i 
ruptă din soare! / Amândoi se potrivesc, / Ca doi porumbi se lovesc! 
/ Amândoi îs ca doi sori / Pe cer senin, fără nori!”. 


Acesta-l cântă mirelui, când îl aşează la masă, după sosirea 
de la cununie, la casa părinților lui: „Legăna-s-ar, / Clătina-s-ar, / 

Legăna-s-ar brazii-n munţi, / Să se roage vântului, / Vântului, / Pă- 
mântului, / Se le cruţe vârfurile, / Vârfurile, / Ramurile, / Şi să-i bată 
la trupină / Şi mai Jos, la rădăcină, / Să mi-i scotă din pământ, / Din 
pământ, / Din negrul lut, / La pământ să mi-i oboare, / Să mi-i treacă 
prin ovăz / Şi să-i scoată-n Jos, la şes, / Să mi-i facă trei pătrare, / 
Să-i despice-n mici bucăţi, / Să-i împartă în trei părţi / Şi să-i ducă la 
trei târguri, / La trei târguri, la trei meşteri, / Ca să-i facă săhănele, / 
Săhănele, / Păhărele / De cinstit, de ospătat, / Mirelui de închinat, / 
De-nchinat nănaşilor, / Naşilor, nuntaşilor, / Tuturor slujbaşilor / Şi 
nouă, vătajilor!”. 


Acesta-l cântă miresei, mergând la cununia spre biserică, iar o 
bucată, după cununie, întorcându-se înapoi: „Frunzuliţă de sub gheaţă, 
/ Duminică, dimineaţă, / Mândru soare-a răsărit, / Mândră lună s-a 
ivit, / Nu ştiu, luna s-a ivit / Ori soarele-a răsărit / Sau mireasa s-a 
gătit / Şi frumos s-a-mpodobit / Cu cunună de argint, / La biserică s-a 
pornit, / La biserică c-a ajuns / Şi căpetând un răspuns / În biserică 
c-a intrat / Şi la cununie a stat”. 


Astălaltă bucată o cântă atât mirelui, cât şi miresei, întorcându- 
se de la cununie: „Busuioc verde-n psaltire, / Noi am fost la mănăstire, 
/ Ce-am văzut ni-a părut bine: / Două cununiţe-n masă / Şi-a treia-n 
cap la mireasă, / Un sfeşnic cu lumânare / Şi-un lăiceriu sub piciore, 
/ Două lumânări la spate / Şi pe masă-o sântă carte! / Pe carte, două 
inele / Şi-o cruciţă printre ele; / Pe cruce, două cununi / Şi-o carte 
de rugăciuni, / Din carte popa cânta / Şi din gură întreba / De-şi sunt 
dragi soţii ori ba, / Apoi inelul luând, / Cruce mirelui făcând, / Inelele 
le schimbară / Şi cununile luară / Şi pe cap le aşezară / La mire şi la 
mireasă / Ce şedeau lâng-acea masă! / Păhar cu pâine şi miere / Le-a 
dat la toţi în vedere, / Ca să aibă trai dulcuţ / Ca mierea din păhăruţ, / 
Masa c-au încunjurat / Şi „Isaia” li-a cântat / Şi pe veci mi i-a jurat”. 


256 


Sigiliul dumnezeirii 


Acesta-l cântă miresei, când vine mirele după ea şi, luându-o 
vorniceii (vătăjeii), de-afară, de la joc, dintre tinere, o bagă după 
masă, în casa părinţilor ei, şi, înhobotând-o, îi cântă tinerii cu toţii, 
feciorii şi fetele, ba şi unii însuraţi, care au voce frumoasă: „Mărioră, 
fătul meu, / Nu-ţi mai pare ţie rău / După portişorul tău: / Portişor de 
copiliță / Călcând creşte tămâiţă, / Portişor de fată mare / Unde calci 
iarba înfloare! / Dar dacă se logodeşte / Unde calci se tupileşte! / ară 
dacă se cunună / Unde calcă cade brumă! / Iară după măritat / Când 
calci iarba s-a uscat! / Când copilu-ţi ţiueşte / Iarba totă putrezeşte, / 
Unde calci, iarba nu creşte / Şi pământul nu rodeşte!”. 


Acesta-l cântă când ia mirele mireasa de la părinţii ei: „Busuioc 
verde crengos, / Rămâi, taică, sănătos, / Dacă n-ai fost bucuros / De 
fiicuţa-ţi ast” frumoasă / Ce se preumbla prin casă / Să-ţi diregă vin 
la masă! / Ce-ţi diregea cu dreapta / Şi-nchina la dumneata! / Şi-ti 
diregea cu stânga / Şi-ţi bucura inima! / Busuioc verde pe masă, / 
Rămâi, maică, sănătoasă, / Dacă n-ai fost bucuroasă / De fiicuţa-ţi 
ast” voioasă / Să ţi-o vezi grijind prin casă, / Aşezând bucate-n masă 
/ Ca o gazdă prea aleasă!”. 


Acesta-l cântă, o bucată pe drum, ducând mireasa la socri, iar 
o bucată îl cântă în casa socrilor ei: „Foia verde de sulfină, / Plângi, 
fiică, şi suspină / Că mergi în casă streină / Und” te-or mustra fără 
milă / Şi te-or certa fără vină! / Mergi la grinzi neînzestrate / Şi la 
blide nespălate, / La casă neîmbrăcată, / Ba-ncă şi nemăturată, / ŞI-i 
mânca-n trei zile-o dată, / Neputând de supărată!”. 


Acesta-l cântă după sosirea în casă: „Mărioră, fătul meu, / 
Desrădică-ţi horbutu / Şi-i vedea pre socru-tu / Că seamănă cu tată- 
tu! / EI, de frumos, e frumos, / Numai nu-i aşa milos / Ca al tău tată 
duios! / Mărioară, draga mea, / Desrădică-ţi basmaua / Şi-i vede pe 
soacră-ta / Că seamănă cu maică-ta! / Ea parcă-i şi mai frumoasă, / 

Numai nu-i aşa miloasă / Ca măicuţa ta de-acasă! / Mărioră, mândra 
mea, / Desrădică-ţi florile / Şi vezi cumnăţelele / Că-s ca sorioarele, / 
Ba parcă-s şi mai frumoase, / Numai nu-s aşa miloase, / Nici la scârbă 
mângâioase / Ca surorile-ţi de-acasă! / Mărioră, scumpa mea, / la-n 
rădică-ţi păunii / Şi ţi-i vede cumnaţii / Că seamănă cu fraţii, / Ba 
chiar parcă-s mai frumoşi, / Numai nu-s aşa miloşi, / Nici la scârbe 
mângâioşi / Ca ai tăi fraţi preţioşi, / Că streinii-s tot streini, / Vorba lor 
e ghimp de spini! / Fii drăguță, dar cuminte / Şi ascult-a lor cuvinte, 
/ Că te-or iubi ca pre-a lor / Şi te-or cuprinde cu dor! / Fii mândruță, 
fii frumoasă, / Bărbatului credincioasă / Şi-n lucruri sârguincioasă / 
Că-i fi a lor cea aleasă!”%5. 


DI 


„În 1874, se produse, la Paris, un mic taraf (vioară, nai, ţam- 
bal şi cobză), dirijat de Gheorghe A. Dinicu. Succesul şi mai mare, 
la Expoziţia Universală din 1889, într-un „cabaret român”, de pe 
Bulevardul Montmartre, când atracţia principală a fost un grup de 
lăutari, în costume folclorice, când a făcut senzaţie „le maiître de flăte 
de pan Angheluş Dinicu”, admirat de principele Bonaparte. Muzicieni 
țigani români ca Crăciunescu, Florea Sache, Balan Pădurean şi Dinicii 
deveniră, de altfel, cei mai numeroşi medaliaţi de juriu la expoziţie, 
la fel ca taraful lui Tudorică Cercel, care a făcut un succes incredibil 
şi la Londra” (Etudes 1siganes, revistă muzicală, nr. 1/1994, p. 120). 


DI 


1875: Artele, la noi, au fost totdeauna dispreţuite. „Razele 
binefăcătoare ale civilizaţiei n-au întârziat a străbate şi la noi, făcând să 
dispară, pe încetul, idei primitive în ceea ce priveşte frumoasele arte şi 
muzica; pe la anul 18311, începe a se introduce muzica în pensioanele 


“5 Tămăiagă, George, Moravuri şi datine poporale..., pp. 53-56 

publice şi private. Aşa, în luna februarie acelaşi an, un cor de muzică 
vocală se înfiinţează în gimnaziul vasilian din Iaşi, sub conducerea 
profesorului Paulicec, care, pentru prima oară, acompaniat de harpă, 
a cântat cele mai frumoase arii, la împărțirea premiilor, care a avut 
loc în 1 iunie 1831. 

În pensionul privat de domnişoare al defunctului vornic Teodor 
Burada, înfiinţat în 20 august 1831, se învăţa muzica, el însuşi dădea 
lecţii de pian şi chitară şi fu cel dintâi profesor român de muzică. 

Pe la finele anului 1831, muzica militară se organizează, sub 
capelmaistrul Herfner, şi înlocuieşte meterheneaua domnească, care, 
compusă din turci, greci şi bulgari, având în capul ei pe Mehter Başa 
(capelmaistru), cânta, duminicile, sărbătorile şi în alte zile, la Curtea 
Domnească, diferite manele turceşti, cu instrumentele lor, care erau 
nişte fluieraşe, nciuri, zimbalare, naiuri, dairale, darabani şi diferite 
timpane de deosebite mărimi, precum şi câteva instrumente de alamă. 

Înfiinţarea teatrului francez de varietăţi, sub direcţiunea lui B. 
Furo, pentru prima oară în Moldova, a cărui inaugurare se făcu la 
4 decembrie 1832, influenţă foarte mult asupra dezvoltării gustului 
muzical în diferite clase ale boierilor, prin cântecele actorilor, care 
erau artişti distinşi, şi a orchestrei, care executa cu măiestrie cele mai 
grele bucăţi de muzică. 

În 15 noiembrie 1835, un Conservator de muzică se înființează 
în laşi. lată ce ne spune bătrânul Asaki despre înfiinţarea lui: 

„O societate de boieri, doritori de muzică, au informat, prin mij- 
locirea subscrierii, înfiinţarea unui conservator filarmonic-dramatic, 
unde gratis se învață muzica vocală şi declamaţia în limba patriei. 
Directorii Conservatorului s-au ales domnii vornic Ştefan Catargiu, 
aga Asaki şi spătarul Vasile Alecsandri, care s-a însărcinat a fi şi casier 
acestui conservator, aşezat în o casă particulară, aproape de biserica 
Sfântu Ilie. Domnul Paulo Cervati, tenor, artist însemnat, şi D. Cuna 
au început lecţiile lor, iar un membru al societăţii s-a însărcinat para- 
dosirea declamaţiei. Douăsprezece dame tinere învățau, de patru ori 

pe săptămână, dimineaţa, iar 16 tineri, după-amiază”. 

Progresul elevilor, în conservatorul filarmonic, a fost foarte 
mare, căci, în 23 februarie 1837, s-a reprezentat, în româneşte, piesa 
„Laperuz”, dramă de Cotzebu, şi „Văduva vicleană”, tot de acelaşi 
autor, prelucrată de aga Asaki. Orchestra era dirijată de Cervati, 
profesor conservatorului, alcătuită din acei întâi artişti ai Capitalei; 
ariile care s-au cântat în piesa „Laperuz” au fost din cele mai alese, 
ale lui Rossini, Bellini şi ale altor maeştri celebri. 

La 20 februarie 1838, ei au reprezentat, în limba patriei, opera 
„Norma”, pentru prima dată; persoanele care au luat parte în această 
operă au fost: doamna Langa, care a jucat rolul Normei, doamna 
Elisabeta Fabian (soţia profesorului şi poetului ardelean Vasile Fa- 
bian, numit, peste munţi, Bob, pentru că se trăgea din ilustra familie 
arhierească — n. n.) , a Adalgisei, Dimitrie Gherghel — al lui Flavius, 
şi Constantin Gherasu — al lui Orovezo; corul, format numai din elevii 
conservatorului, a reuşit şi el pe deplin. 

În 1 martie 1844, un cor de muzică vocală se înfiinţează în 
Seminarul Veniamin de la Socola, unde a fost numit profesor Al. 
Petrino; în 29 martie 1847, se înfiinţează un cor de muzică vocală 
şi în oştire, sub conducerea aceluiaşi profesor. În 23 aprilie 1854, se 
înfiinţează un cor de muzică vocală la biserica Sfântul Atanasie, sub 
îngrijirea lui Evdochim lanov şi a lui Gh. Burada; în 1 octombrie 
1860, sub ministeriatul domnului Cogălniceanu, se înființează, în fine, 
Conservatorul de Muzică; în 1 iulie 1864, un cod de muzică vocală, 
la Mitropolie, având de profesor pe Gh. Burada; în 1868, sub minis- 
terul domnului Dimitrie Gusti, un cor de muzică vocală la bisericile 
din laşi Sfântul Lazăr şi Nicoriţia; în fine, constatăm, cu o deosebită 
plăcere, că muzica merge progresând în societate şi Primăria urbei 
Iaşilor, în 8 aprilie 1871, înfiinţează muzica comunală, care, prin 
deosebita îngrijire ce o are consiliul comunal pentru îmbunătăţirea 
ei, progresează, din zi în zi, şi, astăzi, execută cele mai grele bucăţi 
cu mare acuratețe”. 

S-au mai înfiinţat alte coruri, „în Huşi, la seminar... în 1 ianu- 
arie 1854; un altul, la mănăstirea Neamţului, în 1859, la mănăstirea 
Agapia şi Văratic, în 1860, sub conducerea vechiului profesor de 
muzică loan Cartu. Asemenea, la Galaţi, în 1862, apoi la Roman, 
Bârlad, Botoşani — înființate mai de curând. În Ismail, episcopul Du- 
nării de Jos, Melchisedec, în 30 mai 1868, a înfiinţat un cor de muzică 
vocală, întreţinut cu a sa cheltuială, sub conducerea domnului Gavril 
Musicescu, acum profesor la Conservatorul de Muzică din Iaşi... 

Muzici comunale s-au înființat: la Bacău — în 13 mai 1864, 
la Botoşani — în 1 ianuarie 1866, la Piatra — în 14 iulie 1871 şi la 
Roman — în 14 iulie 1871... 

Artele, la noi, au fost totdeauna dispreţuite, niciodată n-au fost 
încurajate de nimeni şi aceasta este, poate, una din piedicile cele mai 
mari care se opun progresului civilizației. Oamenii nu sunt fiinţe 
abstracte, nu se pot conduce ca nişte automate, ei au simţuri şi acele 
simţuri formează pasiunile; ştiinţa de a conduce oamenii pe calea 
progresului nu este alta decât ştiinţa de a dirija sensibilitatea lor, iar 
fundamentul instituţiilor umane stă în moravurile lor publice şi private 
şi frumoasele arte sunt esenţial morale, fiindcă fac pe individul care 
le cultivă mai bun şi mai ferice” (Conservatorul de Muzică din laşi, 
în Almanah muzical 1875, pp. 21-25). 


DI 


1877: Şezătorile de fete. Toate părțile de loc îşi au datinele 
lor. Sunt însă şi datine de acelea, care aparţin, în comun, unui popor 
întreg, datine din bătrâni, cum e vorba, Aşa sunt, între altele, la români, 
şezătorile, mai ales cele de fete. Eu, care scriu aceste rânduri, păstrez 
în memoria mea o comoră de amintiri din copilărie. Toate îmi sunt 
deopotrivă de scumpe, toate mă fac să cuget cu drag la trecut. Dar 
amintirile din şezătoare şi despre şezătoare covârşesc, mi se pare, 
pe toate celelalte cu farmecul. Voi descrie, în puţine cuvinte, datina 

şezătorilor de fete, aşa cum o cunosc eu, aşa cum ea se conservă, până 
astăzi în satul, unde m-am născut, şi în unele sate vecine. 

Când se apropia iarna, fetele din sat, ajunse în vârsta de fete 
mari, îşi caută, mai întâi, gazdă pentru şezătoare. Spre scopul acesta, 
sunt preferate casele spațioase, aflate mai la mijlocul satului. După ce 
fetele au căzut la învoială, în privinţa locului, câteva dintre ele se duc 
la stăpânii casei, de-l roagă să le primească cu şezătoarea. Gazda, de 
obicei, în loc de chirie, cere de la fete ca să-i facă, în decursul iernii, 
atâtea şi atâtea seri de clacă. Se înţelege de la sine că lumânările au 
să le dea fetele, iar încălditul privește pe gazdă. 

Sezonul şezătorilor, care este adevăratul sezon al torsului, în- 
cepe cu postul Crăciunului şi dureză până pe la sfârşitul Câşlegilor. 
Intrarea în şezătoare se întâmplă îndată după ce înserează, iar ieşirea, 
târziu, către miezul nopții. Înainte de a pleca la şezătoare, fetele, 
se gătesc ca crucile. Ele îşi fac toaleta, cu multă grijă, întocmai ca 
cuconiţele de prin oraşe, când se gătesc de teatru sau de plimbări. 
Când oglinda nu le mai spune nimic, ele îşi pun un caier şi un fus 
în furcă, bagă şi în traistă câţiva caieri şi câteva fuse, apoi se fac 
nevăzute din ochii părinţilor. Cine ne-ar putea spune cât de fericită 
se simte fata româncă, în calea către şezătoare? Desigur că nimenea, 
afară de ca însăşi. 

Casa gazdei e prevăzută cu laviţe, Jur, împrejur. Pe vatra cupto- 
rului de olane arde focul cu bobotaie. La mijloc, e aninat de grindă un 
sfeşnic lung de lemn; capătul inferior al acestuia, terminat în formă de 
cârlig, portă o lumânare de seu, care nu se aprinde decât după sosirea 
mai multor fete. Fetele vin pe rând. Care, cum intră, se pune la locul ei 
şi se apucă de furcă. Stăpâna casei şade şi ea, torcând, pe un scăunel, 
lângă vatră. În decurs de o oră, cel mult, societatea se completează. 
Fusele zbârnâie, învârtindu-se cu mare iuțime, între sprintenele degete 
ale bărbatelor copile. Caierul tot scade, iar tortul se adaugă văzând cu 
ochii. Aşa sunt de îndemânatice fetele, în măiestria lor, încât ţi se par 
a fi nişte maşini de tors. Ele nu şed mute, unele, lângă altele, căci firea 

nu le e ele aşa. Se încinge, între dânsele, o conversaţie veselă şi plină 
de vioiciune, la care toate iau parte. Una povesteşte câte o noutate 
de prin sat şi lasă, apoi, pe celelalte să o comenteze, cum le place; 
alta spune o anecdotă sau un basm, mai totdeauna de râs. A treia dă 
cimilituri sau ghicitori de dezlegat; a patra lasă curs liber glumelor 
sale, făcând pe celelalte să râdă până nu mai pot. 

Trece cât trece şi conversațiile amuţesc, spre a da rând cânte- 
celor. Cântarea o începe, de obicei, cea mai bună cântareţă, privighe- 
toarea șezătorii; apoi urmeză şi altele, tot pe întrecute. Mare laudă și o 
vază deosebită îşi câştigă acele fete, care vin în şezătoare cu cântece 
noi, cu melodii nemaiauzite. Mai interesantă şi mai desfătătoare de- 
vine cântarea, atunci când melodiile sunt executate în cor, ceea ce se 
întâmplă foarte des. Versurile de amor sunt, fireşte, cele mai preferate 
şi mai gustate în şezătoare. Ți se împle sufletul de un farmec nespus, 
când auzi, din gura gingaşelor fetiţe, nişte versuri ca acestea: 


Ştii tu, bade, ori nu știi 
Când eram noi doi copii 
ŞI şedeam pe pajişte 

ŞI vorbeam de dragoste? 


Cine n-a văzut, în şezătoare, decât cele ce s-au spus până aici, 
putem zice că n-a văzut mai nimic. Şezătoarea ni se înfăţişează în tot 
farmecul, cu tot interesul ei, numai după ce s-au adunat şi feciorii. 
Şezătoarea, fără feciori, ca grădina fără flori. Către orele opt, poţi ceti 
pe feţele frumoaselor copile expresa unei bucurii deosebite, pe care 
ele nici nu se prea silesc a o tăinui. Decă ești aproape de dânsele, ţi 
se pare că simţi cum le palpită pieptul, cum le bate inima, iar în ochii 
lor focul se arată mai ager, mai înflăcărat. O nerăbdare le cuprinde 
toată fiinţa. Şi pentru ce tote acestea? Pentru că a sosit ora când încep 
a se ivi flăcăii. Tote privirile se pironesc înspre uşă. Nişte paşi grei şi 
apăsaţi tropotesc, pe la portă şi pe sub părete; apoi se aud, prin tindă, 

scuturături de picioare şi şoapte confuze. În fine, uşa se deschide şi 
iată că doi, trei sau mai mulţi voinici intră în casă. Ei se închină, dau 
bună seara şi întreabă pe gazdă de sănătate. După aceştia, în curând, 
vin alţii şi, iar, alţii, până nu-i mai încape casa. 

Salutarea, mai totdeauna, e împreunată cu vorbe glumeţe. 
Gluma atât de adânc e înrădăcinată în firea românului, încât, chiar şi 
la nevoie, ea îi serveşte ca mijloc de mângâiere. Feciorii iau loc, la 
stânga cunoscutelor şi iubitelor lor. „A şedea sub furcă” este espresia 
caracteristică despre feciorii care şed, lângă fete, în şezătoare. Rar va 
întra fecior în şezătoare, care să nu se aşeze sub furca uneia din cele 
de faţă. Cei ce stau pe la uşă sau pe lângă vatră sunt luaţi în râs şi în 
bătaie de joc: ei ori nu ştiu seama şczătorii ori, apoi, nu întreţin încă 
relaţii de amor cu nici o fată. 

Acum bucuria e la culme. Fetele se uită la feciori și feciorii la 
fete, ca și cum nu s-ar fi văzut de-un veac de zile. Ce e drept, ei nu 
s-au văzut din seara precedentă... 

Să stai pitit într-un colţ sau chiar şi după cuptor şi să te uiţi în 
stânga şi în dreapta. Ce vezi? Nu cumva fata îşi va fi uitat de tors, în 
prezenţa aceluia pe care l-a aşteptat cu atâta dor, cu atâta nerăbdare? 
Domne fereşte! Din contra, îi zice că, acum, lucrul merge şi mai bine, 
şi mai iute. Fetelor le pasă foarte mult ca să-şi arate hărnicia, când 
se află de faţă flăcăii; căci, altfel, cine ar merge să le peţescă, dacă 
nu le-ar ști bărbate? Flăcăul nu lucră nimic. EI priveşte, cu nesaţ, 
la iubita sa şi nu-şi ma ia ochii de la dânsa. El mereu glumește cu 
ea. Acum îi pune o întrebare, acum îi şoptește ceva la ureche. Ea se 
cufundă în gânduri, se zăpăceşte şi fusul îi scapă din mână. Feciorul 
se plecă de i-l ridică, ceea ce, în şezătoare, se consideră ca un act, ca 
o regulă de curtoazie. 

Legăturile de amor cresc, se întăresc cu fiecare pătrar de oră, 
ce vine şi trece. De vei fi cu băgare de seamă, vei observa cum 
flăcăul cearcă să smulgă un inel din getul adoratei sale. Aceasta se 
împotriveşte, ce e drept, dar numai la părere; în inimă, ea cedeză 

bucuros. Inele luate în şezătoare se privesc ca un gaj de amor între 
îndrăgostiţi. Câteodată, flăcăii vrând să-şi arate dragostea lor prin 
faptă, scot mere din sân şi le dau fetelor, ca să se răcorească şi să-şi 
mai prindă inima. „A da mere din sân” e o veche vorbă românească, 
care, în saloane, se traduce cu a oferi bomboane. 

Când junele din şezătoare se simte prea muncit de focul dra- 
gostei, când nu se mai poate uita în faţa frumosei, fără ca farmecele 
ei să-l scotă din minţi, atunci știți ce face? Se scoală de pe laviţă, suflă 
în lumânare, o stinge şi se întoarce iute la loc. Gazda caută, în pripă, 
un chibrit şi aprinde, din nou, feştila tăciunită. Uitându-te, acum, la 
fete, vezi în faţa lor roşeaţa sfielii; flăcăii râd şi se arată veseli, ca după 
o biruinţă. Ce s-a întâmplat?... E de prisos să vă mai spun. Dar şi de 
vă voi spune, ce nevoie va fi? Mă voi scuza cu vorba ăluia: „pentru 
un pic de sărutat, nici popa nu dă păcat”. Un moralist de profesie, un 
filosof auster şi posomorât, un ipocrit de pe amvon s-ar scandaliza 
în faţa unei astfel de scene. Dar un poet idilic s-ar simţi încântat şi 
răpit: lui i-ar servi o situaţie ca acesta spre a încorona, cu dânsa, cea 
mai frumoasă dintre idilele sale. 

În şezătoare, se nasc, de cele mai multe ori, amorurile inocente 
între feciori şi fete; dar, câteodată, ele se şi desfac în şezătoare. Dacă 
un flăcău s-a stricat cu aleasa lui, atunci el îi dă inelul înapoi, se mută 
cu locul, de lângă dânsa, şi se pune sub furca alteia. Aceia care au 
rupt, între dânşii, relaţiile nu lipsesc, de obicei, a-şi adresa unii, altora, 
aluzii răutăcioase și chiar batjocure. Aceasta se întâmplă mai ales prin 
versuri ingeniose şi pline de ironie; fetele cântă asemenea versuri, iar 
feciorii le recită, în dans, după cadenţa muzicii. Se produc, adeseori, 
şi rivalități, atât între feciori, cât şi între fete. Şi gelozia se vâră prin 
şezătoare; ea e nedespărțită de amor, căci e de odată cu el. Dar, cu 
timpul, tote neînțelegerile se aplanează. Certaţii ori se împacă, de la o 
vreme, ori, apoi, se dau cu desăvârşire uitării. Rivalii şi rivalele încă 
nu ţin mânia cât e lumea. Fetele din şezătoare nu aşteptă nimic, mai 
cu drag şi mai cu nerăbdare, decât serile de clacă. 

Clacă se zice atunci când fetele torc, pe seama gazdei. Clăcile 
se pot numi balurile şezătorilor, căci, întotdeauna, sunt împreunate 
cu dans şi ţin mai până a doua zi. Fetele vin gătite ca de zile mari. 
Feciorii îşi aduc un lăutar sau un fluieraş. Dansul se face în intervaluri, 
schimbându-se cu torsul. De la miedul nopţii, încolo, torsul se lasă mai 
cu totul la o parte şi se înlocuieşte cu dansul. Să vezi apoi petrecere, 
să vezi bucuria şi voia bună! Feciorii şi fetele saltă, se învârtesc, până 
se fac tot o apă. O singură nemulţămire tulbură, încâtva, farmecele 
lor: ea consistă întru aceea că tuturor li se pare noaptea prea scurtă. 
Clăcile se fac cel puţin de câte două-trei ori pe an, de obicei în dulcele 
Crăciun. În copilăria mea, am asistat, ca privitor, la o clacă și, cât voi 
trăi, voi ţinea minte. 

Aşa sunt şezătorile de fete. Ele, în respect moral, se pot numi, tot 
deodată, şi teatrul amorurilor, şi altarul castităţii. Nu mi s-a întâmplat 
încă să aud că vreo fată s-ar fi reîntors, din şezătoare, cu nume rău 
sau cu ocară. Din contră, datina şezătorilor se păstrează, la români, 
până în ziua de astăzi, necompromisă şi nepătată. Ea se pote privi 
ca o dovadă din cele mai temeinice despre puritatea moravurilor la 
femeile române. Între bărbaţi mai rar vei găsi virtuțile străbunilor 
noştri romani; dar şatenele românce, cu puţine abateri, merită a se 
numi urmaşele Lucreţiei. 

La ieşirea din şezătoare, mulți flăcăi au obiceiul de petrec pe 
adoratele lor până acasă; alţii le conduc și de acasă, la şezătoare. Şi 
de ce nu? Ar putea să li se întâmple câte ceva pe drum; ar putea să 
sară vreun câine la ele sau să le iasă cineva înainte, spre a le speria. 
Pe timpul acestei însoțiri, tinerii găsesc cel mai bun prilej de a-şi 
da focul unul, altuia, de a-şi comunica ceea ce știu, din auzite, unul 
despre altul. Dacă s-a întâmplat să aibă vreo mică neînțelegere, ei se 
silesc, acum, să o aplaneze. 

În serile când nu se ţine şezătoare, feciorii merg pe la fete, pe 
acasă, şi stau de vorbă cu ele, în prezenţa părinţilor. Părinţii nu împie- 
decă astfel de întâlniri, că-ci le ştiu cu totul nevinovate şi consacrate 

prin datină. Dacă părinţii aspiră să-şi facă un ginere din respectivul 
flăcău, atunci ei îl primesc cu multă dragoste şi-l omenesc cum e mai 
bine; de multe ori, îi pun masa, de-l ospătează, ca să-i dea o bună 
idee despre modul cum s-ar purta cu dânsul, când s-ar întâmpla să-i 
fie socri. Câteodată se rup şi relaţiile de natura aceasta; atunci flăcăul 
înceteză de a-şi mai face vizitele. Să vezi, apoi, jale pe fată şi pe pă- 
rinţi, mai ales când junele a fost astfel încât nu pot spera că vor mai 
găsi altul ca dânsul! Un amic al datinelor din popor, adică Simion 
Florea Marian (4/bina Carpaţilor, Anul 1, Nr. 10, 20 octombrie 1877). 


a 


1877, G. Baiulescu: Muzica la români. Despre muzica noastră 
națională, până acum, au scris mai numai străinii; au scris unii artişti 
voiajori şi alţi câţiva călători erudiţi, care au trecut prin ţările locuite 
de români şi, în decursul scurtei lor petreceri, au avut uneori ocaziune 
de a auzi, executându-se, şi piese naţionale române. Dar scrierile lor 
nu pot aspira la titlul de studii speciale asupra muzicii noastre, că-ci 
nu cuprind decât nişte impresiuni, produse de ariile, de doinele şi de 
jocurile româneşti. Multe din cele ce se scriu despre muzica noastră 
sunt false şi ne-exacte, iar părerile diferiților scriitori diferă una de alta. 
Cu toate acestea, trebuie să constatăm că toţi afirmă, în unanimitate, 
că poporului român îi este înnăscut talentul muzical; toţi recunosc 
că instinctul muzical trebuie numărat între aptitudinile naționale ale 
poporului român. Nici nu se poate presupune altfel despre un popor, 
căruia, cu drept cuvânt, i se zice că e poet din naştere. Între muzică 
şi poezie există o reciprocitate incontestabilă şi putem afirma că 
productele muzicale, ieşite din inima poporului, sunt de o frumseţe 
şi de o valoare tot atât de mare ca şi acele poezii neimitabile, care 
store chiar admiraţiunea străinilor. 

Pe lângă toate acestea, muzica noastră naţională n-a ajuns, până 
acum, la acel grad de dezvoltare, ca să poată fi pusă în linie cu muzica 

altor naţiuni culte; germenii ariilor şi dansurilor noastre poporale n-au 
ajuns încă la acel stadiu de evoluţiune, ca să se poată forma din ele un 
stil naţional; muzica profană, mai cu seamă cea instrumentală, la noi, 
nu s-a vulgarizat încă atât de mult, încât să o întâmpini deopotrivă în 
palat şi în colibă; națiunea noastră, până acum, n-a fost norocoasă a 
produce un Palestrina, un Bach, un Mozart, un Beethoven etc. Toate 
acestea nu s-au făcut încă la noi, pentru că nu s-au putut face, pentru 
că poporul nostru a trăit în nişte împrejurări ca acelea, care stăvilesc 
orice dezvoltare, în sfera minţii şi a inimii. Secole de sclavie, şirul 
cel lung de suferinţe, la care a fost condamnat de soartă poporul nos- 
tru, jugul şi lanţurile străine, întunericul de sute de ani n-au permis 
românilor să cultive artele. Artele şi ştiinţele nu pot respira decât în 
libertate; libertatea, însă, n-a fost partea poporului nostru; pacea şi 
bunăstare dau artelor acel avânt, care le duce la înflorire; dar, în trecut, 
poporul nostru numai după nume cunoştea pacea, numai din auzite 
ştia ce este, în lume, binele şi mulțămirea. 

În ceea ce priveşte timpurile mai recente, trebuie să constatăm 
că, dacă muzica noastră naţională n-a realizat mai nici un progres 
însemnat, o parte din vină o poartă generaţiile de faţă. De când pozi- 
ţiunea poporului român s-a mai îmbunătăţit, noi, pe terenul muzicii, 
am lucrat prea puţin şi nu ne-am nevoit, mai de loc, să reparăm 
strâmbătățile din trecut. Timpurile grele au trecut şi, graţie puterii 
de vitalitate, ne-a succes a ne conserva cel puţin limba, caracterul si 
tradițiunile naţionale. Cu începutul secolului al XIX-lea, a început 
a răsări, şi pentru noi, dulcele soare al libertăţii. Poziţiunea noastră 
mai favorabilă ne-a permis de-a apuca pe calea progresului. Eram, 
însă, foarte înapoiaţi, în toate direcţiunile culturii; aveam prea multe 
de făcut. Ne-am făcut luntre şi punte, spre a răspândi lumina şi învă- 
țătura; ne-a succes a realiza progrese considerabile, în diferite ştiinţe 
şi chiar în arte. Puținele urme de arhitectură, sculptură şi pictură, câte 
mai rămaseră pe pământul românesc, după atâtea furtuni, ca o scum- 
pă moştenire de la străbuni, au fost şi sunt considerate ca lucruri de 

mare preţ. Ruinele, de pe lângă unele mănăstiri, tablourile, icoanele, 
săpăturile în lemn şi piatră, preţioasele odoare de metal, dăltuite şi 
gravate, stofele bogate, ţesăturile de tot felul etc., începură a fi căutate 
şi conservate ca nişte comori naționale. 

În timpurile mai din urmă, se înfiinţară, în Bucureşti şi în Iaşi, 
şcoli de bele-arte. Poezia poporală, la rândul ei, a fost apreciată după 
adevărata ei valore şi, cu un zel demn de toată lauda, se culeseră 
productele muzei ţărăneşti, care conţin atâtea reamintiri ale trecutului 
şi atâtea glorii naţionale. Numai muzica naţională, reprezentată prin 
duioasele melodii, moştenite de la străbuni, prin doinele ciobanilor, 
prin horele poporului, s-a lăsat în părăsire; mai nime nu şi-a bătut 
capul cu culegerea, cu conservarea şi cu perfecţionarea melodiilor din 
popor (apăruseseră, deja, culegerile de muzică naţională românească 
întocmite de J. Sulzer, ]. A. Waschmann, F. Rouszitzki, K. Mikuli, 
medelnicerul I. Carp, G. Murray, K. Engels, Berdescu, Vulpian, E. 
Murgu etc. —n. n.). Şi cât de scumpă este această comoară pentru noi! 
Cât de nereparabilă ar fi pierderea nepreţuitei comori! Şi pierderea 
se va întâmpla negreşit, dacă generaţiile de astăzi vor mai persista 
în nepăsarea şi neglijenţa lor. Poporul iubeşte peste măsură şi adoră 
toate ariile şi melodiile naţionale; ele sunt productele geniului său (nici 
vorbă, cântecele sunt produse lăutăreşti, multe hore purtând numele 
celor ce le-au compus: Chiciu, Traian, Iancu, Grigore, Batalan, etc. 
—n. n.) şi când le aude, el se simte răpit de farmec. 

O melodia naţională deşteaptă în popor mai multe simţăminte, 
decât o arie străină, impresionează cu mai multă tărie via lui imagi- 
nație, produce în spiritul lui mai multe idei, îl entuziasmează în grad 
mai înalt, decât chiar cea mai frumoasă melodie, care nu e naţională. 
„Melodiile doinei, pentru cine o înţelege — zice Vasile Alecsandri — 
sunt chiar plângerea duioasă a patriei noastre. Mărturisesc eu însumi, 
că, pentru mine, unele din melodiile româneşti, unele doine, unele 
hore, unele cântece de lume, cuprind o lume întreagă de armonie 
dulce şi duioasă, care-mi pătrunde inima de lacrimi”. Și nici că poate 

fi altfel. Ariile şi doinele noastre ne deplângeau vitrega soartă, atunci 
când poezia nu putea şi nu era în stare să o deplângă. Jalea şi me- 
lancolia este caracterul lor principal şi fiecare din ele respiră un ton 
elegiac. Chiar şi ariile de dans au, de regulă, o introducere jalnică şi 
misterioasă şi numai către sfârşit îşi capătă vioiciunea originală, ce 
Je caracterizează (englezul Karl Engel, în istoria muzicii universale, 
susținea, pe la 1860, că horele românilor, fiind alcătuite, de regulă, 
dintr-o singură temă muzicală, aceasta se repetă, dar din ce în ce mai 
VIOi, mai repede şi mai avântat — n. n.). Dacă am voi să ne dăm seama 
despre cauzele acestui fenomen, ar trebui să studiem, cu de-amăruntul, 
natura întregii vieţi naţionale şi, mai ales, istoria trecutului, căci acele 
melodii stau în strânsă legătură cu împrejurările în care trăim şi cu 
multe întâmplări, al căror obiect au fost părinţii şi străbunii noştri. Şi 
ce-am făcut noi, până acum, pentru a conserva aceste scumpe măr- 
găritare, care au să servească drept bază la dezvoltarea unui adevărat 
stil național în muzică? 

Suntem nevoiţi a constata că prea puţin am făcut. Conservatorii 
melodiilor noastre naţionale sunt şi astăzi ţăranii din câmpie şi de la 
munte, păstorii, fetele în şezătoare şi, mai vârtos, lăutarii, reprezen- 
tanţii muzicii noastre lumeşti, atât instrumentală, cât şi vocală. Lor 
avem să le mulțămim dacă, până astăzi, nu s-au înstrăinat, cu totul, 
ariile noastre, dacă nu ni le-au răpit vecinii, spre a şi le apropia (0 
horă a călăraşilor moldoveni, care intrau în Oradea, pe la 1640, a fost 
preluată de unguri şi transformată în ceardaş, dar, spre norocul nos- 
tru, cronicarul maghiar a notat şi partitura horei moldoveneşti, şi pe 
cea a ceardaşului; şi sunt multe exemple de circulaţie multinațională 
a cântecelor în răsăritul european — n. n.). Nu ştim, întrucât aceste 
melodii, puse sub un scut atât de nesigur, lăsate în grija lăutarilor 
nomazi (dar breslele de lăutari târgoveți? — n. n.), îşi vor fi păstrat 
caracterul şi fizionomia lor originală; n-avem nici o garanţie că, în 
decursul timpului, nu s-au strecurat prin ele elemente străine („„Cucu- 
ruz cu frunza-n sus” a rămas aidoma celui din tabulatura lui Joachim 

Schluter, din 1531; ,„Haiducii”, cântat în 1502, la Krakowia de lăutarii 
suceveni şi notat de Jan z Lublina, deşi a pierdut trei părți, în varianta 
ulterioară, numită „Banul Mărăcine” şi încă una, în variantele târzii 
de „ardeleneşti” şi de „bătute ardeleneşti”, s-a conservat întocmai în 
părțile care s-au mai cântat —n. n.) .. Vedem, însă, cu ochii că, de când 
s-au vulgarizat şi printre noi ariile străine, de atunci vechile noastre 
melodii au căzut în mare dispreţ, au început a fi uitate şi putem afir- 
ma cu siguranţă că, dacă vom mai continua, încă vreo câtva timp, 
a fi indiferenți, trezindu-ne, mai târziu, nu vom mai avea ce culege. 

Ne-au lipsit, până acum, componiştii indigeni şi români — factor 
principal pentru dezvoltarea artei muzicale la orice popor — care să 
exploateze comorile ce le posedăm şi să ne arate valoarea melodiilor 
noastre. lată din ce cauză muzica noastră naţională este, încă şi astăzi, 
desconsiderată sau rău apreciată de noi înşine, iar străinilor mai deloc 
nu e cunoscută. Componiştii indigeni şi români ar avea misiunea de-a 
culege ariile noastre poporale, de a le conserva, apărându-le de orice 
influenţă străină (teorie păguboasă, contrazisă violent de Karl Engels, 
autorul primei istorii universale a muzicilor naţionale — n. n.); ei ar fi 
chemaţi a studia caracterul cântecelor şi dansurilor noastre; ei ar putea, 
apoi, după ce vor fi pătruns spiritul muzicii noastre, să adauge numă- 
rul existent al ariilor poporale, prin compoziţii proprii (de la această 
inițiativă, mai ales astăzi, a început decadenţa folclorului — n. n.), 
care să servească drept modele pe terenul artei muzicale. Ei, în fine, 
ar fi în stare să creeze un stil naţional în muzica noastră. Observăm, 
însă, că o astfel de misiune nu vor putea s-o împlinească, decât nişte 
componişti talentaţi şi studiaţi, care să ştie a ne prezenta ariile culese 
în transcripţiuni fidele, fără a le denatura şi fără a le altera caracterul 
original, prin elemente străine. Dacă ne uităm la alte popoare, care 
posedă o muzică dezvoltată, ne încredințăm că o misiune ca aceasta 
au luat-o asupra-şi componiştii cei mai erudiţi şi mai geniali. Tot aşa 
va trebui să se întâmple şi la noi. Ar fi o daună nereparabilă, dacă 
melodiile, prin care poporul îşi exprimă tot ce simte în inima sa, ar 

cădea în nişte mâini ne-apte, care le-ar lipsi de proprietatea lor naţi- 
onală şi le-ar altera caracterul original! 

Astăzi, muzica noastră e lăsată mai cu totul în grija străinilor. 
Puținele posturi, înfiinţate pentru dezvoltarea artei muzicale, sunt 
ocupate de componişti străini. Aceştia sunt autorii puţinelor caiete 
de melodii poporale, ce au ieşit de sub presă, în decursul celor două 
decenii din urmă, însă, durere!, aceste colecţiuni nu au pentru noi 
nici o valoare, ba din contra, compromit muzica noastră naţională 
în ochii străinilor. Ele sunt întocmite de nişte componişti de a doua 
mână, care, din cauza lipsei de studiu, nu exprimă, în transcripţiunile 
lor, adevăratul caracter al melodiilor noastre, nu reprezintă melodiile 
astfel, după cum s-au improvizat de geniul poporului. Au mai ieşit, 
apoi, de sub presă, unele melodii româneşti, care au pretenţiunea de a 
fi compoziţiuni originale, în adevăratul stil naţional; în realitate, însă, 
ele nu sunt decât nişte melodii cunoscute, împrumutate de la popor 
şi denaturate prin adausurile respectivilor compozitori. Fireşte că un 
atare material nu poate să aibă nici o valoare pentru muzica noastră. 

Singur, domnul Berdescu, după părerea noastră, are meritul 
de a fi lucrat pe nişte baze mai solide. Domnul Berdescu ne oferă, în 
colecțiunile sale, ariile şi horele naţionale tocmai aşa cum le-a aflat 
la popor. Aceasta este, deocamdată, misiunea componiştilor noştri, 
până când ne va succede să avem, şi în specialitatea aceasta, corifel. 
Din nenorocire, însă, domnul Berdescu a rămas izolat şi n-a aflat 
imitatori la o lucrare atât de vastă. Ariile poporale româneşti sunt 
foarte numeroase şi câte s-au cules, până acum, constituie numai o 
minimă parte din mulţimea cea nemărginită. Mai observăm, apoi, 
şi aceea că ariile publicate, până acum, sunt culese numai din unele 
ţinuturi ale României; iar ariile poporale din Transilvania, Bucovina 
(le culesese Karol Mikuli — n. n.), Maramureş şi din Banat nu sunt 
încă deloc exploatate. Forma, ritmul şi caracterul ariilor şi danturilor 
diferă mult, după locuri; prin urmare, trebuie să se facă asupra lor 
un studiu îndelungat şi conştiincios; dar, spre acest scop, se cere un 

număr considerabil de componişti, un număr proporționat cu întin- 
derea lucrării. 

La alte naţiuni, biserica a produs un mare număr de compo- 
nişti celebri, care, pe lângă muzica bisericească, au cultivat şi pe 
cea profană şi au contribuit mult la dezvoltarea ei. Capii bisericii 
îşi ţineau de o sfântă datoria de-a purta grijă de această artă; multe 
persoane bisericeşti se ocupau, cu predilecţiune, cu studiul muzicii 
şi multe dintre dânsele s-au distins şi s-au ilustrat prin compoziţii 
proprii. Odinioară, maeştrii cei mai renumiţi în cânt şi în compoziţii 
erau monahi din diferite mănăstiri ale Italiei. După ce s-a introdus, 
în secolul al VI-lea, cântecul coral în biserică, se înmulțiră şi şcolile 
de muzică; multe din ele ajunseră la renume european şi produseră 
nişte componişti, care s-au făcut nemuritori prin operele lor, de ca- 
racter atât religios, cât şi profan. Nu este aci locul de-a arăta influența 
bisericii asupra muzicii profane la diferitele popoare. Ne mărginim a 
spune că istoria muzicii constată că, dacă italienii şi, mai cu deosebire, 
germanii posedă, astăzi, o muzică atât de dezvoltată, apoi aceasta au 
să o mulțămească, în prima linie, bisericii. 

Şi la noi, muzica vocală face parte esenţială din serviciul 
divin şi, de când am adoptat creştinismul, ea s-a cultivat mereu în 
bisericile noastre. Cu toate acestea, biserica n-a avut, la noi, acea 
influenţă binefăcătoare ca aiurea, n-a putut produce componişti, care 
să contribuie la crearea unui stil naţional. Din contră, putem afirma 
că, la noi, biserica a împiedicat dezvoltarea muzicii, abătându-se de 
la drumul ce duce spre progres şi oprindu-se pe un teren neproductiv. 
Este cunoscut că toate cântările, ce se cântă prin bisericile noastre, 
sunt împrumutate de la biserica grecească. Este, asemenea, ştiut că, pe 
la anul 1710, în bisericile noastre chiar şi serviciul divin se săvârşea 
în limba grecească şi slavonă. Arhipăstorii bisericii, de pe timpurile 
acelea, în îngrijirea lor „de a cânta lui Dumnezeu alcătuiri de cântări 
pline de toată duhovniceasca evlavie şi cu duh umilit, iar nu tacsimuri 
şi cântece turceşti”, a chemat dascăli învăţaţi greceşti în ţară, „pentru 

ca şi în bisericile noastre să se cânte ca în marile biserici din Țarigrad 
şi din Sfântul Munte, pentru ca şi Românii să se iniţieze în frumoasa 
artă a psaltichiei şi papadichiei greceşti”. Un roi de psalți şi protopsalți, 
dascăli din Țarigrad, părinţi sfetagoreţi se revărsară peste România 
şi aflară primire pe la mitropolie, pe la mănăstiri şi chiar la curțile 
domneşti. Astfel, ajunserăm, curând, la dorita tentă, ca şi „în ţările 
noastre să se cânte cu multă evlavia, la slujbe şi priveghiuri matimi 
din Ikimatariu şi din Matimatariu; şi era o cântare primită şi plăcută”. 

Influenţa ce avu această muzică asupra muzicii naţionale se 
poate compara cu funesta influenţă ce au avut, în biserică, limbile 
grecească şi slavonă asupra celei române. Precum „blagosloveniile” 
Şi „eleisoanele” ne-au deformat dulcele şi frumosul grai străbun, 
tot astfel ne-au corupt şi gorgoanele şi îngânăturile greceşti gustul 
muzicii. În loc de-a introduce, în biserică, sistemul muzicii occiden- 
tale, noi am adoptat sistemul grecesc, greoi şi confuz, cu mulţimea 
„glasurilor” şi semnelor; am adoptat o muzică străină, care, având 
de bază un sistem primitiv şi defectuos, nu poate ajunge la un grad 
mai înalt de dezvoltare. Nenorocirea mai mare a fost, apoi, că această 
muzică s-a răspândit printre români cu o rapiditate neaşteptată şi a 
început a fi studiată, cu un zel demn de lucruri mai bune. Ne putem 
câştiga o ideie lămurită despre rapiditatea cu care s-a vulgarizat, la 
noi, muzica grecească, dacă vom arunca o privire peste scrierile ce 
tratează despre această muzică. 

În catalogul bibliografic român, publicat de domnul Jarcu, 
aflăm numai trei scrieri despre muzica europeană modernă; iar des- 
pre psaltichie se găsesc scrieri cu mult mai numeroase, în mai multe 
volume şi în mai multe ediţiuni. Există cărți, care se ocupă cu teoria 
psaltichiei, cu baza teoretică şi practică a muzicii greceşti; există, 
apoi, Anastasimatar, Irmologion, Anthologion, Cherovico-chmo- 
nicar, Parisimier, Catavasier, Privighiar, Teoreticon, Docsastar ect. 
În România şi Moldova, ba chiar şi în unele părţi din Transilvania, 
mai nu vei găsi cântăreţi bisericeşti care să nu cunoască psaltichie şi 

papadichie. Între asemeni împrejurări, nu mai încape nici o îndoială 
că multe proprietăţi şi înfrumuseţări, multe gorgoane şi tonuri nazale 
au trecut, din psaltichia grecească, în muzica noastră națională. 

Din cele zise rezultă că biserica, la alte popoare, a produs 
componişti şi a înfiinţat şcoli de muzică, înainte de-a exista con- 
servatoare; la noi, însă, ea n-a contribuit întru nimic la ameliorarea 
muzicii naţionale. În România, s-a cultivat psaltichia grecească, iar 
pe unde aceasta n-a putut străbate, pe acolo muzica bisericească se 
află într-o stare cu totul dezolată. 

O altă instituţiune, care ne-ar fi putut da componişti, sunt con- 
servatoarele de muzică. Astfel de institute, în timpurile mai recente, 
s-au înfiinţat şi la români, înţelegem în România, căci prin celelalte 
provincii nu se găsesc şi nu se vor găsi, curând, mijloace băneşti pentru 
aşa-ceva. În România, avem două conservatoare de muzică, unul în 
Bucureşti, altul în Iaşi. Nu ştim, însă, din ce cauze acele institute n-au 
putut să răspundă, până acum, aşteptărilor noastre. A cui e vina? A 
organizării? A profesorilor? A elevilor? La aceste întrebări nu putem 
răspunde; ţinem, însă, a constata că, până acum, nu cunoaştem încă 
nici un componist ieşit din conservatoarele române, care să fi devenit 
cunoscut în cercuri mai mari, prin compoziţii originale, fie în muzica 
vocală, fie în cea instrumentală; nu cunoaştem nici măcar un singur 
elev, care să fi devenit cunoscut şi în afară ca virtuos pe vreun in- 
strument. Dar dacă nici biserica n-a făcut nimic pentru muzică, dacă 
conservatoarele încă n-au dobândit rezultatele dorite, apoi de s-ar fi 
găsit măcar nişte particulari, care să se fi consacrat studiului muzical, 
cu propriile lor mijloace Mulţi ar fi putut s-o facă, dar n-au făcut-o. 


% 


După ce am recunoscut, deci, pe de o parte, lipsa de componişti, 
iar pe de altă parte, importanţa şi necesitatea lor pentru prosperarea 
artei muzicale, să începem a lucra, cu tot dinadinsul, ca să astupăm 
lacunele şi să înlăturăm neajunsurile. Să ne opintim, din toate puterile, 

şi pe terenul muzical, ca să înzestrăm şi această specialitate cu nişte 
reprezentanţi, de care să ne putem mândri în ochii străinilor. Să ne 
gândim, zi şi noapte, la modul cum am putea ajunge la acest scop. 

În următoarele, ne vom exprima unele păreri, în privinţa măsu- 
rilor ce ar trebui luate, spre a da, pe viitor, muzicii noastre un avânt 
mai îmbucurător. În toate statele civilizate, guvernele îşi ţin de o sacră 
datorie de-a proteja ştiinţele şi artele. În toate ţările, cultivarea muzicii 
se consideră ca o afacere a statului. Statul poartă spezele instrucţiunii 
muzicale, el susține conservatoarele, el înlesneşte perfecţionarea ele- 
vilor talentaţi, în fiecare an se distribuie, pretutindeni, între artiştii şi 
componiştii care au dat probe de capacitate şi iscusinţă, remuneraţiuni 
şi ajutoare, spre a-i încuraja şi spre a le uşura subzistenţa. Aşteptăm, 
şi din partea guvernelor din România ca, pe viitor, să arate mai multă 
îngrijire pentru muzică. Ar fi de dorit ca statul să mai reorganizeze 
sălile de muzică din Bucureşti şi laşi şi să mai completeze învățămân- 
tul. Ar face prea bine regimul, dacă pe elevii mai talentaţi, care au 
absolvit cursul la conservatoarele române, i-ar trimite în străinătate, 
ca să se perfecţioneze, pe deplin, în specialitatea căreia s-au devotat. 
Astfel de persoane s-ar putea aplica, apoi, cu puteri noi, la respecti- 
vele institute din ţară. În chipul acesta, s-ar forma, în curând, astfel 
de bărbaţi, care să fie capabili a ne crea o artă naţională. 

Pentru noi, ceşti de dincoace de Carpaţi, progresul, pe terenul 
muzical, este mult mai dificil. Pe de-o parte, ne lipsesc, mai cu totul, 
mijloacele, pe de altă parte, nici gustul pentru muzică nu e destul de 
dezvoltat. În fine, la noi, dacă s-ar găsi tineri talentaţi, care să aibă 
mijloacele şi să îmbrăţişeze, cu plăcere, această specialitate, totuşi 
temerea că nu vor avea unde să se aplice i-ar abate de pe anevoiosul 
drum al artei. Acest obstacol s-ar putea înlătura, dacă biserica, în pri- 
ma linie, iar apoi diferitele asociaţii, societăţi şi fundaţii ce le avem, 
şi-ar da tot concursul lor, spre a servi sublimei arte muzicale. Mă voi 
explica în puţine cuvinte. 

Avem, în Transilvania, două mitropolii cu seminare teologice 

şi cu institute pedagogice; avem, în Oradea-Mare, în Arad şi Caran- 
sebeş, câte o episcopie, împreunată, iarăşi, cu seminar teologic şi cu 
institut pedagogic. Avem, în fine, şi în Bucovina o mitropolie, precum 
şi aceleaşi institute de care vorbim. Acestor instituţiuni si celor din 
fruntea lor le este încredinţat cultul şi ameliorarea muzicii religioase. 
Acestor instituţiuni le este impusă o înaltă şi grea misiune. Teologii 
şi pedagogii, după terminarea învățăturilor seminariale, devin preoţi 
Şi învăţători prin sate; ca atare, ei au chemarea nu numai de-a fi nişte 
conservatori ai muzicii religioase, ci şi de-a lăţi, şi în popor, gustul 
pentru muzică, de-a învăţa tinerimea şcolară să cânte nu numai cântări 
bisericeşti, ci şi profane. Se poate, deci, pretinde, cu tot dreptul, ca, în 
institutele de pe lângă mitropoliuile şi episcopiile noastre, muzica să 
se cultive mai mult decât aiurea, ca să se dea mai multă importanţă 
studiului muzical. Într-adevăr, şi aflăm acest studiu figurând în planul 
de învățământ. 

Dacă privim, însă, lucrul mai de aproape, ne convingem că 
numai în Bucovina studiul muzicii se tratează astfel, cum trebuie 
tratat; la celelalte seminare, el sau că nu figurează, decât cu numele, 
în planul de învăţământ, sau, apoi, se tratează în mod foarte rudi- 
mentar. Dacă, până acum, autorităţile bisericii noastre nu şi-au prea 
bătut capul să îndrepte acest defect, apoi, de aci, înainte, trebuie să o 
facă. Mitropoliile şi episcopiile noastre ar putea destina câte o bursă 
sau două pe seama tinerilor cu talente muzicale, trimiţându-i pe la 
conservatoare. Asemeni stipendiaţi, ar avea să ocupe, apoi, postul de 
muzică la seminare şi de directori ai corurilor, pe la bisericile cate- 
drale. Ei ar lucra pentru ameliorarea muzicii religioase, contribuind, 
totodată, şi la dezvoltarea muzicii naţionale profane. În linia a doua, 
apelăm la diferitele asociaţii, societăţi şi fundaţii, înfiinţate pentru 
înaintarea culturii poporului, şi le rugăm să destineze şi ele măcar 
câte un singur stipendiu în favoarea muzicii. 

Necesitatea de oameni speciali în muzică e destul de simțită 
şi în afară de seminarii. Avem, bunăoară, câteva gimnazii, dar nici 

acelea nu sunt prevăzute toate cu profesori de muzică. Oare, din ast- 
fel de profesori, n-ar putea să iasă, cu timpul, buni componişti, dacă 
ei vor fi avut fericirea de a-şi face studiile pe la cele mai de frunte 
conservatoare? 

În fine, ar fi de dorit ca, pretutindeni, să se introducă instruc- 
ţiunea muzicală prin şcoli şi să se formeze, în toate părţile, coruri şi 
societăţi filarmonice, cu scop de a răspândi, pin popor, gustul pentru 
muzică. Arta muzicală contribuie foarte mult la înnobilarea inimii 
şi stă, prin urmare, în raporturi strânse şi intime cu educaţia, atât a 
indivizilor, cât şi a naţiunilor întregi. Italienii au muzică dezvoltată, 
fiindcă, dintre toate naţiunile, ei sunt mai dotați cu facultăți muzicale. 
Chiar şi la poporul de rând afli un interes pentru muzică şi o predi- 
lecţie, care te pun în uimire. Dovadă despre aceasta sunt cântecele 
armonioase ale gondolierilor. În cetăţile din Italia, în Florenţa, Roma, 
Bologna, peste tot în cetăţile mai mici, coriştii teatrelor sunt, în mare 
parte, lucrători, care, după ce şi-au terminat munca de peste zi, se duc 
de cântă pe scenă, cu voce sonoră, cu pronunție deschisă, cu intonaţie 
justă, cu simțământ şi cu accentul cuvenit. 

Pe la mijlocul lui decembrie, când începe, în teatru, sezonul de 
iarnă, nu vei vedea ţăran cu stare , care să nu facă drum, de câteva 
mile, până la oraşul din vecinătate, spre a auzi vreo operă nouă. Între 
astfel de împrejurări, nu e nicidecum de mirat dacă, la italian, muzica 
a ajuns la un grad de dezvoltare atât de înalt. 

Poporul german nu e dotat cu facultăţi muzicale, ca cel italian. 
Asupra germanului n-a influenţat cerul de miazăzi, căruia 1 se atribuie 
superioritatea italianului; germanul, din contra, a trăit într-o climă cu 
mult mai aspră decât alte popoare. Cu toate acestea, muzica germană 
a ajuns la un grad de dezvoltare atât de înalt, încât a întrecut pe cea 
italiană, ba putem zice că germanii au devenit chiar maeştri italienilor 
în arta muzicală, mai ales în compoziţie. Acest fenomen e uşor de 
explicat. Succesele italienilor trebuie privite ca un rezultat al înaltelor 
facultăţi cu care 1-a înzestrat natura. Succesele germanilor sunt fructul 

educaţiei şi al studiului. Reformatorul Luther iubea cu patimă muzica. 
EI cunoştea cu temei această artă şi, când a reorganizat instrucțiunea 
în şcolile germane din statele reformate, a introdus studiul muzicii 
vocale ca obiect de învățământ prin toate institutele. Muzica vocală 
se învaţă, de 800 de ani, în şcolile luterane, prin toate oraşele şi prin 
toate satele. Iată pentru ce mai fiecare german din ţinuturile nordice 
este muzicant. Apoi, dintre atâţi muzicanți, nu era nicidecum prea cu 
anevoie să iasă nişte componişti ca Bach, Beethoven etc. Să imităm 
Şi noi pe germani; să introducem, prin şcoli, muzica şi să înfiinţăm, 
pretutindeni, societăţi filarmonice. Făcând aşa, vom observa, în scurt 
timp, că se produce şi la noi o mişcare generală în favoarea muzicii. 
Poporul român, din a cărui inimă au ieşit dulcile melodii ale doinelor 
şi horelor, e foarte dotat pentru muzică; dacă, pe lângă dispoziţiile 
fireşti, vom mai adăuga şi instrucțiunea, apoi putem fi siguri că vom 
obţine mari rezultate. În curând, vom avea mulțumirea de a ne pune, 
şi pe terenul muzical, alături cu alte naţiuni culte (Baiulescu, G., 
Musica la Români, în Albina Carpaţilor, anul I, nr. 7, 29 septembrie 
1877, pp.79-82; nr. 8, 5 octombrie 1877, pp. 93, 94). 


DI 


1887: Horele românilor, în... dicţionarul lui Hasdeu! „Lu- 
crat după dorinţa şi cu cheltuiala M. S. Regelui Carol I”, dorinţă for- 
mulată în 1884, şi publicat, începând cu anul 1887, în „Stabilimentul 
grafic Socec & Teclu” din Bucureşti (Strada Berzei, 96), „Dicţionarul 
limbei istorice şi poporane a Românilor”, de Bogdan Petriceicu- 
Hasdeu, înseamnă şi o incredibilă mărturie despre horele tradiționale 
ale românilor. Marele cărturar basarabean, primind provocarea regală, 
a răspândit, în întreaga ţară, prin intermediul „revizorilor şcolari şi 
al protopopilor”, un chestionar cu 206 întrebări, toate rezultate din 
nedumeririle pe care i le provocaseră folcloriştii şi celelalte categorii 
de „ştiinţifici”, cu rare excepţii, de până la el. 

Mare mi-a fost surpriza să constat că în marele dicţionar al lui 
Hasdeu sunt descrise horele tradiționale româneşti, şi cele solstițiale, 
şi cele echinocţiale, dar şi cele în lumeşti decadenţe, descrierile fiind 
însoţite şi de partiturile muzicale care au respectat, prin notații, spiritul 
şi acurateţea acestora. Încă nu se ştia, pe vremea lui Hasdeu, despre 
ceremoniile totemice din care au descins horele (muzele) ca invocaţii 
binecuvântate ale timpului, dar o inteligenţă sclipitoare, precum cea 
a continuatorului de cărturari Hasdeu, din Hotin, nu avea cum să nu 
intuiască un inefabil ancestral, spre care să nu scânteieze iluminări. 

În descrierile horelor româneşti Hasdeu se foloseşte şi de 
mărturii ale lui Franz Joseph Sulzer („Geschichte des transalpinis- 
chen Daciens, das ist der Walachey, Moldau und Bessarabiens. Im 
Zusammenhange mit der Geschichte des iibrigen Daciens als ein Ver- 
such einer allgemeinen dacischen Geschichte mit kritischer Freyheit 
entworfen“, adică Istoria Daciei transalpine, adică a Valahiei, Mol- 
dovei şi Basarabiei”, vol. I-III, Editura Grăftfer, Wien, 1781), dar şi de 
mărturii moldoveneşti, datorate lui Theodor T. Burada sau Gheorghe 
Asachi, recursul la culegerile lui Dimitrie Vulpian însemnând, din 
punct de vedere al localizărilor geografice, nişte erori nepremeditate, 
pentru că Vulpian aduna, după cum recunoştea în prefața la „500 de 
hore româneşti”, sub nume de genul „Moş Puiu”, „Moş Stan”, „Moş 
Panait din Bârlad” etc., nu culegeri proprii de cântece, ci partituri 
preluate din caietele lui Wachmann, Mikuli, Rouschitzki, Erlich şi 
ale altor tezaurizatori de melos românesc vechi, dar care, la rândul 
lor, nu au precizat nici numele lăutarilor de la care au adunat melodii, 
nici proveniența acestora. 

Hasdeu, însă, ca şi Jean Henri Abdolonyme Ubicini („Călători 
străini despre țările române în secolul al XIX-lea”, Serie nouă, vol. V 
— 1847-1851, Bucureşti 2009, pp. 282-285), pe la anii 1800, sesizează 
unitatea melosului şi a horelor româneşti în toate provincii locuite de 
români din cele trei imperii („imediat ce se naşte un cântec nou într- 
o provincie românească dintr-un imperiu, acesta se răspândeşte, cu 


280 


Sigiliul dumnezeirii 


viteza fulgerului, în toate provinciile locuite de români şi din celelalte 
provincii”, scria Ubicini), hore precum „„Ardeleneasca” sau „Arcanul” 
jucându-se în întreg spaţiul românesc, iar altele, considerate zonale, 
precum Ariciul” de pe ambele maluri ale Oltului, existând şi în toată 
Moldova, sub denumirea de „Ştubet”, dar cu aceeaşi „arie” (melodie) 
şi cu coregrafie aproape identică. 

Ceea ce nu se ştia, în secolul XIX şi cu atât mai puţin în cel 
anterior, este proveniența horelor din ceremoniile totemice ancestrale 
ale spaţiului european, în care horele lunare, dansate în sinusoidă 
(atât cele solstiţiale de iarnă, majoritatea cu măşti, cât şi cele echi- 
nocțiale de primăvară, ale fertilităţii, numite brâie, cu confuzia târzie 
a sârbelor, care brâie sunt), şi horele solare, dansate în cerc (atât cele 
solstițiale de vară, care descind din ceremonialul Nedeilor, cât şi cele 
echinocţiale de toamnă, numite bătute, cu confuzia ruseştilor, care 
bătute moldoveneşti sunt la origine), şi-au pierdut sensurile iniţiatice, 
amestecându-se şi jucându-se la întâmplare, după cheful petrecăreţ 
al generaţiilor. 

O să reproduc descrierea horelor româneşti din secolul XIX, 
preluând textele din dicţionarul lui Hasdeu, iar dacă mi se vor ivi în 
cale, şi din alte mărturii de atunci, atenţionând că după moscovizarea 
„ştiinţifică” a coregrafiei româneşti, horele au cam dispărut, fiind înlo- 
cuite de ţopăieli în linie, ca la „Balşoi Teatrî”, cu adânci dezrădăcinări. 
Doar pe la Corlata şi pe la Bilca, în Bucovina, doar pe Târnave, în 
Transilvania, unde nu şi-au băgat picioarele „ştiinţificii” coregrafi, 
relicve iniţiatice ale horelor ancestrale încă mai supraviețuiesc, deşi 
mimetic, după regula lui „aşa am apucat”, şi nicidecum inițiatic şi 
ceremonial. 


Hora „Alivanca” (pe care Alexandru Voievidca o întâlnea, în 
Bucovina, între anii 1907-1914, doar la Bosanci —n. n.): „Alivencile 
este o horă nu evreiască, precum crede poporul din Moldova fiind- 
că evreii vorbesc acolo nemţeşte, ci un fel de balet pe care îl vor fi 

introdus la români aceiaşi muzicanți ambulanți din Germania, de la 
care noi am căpătat şi pe „lăută”, vechiul „lăută” = germ. „Laute” (în 
limbile nordice „lătar” înseamnă muzică instrumentală — n. n.), ba şi 
cuvântul, devenit de tot poporan, mai ales la nunțile ţărăneşti „danţ” = 
germ. „Ianze”. În Occident, o mulţime de termeni coreografici sunt, 
de asemenea, de provenienţă germană, precum şi la Slavi. 

Din „alle winden”, „alivenci” sau „alevinci”, pe alocuri la 
singular, „alevincă” (C. Alexandrescu, Neamţ, c. Bistricioara), şi, de 
aci, apoi „Hora lui Livente”, astfel străvesteşte poporul, prin propria 
sa etimologie, toate vorbele străine, fără familie în ţară, căutând să le 
găsească cu orice preţ nişte neamuri pământene în fondul cel vechi 
al graiului. 


„Alunel”, aşa se cheamă o horă ţărănească foarte răspândită 
pe ambele maluri ale Oltului (Vâlcea, Romanați, Dolj, Mehedinţi, 
Teleorman, Olt). În Dâmboviţa se zice „Alunaş” (com. Sardanu). 

La „Alunel”, jucătorii, băieți şi fete, se ţin de mână ca în orice 
horă, apoi fac trei mişcări duble spre dreapta, pornind cu piciorul drept 
înainte, mişcându-se înainte şi îndărăt, de aci patru mişcări simple 
numai spre dreapta, după aceia se reîncepe acelaşi lucru spre stânga, 
însă tot cu piciorul drept înainte. Se joacă iute. Cântecul: 


Alunel cu alunele 

Drag mi-e neica cu sprâncene, 
Deştele numai inele! 

Alunel dărăpănat, 

Drag mi-e neica sprâncenat 

Şi cu semne de vărsat! 

Alunel cu craca-n dos, 

Aoleo ce om ai fost 

Că m-ai sărutat pre post: 


282 


Sigiliul dumnezeirii 


Nu mă laşi pre cârnelegi, 
Să-ţi dau gură să te-neci” 
(lon Poppescu, Dolj, c. Băileşti). 


Jucătorii, bătând cu picioarele de câte trei ori, la fiecare oprire, 
cântă, în unele localităţi: 


Azi € luni şi mâine marţi, 
Alunelul să mi-l baţi! 
Azi e miercuri, mâine Joi, 
Alunelul la bătăi!... 
(Preut I. Stănescu, Vâlcea, c. Recea). 


În altele: 


Alunel cu alunele! 

Vin” la leica, băieţele! 

Prin crânguri şi prin vâlcele 
Să te joci mereu cu ele!... 


„Arcanul” şi „Arcanaua”, sunt două hore foarte înrudite, care 
s-au dezvoltat dintr-un singur prototip. Cuibul lor pare a fi în Moldova, 
de unde însă au străbătut la munteni şi la ardeleni. T. Burada, Almanah 
musical 1877, p. 63: „Arcanaua. Țuţuenii, mai ales acei din Vrancea, 
joacă acest joc. EI se execută de către mai mulţi bărbaţi şi femei, şi 
se aseamănă în săltări întru câtva cu hora de brâu”. 

„Între jocurile poporului de pe aici este şi „Arcanaua” (N. 
Sandrovici, Dorohoi, c. Târnauca). 

„Să jucăm „Moldovineasca” de mână, „Sârbeasca” de brâu, 
„Arcanaua” pe bătaie” (Iconom G. Ionescu, Iaşi, c. Miroslava). 

Jipescu, Opincaru, p. 52, înşirând jocurile ţărăneşti din Pra- 
hova: „Căluşari”, „Şu-şu-şu”, „Arcanu”, „Țigăneasca”, „Joiana”, 

„Brăileanca”. 
Următoarea descriere amărunţită a „Arcanului” şi a „Arcanalei” 
o datorăm d-lui Alex. Pop (Transilvania, Năsăud, c. Sângeorz): 


„În Bucovina, „Arcanul” se joacă de feciori şi fete. Se face o 
horă, ţinându-se de mâini, dar fără a bănănăi cu ele. Mişcarea e de la 
stânga, spre dreapta. La tactul muzicii încep, cu piciorul drept, trei 
paşi înainte, aducând corpul în direcția mişcării. Isprăvind pasul al 
treilea, se opresc pe piciorul drept, un tact, şi fac un pas, cu piciorul 
stâng, spre piciorul drept, readucând corpul în poziţia de la început. 
Această mişcare se face continuu, după tactul muzicii. Obişnuit, 
cercul se află deschis, cu un vătav în frunte, care ţine în mână un băț, 
bătând cu el tactul, la unele figuri ce le intercalează. După un interval 
oarecare, la isprăvitul unui tact, vătavul ridică băţul, strigând: „Unu- 
nainte! Unu-napoi! Una bună, şi la drum!”. Atunci se opreşte şirul, 
face un pas cu piciorul stâng pe dinaintea piciorului drept şi întoarce 
piciorul drept pe dinaintea celui stâng. Oprindu-se pe piciorul drept, 
aduce lângă el piciorul stâng şi, la ultimul tact, bat cu toţii deodată 
cu piciorul drept în pământ. Apoi urmează ca la început, până când 
vătavul porunceşte: „Doi-nainte, doi-napoi! Tri-nainte, tri-napoi!” etc. 

Un alt dans, numit „Arcaneua”, se joacă pe valea Someşului 
Mare, în comuna Sângeorz, numai de feciori. În mişcări are multă 
asemănare cu „Arcanul” din Bucovina, cu deosebire mai ales că nu 
merg în cerc regulat, ci după cum vrea să-i ducă vătavul. Mersul este 
tot trei paşi înainte, însă fără ca piciorul stâng să-l mişte în direcția 
celui drept şi să vină cu faţa către centru; ci unul după altul urmează 
tactul muzicii, şi după trei paşi balansează un tact pe piciorul drept şi 
unul pe cel stâng. Jucătorul cel din urma şirului trebuie să se ferească 
de vătav, căci acela, ajungându-l, îl loveşte cu băţul; de multe ori se 
întâmplă că, ferindu-se, nu mai ţine paşii regulat, ci fuge, şi numai 
după încetarea amenințării reîncepe jocul. De mâini nu se lasă, chiar 
dacă i-ar împiedica ceva în cursul jocului. Mişcări de paşi regulați, 

înainte şi înapoi, ca la „Arcanul” din Bucovina, la „Arcaneua” nu 
se fac”. 

În descrierea de mai sus, trăsătura cea caracteristică este băţul 
vătavului, de care trebuie a se feri. La început, în loc de băț, cată să fi 
fost un arcan, cu care vătavul se silea a prinde pe un jucător, de unde 
apoi vine însuşi numele jocului. 


„Ardeleneasca” (degenerescenţă a horei „Haiducii”, jucată 
de gărzile delegaţiei lui Ştefan cel Mare la înscăunarea regelui, în 
1502, fiind notată, la Krakowia, de Jan z Lublina — n. n.), acest dans 
țărănesc, poate cel mai interesant din întreaga coregrafie românească, 
care e atât de avută, are în popor, după localităţi, o mulţime de nume. 

„Ardeleana e numele unui joc care mai are, în Transilvania, şi 
alte nume particulare, după ţinuturi, ca „Abrudeana”, „Haţegana”, 
„Someşana” etc.; în Banat, „Lugojana”; în Moldova şi Bucovina îi 
zic „Ardeleana” sau „Ardeleneşte”, în România, „Ardeleana”, „Arde- 
leanca”, „„Ardeleneşte” şi „Ungureneşte” (la Rucăr). În multe localităţi 
însă poporul îi zice acestui joc numai: „De mână” sau „De învârtit”. 

Jocul „Ardeleana”, sub orice nume ar fi, e acelaşi, în fond, 
orişiunde se joacă, cu deosebire mai ales în mişcarea făcută cu paşii: 
mai lini, mai vioi sau în sărituri. Dansul constă din două părți („Hai- 
ducii” avea 6 părţi, dar cele două părţi au fost reţinute de ardeleni, de 
la taraful călăraşilor moldoveni, care, în 1680, intrau în Oradea Mare, 
ca aliaţi ai lui Rackoczy — n. n.). Partea întâia e un fel de preumblare 
a unui bărbat cu o femeie, câțiva paşi înainte şi câţiva paşi înapoi. 
Partea a doua e învârtirea femeii în jurul bărbatului. 

Voi descrie cum se execută acest joc pe valea Someşului Mare, 
de la Năsăud, în sus, anume în comuna Sângeorz. Se joacă de un 
bărbat şi de o femeie. Bărbatul ţine cu mâna dreaptă mâna dreaptă a 
femeii, întocmai cum se strâng mâinile la salutare. Fata începe făcând 
cinci paşi înainte, după tactul muzicii, al şaselea tact îl împiedică, 
întorcând îndărăpt; şi făcând iarăşi cinci paşi, la al şaselea tact, iarăşi 

împiedicându-se, întoarce. Paşii făcuţi înainte sunt mai lungi, mai vioi 
ca cei de la întoarcere. Fata repetă mereu această mişcare. 

Bărbatul, stând în faţa femeii, tot la două tacturi face un pas cu 
mult mai mic ca femeia, adică face trei paşi înainte şi trei îndărăpt, 
aşa că în joc se face un fel de înaintare în formă de cerc. Aceştia sunt 
paşii regulaţi al bărbatului şi ai femeii. Bărbatul însă nu-i restrâns 
numai la această mişcare, care este foarte lină, ci poate să facă orice 
fel de mişcări vioi şi chiar sărituri, ţinând totdeauna seama de tact. 

Partea a doua, care este adevărata „Ardelenescă”, se începe cu 
„pe sub mână” sau „peste cap” sau „o dă peste cap”, adică bărbatul, 
ţinând femeia de mână, o învârte de două sau trei ori pe sub mâna lui 
Şi, învârtindu-se o dată bărbatul, vin faţă în faţă, aşa ca umărul drept 
al bărbatului să se întâlnească cu umărul stâng al femeii. Bărbatul 
prinde, cu mâna dreaptă, femeia de subsuoară, femeia pune mâna 
dreaptă pe umărul stâng al bărbatului, iar mâna stângă o aşează pe 
braţul drept al bărbatului. Bărbatul, cu mâna dreaptă, poate să facă 
multe mişcări, bunăoară, ridicând-o în sus, să pocnească din degete. 
Bărbatul piciorul drept îl ţine pe loc, iar piciorul stâng face cercuri 
în jurul piciorului drept. Femeia, stând cât se poate de aproape de 
bărbat, păşeşte, după tactul muzicii, cât de iute în jurul lui. După 
isprăvirea unui tact sau două, se opresc foarte repede şi se învârt în 
sens contrar, schimbând mâinile din poziţia de mai înainte. Cu modul 
acesta continuă jocul, numit „de învârtit”, cât voiesc. În cursul jocului, 
bărbaţii obişnuiesc a striga, după tactul muzicii, într-un mod recitativ, 
versuri poporane, fie lirice ori satirice sau cătăneşti. Despre bărbatul 
care recită se zice că „strigă”, pe la Năsăud, pe la Bărbâu (Bârgău? — 
n. n.) „cimpoieşte”, pe alte locuri „chiuieşte” sau „descântă” etc. Pe 
unele locuri, partea întâi o joacă bărbaţii singuri, până ce-şi aleg câte 
o femeie. Un bărbat poate să ia şi două femei, şi atunci zic că joacă 
„Bărbunc” sau „Bărbanţă”. 

În Bucovina, am văzut jucând numai partea a doua şi, de multe 
ori, numai de bărbaţi. Pe unele locuri, partea întâi o joacă bărbaţii, 

cu bâta, fără de femei”. 

Ca variante, care nu sunt deloc în contradicţie cu arătările d-lui 
Pop, ci tocmai le mai întăresc, iată câteva: 

„Jocul „Ardeleneasca” se zice, la noi, şi „Ciobănaşul”. De 
multe ori, joacă un singur om, cu un băț în mână, cântând fel de fel 
de cântece, de exemplu: 


Unde joacă doi mocani, 
Parcă joacă doi curcani, 
Hi! hi! Hi!” 
(D. Georgescu, Ialomiţa, c. Coşereni). 


„Ardeleneşte” este un joc ciobănesc, aruncând picioarele peste 
ciomag, strigând fel de fel de vorbe” (N. Isbăşenau, Muscel, c. Albeşti. 
„La danţul numit „Ardeleneşte” sau „Ungureşte”, se cântă: 


Ungurean cu suman scurt, 
Nu şedea-n Moldova mult 
Şi te du în ţara ta 
De-ţi mănâncă slănina; 
Că, de când venişi la noi, 
S-au scumpit brânza de oi, 
Făina de păpuşoi 
Ungurean c-o biată iapă, 
Toată vara căra ceapă; 
Ungurean c-o biată mânză 
Toată vara căra brânză” 
(V. Căderea, Neamţ, c. Bistricioara). 


În părţile Hațegului, „Ardeleneasca de învârtit” se cheamă 


„Toboşanca”, iar prin „Ardeleana” se înţelege cea „de mână. 
„Ardeleana”, pe la noi şi-regiunea Crişurilor se joacă aşa: Băr- 

batul stă în fața muierii şi se prind de mâini; lângă ei, altă pereche, şi 
altă, până se pun toţi, câţi vor să joace, într-un rând oblu sau, dacă-s 
mulți, de nu încap, se pun în cerc; apoi cu toţii fac trei paşi în dreapta 
mereu, trei în stânga mereu, repetându-se această mişcare de trei ori; 
urmează trei „scuturate” în loc, de aci trei paşi „de-a sărita în vârvări”, 
adică în vârful degetelor, în dreapta; apoi tot aşa în stânga; aceasta se 
repetă, de mai multe ori, şi jocul se reîncepe din nou. 

„Toboşanca” o joacă poporul din comunele de la izvoarele 
Jiului; e un fel de „bătută în loc”, întreruptă prin învârtiri în dreapta 
şi-n stânga. „Ardeleana”, având multe variaţiuni, e foarte răspândită 
în Caran-Sebeş, Lugoj, Beiuş, Oradea etc.” (P. Olteanu, Haţeg). 

Fără a vorbi despre Sulzer (Gesch. d. transalp. Daciens, II, 
414 sqq.), care nu înţelesese deloc bogata coreografie românească, 
cel dintâi care atrase atenţiunea asupra acestui dans poporan, atât de 
caracteristic, a fost bătrânul Asachi, în „Gazeta de Moldavia”, 1851, 
No. 15: „Românii noştri se desfătează cu acest danţ, numit aice „Ar- 
delean”, ai cărui paşi şi melodie se aseamănă cu danţul „Tarantela” 
ca doi gemeni. Această descoperire merită luare aminte a arheologilor, 
căci învederat este că „Tarantela”, danţ naţional în Apulia şi în Italia, 
împreună cu melodia sa, nu s-au transportat acum între ţăranii noştri, 
de muzicanţii şi de danţ-maiştrii italieni, ci, împreună cu limba şi alte 
datini romane, s-au adus în Dacia de colonii ce au venit din Italia”. 

Să se observe că şi la italieni „Tarantela” are mai multe variaţi- 
uni: „una € la tarantela, e Paltra € la pastorale; e l'una e Paltra viene 
variata da” suonatori secondo le cadenze” (Boccone, ap. Tommaseo 
v. Tarantella). Numele de „Pastorale” ne aminteşte pe al nostru 
„Ciobănaşul”. 

D. Vulpian (Jocuri de braţ, No. 2, 7, 11, 12, 15) a publicat mai 
multe arii poporane intitulate „Ardeleneşte” şi „Ardeleanca”, din 
care însă numai aria de la Câmpulung (No. 11) şi mai ales acea „de la 
Moş-Păun” din Bucureşti (No. 15) sunt bine reproduse (Vulpian nu a 
cules folclor, ci a preluat partituri de Wachmann, Erlich, Mikuli etc., 

prezentându-le ca fiind ale unor lăutari, după cum singur recunoştea 
în prefața culegerii — n. n.). 


„Ariciul” se joacă în două feluri: 1. Flăcăi şi fete îl joacă în chip 
de horă; 2. La nunţi, „Ariciul” este un danţ comic: dănţuitorii, după 
ce prind pe chef, fac pe unul dintre dânşii „Ariciul”, care se întinde, 
imitând întocmai mişcările acelui animal, iar lăutarul cântă ana şi 
cuvintele, toţi privind şi făcând haz” (I. Popescu, Dolj, c. Băileşti). 
În Moldova, o variantă coreografică foarte interesantă a „Ariciului”, 
însoţită de aceeaşi arie, se cheamă „Ştubet” (T. Speranţă). 


„Armeneasca”. „Blănăreasca” şi „Armeneasca”, zice Burada 
(Almanah musical, 1877, p. 63) am luat-o de la armeni”. Domnia sa 
publica şi muzica acestui danţ, care totuşi se pare a fi devenit poporan 
numai în Moldova (doar în Basarabia, în Bucovina dansul numindu- 
se „Ovreicuţa” — n. n.). 


„Arnăuţeasca”, zice T. Burada (Almanah musical, 1877, p. 
64) am luat-o de la arnăuţii aduşi de boierii noştri ca feciori în coada 
caleştilor şi neavând alta a face decât a da ciubuc şi cafea”. Sulzer a 
vorbit deja în secolul trecut (XVIII — n. n.) despre „Arnăuţeasca”, pe 
care o jucau, la noi, lefegii arnăuţi din garda beilor fanarioți (Gesch. 
d. Dac. II p. 423). Arnăuţii au dispărut din ţară, dar jocul lor, un fel 
de horă, a rămas în popor. 

„Arnăuţeasca” se joacă mai încet decât „Alunelul”; se joacă tot 
în dreapta; se bate în loc cu piciorul stâng, de trei ori, şi apoi cu cel 
drept, în acelaşi loc, şi se mişcă hora, ocolind o dată; de aci iar se bate, 
şi tot astfel, cât vor să ţină jocul” (1. Preotescu, Olt, c. Râjleţu-Vieroş). 


„Băieţelul”. „Un danţ țărănesc de aci se numeşte „Băieţelul” 


(Th. Cioban, Tutova, c. Fruntişanii; D. Ursu, Suceava, c. Ruginoasa). 
„Intre jocurile ţărăneşti, unul se cheamă „Băieţelul” (pr. C. 

D. Gheuca, c. Galata; I. Chirică, Tutova, c. Cârjeoani; |. Şuşnea, 
Covurlui, c. Măluşteni). 

„Unul din danţurile de aice se numeşte „Băieţelul” (N. Sando- 
vici, Dorohoi, C. Târnauca). 

„Băieţelul este un joc de brâu” (N. Busuioc, Suceava, c. Stol- 
niceni). 


„Băluţă”, un joc poporan, care în Dolj se mai numeşte „Hora 
lui Băloiu” (D. Pompiliu, c. Cioroiaş), iar în Vâlcea, „Mânioasa” (|. 
Haiducescu). Se pare a fi propriu regiunii Oltului, pe ambele sale 
maluri. 

„Băluţă” se cheamă unul din danţurile ţărăneşti de aici” (B. 
Ionescu, Dâmboviţa, c. Săcueni; pr. C. Ionescu, Mehedinţi, c. Şişeştii- 
de-jos ; I. Popilian, Dolj, c. Plosca; C. Alimănescu, Olt, c. Bănăneşti; 
1. Popescu, Teleorman, c. Tufeni). 

D. I. Haiducescu descrie în următorul mod pe „Băluţa” din 
Gorj şi Vâlcea; 

„Această horă se începe în cerc, adică „de mână rotundă”, şi 
se joacă făcând doi paşi înainte, cu piciorul drept, şi doi paşi înapoi, 
cu puţină înclinare spre dreapta, astfel că jocul se învârteşte încet. 
Lăutarul sau mai cu seamă un jucător gureş strigă: 


Hi, băluţă, hi! 

Foaie verde busuioc, 
Trageţi hora mai în loc 
Ca la noi, la Topolog, 

La Marița, peste Olt! 
Foaie verde de răchită, 
Ia, vedeţi că e greşită! 


sau: 

Foaie verde busuioc, 
Pe loc, băluţă, pe loc, 
Să mai aibă ş-alta loc! 


După ce joacă aşa, câtva timp, prinşi de mână, conducătorul 
jocului strigă: 


Foaie verde de trifoi, 
Şi la dreapta câte doi! 


Atunci hora se rumpe îndată, jucătorii se întorc la dreapta, câte 
doi, obişnuit un bărbat şi o femeie, mâinile le pun pe după spate, şi 
hora urmează tot în cerc, dar perechi-perechi. 


După câtva timp, capul jocului strigă: 


Foaie verde busuioc, 
Faceţi hora iar la loc! 


şi perechile, atunci, se lasă de braţ, revin la front şi se iau cu toţii de mână, 
reîncepând hora ca întâi. După un interval, capul jocului iară strigă: 


ŞI la stânga tot aşa! 
sau: 


Foaie verde de trifoi, 
ŞI la stânga câte doi! 


Sau: 


Foaie verde ş-o lalea, 
ŞI la stânga tot aşa! 

Atunci se face acelaşi lucru ca şi la dreapta, dar cu piciorul 
stâng înainte”. 


DI 


1897: Dimitrie Dan, Portul poporului din Straja. O inte- 
resantă monografie, publicată de Dimitrie Dan, în 1897, „Comuna 
Straja şi locuitorii ei”, păstrează, şi prin descrieri, şi iconografic, 
portul autentic al străjenilor, croit după tradiţia huţulă. Aflând cartea, 
am dat şi peste o fotografie a lui Dimitrie Dan, cea în strai preoţesc, 
mică şi deteriorată, abia schiţând chipul cărturarului bucovinean, 
născut în Suceava. 

* 

Portul bărbaţilor. Bărbaţii poartă pe trup o cămeşă destul de 
fină de in, cânepă sau de bumbac, care se încheia, la grumaz, drept 
înainte. Ea este albă ca omătul şi largă, însă nu prea lungă. Poalele 
ei cad peste izmene şi cioareci. Cămeşa este, întotdeauna, prevăzuta 
cu un guler, numit ciupac, care pentru oameni tineri este cusut cu 
felurite flori, cruci ş. a., în culorile roşu şi negru. Ciupacul bărbaţilor 
mai în vârstă este simplu sau cusut cu cusuturi pui, executaţi foarte 
rar în culori, adesea în negru şi mai adesea în alb. Puii se coasă sau 
Jur-împrejur, pe întreg ciupacul, sau numai de amândouă părțile lui de 
dinainte, cât loc cuprind parolile (petliţe — n. n.) la soldaţi. Ciupacul 
se ţine la un loc cu două sau trei perechi de chiotori albe, răsucite din 
aţa. Mânecile cămeşii sunt largi şi înfrumuseţate cu flori albe, adică 
sunt cusute cu bumbac. Mijlocul şi-l încing bărbaţii cu curele late, roşii 
sau albe, cumpărate în oraş, sau cu brâie de lâneţuri, ţesute în casa. 

În curea sau brâu, poartă bărbaţii tutunul şi luleaua şi un cuţit 
cu plăsele de metal galben sau de cerb. Cuţitul atârnă de o curea sau 
de un lănţujel, legat de curea sau brâu. În curea sau brâu, se poartă 
o pungă de piele de oaie sau de iuft negru, cu baiere tot de piele. În 
pungă se ţin banii, atât hârtia, cât şi monedele. Dinainte, în curea, 

mai poartă bărbaţii o năframă, care o poartă şi flăcăii, însă dinapoi, 
după cureluşă. 

Peste albele izmene se poartă, vara, o pereche de iţari albi sau 
negri. Ei sunt largi şi de lână fină. Iarna, însă, se poartă cioareci albi 
sau negi, de-o lână învelită la piuă. țarii şi cioarecii se poartă sau 
peste ciobote sau opinci, sau se învelesc cu obiele în opinci. În cazul 
din urmă, sunt ei lungi şi fac, de la genunchi, în jos, mai multe crețuri. 

Vara, poartă bărbaţii, peste cămeşă, un pieptar fără mâneci. 
Acesta este, în realitate, un cojoc nu tocmai lung, care n-are mâneci 
şi se deschide dinainte. Culoarea acestui pieptar este intensiv albă, 
fără de oarecare ornament. Marginile lui de dinainte, de la poale, jur- 
împrejur, şi de la locul unde ar avea să vină mânecile, sunt primuite 
cu primuri, adică sunt blănite cu blană de miel neagră. Acest simplu 
pieptar este elegant şi e haina de sărbătoare. EI are, dinainte, mai în 
Jos de piept, o chiotoare de piele de oaie cam lungă, cu care se ţin la 
un loc dinainţele pieptarului, însă aşa, ca să se vadă cămeşa, la piept, 
cam de un lat de mână. 

Iarna, mai îmbracă bărbaţii, deasupra pieptarului, şi un cojoc, 
tot astfel construit ca şi pieptarul, însă cu poale mai lungi şi mai largi, 
cu mijlocul îngust şi cu mânecile lungi, rar se îngustează spre capăt. 
Se mai poartă şi nişte adevărate pieptare scurte, numite bonde, care 
se încheie pe umăr. Pe lângă gospodărie sau de ieşit până la vecini, 
şi numai în caz de nevoie, şi la biserică, se îmbracă un cojocel scurt, 
înzestrat, la o seamă, cu guler negru de cârlan. Atât pieptarul, cât şi 
bonda şi cojocelul au, la poala dreaptă, un buzunar, cu un capac de 
piele de oaie. 

Deasupra acestor haine înşirate, se îmbracă, la călătorii sau pe 
vreme aspră, un suman prisne negru de lână, ale cărui margini sunt 
tivite, împrejur, cu un sarad de lână. Sumanul se poartă de bărbaţi, 
numai pe mâneci, şi se încheie la grumaz cu două chiotori de lână 
neagră, ale căror capete se formează, de regulă, de 2, mai rar de 4 sau 
6, canafuri intensiv roşii. Totuşi, se pot vede şi canafuri roşii schimbişe 

cu albaştri. Sumanul este înfrumusețat, la piept şi împrejurul guleru- 
lui, cu creţuri de sarad şi, dinainte, cu şase bumbi şi şase chiotori de 
sarad. Sumanele celor mai avuţi sunt ornate cu sarad şi pe la clinele 
poalelor. Sumanul este ceva despicat la clinuri, adică are „prohab”, 
ca clinul să stea înapoi. 

La ger mare sau ninsoare, se mai îmbracă, deasupra veştmin- 
telor amintite până acuma, o manta largă şi albă ca neaua, ale cărei 
margini sunt împrejurate cu pruh din marginea sumanelor. Mantaua 
este înzestrată, pe la poale, imediat lângă margini, cu sfere negre, 
răsucite din lână. Dacă este mantaua neagră, atunci gluga ei este 
prevăzută cu 2 parole roşii şi ornată, jur-împrejur, cu o dungă îngus- 
tă de stofă, de culoare albastră şi roşie, iar marginile mantalei sunt 
înfrumuseţate cu un găitan sau sarad albastru. Mantaua se ţine, la un 
loc, la grumaz cu o chiotoare de sarad, de culoarea de care este şi 
ornamentul mantalei. 

Părul capului se piaptănă, după ce s-a uns cu unt de vaci sau de 
Oi, într-o parte sau înapoi şi se poartă în plete lungi, care nu se tund 
nicicând. O seamă de bărbaţi îşi piaptănă părul, din vârful capului, 
spre frunte, şi îl retează ceva, ca să nu cadă în ochi. Alţii iarăşi îşi 
poartă părul capului împletit într-o coadă, care spânzură pe spate, 
peste pieptar sau suman. Barba se rade, musteţele însă nu. Capul se 
acoperă, vara, cu o pălăria neagră, rotundă şi înaltă, cu margini largi 
şi ridicate în sus. Pălăria se ornează cu un găitan negru, ale cărui 
capete se sfârşesc în două canafuri, care spânzură peste marginile 
pălăriei, în jos. Flăcăii poartă tot astfel de pălării ca şi bărbaţii, însă 
ei le mai înfrumuseţează, la ocaziuni festive, în zile mari şi la joc, cu 
flori şi pene. Înainte vreme, purtau flăcăii un fel de comanac rotund 
de suman, cu marginile îndoite în sus, până aproape de vârf sau fund 
(comanacul huţul — n. n.). Fundul era în patru cornuri, la care se află 
câte un canaf mic de lână. 

Iarna, poartă bărbaţii şi flăcăii o cuşmă neagră, joasă, de miel, 
cu urechi şi cu un fel de coadă, care scuteşte grumazul de răceală. 

Urechile cuşmei se ţin, totdeauna, în sus, de nişte baiere de piele de 
oaie, răsucite, care se sfârşesc în canafuri mici de piele. La vreme de 
mare frig, se lasă urechile cuşmei în Jos şi se leagă baierele pe sub 
barbă. În casă, cuşma sau pălăria se ţin, de regulă, pe cap, afară de 
timpul când se şede la masă, la praznice sau la alte rânduieli bisericeşti. 
Cuşma sau pălăria nu se pun pe masă, căci, la din contra, cârtiţa ar 
scoate în livadă mulțime de muşuroaie, ca cuşma sau pălăria. 

Picioarele şi le încalţă bărbaţii cu ciobote, mai adesea însă cu 
opinci din piele de vită sau şi de porc. Opincile au vârf ascuţit, ridicat 
în sus, sunt adică cu gurgui. Pe de laturi, au opincile nişte borticele, 
numite nojiţe, prin care se vâră şforile. Rupându-se, opincile se 
cârpesc cu câte un potlog vechi de piele. Opincile se colorează, de 
regulă, sau roşu, sau galben întunecat, cu fiertură de coajă de arin. 
Dacă cineva doreşte o culoare mai roşie, atunci adaogă acelei fierturi 
şi foarte puţin var. Se întrebuinţează obiele mari, dintr-un cot de suman 
de lână, de culoare roşie, neagră şi, mai adesea, albă. Sforile de la 
opinci au o lungime de 4 stânjeni şi sunt sucite din coamă şi cozi de 
cal, sau cozi de vită cornută, sau din păr de capră. Sforile se leagă de 
nojiţele opincii, apoi peste căputa piciorului, şi, în urmă, împrejurul 
piciorului, în sus ori, adesea, cam până la încheietură sau, mai rar, până 
aproape de glezne. O seamă de oameni îşi leagă opincile, de căputa 
piciorului, cu curele, piciorul însă şi-l înfăşură, în sus, tot cu sfori. 
Sforile se înnegresc, de regulă, unii le poartă şi sure. Flăcăii poartă 
ori un fel de papuci sau bocanci, cu turetei scurte, care se îmbumbă 
deoparte, ori opinci, ori, şi mai ales acei veniţi acasă de la oaste, nişte 
ciobote de piele de vițel, cu creţuri multe. 

Bărbaţii poartă, pe mâini, nişte mânecări de piele de cârlan, 
iarna, iar vara, împletite din lâneţuri. Inele nu poartă bărbaţii defel, 
doar numai flăcăii şi, mai ales, când vin la cununie. 

Pe sub pieptar sau şi pe deasupra lui, poartă însuraţii şi flăcăii 
o traistă, taşcă, de piele neagră sau albă de iuft, atârnată de-o curea 
lată, care se pune cruciş peste umărul drept. Capacul taşcăi este 

bătut, cu mult gust, cu bumbi galbeni de metal. Unii poartă o traistă 
colorată de lână. 


Portul femeilor. Femeile poartă pe trup o cămeşă lungă, care 
acoperă tot trupul, până la glezne. Cămeşa este de pânză de in sau 
cânepă, sau bumbac, şi are ciupac, ca şi cea a bărbaţilor Ciupacul este 
cusut jur-împrejur, cu pui, în culori. E 1 se leagă, la un loc, cu două 
chiotori de aţă răsucită. Când se apropie femeile ca să primească sfânta 
cuminecătură, atunci îndătinează de a veni cu cămeşa descheiată la 
ciupac, ca semn că primesc sfintele taine cu tot sufletul. 

Gura cămeşii este drept dinainte şi se sfârşeşte într-o mrejă de 
reţele, care este cam tot aşa de lungă ca şi gura cămeşii. Pieptul căme- 
şii este brodat sau cusut cu flori, în culori. Tot aşa se înfrumuseţează 
spetele şi mânecile, cu felurite flori, în culori bine potrivite. Mânecile 
sunt înzestrate, la umeri, cu altiţe, cusute cu fluturi galbeni şi se finesc, 
la încheietura mâinilor, cu mânecuţe înguste, cusute jur-împrejur 
cu flori. Se află, însă, şi mâneci largi, fără mânecuţe, care sunt pe la 
margini brodate sau cusute cu flori în culori. Mânecile fetelor, însă, 
n-au mânecuţe, ci sunt largi şi scurte şi la margini cusute cu flori. 

Partea de jos a trupului şi-o acoperă femeile cu catrinţe lungi, 
numite „pregitoare”, care ajung pană la călcâie. Pregitoarele sunt 
negre, de lână, şi numai părțile de dinainte sunt înfrumuseţate cu 
dungi vârste, în culori, mai ales roşu şi albastru, care se coboară, de 
la brâu, spre poale, în jos. Marginea de jos a pregitoarelor este cu- 
sută cu lâneţuri, în culorile naţionale româneşti. La un lat de mână, 
în sus de margine, este pregitoarea înfrumuseţată, jur-împrejur, cu o 
dungă roşie, o seamă au, pe Jos, o vârstă roşie, de 3 degete de lată. 
Vârste duble, de la pregitoarele dinainte, câte 6-8, pe ambele părți, 
iar la marginile lor, câte una simplă. Şi fetele poartă pregitoare, la 
Joc, însă, şi la biserică se îmbracă ele, mai întotdeauna, într-un fel de 
fuştă, numită „sucnă”. Ea este de materie de lână roșie, cu flori, şi se 
cumpără în oraş. Sucna se coasă acasă, este cu piepţi, fără mâneci, şi 

are forma unei cămeşi largi în poale. La mijloc se strânge sucna cu o 
cordea roşie sau cu un brâu frumos ales. Poalele cele largi ale sucnei 
cad, în creţe, în jos şi ea este cu mult mai scurta decât pregitoarea. 
La cununie, fata trebuie să fie îmbrăcată în sucnă. Fata îmbrăcată în 
sucnă trebuie să fie încălţată în ciubote. Mijlocul şi-l înconjură femeile 
şi fetele cu brâne late şi înguste de lână, ţesute în culori cu felurite 
desene. Aceste brâne se numesc „frânghii”. 

Vara, poartă femeile şi fetele, peste cămeşă, sus amintitul 
pieptar, care este mai sprinten, însă tot aşa construit, ca şi cel al 
bărbaţilor. Iarna, poartă cojoace şi sumane, şi, câteodată, şi mantale. 
Fetele nu poartă mantale defel. Femeile, mergând undeva, aproape, 
la vreo vecină, iau sumanul pe umeri, fetele însă îl poartă numai pe 
mâneci. Femeile poartă, în casă, peste părul capului, o cârpă mică şi 
rotundă de pânză, care se aşează pe vârful capului, peste gâţă. Cârpa 
este, câteodată, cusută, jur-împrejur, cu flori negre. Ea este semnul 
că respectiva femeie atârnă de la un bărbat. leşind femeile din casă, 
se îmbrobodesc ele, peste cârpă, cu ştergare, „pânzături”, de bumbac, 
ţesute fin, în 2, 3, 5, 7 ba şi în 9 iţe. 

Sub ştergar, poartă, mai ales femeile cele tinere, când merg la 
biserică sau la joc-strânsură, pe frunte o catifea neagră, roşie, gal- 
benă sau de altă culoare intensă sau una de mătase colorată, cusută 
cu mărgele mici colorate, cu hurmuz, fluturi şi şireturi de aur sau 
argint. Această cordea se poartă astfel că ea se vede de sub ştergar şi 
se numeşte „creţele” sau „motocaşi”. Pe după urechi, poartă femeile 
cele tinere, ca ornament, pene negre şi încârligate din cozi de răţoi. 
Femeile cele mai în vârstă, însă, îşi leagă capul, peste pânzătură, la 
ocaziuni festive, la nunţi, botezuri, la biserică sau, şi iarna, la vreme 
de ger mare, cu un tulpan colorat sau negru. Tulpanul acesta se pune 
îngust, în paturi, şi se leagă cu el capul, de la frunte, aşa încât capetele 
lui spânzură, dinapoi, pe spate. Părul capului şi-l poartă femeile ori 
despletit, ori îl împletesc într-o coadă lată, în 3, 5 sau 7. Capătul cozii 
adesea nu se leagă, crezându-se că aşa ar fi mai frumos. 

Fetele se piaptănă aşa că-şi despart părul în partea stângă sau 
dreaptă a capului şi apoi îl dau în dreapta sau în stânga, ca să nu se 
facă cărarea lată şi, în urmă, îl împletesc în cozi cât se poate de late. 
Fetele nu leagă capătul cozii. Vara, umblă fetele, de regulă, cu capul 
gol şi numai când este frig sau ploaie se îmbrobodesc cu un şăluţ de 
lână, iarna însă poartă ele tulpane colorate de lână. La joc şi biserică, 
îşi fac fetele gâţă. Gâţa are forma unui semicerc, făcut pe ceafă, din 
părul capului, ale cărui extremităţi sunt îndreptate spre frunte. Gâţa 
se ornează cu ghiordane de mărgele de diferite culori, cu aranjament 
diferit. Ea se mai înfrumuseţează cu cordele, în colori intense, ale 
căror capete spânzură pe spate. Când se poartă gâţă, ceea ce se în- 
tâmplă la cununie întotdeauna, atunci părul capului rămâne despletit 
şi undulează pe spate. Unele fete aruncă uşor, pe deasupra gâţei, un 
tulpan frumos aşa că capetele lui cad pe spate. Acest fel de ornament 
se numeşte hobot. Fetele nicicând nu iau pălărie sau cuşmă pe cap, 
crezând că, dacă ar face aceasta, nu s-ar mărita curând. La grumaz, 
poartă fetele şi femeile mărgele de diferite culori şi mărimi şi cele 
mai avute şi salbe de monete vechi, mai ales de argint. 

Picioarele şi le încalţă femeile şi fetele cu papuci, ciubote şi mai 
ales cu opinci. La opinci întrebuinţează ele tot astfel de sfori şi obiele 
de lână ca şi bărbaţii. Cu obielele cele mari îşi învelesc ele picioarele 
până deasupra încheieturilor, iar deasupra obidelor poartă ele, iarna, 
nişte ciorapi albi de lână, nuntiţi „cioreci”, care acoperă piciorul, de la 
încheieturi, până mai sus de glezne. Femeile şi fetele poartă în urechi 
cercei de metal simplu, de diferite mărimi, iar pe degete, câte unul 
sau două inele de bacfon. Ele întrebuinţează şi mânecari împletiţi de 
lână, în tricolor, spre a scuti mâna de răceală. 

Mâna şi-o leagă femeile şi fetele cu un fir de lână neagră, ca 
mâna să nu se dezvelească. Femeile poartă în brâu o năframă de in 
sau cânepă, cusută, pe la cornuri, cu lâneţuri, iar fetele o ţin în mână. 
Femeile poartă, ca şi bărbaţii, când merg pe jos, la târg sau la vite, 
la munte, ei duc merinde, pe spate, cu o traistă de pănură felurit 

colorată, ale cărei baiere se ţin în mână. Traista se pune, câteodată, 
în vârful unui băț şi apoi se poartă aşa, pe spate, sau se pune baiera 
peste cap şi se ţine pe piept, de-a curmezişul, aşa că traista acoperă 
spatele celui ce o duce (Dimitrie Dan, Comuna Straja şi locuitorii 
ei, Cernăuţi, 1897, pp. 35-44). 


— 


1889: Triumful României, prin ţigani, la Paris! „Sunt 
cincisprezece sau şaisprezece, care, în costumele lor din pânză albă, 
cu cusături negre, panglici roşii şi coliere româneşti, improvizează, 
tot timpul, „cântice de dor”, pe care le cântă cu pasiunea dragostei, 
hore cu ritmuri rapide („vives allures”), valsuri languroase, în care 
ecoul de arii de operă este reţinut şi bine temperat de un simţ muzical 
extraordinar, pe care muzicienii îl au ca instinct. Şeful Bandei, Sava 
Pădurean, un tip frumos ca Richepin, trasează cu vioara desenul me- 
lodic, în jurul căruia fluierul lui Pan sau „„Naiul” înfăşoară armonii ca 
nişte arabescuri nebune, în vreme ce cobza, contrabasul şi celelalte 
viori acompaniază şi ţin ritmul. În cântecele lor naţionale e un ceva 
care te face să luneci în melancolie; este şi un altceva, care provoacă 
furnicături în gambe şi vă face să regretaţi dacă nu intraţi în horă, acest 
dans românesc prin excelenţă. Iar acest regret este cu atât mai viu, 
cu cât papioanele şi eşarfele tinerilor nu s-au întrebat ce căi deschide 
o „Chindie”, o „Mocăniţă” sau „Cum se bate Dunărea” (...), din 
programul celor 16 piese, pe care lăutarii, sub conducerea lui Dinicu 
şi Pădureanu, le-au executat în mijlocul aclamaţiilor entuziaste” (Le 
Figaro, Anul 35, Seria 3, No. 151, vineri, 31 mai 1889). 


IX 


Preotul satului în cântecul bucovinean. La Baincţ, în „Pro- 
hodul unui chiabur vestit”, conceput ca un veritabil teatru popular, 

cu trei personaje: Preotul, Dascălul şi Femeia văduvă, cântec notat de 
Alexandru Voievidca, în 25 august 1910, fiindu-i comunicat de învă- 
țătorul superior Vasile Balintescu, textul, presărat cu câte un „Amin!” 
dăscălesc, după fiecare cerinţă, stigmatiza lăcomia cuviosului slujitor 
al bunurilor pământeşti: 


„Preotul: Şi-au lăsat repausatul cu limbă de moarte ca boii cei 
balani, moara cea din deal, stogul cel de fân, casa şi grădina, pămân- 
tul din vale, vitele din grajdul, lunca şi pădurea, via şi imaşul, caii 
şi trăsura, femeia, gospodina repausatului, să rămâie popii satului... 

Dacălul: Amin! 

Femeia văduvă: Nu ştiu, n-am auzit părinte! 

Preotul: Tot aşa i-a mers cuvinţelu, până i-a ieşit sufleţelu!”. 


a 


Lăutarul Cristache Ciolacu: „Epoca”, vorbind despre Ex- 
poziţia Universală de la Paris şi menţionând că „în restaurantul „La 
Strugure” de la Paris, în Expoziţie, vor fi 16 lăutari: opt vor cânta ziua 
şi opt noaptea... Şi a lor răspundere nu va fi uşoară”, vehiculează 
informaţii importante despre lăutăria europeană a vremii, care deja 
cucerise Franţa: „, Mai întâi, la 1873, la Expoziţiunea din Viena, Dini- 
cu (Alecu Dinicu, tatăl lui Gheorghe A. Dinicu, bunicul lui Grigoraş 
Dinicu — n. n.), primul Dinicu, a ridicat sus vaza şi renumele lăutarului 
românesc. Ceştia de acum trebuie sau să-l întreacă, sau, desigur, să-l 
egaleze. / Al doilea, la Paris, de doi-trei ani, sunt la modă lăutarii 
ungureşti ; banda lui Daraş Mişka face furori. Comparaţiunea se va 
impune; se va asemăna simțământul, pasiunea, focul, sălbaticul brio 
al lăutarilor ungureşti cu calitățile lăutarilor noştri? / Să vedem ce va 
ieşi din comparaţiune! Suntem curioşi a şti dacă în fluierele şi ţipetele 
irezistibile, bizare şi sălbatice ale „Ciocârliei” vreun wagnerian va 
găsi armonia imitativă a muzicii lui Wagner ”. 

Amuzant este că triumful românimii la Paris începea, în 1867, 
la „bufetul secţiunii române, ţinut de Fialkovsky, (care) avea drept 
casieriță o fată, o Româncă de o frumuseţe extraordinară, îmbrăcată 
în costum naţional. Venea lumea să se uite la aşa minune de frumu- 
seţe şi da mult cu multul să aibă o dulceaţă servită de această mândră 
Româncă. Păcat, însă, era că, îndată ce ajunsese la Paris, o apucase 
un dor de ţară atât de aprins încât toată ziua plângea. O ţinea întruna 
cu plânsul; se topea pe picioare de dor; după trei săptămâni, de frică 
să nu-i moară pe braţe, în Paris, Fialkovsky a trimis-o acasă. Nu ştim 
ce a devenit această probă minunată, dar prea lăcrămoasă a frumuseţii 
româneşti”. 

ŞI mai amuzant a fost faptul că tinerii români, aduşi la Paris să 
înveţe să facă sobe, s-au obişnuit să mănânce doar sardele şi nu mai 
voiau nimic altceva, iar credeau că „Bucarest este capitală a Bukha- 
riei”, în care, ca să ajungi, „e necesar să treci prin Egipt” (Epoca, IV, 
No. 982, 26 februarie 1889). 


% 


În şedinţa din 21 ianuarie 1893, prezidată de primarul Gr. Tran- 
dafir, „aprobă a se înscrie... în listele electorale de Cameră, Senat şi 
Comună”, numele lui Alecu Barbu, fiul lui Vasile Barbu Lăutarul, 
care cânta la vioară cu două grifuri, din „suburbia Oţetari (reg. No. 
1641)”, şi Cristache Ciolacu, descendent de lăutari basarabeni, din 
„suburbia Popa-Herea (reg. No. 2210)”, care îndeplineau condiția 
„censului cerut de lege” (Monitorul Comunal al Primăriei Bucureşti, 
XVIII, nr. 8, 21 februarie 1893, p. 62). 


— 
Martirii lăutari ai martirei Basarabiei. Admiraţi şi recom- 


pensaţi cu ruble şi şepci militare, în 1814, de însuşi Țarul Rusiei, 
care trecea în revistă noua cucerire, Basarabia, lăutarii dintre Nistru 

şi Prut au refuzat să abandoneze cântecul românesc, până au fost 
zvârliți peste Prut de autorități. Cel mai fanatic apărător al muzicii 
ancestrale era un oarecare Gheorghe Lomiş din Bălţi, care a primit 
şi pedepse pe măsură, dar de cântecul românesc nu s-a lăsat şi pace, 
nici măcar după niscaiva schingiuiri. Bun român, mare patriot!, veţi 
exclama, dacă nu vă spune nimeni că lăutarul basarabean Lomiş, care 
iubea nepământeşte, până la pedeapsa deportării, cântecul românesc, 
era evreu. 

Izgoniţi din Basarabia“% sau doar presimţind pericolul, lăutarii 
s-au adunat la Iaşi, acolo unde venise şi Năstase“ din Botoşani, şi 
Picu din Bucovina, dar nu după multă vreme, pentru că s-a făcut prima 
unire şi boierimea moldoveană a plecat la Bucureşti (între timp, Picu, 
reîntors în Suceava, murise), lăutarii moldoveni de pe ambele maluri 
ale Prutului s-au aciuat în mahalale. Erau atât de incredibili ca mu- 
zicanţi, încât, la Paris, în 1889, un puşti, pe nume Cristache Ciolacu, 
a primit 2.000 de franci din mâna Preşedintelui Franţei şi 5.000 de 
ruble, din partea Țarului Rusiei, care îl ştia pe Radu Ciolacu, fratele 
lui Cristache, care cânta, de vreo doi ani, la Petersburg. De altfel, 
lăutarilor Dinicu şi Ciolacu li se spunea, în Bucureşti, „muscalii”, cu 
trimitere nedelicată la originea lor basarabeană. Din nefericire, soarta 
artistului cu geniu este întotdeauna tristă; şi Cristache Ciolacu, şeful 
tarafului care a cântat la nunta lui Ferdinand şi la nunta de argint a 
lui Carol I, a sfârşit atât de sărac şi de ignorat de toată lumea, încât a 
fost îngropat în zdrenţele în care murise. 


* Lăutarilor Ciolacu şi Dinicu li se spunea, în Bucureşti, „muscalii”, cu trimitere ironică 
spre statutul Basarabiei de provincie rusească. 

+1 Năstase sau Nastasi era fiul lui Suceavă, cum era cunoscut, pe la 1760-1800, lăutarul 
sucevean lon Angheluţă; Nastasi, care a făcut albeaţă la ochi, la bătrâneţe, a avut doi 
feciori, Lon şi George, care au plecat, după Unirea Principatelor, la Bucureşti, unde erau 
cunoscuţi sub numele de Ionică Ochi-Albi (taraful lui a fost pictat de Theodor Aman) şi, 
respectiv, Gheorghe Nastasi Ochi-Albi. Iată cum, printr-o dinastie lăutărească, migrează 
cântecul moldovenesc spre Muntenia, „Sârba lui Năstase”, în 6 părți, deci sută la sută 
moldovenească, fiind cântată, în 1926, de un taraf din Filiaşi, drept... oltenească. 


302 


Sigiliul dumnezeirii 


Francezii au păstrat fotografiile (faţă şi profil) ale neîntrecuţi- 
lor lăutari, toți cu rădăcini basarabene: Angheluş Dinicu, Gheorghe 
A. Dinicu, loan Dinicu, Tudorică Cercel, Sava Pădurean, Cristache 
Ciolac, Petre Constantinescu, Nicolae Rădulescu, Ioniţă Basamac şi 
Florea Sache. 


DI 


Primul chitarist român: Alecu Barbu Lăutarul. Ştiam po- 
vestea înzestrării lăutarilor români, de către marele vornic Theodor 
Burada, cu chitare, începând cu anul 1823, când punea bazele unui 
conservator la Iaşi, dar unul particular, susţinut de tineri boieri, care, 
de altfel, erau şi primii profesori de instrumente moderne, procurate 
din Viena sau din Paris. Exista şi la Bucureşti un astfel de mare boier, 
Ion Câmpineanu, aşa cum exista şi un Barbu Lăutarul al Valahiei, 
Dimitrache Lăutarul. Numai că poveştile cu lăutari au fost concepute 
pentru glorificarea stăpânilor, lăutarii rămânând în umbră, neştiuţi 
şi nenumiţi, cu excepţia starostelui lor. De pildă acest Dimitrache, 
valahul (cântecele din colecţia lui Grenville-Murray, publicată la 
Londra, în 1854, din repertoriul acestui Dimitrache Lăutarul făceau 
parte, dacă nu cumva chiar fuseseră născocite de el). 

Pentru că erau robi ţigani, ulterior eliberaţi prin lege sau prin 
răscumpărare, pe nimeni nu interesa dacă măcar starostele lor avea 
o familie, din cine descindea şi în cine se încredința. Abia când trece 
un maghiar, Franz Liszt, prin provinciile româneşti, stăpânite de 
trei imperii, anumiţi staroşti de tarafuri încep să intereseze şi să fie 
legendaţi de românime, dar fără un respect real faţă de acei uriaşi 
artişti. Liszt notase, scrisese un fel de jurnal despre „Bohemiens dans 
I'Europe orientale”, deci despre ţiganii lăutari, un jurnal în baza căruia 
francezul Paul Bataillard a publicat o carte, „Les derniers travaux 
relatifs aux Boh&miens dans l'Europe orientale”, Paris, Franck, 1872. 
Practic, toate legendările despre Barbu Lăutarul încep în Regatul 

României abia în 1889, când lăutarii noştri ţigani urmau calea lui 
Alecu Dinicu, basarabeanul care, după câţiva ani petrecuţi în Iaşi, se 
mutase la Bucureşti, cu tot cu „Ciocârlia” basarabeană şi cu taraful lui 
(Ciolacu, Năstase, Alecu Barbu, loniţă Basamac), cu care, în 1867, a 
uimit Viena şi, în mod firesc, întreaga Europă. E frumoasă povestea 
asta, dar o voi povesti abia după ce ne vom achita, măcar segmentar, 
cu un zvâcnet de memorie faţă de Dimitrache Lăutarul, bucureşteanul. 

„Marele patriot lon Câmpineanu, devenind stăpân pe averea 
sa, liberă, îndată toţi ţiganii robii (câteva sute) şi desfiinţă claca de pe 
moşia sa. Vestitul lăutar Dimitrache, care fusese admirat de Axtat şi 
Liszt, propuse boierului său să-i vândă libertatea pe 300 de galbeni, 
ce-i avea agonisiţi, dar acesta îi ceru 1.000. Câmpineanul, aflând de 
acest fapt, dărui ţiganului lăutar 700 galbeni, ca să-şi răscumpere 
libertatea de la nedemnul său stăpân” (Foaia Populară, UI, No. 2 
(83), 9 ianuarie 1900). 

În 1867, când fascinase Viena, cu taraful său, apoi Parisul, 
Alecu Dinicu avea un fiu, Ion, căruia avea să-i încredinţeze taraful, 
iar fiul lui Barbu Lăutarul, Alecu (probabil îi botezase Dinicu), 
avea doar 22 de ani (se născuse în 1845), iar lui Ciolacu tocmai i se 
năştea, la Bucureşti, un băieţel, Cristache, care avea să ajungă unul 
dintre cei mai mari muzicieni români, prieten la cataramă cu George 
Enescu. Povestea pariziană a românilor începuse destul de amuzant, 
francezii crezând că „Bucarest este capitală a Bukhariei”, în care, ca 
să ajungi, „e necesar să treci prin Egipt”, interesul şi simpatia lor faţă 
de aceşti orientali pitoreşti fiind stârnit, mai întâi, de o frumuseţe de 
fată, care era angajată casieriţă la la „bufetul secțiunii române, ţinut 
de Fialkovsky”; „o Româncă de o frumuseţe extraordinară, îmbrăcată 
în costum național. Venea lumea să se uite la aşa minune de frumu- 
seţe şi da mult cu multul să aibă o dulceaţă servită de această mândră 
Româncă. Păcat, însă, era că, îndată ce ajunsese la Paris, o apucase 
un dor de ţară atât de aprins încât toată ziua plângea. O ţinea întruna 
cu plânsul; se topea pe picioare de dor; după trei săptămâni, de frică 

să nu-i moară pe braţe, în Paris, Fialkovsky a trimis-o acasă. Nu ştim 
ce a devenit această probă minunată, dar prea lăcrămoasă a frumuseţii 
româneşti”. Profitându-se de prilej, au fost duşi la Paris, apoi la Viena, 
şi nişte tineri zidari bucureşteni, care să înveţe să facă sobe, şi care, 
ca tot românul pofticios, care dă de câte o pleaşcă, se nărăviseră la a 
mânca numai sardele, refuzând orice alt fel de mâncare. 

„Epoca” din 1889, vorbind despre Expoziţia Universală de 
la Paris, cu nostalgia anului 1867, menţiona că „în restaurantul „La 
Strugure” de la Paris, în Expoziţie, vor fi 16 lăutari: opt vor cânta 
ziua şi opt noaptea... Şi a lor răspundere nu va fi uşoară”, vehiculând 
şi informaţii importante despre lăutăria europeană a vremii, care 
deja cucerise Franţa: „Mai întâi, la 1873, la Expoziţiunea din Viena, 
Dinicu, primul Dinicu, a ridicat sus vaza şi renumele lăutarului ro- 
mânesc. Ceştia de acum trebuie sau să-l întreacă, sau, desigur, să-l 
egaleze. / Al doilea, la Paris, de doi-trei ani, sunt la modă lăutarii 
ungurești ; banda lui Daraş Mişka face furori. Comparaţiunea se va 
impune; se va asemăna simțământul, pasiunea, focul, sălbaticul brio 
al lăutarilor ungureşti cu calităţile lăutarilor noştri? / Să vedem ce va 
ieşi din comparaţiune! Suntem curioşi a şti dacă în fluierele şi ţipetele 
irezistibile, bizare şi sălbatice ale „Ciocârliei” vreun wagnerian va 
găsi armonia imitativă a muzicii lui Wagner ” (Epoca, IV, No. 982, 
26 februarie 1889). 

Banda lui lon Dinicu s-a umplut de glorie la Paris, şi în 1889, 
iar studenţii de la Conservator au notat câteva sârbe, pe care le-au 
publicat şi vândut cu bani buni, aşa că Ion Dinicu a hotărât să-şi dea 
nepotul, pe Gheorghe, fiul lui Alecu, la Conservatorul din Bucureşti, 
exemplul lui fiind urmat şi de către foarte tânărul Cristache Ciolacu, 
viitor şef al orchestrei naţionale regale, care avea să cânte şi la nunta 
de argint a lui Carol I, şi la nunta lui Ferdinand I, ştirbitorul de ţară, 
cunoscut drept... Întregitorul! În trupa Dinicu-Ciolacu existau şi alţi 
instrumentişti de marcă, precum vioriştii Petre Constantinescu şi 
Nicolae Rădulescu, cobzarul basarabean Ioniţă Basamac sau naistul 

Balan Pădurean, care avea să-şi facă propria lui bandă. 

Fiul lui Barbu Lăutarul, Alecu, ţinea armonia la chitară (în loc 
de țambal) şi, cum o făcea pentru mai multe bande (la Paris cântase 
şi cu banda basarabeanului Tudorică Cercel), avea să devină în cu- 
rând elector, pentru că în şedinţa din 21 ianuarie 1893, prezidată de 
primarul Gr. Trandafir, Comitetul Comunal Bucureşti „aprobă a se 
înscrie... în listele electorale de Cameră, Senat şi Comună”, numele 
lui Alecu Barbu, din „suburbia Oţetari (reg. No. 1641”, şi Dinicu 
Ciolacu, din „suburbia Popa-Herea (reg. No. 2210)”, care îndeplineau 
condiţia „censului cerut de lege” (Monitorul Comunal al Primăriei 
Bucureşti, XVIII, nr. 8, 21 februarie 1893, p. 62). 

Alte lucruri nu am mai aflat, pentru că nu izbutesc să dau peste 
cartea „Notice sur la Roumanie”, Paris, Franck, 1868, iar românii nu 
prea au obiceiul să-şi apropie de suflet pe marii lor artişti, decât după 
ce mor şi cu marea condiţie de a fi lăudaţi, mai întâi, acei artişti de 
către cineva din străinătate. 


DI 


Recuperarea cântecelor pierdute ale Basarabiei. Despre 
muzica de astăzi a Basarabiei se spune, pe nedrept, că ar însemna 
muzica altor provincii româneşti, pe care lăutarii şi, în special cei ai 
lui Botgros, le adaptează la ritmicităţile tradiționale basarabene sau 
nici măcar atât, că le cântă după cum le vine lor. Şi nu-i adevărat, 
pentru că o bună parte a cântecelor, horelor şi brâielor (sârbelor, 
cum sunt cunoscute) româneşti îşi au rădăcinile în străvechea lău- 
tărie basarabeană, celebrul taraf al lui Barbu Lăutarul numărând, pe 
lângă doi bucovineni (Nicolae Picu şi lon Batalan) şi câțiva lăutari 
basarabeni, care făceau parte din adevărate dinastii lăutăreşti, pre- 
cum Năstase, Dinicu sau Ciolacu, care se mutaseră, prin anii 1850, 
la Iaşi. După Unirea Principatelor Dunărene şi stabilirea capitalei la 
Bucureşti, lăutarii ieşeni îşi urmează boierii şi, de acolo, din Bucu- 

reşti, răspândesc horele şi sârbele (syrba, în turcă, înseamnă brâu, iar 
syrbar - şerpar, adică brâu lung) moldoveneşti în întreaga ţară, uneori 
adaptându-le ei însuşi specificităților interpretative din diverse zone, 
cum s-a întâmplat, de pildă, cu „Hora lui Năstase”, care a migrat 
spre Oltenia, devenind singura „sârbă” oltenească în şase părți şi cu 
arhitectură melodică tradițional moldovenească, sau cu mai toate 
horele neamurilor de lăutari basarabeni Dinicu şi Ciolacu, ai căror 
descendenţi învăţaseră să armonizeze melodiile şi pentru interpretări 
la pian, succesele înregistrate de tarafurile lor la Paris, cu ocazia ex- 
poziţiilor universale, obligându-i la aceasta, după ce au observat că 
studenţii parizieni la Conservator le publicau melodiile în fascicole 
(avem astfel de partituri şi le vom retrezi la viaţă). 

Dar cântecele naţionale româneşti din Basarabia, deşi nu au 
beneficiat de alţi muzicieni care să le înveşnicească prin scriere de 
partituri, cu excepţia lui Gavriil Muzicescu (partiturile lui Gustav Wei- 
gand nu merită luate în considerare, şi veţi vedea de ce), beneficiază, 
totuşi, de importante atestări documentare, mai întâi din partea lui 
Vasile Alecsandri, care publică doar versurile unor piese, începând din 
anul 1847 (în „Almanahul de învăţătură şi petrecere” pe anul 1848) şi 
continuând cu „Balade adunate şi îndreptate de V. Alecsandri”, partea 
I, laşi, 1852, şi „Doine, Hore şi Cântece din Basarabia”, 1866, sub 
titlul „Poezii Populare ale Românilor”. Bardul de la Mirceşti, despre 
care francezii scriau că s-a născut român, dar s-a educat francez, nu 
ştia prea multe despre hore, în ciuda faptului că publicase nişte studii 
muzicale interesante în „România literară” din 1850. 

Sub titulatura de hore din Moldova, Alecsandri publică 23 de 
texte, fără nici o trimitere la Basarabia, deşi măcar una dintre ele, 
„Stăncuţa”, notată ca fiind „din Valahia”, era din sudul Basarabiei şi 
făcea parte din repertoriul corului din Ismail, condus de Muzicescu. 
O altă horă, trecută drept „din Moldova”, numită „Horă țigănească” 
(noi o avem, din gazeta basarabeană „Răsăritul”, sub titlul „Chila- 
baua”, adică, în traducere, „Cântec țigănesc”), este basarabeană, din 

moment ce însuşi Alecsandri scria, în nota de subsol, că „vestitul poet 
rus Puşchin a tradus această horă din româneşte şi a introdus-o în 
poemul său intitulat Țiganii”. 

Prin trimitere directă, invocând, desigur, dificultățile de in- 
formare, cauzate de înglobarea Basarabiei în statul țarist, Vasile 
Alecsandri atestă ca fiind basarabene, prin anii 1848-1860, cântecele: 
„Floricică de pe şăs”, „Ne-a făcut maica pe doi”, „Nevastă, nevastă, 
„Trecui Nistrul, apă lină”, „Astă iarnă era iarnă”, „Floare, floricea”, 
„Cine vede şi pricepe”, „Când eram la mama fată”, „Hai la popa 
din Orhei” (Frunză verde de hămei, / Ce gândeşti de nu mă iei), „Tu 
străină, eu străin”, „lonel din Kişinău / Drag îmi e numele tău”, „Ah, 
amar Şi vai de viaţă!”, „Frunză verde peliniţă”, „Fă-mă, doamne, ce 
mi-i face”, „La fântâna cu cerdac”, „Drag mi-a fost drumu-ntracoace”. 

Spuneam că partiturile lui Gustav Weigand (Die Dialekte der 
Bukowina und Bessarabiens, Leipzig, 1904) nu sunt demne de luat 
în seamă: le-au încercat muzicienii Răzvan Mitoceanu (vioară) şi 
Petru Oloieru (țambal) şi ne-am convins că nu pot fi cântate. Din ce 
pricină? Pentru că Weigand le-a înregistrat pe discul unui gramofon 
rudimentar, prin 1902, cântate de Tianu Bâtca, din Țipordei, iar tran- 
scrierea încercată de un muzician vienez este total eronată, din pricina 
necunoaşterii ritmicităților româneşti. Dar piesele acestea au fost: 
„Frunză verde de mătasă / Rămâi dragă sănătoasă”, „Frunză verde 
solz di peşte”, „Frunzăşoară de scumpie”, „La moară nu te-oi mâna”, 
„Foaie verde de cicoară / A ieşit potera-n ţară” şi „Frunză verde pui 
de nuc / Vine vremea să mă duc”. 


% 

Dar Weigand a cules şi texte din Basarabia, notând şi numele 
ţăranului care le-a cântat, şi localitatea lui de baştină, aşa că mai 
obținem încă o dovadă documentară despre cântecele care se cântau 
în Basarabia, pe la cumpăna veacurilor XIX-XX: 

Hai, leliţă, peste Prut — Luchiria Pascar, Polvăncicăuţi 

Cine vrea să-mbătrânesc — Gheorghe Morariu, Pererita 

Rău, maică, m-ai blestemat — Ilisaia Pleaşca, Lopatnic 

Să nu crezi Flăcăului — Ivostina Alexii, Dumeni 

Frunzişoară pelinaş — Gheorghe Ghijdea, Glinjeni 

Copiliţă cu brățări — Simion Milicencu, Drăgăneşti 

Frunzişoară mentă creaţă — Sevastea Matei, Prepelița 

Ştii, puicuţă, or nu ştii — Nani Vasili Buzu, Perescina 

Frunză verde şi-un mohor — Pătru Constantin Niţa, Călăraţi 

Fa Anică, Mărioară — Catinca lereghi, Străşeni 

Hai, Ileană, la poiană — Eftimie Onica, Sânjera 

Frunză verde de mătasă — Ivan Dănăilă, Vadul lui Isac 

Foaie verde poamă neagră — Vasile Dobre, Slobozia 

Frunză verde siminoc — Sava Lazăr, Bender 

Dragu mami Gheorghieş — Nichita Cotoman, Bălăbăneşti 

Of, amar şi grea durere — Pietre Țugulea, Coşniţa (Guv. Cher- 
son) 

Frunzişoară solz de peşte — Haralambi Bătrâncea, Marcăuţi 

Bat-o focul străinii — Maftei Andruşca, Trifeşti 

Armăncuţă de la Prut — Petrea Clima, Țipordei 

Frunzişoară alămâi — Petrea Clima, Țipordei 

Frunză verde măr mustos — Anica Crudu, Stoicani (Cremeni) 

Frunzuleană şi-o secară — Grigore Buga, Bârnovo 

Frunză verde stuf de baltă — Agafia Herghiligiu, Cupcin 

Frunză verde de-o pastari — Evghenia a lui Vasilă Iv. Petrovici, 
Trinca 

Frunză verde păpădie — Nadejdea a lui Dimitri Petrovici, Trinca 


Muzicianul, instrumentistul şi profesorul Petru Oloieru a ales şi 


scris orchestraţiile pentru 80 de melodii atestate drept vechi melodii 
basarabene, pe care „Zicălaşii” le-au cântat, în şi după 9 aprilie 2018, 

deci atunci când Republica Moldova, pe stil vechi (27 martie) sau 
pe stil nou (9 aprilie), sărbătorea sau comemora cu regrete Unirea cu 
România. S-au cântat, printre altele, „Hora mazililor”, „Hora răzeşi- 
lor”, ,„Congazul”, „Ostropăţul”, „Hora de la Orhei”, „Ca la Kişinev”, 
„Armencuţa”, „Păpuşoiul” etc. 


DI 


„Timpul este Creatorul”. În planul credințelor, omenirea a 
avut două etape distincte, ambele ignorate de cultura română, cea 
pretotemică („Cei mai vechi din acest grup nu au ceremonii totemice; 
cred într-un Mare Spirit; deşi au dansuri, nu au ceremonii totemice; 
vorbesc monosilabic; nu au nici o magie, nici ritualuri iniţiatice”"428) 
şi cea totemică, doar ultima descoperind cerul și asumându-și, mai 
mult sau mai puţin fantezist, „rădăcinile în cer”. Cu Luna, drept as- 
tru dominant, sau cu Soarele, în funcție de credința în aştrii cereşti 
făcându-se şi înmormântările: „Funcție de înmormântarea cu faţa de 
sud sau spre nord identifică mituri lunare sau solare”. Bineînţeles, 
credinţe nu înseamnă un sinonim pentru religii, pentru că integrarea 
în absolut nu înseamnă manipularea celor vii pe seama celor morți. 
Iar în aceste credinţe, din care inițial lipseşte actul creației, mai presus 
de aştri există un Sine Universal, care, ulterior, ca şi în Psalmul 18 al 
lui David, spiritul acela astral își va face sălaşul în Soare, pentru a se 
oferi tuturor, dar fără a pretinde nimic. Și mai târziu, şi doar pentru „a 
se şti despre cine este vorba”, i s-a dat celui „veşnic, neprecizat și fără 
nume” un nume (Lao Tse i-a zis „Iao”, iar indienii, ,AUM”, citindu- 
se „OM”), dar cu precizarea că spiritul universal nu are nume, pentru 
că, dacă ar avea, s-ar vremelnici, forța cuvântului fiind de a dura în 
efemeritate, nu în eternitate. La indieni, însă, exista şi un vocativ, pe 
care aveau voie să-l folosească doar marii preoți, în ritualuri speciale, 


* Churchward, Albert, 7he Origin and Evolution of Primitive Man, London, 1912, p. 14 
* Ibidem, p. 15 

„OI”: „Oi, Ler, Oi, Ler”, cum încă se spune, cu variante degenerate, 
în colindele românilor, colinde în care „Legea e Lege, Doamne!”, 
păstrându-se, din datul inițial, doar formula sacramentală. 

În astfel de credinţe, în care nici măcar aştrii cerești nu erau 
determinanți pentru viaţa omenească, „Sinele individual şi Sinele 
universal trăiau împreună în grota inimii, ca lumină şi umbră”, iar 
trecutul şi prezentul sunt o stare de somn, dar existăm şi în trecut, şi 
în viitor, prin „Spiritul nemuritor”, deci prin „Sinele universal”"*!, tre- 
cutul, prezentul și viitorul fiind, de fapt, cele trei ursiri, în condiţiile în 
care făptura pământeană (încă nu comisesem „atentatul cosmic”, cum 
formulează Lucian Blaga, la numele lui AUM) primeşte, simultan, 
şi naşterea, şi moartea: „Există trei fecioare ursitoare (trecut, prezent 
şi viitor), care decid destinul oamenilor”*?. Iar „Spiritul se cunoaş- 
te prin revelaţie. Aceasta duce la libertate. Aceasta duce la putere. 
Revelația este biruinţa asupra morţii”"*5, căci, aşa cum susţinea, mai 
ales prin retorisme, Augustin, „omul poate fi şi muritor, şi fericit"%4. 
Fericirea era condiţionată de necunoașterea Timpului („neputincioasa 
bătrâneţe / N-o cunoşteau”%5, iar „murind, părea că-i fură somnul 
adânc'"%56), descoperit abia de generațiile „mai puţin fericite” ale epocii 
în care soarele răsărea din Rac, când Timpul, „vlăstarul odrăslit de 
Glie şi cerul năpădit de astre”*, domină generaţiile care vor urma, 
„devorându-şi fiii”, pentru că „Timpul este Creatorul. Există două 
căi, de nord şi de sud... calea din sud este Calea Strămoşilor... calea 
din nord este Calea Astrală, Calea Nemuririi”**. 


“0 Katha-Upanishad, |, p. 3l 

%! Katha-Upanishad, 2, p. 35 

%2 The Prose Edda, p. 2 

%3 Kena-Upanishad, 2, p. 21 

%% Augustin, La cite de Dieu, |, Paris, 1855, cartea IX, cap. XIV, p. 159 
%5 Hesiod, Munci şi zile, p. 43 

% Hesiod, Munci şi zile, p. 43 

%7 Orfeu, Către zeul timpului, în Antologia poeziei greceşti, p. 194 

“% Prashna-Upanidhad, 2, p 40 


31 





Bucovina, în mărturii necunoscute 


Imaginarea actului creației a însemnat un demers poetic, „des- 
cifrat”, prind dialoguri maestru-discipol, în toate religiile, de către 
inventatorii de zeități, în funcție de atributele lui Unu. Până în vremea 
grecilor, poeţii, aşa cum recunoșteau și chaldeii, au avut un cuvânt 
greu de spus, prin revelaţiile lor. „În această lume, atunci când a fost 
lipsită de strălucire şi de lumină şi învăluită, peste tot, de întuneric 
total, a intrat, ca fiind cauza primordială a creaţiei, un ou puternic, 
inepuizabil, sămânţa tuturor fiinţelor create”**, concluzionează ma- 
estrul, după ce poetul scrisese că: 


„Jumătatea inferioară a oului s-a transformat 
Şi a devenit pământul de jos, 

Şi jumătate superioară s-a schimbat 

Şi a devenit cerul de sus; 

Din gălbenuşul oului a fost făcut Soarele, 
Lumina zilei să strălucească peste noi; 

Din albuş, luna a fost închegată, 

Lumina nopții să strălucească deasupra noastră; 
Toate fărâmele cojii, frumos colorate, 

În stelele cerului s-au prefăcut 

Şi firimiturile întunecate s-au schimbat 

În nori şi în întuneric al cerului”4%, 


În alte sugestii străvechi, cele trei părţi ale oului încondeiat, 
care, cu siguranță, reprezintă una dintre primele cărți religioase ale 
omenirii, ar defini, prin partea de sus, „Fruntea de Foc a Dumne- 
zeului Luminii”, prin cea de mijloc (hora romburilor şi a crucilor 
echinocțiale), „Stăpânul Coroanei Roşii, care este capul Celui Unic 
şi care dă viață omenirii prin căldura respirației sale”, iar prin partea 


% Adi Parva, |, p. 3 
+ Churchward, Albert, The Signs and Symbols of Primordial Man, London, 1913, p.70 

de jos, „Marele Unu al Apelor, care păzeşte orizontul de nord''*!, deci 
Cerul Zilei cu soarele în centru, Viaţa, datorată Soarelui, şi Roata Ce- 
rului, vegheată de Lună, ştiut fiind faptul că, în concepţia celor vechi, 
existau „Cerul lui Anu, Cerul mijlociu, Cerul, Suprafaţa Pământului, 
Lumea Apelor Subterane Apsu şi Lumea Adâncă a Morţii”*?. 

Cele șapte ceruri (trei de deasupra, solare, şi trei de dedesubt, 
lunare, plus dublul orizont al lumii date, adică existența umană, care 
imită, prin Horus — rotirea zodiacală a pământenilor) sunt prezente, 
ca desluşiri, în toate culturile inițiale și iniţiatice ale omenirii: „În 
mitologiile stelare, polul, ca loc central al Soarelui, cu opt linii radi- 
ante, înscrise în cerc (cele două capete ale oului încondeiat — n. n.), 
reprezentau şi Muntele Cerului (Sfânt), şi Steaua Polară a Nordului, 
şi Stăpânul cu Coroană Roşie (Soarele), în circuitul lui rotund”"*%5, 
iar la druizi, cele trei nivele existenţiale, reprezentate prin tot atâtea 
pietre, „cele trei pietre semnifică o nouă naştere”, în vreme de, pen- 
tru egipteni, „prima trinitate Stelară şi a desemnat atributele acestui 
Dumnezeu triunic: Înţelepciunea, Puterea şi Bunătatea” 4%. 

Toate aceste definiţii, aparent diferite, reprezintă adaptări 
târzii la religii zonale, desprinse din „regulile” inițiale, care aveau 
să supraviețuiască doar prin datini, deci într-un subconștient al po- 
poarelor, care nu abandonau lesne „legea din bătrâni”. La români, 
inclusiv prin oul încondeiat, care reprezintă, la nivelul picturii exte- 
rioare, un prototip şi pentru biserici, Datina s-a păstrat mai bine și 
încă se mai păstrează, datorită muntelui. Ca şi creaţia, care, în toate 
credinţele, inclusiv în pragmatica şi mult prea pământeasca religie a 
grecilor, păstrează aceleași caracteristici ale captivităţii vieţii într-o 
sferă ciudată, în care sferele și concavitățile reprezentau şi enigme, 
dar si răspunsuri limpezi și definitive. 


“1 Ibidem, p. 70 

+2 Horowitz, Wayne, Mesopotamian Cosmic Geography, Eisenbrauns, 1998, p. XII 
+5 Churchward, Albert, The Signs and Symbols of Primordial Man, London, 1913, 
pp. 56, 57 

+ Ibidem, p. 40 

„Cerul şi Pământul sunt părinţii tuturor creaturilor, şi dintre 
toate creaturile omul este cel mai înzestrat, sincer şi inteligent” re- 
prezintă o concepție de bun simţ, prezentă în toate credinţele inițiale, 
în care poemul, înainte de a fi transformat în dogme religioase de 
către „inițiați”, primordiala civilizaţie polară stabilind că „Soarele, 
din sud, a încălzit pietrele şi pământul / Şi verde a fost pe pământ 
iarba în creştere. / Soarele şi sora lui, Luna, în sud / Mâna dreaptă 
le-a aruncat peste buza cerului; / Nu e nevoie să ştim unde ar trebui 
să fie casa ei, / Luna nu ştia ce poate face şi ce era. / Stelele nu ştiau 
unde le este locul”**, iar civilizaţia boreală, dar nu cea europeană, ci 
segmentul îndepărtat al Chinei antice, concluzionând aidoma, deşi 
într-o ciudată prevestire a zeilor: „în înălțimi, Cerul nu a fost numit, 
/ Şi de mai jos, Pământul nu fusese chemat; / Nimic nu exista, doar 
primordialul Apsu („Cel care există de la început”, adică Soarele), 
născătorul lor, / Mummu („Cel care este născut”, Mercur), iar Tiamat 
(„Fata în viaţă”, Luna)... / Nici unul dintre zeii a fost încă adus în 
fiinţă, / Fără a purtat un nume, destinul lor a fost determinat”*”. 

La greci, care, prin cele trei migrații polare spre sud (ionieni, 
dorienii şi, apoi, aheii), încă se mai păstrau principiile credinţei polare, 
„Mama Glie”, numită şi „Mama Natură”, zămisleşte totul, printr-o 
superbă nuntire cu Soarele, „ochiul deschis mereu asupra vieţii”"**%: 
„Umbrita glie, maica zeilor din cer”**; „Natura, iscusita mamă, 
zămislitoarea lumii întregi”"*%; Timpul, „vlăstarul odrăslit de Glie şi 
cerul năpădit de astre”*!; „Divina Glie, bună mamă de zei şi oameni 


+5 Legpe, James, The Sacred Books of China. The Texts of Daoism, Oxford, 1891, vol. 
XI, The Shu King, p. 8l 

+ Poluspo, 4 şi 5, p. 4 

+7 Lege, op. cit.,p. 81 

+ Orfeu, Soarelui, în Antologia poeziei greceşti, p. 190 

+ Solon, Legiuitorul, în Antologia poeziei greceşti, p. 30 

%0 Orfeu, Naturii, în Antologia poeziei greceşti, p. 191 

*! Orfeu, Către zeul timpului, în Antologia poeziei greceşti, p. 194 

muritori”"4%; „Cu cerul, împreună, Glia mai zămisli şi alți copii", 
„haos a fost la-nceput. Pământul cu largile-i coapse, / Casă temeinică 
dată nemuritorilor care / Au pus stăpânire pe culmea Olimpului plin 
de troiene”*%; etc. 

Abia după aceea „au căutat zeii locuri unde să aşeze / Cele 
sfinte, şi sfatul a avut loc; / Nume au dat, apoi, amiezii şi amurgului, 
/ Şi dimineţii — şi Lunii i-au zis Lună —, / Şi nopţii, şi serii, pentru a 
se număra anii”, această cosmologie inițială figurând, în construcții 
poetice şi mai interesante, în toate colindele românilor, chiar şi în cele 
falsificate de ortodoxie şi transformate în vifleimuri, adică în cântări 
religioase care glorifică nașterea lui lisus, în tentativele multiseculare 
ale bisericilor creştine de a spulbera „acele cântece diavoleşti”, care 
se cântau, în 1552, la „marele praznic al diavolului Regelo her (săp- 
tămâna colindării)”, iar peste un secol, când furia bisericească este şi 
mai întețită, şi descrierea datinii este mai amănunțită, precizându-se 
că încă „practică acest colindat desfrânat, mâncând şi bând, precum 
Şi cântând româneşte colindele lor nelegiuite, mai ales că, înainte de 
Crăciun, nu au altă grijă mai mare decât aceea de a se întruni şi a 
învăţa cântecele drăceşti““*, adică colindele. 

În cel mai vechi text de pe pământ, „Locust Charm”, care 
reprezintă, de fapt, şi cea mai veche carte a creaţiei, există o tăbliță, 
despre „Crearea Soarelui şi a Lunii”, în care legiuitorul Anu şi primii 
şamani care i-au valorificat mitul se transformă, din primi observa- 
tori Și ştiutori ai mişcării aştrilor, în creatori divini: „Când zeii Anu, 
Enlil şi Enki, / Prin sfatul lor sigur şi prin hotărârea lor / Au hirotonit 
reînnoirea Lunii ca zeiţă, / Rânduind-o drept oracol al Cerului şi al 
Pământului, / Luna Noua l-a determinat pe Anu să apară, / În mijlocul 


“2 Orfeu, Zeiţei pământului, în Antologia poeziei greceşti, p. 201 

+5 Hesiod, Teogonia, p. 9 

+4 Hesiod, Teogonia, p. 28 

%5 Voluspo, 6, p. 5 

% Bîrlea, Ovidiu, Folclorul românesc, Bucureşti, Minerva, 1981, 1, p. 267 


315 





Bucovina, în mărturii necunoscute 


cerului pe care îl traversează”. 


Mitul Soarelui și al Lunii, păstrat în colindele românilor drept 
imposibila logodnă cosmică, este mult mai profund de cât se crede, 
Luna fiind, în acest mit, fiica Pământului, adică Natura, pe care, de 
altfel o şi tutelează. În cultura scrisă sanscrită, mitul e mai superficial 
decât în cultura orală românească şi slavă: „Zeita Ishtar, ca marele 
zeițţă-mamă, este zeiţa vegetației şi a fertilităţii printre oameni şi ani- 
male. Se spune că ea petrece jumătate de an pe pământ, când natura 
este în floare şi animalele nasc puii, în timp ce în jumătatea de an 
rămasă, când natura pare moartă, ea este închisă în lumea inferioară, 
cunoscută sub numele de Aralu. Mitul coborârii ei în Aralu simboli- 
zează trecerea de la vară la iarnă, în timp ce eliberarea ei sugerează 
trecerea de la iarnă la vară. Povestea pare să aibă ca sugestie prin- 
cipală posibilitatea reînvierii morţilor; se poate să fi fost compus în 
legătură cu un ritual în cinstea zeului sumerian vechi Tammuz sau 
Dumu-Zi-Apsu, „copilul spiritului (sau viaţa) din Deep”, „zeul-soare 
al primăverii, a cărui plecare a fost jelită şi a cărui întoarcere a fost 
salutată cu ceremonii adecvate. În alte povestiri, Tammuz este pre- 
zentat ca iubit al zeiţei Ishtar, ucis de zeiţă, din cauza respingerii lui 
de dragostea ei”. 

În cultura românilor, în care există cele două sărbători 
echinocțiale, ale intrării și ale ieșirii Şarpelui în şi din pământ, trans- 
formate de ortodoxie în „lanţurile” sfinților Dimitrie şi Gheorghe, 
Luna, numită de daci Eftepir, de celți, Alba, iar de romani, Lucia, era 
fata Pământului, prefăcută de o vrăjitoare într-un mesteacăn, până 
ce s-au înduioşat zânele şi-au trecut-o în rândul lor drept Crăiasă a 
Zăpezilor, care are lăcaş în văzduh, deasupra norilor, într-un palat de 
cleştar şi pietre scumpe. În cultura slavilor, se precizează să Luna este 
primăvara, numită, după luna mai, când începeau sărbătorile anului 


+57 Jastrow, Morris, The Sacred Books and Early Literatury of the East, |, London, 
1917,p.70 

%% The Sacred Books, Coborârea zeiţei Ishtar în lumea adâncurilor, notă de subsol, 
p. 235 

nou, la începuturi, Maia; închisă într-o peşteră, de către un unchi care 
o duşmănea, Maia a fost eliberată de Soare şi dusă în cer, acolo unde 
nici o răutate nu o mai poate atinge. Prin mutarea primăverii în cer, 
echinocțiile, cu cele două sărbători ale şarpelui cosmic, reprezentat 
de constelația Dragonului, mitul străvechi al creației devenea atât de 
complex, încât avea nevoie și de ritualuri distincte, dar şi de perso- 
nificări alte atributelor acestei interesante fenomenologii. Pe pământ, 
au apărut jocurile cu măşti, care însoțeau colindele lunare (cântate) şi 
solare (scandate), numite, după numele primăverii, Maia, malănci. În 
plan metafizic, primăvara se transforma într-o concreteţe a Arborelui 
Cosmic, închipuit cu rădăcinile în ceruri și cu crengile pe pământ. 

Miturile nu au răspuns niciodată la întrebările privind creația 
Şi, implicit, rosturile existențiale, dar au imaginat poveşti minunate, 
care au încântat sau apăsat sufletele generaţiilor care au urmat. Poveşti 
în care poezia deschide, pentru fiecare dintre noi, tentația, dacă nu 
chiar porțile inefabilului. 


DI 


1899: Cum se serbează Paștele, astăzi, la ţară? Paştele a 
rămas în popor sărbătoarea cea mai mare, mai frumoasă şi mai plină 
de taine şi de farmec. Începându-se deodată cu primăvara, care reîn- 
viază, renaşte şi înverzeşte natura, Paștele se întipărește și mai adânc 
în mintea şi curatul suflet al poporului. 

După ce țin post lung, aspru şi greu, de 7 săptămâni, ținut așa 
de cu sfinţenie la țară, vine Paştele. Se fac mari pregătiri pentru Paște. 
Toţi se îngrijesc de-a avea haine noi pentru Paşti. 

Luni întregi, mamele, surorile cos frumoase și măiestrite cămăși 
ŞI ii celor din casă. S-ar părea că iau parte la obştească expoziţie, unde 
fiecare să arate puterea sa de meşteşug. 

Paştele se sărbătorește, la ţară, în mijlocul nopții. Lume multă, 
bărbaţi, femei şi copii se duc de dorm, așteptând toaca şi Învierea în 

tinda și împrejurul bisericii, unde fac focuri mari, se aşează împrejur 
şi vorbesc de toate. 

Punct la miezul nopţii, clopotele sună și răsună, satul e în 
picioare: o mare mişcare se petrece pretutindeni, în fiecare locuinţă; 
lumini se văd rătăcind pe monotonele și lungile uliţe ale satului. 

Preotul începe slujba, un fel de pregătire. După aceea, iese 
afară, cu Învierea, şi atunci toaca și clopotele deodată încep. De jos, 
se intonează imnul Învierii, şi un fel de mişcare veselă și de bucurie 
se resimte. 

După biserică, creştinii merg acasă, ciocnesc ouă roşii, beau 
câte un pahar de vin și se culcă. Toată ziua de Paști, mănâncă, beau 
câte ceva, îşi dau unii altora ouă roşii şi se mărginesc numai în fa- 
milie. A doua zi de Paşte, apoi se duc la horă, se dau în scrânciob 
sau dulap; acolo ciocnesc şi mai multe ouă, și petrec cu rudele şi cu 
prietenii laolaltă. 

În ziua de Paști, ţăranii duc la biserică un fel de pâine dospită, 
numită Pască, în mijlocul căreia aşează un ou (numai răzeșii făceau 
pască cu brânză —n. n.). Pasca aceasta simbolizează învierea, trecerea 
de la moarte, la viu, de la robie, la libertate (pe fondul cultului solar, 
pasca însemnând împărtăşirea din Soare —n.n.). 

Mai de mult, creștinii sărbătoreau Paştele cu mai multă dragos- 
te, cu mai mare sfințenie. În cele trei zile ale Paștelor, nimic absolut 
nu lucrau. Țăranii toţi aveau o fiertură şi o friptură de miel, în ziua 
Paştelor. Toţi se îngrijeau să aibă vin şi rudele și rudele petreceau 
laolaltă, mâncând, bând, stând împreună. 

Lumea rurală de azi e cam tristă, cam dezgustată, cam egoistă: 
parcă voieşte ceva mai mult, mai adânc, mai pipăit. E mai puţină 
credință azi; mai multe necazuri și neplăceri în lume... DOBRESCU- 
ARGEȘ, deputat (Foaia populară, II, No. 16, București, 18 aprilie 
1899). 

a 


1900: Paștele, în vechime. Potrivită, de multe ori, în primăvară 
dulce şi veselă, această sărbătoare este una din cele mai măreţe ale 
creştinismului, întrucât învierea lui lisus se serbează odată cu învierea 
naturii, ȘI nici nu se poate mai simbol mai frumos aşa unit cu timpul, 
când toată natura este îmbobocită. De pe vremuri încă bucuria ce 
venea cu Paştele era aceiași în palatul lui Vodă şi în coliba săracului. 
În noaptea de Paște, Vodă mergea la biserică, înconjurat de toţi boierii 
şi gătit în cabaniță împărătească, iar boierii, înfăşurați, de sus, până 
Jos, în caftanuri roșii, ducând unul cuca domnească, altul buzduganul, 
altul sabia, iar înaintea lui vodă mergea marele logofăt îmbrăcat în 
caftan albastru şi purtând, la brâul portocaliu, călimara de argint, pe 
care a luat-o în dar, la anul nou, de la Vodă. 

După ce ascultau toată slujba bisericească, se întorceau la 
spătărie, unde se aștepta vizita mitropolitului, însoțit de tot clerul 
bisericesc. Era mare respectul ce se da persoanelor bisericești, pe 
acele vremuri. Acolo, în salonul cel mare al spătăriei, era primit, cu 
cea mai mare cinste, tot clerul şi li se da la toţi vutcă, cafea şi cofe- 
turi. Vodă, şezând în picioare în fata clerului, dimpreună cu toţi, cu 
doamna şi cu jupânesele (cucoanele) boierilor, Mitropolitul zicea 
rugăciunea „Tatăl nostru” şi, când ajungea la vorbele „Precum şi noi 
iertăm greșiților noştri”, era întrerupt de marele logofăt, care începea 
a citi, în faţa tuturor, lista cu numele osândiţilor, pe care îi slobozea 
după citirea listei. 

Vodă răspundea „Amin!” şi se trimitea repede de se anunţa 
familiile celor iertați de Vodă. Atunci se făcea mare sanlâc și înce- 
pea a cânta meterheneaua (taraful turcesc — n. n.) şi tocmai târziu 
plecau boierii pe la casele lor; mai erau şi alte obiceiuri frumoase, 
ce se făceau, căci, pe atunci, caritatea nu se făcea ca azi, prin bilete 
de baluri ori prin alt soi de petreceri, care să atragă pe oameni a face 

bine indirect. 

Se îmbrăcau, şi atunci, săraci, fără a se mai face bătaie de flori 
la şosea, iar spitalele nu se făceau prin loterii, ca azi, şi, cu toate astea, 
mult mai multe acte filantropice s-au făcut atunci, decât acum. Ideea 
de a face bine e legată de religia sentimentului și, cât timp religia a fi 
în omenire călăuza bunelor moravuri, fericirea a fi asigurată. Biseri- 
ca creştină ortodoxă a fost un sprijin puternic, întotdeauna, al celor 
nenorociţi. În religia creştină găsim adevărata mângâiere sufletească, 
în ea să căutăm fericirea și adevăratul liman al greutăților vieții, nu în 
considerațiunile sau onorurile lumeşti. / PAUL PANAITESCU (Foaia 
populară, III, No. 15 (97), Bucureşti, 9 aprilie 1900). 


a 
1900: Ouăle roșii de Paște. 


„Omne vivum ex ovo” („Tot ce vieţuieşte e din ou”) 
Harvey 


Ca toate credinţele populare, aceea a ouălor roșii de Paște este 
foarte veche și interesant de cercetat. În mitologia popoarelor antice, 
oul era principiul oricărui lucru: Universul, mai înainte de a fi creat, 
era coprins într-un ou. Această dogmă, numită orfică, a fost adoptată 
de înţelepţi şi de filosofi şi a pătruns foarte repede în credința popoa- 
relor primitive. 

Zeitatea egipteană Keneph sau Emeph (adică „binefăcător”) 
era înfățișată cu un ou care-i ieşea din gură, simbol al fecundității și 
al rodirii. La Egipteni, oul avu un cult special, celebrat în fiecare an, 
într-o sărbătoare care avea loc la echinocțiul primăverii, în vremea 
când natura se reînnoieşte și dă tuturor ființelor o nouă existență. 
Atunci norodul adunat oferea geniului creator ouă, cu multă îngrijire 
vopsite în roşu, emblema focului, căci focul ăşi avea și el cultul său 

(cultul solar — n. n.) şi, împreună cu lumina, era considerat ca agent 
păstrător al vieții. 

Juvenal ne spune că, la romani, în fiecare an, la vremea 
echinocţiului de primăvară, (adică atunci când cade paştele nostru de 
astăzi), se făcea o hecatombă (un rug uriaș - n. n.) de o sută de ouă, 
pentru a limpezi aerul şi a goni furtunile. La procesiunea zeiţei Ceres, 
matroanele romane duceau un ou, cu mare solemnitate. 

La druizi, ouăle de şarpe erau foarte respectate. 

Sărbătorea ouălor a fost primită de creştini. Ouăle erau mai cu 
seamă dăruite noilor căsătoriţi, care erau mai numeroşi în primăvară, 
după vorba aceea veche românească: „După Paşte-n sărbători, / Când 
e câmpul plin de flori”. 

Iată care e originea creştinească a ouălor roșii de Paște, după 
tradițiune. Se zice că o samariteană, care își avea şorțul plin de ouă, 
întâlni pe cineva, care îi anunţă învierea Domnului lisus Christos. 
Neîncrezătoare, ea răspunse: „Cred în învierea lui Christos tot atât 
cât cred că aceste ouă sunt roşii!”. Şi Dumnezeu făcu minunea că 
toate ouăle se roşiră în şorțul necredincioasei. 

În Francia, în Sâmbăta Paștelui, studenţii şi dascălii de biserici 
strângeau ouă, cântând şi sunând cu tobele. Regii Franciei împărțeau 
ouă aurite membrilor familiilor lor şi principalilor demnitari ai Curţii. 
Sub Ludovic al XIV-lea, se făceau mari piramide, din care Regele 
lua şi da damelor. La sfârşitul veacului trecut, obiceiul ouălor roşii 
sau aurite era încă forte răspândit; cu timpul, însă, a început să se 
vopsească ouăle cu fel de fel de culori; cofetarii au făcut ouă de za- 
hăr, iar bogătaşii fură încântați ca să le aibă găunoase, pentru a pune 
înăuntru tot felul de daruri. 

Rasa germană a rămas mai credincioasă acestei vechi tradițiuni. 
La Churwalden, în Elveţia germană, în lunea de după Paşte, se face 
o sărbătoare populară, la care norodul vine foarte de departe, și care 
se numește aruncarea ouălor. 

Polonezii, sub numele de Benis, celebrează ouăle răscoapte, 

stând în picioare împrejurul mesei, în ziua de Paşte. 

Persanii, la anul nou (Nuruz), care la dânşii cade la 21 martie, 
îşi fac daruri şi mai cu seamă își dăruiesc unul altuia ouă vopsite sau 
aurite. Sărbătoarea Nuruzului îşi avea obârşia în cultul focului şi mu- 
sulmanii o considerară ca idolatră; cu toate sforțările lor, însă, persanii 
persistară în credinţa lor cea veche şi o au şi o respectă şi astăzi. 

Israeliții vechi mâncau un ou răscopt, în onoarea unei păsări 
uriaşe, care trăia în timpul potopului şi care se numea „zez”; astăzi, 
chiar evreii au, totdeauna, un ou răscopt pe singura şi marea farfurie, 
ce o pun pe masă, în ziua când celebrează sărbătoarea echinocțială 
a primăverii. 

În Italia, mai cu seamă în Neapole, coroana de ouă răscoapte 
(casatiello) nu lipseşte, la Paşte, de pe masa nimănuia. 

Unii învățați cred că explicaţia ouălor roşii ar fi în faptul că 
israeliți, la vremea paștelor, aveau obiceiul să-și vopsească cu roşu 
pragul de sus și pragul de jos al casei lor; același obicei există și la 
egipteni, care însemnau cu roşu, culoarea focului, în slava razelor 
soarelui binefăcător al lumii. 

Fenicienii adorau ființa supremă sub formele unui ou şi credeau 
că amorul și specia omenească au ieşit dintr-un ou clocit de Noapte. 
La indieni, picturile religioase reprezintă pe autorul tuturor lucrurilor 
având înaintea sa un ou crăpat, în fundalul căruia se zăresc sute de 
fiinţe vieţuitoare, iar pe coajă apare omul în carne şi oase. 

Toate aceste credinţe, vechi ca pământul, se pot rezuma în fraza 
lui Harvey: „Omne vivum ex ovo” („tot ce viețuieşte e din ou”). 

Să păstrăm cu sfinţenie aceste frumoase credinţe ale strămoşilor 
şi să letransmitem cu religiozitate urmașilor noştri. / T. ENESCU 
(Foaia populară, III, No. 15 (97), Bucureşti, 9 aprilie 1900). 

DI 


1933 Paștele la Ierusalim. Nu există creştin, pe faţa pămân- 
tului, care să nu dorească, din tot adâncul sufletului său, să ajungă la 
Sfântul Mormânt al Domnului. A putea să prăznuiască sărbătoarea 
Paştelui la Ierusalim ar fi cea mai mare fericire pentru un creştin 
evlavios. Cât de fericiţi sunt socotiți toţi acei care s-au învrednicit să 
vadă locurile sfinte, mai ales în timpul sărbătorilor Paştelui! Cinstea 
ce li se dădea, altădată, acestor oameni era o cinste deosebită. Chiar 
la numele de familie li se adăuga supranumele de „închinatul”. Ca în 
toate timpurile, şi azi, fiecare creştin are dorinţa ca, cel puţin o dată 
în viaţa lui, să poată să ajungă la mormântul Domnului. 

Înainte de marele război, închinătorii cei mai numeroşi, care 
veneau la Sfântul Mormânt, erau ortodocşii, şi anume Ruşii. În fie- 
care an, zece mii, până la treizeci de mii de Ruşi, veneau la locurile 
sfinte şi-şi îndeplineau făgăduinţele lor religioase, cu atâta credinţă, 
încât impresionau profund celelalte confesiuni. Printre închinătorii 
ortodocşi, totdeauna au figurat şi Românii, dar numărul lor niciodată 
n-a trecut de 200 pe an. 

După război, situaţia s-a schimbat. Rusia, căzând pradă bolşe- 
vismului, n-a putut să-şi mai manifeste sentimentele sale religioase, în 
libertatea de mai înainte. Azi, închinătorii cei mai numeroşi, care vin 
la Sfântul Mormânt, cu ocazia sărbătorilor Paştelui şi peste an, sunt 
catolicii. După catolici, vin protestanții. Dintre aceştia, cei mai mulţi 
sunt Americanii. Dispunând de o valută forte, Americanii pot vizita 
Palestina cu multă uşurinţă. Obişnuiţi cu automobile din America, 
ar vrea să viziteze chiar şi Sfântul Mormânt tot cu automobilele. Din 
pricina îngustimii străzilor Ierusalimului, sunt nevoiţi să vină pe jos, 
lucru care-i face să se arate indispuşi faţă de guvernul englez, că nu 
face un tren electric special, care să aducă pe vizitatori, de la gară, la 
Sfântul Mormânt, direct. 

Cu ocazia sărbătorilor Paştelui, se strâng în Ierusalim naţiunile 
confesiunilor următoare: 


1. Ortodoxă; 

2. Romano-catolică; 

3. Armeană; 

4. Coptă; 

5. Syriană; 

6. Protestantă (de toate nuanțele); 
7. Abysiniană. 


Întâlnirea, laolaltă, a tuturor acestor confesiuni impresionează 
plăcut pe închinători. Francezul, pentru prima dată, vede pe Abysini- 
anul din mijlocul Africii. Românul se întâlneşte cu Copţii de pe valea 
Nilului. Danezul vede pe Arabul ars de soare, care trăieşte îmbrăcat 
numai cu o simplă cămaşă de stambă. Vederea acestor oameni, cu 
deosebiri însemnate, vederea bisericilor şi locurilor sfinte trezesc o 
impresiune puternică în sufletele tuturor închinătorilor. 


% 


Închinătorii vin la Ierusalim. Paştele romano-catolicilor întot- 
deauna coincide cu cel al protestanților, iar Pastele ortodocșilor din 
Ierusalim, întotdeauna se prăznuieşte în aceeaşi zi cu armenii, copţii, 
abysinienii şi syrienii. De obicei, Paștele romano-catolicilor nu cade 
în aceeaşi zi cu al nostru, al ortodocşilor. Se întâmplă, totuşi, deseori, 
ca Paștele ortodocșilor să coincidă cu cel al catolicilor şi, deci, toate 
confesiunile creştine să serbeze, în una şi aceeaşi zi, sărbătoarea 
Paştelui. Chiar în anul acesta, sărbătoarea Paştelui coincide. Această 
coincidenţă, însă, aduce după sine o grozăvie. Mulțimea de noroade, 
strânsă în Ierusalim, nu încape în biserica Sfântului Mormânt. Fiecare 
credincios ar dori să vadă slujba confesiunii sale şi, pentru aceasta, 
caută să se strecoare, prin mulţime, cât mai aproape de biserica re- 

spectivă. Dar înghesuiala devine aşa de mare, încât nimeni nu poate 
să se mişte şi, vrând, nevrând, trebuie să rămână în locul unde se află. 
Cei care n-au venit cu 2-3 ore mai înainte de începerea slujbei, rămân 
departe de biserica Sfântului Mormânt, care, destul de încăpătoare în 
cursul anului, rămâne neîncăpătoare acum, la sărbătoarea Paştelui. 

De obiceiu închinătorii vin la lerusalim, în aşa fel, încât să poată 
lua parte la toate slujbele din Săptămâna Patimilor. 

În fiecare zi, se fac slujbe, de dimineaţă, iar la ora 5, seara, 
încep deniile, care se fac cât se poate de frumos. Aceste denii le fac 
şi catolicii, precum şi celelalte confesiuni, afară de protestanți, dar 
ele nu sunt aşa de frumoase şi atrăgătoare ca la ortodocşi. 

De sărbătorile Paştelui, pe lângă alţi închinători, vin şi mulți 
preoți (de mir şi monahi). Toţi sunt îmbrăcaţi în odăjdii şi introduşi 
în numărul clerului Patriarhiei de Ierusalim. La vohoadele ce se fac, 
înşirarea a doi, câte doi, a tuturor clericilor, formează un cortegiu, pe 
cât de impunător, pe atât de impresionant. Intonarea unei rugăciuni, 
de acest impozant şir de clerici, produce o tonalitate atât de puternică 
şi de armonioasă, că zguduie sufleteşte şi pe cel mai rece om. 

Slujbă în biserica de pe locul pretoriului lui Pilat. Deniile 
impunătoare încep de Miercuri, când începe descrierea patimilor 
Domnului. În fiecare zi, de aci, înainte, se fac slujbe pe locurile unde 
a suferit Domnul. Aşa, de pildă, Miercuri se face slujbă mare în bise- 
rica ce se află construită pe locul pretoriului unde Pilat a judecat pe 
lisus. Închinătorii, care iau parte la slujba din această biserică, sunt 
profund impresionați de vederea grotelor de piatră masivă, ce se 
văd în partea de răsărit a bisericii. Aceste grote au tăietura romană şi 
serveau ca închisoare a deţinuţilor, până la judecarea lor. Aci au stat 
închişi Baraba şi Mântuitorul, până la judecarea lor, de către Pilat, 
când Baraba a fost eliberat, iar Mântuitorul, condamnat, pentru că 
aşa dorea poporul iudeu. 

Joi, de dimineaţă, se săvârşeşte liturghia, în biserica Sfântului 
Iacob, din aripa de apus a bisericii Sfântului Mormânt. După săvâr- 
şirea acestei liturghii, Patriarhul Ierusalimului, însoţit de clerul său, 
iese în curtea bisericii Sfântului Mormânt şi face spălarea picioarelor, 
care, azi, nu se mai oficiază decât în Ierusalim; se săvârşeşte în modul 
următor: încă de Miercuri seara, Patriarhul înştiințează pe doisprezece 
dintre arhimandriţii cinului monahal din Ierusalim, care vor închipui 
pe cei doisprezece apostoli, cu care Mântuitorul a săvârşit Cina cea 
de Taină. Toţi aceştia asistă la liturghia, oficiată în biserica Sfântului 
Iacob şi săvârşită chiar de Patriarh. 

După terminarea sfintei liturghii, aceşti doisprezece arhiman- 
driți, împreună cu patru diaconi şi cu Patriarhul, ies în curtea bisericii 
Sfântului Mormânt. Aci, se află, de mai dinainte aşezat, un postament, 
unde se suie patriarhul, cu cei doisprezece arhimandriţi. Unul dintre 
diaconi se suie pe un balcon, aşezat lângă acest postament, şi începe 
să citească din Evanghelia de la Ioan (13, 11-16), episodul în care 
se vorbeşte despre spălarea picioarelor. Pe postament, se află o cană 
mare cu apă, un lighean şi un ştergar mare. 

Spălarea picioarelor. Diaconul citeşte pericopa evanghelică, 
cu intermitențe, ca să aibă patriarhul timpul necesar să facă toate miş- 
cările necesare. Ajunşi pe postament, cei doisprezece arhimandriți se 
aşează pe scaune, iar patriarhul începe să-şi dezbrace veşmintele sale 
arhiereşti, până la stihar. Rămas numai în stihar, îşi încinge mijlocul 
cu un şervet mare, toarnă apă, din cană, în lighean, şi se apropie de 
primul arhimandrit, păstrând concordanța cu cetirea diaconului. Cei 
doisprezece arhimandriţi, în timpul cât patriarhul se dezbracă de 
veşmintele sale, îşi descalţă piciorul drept şi aşteaptă. 

Patriarhul se apropie, cu ligheanul, de fiecare arhimandrit, îi 
ia piciorul, îl bagă în lighean şi i-l şterge cu ştergarul, ce-l poartă la 
cingătoare. 

Când vine rândul lui Simon Petru, arhimandritul care-l repre- 
zintă se scoală şi spune cuvintele de împotrivire ale lui Petru. Răs- 
punzându-i patriarhul cu cuvintele lui lisus, i se spală şi lui piciorul, 
şi aşa, până se sfârşesc toţi cei doisprezece arhimandriți. 

Sfârşită spălarea picioarelor, patriarhul începe să se îmbrace, 
din nou. În timpul cât se îmbracă el, trei dintre aceşti doisprezece 
arhimandriţi, care reprezintă pe Iacob, pe Petru şi pe loan, merg pe 
scara postamentului şi se culcă. Patriarhul citeşte o rugăciune, cu 
glas fierbinte, şi se duce şi scoală pe cei trei. Reîntors, citeşte încă o 
rugăciune duioasă. Revenind lângă cei trei, îi găseşte iar dormind. 
Sculându-i, cei trei arhimandriți merg la locurile lor şi, cu aceasta, 
ceremonia ia sfârşit. 

Scena vieţii Mântuitorului, din noaptea trădării. Se formea- 
ză, din nou, cortegiul şi suie, apoi, la reşedinţa patriarhală. Seara, la 
denie, se cântă slujba Sfintelor Patimi, cu cele douăsprezece evanghe- 
ii. Frumoasă şi impresionantă prin natura ei, această slujbă devine şi 
mai atrăgătoare, prin cetirea celor douăsprezece evanghelii, în limbile 
popoarelor ortodoxe, care se află venite în Ierusalim. 

Începută la ora 5 p. m., denia este sfârşită la orele 9. Nefiind 
târziu, mulți dintre închinătorii pioşi au dorinţa să parcurgă, cu pi- 
cioarele lor, drumul făcut de Mântuitor, de la casa în care a instituit 
Cina cea de Taină, şi până în grădina Ghetsimani, unde s-a rugat şi 
a fost prins. Drumul se face, sub conducerea unui cunoscător, fiind 
accidentat şi timp de noapte. Se pleacă de pe muntele Sion (partea 
de apus a Ierusalimului) şi se continuă, pe lângă zidul vechii cetăţi, 
în partea sudică a templului lui Solomon, se scoboară coasta văii lo- 
safat, se trece pârâul Kedron şi, în două minute, se ajunge în grădina 
Ghetsimani. 

În tăcerea adâncă a nopții, numai paşii celor ce merg se aud. 
Inimile sunt cuprinse de un puls neobişnuit, iar mintea fiecăruia stră- 

bate secolele şi, aievea, reface scena vieţii Mântuitorului, din noaptea 
trădării. După câteva minute de mers, se iese afară din oraş, pe lângă 
zidul de împrejmuire al cetăţii, zidit după obiceiul celor vechi. 

Aci, convoiul se opreşte şi conducătorul citeşte din evanghelis- 
tul Matei (26, 30-36). Cuvintele izbesc în inimă ca nişte pietre grele şi 
toată făptura lăuntrică este încordată. Se îngenunche şi toată lumea se 
roagă. Poate nu este alt moment mai impunător în viaţa închinătorului, 
în care el să poată înălța o rugăciune mai fierbinte. După o linişte de 
câteva minute, convoiul continuă drumul, pe lângă zidul templului 
lui Solomon, şi începe să scoboare coasta văii Iosafat. 

Ajuns lângă pârâul Kedron, convoiul se opreşte, iarăşi. Închi- 
nătorii sunt atât de emoţionaţi, încât bătăile inimilor li se par nişte 
tic-tacuri de ceasornice. Conducătorul citeşte, iarăşi, din sfintele 
Evanghelii (loan 18, şi Matei 26, 36-75). Atât de sublime par aceste 
cuvinte, cetite în tăcerea nopţii şi, mai ales, lângă locul unde Mân- 
tuitoriul le-a rostit, încât ochii închinătorilor se înmoaie în lacrimi. 

După aceasta, convoiul păşeşte, cu pietate, peste pârâul Cedri- 
lor (Kedron) şi se apropie de locul grădinii Ghetsimani. Aci, fiecare 
îngenunche şi se roagă, mulţumind lui Dumnezeu că I-a ajutat şi l-a 
învrednicit să calce peste aceste locuri atât de sfinte. În întunericul 
nopţii, măslinii seculari, din grădina Ghetsimani, par ca nişte năluci 
nocturne. Luminile mici şi slabe, ce se zăresc la casele din Ierusalim, 
măresc şi mai mult puterea de impresionare a închinătorilor. Atmo- 
sfera este aşa de plăcută, locul atât de scump, încât închinătorul n-ar 
mai pleca. Totuşi, mulțimea celor de faţă se depărtează. 

Ortodocşii merg la biserica rusă, iar catolicii, în biserica lor. 
Pe la orele 11, nimeni nu se mai aude. Cei ce priveghează au intrat 
în biserici Şi, acolo, se roagă până dimineaţa. 

În faţa Sfântului Mormânt. Vineri, la orele 8 dimineaţa, se citesc 
Ceasurile Impărăteşti, sus, în biserica de pe Golgota. a parte tot clerul 

partiarhal, în frunte cu patriarhul. În această zi, se posteşte. Nimeni, 
până la ora 4, după-amiază, n-are voie să guste ceva. La ora 7, seara, 
se începe serviciul prohodului. În faţa reședinței patriarhale, care este 
aproape de Sfântul Mormânt, se adună tot clerul patriarhal, împreu- 
nă cu închinătorii clerici, veniţi la Ierusalim, cu ocazia sărbătorilor. 
Un cortegiu impozant pleacă către biserica Sfântului Mormânt, în 
sunetele clopotelor bisericii patriarhale. De multe ori, acest cortegiu 
a numărat până la 100 de clerici. 

Ajuns în faţa Sfântului Mormânt, cortegiul se opreşte. Patri- 
arhul intră în capela Sfântului Mormânt, unde îngenunche. leşit, se 
îmbracă cu mantia şi trece în scaunul său. Cortegiul intră în altarul 
bisericii ortodoxe. De aci, după începerea cetirii celor şase psalmi, ies, 
doi, câte doi, fac obişnuitele închinăciuni şi primesc binecuvântarea 
patriarhului. Intraţi în altar, se îmbracă în odăjdii. După terminarea 
canonului, ies, iarăşi, doi, câte doi, şi formează, din nou, cortegiul, la 
urma căruia merge patriarhul, urmat şi el de guvernatorul Palestinei, 
de consuli şi de închinătorii mireni, în limita locului posibil. 

Cortegiul, în cântări specifice bisericii de la Sfântul Mormânt, 
ocoleşte biserica ortodoxă şi merge la biserica de pe Golgota, care 
e situată lângă biserica ortodoxă. Aci, se citeşte Evanghelia, se zice 
Ectenia Mare şi se ţine o predică (azi, în limba engleză). 

La biserica Sfântului Mormânt, Joi, seara, la slujba Sfintelor 
Patimi, nu se scoate Sfânta Cruce. Motivul: Nu se poate muta Crucea 
din locul unde a fost răstignit, cu adevărat, Mântuitorul. Ea rămâne, tot 
timpul, pe Golgota. După predică, cortegiul scoboară de pe Golgota 
şi merge, cu Sfântul Epitaf, la locul unde Mântuitorul a fost uns cu 
miresme. Aci, se zice o ectenie şi urmează predica în limba arabă. 
După această predică, cortegiul merge la Sfântul Mormânt, pe care-l 
înconjoară de trei ori. Aci, se predică în limba grecească. După predi- 
că, se începe prohodul, aşa cum se face şi la noi, fără nici o deosebire. 
Slujba se termină la ora 11 şi jumătate din noapte. După terminarea 
ei, patriarhul aşterne, pe piatra de deasupra Sfântului Mormânt, un 

strat subțire de vată, care rămâne aci până a doua zi, la ora 12. 


% 


Serviciul Sfintei Lumini. Sâmbătă, până la ora 11, dimineaţa, 
nu are loc nici un serviciu religios. Totuşi, mulțimea închinătorilor, de 
la ora 7 şi jumătate, când se deschide Sfântul Mormânt, dă năvală ca 
să apuce un loc, de unde să poată vedea mai bine. Sâmbătă, la ora 11 
şi 40, se începe serviciul Sfintei Lumini, serviciu şi minune, care are 
loc numai la Sfântul Mormânt, în sfânta şi marea Sâmbătă. Descrierea 
acestui serviciu o vom face cu altă ocaziune, într-un articol special. 

După serviciul Sfintei Lumini, care se termină la 12 şi un sfert, 
începe liturghia Sfântului Vasile cel Mare. Liturghia e terminată la 
ora 3, după-amiază, când se împărtăşesc mulți credincioşi. 

Duminică, la ora 12, noaptea, cortegiul patriarhal scoboară, 
iarăşi, la biserica Sfântului Mormânt, pentru serviciul învierii. lau 
parte, iarăşi, guvernatorul Palestinii, consulii țărilor ortodoxe, precum 
şi mulțimea închinătorilor aflaţi în Ierusalim. Se începe, ca şi la noi, 
însă se face înconjurul Sfântului Mormânt, de trei ori, în intonarea 
cântării „Învierea Ta Christoase”, după care urmează cetirea Evan- 
gheliei, în faţa capelei Sfântului Mormânt, şi slujba cealaltă, după 
rânduială. Slujba liturghiei se termină la ora 5. 

Serviciul învierii a doua. O ceremonie plină de fast şi frumu- 
seţe este serviciul învierii a doua, care se face, ca şi la noi, Duminică, 
la ora 12 din zi. În faţa reşedinţei patriarhale, se strânge, iarăşi, tot 
clerul patriarhal, împreună cu clerul venit la închinare. În frunte cu 
patriarhul, toţi se îmbracă în odăjdiile cele mai scumpe şi, formând 
cortegiul, scoboară, iarăşi, la biserica Sfântului Mormânt. Intraţi în 
biserica ortodoxă, se începe slujba vecerniei, pe larg. Ieşirea corte- 
giului la vohod şi intonarea cântării „Lumină lină” impresionează şi 
entuziasmează adânc mulţimea celor de faţă. 

Frumuseţea acestui serviciu o formează cetirea Evangheliei 
în limbile tuturor naţiunilor ortodoxe. Cetirea se face pe versete. Se 
citeşte primul verset, în limba grecească, apoi în limba arabă, ru- 
sească, românească, sârbească, bulgărească etc. În ordinea aceasta, 
se cetesc toate versetele, până la finele Evangheliei ce se citeşte la a 
doua înviere. 

Cu serviciul învierii a doua se termină aglomeraţia la Sfântul 
Mormânt. Închinătorii, chiar din ziua aceasta, încep să plece. Cei care 
mai rămân se duc să viziteze şi celelalte locuri sfinte, ca Betlehem, 
Nazaret, lordan etc., după terminarea cărora se întorc în ţările lor. / At. 
NEGOIŢĂ (din Raze de lumină, în Foaia diecezană, Anul XLVIII, 
Nr. 17,23 aprilie 1933, pp. 4-6). 


DI 


1943: Paştile și sufletul românesc. Cel mai mare eveniment 
biblic din viaţă Domnului lisus Hristos, Învierea din mormânt, este 
cel mai mare eveniment sufletesc din viaţa poporului român. Este 
prilejul întâlnirii supreme a vibraţiilor de credinţă, mângâiere şi de 
nădejdea sufletului nostru creştin, cu revărsarea bucuriei celei mai 
mari minuni dumnezeieşti, „învierea din morţi”. 

Sufletul omenesc, prin structura divină a creaţiunii sale de a 
fi nemuritor, găseşte intuiţia concretă a credinţei sale în nemurire, 
în faţa marii minuni a învierii Domnului şi a puterii sale divine, de 
a săvârşi minuni asupra celor morți. Căci, dacă sufletul este, cum 
spunea odată Goethe, cea mai frumoasă parte din fiinţa omenească, 
ce face să tresară şi să vibreze viaţa în noi, tot sufletul se înalță cu 
tresăriri de viaţă şi nemurire către strălucirea învierii, ca şi florile de 
primăvară către lumina şi căldura soarelui. 

Precum scria nemuritorul şi neuitatul poet şi scriitor Gheorghe 
Coşbuc, învierea Domnului ne face să simţim şi să trăim îndoita bine- 
cuvântare a lui Dumnezeu, primăvara sufletului şi primăvara naturii 

ce ne înconjoară. Primăvara vieţii întregi, înnobilată cu tot ceea ce 
Dumnezeu ne-a putut da mai scump şi drag: 


Prin pomi e ciripit şi cânt, 
Văzduhu-i plin de-un roşu soare 
Şi sălciile-n albă floare 

E pace-n cer şi pe pământ. 
Răsuflul cald al primăverii 
Adus-a zilele-nvierii. 


Cărţile noastre bisericeşti, în lirismul credinţei şi recunoştinţei 
noastre creştineşti către Dumnezeu, redau aceeaşi bucurie creştineas- 
că, prin cuvintele ce se cântă în Biserică: 


Răsărit-a primăvara! 

Veniţi să ne desfătăm. 
Strălucit-a Învierea lui Hristos! 
Veniţi să ne veselim. 


Sărbătorirea, cu sufletul plin de bucuria creştină, a marelui 
eveniment dumnezeiesc îi face pe oameni să-şi rostească, la primele 
cuvinte de întâlnire, când se văd, vestea cea bună a Evangheliei: 
„Hristos a înviat!”. Şi răspunsul este acelaşi ecou sfânt, al adeveririi 
şi al încredinţării, pentru marea minune a învierii Domnului, prin 
cuvintele: „Adevărat a înviat!”. Ca şi ţăranii satului românesc, descris 
în tradiţiile sale sănătoase creştineşti, tot bunul român, care este şi 
bun creştin, rosteşte aceste cuvinte de salut românesc: 


Şi cât e de frumos în sat! 
Creştinii vin tăcuţi din vale 
Şi doi de se-ntâlnesc în cale 
Îşi zic: Hristos a înviat! 

Şi râde-atâta sărbătoare 
Din chipul lor cel ars de soare. 


S-a dus vremea şi, la oraşe, când împestriţarea etnică de altă 
dată... să nu mai socotească o înjosire acest salut, apreciat ca ceva 
țărănesc, rostit numai de oameni simpli şi fără de cultură. Seninătatea 
creştină şi solidaritatea naţională a satului românesc, atât de mult 
apreciat de Coşbuc şi de Vlahuţă, s-a revărsat cu putere de-asupra 
oraşelor noastre. În noua atmosferă românească, animată de spiritul 
jertfei eroice pe câmpul de onoare al războiului, tot bunul român îşi 
împărtăşeşte sufletul de cuvântul Evangheliei, de lumina Sfintei învi- 
eri, desprinse din pragul sfântului altar, al Bisericii noastre strămoşeşti. 
Se aprinde lumină din lumină şi suflet din suflet, de la uşile sfinte 
ale altarului şi până departe, în pridvorul Bisericii, sfintele locaşuri 
nemaifiind încăpătoare: 


Biserica, pe deal, mai sus, 

E plină astăzi de lumină, 
Că-ntreaga lume este plină 
De-acelaşi gând, din cer adus: 
În fapta noastră ne e soartea 
Şi viaţa este tot, nu moartea. 


ŞI cât de fericite sunt sufletele eroilor, când privesc, de-acolo, 
din ceruri, din lumea celor drepţi şi sfinţi, că fraţii noştri buni români, 
din Bucovina şi din Basarabia, şi-au putut, prin jertfa lor, căpăta 
libertatea mult dorită şi pot sărbători, acum, cu toţi ai lor, marea 
sărbătoare creştinească! Copiii şi bătrânii trăiesc o viaţă nouă, într- 
o lume nouă românească, sub binecuvântarea împărăției creştine a 
Domnului Hristos. Moartea a putut răpi multe trupuri omeneşti ale 
ostaşilor noştri, prin jertfa lor eroică, dar n-a putut omori sufletele, 
n-a putut omori viaţa sufletelor. Viaţa de dincolo se continuă, iar, în 

cântările creştine ale învierii, vibrările vieţii noastre creştine de aici, 
de pe pământ, se întâlnesc, precum scrie poetul Coşbuc, cu sufletele 
celor ce sunt dincolo şi se înalță din morminte: 


Şi-un vânt de-abia dăunător 
Şopteşte prin văzduh cuvinte; 
E glasul celor din morminte, 
E zgomotul zburării lor! 

Şi pomii frunţile-şi coboară 
Că duhul sfânt prin aer zboară 


Pare că niciodată sufletul omenesc nu trăieşte mai cu putere 
nădejdea învierii tuturor celor dragi şi scumpi, ca în noaptea Sfintelor 
Paşti. Lacrimile se şterg şi frunţile bătrânilor, mamelor şi orfanilor 
se înseninează şi se luminează. Suferințele, patimile, crucificarea şi 
moartea Domnului Hristos ne sunt mărturii că, fără de jertfă, nu-i 
cunună, fără moarte, nu-i înviere. Din dragoste pentru oameni a su- 
ferit toate Domnul Hristos, precum spunea, în mod profetic, înainte 
de supremul său sacrificiu: 

„Mai mare dragoste decât aceasta, ca cineva să-şi pună sufletul 
pentru prietenii săi, nimeni nu are” (loan, Cap. XV, 13). Şi din dra- 
gostea pentru dezrobirea fraţilor noştri, de sub jug străin, şi-au dat 
viaţa nemuritorii eroi ai Neamului Românesc. Credinţa lor creştină 
le-a dat puterea jertfei eroice. Căci, precum ne spune Evanghelia, în 
noaptea Sfintei învieri, „Celor ce cred în numele Lui, le-a dat pute- 
re, ca să se facă fii ai lui Dumnezeu” (loan, |, 12). De aceea, poetul 
Coşbuc, tot în poezia „La Paşti”, ne înfăţişează mângâierea tuturor 
mamelor îndurerate, în noaptea sfântă a învierii Domnului, pentru 
pierderea fiilor lor scumpi. 


Ah, iar în minte mi-ai venit, 
Tu, mama micilor copile! 

Eu ştiu că şi-n aceste zile 

Tu plângi pe-al tău copil dorit! 
La zâmbet cerul azi ne cheamă 
Sfânt Paştile! Nu plânge, mamă! 


Deci, sărbătoarea Sfintelor Paşti ne dă prilejul de întărirea 
credinţei, a nădejdii şi a mângâ:ierii sufletelor noastre creştine. Dea- 
supra noastră, a tuturor celor ce suntem în viaţă şi celor ce sunt cu 
trupul în morminte, se ridică strălucirea învierii Domnului Nostru, 
ca mărturie vie că toţi cei ce s-au jertfit pentru un ideal înalt se află 
sub binecuvântarea lui Dumnezeu. Nimeni nu moare, toţi vor învia. 

Anul acesta, când Sfintele Paşti sunt sărbătorite, în aceeaşi zi, 
de toate confesiunile creştine ale lumii, este anul simbolic al unirii 
creştineşti în acelaşi gând şi aceeaşi simţire a popoarelor cu adevărat 
creştine, pentru dezrobirea oamenilor din robia întunericului, spre 
a le reda libertatea, credinţa, simţirea şi trăirea luminii creştine. De 
aceea, cântările Bisericii noastre strămoşeşti au un ecou mai puternic 
ca oricând, când le ascultăm din nou: 

„Ziua învierii! Să ne luminăm cu prăznuirea şi unul pe altul să 
îmbrăţişăm. Să zicem, fraţilor, şi celor ce ne urăsc pe noi. Să iertăm 
toate, pentru înviere. Şi să rostim cu toţii: Hristos a înviat din morţi, cu 
moartea pre moarte călcând şi celor din morminte viaţă dăruindu-le”. 

Iubirea şi unirea tuturor popoarelor creştine laolaltă, pentru 
biruinţa urii omeneşti, din partea acelor ce prin groază şi teroare 
stăpânesc o lume întreagă, este chemarea creştină pe care ne-o face, 
acum, mai mult ca oricând, sărbătorirea învierii Domnului Hristos. 
Sufletul nostru românesc a înţeles această chemare şi pe această linie 
de credinţă îşi desfăşoară toate jertfele sale pe câmpul de onoare. De 
aceea, toată nădejdea noastră este că aceste jertfe creştineşti vor fi 
urmate de marea înviere a biruinţei şi victoriei noastre finale. / preot 
Mihail Burlacu / conferențiar universitar (Universul literar, Anul LII, 
nr. 11, Marți 20 aprilie 1943). 

Ceva despre Tricolorul român. Întrebat de mai mulţi bărbaţi 
din lupta naţională de astăzi din Bucovina, ca să le spun istoria Tri- 
colorului românesc bucovinean, le mărturisesc că, până acum, n-am 
făcut studii heraldice, în privinţa aceasta, dar cât ştiu cu plăcere le 
pun la dispoziţiune. 

În broşura „O pagină din istoria Bucovinei din 1848-1850”, am 
arătat, în $ 10, că românii de pretutindeni nicicând n-au fost duşmănos 
dispuşi împărăției austriece şi casei ei domnitoare, iar la $ 16, am 
împărtăşit dorinţele tuturor românilor austro-ungari, formulate într-o 
petiție şi prezentate împăratului Francisc Iosif], în 13/25 faur 1848, 
cum au început-o toţi românii împreună, dar că numai românii aus- 
trieci au continuat-o, în deplină solidaritate, până după martie 1849. 

În aceste mişcări naţionaliste, românii ardeleni aveau o flamură 
proprie. 

Iată ce zice, despre dânsa, istoriograful A. Papiu-Ilarian, în opul 
său, „Istoria românilor din Dacia superioară” (t. 2, Viena 1852, pp. 
221-224), unde vorbeşte despre începutul memorabilei adunări, din 
3/15 mai 1848: „Înainte, mergea flamura cea mare, tricoloră, a naţiunii 
române, pe care sta inscripţiunea aurie Virtutea Română Reînviată”. 
Despre inscripţiunea aceasta, însemnăm că este inscripţia de pe fla- 
mura regimentelor române din Transilvania, dată de Maria-Tereza, cu 
ocaziunea ridicării regimentelor. „Virtus Romana Rediviva”, aceasta 
era şi pe sigiliile regimentului de la Năsăud, la început: „V. R.R.”. 

Culorile flamurii erau: vânăt, roşu, alb — luate de pe îmbrăcă- 
mintea poporului român, care, totodată, erau şi culorile cele vechi 
ale Transilvaniei, iar nu culori muscăleşti, cum calomniau ungurii, 
şi cum cuteza a-i calomnia public, în dieta ungurească, chiar şi vica- 
rul episcopal de la Haţeg, Constantin Papfalvi, care este român, din 
naştere, şi a fost de faţă şi la adunarea de la Blaj. Deasupra flamurii, 

cuprindea o frunză neagră-galbenă culorile împărăteşti. Poporul le 
urma, în cea mai minunată ordine, împărțit în cete, sub conducerea 
tribunilor, de care era ascultător poporul peste toată cugetarea. În 
această procesiune măreaţă, se înălțară mai multe flamuri naționale 
şi împărăteşti cu diferite inscripțiuni de: libertate şi independenţă 
națională; credinţă neînfrântă pentru naţiune şi tron; nici o uniune 
cu Ţara Ungurească. 

În această procesiune, puteai vedea mulţime de români, care, 
până acum, treceau ca unguri, fiindu-le ruşine pe numele român; îi 
puteai, acum, vedea ruşinându-se de rătăcirea lor, de până acum, şi, 
pe întrecute, apucând de braţe pe cei mai mari români, în calea către 
prat. Astfel, ajunse tot poporul român, în câmp, la comisie”. 

Despre originea şi despre culorile acestei flamuri ne mai vorbeş- 
te şi George Sion, în opul său: „Suvenire Contimporane” (Bucureşti 
1888). Amintirile lui, relative la tricolor, adevărate în fond, şchioapătă, 
însă, în arătarea timpului. Vorbindu-ne, în pagina 296, despre originea 
steagului, zice că culorile lui ar fi fost albastru-galben-roşu, pe când, 
la paginile 315, 316, povestindu-ne despre adunarea din Blaj, din 
3/15 mai 1848, mărturiseşte, în concordanţă cu A. Papiu-llarian, că 
flamura tricoloră de atunci „reprezenta, prin vânăt, alb şi roşu, culorile 
îmbrăcăminţii poporului”. Această discordanţă, în amintirile sale, se 
explică prin faptul că, după anul 1850, mulţi români din Transilvania 
se foloseau, într-adevăr, de un tricolor albastru-galben-roşu, în locul 
celui vânăt-alb-roşu, de la 1848, precum voi arăta mai la vale, încât, 
despre culoarea vânătă şi cea albastră, însemn aice că unii români 
le identifică, pe când alţii fac o deosebire între ele, exprimând, prin 
albastru, o culoare vânătă mai deschisă, iar prin vânăt, o culoare 
albastră mai întunecată. 

Despre această flamură, vezi şi la Timotei Cipariu, în „Organul 
Luminării”, de la 1848, dacă nu mă înşeală memoria. George Bariț, 
în opul său, „Părţi alese din istoria Transilvaniei” (tomul 2, Sibiu, 
1890, pp. 107, 108), încă ne spune că steagul naţional a fost arborat 

la adunarea din Blaj, din 1848. 

În timpul studiilor mele universitare din Viena, între 1857 şi 
1861, îmi aduc aminte a fi văzut, pe la unii colegi din Ardeal, Banat 
şi Maramureş, cordele tricolore, dar, într-acest tricolor, era culoarea 
galbenă, în locul celei albe, de la 1848. Din care cauză făceau ei 
această înlocuire nu ştiu bine, poate fi din marea lor simpatie către 
împărăţia Austriei, care îi apăra şi care avea ca simbol al existenţei 
sale bicolorul negru-galben, şi poate încă şi fiind oarecare încordare 
în contra maghiarilor, care năzuiau să anihileze pe români, din punct 
de vedere naţional, şi care aveau coloarea albă în tricolorul roşu-alb- 
verde, al regatului ungar. 


După ce au obţinut românii din Bucovina autonomia patriei lor, 
au adoptat, pentru dânsa, drept culori provinciale, bicolorul fostului 
voievodat al Moldovei, de care s-a ţinut ea, mai bine de patru sute de 
ani, bicolor pe care l-au consacrat, apoi, şi în marca Bucovinei, primită 
prin diploma împărătească din 9 decembre 1862, iar ca distincţie 
naţională şi întru amintirea cooperării comune, de la 1848 şi 1849, 
despre care am vorbit, în $$ 10 şi 16, din broşura „O pagină din istoria 
Bucovinei”, au păstrat tricolorul de la 1848 al românilor ardeleni, 
înlocuindu-se, însă, culoarea albă, cu cea galbenă, de asemenea un 
semn de alipire către dinastia Habsburgilor şi către împărăţia Austriei. 

Pe acest tricolor românesc bucovinean, roşu-galben-albastru 
(vânăt), pe lângă bicolorul provincial, albastru-roşu, şi pe lângă cel 
împărătesc, negru-galben, l-am întrebuințat eu însumi, la flamurile 
folosite în excursiunile studenţilor gimnaziali, aranjate de mine între 
anii 1862 şi 1870. Era lucru prea firesc ca tot pe acest tricolor naţional 
românesc bucovinean să-l recomand, ca distincţiune naţională, şi 
studenţilor universitari, când aceştia voiră să întemeieze o societate 
academică de români, prin noiembrie 1875. 

Constat faptul că, pe atunci, nimeni nu vedea ceva cu presupus 
în aceste nevinovate culori, atât de dragi românilor bucovineni, de 

la cărturar, până la opincar. Drept dovadă despre aceasta este că şi 
guvernul local, de atunci, a aprobat şi a certificat statutele, atât pe ale 
Societăţii academice „Arboroasa”, cât şi pe ale Societăţii academice 
„Junimea”, care a înlocuit pe cea dintâi, statute în care era prevăzută 
purtarea tricolorului roşu-galben-albastru sau, cum se zicea acolo, 
roşu-auriu-albastru, înțelegând prin auriu o coloare galbenă ceva 
mai deschisă. 

S-a compus, apoi, de studentul Ciprian Porumbescu, şi un imn 
festiv asupra acestui tricolor, care s-a publicat, în anul 1880, într-o 
broşurică, dimpreună cu alte cântece studenţeşti, care s-au cântat, 
întotdeauna, la întrunirile studenţeşti, unde era reprezentată şi uni- 
versitatea, prin rectorul său şi prin mai mulţi profesori. Acest imn se 
cântă şi astăzi. lată-i cuprinsul: 


Cântecul Tricolorului 


Trei culori cunosc pe lume 
Ce le port ca sfânt odor; 
Sunt culori cu vechi renume, 
Suvenir de-un brav popor. 


Roşu-i focul ce-mi străbate 
Inima-mi plină de dor 
Pentru Sfânta libertate 

ŞI al patriei amor. 


Viitorul Românimii 
Auriu va străluci, 


Iar albastru-i că „Junimii” 
Credincios în veci voi fi. 

Pân” pe cer şi cât pe lume 
Vor fi aste trei culori, 
Vom avea un falnic nume 
ŞI un falnic viitor, 


Iar când, fraţilor, m-oi duce 

De la voi şi-o fi să mor, 

Pe mormânt atunci să-mi puneţi 
Mândrul nostru tricolor. 


Pe acest tricolor românesc bucovinean îl poartă studenţii români 
universitari, cu cordea, la piept, cu roşu în sus, iar la steag îl ţintuiesc, 
de mănunchi, în poziţie perpendiculară cu el, şi tot cu roşu în sus. Prin 
purtarea lui necontenită şi prin desele petreceri, aranjate de studenţii 
universitari, prin diferite locuri în Bucovina, acest tricolor a devenit 
foarte poporal şi este primit de toată suflarea românească, de acolo, 
ca propriul tricolor naţional. 

Din cele expuse, până aici, se vede lămurit, că acest tricolor 
este un produs românesc curat bucovinean, inspirat de intenţiile cele 
mai patriotice faţă de tron şi dinastie, iar nu dictate de reaua voinţă, 
care zace în suspiciunile nefondate ale adversarilor noştri politici şi 
culturali. 

În privinţa Regatului României, iată cum stau lucrurile, acolo, 
în privinţa Tricolorului. Voievodatul Moldovei avea, ca şi Bucovina 
de astăzi, în marca sa de stat, zimbrul cu trei stele şi bicolorul albastru- 
roşu, iar fostul voievodat al Țării Româneşti, un vultur, cu crucea în 
C10c, şi bicolorul galben-roşu. Târziu, după împreunarea acestora, în 
anul 1859, într-un singur stat, mai întâi sub numele de Principatele 
Unite, s-a discutat mult, printre politicienii români şi în presă, că ce 
fel de marcă naţională să se dea noului stat şi care culori să figureze 
pe ea şi pe steaguri. Discuţia a fost îndelungată şi vioaie, mai ales între 

Cezar Boliac şi C. A. Rosetti, prin ziarele „Buciumul” şi „Românul”. 
Abia după multe deliberări şi chibzuiri, s-a putut publica, tocmai în 
8 martie 1872, un rescript domnesc, prin care s-au adoptat ca culori 
ale Principatelor Unite o combinare a culorilor fostelor voievodate, 
şi anume tricolorul albastru-galben-roşu, pe lângă alte însemne he- 
raldice pe scut. 

Acest tricolor s-a păstrat şi după proclamarea Independenţei, 
în 10/22 mai 1877, şi a regatului, sub titlul de România, în 14/26 
martie 1881. La steag, flamura tricoloră se ţintuieşte, în România, de 
mănunchi, în poziţia paralelă a culorilor, cu mănunchiul şi cu albastru 
lipit de el, iar când se poartă ca cordea, albastrul tricolorului se pune 
în sus. Acest mod diferit al folosirii acestui tricolor, drept că identic 
în culori, dar neidentic în înşirarea şi întrebuinţarea lor la steaguri şi 
la cordele, arată apriat şi neîndoielnic neidentitatea lor heraldică, ca 
tricolor politic naţional. 

Remarcăm aici faptul că, nici înainte, nici după introducerea 
mai târzie a acestui tricolor, din cauzele arătate, în marca şi la fla- 
murile fostelor Principate Unite şi ale actualului regat al României, 
nimeni dintre adversarii noştri politici şi culturali n-a adurmecat în 
ambele aceste tricoloruri, politiceşte diferite, nişte tendinţe ascunse 
şi nemărturisite, nici la diligenţii regatului României, nici la bieţii 
români bucovineni. Cum devine, dar, că, în ziua de astăzi, tricolorul 
românesc bucovinean este atât de persecutat? 

lată explicarea acestui curios fenomen! Luptele românilor 
pentru autonomia Bucovinei şi pentru dezvoltarea ei, în marginile 
Constituţiunii Imperiale Austriece, au provocat, la unii neromâni 
interesaţi, o contra-luptă pentru neadmiterea şi, mai pe urmă, pentru 
nedezvoltarea acestei autonomii provinciale. Prin sancţionarea con- 
stituțională a autonomiei Bucovinei, curentul anti-autonomist şi-a 
văzut zădărnicite toate năzuinţele sale adversare, dar, ca cel ce este 
aproape de înecare, n-a dezarmat, ci îşi continuă lupta, opunându-se, 
acum, din răsputeri şi cu toate mijloacele permise şi nepermise, la 

dezvoltarea autonomiei, pe toate terenurile politice şi economice, şi 
punând neîncetat românilor piedici, în dezvoltarea lor intelectuală 
naţională. 

Acest curent adversar şi contrariu dezvoltării autonomiei Bu- 
covinei, slab de tot, la început, s-a tot întărit, cu timpul, şi a devenit 
chiar periculos, de când dirigenţii lui au izbutit a aduna, în tabăra lor, 
pe cei mai de frunte locuitori neromâni din Bucovina. Aceasta s-a 
întâmplat pe la finele anului 1891 şi începutul anului 1892. De aici, 
înainte, s-a încins, între românii şi neromânii bucovineni, o luptă 
amarnică pentru existenţa lor naţională. Această luptă continuă şi 
astăzi, cu multă înverşunare, se tot înăspreşte neîncetat şi se poartă, 
din nefericire, de către unii, cu arme imorale, cu suspiciuni şi cu 
insinuări perfide, cu calomnii scârboase. 

Iată un exemplu bătător la ochi! Văzând meseriaşi români din 
Cernăuţi că le merge foarte greu şi rău, cu meseriile ce le au, se sfătuiră 
împreună şi cu unii binevoitori, cu ce ar fi de făcut, ca să susţină şi 
să poarte, mai cu succes, lupta de concurenţă. Conveniră cu toţii ca 
să înfiinţeze, pentru apărarea intereselor lor sociale şi pentru cultiva- 
rea lor reciprocă, o societate de meseriaşi, sub numele de „Frăţia”. 
Statutele acestei societăţi, prezentate spre aprobare şi certificarea, în 
anul 1894, fură respinse de toate instanţele administrative, pe diverse 
motive, pe urmă şi pe acela că, pe steagul societăţii, se află tricolorul 
naţional românesc, roşu-galben-albastru, şi că aceste culori ar fi vă- 
dind o tendinţă politică**. Argumentele, prin care se învedera lămurit 
netemeinicia acestei insinuări gratuite, nu fură băgate în seamă nici 
de rău informatul Minister de Interne“%, de aceea făcură propunătorii 
statutelor recurs la Suprema curte judecătorească, instituită pentru 
curmarea conflictelor nerezolvate, spre mulţumirea părților de către 


%9 „Weil die in Aussicht genommene Vereinsfahne, wie aus dem vorgelegten colorirten 
Bilde zu entnehmen ist, die romanische Tricolore darstellt, worin eine unzulassige 
politische Tendenz zum Ausdruck gelangt ” - Emisul guvernului i. r. al Bucovinei din 
21 martie 1895, Nr. 330 Praes. 

0 Emisul Ministerului de Interne, din 17 august 1895, Nr. 24161. 

instanţele administrative. 

Înalta Judecătorie Imperială i. r. a anulat decizia ministerială şi 
s-a pronunţat, în sentinţa sa din 14 ianuarie 1896, Nr. 354 ex. 1895, 
asupra întrebuinţării tricolorului românesc de pe steagul societăţii 
„Frăţia”, cu următorul verdict semnificativ: „Facerea şi întrebuinţarea 
unui steag societar, ca atare, nu poate fi recunoscută nici ca contrară 
legii sau dreptului, nici ca periculoasă pentru stat, şi, pe lângă aceasta, 
în statutele prezentate, îndreptăţirea comitetului societăţii, respectiv 
a preşedintelui ei, de a încuviinţa întrebuinţarea publică a steagului 
Societăţii nu este socotită aşa, nici nu este aşa stilizată, încât acest 
drept să poată vătăma îndreptăţirile autorităților, ba, încă mai mult, 
o atare intenţie s-a deschis, în $ 21 din statute, prin aceea că, în urma 
observării făcute întâi, s-a intercalat dispoziţia că dirigentul Societă- 
ţii numai în marginile legilor existente va încuviinţa întrebuinţarea 
steagului. 

Prin această stilizare a statutelor, sunt îndeajuns garantate 
drepturile guvernului, fiindcă, după această stilizare, dreptul statutar 
al dirigenţei Societăţii, relativ la steag, nu mai poate fi rău înţeles, 
într-acolo adică, că el ar putea dărâma îndreptările guvernului, înte- 
meiate în legi. 

În genere, nici n-ar fi trebuit să se ceară punerea în statute a 
unor dispoziţiuni asupra culorilor steagului; pe lângă aceasta, însă, 
poate vedea Judecătoria Imperială expresia unei tendinţe politice cu 
atâta mai puţin, cu cât acest steag ni se înfăţişează drept ca o icoană 
pestriță, dar nu ca un tricolor”. 


De la 1894, încoace, n-au mai încetat suspiciunile răuvoitoare, 
pornite, asupra românilor bucovineni, de către cei interesaţi şi cu 
musca pe căciulă; ele continuă şi astăzi, în 1899, cu o cutezare neru- 
şinată şi uimitoare. Acum, adversarii politici şi răuvoitorii românilor 
bucovineni nu făcut un pas mai departe; ei încearcă să sugestioneze 
guvernanțţilor noştri, de jos, până sus, hidoasa fantasmă că tricolorul 

românesc bucovinean, roşu-galben-albastru, purtat, cu atâta fală şi 
însufleţire, de toată suflarea românească din Bucovina şi, în special, 
de către membrii Societăţii academice „Junimea”, ar fi identic cu 
tricolorul albastru-galben-roşu al vecinului regat al României, şi apoi 
caută să facă pe cei sugestionaţi să creadă cum că românii bucovineni 
ar fi capabili de vreo neloialitate. 

Bieţii!, se fac a uita că românii, întotdeauna şi fără abatere, 
s-au luptat, pentru tron şi împărăție, începând cu luptele acesteia cu 
împăratul Napoleon I, când românii bucovineni au făcut o legiune de 
voluntari, sub căpitanul Calmuţchi, apoi tot pentru tron şi împărăție 
şi-au vărsat românii austrieci sângele, în 1838, în lupta cu maghiarii, 
în 1859, cu italienii, în 1866, cu prusacii şi în 1877, cu bosniacii. 
Deci, la împăratul şi la politicienii deştepţi şi luminaţi ai împărăției, 
calomniile suspicioşilor noştri nicicând nu vor avea trecere! 

Aceste suspiciuni malițioase mi-au adus aminte de un fapt 
istoric, din mai 1848, pe care ni-l istoriseşte A. Papiu-llarian, în 
opul şi tomul citat, pp. 179-189. Aici este vorba despre ivirea daco- 
românismului la românii austro-ungari, despre care le-am arătat, la 
$ 10, din broşura citată, „O pagină din istoria Bucovinei”, că s-au 
manifestat, prin august 1848, prin o deputaţiune la curtea împărăteas- 
că şi la parlamentul constituant din Viena. Această poamă politică, 
ne spune A. Papiu-llarian, că a creat-o popa săsesc Roth, însă nu cu 
intenţia curată, ca să nutrească cu ea pe bieţii români, năzuitori spre 
înfiripare, ci cu scopul nemărturisit de a se folosi, mai târziu, de ea, 
spre a-i nimici politiceşte, suspicionându-i în toate chipurile, şi tot 
cu neloialitatea, pe la guvernanţii de atunci din Ardeal şi din Viena, 
după cum se poate vedea aceasta din înfocata polemică, ce a urmat 
în organele săseşti şi româneşti din 1849 şi 1850%!. 

Această poamă delicioasă, oferită românilor, în mai 1848, 
de către saşii ardeleni, prin popa Roth, a devenit astăzi o fantasmă 


%1 Bucovina pro 1849, Nr. 30 p. 166, 178; Nr. 32 p. 178; Nr. 45 p. 286; pro 1850, Nr. 
2, Nr 9, Nr. 19, Nr. 21, Nr. 22, Nr. 28. Nr 33-36. 

îngrozitoare pentru adversarii politici şi culturali ai românilor din 
Bucovina, fantasmă de care ei se folosesc, de un timp, încoace, cu 
puţină dibăcie, spre a speria, cu dânsa, pe toţi guvernanţii noştri, de 
Jos, până sus, şi spre a-i îndupleca ca să se ridice, cu energie, în contra 
nevinovaţilor români bucovineni / 17/30 octombrie 1899 /Dr. 1. G. 
Sbiera (Calendarul Minervei, 1905). 

